
Möödunud sajandi vene maadeuurijate silmapaistvas plejaadis kuulub täiesti eriline koht 
kirjanik Garinile, kes on jätnud ereda jälje meie maa kirjandusse, sealhulgas ka 
geograafiakirjandusse. Kahjuks pole Garini sellealast panust siiani hinnatud, seda pole 
isegi kaja-tatud meie ajaloolis-geograafilises kirjanduses. Ent selle kirjaniku maateaduslikel 
ja etnograafilistel uurimustel, tema suurepärastel elukirjeldustel, mis annavad selge 
kujutluse loodusest ja tööinimeste elutingimustest, on tõepoolest väga suur tähtsus. 
Peaaegu pool sajandit tagasi kirjutatud teosed ei ole kaotanud oma värskust ning neid võib 
meie päevilgi põnevusega lugeda. 

N. Garin on Nikolai Georgijevitš Mihhailovski kirjanikunimi. Ta sündis 8. veebruaril 
1852 Peterburis, tegevväe ohvitseri perekonnas. Garini lapsepõlv ja poisiiga möödusid 
lõunas, Odessas, kuhu ta isa kolis oma perega, kui oli kindrali aukraadis erru läinud. Siin 
oli Mihhailovskitel linnaserval oma maja suure aiaga ja toreda vaatega merele. 

Pärast gümnaasiumi lõpetamist sõitis Nikolai Georgijevitš 1871. a. Peterburi, kus õppis 
algul ülikooli juriidilises fakulteedis, 1872. a. alates aga Teedeinseneride Instituudis. Kuus 
aastat hiljem suunati ta noore insenerina tegevarmeesse Bulgaarias maanteed ehitama; 
pärast Vene-Türgi sõja (1877—1878) lõppu saadeti ta Bessaraabiasse Benderõ-Galazi tee 
ehitamisele. Sellest ajast peale algas praktiline töö teede-ehituse insenerina, mis haaras 
Garinit paljudeks aastateks, paisates teda ühtelugu maa ühest äärest teise. 

1880. a. ehitas ta juba raudteed Batumisse, mis just enne seda (pärast Vene-Türgi sõja 
lõppu) oli läinud Venemaa valdusse; mõned aastad hiljem töötas ta Uraalis Ufaa-Zlatousti 
raudtee rajamisel, uuris teeolusid Tataarias Kaasani ja Malmõži vahel, Siberis Suure Siberi 
Vjatka, Kostroma ja Volõõnia kubermangus. 

1898. aastal, pärast kitsarööpmelise raudteeharu ehitamist, mis ühendas Kesk-Volgamaa 
Sergijevski väävliallikaid Samaara-Zlatousti raudteemagistraaliga, asus Garin sama aasta 
juuli alguses ümbermaailmareisile läbi Siberi ja Kaug-Ida, üle Vaikse ja Atlandi ookeani, 
ning Euroopa kaudu tagasi Peterburi. 

Pärast maailmareisilt tagasijõudmist elas ta mitu aastat oma mõisas Samaara kubermangus, 


Buguruslani maakonnas, tegeldes põllumajanduse ja kirjandusega, kuid peagi, jäädes ilma 
mõisata, mis võlgade pärast maha müüdi, pöördub ta oma inseneriameti juurde tagasi, 
suundudes raudtee ehitamisele Krimmi lõunarannikul. 

Alanud Vene-Jaapani sõda paiskab Garini Kaug-Itta, kus ta viie kuu jooksul, sõites mööda 
Mandžuuriat läänest itta läbi Hailari ja Harbiini Pogranitšnaja jaamani ning Harbiinist läbi 
Mukdeni, Ljaujangi ja Dašitsjao lõunasse kuni Inkouni, kogub materjale sõjategevuse ja maa 
kohta. Need materjalid anti hiljem välja eri-raamatuna ,,Sõjaaja päevik”. 

1905. a. oli Garin veel kord Siberis. Väsinuna sõitudest Mandžuuriasse ja Siberisse pöördus 
ta tagasi revolutsioonilõõmast haaratud Peterburi ning võttis otsekohe innukalt osa 
sotsiaaldemokraatliku ajakirja ,,Vestnik 2izni” organiseerimisest. Selle ajakirja toimetuse 
koosoleku ajal 27. novembril 1906 tabas teda südamehalvatus ja ta suri 54 aasta vanusena. 

Ühendades endas ebatavaliselt mitmekülgsed anded, tohutu teovõime ja tööarmastuse, oli 
Garin niisama mitmekülgne ka oma huvialade ja tegevuse poolest. Andeka insenerina, kes 
projekteeris ja ehitas meie maa mitmesugustes osades suure hulga raudteid ning võitles kogu 
oma eluajal innukalt odavate raudteede laialdase 

võrgu loomise idee eest Venemaal, arendas ta samasuguse visadusega ideed intensiivse 
põlluharimise juurutamisest Venemaal ning püüdis seda ka praktikas ellu viia. Garin oli hiilgav 
publitsist ja literaat, kes võitis endale vene kirjanduses laialdase kuulsuse juba oma esmakordse 
esinemisega kirjanduspõllul 90-ndail aastail jutustusega ,,Tjoma lapsepõlv”. Seda kuulsust 
kindlustasid veelgi järgnevad ilukirjanduslikud tööd. ühtlasi kavandas ta kogu oma tulise 
loomuse kirglikku- 

7 


sega laialdast majanduslik-geograafilist plaani põllu-kaitsemetsade rajamisest Volga- 
äärsetesse rajoonidesse, mis takistaksid tuiskliiva edasiliikumist ida poolt; võitluse 
organiseerimisest Volga ummistumise vastu, jäärakute tekkimise vastu jne. 

Alalised reisid, mis olid seotud praktiliste teede-uurimis- ja ehitustöödega, arendasid 
Garinis huvi maateaduse vastu ning süvendasid looduse tunnetamist ja mõistmist; pidev 
läbikäimine tööliste ja talupoegadega aga tugevdas temas armastust töörahva vastu. 
Seetõttu on loomulik, et maateaduslikel ja etnograafilistel elementidel on majanduslike 
elementide kõrval nii suur osatähtsus isegi tema ilukirjanduslikes teostes.' Need elemendid 
on eriti tugevad tema elukirjeldustes, mis on loodud tema rännakute ajal mööda Lääne- 
Ukrainat ja mööda Euroopa-Venemaa põhjaosa. 

»»Volõõnia pildikesed”, mis Garin kirjutas oma reisi ajal mööda Volõõnia kubermangu, 


on tähelepanuväärsed eelkõige selle maakoha geograafilis-etnograafilise iseloomustuse 
poolest, mis on koostatud suure asjatundlikkuse ning imetlusväärse meisterlikkusega. Juba 
alates elukirjelduste esimestest ridadest, kus kirjanik tutvustab lugejale Volõõnia 
omapärast metsamaas-tikku, esineb Garin teravapilgulise loodusevaatlejana. Volõõnia 
metsade võrdlemises Siberi ja teiste metsadega ilmnevad kirjaniku rikkalikud muljed 
Venemaa mitmesuguste piirkondade looduslikest tingimustest. 

»Metsarikas Volõõnia,” kirjutab ta, ,,on vaataja eest end tervenisti ära peitnud oma 
suurtesse metsadesse. Kuskil seal asuvad valged majakesed, särab jõeke ning jälle on 
metsad ja metsad. Kuid mitte Siberi metsikud laaned, taiga, püstiseisvate ja mahalangenud 
kõdunevate puude läbipääsematu kogum. Need pole ka Ufaa kubermangu metsad — 
hooletusse jäetud, rikutud, igasugust rämpsu täis kasvanud, — urman, nagu nimetavad 
niisugust metsa baškiirid, kes seda hävitavad. Need pole ka lõpuks Kaukaasia lõunamaised 
metsad, läbi põimitud igasugustest väänkasvudest, mis teevad nad 

! Garini iseseisvaid maateaduslikke uurimisi vaadeldakse käesoleva artikli teises osas. 

täiesti läbipääsmatuiks. Podoolia metsad on enamasti puhastatud pargid ja nende 
omanikud uhkeldavad üksteise ees oma metsas valitseva korra ja metsa eest 
hoolitsemisega. Pikad sirged metsasihid kulgevad iga versta tagant ja lõpevad silmapiiril 
sinise taeva laiguga. Mõnikord vilksatab nendel tulikollase metssoku sale kuju või jälle 
uitab mõtlikult noruspeaga metssiga” 

Ühtlasi näeb ka matkaja tema poolt külastatud Volõõnias maastikutüüpide erinevusi. 
Samas olukirjelduses loob Garin lühidalt, peaaegu mõne sõnaga pildi laudtasase 
maastikuga põllumajanduslikust Volõõniast, selle lõpmatutest süllakõrguse rukki 
põldudest ja suviviljadest, mis tõotavad rikkalikku saaki, külade ridadest valgete, puhaste 
talumajadega, mille kõrgetel õlgkatustel paiknevad kurepesad, ilu- ja köögiviljaaedadest, 
kus kasvavad nii moonid kui ka kanep, nii kapsad, melonid kui ka arbuusid. Ja ,,selles 
roheluse, õhu ja taeva lõpmatuses meelitavad viimaste joonekestena enda poole kõrged, 
saledad üksikud paplid, mis on siinseal külasid mööda laiali pillatud”. 

Teisel pool Slutši jõge avaneb ränduri pilgule veel üks maastikutüüp — metsarabad, 
mis kolonistide poolt kiiresti üles haritakse. 

Garini peen vaatlemisanne on suurepäraselt kooskõlas oskusega anda edasi oma 
vaatlusi ja muljeid haaravates kirjeldustes, elukirjeldustes ja jutustustes; kui on hakatud 
neid lugema, siis on juba võimatu lugemist katkestada, enne kui pole jõutud lõpuni. 

Iga asi, iga sündmus, iga mõte antakse edasi kujukalt, eredalt, haaravalt. Ja neid Garini 
esitusviisi hinnalisi omadusi tuleb pidada veelgi imetlusväärsemateks, kui võtta arvesse 


Nikolai Georgijevitši loomingulise töö täiesti ebaharilikke tingimusi. Ta kirjutas alati 
»kiiruga”, enamasti teel, raudteevagunis, laevakajutis, ööbimiskohas kuskil talumajas, kus 
leidis endale kuidagimoodi istekoha laua ääres, või lihtsalt väljas külma ja vihma käes. 
Kuna tal ei olnud aega oma märkmeid 

H. r. rap MH. CoSpaHiie coHMiieHWM. Ms/j. Mapnca, 1916 r., TOM 1, ctp. 271. 

kirjutusmasinal ümber kirjutada ega parandada, andis ta need käsitsi kirjutatuna 
toimetusse ja kihutas ise juba oma edasilükkamatute asjatoimetuste pärast rongiga 
kuskile edasi, ,,Siis hakkasid igasugustest jaamadest tulema telegrammid... ühes tehti 
ettepanekuid teksti muutmiseks, teises töötati ümber terved peatükid, mõnikord viidi 
sisse uusi katkeid, ja kuni Garin kohale jõudis, oli jutustus ümber kujunenud ning autorile 
muidugi rohkem maksma läinud kui honorar, mis ta pidi jutustuse eest saama,” meenutab 
Garinit hästi tundnud Sergei Jakovlevitš Jelpatjevski.' 

Ta kirjutas sageli pliiatsiga ja ükskõik millele: esimesele ettejuhtuvale paberitükile, 
raudtee- või vanale telegrammiblanketile. ,, Ma nägin mustanditena tema ,,Korea 
muinasjutte” ja raamatuid Mandžuuria kohta,” kirjutab Maksim Gorki Garinit 
meenutades, ,,see oli hunnik mitmesuguseid pabereid — mingisuguse raudtee ,,Veo- ja 
Liiklusteenistuse Osakonna” blanketid, kontoriraamatust väljarebitud lineeritud lehed, 
kontserdikuulutus ja isegi kaks hiina visiitkaarti; see kõik oli kaetud poolikute 
sõnadega, tähti meenutavate kriipsukestega. 

» Kuidas te küll seda loete?” 

Oo!” vastas tema. ,,Väga lihtsalt, see on ju minu kirjutatud.” 

Ja ta hakkas ladusalt lugema ühte toredat korea muinasjuttu. Kuid mulle paistis, et ta ei 
loe mitte käsikirjast, vaid ,,mälu järgi”. 

Teisest küljest andis see Garini loomingu telegraafiline” kiirus ning stiihilisus tema 
jutustusviisile erakordse dünaamilisuse ja stiilile — kerguse. Oma jutustuse annab ta 
väga sageli edasi lühikeste, katkendlike lausetega, puistates sinna alatasa hüüdsõnu, 
küsi- ja hüüumärke: 

»»Hopp! Viimane hüpe, ja ma olen jälle jalul, kindlal pinnal; tahan — seisan, tahan 
käin; olen elus ja terve. 


'C. EJinaTbeB CKMM. H.F. rapHH-MuxaüJOBCKMM. Boc-noMMHanMH. «Kpacnaa 
HMBa», 1927, N° 19, cxp. 16. 


?M.Fo ptKnii. H. t. rapHH-MuxaüjioBCKHM. «KpacHan HoBb><. KHwra 4, 1927, cTp. 
208. 

Oh, issand, kas me tõesti olime P. N-iga seal? Siit alt meenutab kogu Pektusani 
taimkatteta hari veel enam hiiglasuuri süngeid bastione, ümmargusi torne, nais on 
võimelised tulistama kõiki astanguid. 

Kuid tuleb rutata: peab kiiresti, kuni on veel valge, jäärakud läbi uurima. 

Mis kohin see on? 

Ahaa! Näe, kust niriseb vesi! 

Või teisal: , Ja jälle kogupaugud, kord ragisevad, kord kõmisevad bum ...bum.. 

Hunhuusid?! Kus on püss?! Kus on hunhuusid?! Kas fansas on juba kõik i ära tähed ja 
ainult mina olen veel millegipärast elus? Kas tulistatakse paberist ukse pihta eespoolsest 
küljest? Kottpime öö. Kas panna küünal põlema? Siis näitad neile kõik ära... Avastavad 
niigi. Nõnda siis see kõik lõpeb .. . Mis seal ikka, pidi ju kunagi niikuinii lõppema ... 
Hilja, hilja . . . Nüüd on vaja ainult mehisust, et minna surmale vastu ...” 

Garini elulookirjutajad märgivad tema imetlusväärset töövõimet ja -armastust. Alati ta 
ruttas kuhugi, tal polnud kunagi aega, alati oli ta täielikult haaratud oma tööst, oma 
ideedest, mille teostamisele ta omistas suurt ühiskondlikku tähtsust. Ta magas ööpäevas 
vaevalt 3—4 tundi, ülejäänud 20 tundi olid täis tööd. 

Selle asemel et puhata pärast raudtee ehitustööd Sergijevski mineraalvete rajoonis, 
sõidab viiekümnendatesse eluaastatesse jõudnud Garin ümbermaailmareisile. On 
iseloomulik, et isegi kõige raskemates tingimustes rännakul läbi Korea ja Mandžuuria, kus 
ta oli äärmiselt koormatud ekspeditsiooni tehnilise žurnaali pidamisega, astronoomiliste 
vaatlustega, maakoha baromeetrilise nivelleerimisega, üksikasjalise päeviku koostamisega, 
folkloori kogumise ja üleskirjutamisega, ei katkestanud Garin töövaheaegadel, puhkehetkil, 
öösiti, magamise asemel, inglise keele õppimist, saavutades reisi kestel sel alal tõhusaid 
tulemusi. 

Sageli ta kuritarvitas oma töövõimet tervisele kahjuks. Et lühendada uneaega, hakkas ta 
viimastel eluaastatel tarvitama erilisi tugevasti ergutavaid tablette. Mõni aeg enne surma, 
vastates Jelpatjevski küsimusele, kuidas ta saab läbi ilma tõelise puhkuseta, võttis 


12? 

Garin taskust karbikese nende tablettidega ning seletas, et kui ta ara väsib ja uniseks, 
jääb, võtab ta rohtu ja muutub jälle värskeks, erksaks ning töövõimeliseks. Ja lisas 
naeratades: ,,Kord oleksin enese peaaegu ara mürgitanud nende tablettidega!” Kuid 


Jelpatjevski keelitustest hoolimata ei loobunud ta selle arstimi kasutamisest. 
Millised eesmärgid, ja ideaalid siis olid sellel väsimatul töömehel, kes ei säästnud oma 
jõudu ega tervist? Kogu tema loov elu kujutas endast võimsat püüdu tulevikku, uue, 
parema poole. Tal ei olnud suuremat rõõmu kui rõõm tööst palavalt armastatud kodumaa 
hüvanguks, selle kuulsuse ja ülevuse nimel. ,,Tõesti,” rääkis ta Koltsovi suu kaudu 
jutustuses ,, Variant”, ,,pole suuremat õnne, kui töötada oma kodumaa auks ja teada, et selle 
tööga ei too sa mitte ettekujutatavat, vaid tegelikku käsu. See on elu, see on pingutus. Las 
möödub noorus oma armastuserõõmudega; mis neist kahetseda; kui need rõõmud 
asenduvad kõrgemate naudingutega teadmisega oma töö kasulikkusest, teadmisega, et oled 
saavutanud eluõiguse!” Venemaa tulevikust unistas ta oma viimse elupäevani. ,,Õnnelik 
maa on Venemaa! Kus palju on siin huvitavat tööd, kui palju võluvaid võimalusi, kõige 
komplitseeritumaid ülesandeid! Ma pole kunagi kedagi kadestanud, kuid kadestan tuleviku 
inimesi, neid, kes hakkavad elama kolmkümmend-neli-kümmend aastat pärast meid.”' 
Need õilsad tunded ja kindel usk sellesse, et elu on võimalik ja vajalik uutel alustel 
ümber ehitada, lähendasid Garinit marksistlikele organisatsioonidele. Tõsi küll, temast ei 
saanud poliitilise partei liiget ja ta oli üldse kaugel vahetust poliitilisest tööst, kuid 
temaga teotahteline loomus oli haaratud Marxi õpetuse revolutsioonilisusest. ,,Marxi 
plaan maailma reorganiseerimisest vaimustas teda oma laiahaardelisusega, tulevikku 
kujutas ta ette kui grandioosset kollektiivset tööd, mida teeb kogu inimkond, kes on 
vabastatud klassidesse rühmitunud riikluse tugevatest köidikutest.”? 


! M. TopbKMM. ILMT. npOMSB., CTp. 213. 
*M.rop bKMM.D>IT. npoMSB., crp. 210. 

90-ndate aastate keskpaigast alates lõi Garin lahku narodniklusest, mis teda oli muide 
köitnud võrdlemisi lühikest aega, ja astus ühendusse marksistlike organisatsioonidega, 
osutades neile materiaalset toetust. Ta kuulus marksistliku ajalehe ,,Samarski Vestnik” 
asutajate hulka. 1905. a. revolutsiooni ajal võttis ta innukalt osa bolševike ajakirja ,,Vestnik 
Žizni” organiseerimisest. Mõni aeg enne surma andis ta bolševike parteile osa oma 
varandusest. 


Garini ümbermaailmareisis paistavad silma kolm etappi, mis geograafilisest seisukohast 
on erineva tähtsusega. Esimene neist hõlmab reisi Siberi kaudu Kaug-Itta, teine — Korea ja 
Mandžuuria külastamist ning seal läbiviidud geograafilisi uurimisi ja kolmas — autori reis 


üle Vaikse ja Atlandi ookeani Euroopasse. 

Garini märkmeis, mis käsitlevad Siberi kaudu Kaug-Itta sooritatud reisi perioodi, 
köidavad eelkõige tähelepanu kirjeldused liiklusvahenditest, mille abil peeti tol ajal 
ühendust Kaug-Idaga, aga samuti ka Venemaa idapoolsete territooriumide ja eriti Primorje 
kasutusele-võtmise protsessi iseloomustus. Need Garini märkmed pakuvad veelgi suuremat 
huvi seetõttu, et nende autor oli ise ehitanud Siberi raudteed, millel oli tohutu suur tähtsus 
Siberi ja Kaug-Ida majanduslikus arengus. 

Kuigi läbi kogu Siberi kuni Vaikse ookeani kallasteni ulatuva raudtee ehitamise küsimust 
tõsteti alates möödunud sajandi keskpaigast korduvalt üles, alustati selle ehitamist alles 
1891. aastal. Raudteed ehitati üheaegselt kahest otsast: tema läänepoolsest lõpppunktist 
Miassi jaamast (Uraal) ida suunas ja Vladivostokist lääne suunas. Hiljem pidid need lõigud 
liituma ühiseks raudteeks-läbi kogu Aasia mandri. 

Garini poolt kirjeldatud ajal olid valminud ainult üksikud osad tulevasest magistraalist: 
läänelõik Tšeljabinski ja Obi jõe vahel, Kesk-Siberi lõik Obi jõest Irkutski linnani ning 
magistraali lõpposa Vladivostoki ja Habarovski vahel. Kuid ehitamata olid veel Siberi 
raudtee keskmised lõigud — niinimetatud Baikali ring- 

raudtee Irkutskist Mõssovoini (Baikali järve idakaldal), Taga-Baikali lõik Mõssovoist 
Sretenskini ja Amuuri lõik Sretenskist Habarovskini. Nendel veel valmisehi-tamata 
raudteelõikudel peeti ühendust hobustega ja veeteed mööda. 
Garini märkmed annavad ilmeka ettekujutuse ühendusepidamise erakordsetest raskustest 
ning ebakindlusest Siberi tee sellel osal, eriti alalise korralageduse tingimustes, mis oli nii 
tüüpiline tsaari- Venemaa ääremaadele. Selles suhtes on iseloomulik, et üle 5000 km 
pikkuse teekonna Peterburist Irkutskini sooritas Garin 12 päevaga, kusjuures äsjavalminud 
raudteed veel täielikult ei ekspluateeritud, kuna aga ligi 3500 km pikkune teekond 
Irkutskist Habarovskini, kus tuli sõita hobustel ja veeteed mööda, kestis täpselt kuu aega, 
s. t. peaaegu kolm korda kauem kui kogu ülejäänud teekond Peterburist Vladivostokini. 
Ja siin pole midagi imestada, kui võtta arvesse Garini poolt kirjeldatud pikaajalisi 
järjekorra ootamisi postijaamades, mis polnud ,,suutelised rahuldama isegi kolmandikku 
neile esitatavatest nõudmistest”. Kuna kroonuhobustest oli reisijate ja veoste 
transportimisel suur puudus, siis tuli ,,erahobuste” palkamiseks maksta muinasjutulist tasu 
— 10—15 rubla 20 versta pikkuse sõidu eest, s. t. üle 50 korra kallimalt kui raudteel. 
Suvel peeti õige lühikese ajavahemiku jooksul ühendust Sretenski ja Habarovski vahel 
laevadega. Kuid 16 päevast, mis Garinil kulus sõiduks mööda Silka ja Amuuri jõge, 
viibiti ligi pool aega madalikel või oodati ümberistumist. Lõppkokkuvõttes kestis 


teekond Peterburist Vladivostokki ligi 142 kuud ja läks kõigest vintsutustest hoolimata 
maksma peaaegu tuhat rubla inimese kohta, s. t. oli tunduvalt pikaajalisem ja kaks korda 
kallim kui sõit Vladivostokki mereteed mööda. 

Kuid sellel asjaolul oli ka teine külg. Garini poolt kirjeldatud ühendusteede 
korrastamatus Taga-Baikalis ja Amuuri-äärsetes paikkondades, samuti pikaajaline 
ühenduse katkemine Kaug-Idaga Silka ja Amuuri kevadise jäämineku ja sügisese 
külmumise ajal, kujutasid möödunud sajandi lõpus, kus eriti hoogustus imperialistlike 
riikide ekspansioon Kaug-Ida maadesse, Vene- 

maale tõsist poliitilist ning sõjalist ohtu. See ilmnes eriti 1904.—1905. a. Vene-Jaapani sõja 
ajal, millal Siberi raudteemagistraali ehitamine polnud veel täielikult lõpule viidud ja 
sõjaveosed, mis suunati Kaug-Itta, jõudsid suurte raskustega vägede kontsentreerumise 
paikadesse. 

Raudteeliiklus kogu magistraali ulatuses avati 1899. a. Kuid 1906. aastani, kuni polnud 
veel lõppenud selle raudtee kõige raskema lõigu — Baikali ringraudtee ehitamine, veeti 
ronge üle Baikali parvedel. 

Niisama suurt huvi pakuvad Nõukogude Kaug-Ida territooriumi majanduslik- 
geograafilise kujunemise ajaloo seisukohalt Garini märkmed, mis puutuvad selle piirkonna 
kasutuselevõtmise protsessi möödunud sajandi lõpus. Amuuri-äärset ja Primorje 
territooriumi hakkasid venelased külastama ja asustama alles XVII sajandil, kuigi ka pärast 
seda jäi see piirkond suurelt osalt elaniketa kolkaks. Ainult Amuuri kallastel leidus 
üksikuid dauuride, nanailaste ja djutšerite asulaid, mererannikul ning Primorje 
eelmäestikes elasid aga väikesearvulised tunguuside suguharud. Kuid XVII sajandil, kui 
vene kasakad liikusid ida poole, põrkasid nad siin kokku hiinlastega, kes samuti pretendee- 
risid Amuuri-äärsetele ja Primorje maadele. 

Esimene katse piiritleda Venemaa ja Hiina maavaldusi Kaug-Idas tehti 1689. a., kui 
sõlmiti Nertšinski traktaat piiri kohta nende kahe riigi vahel. Kuid Nertšinski leping, mis 
määras kindlaks piirijoone ida pool Gorbitsa jõe lätteid ,, mööda mereni ulatuvaid 
kaljumägesid”, tegelikult seda küsimust ei lahendanud, kuna keegi ei teadnud, missugustest 
mägedest oli antud juhul juttu. Suuri teeneid piiriküsimuse ja kogu Kaug-Ida probleemi 
lahendamises on vene Kaug-Ida uurijal G. 1. Nevelskoil, kes oma 1849.—1854. a. 
uurimuste andmete alusel ümberlükkamatult tõestas, et Hiinal pole õigust territooriumile 
ida pool Amuuri ja Ussuuri jõge. Hiinal polnud siin ei oma administratsiooni ega linnu, 
Hiina alamatel oli isegi keelatud külastada Amuuri vasakut kallast ja alamjooksu. 

1858. a. Aikuni traktaat määras kindlaks Vene—Hiina piiri mööda Amuuri jõge. Kaks 


aastat hiljem, 13. juulil 

1860 allakirjutatud Tjentsini traktaadiga ning selle juurde kuuluva lisalepinguga, mis sõlmiti 
Hiina ja Venemaa vahel sama aasta 2. novembril Pekingis, vormistati juriidiliselt Primorje 
ühendamine Venemaaga, ühtlasi algas ka selle piirkonna kiire asustamine. Kohe pärast 
Taga-Baikali kasakate ümberasustamist, kes jäid elama Amuuri ja Ussuuri kallastele, 
järgnes talupoegade ümberasustamine Venemaa keskkubermangudest ja Ukrainast. See 
kolonisatsioon aktiviseerus veelgi kaheksakümnendail aastail, kui Vene valitsus 
organiseeris ümberasustamist mereteed kaudu. Amuuri ja Ussuuri jõe ning Hanka järve 
kaldal, samuti mererannikul tekib üksteise järel vene ja ukraina asulaid ning rajatakse linnu. 
12 aasta jooksul (1883—1895) saabus Venemaa sisepiirkondadest Primorjesse üle 25 000 
ümberasuja, kes rajasid siin kuni 50 uut asulat. 

Ühtlasi hakkasid Vene Kaug-Ida maile ilmuma hiina töölised ja ettevõtjad, aga samuti ka 
korea emigrandid, kes lahkusid oma kodumaalt väljakannatamatult raskete majanduslike 
ja sotsiaalsete tingimuste tõttu. Isegi kõige rangemad abinõud, mis Korea valitsus 
rakendas oma alamate suhtes, kes püüdsid minna üle riigipiiri, ei suutnud peatada 
emigrantide voolu Primorjesse. Korealased jätsid maha oma kodumaa ja läksid salaja, 
surmanuhtluse hirmul üle piirijõe Tuman-gangi ning jäid elama Ussuuri kraisse. 1863. a. 
oli selles krais ainult 12 korea perekonda, 1867. a. aga leidis Prževalski, kes külastas 
Ussuuri, siit juba eest tervelt kolm korea küla kogusummas 1800 elanikuga. Ajaks, millal 
Primorjet külastas Garin, oli korealastest elanike arv siin tunduvalt kasvanud. 

Tollal oli vene ümberasujatele üheks kõige aktuaalsemaks küsimuseks selle maakoha 
asustamiskõlvulisus. See küsimus tekkis nii looduslike tingimuste tõttu, mis olid vene 
elanikkonnale ebaharilikud, kui ka seoses üleskündmiseks sobivate maade suhtelise 
piiratusega. Suvised mussoonvihmad, mis perioodiliselt tekitasid suuri uputusi, ja nendega 
vahelduvad põuad, mis tegid liiga talupoegade põldudele, sisendasid ümberasujatesse 
rahutust ja kartust, et see maa on põllumajanduseks kõlbmatu. Selle maa-ala 
mitteküllaldane tundmine 

põhjustas kõige vastukäivamaid, sageli aga isegi fantastilisi oletusi. ,,Siin on eriline 


loodus,” jutustati reisijale teel, ,,ühel aastal kasvab nisu sülla-poolteise kõrguseks ja peas 
on üks tera, järgmisel aastal aga on muinasjutuline saak, mis vihmade tõttu tervenisti 
ara mädaneb, või jällegi saak koristatakse, aga kui sööma hakatakse, tekivad krambid ja 
kõik muud mürgituse tunnused...” Ja kõrvuti sellega teine arvamus: ,, Jama! Suurepärased 
maa-alad! ülirikkad piirkonnad! Suhkru-peet, suhkrutehased, piiritustehased, õlletehased, 


tubakakasvatamme —- kõik on siin võimalik... . Maad nii-palju kui tahad...” 


Tänapäeval ei ole enam mingit kahtlust, et Primorje looduslikud tingimused on 
põlluharimiseks erakordselt soodsad. Siinse põllumajanduse iseloomustavaks omapäraks 
on kasvatatavate kultuuride erakordne mitmekesisus ja nende suur viljakus. Primorjes 
viljeldakse edukalt nii põhjamaisi taimi, nagu talirukist ja kaera, kui ka niisugust 
lõunamaist kultuuri, nagu seda on riis. Siin kasvavad nisu, hirss, tatar, soja, suhkrupeet, 
päevalill, lina, maapähkel (arahiis), perilla, kõik köögivilja-sordid, õunapuud, pirnid, 
aprikoosid, virsikud ja viinamarjad. 

Kuid kõigi nende Primorje rikkuste käsutamine sai võimalikuks alles nõukogude 
võimu ajal seoses põllumajanduse kollektiviseerimisega, mis tunduvalt kergendas uute 
maade kasutuselevõtmist ning rasket võitlust taiga ja üleujutuste vastu. 

Geograafilisest seisukohast pakub erilist huvi Garini reis Koreasse ja Mandžuuriasse. 

See on seletatav sellega, et tema teekond kulges siin mööda kõige vähem uuritud ala 

kogu Ida-Aasias, samuti ka sellega, et kogu teekonna jooksul teostasid Garin ja tema 

abilised spetsiaalseid uurimusi ning vaatlusi, mis rikastasid geograafiateadust 
väärtuslike andmetega väheuuritud või isegi veel külastamata territooriumide kohta. 

Välismaailmast isoleerimise poliitika, mida Korea valitsus ajas mitme sajandi jooksul 

kuni möödunud sajandi viimase veerandini ja mis tugevasti pidurdas Korea 
majanduslikku ning kultuurilist arengut, avaldus ka selle maa geograafilises 
tundmaõppimises. Kui 

kogu selle ajajärgu jooksul uuriti Koread maateaduslikust seisukohast üldse väga nõrgalt, siis 
tema Mändžuuriaga piirnev põhjaosa oli igasuguseks uurimiseks-täiesti ligipääsematu. 

Alates XVII sajandist oli kogu see piiritsoon jäetud sihilikult elaniketa. Seda tsooni valvati 
rangelt kindluste ja kordonite süsteemi abil, et lõpetada välismaalaste suhtlemine korealastega 
ja hoida ära võõramaalaste tungimine Koreasse. Seetõttu pole ime, et peaaegu möödunud 
sajandi lõpuni oli Ida-Aasia selle osa kõige kõrgema mäe — Pektusani (hiina keeles 
Paithoušan) vulkaani kohta ainult legendaarseid andmeid, mis olid pärit üksikutest hiina ja 


korea allikatest. Puudusid tõepärased andmed ka selle territooriumi kolme suurima jõe — 
Tumangangi (Tumõntsjang), Amnokgangi (Jaluts-jang) ja Sungari lätete, voolusuuna ja 
veerežiimi kohta. Ei olnud isegi kuigivõrd usaldusväärseid andmeid ühendusteede olemasolu 
kohta piki Korea põhjapiiri. 

Selle piirkonna süstemaatilist tundmaõppimist alustasid vene maadeuurijad möödunud sajandi 
viimasel aastakümnel pärast diplomaatiliste suhete kehtestamist Korea valitsusega ning 
kaubalepingu sõlmimist Venemaa ja Korea vahel. Nendele uurimistele pani aluse Ivan 
Ivanovitš Strelbitski', kes 1895. a. erilise ekspeditsiooni eesotsas sooritas teekonna Mandžuuria 
linnast Hunišhunist mööda Tumangangi jõe orgu selle lätete juurde eesmärgiga jõuda otseteed 
Mukdeni. Selle tee täielikust uudsusest ja uurimatusest annab tunnistust Strelbitski järgmine 
märge, mille ta tegi oma reisi aruandes pärast edutuid katseid koguda andmeid eelseisva 
teekonna kohta. ,,Kuid koguda sedavõrd kindlaid andmeid polnud kaugeltki kerge asi. Asulate 
päriselanikud ei liigu kunagi kaugel ringi, ametlikud andmed olid meile muidugi kättesaamatud, 
ja lõpuks — Huntšhuni kaupmehed suhtlevad ainult Giriniga, kuid neil pole mingeid asjaajamisi 
Mukdenis. Raskused suu- 


! Seda piirkonda veidi varem külastanud üksikute Lääne-Euroopa reisijate, nagu jesuiit du- 
Haldi, Jamesi, Fulfordi uurimuste tagajärjed olid võrdlemisi tagasihoidlikud ega ole jätnud 
märgatavat jälge maateaduslikku kirjandusse selle rajooni kohta. 

renevad veel seetõttu, et rahva hulgas on üldse raske koguda kindlaid andmeid teede kohta 
võrdlemisi kaugetesse kohtadesse, ja sellistel juhtudel tuleb pärida ainult lähemate teelõikude 
kohta, nimetades selles suunas asuvaid kõigi poolt tuntud maakohti. Meie teel aga ei olnud 
kaardil märgitud üldse mitte mingisuguseid suuri asulaid, vast ainult Narfolo, mida siin keegi ei 
tea. Pärast korduvat pärimist olin ma sunnitud tunnistama, et kõik näpunäited, mis mulle anti, 
olid ainult enamvähem tõenäolised oletused otsetee olemasolust mööda Sungari ülemjooksu, 
kuid keegi siin ei oleks saanud meid viia selles suunas.”' 

Nii ei õnnestunudki Strelbitskil minna Mukdeni otseteed Sungari ülemjooksu kaudu. Jõudnud 
Tumangangi ja Amnokgangi jõe veelahkmele, suundus ta ringteed kaudu läbi Korea linnade 
Kapsani, Tšjangtšini ja Kangge Amnokgangi keskjooksule ja läks siin üle jõe Mukdeni teele. 
Selle reisi teaduslikud tulemused olid siiski võrdlemisi tähtsad. Strelbitski kaardistas esimesena 
Tumangangi jõe Kjönghõngi linnast läteteni. Esimese eurooplasena külastas ja uuris ta 
Pektusani järve (järve hiinakeelne nimetus on Tjantši), mis asub kuulsa vulkaani kraatris; tegi 


kindlaks Tumangangi jõe alguse, mis moodustub aegamööda väikestest ojakestest Pektusani 
idajalamil. 

Kaks aastat pärast Strelbitski ekspeditsiooni uuris Tumangangi orgu kuni läteteni veelkordselt 
geoloog E. E. Anert, kes võttis osa Vene Geograafiaseltsi poolt korraldatud Mandžuuria-Korea 
ekspeditsioonist, mida juhatas V. L. Komarov. Anertil õnnestus pärast Pektusanil käimist 
suunduda vulkaanist põhja poole ja jõuda Sungari lätete piirkonna kaudu Girinini. Kuid selle 
1897. a, mais sooritatud võrdlemisi tähtsa reisi teaduslikud tulemused avaldati alles 1904. 
aastal. 


» Ms XynnyHa B MyK'en M oöpaTHO no HaH-oaw-iiiaHbCKOro xpeora. OTHCT 0 ceMMMecOTHOM 
nyremecTBKM no MaHbiJKypnu H Kopee B 1895—1896 rr. C1I6.. 1897, crp. 25—26. 


23,9, AHe p T. IlyTeiiieeTBHe no MaHbH»ypnn. SanwcKM PyccKoro reorpagpHHecKoro 
oomecxBa no oomefi reorpadpuH, T. XXXV, CH6., 1904, CTp. 566. 

Garini sõidul Koreasse ja Mandžuuriasse, mille ta võttis ette oma ümbermaailmareisi 
ajal, seoses talle tehtud ettepanekuga võtta osa A.I1. Zvegintsevi juhtimisel toimuva suure 
ekspeditsiooni tööst Põhja-Koreas, oli peaülesandeks maa- ja veeteede uurimim piki 
Mandžuuria —Korea piiri ja mööda Ljautungi pool saare idarannikut kuni Port Arturini. 
Peale selle seadis ta endale ülesandeks kogü selle teekonna geograafilise uurimise ning eriti 
Pektusani piirkonna ja Amnokgangi ning Sungari lätete uurimise, mida eelnevad uurijad 
polnud teinud, aga samuti ka etnograafilise materjali ja folkloori kogumise. 

Selle ülesande täitmiseks oli 20 mehest koosnev Garini grupp jaotatud kaheks salgaks. 
Esimene salk, kuhu kuulusid peale Garini tehnik N. J. Borminski, kümnik Pitšnikov, hiina 
ja korea keele tõlk, kolm soldatit ja kaks ajajat ,,mafu”, pidi uurima Tumangangi jõe suuei 
ning ülemjooksu, aga samuti ka kogu Amnokgangi jõge; teine salk, mille eesotsas oli 
Garini abiline raudteeinsener A. N. Safonov, pidi uurima Tumangangi keskjooksu ja kõige 
lühemaid ühendusteid Tumangangi ja Amnokgangi käänukohtade vahel, kus need jõed on 
teineteisele kõige lähemal. 

13. septembril 1898 läks Garini salk Krasnoje Selo koolmekohas üle Tumangangi jõe ja 
hakkas uurime selle jõe suuet. Need uurimused tõendasid, et laevasõidutingimused 
Tumangangil on äärmiselt ebasoodsad jõe veevaesuse ning samuti paljude rändmadalike 
tõttu mis muudavad oma asukohta iga kord pärast veetulva Läbiviidud tööde kohta 
koostatud aruandes, mis on avaldatud ,,1898. a. sügisekspeditsiooni töödes”!, käsitleb Garin 
kolme võimalikku abinõu võitluseks liivaummistustega: laevatee pidev puhastamine, jõe 


suunamine erilise kanali kaudu Tšosanmani (Gaškevitši lahte või tema juhtimine endisse 
jõesängi Posjeti laht suunas. Ta jõuab järeldusele, et kõik need väga suur kulutusi nõudvad 
abinõud ei parandaks siiski oluliselt Tumangangi jõe laevatamistingimusi. 


' CeBepnan Kopen. CoopHMK MapmpyroB. Tpyflw oceHHtr 1898. Ilofl peflaKuweM 
Kop<J>a, CHO., 1901, crp. 1” 

Lõpetanud tööd jõe suudmes, suundus ta korea linnade Kjönghõngi, Hoirjöngi ja Musani 
kaudu jõe ülemjooksule, jätkates vaatlusi kogu selle teekonna ulatuses. Läbitud maa-ala 
Tumangangi suudmest Tjanpe asulani — viimase asustatud punktini jõe ülemjooksul — 
iseloomustab Garin kui mägist maad kitsaste orgudega, kus on endale asukoha leidnud 
üksikud väikesed külad. 

Tumangangi org on osalt lage, kohati aga, nagu ümbritsevate mägede nõlvadki, kaetud 
need viinamarjad on maitsvad isegi metsikul kujul ja et orgudes esineb alatasa metsikult 
mitmesuguseid viljapuid, nagu mureli-, õuna-, pirni-ja ploomipuid, avaldab ta arvamust, 
et nendele nõlvadele on võimalik rajada viinamarjaistandikke ning viljapuuaedu. 

Kuid kohalikud elanikud ei kasuta neid võimalusi. Nad elavad vaeselt, oma teravilja 
jätkub ainult toiduks ja vahetamiseks soola vastu, mis on nendes paikkondades äärmiselt 
haruldane ning hinnaline saadus ja mida asendab tihti sõjakaste. Kaubasidemed on ainult 
MandžŽuuriaga, kust saadakse viina ja kasetohtu, ning Venemaaga, kes saadab siia vähesel 
hulgal tekstiilikaupu. Venemaal (Siberis) aga käib kõrvalteenistust hankimas osa 
elanikkonda, pidades sidet oma sugulastega, kes on asunud Koreast ümber Vene piiridesse. 

Oluliselt erinevad on looduslikud ja majanduslikud tingimused Tumangangi 
ülemjooksul. Mäed taandusid kuidagi järsku ja rändurite pilgule avanes avar vaade 
platoole või õigemini vulkaanilise süsteemi laugjatele mäenõlvadele, mille keskel asub 
platoo kõrgeim tipp — Pektusani vulkaan, mis tõuseb 2744 m merepinnast kõrgemale. Mäed, 
mis koosnevad basaldist ja teistest purs-kekivimitest, on tihedalt läbi uuristatud jäärakutest 
ja uhteorgudest. Ja kogu see territoorium on üleni kaetud metsadega, kus kasvavad 
dauuria lehised, korea seedermännid, ajaani kuused ja männid; mets on kohati põlenud ja 
kuivanud, kuid kohati võib näha suurepärast mastimetsa. 

Kuid neid metsarikkusi — märgib Garin — ekspluateeritakse täiesti tühisel määral ning 
üksnes Amnok- 

gangi parempoolsete lisajõgede ääres, sest moodi Amnokgangi palvetatakse mets 
jõesuudmesse. Kui Amnokgangi jõe halbade parvetustingimuste tõttu o parvetamine 
äärmiselt raskendatud ja kogu jõgi lausa kubiseb kinnijäänud puudest, mida kohalikud elaniku 
1 kütteks korjavad. 

Garini ajal oli selles piirkonnas külluses igasuguseid jahiloomi: mets- ja kaljukitsi, kärusid, 
tiigreid. Viimaste möirgamist kuulsid reisijad peaaegu iga öös Hirvede karjad ronisid suvel 
Pektusani harjale ja viibisid palavatel päevadel järve kaldal vulkaani kraatrit Siin jäid nad 
kohalikele küttidele kättesaamatuiks kes ei julgenud jälitada looma mäel, mida hiinlased ja 
korealased pidasid pühaks. Tõsi, nad varitsesid jahisaaki, kui see öösiti tuli aasadele. Kuid 
need varitsus paigad olid pühast mäest kaugel ja loom pääses siin kergesti ööpimeduse kätte 
all jahimehe eest põgeneme 

Selles maakohas — märgib Garin edasi — kasvab parimat sorti ravimtaim — Žõn-šõn, mida 
hiinlased peavad kullaga üheväärseks. Võimalik, et Tšanbaišani looduslikud tingimused on 
kohasemad kui kuskil muja Koreas selle taime kunstlikuks kasvatamiseks. Lõpuks neitsilik 
maapind, mis on kaetud tiheda ratsanikukõrguse rohuga, kujuneb selle maa-ala tulevasele 
elanik konnale kahtlematult rikkalikuks elatusallikaks. 

Esialgu aga on see piirkond metsik ja peaaegu inimtühi, tema elanikkond oli koondunud 
kahte-kolme korea külasse ja üksikutesse majakestesse, mida külastasid hiina jahimehed, žŽõn- 
šõni ja kulla otsijad, ke parajal juhusel röövisid ka oma kaaslasi ja lähedas korea asulaid. 
Looduslike ressursside poolest õige rikka maakoha niivõrd hõredat asustatust seletab Garin 
kolme põhjusega: heade ühendusteede puudumisega mistõttu on võimatu välja vedada metsa, 
selle maa-ala peamist loodusrikkust, korea majapidamise peamist leivaviljade — riisi, 
kaoljangi, maisi ja gutsa kasvatamiseks ebasoodsate kliimatingimustega, ning lõpuks sellega, 
et piiritsooni metsapadrikuis avaldasid oim desorganiseerivat mõju hiina röövlid — 
»hunhuusid”” kelle hulka kuulusid väejooksikud Hiina armeest, põgenenud kurjategijad ja muud 
deklasseerunud elemendid, 

kes olid hiina feodalismi väljakannatamatu rõhumise ja despotismi iseloomulikeks 
saadusteks ning ühtlasi näiteks selle korra administratiivaparaadi täielikust nõrkusest. 

Peab märkima, et pärast Korea hõivamist Jaapani poolt said needsamad TšŠanbaišani 
metsapadrikud peidupaigaks korea elanikele, kes otsisid seal varju koloniaalse rõhumise ja 
Jaapani võimude jälitamise eest; need olid ühtlasi koldeks partisaniliikumisele, mis andis 
võimsaid lööke Jaapani okupatsioonivägedele Koreas ja Mandžuurias. 

30. septembril, kui siinsed külmad hakkasid end juba tunda andma, jõudis Garini 


ekspeditsioon lõpuks ka Pektusanile, rnis nii tugevasti oli köitnud rändurite tähelepanu. 
Tõusnud selle harjale, tegi ekspeditsioon kindlaks vulkaani kraatris asuva järve piirjooned, 
mõõtis selle järve sügavust, mis oli erakordselt suur juba käida lähedal, uuris kolme, Pektusani 
lähikonnast algava jõe lätteid. Kõik uhteorud, mis suundusid mööda selle mäe nõlvu 
Tumangangi ja Amnokgangi suunas ja mis olid hästi nähtavad vulkaani harjalt, osutusid täiesti 
kuivadeks. Sel kombel ei olnud enam kahtlust, et nii Tumangangi kui ka Amnokgangi lätteil ei 
ole vahetut ühendust kraatri järvega. Esimene nendest jõgedest, nagu näitasid uurimused, algab 
umbes 15 km kaugusel Pektusanist, väikese metsajärve lähedalt. Teine aga voolab mitme 
allikana mööda Pektusani mäeharude nõlvu, umbes 3—5 km kaugusel Pektusanist. 

Ainult Sungari jõe viiest uuritud lättest algasid kaks Pektusani järvest. 

Lõpetanud oma tööd Pektusanil, suundus ekspeditsioon läände, hoolimata teejuhtide väidetest, 
et Amnokgangi ülemjooksule puudub tee ja reis sinna on hädaohtlik, ning liikus edasi mööda 
ühte Sungari harujõge hiina linnani Mauõršan (Lintsjang) Amnokgangi keskjooksul. Kogu 
selle teekonna ulatuses, kus varem polnud käinud veel ükski uurija, teostas ekspeditsioon 
maastiku marsruutkaardistamist, baromeetrilist nivelleerimist, astronoomilisi vaatlusi ja muid 
töid, mis võimaldasid koostada teekonna üksikasjalise kaardi. 

See rännak metsaga käetud mägises asustamata maa- 

23 
kohas, tugevate vihmasadude ja külmadega, mis algasic juba oktoobri algul, muutus veelgi 
raskemaks see tõttu, et rändajaid jälitasid pidevalt suured hunhuuside salgad, kes püüdsid 
ekspeditsiooni hävitada. Vältinud kord õnnelikult hunhuuside poolt ülesseatud lõksu kuhu 
ekspeditsiooni püüdsid juhtida selleks spetsiaalselt saadetud hiina teejuhid, ning suundunud 
teiselt teele, pidasid rändurid end peaaegu hädaohust pääsenuiks, kui korraga äratasid neid 
ööbimise ajal ühes väikeses korea külas püsside ja suurtükkide kogupaugud — hunhuusid 
külvasid fansa kuulidega üle. Ainult kiire otsustavus ja leidlikkus päästsid ekspeditsiooni 
hukkumisest. Kanti kaotusi nii hobuste kui ka asjade näol, mis osalt põlesid ara koos fansaga, 
osalt aga jäeti külasse maha edaspidise teekonna kergendamiseks. 

Pole kahtlust, et Garinit ja tema kaaslasi jälitanuci hunhuusid ei olnud mitte juhuslikud 
röövlid, kedõ võib kohata metsikutes kolgastes, vaid kujutasid endast organiseeritud jõuke, kes 
tegutsesid suurel territooriumil. Sellest annab tunnistust Garini kirjeldus, milles jutustatakse 
rändurite pideva jälitamise organiseerimisest hunhuuside poolt, aga samuti ka öise lahingu 
ägedusest, kus hunhuusid lasksid käsisuurtükkidest välja kuni 300 lõhkemürsku ja andsid väga 
palju kogupauke püssidest.' 

On teada, et ka Strelbitski, kes võttis mõni aasta varem ette teekonna Pektusanile, pidi samuti 
äärepealt langema ekspeditsiooni liikumisteel varitseva suurt hunhuuside salga kallaletungi 
ohvriks. Selle juntumi kohta kirjutas Strelbitski järgmist: ,,Poolel teel Paisanu (Pektusani. — V. 


Z.), kus kuulduste järgi asus salk hiina hunhuuse, leidsime vaid nende laagripaiga värsked jäljed: 
okstest onnid, lõkkeasemed ja puust koogud, mil lede otsa hiinlased asetavad oma lamedad 
raudkatlad kuid nende peremehed ise olid kadunud ning me ei kohanud neid kogu teekonna 
kestel. Nagu hiljem pärismaalaste küsitlemisest selgus, oli meie liikumisest neile 

! Garini kiri 8. oktoobrist, mis oli adresseeritud Põhja-Korea ekspeditsiooni ülema A.IT. 
Zvegintsevi nimele. OT'erw HJICHOJ M 3KcneflHUHM 1898 1. B CeBeprryio Kopeio, CHO., 1898 r 

teatatud juba Tjanpe külast nende hiinlastest käsilaste poolt, kes on neil kõikjal olemas, 
kusjuures nendeni ulatusid kuuldused ka meie vägevast relvastusest ja aukartustäratavast 
arvust, nii et hunhuusid eelistasid teelt lahkuda ja kolida metsa sügavusse, kuigi paistab, et neil 
teelõikudel meid siiski jälgiti.”' Hunhuuside eest oli korea elanikkond, alates juba Musani 
linnast, hoiatanud pidevalt ka Anertit tema reisi ajal Pektusanile. 

Hunhuusid olid tõeliseks nuhtluseks selle piirkonna töötavale elanikkonnale. Röövimise ja 
purustuste jälgi, märgib Garin, esines peaaegu igal sammul. Selle vaenlasega aga oli õige raske 
võidelda elanikkonnal, kes oli laiali pillatud mööda, metsapadrikuid väikeste asulatena, mis 
polnud üksteisega peaaegu üldse seotud. 

Mauõršani (Lintsjangi) linnast alates jätkasid rändurid oma teekonda paadis mööda 
Amnoksgangi jõge, mis alguses voolab ,.kitsas orus, mida piiravad mõlemast küljest kõrged, 
kaljused mäed; sedamööda kuidas jõgi läheneb Õitšu linnale, laieneb org pikkamööda, mäed 
aga, eemaldudes kord paremale, kord vasemale, muutuvad laugjamateks ja madalamateks””. 
Kirdest edelasse voolava jõe üldine orientatsioon on soodsam paremale — Mandžuuria- 
poolsele — kaldale; siin on rohkem päikest, ning põlde esineb peaaegu kogu kesk-ja 
alamjooksu ulatuses, kattes täielikult oru nõlvu. Jõe paremale kaldale ning tema parempoolsete 
lisajõgede aarde on koondunud ka enamik hiina ja korea asulaid. Korea kaldal aga, kuni jõgi 
voolab mägede vahel, kasvab mets, ja asulad paiknevad enamasti käärudes, kus käida 
orientatsioon muutub. Kõige suuremaks korea asulaks, millele ekspeditsioon sattus 
Amnokgangi jõe orus, oli Õitšu linn, mis paiknes jõesuust pisut ülalpool. Kuid ka seal oli 
elanikke poole vähem kui enne 1894. a. Jaapani-Hiina sõda. Sõja ajal asusid elanikud 
ümberkaudsetesse küladesse ega tulnud sealt enam linna tagasi. 

Oma aruandes peatub Garin üksikasjalikumalt laeva- 


ii, D;MT. npoM3B., CTp. 133. oceHHefi *KC'efl;, MAMM 1898 r., cxp. 312. 

tamistingimustel, samuti laevasõidul mööda Amnok-gangi jõge. Kogu ulatuses Mauõršanist 
(Lintsjangist) kuni suudmeni on jõgi parvetamiskõlblik; laevasõidul aga on suureks takistuseks 
rohkearvulised kärestikud. Kuid madala veeseisu ajal (septembris) katkeb jõel isegi 
parvetamine. Suurvee ajal aga parvetatakse siin metsa hiina asulasse Sahousse (Antungi). 
Laevasõit jõel toimub hiina džonkide ja suurte lamedapõhjaliste paatidega, mis on kuni 10 sülda 
pikad ja 2 sülda laiad, tömbi nina ning kõrgete parrastega; neile on võimalik heisata ka purjesid, 
mida kasutatakse pärituule korral. Keskmise veetaseme pilhul, aga kärestikel ka suurvee aja! 
veavad laevu edasi burlakid, iga paati kuni 15 inimest See langeb muidugi lisakuluna veetavale 
kaubale ning muudab selle tunduvalt kallimaks. Kuivõrd see mõjutab hindu, on näha sellest, et 
300 versta jõesuust ülal pool maksab puud soola 80 kopikat, kuna aga raudtee transpordi korral 
ei ulatuks soola hind isegi kõige kõr gema tariifi korral üle 25 kopika puuda eest. 

Jõge mööda veetakse üles peale soola veel jahu, tikke, küünlaid, riidekaupu, mis osaliselt 
müüakse raha eest, osalt aga vahetatakse kohaliku toodangu: ubade tšumiisi ja maisi vastu. 
Nendega laaditakse laevu, mis suunduvad pärivoolu. Veoste hulka mööda jõge mõlemas 
suunas, metsamaterjal välja arvatud, arvestab Garin 8 miljonile puudale, mis näitab 
võrdlemisi elavat liiklemist tol ajal mööda Amnokgangi jõge. 

Reisi ajal mööda Koread kogus Nikolai Georgijevitš ja töötas läbi rahvaluule-alaseid 
materjale. Üldse kirjutas Garin üles kuni 100 korea muinasjuttu, legendi ja müüti. Kahjuks läks 
üks vihik muinasjuttudega teekonnal kaduma, nii et säilinud üleskirjutatud muinasjuttude arv 
vähenes 64-ni. 

Eessõnas nendele muinasjuttudele, mis ilmusid mitmel korral kirjaniku kogutud teoste 
hulgas ja eraldi raamatuna pealkirjaga ,,Korea muinasjutud”, osutab Garin ka sellele 
allikale, kust kogu see materjal on võetud. ,,Kakskümmend-kolmkümmend  korealast,” 
kirjutab ta, ,,seljas valged kuued, peas laiaäärelised, kõrgete kitsaste põhjadega kübarad, 


piirasid iga kord peatuste ajal rändurid ümber, kükitasid maha ja parim 

muinasjutuvestja hakkas rääkima, kuna ülejäänud suitsetasid oma peenikesi pupe ja kuulasid 
tähelepanelikult. Mõnikord,” märgib ta teises kohas, ,,pidas vestleja jutustuse keskel 
juuresolijatega nõu ning pärast enda kontrollimist jätkas jutustamist.” 

Vahel lõid jutustajad samas, rändurite silme all, kollektiivselt selliseid muinasjutte — tõik, 
mis annab tunnistust korea rahva erakordselt kõrgest loominguvõimest. Selles suhtes on 
iseloomustav Garini poolt üleskirjutatud legend pantri kohta, kes püüdis röövida naist: Garini 
reisi ajal mööda Tumangangi jõge hiilis korea külla suur panter ning tungis kallale noorele nai- 
sele, kes pesi jõe ääres salatit. Tema kisa peale jooksis rahvas kokku, ja kuna panter, inimesi ei 
kartnud, siis tappis keegi jahimees ta üsna lähedase maa pealt, Jutustades Garinile seda 


juhtumit, lõid küla elanikud terve legendi. Seitse aastat tagasi käis sellel naisel kosjas noormees. 
Ta oli vaene ja tütarlapse isa ütles talle ara. Siis tahtis noormees rikkaks saada ja läks otsima 
Žõn-šõni juurt. Lahkudes ütles ta neiule: ,,Oota mind!” Ja nad tõotasid, et nad saavad meheks ja 
naiseks. Kuid hunhuusid tapsid noormehe, ja neiu anti kolme aasta pärast teisele mehele. 
Pulmapäeval aga ilmus armastatu talle unes ning ütles: ,,Oota mind!” Nüüd oligi ta tulnud 
neiule järele, kuid mitte tema, vaid ta hing, mis oli asunud pantri kehha. Seepärast panter ei 
hoolinudki endast ega näinud ka jahimeest. Kas siis tavaline panter oleks niimoodi toiminud? 
Oleks ära jooksnud ja kõik. 

,Noh, ja mis siis nüüd?” 

,Nüüd ei tea. Kui naine saab terveks, kutsutakse Šamaan, ja jumal ütleb oma tahte pantri 
hingele — võib-olla teeb ta selle jälle pantriks, tiigriks või karuks, kes tuleb jälle naise juurde, 
või ütleb ,.küllalt”, ja võtab tema hinge enda juurde taevasse.” 

Garini tõlk, korealane Kim, kes valdas suurepäraselt nii korea kui ka vene keelt, erialalt 
õpetaja, tõlkis neid korealaste jutustusi; Garin ise kirjutas need ,.kiiresti, lause lauselt üles, 
püüdes säilitada lihtsat keelt, ega lisanud kunagi omalt poolt midagi juurde. 

Selle eest ma vastutan, ega kahtle, et tulevased uurijad kinnitavad minu sõnade õigsust” 

»Ma kuulasin neid muinasjutte,” jätkas Garin ,,õhtuti, pärast külalislahket õhtusööki, 
puhkuse ajai mäekurul, kus meie ees avanes orgude ja mägede kauge panoraam, kirjatud 
sügisese, mahedavärvilise mustriga, nagu on vanadel pärsia vaipadel. 

Kogu oma hiilguses loojuva kollase päikese violetsete ja oranžide kiirte vihud 
valgustasid seda kaugust ja ta säras, lõi leegitsema viimast korda ning kaduski juba nagu 
nägemus kiiresti saabuvasse hämarusse. Ja kõik ümberringi — see kaugus, need inimesed 
ja nende elu — näis samuti muinasjutuna.” 

Garini poolt Kordas kogutud rahvaluule-alane materjal on kõige suuremaks panuseks 
korea folkloristikasse' ning väga väärtuslikuks allikaks korea rahva kultuuri ja ajaloo 
uurimisel. Tema lihtsates jutustustes müütides ja legendides, mis loodi rahva enda poolt 
ning mis levisid muinasjutuvestjate vahendusel, on eredalt kujutatud Korea töörahva elu- 
olu, maailmavaadet ja unistusi. Neis ülistatakse armastust inimese vastu, töö vastu, 
lugupidamist naise vastu. Mõnikord unistal korea rahvas, keda rõhub feodaalide ja 
ametnike ebainimlik ike, oma muinasjuttudes õnnest, kuid ainult hauataguses elus. Kuid 
tihti väljendab ta nendes juttudes oma meelepaha riigis valitseva vägivalla vastu müüdava 
ning ahne ametkonna vastu, liiderdajate je joodikutest bofisade vastu, keisri ja tema 
ümbruskonni vastu, ühe niisuguse jutuga lõpetab Garin Koreast lahkudes oma märkmed 
selle maa kohta. Nimetatud jutustuses seletatakse maa langust ja vaesumist sellega, et tol 


ajal valitsev Korea keisrite dünastia on oma aja ära elanud (valitseb kakskümmend viis 
aastat kauem kui oli ennustatud), ja avaldatakse protesti selle vastu, ei tolleaegne Korea 
keiser ja ministrid ,,o0skavad Korec rikkusi ainult pillata ja müüa või isegi muidu laial 
jagada, et ainult neid endid ei puudutataks. Kuni nad 


! Enne Garinit oli korea folkloori välja antud tühisel hulga kaks muinasjuttu vene keeles 
vene väljaannetes, seitse muinasjuttu — inglise väljaannetes. Ja ka pärast Garinit, kuivõrd see 
o meile teada, pole korea folkloori sellises ulatuses veel keegi välja andnud. 

minema aetakse, jõuavad maha müüa kogu Korea. Ainult müüa pole enam midagi.” 

Garini päevikute erakordne väärtus seisab ka veel selles, et nad esitavad rohkearvulisi 
eredaid näiteid üha tugevnevast vene ja korea rahva sõprusest. Korea rahvas, kes oli 
pidanud paljusajandilist ebavõrdset võitlust hiina feodaalide ja jaapani anastajate vastu oma 
rahvusliku iseseisvuse eest ning keda ähvardas möödunud sajandi lõpul hädaoht sattuda 
Jaapani imperialistlikku orjusse, mõistis vene rahva suurt osatähtsust oma maa 
vabastamisel. ,, Venelaste nimi on Koreas püha,” ütleb Garinile Õitšu linna kunžu. 
«Venemaa on meie heaks liiga palju teinud, ta on liialt suuremeelne, et saaksime seda 
hindamata jätta. Venelane on meie kõige kallim külaline. Kahelt poolt varitsevad meid 
avatud lõuad: ühelt poolt Jaapan, teiselt poolt Hiina. Kui meid üks ega teine pool ära ei õgi, 
siis muidugi ainult tänu Venemaale.” 

Garin märgib, et tema reisi ajal polnud ühtegi juhtumit, kus korealane poleks pidanud oma 
sõna. Korea elanikkond suhtus kõikjal ekspeditsiooni kõige soojemalt ja südamlikumalt. 
»»Meie järel käib hulk lapsi ja igasugust rahvast. Kõik on lahked, viisakad ja soosivad. On 
kuulda sõbralikku sõna ,,arasa” (venelane).” Ei saa erutuseta lugeda Garini jutustust selle 
kohta, kuidas kord öösel, kui nad jõudsid korealase fansa juurde, ei tahtnud selle peremees 
neid algul ruumikitsikuse tõttu öömajale lasta. Kui talle aga tehti selgeks, et rändurid ei tohi 
oma kohalesaabumisega kära tõsta, kuna neid ajavad taga hunhuusid, siis ütles peremees: 
»»Ma olin mures kõrgete külaliste mugavuse pärast, kuid niisugusel juhul kuulub minu fansa 
neile ja mina olen nende valvur. Ja oleks pidanud nägema,” lisas Garin, ,,kui palju 
loomulikku, sünnipärast õilsust oli tema sõnades.” 

Iseloomulik on ka see soojus ja armastus, millega Garin ise suhtub korea rahvasse, samuti 
tema kõrge hinnang selle rahva intellektuaalsete ja moraalsete omaduste kohta. ,,Ma vaatlen 
mõnuga ega suuda küllalt imetleda korealasi... Kui palju on nendel viisakust ja kasvatust! 
Kui hästi nad kohtlevad nii üksteist kui ka võõraid ja kui delikaatsed nad on! Nende lapsed 

väga uudishimulikud ja liigutavalt abivalmid ... Näod on lahked, oma olemuselt lahked... Ei 
väsi loetlemast selle rahvuse lahkete inimeste väärtusi... Ja igaüks,” märgib Nikolai 
Georgijevitš, ,,kes nendega kokku puutub, hakkab neid kahtlemata samuti armastama, nagu 
hakkasime neid armastama meie.” 

Peab märkima, et vennalik suhtumine korea rahvasse ja tema moraalsete omaduste kõrge 
hindamine iseloomustavad peaaegu kõiki vene maadeuurijaid, kes reisisid Koreas. Ja seda on 
eriti tähtis rõhutada sellepärast, et enamikule lääne-euroopa ja ameerika ,. turistidele” Koreas, 
samuti nagu jaapanlastest ekspluateerijatelegi, oli iseloomulik üleolev suhtumine sellesse rah- 
vusse. Nad pidasid korealasi mittetäisväärtuslikuks rahvuseks, kes pole võimeline progressiks ja 
iseseisvaks olemasoluks. Seejuures läks ameerika rassistide laim korea rahva kohta nii 
kaugele, et seda rahvast kujutati koletislikult kui ..laostunud idatsivilisatsiooni roiskunud 
saadust”'. 

Garini päevikud lükkasid täiesti ümber rassistliku laimu korea rahva kohta ning olid suureks 
panuseks vennalike sidemete edasisel tugevdamisel korea rahva ja paljurahvuselise Venemaa 
rahvaste vahel. 

Viimase lõigu oma teekonnast Aasia kontinendil — mööda Ljautungi poolsaare idarannikut 
— sooritas Garin kaherattalises kaarikus. Sellel teekonnal oli Garini sõnade järgi hoopis 
teistsugune ilme kui kogu eelneval teekonnal. Mäed olid nihkunud lääne suunas ja kogu 
rannikuriba, mille pikkus oli ligi 300 versta ja laius 10 kuni 30 versta, kujutas endast väikeste 
küngastega käetud tasandikku, mida väga tihedalt asustas põllumajandusega tegelev 
elanikkond. Hoolimata kehvast liivapinnasest, jättis selle piirkonna elanikkond jõuka mulje, 
mis oli eelkõige tingitud inimeste erakordsest töökusest, üherealised kultuurid, väetamine ja 
hoolikas maaharimine võimaldasid talupoegadel saada sellelt maalt niisugust saaki, mida see 
teistes tingimustes ei oleks kunagi suutnud anda. ,,Millise imetlus- 

!G. Kennan. Korea: a Degenerate State ,Out look”, oct. 1905, p. 409, 

väärse põhjalikkuseni küünib hiinlase töö,” kirjutab Garin, ,,võib otsustada selle järgi, kuidas 
langenud lehed metsades korjatakse kokku, nii et metsadest jääb pühitud parkide mulje, kus on 
puhas nagu rehepeksuplatsil ja kus oleks nagu iga puu eest üksikult hoolitsetud. Samasuguse 
mulje jätab ka põld; iga maisijuuri-kas on välja kaevatud ja koju viidud; neid kasutatakse 
kütteks, tuhka aga — kompostiks. Niisuguseid kompostihunnikuid on iga farmi ees mitu — 
see on siinse hiinlase peamine rikkus. 


Vahetpidamatult aasta läbi tegeleb osa elanikkonda (enamuses lapsed, noorukid ja vanad) 
nende hunnikute täiendamisega, kogudes põldudel sõnnikut, metsas lehti, kandes ojadest muda, 
mäekurudest viljakandvat mulda ning määndunud juurikaid ja korjates mererannast mõõna 
ajal merekasve ning orgaanilisi jäänuseid.” 

Kuid selle imetlusväärse maaharimiskultuuri kõrval paneb reisijaid samavõrd imestama 
rutiini püsivus ning põllutööriistade äärmine primitiivsus ja maaharimise meetodite 
mahajäävus. Garin kirjeldab äestamist Ljautungi poolsaarel: selleks kasutatakse lauda, millest 
on läbi pistetud kimp lühikesi pulki. See laud kinnitatakse nööridega hobuse järele. Sellel laual, 
oma kehaga balansseerides, seisab hobuseajaja. Võrreldes sellise äestamisviisiga, märgib 
Garin, kujutas endast puuäke, mida tol ajal kasutas vene talupoeg, kultuuri tippsaavutust. 

Niisama primitiivsed olid hiina sõidukid, mis Hiinas kehtivate seaduste järgi võisid olla 
ainult kahe rattaga. Seetõttu tehti nad massiivsed ja niivõrd rasked, et rattad tungisid sügavale 
pinnasesse, ja 10 — 15 puudase koorma vedamiseks tuli ühe hobuse asemel ette rakendada 7 — 
8 veolooma. 

On iseloomulik, et Mandžuurias käsutatavad põlluharimismeetodid, mis hämmastasid oma 
mahajäämusega Garinit enam kui viiskümmend aastat tagasi, on püsinud peaaegu muutmatuna 
kuni viimase ajani. Ja kuigi MandŽuuria teedel võis juba näha ka neljaratta- 


OrneTbi HJIGHOB oceHneJi 3KcneflHunn 18987. B CeBepnofl Kopee, CTP. 173. 
31 


lisi kergeid sõidukeid ja autosid ning kogu maa oli käitunud suhteliselt tiheda raudteevõrguga, 
domineerisid kohalikus transpordis siiski iidsed kaherattalised kaarikud tohutute hobustest, 
härgadest, muuladest ja eeslitest kombineeritud rakenditega. 

Port Artur, kuhu Garin saabus 25. oktoobril, oli tema Korea- ja Mandžuuria-rännaku lõpp- 
punktiks. Üldse oli reisija sooritanud Koreas ja Mandžuurias ligi 1600 km pikkuse matka, 
sealhulgas 900 km ratsa, kuni 400 km paadis mööda Amnokgangi jõge ja kuni 300 km 
kaarikus mööda Ljautungi poolsaart. See teekond kestis 43 päeva. Keskmiselt liikus 
ekspeditsioon päevas 37 km. 

Oma vaatluste ja uurimuste teaduslikud tulemused, mis sisaldasid väärtuslikke geograafilisi 
andmeid vähetuntud territooriumide, eriti Pektusani piirkonna kohta, avaldas Garin 
spetsiaalsetes väljaannetes: ,,1898. a. Põhja-Korea sügisekspeditsiooni liikmete aruanded”, 
mis ilmusid 1898. a., ja ,,1898. a. sügisekspeditsiooni tööd”, mis anti välja 1901. a. Neidsamu 
materjale sisaldavad ka tema päevikud, mis ilmuvad käesoleva väljaandena. 

Port Arturist alates jätkas Garin laevaga juba iseseisvat reisi Hiina sadamate ja Jaapani 
saarte kaudu üle Vaikse ja Atlandi ookeani, külastades seejuures Havai saari, Ameerika 
ühendriike ja Lääne-Euroopat. 


Hiinas oli ta lühikest aega: kaks päeva Tšhõfu sadamas Šantungi poolsaarel ja viis päeva 
Šanghais. Kõige suuremat muljet avaldas talle muidugi Šanghai — ,,omapärane ja ainulaadne 
nurk maailmas”. Siin huvitas reisijat absoluutselt kõik: välismaalaste setelment ja hiina 
linnaosa, budha templid ja katoliku kloostrid, hiina teater ja oopiumi suitsetamise urgas, kesk- 
ja äärelinna kärarikkad tänavad. Ent kus ta ka iganes käis, kõikjal nägi ta välismaise kapitali 
valitsemise pitserit ning sellega seotud inetuid suure sadamalinna elujooni. 


HJieHOB ocenHeü 3Kcneflnn;,MH 1898 ro'a B Cesep- 
HOM Kopee». Tõlk. 
> «Tpyflti oceHHeit 3Kcneflni:HH 1898 roaa». Tõlk. 

Siin olid tohutu suured oopiumilaod, mis andsid sadu miljoneid kasumit. Paljude 
aastakümnete jooksul olid seda kaupa visalt levitanud välismaised firmad, et orjastada hiina 
rahvast. Tänavatel oli terve hulk pakikandjaid kaheksa-kaheteistkümneaastaste tütarlastega 
kätel — ka see oli kaup. ,,Ja ma kuulen jälke, õudseid jutustusi selle kohta, kuidas neid 
õnnetuid ohvreid varasest lapsepõlvest peale ette valmistatakse nende ebainimlikuks saatuseks: 
kaheksa-aastaselt rüvetatu, viieteistkümneaastaselt aga juba üle parda heidetud, hävitatud 
inimloomusega jätis.” 

Šanghai Prantsuse koloonias oli jesuiitide ordule kuuluv suur katoliku klooster, kus õpetati 
ristiusku pööratud hiinlasi, kes olid välismaise ülevõimu toeks Hiinas. ,,Distsipliin ja drill on 
kloostris viidud imetlusväärse täiuslikkuseni.” 

Nädala pärast jõudis laev, millega Garin lahkus Šanghaist, Nagasaki lahte. Ta oli sõitnud 
mööda kohtadest, mis on omandanud kurva kuulsuse ristiusu levitamise ajaloos Jaapanis. 
Möödunud sajandi keskpaiku, Jaapanis keelatud ristiusu tugeva tagakiusamise ajal, heideti siit 
merre ligi 10 tuhat eurooplast ja ristiusku astunud jaapanlast. 

Järgmine peatus Jaapanis oli Jokohama sadam Honšiu saare idarannikul. Jokohamas oli 
Garin kolm päeva. Ta sõidab Jaapani raudteedel, tunneb elavat huvi talupoegade põldude, hästi 
korrastatud istanduste ja aedade vastu, külastab tehaseid ja raudteetöökodasid, kus pöörab 
tähelepanu jaapanlaste märkimisväärsetele saavutustele tehnika alal. Kuid ka Jaapanis nagu 
varem Šanghaiski vapustavad teda needsamad pildid inimeste piiritust ekspluateerimisest. Piki 
tänava mõlemat külge kulgevad puuride read küüniliselt väljapandud naistega — elava 
kaubaga. ,,Ja ängistava nukrustundega kiirustad läbi selle lõputu, hirmsa tänava, mis on nagu 
sissepääs põrgusse. Jah, see on põrgu, ja selles on mingisugune külm, mefistolik arvestus.” 
Seal on rikša, kes nii püüdlikult veab reisijat — möödub viis, kõige enam kümme aastat, ja 
kõige tugevamgi selle ameti pidaja sureb tiisikusse. ,,Osakesega oma elust on ta tasunud tänase 
vaevarikkalt saadud leivatüki eest.” 

Detsembri algul, lähenedes Havai saarte tähtsamale linnale — Honolulule, ei jõua rändur 
küllalt imetleda vaadet sellele linnale, mis asub piltilusana toreda troopikataimestiku rohelust 
uppunud ookeanirannal. Jalutades mööda Honolulu tänavaid, vaatleb ta tähelepanelikult linna 
ja tutvub linnamuuseumiga, linna lähikonnas aga külastab ta bambusmetsa ja 
datlipalmisalusid. 

Alles mõni aasta enne seda, kui Garin külastas 1898. aastal Honolulut, oli ameerika 
plantaatorite poolt organiseeritud riigipöörde tagajärjel kukutatud kuningate dünastia, aga 
juba 1897. a. kirjutas valitsus, mille eesotsas seisid needsamad ameerika plantaatorid, alla 
kokkuleppele Havai saarte ühendamise kohta Ameerika Ühendriikidega. 

Samal aastal, mil Garin neid saari külastas, heisati seal Ameerika lipp. 

Viimane punkt, mida Garin külastas Vaiksel ookeanil, oli San-Francisco, mis asub Ameerika 
ühendriikide läänerannikul. Siin istus ta ümber rongile, mis viis ränduri kiiresti läbi kogu 
Põhja-Ameerika New Yorki, mis asub maa vastaskaldal, idarannikul. 

Chicagos, kuni toimus rongide vahetus, vaatles Garin kuulsaid tapamaju nende koletu 
konveieriga: loomad, kes satuvad elusatena selle konveieri ühele otsale, lahkuvad peagi, 
pealtvaataja silme all, konveieri teisel otsal konservide, viinerite ja vorstide kujul. ,,Kõik see 
eriti just hirmus hais, jätab niivõrd vastiku mulje, et veel kaua pärast seda, kuhu sa ka ei 
vaataks, näed ikka nende tapamajade pilti, seda ükskõiksust, seda valgete laipade liikuvat 
ahelikku, ja nende keskel üleni valget, kindlat ja rahulikku pika terava noaga kuju, kes 
külvab aina surma.” 

Ameerikas hämmastavad Garinit luksuslikud raudteevagunid, pimestavalt särav 
juveliirkauplus, mille stendidel on välja pandud pealaest jalatallani briljantidega ülekülvatud 
kujud ja letiklaaside alla asetatud briljantide kuhjad, panga hoiuruumid igasuguste 
automaatseadmetega varaste ja tulekahju vastu. 

Sellest, kui palju higi, verd ja kannatusi nõudis rahvalt see kulla ja kalliskivide koletis, 
jutustab eredalt ja mõjuvalt M. Gorki 1906. a. kirjutatud pamfletis ,,Kol- 

lase Saatana linn”: ,, Tänavate kitsad kraavid, mis viivad inimesi kuskile linna sisemusse, kus, 
nagu enesele kuiutled, asub mingi hiiglasuur põhjatu auk — kätel või kastrul. Sinna voolavad 
kokku kõik need inimesed, ja seal keedetakse neist kulda. Tänavate kraavid kihävad lastest. 
Ma olen väga palju näinud viletsust, ma tunnen hästi tema rohelist, veretut, köndist nägu. 
Tema silmi, näljast töntse ja ahnusest põlevaid, kurikavalaid ja tasuhimu-lisi või orjalikult 


alistuvaid, kuid alati ebainimlikke, olen ma näinud kõikjal, kuid East Side'i (New Yorgi 
tööliskvartal. — V. Z.) viletsuse õudus on süngem kõigest, mida ma tunnen. 

Neil tänavail, mis on tuubitud täis inimesi nagu kotid tangu, otsivad lapsed aplalt kõnnitee 
ääres seisvaist prügikastidest mädanenud juurvilja ja õgivad selle ühes hallitusega samas, 
sööbivas tolmus ja lämbuses. .. Nad täidavad parvedena tänavaid nagu aplad tuvid; kell üks, 
kell kaks öösel ja veel hiljem kihävad nad ikka veel mudas, need viletsuse haletsusväärsed 
mikroobid, elavad etteheited Kollase Saatana rikaste orjade ahnusele ... 

Kullakamakas on linna süda. Selle tukses on kogu elu, selle mahu kasvus — kogu elu mõte. 
Selleks kae-vavad inimesed päevade kaupa maad, taovad rauda, ehitavad maju, hingavad 
vabrikute suitsu, imevad ihupooridega mürgitatud, haige õhu saasta, selleks müüvad nad oma 
kaunist keha.”' 

Pahaendeline on see rikkuse ja luksuse koletislik kokkukuhjumine ... Vabrikud töötavad, 
ehitatakse uusi tehaseid, põllumajandustehnika viimse sõna järgi haritakse põlde, saaduste 
realiseerimine on aga piiratud, turud küllastuvad kaupadest. Ja uute turgude vallutamiseks 
loobki Ameerika ,,nüüd neid vägesid, kehtestab tollimakse, piirab sisserändajate arvu. .. 
Ameerika hakkab ennast piirama nii mitmesuguste vabadust-kitsendavate kui ka 
mittevõrdõiguslike abinõude müüriga...” 


! M. Gorki. Kollase Saatana linn. Teosed, 4. kd., Tallinn, 1957, Ik. 12, 13, 17. 

Garin lõpetab reisimärkmed kirjeldusega oma kohtumistest Euroopas. Inglise laeval, mis 
viis reisijad ült Atlandi ookeani Euroopasse, olid sõitjaiks peamiselt inglased. Mulje sellest 
seltskonnast, märgib Garin, on raske, rusuv. Kõik nende jutud keerlevad ainult sõja 
vajalikkuse, rahvuse üleoleku, võõraste territooriumide anastamise ümber. ,,Kogu see 
seltskond, hoolimata sellest, et nende hulgas oli nii õpetlasi kui ka sulemehi, jättis mulje, nagu 
oleks siin tegemist labasuseni isekate inimestega, kellele millegagi on liiga tehtud. Need olid 
peremehed, kes hetkekski ei unustanud, et kõik see, alates aurikust, ja lõpetades viimse tühja- 
tähjaga, on nende oma, kuulub neile, et neil ei ole vaja mitte kellegi juurde minna ega 

kelleltki midagi paluda — kõik parim maailmas kuulub neile.” 

Nende kohtumiste rusuva mulje all, et mitte enam kuulda ,.nende inimeste metsikut 
räuskamist, kes on äkki hakanud ihkama verd ja tapatalguid”, loobub Garin oma esialgsest 
kavatsusest külastada Londonit. Kuid ka Pariis ei huvita teda nüüd enam. ,, Vana kodanlik 
kord on muide oma aja ära elanud ja kuskil ei olt seda suremist, elusalt roiskumist tunda nii 
nagu Pariisis.” Hiljem tuli tal tutvuda ka Pariisi elu teise palgega, näha inimesi, kes võitlesid 


inimkonna tuleviku eest. ,,Ma nägin, kuidas pulbitseb seal see tulevane elu, nägin nende 
inimeste reipust, jõudu ja usku.” Nende sõnadega inimestest, kes võitlevad inimkonna 
tuleviku eest, mis Garini enda loomingulistes otsingutes on alati olnud nii tähtsal köhal, 
lõpetab ta oma reisimärkmed. 


Garini märkmeid ümbermaailmareisi kohta on korduvalt välja antud, algul üksikute 
esseedena üldpealkirja all ,Pliiatsiga natuurist”, mis ilmusid populaarteadusliku ajakirja ,,Mir 
Boži” üheksas numbris 1899. a., hiljem omaette raamatuna ja kirjaniku kogutud teostes kähe 
erineva pealkirja all ,, Mööda Koread, Mandžuu- 


1 «KapaHflamoM c naTypw». Tõlk, 

riar ja Ljautungi poolsaart”' ja ,,Kollase saatana maal”°" viimast korda avaldati see Garini 
teos 1916. a. tema kogutud teostes, mille andis välja A. F. Marksi kirjastus. 

Käesolev Garini raamatu väljaanne ilmub lühendatud kujul. Raamatust on välja jäetud 
üksikud reisija märkmed, mis käesoleval ajal ei paku huvi maateaduslikust seisukohast. Peale 
selle arvasime endil olevat õiguse viia raamatusse sisse ka mõned teised muudatused. Raamatu 
kasutamise hõlbustamiseks on kogu tekst jaotatud seitsmeks peatükiks. Meie poolt on valitud 
ka nende peatükkide pealkirjad: 1 — Siberi kaudu Kaug-Itta. II — Piki Tumangangi üles 
Pektusanile. III — Uurimised Pektusani vulkaani rajoonis. TV — Teekond üle Tšanbaišani 
Amnoksgangi jõe keskjooksuni. V — Amnokgangi mööda alla Manuõršanist Õit-šuni. VI — 
Mööda Ljautungi poolsaart, ja VII — Port Arturist üle Vaikse ja Atlandi ookeani Venemaale. 
Igasse peatükki on koondatud materjal, mis haarab kindla etapi Nikolai Georgijevitši reisist. 

Mõningal määral on muudetud ka raamatu pealkirja. Viimasel väljaandel, mille järgi on ette 
valmistatud Garini raamatu käesolev lühendatud väljaanne, on kaks pealkirja: ,, Mööda Koread, 
Mandžuuriat ja Ljautungi poolsaart”, ja veel sulgudes: , Ümbermaailma reisilt””. Uues 
väljaandes on esikohale asetatud pisut muudetud kujul viimane pealkiri, esimene pealkiri aga 
on võetud sulgudesse. See pealkirja muutmine on tingitud sellest, et käesolevasse väljaandesse 
on sisse võetud Garini märkmed, mis käsitlevad tema reisi mitte ainult Koreas ja Mandžuurias, 
vaid ka mööda Vaikset ja Atlandi ookeani. 1916. a. väljaandest on aga Garini viimased 
märkmed teekonna kohta Port Arturist ida poole välja jäetud. Nende märkmete tekst on võetud 


raamatu ,, Mööda Koread, Mandžuuriat ja Ljautungi poolsaart” varasemast väljaandest, mis 
ilmus 1904. a. 


Io Kopee, MaHi,HHcypnn n Jlaofly HCKOMy noJiyocTposy». Tolk. 
? «B CTpane HcejiToro flbaBOJia». Tõlk. «Ha nyTemecTBHH soicpyr cseTa». 
Tõlk. 

Peale selle oleme käesolevasse väljaandesse eraldi osana, pealkirja all ,, Korea folkloor”, 
paigutanud korea muinasjutud, müüdid ja legendid, mis Garin kogus oma reisi ajal Koreas. 
Seniajani on neid avaldatud eraldi. Kuid käesolevasse väljaandesse on paigutatud siiski ainult 
osa Garini poolt avaldatud rahvaluule-alast materjali, mis meie seisukohast pakub kõige 
suuremat kirjanduslikku huvi. 

Garini raamat tuli varustada ka mõningate märkuste ja kommentaaridega, mille eesmärgiks 
on aidata lugejat paremini selgusele jõuda kirjeldatavate maade geograafias, kaasaegsetes 
teaduslikes kujutlustes nende maa-alade kohta. Kõik need märkused ja kommentaarid on 
paigutatud raamatu lõppu eraldi lisana; nad on nummerdatud vastavalt numbritele tekstis ja 
grupeeritud raamatus esinevate peatükkide kaupa. 

Jääb öelda mõni sõna illustratiivse materjali kohta, üheski eelmises Garini raamatu 
väljaandes illustratsioone ei olnud. Käesolev väljaanne on teksti elustamiseks illustreeritud kahe 
kaardiga, üks Garini reisi marsruudist Koreas ja Mandžuurias, teine Pektusani rajooni kohta, 
mida Garin spetsiaalselt uuris, samuti ka visandite ja joonistega. 


V.ZAITSIKOV 


ESIMENE PEATÜKK SIBERI KAUDU KAUG-ITTA 


9. juulil. 


Täna hommikul saabusime Peterburi kiirrongiga Moskvasse. 

Samal päeval sõitsime Siberi otseühenduse rongiga Moskvast edasi. 

Meil on ees pikk teekond: läbi kogu Siberi, läbi Korea ja Mandžuuria Port Arturisse. Sealt 
Šanghai, Jaapani, Havai saarte, San-Francisco, New Yorgi ja Euroopa kaudu tagasi Peterburi. 

Just enne väljasõitu tehti meile ettepanek tutvuda Vladivostoki ja Port Arturi vahel asuvate 
maa-alade looduslike ressurssidega. Selle, minu reisisihiga kokku-langeva ettepaneku — 


tutvuda lähemalt Korea ja Mandžuuriaga — võtsime mina ja mu kaaslased vastu suurima 
rõõmuga. 


15. juulil. 


Sõidame ikka kaugemale ja kaugemale. Olemegi Siberis... Tšeljabinsk... 

Mäletan neid kohti, kust praegu kulgeb raudtee, 1891. aastast, kui siin alles toimusid 
uurimistööd. 

See laudtasane maakoht oli siis Nikolai-aegne kolgas, mida iseloomustasid triibulised 
teevaltad, kollased kroonumajad, pentsikud, ilmetud tšinovnikunäod, vana kohtukord ja üldse 
Nikolai-aegne elulaad. 

Tookord jutustati siin veel viimase uudisena lugu ispravnikust, kes oli kirgiisidelt tuule ära 
ostnud ja hil- 

jem seda neile kalli raha eest tagasi müüs (keelas vilja tuulamise, tuulikutes jahvatamise 
jne.). 

Ma mäletan meie tolleaegset tagasitulekut. 

Oli juba hilissügis. Me kasutasime veel viimast vankriteed. Sõiduki ette rakendati 
korraga kaksteistkümmend hobust, kes samm-sammult edasi liikudes sõtkusid kleepuvat 
pori: oli hästi, kui ööpäevas jõuti edasi 30 versta. 

Nüüd aga läheb siit läbi juba raudtee ja me kihutame rongiga. Ja millistes vagunites: 
restoran-vagun, raamatukogu-vagun, vann, võimlemisruum, klaver. Peaaegu üldse ei ole 
tunda muidu nii tavalist sõiduväsimust. Tui ajal, kui raudteed projekteeriti, arvestati vaevu 
11 miljonit puuda veoseid. Nii ehitatigi, veendunult, et kulub veel hulk aega, enne kui 
jõutakse nende 11 miljoni puudani. 

Kuid juba esimesel aastal veeti 30 miljonit puuda. 

Fakt, mis on ühest küljest väga meeldiv, kuid teisest küljest pole mingit kahtlust, et 
raudtee praegusel kujul ei suuda täita oma otstarvet. 

Ja kui tohutult palju on veel transportimata veoseid ainuüksi Tšeljabinskis. 


16. juulil. 


Ikka seesama laudtasane stepp, mis laiub täpselt 150 versta ulatuses. Vesi on vastiku 
maitsega kuni Obi jõeni: Omskini on ta kibesoolane, Baraba stepis — siberi katku 
kodumaal — on ta vastik maitselt ja lõhnalt. 

Siin ja seal jaamade läheduses on juba näha ümberasunute külasid. Muidugi, kui 


raudtee oleks kulgenud versta kakssada lõuna poolt, siis oleks ta läbinud tootlikumat 
piirkonda ja juba kahe-kolme aasta jooksul oleksid need külad seal jõudnud kasvada 
suurteks asulateks. 

Siin aga on ainult mõnes kohas võrdlemisi kitsas riba külvipinnaks kõlblikku maad, kõik 
ülejäänu, vasakul — põhja pool, on taiga ja tundra, paremal — umbes 100 versta ulatuses 
— soolakud ja soolajärved. 

Jõuamegi sogase Irtõši kaldal asuvasse Omski. 

Istun akna juures ja meenutan oma eelmisi sõite nendesse paikadesse. 
Mäletan seda lõputut sõitu põhja poole, pärivoolu mööda Irtõšši. 

Irtõš on hall, külm, täis madalikke. Pimedad sügisööd. Aurik on väike ja räpane. 
Laeva ninast kostab monotoonseid hõikeid, seal mõõdab madrus jõe sügavust. 
»Nelü Kolm ja pool? Kolm! ...” 

Ja käsklus ruupori kaudu: 

»» Tasane käik.” 

»»Kaks ja pool!” 

»Kõige tasem käik.” 

»Kaks ja pool... Kolm ... Viis!... Ei ulatu! ... Ei ulatu!...” 

»Kaks!” 

»Kõige tasem käik.” 

Kuid on juba hilja, aurik on hooga sõitnud ootamatule madalikule. Lõime juba oma 
laubad valusasti ara ja istume jälle mitu tundi paigal, enne kui lahti pääseme. 

Ja mida kaugemale, seda kõledam ning nukram näib Irtõš, seal aga, kus ta ühineb Obiga, 
moodustab ta juba terve mere, täis sogast vett. 

Seal on isegi juunis puud veel raagus, seal on alati tunda Jäämere igavest hingust. 

Udused pildid kerkivad silme ette, kui meenub Irtõš Omskist lõuna pool. 

Siin on lõuna ja lõunamaa kirkaid värve võib tunda isegi talvel, kui maapind on käetud 
lumega. 

Kui ere on lumi ja millistes värvitoonides ta sillerdab, kui päike hakkab laskuma 
põhjatult sinisest taevast loojangu suunas! 

Siis sätendab lumelagendik kõigis vikerkaare värvides: ühes paigas on ta õmnlilla, teisal 
rohekas, seal, kus rohukõrrestik lumest läbi tungib, on tal kuldne värving. Põhja pool 
laiuvad külmad sinakad toonid, terashallid sillerdused silmapiiril meenutavad juba mingit 
aäretut jäämerd. Läänes on värve veelgi rikkalikumalt, nad rõhutavad veelgi eredamalt 


taeva ja maa kauni- 

dust. Taevas näib kõrgemana ning kogu tema asuurist valatud kuppel on tulvil ereda valguse 
kuldseid, türkiissiniseid ja õrnatoonilisi läbipaistvaid sädemeid. 

Kahekümne nelja verstalise tunnikiirusega kannab teid mööda laudsiledat teed väikeste, 
kuid imetlusväärselt vastupidavate hobustega troika. Aisakella helin muutub mingiks 
pidevaks kuminaks. Külmas värskes õhus valgub see kumin laiali ja kandub kuskilt kaugelt 
tagasi, ümisedes mingeid mahedaid, ununenud viise ning suigutades magusasse 
unerammestusse. Kirgiisist postipoiss, kelle pead katab kirgiisidele iseloomulik värviline 
karusnahkne müts, laia lakaga taga, toob taoti kuuldavale oma tavalist metsikut huiget. See 
äratab sind järsku — avad silmad, kuid ei taipa ega meenu sulle otsekohe, et see on Irtõši 
kasakate maa ja et pukis rahmeldab kasaka sulane — kirgiis. 

Hoopis teistsugust pilti pakub maastik Semipalatinskist Tomski poole. 

Need on kabinetimaad, suurusega kuni 40 miljonit tiinu (1)*. 

Maa on siin muinasjutuliselt viljakas. 250-puudast viljasaaki tiinult peetakse ainult heaks 
saagiks. 
Kvaliteedilt on nisu parem kui parimad samaara sordid. 

Seal, lõuna pool, võivad kasvada veelgi kõrgema-kvaliteedilised sordid, kuid raudtee 
puudumise tõttu on sellise nisu müügihind 8 kopikat puud, mis isegi 300-puudase saagi 
juures ei kata tootmiskulusid. 


Peale nisu, lina ja päevalille kasvab siin ka riis, mille hind on kohapeal 45 kopikat puud, 
samal ajal kui ta meil maksab 3, 4 või 6 rubla puud. 

Kahtlemata oleksid raudtee ehitamisega siia kõik need praegu puutumatud miljonid tiinud 
maad ujutanud üle maailmaturu nii riisi, õlisaaduste kui ka puuvillaga ning siinsest ja 
Turkestani piirkonnast oleks kujunenud üks kõige õitsvamaid kolooniaid maailmas. 


Kabinetimaad piirnevad Altai mägedega, ja kui Semipalatinskist Tomski sõita, kerkivad 
mäed paremal hori- 


* Sulgudes olevad numbrid viitavad ,,Märkustele ja kommentaaridele” raamatu lõpus."Toim. 

sondil kogu aeg hiigladekoratsioonidena selgesse taevasinasse. Neis peituvad 


uued 
muinasjutulised rikkused — mägede aarded: kuld, hõbe, raud, vask ja kivisüsi. 


Kapitali ja raudteede puudumise tõttu on seniajani siin kõik nagu uinuvas olekus, justkui 


oleksid neid varasid haaranud jõuetud ja saamatud käed. Kuid kunagi puhkeb siin, vana elu 
varemetel, kirkana ja gäravana uus elu. 


17. juulil. 


Obi jõgi, Krivoštšokovo küla, mille lähedal raudtee jõest üle läheb. 

160 versta ulatuses on see ainuke koht, kus Ob, talupoegade sõnade järgi, voolab nagu torus. 
Teiste sõnadega — jõe mõlemad kaldad ja säng on siin kaljused. Pealegi on see kõige kitsam 
koht suurvee ajal: Kolõvani juures, kuhu esialgu kavatseti raudteeliin ehitada, on jõe laius 
suurvee ajal 12 versta, siin aga 400 sülda. 

Esialgse projekti muutmine on minu teene, ja praegu vaatan ma heameelega, et minu poolt 
määratud joonest pole ehitamisel kõrvale kaldutud. 

Heameelt tunnen ma ka sellest, kuidas 1891. aastal teisel kaldal olnud asula, mida kutsuti 
Novaja Derevnjaks, on nüüd tublisti kasvanud (2). Praegu on see juba terve linnake ja ma ei näe 
seal enam endisel arvul vaguraid lüheldasi vjatkalasi, kes aasta või paar enne ehitustööde algust 
olid siia asunud. 

Obi teisel kaldal lõpeb laudtasane Lääne-Siber. 

Maastik on künklik, käetud metsa ja sügavate kuristikega (jäärakutega). Kaugusse alanedes 
avab ta pilgule ääretu silmapiiri. 

Siin on nii taigat kui ka põllumaid, need on riigi- ja külakogukonna talupoegade maad. 

Külad on jõukad, kuid räpased. Talumajades koolutatud mööbel, lilled, eriti geraaniumid; iga 
talunaine valmistab teile maitsva hapukapsasupi ja küpsetab taignas sellise sterleti, millist 
osatakse küpsetada vaid siin. 

43 


18. juulil. 


Ongi Taiga jaam, kust läheb harutee Tomski. 

Juhatades selles Siberi rajoonis uurimistöid, sattusin ma tookord Tomski ajalehtede viha 
alla selle eest, et ma ei kavandanud peamagistraali läbi Tomski, vaid piirdusin ainult 
raudteeharuga sinna. 

Kuid lugu seisis selles, et raudteeharu tuli lühem kui magistraali pikendamine läbi Tomski. 
Võttes sellistes tingimustes arvesse Siberi raudtee kui transiitmagistraali tähtsust, ei olnud 
mingit alust pikendada transiiti liigse 120—150 versta võrra (3). 

Ideaalse tee põhinõudeks on lühidus ja minimaalsed käänakud. 
Selles suhtes on eeskujuks — nii imelik, kui see ka ei ole, — meie esimene, Nikolai- 
raudtee (4.). 


Pärast seda oleksime nagu kaotanud ehitamisoskuse ning Moskva-Kaasani ühing jõudis 
selles suhtes vastupidise ideaalini, sest ta oskas Moskva ja Kaasani vahelise raudtee liigse 200 
versta võrra pikemaks venitada 


19. juulil 


Kesk-Siberi raudteele heidetakse ette, et ta on järskude käänakutega. 

See on muidugi suur puudus, kuid ei maksa unustada et niisugused käänakud tehti ainult 
raudtee kiiremaks rajamiseks. 

Seejärel tuleb aga tingimata otsekohe asuda täiendavate tööde abil neid käänakuid 
vähendama. 

Viimased mulle veel tuttavad kohad. 

Põline taiga, mis meenutab vana ihnuri koli, samblaga kattunud puuhiiglased lamavad maas, 
soine, läbipääsmatu tihnik sirutub aga rüsinal kõrgusse; ta on ülal juba kuivanud, siin all aga 
umbsoo mõjul mädanenud on tunda niiskuse ja kõdunemise lõhna. 

Kuivade kinkude jalamil aga kasvab imetlusväärselt ilus mets, mis sirutub kõrgele taeva 
poole. Kollaste tüvedega männid on ülal oma oksad kätena välja siru tanud. Õrn lehis oma 
hõbedase saleda tüvega. Võimas tumeroheline kõhevil seeder. Terve salu pidurüüs seed 

reid, suured on saledaina kõrgusse sirgunud ja väikesed piiravad neid nagu lapsed isasid. Nende 
vahel mahlakas rohi ning eredad päikeselaigud sellel, ja lõhnad, aroomide ekstrakt liikumatus, 
rammestavas õhus. Tõstad pea ja kuskil seal ülal, ääretus kõrguses, näed enda kohal tükikese 
heledat sinitaevast. Kõik on vaikseks läänud ja suigub sel rõõmsailmelisel päeval. Kuid äkki 
nurustab piduliku vaikuse lajatavalt kaikuv oksa raksatus, ja kõik ärkab: lipsab minema mingi 
loomake, kostab üksiku linnu häälitsus või sörgib kuivanud võrseid murdes mööda siinsete 
paikkondade isand ise — kohmakas, kärmas ja tohutu suur mesikäpp. 


Mõnikord aga hakkab taiga seal ülal mühama nagu jneri tormis, kuid all on kõik endiselt 
vaikne. 


22. juulil. 


Irkutskini jäi mööda raudteed veel kõigest 72 versta. Kuigi rööpad olid pandud juba linnani, 
oleks rongi pidanud ootama hommikuni, ja me otsustasime selle vahemaa maha sõita hobustega. 

See maksis meile rängalt kätte, sest 72 versta pikkuse teekonna peale kulus terve ööpäev; 
olime magamata, sõitsime viletsate postihobustega, makstes iga troika eest 45 rubla... Selle raha 
eest oleksime võinud raudteel esimeses klassis maha sõita üle kolme tuhande versta. 


Niisuguseid hobusõidu-verstasid on meil aga ees veel üle tuhande: kui me niimoodi hakkame 
sõitma, millal me siis kohale jõuame ja mis see maksma läheb? 

Irkutskis peatume kaks päeva, sest nii pikaks hobuteekonnaks, nagu meil ees seisab, tuleb 
varuda palju sõidu- ja veovankreid ning toiduaineid. 


25. juulil. Baikali järv. 


Sõitsime Irkutskist välja. Venime nagu veohärgadega. 


Raudtee on lõppenud ja koos sellega oleme jalamaid nagu noaga ara lõigatud ka 
kõigist.mugavustest. Postijaamad ei ole suutelised rahuldama isegi kolmandikku esitatavatest 
nõudmistest. 

Järjekorda ootavad reisijad moodustavad kireva seltskonna. 

Seal istub kaupmeheperekond, mees ja naine ning mitu noorukiealist last, nad istuvad ja 
püüavad end lohutada teejoomisega. Laste nägudel on pingutatud ilme. Väike laps, kellel 
vanainimese mure pilgus .. 

Ainuke võimalus on liikuda edasi erahobustel. Kuic ka neid ei leia niipea, sest on heinaaeg. 
Kahekümne-verstase vahemaa eest tuleb maksta 5—10 rubla, s. t 50 korda kallimalt kui 
raudteel. Sealjuures läheb tohutult aega raisku: kaks tundi otsitakse, kaks — rakendatakse, 
kaks — sõidetakse ja uuesti otsast peale sama lugu. Tulemuseks on kiirus 3 versta tunnis, 
ööpäeva kohta aga veelgi vähem, sest ei suuda ju päevi ja nädalaid veeta teekonnal hoopis 
magamata. 

Ületanud Baikali, jaguneme kahte rühma: B. ja S sõitsid ära, mina, K. ja A. aga istume ja 
ootame hobuseid. 

On pime õhtu. Monotoonselt ning üksluiselt trummeldab akendele peenike sügisvihm. 
Kogu taevast katavad madalad pilved. Meenuvad pildikesed möödunud päevast. Muide — 
üldiselt kehvad ning sisutud. Ootasime Baikali järvelt nii palju — jutustatakse tema 
tormidest ja saladuslikust lainetusest vaikse ilmaga seletades neid vulkaaniliste või teiste 
maaaluste jõududega (5), kuid meie ülesõidu ajal oli järv vaikne ilm udune, sadas vihma ja 
Baikalist ülesõitmisest jäi samasugune mulje nagu igast külmast lombitaolisesi jõest 
parvega üle sõites. 

Viletsa auriku või õigemini — mustaks värvitut praami ka jutis on külm ja niiske nagu 
rõskes keldris mida ähmaselt valgustab kõrgel asuv aken. 
Baikali vee alaline temperatuur on 12° ümber. Samasugune temperatuur on ka kaunis 


Angara jões, mis voolab välja Baikali järvest. Piki selle jõe kallast sõitsime me terve eilse 
ÖÖ. 

Angara on kaunis, kuid külm oma jäiste udude tõttu. Iga kord, kui laskusime jõe äärde, 
uhkas meile vastu hilissügiseselt külm udu. Osa jõepinda vabanes.mõnikord udust ja läikis 
eredalt, kuid ülejäänud jõgi ning 

järsk metsaga käetud vastaskallas olid kogu aeg mähitud läbitungimatutesse udupilvedesse. 
Vaikselt ning kiirelt voolavad läbipaistvalt rohekad jõevood. 


2: augustil. 

Jõudsime Sretenskisse. 

Sretensk — mida see endast kujutab? Sretensk on Harkoviga ühel laiuskraadil asuv küla 
Silka jõe kaldal. Silka voolab Amuuri jõkke. On hommik, vaikne ning selge. Ma istun terrassi 
varjus; ärge laske end sellest nimetusest heidutada — terrass on lihtne, laudadest 
kokkulöödud, niisamasugune nagu üldse kogu Siberi lihtne puuarhitektuur. 

Mõned süllad minust eemal, on Amuuri laevaseltsi sadam ja käesoleval hetkel roomab 
vastuvoolu reisi-aurik: midagi vangipraami taolist, punase vesirattaga tagaosas; ta ähib ja 
puhib, liikudes vaevaliselt edasi. 

Vastaskaldal, nõos, mille kohal kõrguvad ümbritsevate mäekinkude kaljurahnud, paistavad 
raudteejaama hooned. 

Sretenskit ennast pole ma veel näinud ega ole isegi uurinud kalendrist tema tähtsust ja 
ajalugu. 

Ei saa öelda, et mul poleks muljeid sellest sõidust hobustega Irkutskist Sretenskisse, kuid 
postihobustel sõites ei saa neid kirja panna. 

Nüüd istun ja tuletan meelde. 

Baikali-tagune maa erineb järsult kõigest eelnevast. Meie silmapiiril on peaaegu igal pool 
mäeahelikud. Nende kõrgus kõigub 50 ja 200 sülla vahel. Õigemini on need kingud, kuid juba 
teravate, vahel ka hambuliste tippudega. Nad ongi niimoodi tardunud, liikumatud, loojangu 
ajal roosalt ja violetselt läbipaistvad, muidu aga tumesinised ning kauged, jutustades teile 
muinaslugusid kaugest minevikust. 

See on tohutu suur väheasustatud maa, halva pinnasega, ülirikkaliku lehtpuumetsaga, mida 
on lootusetult rikkunud metsakahjurid (kõigis metsades, mida silm nägi, oli juba kaks 
kolmandikku puudest kuivanud, kõlbmatud, auklikud). Sellel maa-alal leidub rikkalikult 
mineraale, kuid esialgu pole see paikkond kultuuri seisukohalt üldse ja ümberasumise 
seisukohalt eriti 

väärt isegi eeslikõrva, nagu ütleb Tartarin. Omal ajal sööstsid siit välja kõik need 
mongolite hordid, kes pidurdasid kauaks ajaks elu Euroopa idaosas. 

Siin on Ononi jõgi — suure Tšingis-khaani sünnimaa (6). 

Kust ilmusid tookord need rahvahulgad? Siin on kõik tühi, vaikne ja metsik. 
Metsapadrikutes luusib ringi näljane hunt, hulgub põgenenud sunnitööline, ja tatsab karu. 
Kõik üksikult ja omaette, igaüks on väljas enda eest, igaüks on teisele vaenlaseks. 

Asulaid leidub siin ainult maanteede lähedal, aga seal, sügavamal... Keegi pole seal 
olnud ning keegi ei tea neist kohtadest midagi. 

Osa sellest maast asustavad burjaadid — tollesama Tšingis-khaani 200 000-lise 
mongolite sõjaväe jäänus. Tööarmastaja, karske ja väga aus rahvas. Jätke oma asjad 
tänavale ja magage rahulikult. Nende riietus, patsid ja tõmmud näod muudavad nad 
hiinlaste sarnaseks. 

Nende templites on tuhande käe ja kolmeteistkümne peaga Budha. See tähendab seda, et 
kõige kavatsetu täideviimiseks peab üks pea muutuma kolmeteistkümneks, ja selleks, et 
jõuda teha seda, mida need kolmteist pead mõtlevad, on vaja tuhat kätt. 

Eriliste pühade ajal panevad burjaadi laamad ette inetud maskid ja ilmuvad seesugustena 
rahva sekka. Maskid on selleks, et kaitsta end kõige kurja eest. Samuti aitavad ka palved, 
ja burjaadid pole laisad keerutama palveid täiskirjutatud paberirulle, mis on samaväärne 
nende palvete lugemisega. 

Burjaat on vaikne, alandlik ja administratsiooniga läbikäimises suur diplomaat. Kuid ta 
ei lase kellelgi tungida oma siseellu ning oskab sundida enesest lugu pidama. 

Burjaadid on kahtlemata kultuurivõimeline rahvas. Nende hulgas on praegugi palju 
haritud inimesi. Need inimesed on selle maa avalik arvamine ja oleks naiivne mõelda, et 
burjaadid ei taipa mitmesuguste nende huvide vastu ja poolt elluviidavate 
administratiivkorralduste mõtet ja tähendust. 

Lõpetades läbisõidetud alade kirjeldamise, peab ütlema mõned sõnad postimaantee kohta. 

Avameelselt öeldes ei kõlba kogu postiorganisatsioon mitte kuskile. Näiteks on järgemööda 
mitu postijaama, kus on 15 paari hobuseid (paar on vähemalt kolm hobust), järsku aga suur 
vahe, ning siis kaks-kolm postijaama 5 paari hobustega. Kui juba 15 paariga ei suudeta 
nõudmist rahuldada, siis võib kujutleda, mis toimub niisugustes, veel rohkem piiratud 
võimalustega postijaamades: nädalatepikkune ootamine, ootajate pöörane kirumine ja sõim. 


Toon ühe tavalise pildikese. On öö. Eeskojas ja kahes väikeses toas on diivanitel ja põrandal 
lamajate tõttu niivõrd kitsas, et võimatu on liikuda. Õhk on kohutavalt halb — siin on lapsed, 
naised, mehed, ohvitseride ja ümberasujate perekonnad, kes reisivad kroonu või oma isiklike 
vajaduste pärast. 

Jõudsime kohale ja istume nüüd kirjutaja kantseleis. Tšitaast saadetud ametnik selgitab 
meile olukorda ja oma jõuetust: 

»Üheksa ööd-päeva pole sõba silmale saanud, ei saa enam midagi aru...” 

Kuulad ja mõtled: milleks saadeti siia see märter, kui oleks pidanud saatma need puuduvad 
10 paari hobuseid, kelle pärast tekkiski see tohuvabohu. 

Kuid seda kümmet paari ei ole seepärast, et posti-valitsuse poolt määratud hinnaga ei 
leidunud hobuste müüjaid. Noh, kui ei leidunud, siis muretse kroonu-hobused, aga see pole ju 
ka mitte mingisugune lahendus — saata hobuste asemel ametnik. Jääb üle ainult üks tee: 
erahobused — ükskõik, mis hinna eest! 

Nii, keset seda lakkamatut nöörimist ja meeleheite-kisa, liigume me kuidagimoodi üha edasi. 


Mis toimub siin küll sügisel, teede lagunemise ajal?! 


Aasta või kahe pärast läheb siit muidugi läbi raudtee, ja kogu see õud kandub otsekohe 
rusuvate, kordumatute mälestuste valda, kuid raudtee ehitatakse ainult Sretenskini, sealt aga 
jääb veel kaks ja pool tuhat versta, kus raudteed pole ette nähtud. Kuid kas ainult seal 
puuduvad meil teed?! 

Ja millised hinnad! Teenija palk on 20—30 rubla kuus, liha maksab 20—25 kopikat, 
rukis 2—3 rubla puud. Ja seda Tšitaas, väikeses Siberi linnakolkas. 

Kuidas küll elavad siin väikesed ametnikud? Kõik need õnnetud telegrafistid, 
postiametnikud, metsnikud, arstid, väikesed raudteeametnikud? Need on märtrid. 

Raudteel ja ka kõikjal mujal on päevapalk kuni 2 rubla. Päevapalga saajail on teistest 
parem, kuid ka neile on juba ilmunud konkurent — hiinlane. 

Hiinlaste rohkearvuline siiailmumine on ühenduses Taga-Baikali raudtee ehitamise 
alustamisega, ja Mandžuuria raudtee muidugi suurendab hiinlaste liikumist meie juurde. 

Juba Irkutskist peale on näha hiinlasi, kuid seal on neid veel suhteliselt vähe ja nad 
kannavad uhkeid rõivaid. Nende rahvuslik helesinine halatt, pikk, sageli võltsjuustest 
pats välgatab siin-seal kaupluste juures. Nende liigutused on laisad, naiselikud, nende 
näol on rahulolu ja enesekindluse ilme. 

Kuid mida kaugemale Irkutskist ida poole, seda harvemini näed neid ehitud inimkujusid 


ning kohtad nende asemel üha sagedamini Taevaimpeeriuni räpaseid, tõmmusid ja 


poolalasti elanikke. 
Vene tööline ütleb: 
»Eks katsu temaga võistelda: siin ei tea riideski olles, kuhu peaksid pagema sääskede, 


parmude ja ämblik-kude eest, tema aga ei tee alastigi nendest välja.” 


Ja hiinlane lepib ka ükskõik millise tasuga. 
Kohalikeks elanikeks on siin kasakad. See on enamasti suurekasvuline rahvas, 


kusjuures on märgata burjaatide ja teiste rahvaste veresegu. 
Kasakad on jõukad: neil on väga palju maad, mida keegi pole mõõtnud, kus 


karjatataksegi nende hobuse- ja veisekarju. 
Maaharimisega tegeldakse vähem. Külvatakse rukist, nisu ja kaera. 
Kuid peamise sissetuleku annab loomakasvatus. 
Tšitaast ida pool esineb kasakate asulaid pidevalt. Kõik asulate elanikud, alates kõige 


väiksemast poisikesest kuni kõige vanema meheni kannavad kollase 

äärisega mütse ja kollaste lampassidega pükse. Muu kehakate on aga väga mitmekesine: 
varieerub särgist vuni kuueni. Riietusesemed on päris keigarlikud: siid-särgid, naistel 
isegi korsetid, kübarad, pole harulduseks ka kaheteistkümnerublased kingad. 

Omal ajal etendasid kasakad siin suurt osa. Nendeta ei oleks Venemaa suutnud hoida 
oma käes kogu seda piirkonda. 

Kuid tulevad uued ajad ja — nagu ütleb Goethe — ühe sugupõlve õnn on järgnevate 
kannatus. Kasakad oma praeguses seisukorras on juba tõsiseks piduriks piirkonna 
edasisele kultuurilisele arengule. 

Kuid võitluses ümberasujatega on kasakatel veel suur ülekaal. Kogu hea maa kuulub 
neile ja ümberasujaid lastakse ainult sellistesse kolgastesse, kust peab paratamatult 
põgenema. Neid tagasipöörduvaid ümberasujaid kohtab palju. 

» Issand, oleks Sretensk linn, siis muutuks ta kolme aastaga kümme korda suuremaks, 
aga nii ei tule siia ükski korralik inimene.” 

Praegu on see ainult tänav piki Silka jõge, terve rea kauplustega. 

»»Aga kelle jaoks on need kauplused praegu?” Teile sosistatakse kõrva: 

»Need kauplused on ainult silmakirjaks; peamine äri aga käib siin salajase kullaga.” 

Seda kulda müüakse Hiinasse. Kui palju seda sinna täpselt toimetatakse, on teadmata, 
kuid mõningate faktide alusel võib üht-teist aimata. 

Ametlikel andmeil läheb Mandžuuriast Hiinasse iga aasta kuni 400 puuda kulda*. Kuni 
viimase ajani oli Mandžuurias eraalgatuslik kullapesemnmine keelatud. Kroonu leiukohtades 
aga saadakse kulda äärmiselt vähe. 

Mandžuuria uurijad (Strelbitski ja tei-ssed) kinnitavad, et salajane kulla tootmine on seal 
õige tühine ja toob vaevalt nii palju sisse, et võimaldab kullaotsijatel viletsalt ära elada. Aga 
kust on siis pärit need 400 puuda, mille väärtus on kuni 8 miljonit rubla? 

Kõrvaltvaatajad on arvamisel, et see on meie kuld. Kui sellele veel lisada 5 miljoni 
väärlltuses ametlikku kulda, mis moodustab ülejäägi Hiina käsuks meie kaubavahetusest 
Hiinaga Amuuri-äärsel piirilõigul, siis on ilmne, et seni, kuni me hiinlasi pole veel korrale 
kutsunud, saavad nad meilt igas suhtes suurt kasu. 

Kjahta linnas, millest üks pool kuulub meile, teine aga hiinlastele, kaubeldakse 
takistusteest hoolimata elavalt ning julgelt selle keelatud kaubaga (7). 

Kirjelduse lõpuks veel mõned sõnad Nertšinskist. Hommikul, umbes kell kaheksa, 
jõudsäime me Nertša jõe aarde. Kõik oli veel mähitud uttu, nnnnis oli hall nagu sõdurikalev. 
Vaevalt paistab vastaskalMas, mis on tühi, lage ja kõle, nagu kogu siinne loodus. 

Meiepoolne kallas aga on järsk ja kaljune. Vaikselt, süngelt, rutakalt ja murelikult 
eemalcduvad jõelained väikeste viredena, ajades üksteist taga. 

On külm ja ebamugav. 

Vaimusilma ette kerkivad dekabristide kujud (8). 

Ka nemad sõitsid üle selle jõe, istuksid nagu meiegi parvel, vaatasid vette ja mõlgutasid 
oma mõtteid. 

Jõuame teisele kaldale; lauge stepp kaob kauguses uttu... 

Selles udus, kuskil eemal, on Nertšinsk. 


Nad sammusid mööda seda steppi ja surmavaikuses on nagu kuulda nende ahelate kõlinat 


Võib-olla kui siin leiduks asulaid, ei tulekski nad ehk nii kergesti meelde, kuid selles 
vaikudes ja üksilduses säilib mälestus nendest palju tugevamini. 


* «OnncaHHe MaHbiacypHH», MSflamie MHEssaMcrepcTBa (|»maH-CoB. 

Nertšinsk üllatab sellega, et keset halle, nigela arhitektuuriga maju kerkib korraga mingi 
valge originaalne keskaegses stiilis loss oma hiiglasuure õuega, mida piirab ilus raudtara. 


4. augustil. 


Sretenskis tuli meil istuda kolm päeva. 

Oleks võinud igavuse kätte surra, kui poleks minu kaaslast S. G. K-d. Ta on Taga-Baikali 
raudtee 12-nda jaoskonna ehitaja. Tema jaoskonnaga lõpebki see Taga-Baikali raudtee ja edasi, 
Sretenskist Habarovskini ja Vladivostokini, on ainsaks teeks Silka ja Amuuri jõgi; suvel — 
laevaga, talvel — saaniga. Postihobuseid peetakse muide aasta läbi ning madala vee ajal 
veavad nad posti ja reisijaid paatidega. Paat ujub jõel, hobused aga veavad teda piki kallast. 
Kui teel tulevad ette kal-jused kaldad, neid aga on siin väga palju, võetakse käsutusele aerud ja 
hobused aetakse ujudes teisele, laugemale kaldale või juhitakse nad kaljude ümbert ringi. 

Kevadise jäälagunemise ja sügisese kinnikülmumise ajal sõidetakse kuival maal, 
nõndanimetatud rada mööda. See rada lookleb siinsamas piki jõge kuskil seal kaljujärsakutel, 
mille kõrgus ulatub 1500 jalani. Selles peadpööritavas kõrguses aheneb rada mõnikord ainult 
arssina laiuseks. Harjunud ratsa- või koorma-hobune astub ettevaatlikult, kuid harjumata reisija 
tema seljas ajab hobuse oma närviliste liigutustega segadusse ja mõnikord kukuvad nad 
mõlemad alla teravatele kividele ning saavad muidugi surma. 

Parem on juba minna jala, kuid ka siis tingimusel, et pea pööritama ei hakka. Vastasel korral 
on kõige parem Sretenskis istuda ja jääminek kannatlikult ara oodata: kevadel mõned päevad 
aprilli lõpul, sügisel üle kuu aja — oktoobri keskpaigast novembri lõpuni. 

Selle aja jooksul jääb niisiis kogu muu osa Ida-Siberist eraldatuks oma keskusest. 
Ebarahuldav ja poliitilisest seisukohast isegi ohtlik olukord (9). 


53 


8. augustil. 


Sõidame kolmandat päeva väikesel puksiiraurikul. Me oleme ainukesed reisijad. 

ööbisime täna keset Silka jõge. Kell kolm öösel, nagu harilikult, laskus maha udu ja meil 
tuli paigal olla hommiku kella kaheksani. 

öö on vaikne, niiske ja kaikuv. Murelikuna ruttab meist mööda Silka sogane vesi. 
Voolu kurus on siin kaptenite määrangu järgi kuni 100 versta ööpäevas. Arvatavasti see 
nii ongi, sest jões on väga vähe tasase vooluga kohti, kus ei ole kärestikke ega vee- 
keeriseid. 

Kella kümne paiku hommikul ilm selgines ja jahedus asendus kõhe tubli kuumusega. 


Harkoviga ühine paralleel annab ennast tunda. 

Ikka needsamad mägised, hõredad metsad, inimtühjad kaldad. Metsades on karusid, 
kitsi. Umbes 600 versta pärivoolu esineb tiigreid. Iga 20—30 versta järel seisavad üksikud 
majad — postijaamad, neid on kokku seitse — seitse surmapattu, nagu neid siin nime- 
tatakse. 

Postijaamu on kuni Pokrovskoje külani, seal, kus Argun ja Silka ühinevad ning kust 
teatavasti algabki Amuuri jõgi. 

Paadiga ühest sellisest postijaamast järgmisse sõitmiseks kulub ligi ööpäev. 

Paikkonnad on maalilised; vahel mäed kuhjuvad ja suruvad end jõele lähemale, 
vahel aga eemalduvad jõest ning kõrguvad sinakasse vinesse mähituna kauge 
dekoratsioonina silmapiiril (10). 

Kuid kõik on elutu: puuduvad inimesed, ja see kauge paikkond ei veetle oma tühjusega 
kedagi, näed teda ja unustad. 

Kell viis õhtul jõudsime Arguni jõe suudmesse. 

Argun väljus terava nurga all rea kõrgete, haljendava metsaga käetud mäekinkude 
(või nagu neid siin nimetatakse — salatšokkide) tagant. 

Hetkeks paistsid kõrgete mägede vahele kokkusurutud Arguni jõe org ja kauged Hiina 
valdused. 

Arguni ja Silka jõe vahelisel teraval neemel asub 

väike kasakate asula — Ust-Strelka*. Siit edasi pärivoolu kuulub juba kogu parem 
kallas Hiinale. 


See on samuti asustamata ja käetud raiesmikega nagu meie kallaski. Kaldal on 
heinasaod — meie kasakad rendivad hiinlastelt nende heinamaid. 

Mööda hiinapoolset kallast liigub helesinises pluusis ja laiades pükstes hiinlane, — pats 
seljal — see on noioon, pürivalveposti ülem. 

Siin on tema onn. Laevaomanikud annavad sellele noioonile mõned rublad ja raiuvad 
Hiina metsa küttepuudeks ning parvetamiseks. Seetõttu on hiinlastel niisama vähe metsa 
nagu meilgi. Noor mets kasvab, aga vanast on ainult jäljed — rada, mida mööda ta saja 
sülla kõrguselt alla lasti. Niisuguseid jälgi on palju, jõe aarde lastud puud seotakse 
parvedeks ja saadetakse pärivoolu Blagoveštšenskisse. 

Pool tundi hiljem maabusimegi Pokrovskoje jaama juures. 

Hetkeks vilksatas lootus, et kalda ääres seisev suur aurik viib meid jõge mööda alla. 
Kuid — paraku! — suur aurik läheb ülesjõge, allajõge aga sõitis tundi neli tagasi 


postiaurik ja järgmine läheb alles kolme päeva pärast. 

Meie õnnetu reis on tõepoolest nagu mingi ületamatute takistustega ratsasõit; ja mida 
rohkem me pingutame, seda halvemini kõik läheb. 

Meie küsimusele, kui palju meie aurik võtaks, kui ta meid Blagoveštšenskisse 

toimetaks, vastati: ,,500— 600 rubla.” 

Sellest barjäärist igatahes üle ei karga. Täna ööbime laeval, homme aga kolime 
kaldale, muidugi siis, kui leiame korteri, sest siin pole ei võõrastemaju ega sisse- 
sõiduhoove. Kumbagi neist ei soovi siin näha kõikvõimsad kasakad. 


* Seesama Ust-Strelka, kus randusid endised f regatt ,,Pallada” argonaudid nende endi 
poolt Jaapanis ehitatud kuunaril ,, Heda”. Nagu teada, jäeti fregati ,,Pallada” kere viletsa 
seisukorra tõttu Amuuri lahte maha, meeskond läks aga üle fregatile ,,Diana”. Jaapanis 
toimunud maavärisemise tagajärjel ,,Diana” hukkus ning teda asendas omaehitatud ,,Heda”. 
(M. A. TOHHapoB. <£>peraT« » 0, COH., TOMceflbMow, CTp. 554.) 

Läheneb õhtu. Me seisame kalda ääres. Peegelsile, veepind, suurepärane loojang ja vaikus. 
Ainult harva häirivad seda meie auriku ohked. Ta ohkab raskelt, raskelt, nagu äraaetud loom 
viimsel hingetõmbel. 

Nüüd mattis roosakas hämarus veepinna, taeva peegeldusena lõi vesi hetkeks eredalt 
lõõmama ja muutus siis õhtusest udust suitshalliks. 

Meie ja hiina kaldal süttivad tulukesed. 

Pokrovskoje küla asub kaldalähedasel kõrgendikul — kõik on nagu peopesal: kaks kirikut, 
mõned jõukad majad, kuid enamik neist on kehva välimusega. 


9. augustil. Pokrovskoje küla. 


On möödunud kuu aega, kui Peterburist välja sõitsime, aga Vladivostokini on veel umbes 
viieteistkümne päeva teekond. Säh sulle lühike reis! Mõtlesime, et tuleme sellega toime 
vähema kui kuu ajaga, aga see kujunes pikemaks igast teisest teekonnast. Ja mis ta maksma 
läheb see reis ... Kõigi ebamugavuste juures, kaasa arvatud ka sooja toidu puudumine, läheb 
ta maksma kuni tuhat rubla inimese kohta. Samal ajal kui see aurikul ainult 500 rubla oleks 
maksnud, kooe kõigi kultuurseks reisimiseks vajalike mugavustega Kui palju asju on juba ära 
varastatud, rikutud, millisteks on muutunud meie uhiuued kohvrid! Kõik on märjaks saanud ja 
kopitama läinud. Ja oma täieliku jõuetuse tundmine võitluses selle teekonna kõigi juhuslik- 
kuste ja ootamatustega, kus sulle iga kirjutaja, posti-jaamapidaja, postipoisi ja laevaomaniku 


kujul esineb mingisugune vastupandamatu faatum, kellega ei saa võidelda ega vaielda ... 
Kurnatuna, vaevatuna, puruväsinuna kõledast teest ja totratest takistustest langete lõpuks 
mingisse painajalikku olekusse, kus ainsaks lootuseks on, et kunagi peab see ju lõppema. 

Ärkasin kell seitse. Tihe, hall, läbipaistmatu udu ripub mingisuguste siiludena, üdini tungiv 
niiskus. Kõik magavad veel. Mul ei ole und: hinges närib kibedus oma jõuetuse üle — parem 
on tõusta. Tõusin üles, riietusin ja läksin välja. Meie asjad on juba viidud kaldale 

Käsil on jahu laadimine aurikule. Töölised on kõik hiinlased. 

Möödub hiinlaste felukk. Lai must paat, umbes neli sülda pikk, keskel pur j erudest 
varikatus ... Neli hiinlast aerutavad, kaks roolivad, üks vahib varju alt välja. Keskel on mast, 
mille külge on kinnitatud rooma puri. 

Eemal käida ääres seisab uhkem, värvitud felukk. See kuulub samuti hiinlastele. Keskele on 
ehitatud värvitud, nikerdustega kaunistatud puust kambrike. 

Kaldal jalutab noor, teistest pidulikumalt riietatud hiinlane. Riietus on segu valgest ja 
mustast. Kingad on tallutatud paksu kahekordse vildiga. Käies pöörab ta koketeerivalt pead, 
astudes edvistava sammuga. 

»Kes see on?” 

»Niisama, mõni kirjutaja...” vastab meie kapten. ,, Aga nimetab ennast polkovnikuks... 
Kasakad küsivad: ,, Aga kus su mõõk on?” Raputab pead. Mõtleb, et kui ütleb enese 
polkovniku olevat, siis on ta tähtsam.” 

Meie väike aurik ,,Burlak” pöördus kell üks päeval Sretenskisse tagasi, meie aga kolisime 
asulasse. 

Meie maja asulas on headest männipalkidest, umbes kuus sülda pikk, rõduga vastu tänavat. 
Avar tuba on jahe, täis lilli (geraanium, rosmariin), seintel hulganisti trükipilte. 

Pärast väljas valitsevat kuumust tundub siin värske ja jahe, kuid hinges on kõle ja kurb. 
Mure pärast heidame kõik magama, ärgates aga joome teed. Pärast teejoomist hakkas doktor 
koos Bekiriga oma asju korraldama, meie, ülejäänud, aga istume rõdul ja jälgime kohalikku 
elu. 

Päev kaldub õhtule, tänaval on veised, vasikad, koe-rad, lapsed, täiskasvanud. Ratsutatakse, 
sõidetakse vankritega. 

Tänava perspektiivis tekib loojuva päikese kullas elav olustikupildike. Tänava vastasküljel 
on aga aiad, seal kasvavad päevalilled, mitmevärvilised täidisõieli-sed moonid ning tohutult 
kõrge humal, mis meenutab viinamarjavääte. 

Mööduvad kasakad. Mehed on jõulised, tugeva kehaehitusega, kuid ilu suhtes jätavad nad 


palju soovida. 

Doktor ja N. J. ilmuvad rõdule. N. J. noor nägu on ikka sama kahvatu, kergelt käetud 
noore valkja habemega. Tal on suured heasüdamlikud hallid silmad. Täna on ta küttides 
maha käinud versta kümme. 

»Tuleb püssiga harjuda.” 

Tänav on muutunud vaikseks. Läheneb õhtu. On tunda jahedust ja metsade lõhnu. 

»N1, leidsite siis oru. Teie elate siin, aga mis on seal nende mägede taga?” küsin ma 
peremehelt, vanalt kasakalt. Ma näitan käega põhja suunas, kus juba poole versta kaugusel 
kerkivad mäed. 

»»Seal on mäed ja kivid.” 

»»Kui kaugele?” 

»Maailma ääreni.” 

»»Seal teie ei külva?” 

»Ei külva ega niida. Seal on ainult karud ja kitsed. Siin on külvi suhtes ...” 

Kasakas lööb käega. 

»Te räägite, et igale vastsündinud poisslapsele antakse kohe 40 tiinu maad — 
arvatavasti on vabu maid juba vähe?” 

»»Kus neid siin palju on! Kui inimesed ei sureks...” 

»Kas elate siin ammu?” 

»Nelikümmend aastat on sellest mööda, kui siia asusime.” 

»Kas teil vanaaegseid naisteriideid ei ole või on siin alati niimoodi käidud?” 

»» Kuidas niimoodi?” 

»Pihikuga.” 

»» Varem kanti rohkeni särke ja sarafane, nüüd aga on tulnud linnainimeste mood.” 

Mood on väga näotu: inetult õmmeldud pihik pitsitab lihavat neljakandilist keha. Seeliku 
ja pihiku vahelt paistab midagi, mis ei näi kuigi puhas olevat. Puudub graatsia ja maitse, 
on ainult midagi väga jämedat ja kohmakat. Pole ka laule. Suurepärane pühade-eelne soe 
õhtu — kusagil Väike-Venes oleks õhk lauludest helisenud, siin on aga vaikne, pole kuulda 
ei laule ega lõõtspillimängu. 

Ka hiina kallas vaikib. Teda katab juba pimedus, taevas on kustunud ja jõgi muutub 
päris tumedaks, ning 

tumm ja tühi on tänav — kõik magavad. Mõnikord siinsete hiiglasuurte koerte haukumine. 
Ka meil on aeg magama minna. 


10. augustil. 


Öösel magasime halvasti — magame juba liiga palju. Öö on mahe, soe, vihma ja äikesega. 
On tunda tilli lõhna ja see meenutab Väike-Venet sealsete arbuusi-väljade, värskelt soolatud 
kurkide, arbuuside ja melonitega. Hommikul on ebameeldiv ärgata: otsekohe meenub see 
mõttetu logelemine mingisuguses kasakakülas. Et aga peab ootama, ja võib-olla isegi mitu 
päeva, siis otsustasin enese kokku võtta. 

Tõusin üles, pesin, jõin teed ja läksin naabermajja õppima — algul inglise keelt. Pärast 
lugesin lektüüri Korea ja Hiina kohta. Istun ja õpin oma kasakatest peremeeste vinguva 
sõimu saatel. 

Uks avanes ja sisse astus N. A., tema järel aga noor, sale, reisil kulunud mundris 
mereväeohvitser. 

»Härrased, lubage teid tutvustada: leitnant R.” 

Lihtne ja sümpaatne valges vormikuues leitnant võttis istet ja me hakkasime vestlema 
kõigest korraga: nii Port Arturist, kust ta sõidab, Koreast, jaapanlastest kui ka Mandžuuria 
raudteest, Vene-Hiina pangast ja Ginzburgist, Idas asuvate vägede ja laevastiku mitteamet- 
likust varustajast (11). 

»»See Ginzburg on tähelepanuväärne inimene,” jutustab meile meremees, kord noppides 
laualt leivaraasukesi, kord midagi sõrmitsedes (toimeka loomuse tunnus). ,,Ta alustas oma 
karjääri 60. aastate lõpul lihtsa rändkaubitsejana, joostes laevalt laevale. Praegu on tal tohutu 
krediit Hiinas, Jaapanis, Ameerikas ja inglaste juures. Endine meie väejooksik — nüüd on 
talle juba andestatud, — omab Stanislavi ordenit ja luba Venemaale sõita. Kui siis hakati 
meid kevade paiku kivisöega pitsitama! Pole kivisütt — inglased olid kõik kokku ostnud, 70 
šillingit tonn. Ginzburg aga andis kolmekümnega ja ka laevad olid juba valmis renditud, 
toimetas kõik õigeks ajaks kohale. Varustas, ise kahju saades.” 

»»Mis teda selleks õhutab?” 

tonnist. Algas Ameerika-Hispaania sõda ja ameeriklased pakkusid nüüd 70 tema aga andis meile 
kolmekümnega.” 


»Kas palju?” 

»1ol korral me võtsime 120 000 puuda.” 

»Nimetage ainult laeva nimi ja öelge, et komandöriks on Aleksandr Ivanovitš. Ning ta juba 
teab, kuidas seda Aleksandr ivanovitši rahuldada, milliseid toiduaineid ta nõuab, mida just eriti 
armastab. Ilma Ginzburgita oleksid lood halvad. Tema ja Vene-Hiina pank on kaks kõikvõmsat 
valitsejat Idas.” 

»Kas pank on võimas?” 

»»Kõik on tema kätes.” 

»»Kuidas arenet Mandžuuria raudtee ehitamine?” 

»Ei tea ... Vist hästi.” 

Tuppa siseneb doktor. Punane särk seljas, näoilme nördinud. Energilise liigutusega viskab ta 
mütsi peast, 

»Ei, see on teab teab mis! Postiaurikul, mis tuleb homme Sretenskist, pole ühtki vaba kohta. 

Milleks me siis loobusime reisiauriku mugavustest, oleme söömata, tungisime siia? Et 
esimestest saada viimasteks? Näe, kus hakkad mõistma vene vanasõna: ,,Tasemini sõuad, 
kaugemale jõuad”. 

Kuid nii ei saa. Peame sõjanõu ning selle tulemusena läheme N. A., meremees ja mina 
postiaurikule, millega tuli hr. R. ning mis ootab reisijaid Sretenskist, et võtta nad pardale ja sõita 
Blagoveštšenskisse. 

Väga armastusväärne kapten laotab käsi ja näitab agendi telegramnii reisijate täpse arvuga. 
Pärast energilisi läbirääkimisi saame lõpuks tema nõusoleku viiele kohale. 

Vaevalt saime laevalt maha tulla, kui meie juurde tuleb teise siin peatunud puksiirauriku 
kapten ja ütleb: 

»Sain telegrammi sõita tagasi Blagoveštšenskisse, Sõidan välja kahe tunni pärast. Kui tahate, 
võin teid kaasa võtta.” 

Kas me tahame? 

Las olla pealegi jälle puksiirlaev ja ilma puhvetita, ainult et saaks sõita. 


60 


99 


Ruttame koju. Uus häda: N. J. on teadmata kuhu jahile läinud. 

Küll on häda nende noorte jahimeestega. Mis küttimine see on kell üks päeval? 

Otsi teda nüüd. Lubasime viis rubla sellele, kes ta leiab, ise aga hakkasime pakkima ja 
lõunat sööma. 

Kell on kolm, oleme juba aurikul ,,Mihhail Korsakov” ja sõidame ilma N. J-ta 
Blagoveštšenskisse. 


Lahke leitnant R. võttis enese hooleks talle kiri edasi anda ja korraldada, et ta pääseks 
reisijateaurikule. 

Meie aurik on 400-hobujõuline. Ta istub 3 jala sügavuselt vees, sõidu ajal 342 jala 
sügavuselt, täiskäigu ajal aga, siis kui vesi sõidukiiruse tõttu teki üle ujutab, vajub aurik kuni 
4 jala sügavuseni. Sõidame 27 versta tunnis, kuid varsti algavad põikmadalikud ja siis hak- 
kame sõitma aeglaselt. 

Tegelikult on laev hulga suurem ,,Burlakist”, kuid meie ruum on halvem. Meile loovutati 
söögisaal — väheldane kajut. See asub all, tal on kaks väikest ümmargust akent. Tõmbasime 
liisku, kuhu keegi magama heidab. Minul ja N. A-l tuli heita pingile, doktoril lauale, A. P-1 
laua alla. Muide, mõlemad seadsid end põrandal sisse. Toita lubati meid sellega, mis just käe- 
pärast juhtub olema, ja tingimusel, et me ei avalda rahulolematust. Millisest rahulolematusest 
võib juttu olla pärast seda, kui juba kakskümmend päeva on oldud kuival toidul. 

Suurem osa meeskonnast on hiinlased. Meid teenindab hiina nooruk Paika. Ta on kärmas, 
elav, täis särtsu ja rõõmu. Piiksub nagu lind. 

Hiinlastel on väga palju kurgu- ja ninahäälikuid, meie mitmesugustest ,.r”-dest hüppavad 
nad üle ja seetõttu erineb nende häälduses meie kõnekeel vähe hiina keelest. 

Sõidame ja mõlemal pool on jälle rohelised mäed. Vana mets on kõik maha raiutud ja ära 
parvetatud, noor aga haljendab. 

Oleme juba 70 versta ümber Pokrovskojest eemal. Kell on umbes kuus õhtul, kõige 
meeldivam aeg, mil mägedelt langevad juba jõele varjud, kui on jahe, ehkki päike on alles 
taevas ja kuldab kõike oma hele- 

date kiirtega; taevavõlv on selge, mahedalt sinine je veeavarusi palistab mägede rohelus. 

Istusime koos doktoriga tekil ja töötasime, kui kapter, roolikambrist kiirustades alla laskus ja 
natuke erutatult meie poole pöördus: 

»Kas olete Želtugast kuulnud?” 

»Aga muidugi.” 

»SUD ta on.” 

»»Kus, kus?” 

Me tõusime uudishimust põledes oma kohtadelt ja silmitsesime uurivalt hiinapoolset 
kallast. Kähe mäe vahelt, esialgu märkamatust kurust, tulid nähtavale mingisugused aiaga 
piiratud majakesed. See ongi Albazihha jõe suue, kuhu voolab Želtuga. Kaldal on hiina 
linnake. Versta kakskümmend seda jõge mööda ülespoole asuski kuulsa Želtuga vabariigi 
keskus. Seal kaevandasid inimesed kogu maailmast, kuid peamiselt hiinlased ja venelased, 
röövellikul kombel hiina kulda. 


Želtuga vabariigi elanikkond ulatus 12000-ni. Vabariigi asutajaks oli keegi haritlane 
kohturingkondadest Iga kümne inimese kohta oli üks volinik, kellel oli omakorda ülemus. 

Eesotsas oli üldkoosoleku poolt valitav vanem. See vanem sai 12000 rubla. Kõigil olid 
suured palgad: oli millest maksta — iga inimese kohta toodeti kuni 20 solotnikku kulda, s. t. 
kuni 150 rubla eest päevas. 

Meie kapten oli ise Želtugas elanud ja töötanud. Kuue kuu jooksul vedas ta sealt välja 8000 
rubla puhaskasu. Seejuures tuli naela kuivikute eest maksta üks solotnik kulda, muud raha seal 
ei olnud. 

»Te tegite ise tööd?” 

»Seal töötasid ju kõik ise.” 

Koosseis oli väga mitmekesine: põgenenud sunnitööline, üliõpilane, ametnik ja tema — meie 
kapten — elasid ning töötasid koos. 

Saadud kuld jäeti lukustamatult osmikusse, kuid vargusjuhtumeid ei esinenud. Kord oli 
eeskujulik. Peeti ülal rohkearvulist mandžuurlastest koosnevat ratsa-politseid. Lintši seadused 
on napisõnalised ja karmid. Surma eest surm. Varguse eest nuheldi peksuga ja aeti alatiseks 
vabariigist välja (12). 

»Näete, sellelsamal kohal, jääl, viidigi kõik koristused täide,” näitab kapten käega. 

Me sõidame hiina linnast väga lähedalt mööda. Ehituste poolest ei erine ta meie küladest, 
ainult aknaid on rohkem ja need on suuremad, väikeseruuduliste raamidega ning tohutu hulga 
väikeste klaasidega. Palju on võresid ja nikerdatud kaunistusi, kuid majadest on näha ainult 
mõnda üksikut. Suurem osa neist on tänava poolt varjatud püsttaraga. Näeme hiinlasi: nad on 
pikakasvulised, tugevakondilised ja enesekindlad. Kuid ei ainustki hiinlannat ei aknal ega 
tänaval. 

Venelasi pole näha, kuna aga meie külades on mõnikord hiinlasi rohkem kui venelasi. 

»Kogu 2eltuga jõgi on kullarikas, jõesuust alates.” 

Nüüd on hiinlased seal masinad üles seadnud. Ettevõtte eesotsas seisab Li Hungtšhang (13). 

Kui palju on selliseid kullaleiukohti, mida venelased on avastanud, kuid kus hiljem töötavad 
hiinlased! Kogu hiinlaste kallas on kullarikas, meie kaldal aga pole midagi (14). Org, hiina 
oru otsene jätk, ulatub nüüd ka meie kaldale, kuid kulda siin ei ole. 

Kapten, umbes 35-aastane, keskmist kasvu ilus mees, ilmselt Siberi elanik, on alati valmis 
käsi külge panema niisugusele üritusele, mis on kasulikum või rohkem meelt mööda. 

»Aga miks te, kapten, sealt ära tulite?” 

»Algasid jälitamised. Alguses andsime korraks Hiina vägedele vastulöögi, kuid hiljem, kui 
tulid nii Hiina kui ka Vene sõjaväed, otsustati alla anda. Mina läksin küll varem ära, see, kes 


lõpuni paigale jäi, pidi nii oma vara kui ka kulla hiinlastele jätma. Läksid ära ainult sellega, 
mis seljas oli. Kulla võtsid hiinlased ara, majad aga põletasid maha. Vene väed ei nõudnud 
passe ja lasksid kõigil minna, hiinlased aga raiusid omadel pead maha (kuni 300 ohvrit). Et 
ennast päästa, lõikasid mõned hiinlased patsid ara, kuid see neid muidugi ei aidanud. Kuskil 
on olemas ülesvõtted hiina vägede arveteõiendamisest oma alamatega. Tervete ridadena seoti 
neid langetatud puude külge ja raiuti siis pead maha. 

Hiinlaste usu järgi ei pääse nad ilma patsita oma 

paradiisi — ei ole millest neid sinna tassida. Kuigi pats ei ole tegelikult religiooni 
tunnus, vaid viimse mändžŽuuria dünastia kodakondsuse märk. Kuid see usk päradiisi 
suhtes on hiina rahvahulkades tõepoolest olemas,” 

Me sõidame ja sõidame. Mäed muutuvad ikka madalamaks ja madalamaks. Need 
pole enam mäed, vaid kingud. Ikka rohkem tuleb ette kidura metsaga kaetud nõgusid. 
Arvatavasti kõlbab maapind põlluharimiseks, kuid sama inimtühjus valitseb nii meil 
kui ka hiinlaste juures. 

Saabus õhtu ja me peatusime võrdlemisi kõrge ning kaljuse kalda ääres. Viimases 
õrnas ehavalguses, kahkjasrohelise taeva taustal, paistavad kaldanukal üksikud puud, 
paar-kolm taret ja puuriidad. 

Meie laevale laaditakse puid, ja rauaga käetud tekile langevate halgude kolin ning 
mürin ajab meid kajutist välja. 

Kaldal põlevad lõkked, mis valgustavad puukand]ja-tele teed. Töötavad venelased 
ja hiinlased. Venelased kannavad palju korraga (kuni pool sülda kahe peale), 
hiinlased aga poole vähem. Pimedusest ilmub äkki lõkkevalgel nähtavale hiinlase nägu, 
kahkjaskollane, pingutusest pärani silmadega, ja seejärel kogu ülemäärasest raskusest 
kössivajunud kuju. Kuid kokkuvõttes lõpetasid hiinlased oma tööülesande siiski enne 
venelasi, nad kandsid kiiremini... 

Doktor, N. A. ja A. P. ronisid kalju tippu, tegid seal tule üles. ning istusid maha. 
Lõkke valgus langeb nende nägudele ja need kerkivad reljeefselt ning surmkahva- 
tutena ööpimedusest esile . .. Doktor tõusis ja hakkas laulma: ,,Sa neetud ilm” ja ,,Sa 
valitsema saad maailma”. Laul kõlas efektselt, jõuliselt ja kaunilt, kuid vaevalt oli see 
pärismaalase kõrvale arusaadav. Hiinlased, muide, armastavad laulu ja meie Paika 
silmad süttivad iga kord põlema, kui doktor võtab kätte oma kitarri. 

Kutsuti õhtust sööma. Pärast Venemaalt ärasõitu söön nüüd esimest korda korralikult. 
Oli kõigest kaks toitu — supp ja kotletid, kuid nii üht kui teist võis vähemalt süüa 
Lihtsalt ning maitsvalt. Toitu valmistas keegi ilusate, kuid juba tuhmunud silmadega 
lihtne 


keskealine naiskokk. Nendes silmades on mingi kurbus, midagi ängistavat ja 
ütlematajäänut. Kui doktor laulab, naine hinge kinni pidades kuskil nurga taga ja kuulab 
pingsalt. 

Paika on õnnelik ja askeldab innukalt. Ta kostitas M A-d vee asemel viinaga ja viimase 
tavalise meeleheitliku karjatuse peale, mis kõlas, nagu oleks teda tapetud (lapsena pistis ta 
arvatavasti niiviisi röökima oma hoidja iga keelu peale), teeb Paika talle ainult oma 
kentsakaid grimasse. 

Kapten teatas meile ebameeldiva uudise: lähema madaliku juures viiakse meid üle 
teisele puksiiraurikule ,, Admiral Kozakevitš”, mis konstruktsioonilt on muide meie 
puksiirauriku vend. 

Ebameeldivus on selles, et seetõttu tuleb seista paigal hommikuni. 

Nii juhtuski. Jõudsime põikmadalikuni, kus pidime laeva ootama, umbes kell viis õhtul, 
ning jäime keset jõge ankrusse. 

Pahameelest hakkasime märki laskma, loopisime vette pudeleid ja tulistasime nende pihta. 
Mauseri karabiin oli väljaspool konkurentsi. Ka siin tehti, nagu omal ajal kasakate juureski, 
mitu ettepanekut püss ara müüa. Selgub, et Vladivostokis on ta hind 70 rubla, mina aga 
maksin Peterburis tema eest 36 rubla. Kui kõiges on selline vahe, siis hoolimata porto- 
frankost Vladivostokist Irkutskini, tasuvad ostetud kauba veokulud end peaaegu ära. 

Imelik on see porto-franko nelja tuhande versta ulatuses sisemaal: siin peaks elu odav 
olema, kuid tegelikult pole maailmas kallimat nurka. 

Me vestleme kapteniga põikmadalikest ja kehvlitest, mis takistavad laevasõitu Amuuri 
jõel. 

Teedeministeeriumi tegevus sel alal vast algab. Möödunud aastal saabusid kaks 
jõesüvendajat (mis tähendab kaks süvendajat mitme tuhande versta kohta?), kuid seisid 
kogu suve kuskil madalikul. Käesoleval aastal valmistavad nad endile talvituspaika. 

Seati üles sihtmärgid, tähistati laevatee, kuid mulluse täiesti erakordse üleujutuse tõttu 
laevatee muutus, ja nüüd ei sõida enam keegi ülesseatud tähiste järgi. 

»Nüüd ei kõlba ükski vana loots enam kuskile, teadus pole nüüd tühja munakoortki 
väärt.” 


Terve klass inimesi muutus tarbetuks! On hästi, kui mõni jõuab selle teaduse uuesti 
ära õppida, aga paljudele tähendab see erruminekut, ja seda ilma pensionita. 

Sel aastal on veeseis eriti madal ja laevaomanikud valavad nüüd, pärast häid aastaid, 
kibedaid pisaraid. 

Madal ja kõrge veeseis vahelduvad siin kohalike elanike tähelepanekute järgi iga 
viie aasta järel: viis aastat kõrge veeseis, seejärel viis aastat madal vesi. 

Kui kõige selle üle põhjalikult järele mõelda, siis peaaegu igas suhtes — nii 
poliitilises, majanduslikus kui ka sõjalises suhtes — on sellele piirkonnale hädavajalik 
kahe ja poole tuhande versta pikkune raudtee Sretenskist Vladivostokini, kuhu praegu 
kontsentreerub nii rohkesti meie huvisid. 

Kuidas ka keskuse pooldajad vastu ei seisaks, kuid tollesama keskuse huvides on 
päike ja õhk ... 

Küsimus on ainult selles, kuidas teatud rahasumma eest ehitada raudteid võimalikult 
rohken. Ja enam kui kunagi varem olen ma veendunud, et Siberi sügavusse tuleb ehitada 
kitsarööpmeline raudtee. Me ei kaota midagi läbilaskevõime ja veojõu alal, kuid 
kulutame hulga vähem raha. Muidugi oleks see enam kui selge, kui meil oleks üldine 
raudteede ehitamise plaan ja see töö ei muutuks alati mingisuguseks jaekaubanduseks — 
naela suhkru ostmiseks ainult tänaseks. 

Sinine taevas — mahe ja tume —- täis hõbedasi tähti, kummub ülal. Kalju ,,salik” ulatub 
järsakuna jõkke, tema tipp tõuseb kõrgusse. Seal ülal, männiokste vahel on kauge taeva 
sina veelgi õrnem, veelgi mahedam. 

Kõik laevalael on norgu jäänud ja kuulavad meie lauljat. Seekord on repertuaar 
südamelähedasem ning haarab kuulajaid, 

Ikka uued ja uued laulud. Nüüd kostub neist postipoisi kurbust, kel pole kuskil meelt 
lahutada, ja kõlab rõhutud, meeleheitlikust murest ahistatud refrään: ,,Mis te, hobud, norgu 
jäite! Kuldalakad, traavige ...” 

Enamus kuulajatest on noored, tugevad inimesed, kõike seda läbi elanud, laul on neid 


pihtidena haaranud ning maha surunud: nad on langetanud pead ning kuulavad, kuulavad 
süvenenult. Doktor lõpetas ja pimedusest ilmus keegi tööline. Ulatab mingisugused noodid 
ja ütleb: 

»Ehk läheb vaja: Schuberti omad ...” 

» Tänan teid,” vastab doktor ja surub tema kätt. 

Tööline surub vastu ja juba on ta kadunud rahvahulka. 

Kes ta on? Jah, Siberis ütleb välimus küll vähe, ning kes on harjunud vene gradatsiooni 
põhjal otsustama inimeste üle nende välimuse järgi, eksib siin rängalt ja peab just 
miljonäri-kullatöösturit riknenud kaladega. kauplejaks, mustatöölise tagasihoidliku kesta 
all aga leiab ta euroopalikult haritud inimese. 


12. augustil. 

Kõik kartsid, et meid ümberistumise tõttu vara äratatakse. Ärkasime kell kaheksa, 
kuid kõik oli veel vaikne. Joonud teed, läksime tekile. 

»Millal algab ümberistumine?” 

»Jaa, teate...” 

Tegime tööd, sõime lõunat, mõni uinus ja magas enese välja, ning siis lõpuks tehti 
ettepanek minna teisele laevale. Kolisime sinna ja. kell viis hakkasime edasi liikuma. 

Jättes meiega hüvasti ütles meie senine kapten: ülehomme õhtuks olete 

Blagoveštšenskis.” 

Ent inimene mõtleb, jumal juhib. 

Sõitsime kakskümmend versta ja jäime madalikule kinni: täiskäigul, täie hooga 
kihutasime madalikule. Meie auriku raudne põhi libises mööda kruusast jõepõhja — 
kostis miärin, raksatus ja laev jäi silmapilk seisma. 

Ebameeldiv on see, et meie laev pöördus seejuures kuidagi halvasti — põiki voolu, 
kõrvakiiluna, nagu siin öeldakse. 

Kummardume üle reelingu ja vaatame kurvalt vette. Ratas ja osa keskkohast on 
madalikul ning madalik on 

veega vaevalt kaetud. Kuid ahtri all on vesi sügav, samuti ka teispool laeva. Laev võib 
puruneda, ümber minna, katel ei pea vastu ja lõhkeb .. . 

Päev on lõppemas, noor kuu on taevas, päike läheb rahulikult looja ja jumalaga jättes 
vaatab ta nukrate punaste kiirtega meid, vaeseid Siberi rändureid. 


13. augustil. 


On hommik. Udu. Istume madalikul. Meie ümber on hiilgav seltskond: samuti kui 
meiegi istub madalikul aurik ,, Vürst Hilkov”, järjekorda ootavad ,,Krahv Ignatjev” ja veel 
mingisugune kindral. Ärge unustage, et meie ise oleme ,, Admiral Kozakevitš” ja ootame 
lõpuks ,, Admiral Posjetti”, lühidalt selle piirkonna maa- ja meretegelasi on siin küllalt 
koos. Nüüd vaatavad nad meid kurvalt oma portreedelt. 

Aurikute kaptenid teevad üksteisele visiite. Meie juurde ei tulda, sest meil pole puhvetit 
ega ole ka toidumoona. Päev enne praegust õnnetust oli meie aurik juba kaheksa päeva 
madalikul istunud. Seal söödigi ära kogu toidumoon ja nüüd toidetakse meid halvaksläinud 
soolaliha ja mõrkja ning riknenud võiga. Rabeleme ikka endiselt, saame nina lahti, jääb 
pära kinni, saame pära lahti, jääb nina kinni. Täiesti mõttetult, kuidagi põiki jõge roomab 
mingi uus aurik. Tirib end edasi peaaegu mööda kuiva maad, viib ankru ette ja tõmbab. 
Tagumine ratas tiirleb pööraselt, pildudes õhku kollast vahtu ja kive. 

»»Kuhu ta ronib, see tolade tola?” kiruvad meie madrused, ,,satub sellesse hoovusesse ja 
kandub siia meile otsa, siis jääme nädalaks ajaks istuma.” 

Sel ajal, pööramata tähelepanu kogu siinsele seltskonnale, möödus mingi aurik meie 
põikmadalikust teise kalda lähedalt täiskäigul ja täiesti õnnelikult. 

Häbi ja ühtlasi avastus: nagu selgub, on laevatee olemas ja pealegi kooskõlas kõigi 
laevateede teooriaga. 

Pärast seda hiivavad kõik kaptenid ankrud ning kavatsevad iga nelja tuule poole laiali 
minna. 

Kuid uus aurik, mis vahepeal üle madaliku oli koperdanud, sattus tõepoolest sellesse 
hoovusse, millest rää- 

kisid madrused, ning meie ei jõudnud veel ringigi vaadata, kui ta kandus vastu meie 
terastrossi, mis ühendas meie laeva kaldaga ning oli meile abiks madalikult vabanemisel. 
Terastrossile sattunud laev pääses ise õnnelikult, kuid meie vööripollarid, mille külge 
tross oli kinnitatud, ei pidanud vastu ja pollarist vabanenud terastross hakkas nüüd 
rebima ning purustama meie puksiirkaari, reelinguid ning lõpuks vasakpoolset sammast, 
mis oli toeks pealisehitusele, kus asusid laeva-teenijate kajutid ja köök. 

Seda kõike saatis ragin ja kahuripaukudega sarnanev mürin ning igale poole 
laialijooksva meeskonna kisa ja naisteenija metsik kiljumine. Kogu lugu kestis ainult ühe 
lühikese hetke. Siis järgnes purustuste kontrollimine ja ülevaatamine ning rõõmus 
teadmine, et kõik on alles, elus ja terved. 

Kõik on heas tujus ja elevil. Ning see, et uus aurik on meid lõplikult ja lootusetult otse 


madaliku keskele surunud, see, et auriku keskkohani paistab kuiv kruusane leetseljak — 
ei häiri enam kedagi. Et see on juba avarii, siis annamegi nüüd vilega meeleheitlikke 
appikutsesignaale. ,, Krahv Ignatjev”,-kes pole jõudnud veel ara sõita, vastab tusaselt ja 
jääb meid välja tirima. 

Õhtuks kaob meile otsa jooksnud laev õnnelikult silmapiiri taha. Tema asemele ilmub 
reisiaurik ,, Admiral Posjet”. 

Kapten jätab laeva ettevaatlikult versta kaugusel ankrusse ja sõidab paadis meile külla 
(tõtt öelda mitte meile, vaid ,,Krahv Ignatjevile”). 

Meie kapten, väsimatu töömees, jookseb meist mööda ja hüüab rõõmsalt: 
»Kui tross peab vastu, siis pääseme kohe lahti.” See saatuslik ,,kui”.. Tross kätkeb 
kõuekärgatusega ja kogu päevatöö on jälle luhta läinud, sest silmapilkselt kandume me 
jälle endisele, aga võib-olla ka halvemale kohale. 
»Ei vea,” laotab kapten käsi. 
»» Tänu jumalale, et kõik on terved.” 
Selgub, muide, et siiski mitte kõik: kahel on jalad murdunud või muljuda saanud, 
kolmandal — hiinlasel — on roided vigastatud. 

Meie doktor juba askeldab nendega. 

Kõigele lisaks kallab veel terve päev vihma nagu oavarrest ja me kõik oleme läbimärjad. 
On nii niiske, nagu istuksime juba jõe põhjas. Õhtu ja varane udu. Kuskil kaugel kerkib 
pimedusest mägi, mis loojangu kumast valgustatuna näib olevat kuskil taevas, hele pilv 
sellel mäel on nagu valguseallikas. 

Oleme kajutis. Loid vestlus möödunud päevast: purustused on suuremad, kui algul 
arvasime, mitte ainult ahtris, vaid ka ninas on kõik maha rebitud. Rooli-kett on katkenud, 
rooliplokid logisevad, masinas on midagi rikkis ning rattad on purustatud, küttepuud 
lõpukorral ja toidumoona ei ole. Sõitsime teisele aurikule toitu otsima, kuid kuskil ei antud 
meile mitte midagi. 

«Homseks leiba enam ei ole,” ütleb keetja, ,,homme sööme kuivikuid.” 


14. augustil. 


Meie noor kapten on väsimatu. Ta askeldas kogu öö ja kihutab nüüd mööda tekki, 
võttes oma pikkade jalgadega hiiglasuuri samme. ,, Ignatjev” oli meie laeva nina juba päris 
hästi välja pööranud, kuid vaier läks jälle katki ja meie, teinud kuidagiviisi 180° pöörde, 
tungisime jälle samasse madalikku. Küll on aga vaier!... 

Halvasti. ,,Posjet” möödus meist täiskäigul. . . Oleks aga pidanud meid peale võtma: 


esiteks on meil avarii ja teiseks kuuluvad mõlemad aurikud samale laevaseltsile. Ei 
võtnud. . . Mis siis teha? Pahameelest tööle hakata. Laskusime kajutisse ja igaüks hakkas 
millegagi tegelema. 

Järsku aga, kui näis, et igasugune lootus on kadunud, juhtus midagi, ning kapten pistis 
ootamatult oma pea meie kajutisse. 

»» Vabanesime...” 

See oli niivõrd hea teade, et küsimus, kuidas sellega toime tuldi, oli teisejärgulise 
tähtsusega. 

Kõik tormasid tekile. Suurepärane ilm, päike paistab; kõikudes juba sügavas vees seisab 
meie aurik, natuke eemal aga , Ignatjev”. 

Õnnitleme teid, kapten!” 
»Mitte mind — ,.Ignatjevi” Kaptenit peab õnnitlema, niisuguseid seltsimehi nagu tema 
leidub harva.” 
»Ignatjev” lahkus peagi. Umbes kolme tunni pärast, olles end kuidagimoodi 
remontinud, asusime ka meie teele. 


Parempoolne kallas kuulub mandžuurlastele. Mandžuurlased olid küll alati võitjad ja 
hiinlased said alati lüüa, kuid hiinlasi tuli üha pesale ja nüüd on mandzuurlaste kultuuri 
jäädavalt asendanud püsiv, kõike taluv hiina kultuur. Mandžuurlastelt riisutakse üksteise 
järel viimased vabadused ja viimase dünastia kunagine kõikvõimas kodumaa on nüüd, 
võrreldes ülejäänud tohutu suure Hiinaga, ainult tühine provints. 

Mandžuurlased meenutavad meie Setši-kasakaid. Samasuguste paljaksaetud pe-ade ja 
pikkade vurrudega, mehised ja sünged. Kuid neid on nüüd vähe (15). 

Kõik möödub... 

Rühm madruseid ajab juttu. 

Need kõik on juba tuttavad, inimesed: siin seisab sepp, helesinises määrdunuid kuues, 
samasugustes räbaldunud pükstes, džokiimits peas, hiiglakasvuline, jämedate näojoonte ja 
suurtee tarkade silmadega. Teine madrus on samuti hiiglakasvuline, plüüšpükstes, vene 
särgis, säärsaabastes, suure punaka täishabemega. Ta ei sarnane madrusega, vaid ipigem 
vene voorimehega, kes on hobused lahti rakendanud ja läheb tööst vabal ajal tänavale 
juttu puhuma. 

Kolmas, lühikest kasvu, jsamuti heledajuukseline, pintsakus ja säärsaabastes, 
rõugearmidest ja peenikestest kurdudest kirjatud näoga. 

»»Mis mäed need ka on — rämps, kivi ei kõlba kuhugi,” ütles sepp, ,,täiesti pude... 


Mäed on Baikali taga .. . Lähed mööda kallast ja pead kohe kummarduma, et võtta maast 
kivike jst, topid kõik taskud täis, edasi on aga veel paremad. Viskad need ara ja hakkad 
uusi korjama ...” 

See rahulik tegevus ei t-aha kuidagi sobida sepa kolossaalse ja sünge kujuga . 

Jutt katkeb. 

Ümberasujaid on sel aastal päris vähe: sõidavad ainult parvedel. Meist sõidavad ühtelugu 
mööda sellised parved, suured ja väikesed. Nendel seisavad vankrid, meeste, naiste, laste, 
hobusteja lehmade maalilised rühmad. Keset parve põleb hubaselt lõke. 

Meie aurik tekitab laineid, mis on sellistele parvedele küllalt suured, ning nad löövad 
kõikuma, ja parvedel sõutakse kõvasti. 

Parved lähevad kuni Blagoveštšenskini, kus ümberasujad need maha müüvad, saades 
nende eest mõnikord kahekordse ostuhinna. 

» Jaa, alles teine aurik ümberasujatega. Tagasisõitjaid on aga palju...” 

»»Kas maad on vähe?” küsin mina. 

»Zeja jõe ääres on... Kuid korraldamata . .. Kes satub õnnega kokku, kes aga sõidab 
mööda, keegi ei tea midagi.” 

Seda sähvab sepp, nagu vasaraga lüües. 


15. augustil. 


Täna hakkasime liikuma kell pool viis hommikul, udu peaaegu ei olnudki. Sõidame kiiresti 
ja nähtavasti tahame seekord seiklusteta Blagoveštšenskisse jõuda. 

Doktor lamab ja filosofeerib. 

»Hurraa . .. Blagoveštšensk!” hüüab N. A. ülalt. 

Me tormame tekile. 

Amuuri mõlemad kaldad on lamedad. Mäed on eemaldunud helgesse kaugusse. 

Blagoveštšensk on nagu peopesal — tasane, suurte laiade tänavatega, temast õhkub 
justkui reibast energiat: kõikjal ehitatakse. Mulje on selline, nagu oleks linn hiljuti maha 
põlenud. Ja kuidas teda ehitatakse! Püstitatakse terveid losse. Inimesed nähtavasti usuvad 
oma linna tulevikku. 

Tõepoolest, linna elanikkond on 40 aastaga kasvanud 40 tuhandeni, linn on kogu 
kullatööstuse keskuseks (16). 

Ta asub Amuuri ja Zeja ühinemiskohas, Mandžuuria selle osa vastas, mis on asustatud 
kõige tihedamini. 

Seniajani Mandžuuria asjad Blagoveštšenskit ei puu- 

dutanud, kuid räägitakse, et Mandžuuria raudtee ehitamise lõpetamisega läheb kogu 
kaubavahetus vene kaupmeeste kätte. 


21. augustil. 


Sõitsime Blagoveštšenskist välja 19. kuupäeval. 

Laev on täis reisijaid, kellest me varem hobustega sõites olime ette jõudnud. Nüüd 
vaatavad nad meid rahuldustundega: ,,Noh, kuidas on, kas jõudsite meist ette?” 

Olles lüüasaanute osas, talume seda alandlikult ning vaatame kõigele ja kõigile lahke 
pilguga. 

Näeme, muide, neid harva, tegeleme igaüks oma tööga. 

Näeme harva, kuid teame üksteisest juba kõik. Kes jutustab meile sellest? Arvatavasti 
õhk, Siberi tühjus, kus kõike ja kõiki näed juba kaugelt. See on siinse Siberi üldine 
omadus: inimesi on siin vähe, huvisid veel vähem ja üksteisest teatakse kõik. 

Kuidas see ka ei oleks, kuid ma tean, et näiteks minu kajutiga sarnases kah-ekohalises 
naaberkajutis sõidab kaks preilit, üks neist sõidab esimest korda Blagoveštšenskist 
Habarovskisse. Ta hoidub arglikult kogu aeg oma sõbranna lähedusse ja punastub, kui 
riivab kogemata kas või mõnd tooli. Kuid teatavasti on sellisel puhul kõik toolid alati 
teel ees ja seetõttu ei lahku tervislik puna tema põskedelt. 

See teeb ta, muide, veelgi sümpaatsemaks. 

Teine on lõpetanud Bestuževi kursused. Ta sõidab Peterburist Habarovskisse 
gümnaasiumi õpetajaks. Suurte hallide silmade pilk on tõsine ja kindel. Sale, tugeva 
kehaehitusega. Rahulik ja veendunud eneses, ning oma jõus. Ta reisüs üksinda läbi kogu 
Siberi. Naise, seda enam neiu kohta. on see kangelastegu. 

»»Kus on õnn?” küsib keegi temalt tekil. 

,Õnn on meis endis,” vastab ta. 

Ma kuulen ta vastust ja vaatan talle näkku. Ta kohtab rahulikult minu pilku ja vaatab 
siis jälle jõge ning kallast. 

Seni avar ning tasane Amuuri org aheneb jälle. Taas lähenevad mõlemalt pool 
rohelised kingud. Need on 

Hingani mäeahelikud (17). Siin leidub juba tiigreid, ja pilk tungib külgorgude 
salapärasesse sügavusse, kuid vana metsa pole ka siin: ei suutnud seda ka tiigrid kaitsta, 
ning igal pool on ainult värsked noore metsa võrsed. 

Päikeseloojang värvib imetlusväärse sillerdusega taeva ja vee. Nüüd on vesi täiesti 
oranž, suur aurik paneb ta lainetama, ja läbipaistvad eredad oranžid lained vajuvad 
kallaste poole laiali. Veel mõni hetk ja kõik muutub muinasjutuliselt: kogu taevas on juba 
eredas purpuris ning jões voogavad samasugused läbipaistvad, kuid nüüd juba 
veripunased, läikivad lained, Taeva vastasküljel aga on õrn helk purpurist, oranžist ning 
kõigist vikerkaare värvidest, ümberringi on vaikne, kaldad ja puud on liikumatuks 
tardunud — nad nagu uinuksid võlutuina häirimatu loojangu panoraanis. 

Ühise õhtusöögi ajal jutustab kapteni noor abi kuulajatele, kellel pole midagi teha, 
kohalike tiigrite, pantrite ja karude ilust ning suurusest. 

Nähtavasti on siinsed karud väga omapärased elukad: auriku nina ees ujuvad nad üle 
jõe; kord peatuse ajal ronis üks neist isegi laeva rattasse. 

»» Ja Mis siis sai?” küsib üks daamidest õudusega. Doktor ütleb nukralt, pooleldi küsides, 
pooleldi vastates: 

»Tapeti ära.” 

Ikka needsamad elutud rohelised kaldad. Kord kuhjuvad nad kurdudeks ning suruvad 
end üksikute roheliste küngastena, mügarikena vastu jõge, kord nihkuvad järsku laiali ja 
muudavad juba kuskil eemal, tuhkhallis kauguses, silmapiiri hambuliseks. Siis ligineb 
jõele lame tasandik, mis on märg ning igasugust tarbetut võsa täis kasvanud. 

Suubus Ussuuri jõgi. Amuur muutus laiemaks kui Volga Samaara linna köhal ja 
loksub ähvardavalt. 

Üha rohkem on näha hiinlasi. Siin on nad põlised peremehed. See piirkond on kord 
varem juba nende valduses olnud. 

22. augustil. 


paistab Habarovsk. Kuskil väga kaugel on roheluses mitut suurt roosat hoonet — on 
kaunis ja uudne. 
»»Roosa linn,” ütles keegi. 
»Küla,” parandas teine, ,,seal on ainult kroonu hooned.” 
Jõuame lähemale, tunduv osa illusioone haihtub: tõepoolest, suured telliskivimajad on 
kroonu hooned, ülejäänud ilmetu Habarovsk aga venib piki jäärakuid ilma igasuguse 
arhitektuurita puuehitiste ridadena. 


Sadamas on palju kahehobusevankreid ja kummiga priipassirakendis 
kahehobusetroskasid. Hiinlasi veel rohkem kui mujal; siin on neid kõikjal — sadamakail 
oma laudadest kokkulöödud poekeste juures, mis kahekordse reana mööda järsku 
nõlvakut ülespoole tõusevad. Nende poodide lettidele on räpaselt ning maitsetult 
paigutatud kapsad, porgandid, arbuusid, melonid, pirnid ja õunad, sinised baklažaanid ja 
tomatid. Nimetused on samad, mis meie lõunaski, kuid puudub lõunamaa sära, pole ka 
lõunamaist olemust — need on pigem lõunamaa jäätmed, kõik need kahvatud, kidurad, 
viletsad ja maitsetud puuviljad. 

Linnas on muuseum, ja kuna rongi ärasõiduni on jäänud mitu tundi, siis jõudsime seal 
ära käia. Muuseum on hea, on näha väljapanekute koostajate tööd ja energiat. 
Suurepärane vesiõhva luukere. See on suurem meie tavalisest lehmast, justkui äraraiutud 
Jalgadega, tagaosa läheb üle tohutu suureks sabaks. See heasüdamlik loom, nagu teada, 
on nüüd maakeralt juba täiesti kadunud. Veel möödunud sajandil oli neid siin ookeani 
kallastel palju, nad tulid karjadena kaldale ja karjatusid seal. Inimesed aga tapsid neid. 
Kuid vesi-õhvad ei kartnud ega jooksnud eest ara, vaid vastupidi — läksid inimeste 
juurde ja tasusid usalduse eest oma eluga. Isegi praegu on selles suures ümaras, raske- 
pärases luukeres tunda seda heasüdamlikkust, mis ei sobi kokku maakera elanikega (18). 

Tiigrite, karude, pantrite, ilveste, kalade, kahepaiksete ja väljasurnud loomade topised. 
Siis igasugused rahvarõivad. 

Mida Habarovskist veel öelda? Ta asutati alles 1856 aastal. Linnaks nimetati ta 1880. 
aastal. Elanikke or seal 15 000. Kuid ilmselt pole see veel piir ja linna nagu 
Blagoveštšenskitki, ehitatakse energiliselt edasi (19). Habarovski kaubanduslik tähtsus 
seisab ta transiidis, kuna ta moodustab punkti, kust ühele poole läheb veetee, teisele poole 
— Vladivostoki suunas — aga raudtee. Habarovski enese tähtsus seisab ainult selles, et ta 
on karusnahkadega kauplemise keskuseks. Nähku saadakse igasuguste muulaste käest. 
Kõige väärtuslikumaks kaubaks on maailma parim sooblinahk. 

Elukallidus on Habarovskis niisama suur nagu mujalgi Baikali-taguses Siberis ... 


Vagunis on suur seltskond, sõjaväelasi, iga liik ametnikke, õnneotsijaid; vahel 
harva mõni kohalil suurkaupmees. Rongis on erivagun puhvetiga, siir tuleb kokku 
kogu seltskond ning siin käib elav jutuajamine hiinlastest, jaapanlastest ja Ida saatusest 
Vaieldakse ägedalt ja igaüks avaldab oma täiesti erineva arvamuse, pidades seda 
ainuõigeks ning kuulates põlastusega iga muud arvamust. 


Järeldus on üks: küsimus on ilmselt tähtis ning aktuaalne, ta on mitmekülgne, ja 
igaüks, kes näeb oma külge, räägib ühestainsast avastatud tõest. On selge, ei kõigi 
külgede tundmaõppimine ja nendest tulenev üldine järeldus on veel suur 
tulevikuüritus. Ja kui praegu see kõik on veel pime põhjatu kuristik, mida 
valgustavad küünlajupid, mõnekümne pinnapealse uurija töö, siis nende ajal, kellele 
siin püstitatakse mälestussambaid, ei olnud sel põhjatul kuristikul sedagi valgustust. 

Kui aga puuduvad teadmised, siis on palju liigse enesekindlust, kergemeelsust ja 
küünilisust ühelt pool ning täielikku orjameelsust ja alistuvust teiselt poolt 

28. augustil. 


Vaguni aknast näen ma ikka sedasama Ussuuri jõe orgu, mida katab soorohi, näen 
kaugeid, metsaga käetud mäenõlvakuid. 

»»Kas see on hea mets?” 

Pole siin head metsa ega põllumaad, taimekasvuks kõlblik mullakiht on väga õhuke, 
aluskiht, näete ise ... pealegi soine.” 

Karjäärid, kust on võetud materjali raudteetamni ehitamiseks, näitavad hästi pinnase 
ehitust — kaks verssokit musta mulda, edasi — valge savi. 

»Aasta-paar saadakse uudismaalt tohutu viljasaak, hiljem aga vajab ta väetist...” 

Ümberringi on endiselt inimtühi ja metsik — pole elamuid, pole jälgegi 
majapidamisest. 

»»Jah, siin pole midagi. .. Versta kolmsada enne Vladivostokki algavad asulad ja ka seal 
on veel halb ...” 

Põllumajanduse suhtes on siin kaks diametraalselt vastupidist arvamust. 

ühed ütlevad: 

»»Siin on eriline loodus: ühel aastal kasvab nisu sülla-poolteise kõrguseks ja peas on üks 
tera, järgmisel aastal aga on muinasjutuline saak, mis vihmade tõttu tervenisti ara 
mädaneb, või jällegi saak koristatakse, aga kui sööma hakatakse, tekivad krambid ja 
kõik muud mürgituse tunnused ... Nii nimetataksegi meie nisu joobnud nisuks ... Te 
näete, et loodusel endalgi pole siin veel kindlat mõõdupuud; missugusest tõsisest 
ümberasumisest võib siis veel juttu olla .. . jaa, siia peab alguses tooma 500000 inimest 
ning jätma nad kõik nendele põllumajanduslikele katsetustele. . . Doni kasakaid, õnnetuid, 
asustati ümber . .. kaks aastat nägid vaeva: siis tulid Vladivostokki, lõid oma laagri üles 
viige tagasi. .. Aga seal, kus ollakse oma elu kuidagimoodi sisse seadnud, on veel halvem; 
peamiselt asustati jõeäärsed maad, aga kingud ja mäed, mis on veest ara lõigatud, jäävad 


seetõttu alatiseks asustamata; krundid peaks antama mitte piki jõge, vaid jõe äärest 
mägedesse — siis oleks hoopis teine asi...” 

»»Seal on ju sood...” 

»Kuivatagu ära.” 

»» On see siis ümberasujale jõukohane?” 

»»See pole ümberasuja töö ... Ja ilma selle tööta ei saa tõsisest piirkonna asustamisest 
juttugi olla ...” 

Teised jälle ütlevad: 

»Jama! Suurepärased maa-alad! Ülirikkad paikkonnad! Suhkrupeet, suhkrutehased, 
piiritustehased, õlle tehased, tubakakasvatamine — kõik on siin võimalik... Maad 
niipalju kui tahad...” 

»»Mitmele inimesele?” 

»» Vähemalt 60 000-le.” 

»Mis te nüüd? 600 000-le.” 

»» Umbes saja kahekümne tuhandele,” otsustab kolmas autoriteetselt. 

Igal juhul, 100-miljonilise Venemaa juurdekasvu mahutamiseks ei kujuta kõik need 
kolm arvu, isegi kui need liita, eriti väärtuslikku avastust. 

Mis puutub sellesse, kas on siin tõepoolest suurepärased maa-alad, parimad 
suhkrupeedi ja tubaka kat vatamiseks, siis, kui otsustada välise mulje järgi ja kõrvutada 
sellega arvamus, et loodusel endalgi pole veel nagu kujunenud kindlat mõõdupuud, 
peaks kahtlema hakkama. Kuid siin püütakse sind selles nii energiliselt veenda. 


29. augustil. 


Versta 15—20 enne Vladivostokki tuleb raudtee lahe äärde ja kulgeb edaspidi juba kogu 
aeg mööda selle randa. See on tohutu suur laht, üks parimaid maailmas, igast küljest 
varjatud, kolme väljapääsuga ookeani. 

Mitte midagi taolist, mis juhtus Hispaania laevastikuga Santiagos, pole siin mõeldav. 

Vladivostoki sadama negatiivseks küljeks on udu (20) ja kinnikülmumine novembri 
lõpust märtsini. Jää vastu võitlemiseks on olemas jäälõhkujad; udud tulevad ja kaovad, 
ning igal juhul pole ei jää ega udu pahe, millest ei saaks jagu. 

Kõik muu kõneleb Vladivostoki lahe kasuks, ja prints Heinrich, kes viibib praegu 
Vladivostokis külalisena, ütles tunnustavalt, et see sadam õigustab ka tulevikus oma nime 
ja jääb alati Ida valitsejaks. 

Linn ei ilmu nähtavale korraga ega näita end ka oma arimast küljest. Kuid ka räpastes 
äärelinnades on juba mnda midagi suurt ja võimsat. Mitmekordsed majad, mingid tehased 
või vabrikud. Peaaegu kõik katused on kaetud gofreeritud tsinkplekiga ja see asjaolu 
eraldab linna järsult kõigist Siberi linnadest. 

Mulje tugevneb kesklinnas, kus on väga palju küll uhkeid, küll nägusaid, küll 
massiivseid, küll kergeid ehitusi. Siingi kuulub suurem osa neist muidugi riigile, kuid ka 
eramaju on palju. 

Tänavatel on väga palju hiinlasi, korealasi, sõjaväelasi ja madruseid. Reidil seisavad 
valged soomuslaevad, miiniristlejad ja miinipaadid. 

Üldiselt omapärane ning eelnevaga võrreldes täiesti uus mulje, ja Vladivostoki elanik 
ütleb uhkusega: ,,See pole enam Siber.” 

Ka siin valitseb samasugune ehituspalavik nagu Blagoveštšenskis ja Habarovskis, kuid 
suuremas ulatuses. 

Siinse parima hotelli ,, Vaikne ookean” ümbruses ehitab maju suur hulk hiinlasi ja selle 
ehituskära ning haamrilöökide eest ei päästa ükski hotellituba. Koos esimeste 
päikesekiirtega tungivad tuppa ka haamrilöögid ja ei saa enam und nii nende kõlavate 
löökide kui ka augustikuu ereda päikesevalguse tõttu. Valgus on eriline — täiesti 
sügisene — mis sisendab tasakaalukust ja hingerahu. Muretute turistidena käime mööda 
linna, tutvume, sööme ja joome, proovides siinseid roogasid. 

Tohutud, käelabasuurused austrid, krevetid, keta, makrell, sinised baklažaanid, tomatid — 
kõik see, mida armastab ja millega on harjunud lõunamaa elanik. Pole küll täiesti 
lõunamaa, kuid lähemal lõunale kui põhjale. Aga õhtul, kui lahe kohal hiilgab hele kuu, mis 
sukeldub kord tumedatesse, kord heledatesse pilvedesse nagu lainetesse, kui linna ja reidi 
tuled avardavad petlikult mägede panoraami, paistab kõik suurena ja grandioossena, 
tugevana ja võimsana, sellisena, milliseks kujuneb see oma karjääri alustav sadam. 

Jalutame mööda linna, seal segivad madrused, nii meie omad, venelased, kui ka 
sakslased, puhtad, rühi- 

linna peatänav — Svetlanskaja; all on laht ja laevad. Päike loojub ning hiinlaste ja 
korealaste hulgad tulevad töölt tagasi. 


Hiinlased on elavad, lühikestes sinistes kuubedes ja samavärvi laiades pükstes, mis on 
seotud jalalaba külge, jalas on neil kahekordse paksu Vildikihiga tallutatud kingad. Vildi 
alumine kiht ei ulatu kinganinani ja seetõttu pole tasakaal täiesti kindlustatud. Hiinlaste 
hulk on elav, kuulduvad kurguhäälikud, alati mustade, karmide ja sirgete juuste pikad 
patsid ulatuvad peaaegu maani. Kellel ei jätku juukseid, võtab abiks paela, 

Korealased on hiinlaste vastandid. Nende riietus on samasugune, kuid valge. 
Liigutused on apaatsed ja rahulikud: kogu see ümbrus ei lähe talle korda. Ta suitsetab oma 
väikest piipu või, õigemini, hoiab hambus arssinapikkust piibupitsi lühikese piibuga ja 
sammub väärikalt. Mütsi tal ei ole, peas on kohev ja keerukas soeng, mis nagu moodsatel 
daamidel lõpeb pealael kokkukeeratud juuksepuntraga, millest on läbi pistetud värviline 
nõel (21). Korealase nägu on lai ja kollane, sarnad suured ning esiletungivad, silmad 
väikesed; hõre, väga hõre, mõnest karvast koosnev habe, samasugused vurrud, põskhabe 
puudub peaaegu täiesti, üle keskmise kasvu, laiaõlalised, oma valges rüüs, aeglaste 
liigutuste ja heatahtliku ilmega tuletavad nad väga meelde neid tüüpilisi ukrainlasi, kes 
satuvad esimest, korda linna ning suursugu tähtsuse ja näilise ükskõiksuse taga varjavad 
oma kohmetust, aga võib-olla ka hirmu. 

On näha palju jaapanlannasid nende kitsastes halatt-kleitides, neil on paljas kael ja 
ülilai lehv taga. Nad on peakatteta, soenguga, mille teevad nädalaks ajaks, määrides 
juukseid mingi tarduva ainega. Nad käivad ebakindlatel puust jalanditel. Nendega võib 
kergesti kukkuda, mille tunnistajateks me ka olime: jaapanlanna jäi midagi vaatama, 
kaotas tasakaalu ning painutades põlvi kukkus maha. Jaapanlannad on lühikest kasvu, 
lihavad, täiesti ilmetute nägudega. Kasvult pole suuremad ka jaapani mehed oma 
euroopalikes ülikondades 

ja kõvakübarates, mille alt turritavad mustad karmid juuksed. 

Hiinlased töötavad müürseppadena, pakikandjatena, teenijatena, jaapanlased on 
käsitöölised. Hiinlaste ja jaapanlaste kõrgem kiht on ka siin haaranud oma kätte kaubanduse. 
Venelaste käes on ainult voorimeheamet. 

Jaapanlaste hulgas on palju erusoldateid, reservväelasi, tagavaraväe allohvitsere ja 
ohvitsere. 

On juba hilja, öö, lõunamaine öö varjutab kiiresti viimase päevavalguse. Läänetaevas on 
leekides, kõrgemal ripuvad suitsjad pilved, nende vahel aga helendavad siin-seal lapikesed 
rahulikku kuldset taevalaotust. 

»»Tuleb tuult.” 


On ehtne lõunamaine öö: elav, rahutu, pime ja soe. 

Palju tulesid ja elav liikumine mööda Svetlanskaja tänavat. Sõidavad rutates ekipaažid, 
sagivad jalakäijad, kaupluste akendest langeb valgus vihkudena pimedale tänavale. Kuni kuu 
tõusuni on pime. Näib, nagu oleks äkki kõik vajunud mingisse pimedasse põhjatusse 
kuristikku, kus all ja ülal vilguvad tulukesed. Seal all on meri, ülal aga taevas, kuid kus on 
need tulukesed? Maa ja taeva vahel? Jah, seal nad põlevad valgete, praegu nähtamatute 
soomuslaevade kõrgetel mastidel. Seal nende hulgas on praegu ka kolm saksa sõjalaeva. 
Prints Heinrich kostitab külalisi lõunaga, ja tujuküllaselt joovad ning vestlevad ta lauas nii 
võõrustajad kui ka külalised. 


Prints kavatsevat vist sõita Blagoveštšenskini (22). 

Mõni sõna ka heategevuspeost. Seda heategevuspidu korraldatakse igal aastal ja ta annab 
kuni kümme tuhat rubla puhastulu. Pidu kestab päev läbi. Osavõtjaiks on enamuses 
hiinlased. Nad ostavad tohutul hulgal loterii-allegri pileteid, karjuvad heast meelest, vaadates 
jaapani ilutulestikku, ja kui taeva all lõhkenud raketist lendab välja kord paberist hiinlane, 
kord paberist laevuke, siis jooksevad nad nagu lapsed sinna, kuhu see peaks langema. 
Täispuhutud paberipõis, mis väga osavalt kujutab uhkelt riietatud hiinlast, laskub aeglaselt, 
rahvahulk aga sirutab ahnelt käsi, naerab lõbusalt ja karjub, ega jõua ära oodata, millal kuju 
laskub niivõrd madalale, et kõik ulatuksid seda korraga haarama. 

30. augustil. 


Kõik need päevad on möödunud lõplikes ettevalmistustes: ostame toiduaineid ja 
mitmesuguseid reisitarbeid. 

Ostudest vabal ajal aga tutvume kohaliku seltskonnaga. Siin töötab üks draama- ja 
operetiteater, teise ehitamist lõpetatakse palavikulise kiirusega — seal hakkavad laulma 
ukrainlased; tegutseb tsirkus. 

Me käisime nii teatris kui ka tsirkuses. Mida nende kohta öelda? Lavajõud on üldiselt 
nõrgad, kuid on ka talente, üldiselt on aga näitlejate elu siin Venemaaga võrreldes parem, ja 
siinne publik suhtub nendesse hästi. Samuti suhtub neisse hästi ka ajakirjandus. 

Sõin õhtust mõne kohaliku elanikuga, pärast õhtusööki aga kutsus üks neist mind kaasa 
lõbusõidule mööda linna ja selle ümbruskonda. 

See oli suurepärane lõbusõit. Minu elav ja terava pilguga kaasvestleja rääkis kõigest, 
määratledes kadetsemisväärselt tabavalt piirkonna tänapäevast olukorda. 

»»See tume hoone seal kuulub sõjaväe ametkonnale, selle vastas aga on mereväe ametkonna 
oma: nad on vaenlased ... Nad ainult sellega tegelevadki, et kuidagi teineteisele kaikaid 


kodaraisse pilduda. Seda tunnistavad nii mere- kui ka jalaväelased... Ja mis saab siis, kui siin 
tekib komplikatsloon, kas või mobilisatsioongi ning ei ole olemas mingisugust ühendavat 
võimu.. Peale selle on raudtee ametkond ja kontrolli ametkond samuti nugade peal. Jällegi 
seatakse küsimus üles selliselt, et kes kannab rohelist äärist, see on kelm, kes on aga sinise 
selga tõmmanud, see on tingimata aus. Mina nii, aga mina naa, ja tulemuseks on, et see, mis 
maksab rubla, läheb maksma sadu rublasid. Riigikassa aga kannatab...” 

Hiinlaste, see tähendab töökäte, suurearvulise siia ilmumisega laheneb niisiis asja üks külg, 
kuid asja teine külg jääb lahtiseks: meil pole raha. Me lootsime Vene-Hiina pangale, kuid... 
pank on kommertssuhtes väga heas olukorras. Ettevõtteid aga, mis võiksid siin areneda, ei 
looda: raha antakse ainult lühiajalisteks laenudeks . . mõneks kuuks... Sellise krediidiga ette 

võtet ei 100 ja sellise krediidiga jääd ainult vahele ... Tööd aga on palju, ja ka raha on vaja 
palju... See pole Venemaa: siin peab ettevõtte jaoks olema täielik kapital ja kui puudub kas 
või ainult kümnendik, siis asi nurjub: pole krediiti... üldsegi mitte ... Küll aga on nii kulda, 
nii kivisütt kui ka maake: tina- ja raua-maaki, kivisoola. Võib viljelda ka põllumajanduslikke 
kultuure: nõudmine oleks suur nii loomakasvatussaaduste kui ka suhkru, tubaka ja õlle 
järele ... Ja kuidas ei peaks neil minekut olema? Vaadake ainult, millised hinnad: pudel õlut 
maksab rubla, nael suhkrut — kakskümmend viis kopikat, ja leib, liha? ... Kõik maksab 
pöörast hinda ... Mets ... Aga võtke meie mets: ühe aasta jooksul tema ümbertöötamisega 
toime ei tule, neid aga, kes võiksid panna kapitali selle alla kinni kaheks aastaks, siin ei 
leidu. Võtke teine tohutu ala — kalandus... Nii kalarohket merd ei ole kuskil maailmas. 
Kolme sügiskuu jooksul, kui ketakala tuleb kudema Amuuri jõkke, on teda niivõrd 
palju, et võib püüda paljaste kätega. Aga see on ju sama, mis lõhe ... Tema järel ujuvad 
karjakaupa haid ja kašelotid... Kaks aastat tagasi tapeti lahes vaal... Puuda kala püüdmine 
läheb maksma kopikaid. Kuid kauba turustamise organiseerimiseks on vaja külmutuslaevu ja 
kõigis Euroopa keskustes külmutusladusid ... Käia soolata? — Selleks on vaja soola, aga 
seda ei ole: saksa sool maksab meil seitsekümmend kopikat, Sahalini sool viiskümmend 
kopikat, kuid ei kõlba, kumbki soolasort ei kõlba, sest neid saadakse väljaaurutamise 
teel. Järelikult on neis nii joodi kui ka naatriumi ja see kõik annab müügiks kõlbmatu kauba 
... On vaja tükisoola ... Jaapanlased rahmeldavad siin, neile ei saa loota ... Nemad suudavad 
ainult seda kala endale väetiseks vedada ... Kahe miljoni puuda ümber veavad Jaapanisse... 


1. septembril. 


Täna ilmus siin uue, kolmanda kohaliku ajalehe ,,Vostotšnõi Vestnik” esimene number. 
Ajalehe toimetus on ilmselt ausameelne. Parim väljavaade — 500 

tellijat. Järelikult ei koondanud neid inimesi selle ürituse ümber mitte asja rahaline külg. 
Tänase õhtu veetsin nende seltskonnas ja see oli üks meeldivamaid siin veedetud õhtutest. 
Maja perenaine, proua M., on ühtlasi toimetuse sekretär. Ta on neid ennastsalgavaid naisi, 
kes oma armastusega ürituse vastu soojendavad ja valgustavad, toovad kaasa hubasuse, 
maitsekuse, energia. Ainult naised oskavad armastada tööd niisuguse erilise armastusega, 
kandes sellele üle oma iseloomu kogu helluse ja õrnuse. 
Hankida luba, saada õigel ajal kätte juhuslikult hilinev telegramm ja täiendada siis 
ajalehenumbrit huvitava sõnumiga, olla öö läbi üleval, et ajaleht ilmuks õigeaegselt, teha 


korrektuuri ja tunda kogu hingest meelehärmi, kui mingi täht on siiski pea peale karanud — 
selleks kuluvad märkamatult päevad, aastad ja kogu elu ... 


3. septembril. 


Saabusin koosviibimiselt tagasi kell üks öösel, ja juba kell seitse hommikul väljus laev, 
millega ma Vladivostokist ära sõitsin, lahest avarale ookeanile. 

Ma kavatsen sõita kuni Posjeti laheni, sealt aga maateed mööda Novokijevskisse, Krasnoje 
Selosse ja edasi Koreasse. 

On hommik, päike tõuseb laisalt veel piimvalgesse uttu mähkunud lahe kõrgustike tagant. 

Meie väike aurik seisab reidil, talle lähenevad kõikjalt paadid iga liiki reisijatega: 
sõjaväelased daamidega, jaapanlased ja hiinlased. Hiinlastest paadimehed, hiinlastest 
pakikandjad, hiinlastest reisijad, — ja nende kõlavad kurguhääled kostavad kimedalt läbi 
ärkava hommiku. 

Liikumatutena ja vaikivatena ilmuvad nähtavale tohutu suured hirmuäratavad 
soomuslaevad oma kõrgele kerkivate valgete ja mustade parrastega, 

Kogu selles pildis on midagi tüüpiliselt lõunamaist, lõunamaa värvid, lõunamaa hommik, 


murrete, keelte, värvide ja riietuse lõunamaine mitmekesidus. Laeva pardal väike 
olustikupildike. 

Laev hakkab liikuma, kõliseb ankrukett, me vaatleme linna mäenõlvu, mis ümbritsevad lahte. 
Kaugemal uinuvad mäed sügisese hommiku selges läbipaistvas sinas. 

»Kas hakkab kiigutama?” 

» Tühi asi...” 

»Noh, ärge ikka rääkige — merel on ummiklainetus.” 

Daamid vaatavad ehmunult ettepoole, kus ulgumeri end veel kaldajärsakute taha peidab. Ja 
veel kaua laveerib laev nende kääruliste kallaste ja saarte vahel. Siin ja seal paistavad 
ülestuhnitud mulla hunnikud, maskeeritud ehitused, — need kõik on patareid, tele- 
graafisignaalid, kindlustused, niivõrd tugevad, et Vladivostokki peetakse mere poolt 
ligipääsmatuks. 

Jõuame saareni, kus prints Heinrich kaks päeva jahti pidas. Sakslased on sellest omamoodi 
ainulaadsest jahist vaimustuses. Mulle jäi meelde tapetud hirvede arv — nelikümmend kaks. 

»»See on eht saksa komme, tappa kõik viimseni maha, kuigi ara ei söö ...” 

Ohvitseril, kes seda ütleb, on kaardiväelase maneerid, ta pillab sõnu rafineeritud 
põlglikkusega. Ning lisab tasa: 

»»Matsisugu ... üksainus krahv, kuid ka see on meie kingsepast hullem. See on ju 
Hohenzollernide komme — ümbritseda end võimalikult alaväärtuslike inimestega...” 

Hommikueine oli lõppenud ja juba haaras avamere laine laeva rõõmsalt oma turjale. 
Järgmine laine tuleb eelmist vahetama, tahab auriku üle võtta, kuid ei jõua ja laev langeb 
kohmakalt küljele. Pritsmed lendavad igale poole, miski tardub rinnus, aurik on aga juba tõus- 
nud ja ronib uuele laineharjale. Kuid see on kapriisne ja põikab kõrvale ning jällegi langeb 
laev raskelt ja saamatult haigutavasse sügavikku. 

»»Mis see on? Päris tõeline lainetus?” 

»»Jah, siit läks läbi taifuun.” 

Veel kunagi pole keegi pääsenud nende hulgast, kes on sattunud taifuuni keskusse. Kogu 
kunst taifuuniga kohtumisel seisab selles, et õigesti kindlaks määrata ta keskus ja sellest 
eemale liikuda. Sakslased, nendes vetes veel kogenematud meresõitjad, maksavad sage- 

damini kui teised lõivu siinsete merede hirmsale nuhtlusele. 

Mind merehaigus ei vaeva, kuid see-eest on isu tohutu. 

Aga kell kaks olime juba Posjeti lahes, meie viimases Vene lahes, ja otsekohe kadusid nii 
kõikumine kui ka kõik avamere hirmud. Vaikse lahe värelev ja sulisev merevesi annab 


õrnalt paitades laevale teed ja me läheneme kiiresti vastaskaldale. 

Saar — väike kaljurüngas, kus musttuhat pelikani sirutavad kartlikult välja oma kaelad ja 
inetud pead, vaatavad meie poole, tõusevad siis kärarikkalt lendu ning laskuvad taas 
läheduses. Oleks püss käepärast olnud, kui paljud oleksid siis langenud ohvriks igavust 
tundvale jahimehele. 

Aurik peatus. 

Vasakule ja paremale kulgevad lahesopid. Ma sõidan hobustega kaksteist versta 
Novokijevskini (23), ja silme ees on ikka seesama Posjeti laht. Suhteliselt vähese tööga võib 
sellest luua ühe parima ning suurima lahe maailmas. 

Kogu aeg kohtame oma teekonnal siin ja seal üksikute linnakestena soliidseid ehitusi; 
nendes asuvad meie väeüksused — jala- ja suurtükivägi. 

Novokijevsk on nende vägede keskus. Igal sammul toimub siin üha uute hoonete 
palavikuline ehitamine. Hiinlased, korealased, jaapanlased — ikka needsamad ehitajad. 

Novokijevskil on tõelise linna ilme: siin on nii vaikseid poode kui ka suuri ärisid, isegi 
Kunst ja Albersi osakond. Sõjaväelinn asub nõos ja võtab enda alla suure maa-ala. ühe maja 
õue selle linna äärel asus ka meie ekspeditsioonisalk. 

Õues seisavad telgid, õue piiravate tarade aarde on paigutatud hobused. Väikesed korea 
hobused kisklevad alatasa omavahel, korealastest hobusemehed muudkui karjuvad nende 
peale, lastes kuuldavale lühikesi, teravaid helisid. 

Kogu seltskonna leidsin ma väikeses aiakeses söömas. Kastidele asetatud kaks lauatükki 
moodustasid 

söögilaua. Söök plekist reisitaldrikuil, tee samasugustes kruusides. 

Minu saabumisega oli kogu meie ekspeditsioon kohale jõudnud. Millal teele asume, on veel 
teadmata: ei ole passe, ei ole inimesi, ei ole vastust ka tagavara-soldatite suhtes, kellega 
tahetakse koosseisu täiendada, lõpuks pole ka täit komplekti hobuseid. Hea kui viiendal teele 
asume. 


4. septembril. 


Õues, kus asuvad meie telgid, on läbipääsmatu pori, porine on ka telkides. Kõikjal on pori 
ja niiskus ning me kõik riskeerime soliidse reuma saamisega veel enne, kui siit teele asume. 

Lõunat ei söö me enam aias, vaid majas, kus varem toimus igasuguste asjade pakkimine. Ka 
praegu on siin kuhjade viisi asju ja pakkijad kurdavad, et me neid segame. Kuid minna pole 
kuskile ja rahvas tungleb terve päeva selles toas. Majaperemees on meeleheitel ja nõuab 
põrandate ülevärvimist. 


Mingit tegevust ei ole, ja me tutvume ning õpime üksteist lähemalt tundma. 

Siin tuli juurde mitu uut teekaaslast. 

A.I. Z. (24) on ekspeditsiooni noor esindaja. Tal on seljas ilus tirooli ülikond, kannab valget 
madala põhja ja laia äärega korkkübarat. Riietus sobib kogu tema sihvaka, kõrgekasvulise 
ilusa kujuga. Tal on lühikeseks pügatud juuksed, must kähar habe ja suured ilusad silmad. 
Nägu lahke, aval ja tark, kombed delikaatsed ja kange tahtmine tagaplaanile jääda. Varem oli 
ta meremees, tunneb astronoomiat ja on nüüd eelseisvas töös võtnud enda ülesandeks kõik 
astronoomilised vaatlused. 

N. A. K-ga olen ma lugejat juba tutvustanud. Ta on Z. abiline — energiline, ägedaloomuline 
ja võtab enda hooleks nii palju olemasolevate teede kirjeldamisi, et ta sellega tõenäoliselt 
mitme kuu jooksul toime ei tule. 

Seejärel tulevad üksikud mitmesuguste erialade salgad. Mul on neid kaks: ühte juhatan mina 
koos N. J. B-ga, teist aga A. P. S. koos doktoriga. 

Geoloogia ja pinnase uurimise alal — mäeinsener $S. P. K. 

See on umbes kolmekümne viie aastane kõrgekasvuline, kuivetu brünett, juba tuntud uurija, 
kes on töötanud peamiselt täiesti metsikutes, väheasustatud koh-tades. Jakuutide juures, 
Ohhoota rannikul, Taga-Baikalis — ja mine tea, kus ta veel on ringi kolanud. Tema jutustused 
on huvitavad ja me kuulame teda õhtuti pärast sööki, kui paar-kolm küünalt valgustavad tuh- 
milt meie pikka lauda ning õues trummeldab monotoonselt ja igavalt ikka seesama nukker 
sügisvihm. 

Oma eriala tunneb ta ilmselt hästi, kuid kõik muu huvitab teda vähe. 

Abiliseks võttis ta endale kogenud merehulguse, kes tunneb hästi Koread ja kõiki selle 
kolkaid... 

Suurepärase ja kirgliku kütina ta kinnitab, et hangib toiduks faasaneid ja guraane 
(metskitsed), garanteerib ka suurepäraseid suhteid korealastega. 

»Nende kuberneri tuleb ainult tublisti määrida ja siis tee, mida soovid... Mida aga kuberner 
on käskinud see on korealasele püha. Korealane tunnistab ja austab riigivõimu nagu 
hiinlanegi. Võim on sama, mis jumal ise: kas olgu lollus või ülekohus, kui on kästud — 
tähendab on seadus. Teisiti ei anna korealane midagi ega vea teid kuhugi...” 

Metsniku salk koosneb neljast töölisest, kelle eesotsas asubki V. A. T. See on üle 
viiekümne aasta vana mees, vaikne, tähelepanelik, väga asjatundlik ja väga tark. Ta on 
ukrainlane, armastab ukraina laule ja on siiani säilitanud oma lauluhääle. 


7. septembril. 


Möödus viies kuupäev, täna on seitsmes — hästi kui üheksandal liikuma hakkame. Nüüd 
peavad meid kinni paduvihmad, mille tõttu jõgi on tõusnud üle kallaste. Kuna selles ürgaegses 
riigis puuduvad sillad, siis pole ka muid ühendusteid kui koolmekohad. Kuid mingist 
koolmekohast ei või praegu juttugi olla. Väike jõeke meie naabruses, koolmekohaga allapoole 
põlvi, on nüüd kolm sülda sügav ja vesi tõuseb veelgi. 

Täna on kõik kutsutud lõunasöögile kohaliku Vene komissari juurde. Komissar on väga 
abivalmis inimene ja me kõik läheme meeleldi sinna, kuigi vihma kallab nagu oavarrest. 

Komissaril on suurepärane kahekordne maja. 

Peale meie on seal veel rahukohtunik, kes on ka ühtlasi kohtu-uurija. 

Rahukohtunik on umbes kolmekümne viie aastane, prillidega, ümara näo ja peente 
näojoontega mees. 

Mul tuli temaga lõunasöögi ajal kõrvuti istuda ja ma ei kahetsenud seda. Ta on siin esimene 
kohtunik, alates möödunud aasta juunist. Aasta jooksul on juba paljugi korda saadetud... 

Kohtu-uurija on korealastest lausa vaimustuses. Ka tema on nende juures oodatud külaline. 
Nad näevad temas kaitsjat ja iga kord, kui ta nende juurde sõidab, võetakse ta vastu 
Ovatsioonidega. 

»Öelge, on see õige, et korealasi peab kohtlema kõva käega ja autoriteetselt?” 

» Oh, jumal hoidku! Ärge kuulake kõiki neid šovinistidest lurjuseid. Nemad ju 
diskrediteerivadki kõikjal ja alati vene nime, nende pärast peab punastama...” 

»»Asute rännakule, peitke kõik oma püssid ara: lihtsa lahkusega saavutate nende juures 
kõik.” 

Oli juba pime. Me tänasime külalislahket peremeest ja asusime koduteele. Olime jäänud 
harjumusevastaselt istuma kella kaheteistkümneni. 

Korraga jookseb sisse S. P. 

»Härrased, naaberhoovis on tulekahju.” 

Kõrval on tulekahju, meil aga on hobused. Peruks muutudes võivad nad end lahti rebida ja 
tallata ara nii telgid kui ka kogu nende sisustuse ning meid endidki. Me sööstsime õue. Öö oli 
pime, tähitu, sadas vihma, aia taga, naabermajas, aga alles hakkas lõkkele lööma tulekahju. 

Esimesena tormas sinna N. A., tema järel mina. Teised sööstsid hobuste juurde, et neid lahti 
päästa ja tänavale viia. 

N. A-l õnnestus kiiresti äratada magavat pererahvast, aga juba enne seda oli ta hakanud 


kustutama leeki siinsamas leiduva veega. 

10. septembril 


Täna pool viis õhtul asume lõpuks ka meie Novokijevskist teele Korea piirile (Krasnoje 
Selosse). Tee keerleb kogu aeg Posjeti lahe randa mööda ja meie vaatepiiril on pidevalt kord 
hambulised, kuigi mädalad, lagedad metsatud mäed, kord sinine meri. 

Läänest ilmusid silmapiirile pilved ja jäid sinna tardunult seisma. Nagu teine mäeahelik 
kerkivad pilved reljeefselt taevas esile kõige imelikumates vormides Seal sirutab end mitu 
trabikonda ennenägematuid elukaid, kaelad õieli, nähtavale ilmunud ookeani poole. 

Päikese viimased kured mänglevad selles pilvekuhilas. Idas aga on kõik sünge ja piki mere- 
silmapiiri kerkib mingi lõõmav sinkjashall suitsumüür, mida kroonivad tornid. Paistab, nagu 
oleks seal mingi teine kallas ja näib, nagu suruksid end ta vastu need laevad, mis sõidavad 
tolle müüri ääres. 

Päike kustub, sünge ning hirmuäratav müür muutub sinisemaks ja juba sähvivad sellel 
pälgud nagu muinasjutu-kindluse valvetuled. Sealt õhkub öist külmust. Päikesele lähemal on 
aga rahu ja vaikus. Pilved päikese süleluses nagu sulavad tema kurtes, kulgedes taevas kuldse, 
türkiüissinise vinena. Kerge läbipaistvalt hele udu mähib õrnalt mägesid — udu on pugenud 
nende kurdudesse ja nüüd paistavad mäed nagu õhku tõste-tuina. Ning kui palju on seal seda 
õrnpiimjat selget õhku. Päikesekiired tungivad veel sellest läbi, kuid kaovad juba lillaka 
helgiga nende mägede ääretutes nõgudes. 

Meie ratsasalk on kaunilt hargnenud ja keerleb maona mööda tujukat kaldaäärt — püsside ja 
nugadega relvastatult, inglise kübaraid kandvate ratsanike rühm, — justkui illustratsioon 
ajakirjast ,, Loodus ja Inimene”. 

Juba näeme teel korea fansasid, millede lamedaid pillirookatuseid katab nööridest võrk. 
Neil on eraldi seisvad kõrged puukorstnad ja paberist uksed ning aknad (25). Kuid see kõik on 
õue sees, väljaspool on ainult avausteta müür ja korealane on selle müüri taha 

peitnud enese, oma pere ning oma kombed. See kõik on meile veel saladuseks ja väga 
huvitavaks saladuseks. 

Iga fansa juures kasvab tohutu, ratsanikukõrgune kanep, kaoljang. Kaoljang on jämeda hirsi 
liiki mis sarnaneb väga meie kaislaga (26). Pimeneb. Läbipaistvalt kahvatu noorkuu ujus 
taevasse. Skorpioni tähtkuju, siinne kuu kaaslane, on õrnalt põiminud ta ümber heledaid 


briljantidena säravaid tähti. 

Muutub ikka pimedamaks ja idataeva bastionid üha kasvavad. 

Tee kulgeb veest läbi üle lahe ja hargnenud ratsanikud kaovad üksteise järel vee ja 
tumedate siniste müüride pimedusse. 

Vesi tõuseb ikka kõrgemale ja kõrgemale, nii juba koormaid, hobused hakkavad ujuma, 
soldat vajub üle pea vette ja hakkab kiruma, raputades endalt kibesoolast vett. Kuid siis on 
jälle kallas ja mäed ning me ajame hobused traavima. 

Hiina küla Hangsi on mandžuurlaste ebaseaduslik väljapääs merele. See küla kasvab iga 
aastaga — see on juba Mandžuuria sadam, kust kaudu toimubki tema kaubavahetus (27). 

On öö. Küla magab. Me sõidame sellest kõrvalt mööda. 

Seal ongi meie peatuskoht — Zaretšje ja Nikolai fansa. Meid võetakse külalislahkelt vastu ja 
kuna mina teistest ette sõitsin, siis istun nüüd juba väikeses, ruutsüllasuuruses puhtas toas. 
Seinad ja lagi on tapeeditud. Uksed viivad teistesse tubadesse ja igal toal on samasugune 
omaette väljapääs õue. Väljapääs on arssina kõrgusel — see on nii ukseavaks kui ka aknaks. 
Selle võib sulgeda kas ukse või paberiga. Kui uks on kaetud niisuguse paberiga, paistab toa 


valgus sellest läbi, ja siis ilmub vahel sellele pimeda öö taustal mingi fantastiline muster. 

11. septembril. 


Suurepärane varahommik Ma istun Õues ja panen kirja oma muljeid. 

Mu silme ees on fansa. 

Terve rida uks-aknaid, millede peenemustrilist võret katab paber. Kõik need uks-aknad 
avanevad kitsale arssinalaiusele rõdule. See rõdu on Inaapinnast samuti arssina kõrgusel. Kogu 
fansa on lubjatud. Katus on lame, peenest pilliroost, pealt kaetud nöörvõrguga. 

Sülla kaugusel fansa kõrval kerkib maast katusest kõrgemale ulatuv kitsas neljast lauast 
kokkulöödud korsten. Sellesse korstnasse läheb maja ahjudest suits. 

Ahjud on ehitatud väga omapäraselt: kõik suitsulõõrid asuvad põranda all. Põrand on seetõttu 
alati soe, ahjusid aga pole tubades näha. Ma mõtlen, et selline kahe verssoki paksuste seintega 
kerge ehitis ei pea talvel sooja. Muide, elame külmadeni ja siis veendume. 

Õu on tegelikult jaotatud kahte ossa: esimesse ossa on koondatud kõik tööriistad ja loomad. 
Seal on räpane. 

Teises õues, kus asume meie, on puhas, vasakule on rajatud isegi väike lilleaed. Palju 
punaseid ja valgeid lilli hellitab silma. 

Piki seinu ripuvad punase pipra, kollase maisi ja valge küüslaugu kimbud, tara tagant aga 
paistab siinne pikkade teravate hõbedaste lehtedega paju, erepunased pahad lehtedel. 

Õues on korealasi: vene korealased on pöetud peadega, korea alamatel aga on soeng 
spiraalse lokiga keset pealage. 


Nende lahked lapsenäod on laiad, nahk tõmmu, silmad sirgelõikelised, kuid kitsad; nende 
laud on langetatud, nagu oleksid need halvatud. 

Üksteise järel lahkuvad voorid, lahkub ka minu oma. Doktor ja S. lahkuvad päriselt, 
suundudes Kjönghõngi (hiina keeles Khõkõngfu). 

Minul aga on kahju lahkuda ilusast hommikust, mugavast nurgakesest ja töömeeleolust. Jään 
veel siia. 

Hakkan inglise keelt õppima; mulle hakatakse maisi keetma ja ma veedan siin märkamatult 
aega kella üheni. 

On aeg ara sõita: hobused on ammu saduldatud ja hiuglakasvuline Bibik ei kärsi oodata, 
millal ma lõpuks liikuma hakkan. 

Me sõidame Zaretšje juurest Krasnoje Selosse Pontšhiangi jõe orgu mööda. 

Ümberringi on korealaste põllud: siin kasvavad kõikvõimalikud tšumiisisordid (28), kaer, 
mais, igasugused oad, milledest tehakse sojat (29). 

Pärast kolmeaastast ikaldust on saak käesoleval aastal tohutu. Ere päike, sinine sügistaevas, 
mõlemal pool ilusad hambulised, kuid madalad mäed. üldiselt tuletab siin sügis meelde 

Krimni orgu, kui sõita Sevastoopolist Jaltasse. 

Kuid siin on ilusam, sest kogu aeg paistab silmapiiril tumesinise lindina meri. Ainult tema 
äärt ongi näha, kuid see ärritab ja tõmbab enda poole veel tugevamini, eemale nendest 
kohtadest, kauge kalli kodumaa poole. Millal see küll sünnib? Peletad selle mõtte eemale ning 
vaatad baromeetrit ja märgid andmed üles või kuulad tõlki P. N. Kimi, kes jutustab mulle 
kord nendes mägedes elutsevatest tiigritest, kord druiidide ehitistest mäeharjadel (30) või siis 
siinsete korealaste eluolust. 

See piirkond asustati alles viisteist aastat tagasi (31). 

Esimestel korealastel oli eriti raske. Nälg ja elu korrastamatus viisid nad täieliku viletsuseni 
ja nende naised ning tütred muretsesid endale elatust häbistava ametiga. 

Nüüd on kõik muutunud ja korea naised on kuulsad vooruslikkuse poolest. 

»Koreas aga on palju riivatuid naisi.” 

»Kuid viis aastat tagasi anti ju seal välja uus seadus.” 

nMis tähendab seadus? Seadus ei saa midagi muuta, hullemaks läks: kui ei tohi avalikult, 
tehakse salaja .. . haigused...” 

Siinsetel korealastel on hingemaa ja samasugune kogukondlik kord nagu mujalgi 
Venemaal. Nad kaebavad väga siinse teeparandamise kohustuse üle. 1500 taluga valla peale 
tuleb selliseid teid üle 200 versta. Varem maksid nad lihtsalt teeremondi raha — 6000 

rubla aastas, kuld käesolevast aastast on maksma pan dud naturaalkohustus, mis on neile ilmselt 
väga vastumeelt. 

Mõnikord peatume ja vestleme korealastega: neid on põllul rohkesti — nad peksavad kaera. Oma 
valgetes riietes meenutavad nad tõepoolest valgeid luiki. 


TEINE PEATÜKK PIKI TUMANGANGI ÜLES PEKTUSANILE 


13. septembril. 


Kõik need päevad asusime me N. J-ga laagris Krasnoje Selo ülepääsu juures suursuguse ja 
kauni Tumen-ula või korea keeles Tumangangi jõe kaldal. See jõgi on kogu oma pikkuses 
piiriks Korea ja Mandžuuria vahel. 

Meie lähedal, mõne sülla kaugusel, on kivist piiri-märk 7 — punkt, kus ühineb Hiina, meie ja 
Korea piir. 

Päevad kulusid baromeetrite kontrollimiseks, vee keetmiseks, astronoomilisteks vaatlusteks, 
jõe uurimiseks ja ümberkaudse maastiku nivelleerimiseks, seoses kavatsusega anda jõele 
soodsam väljapääs merre, kuna praeguses olukorras nii vastusuunalise merehoovuse kui ka 
tuulte tõttu ummistab liiv niivõrd jõesuu, et jõkke pääsemine ja sealt väljasõit on seotud 
ülepääsmatute takistustega. On täiesti tõenäoline, et varem voolas jõgi Posjeti lahte. Veel 
praegugi ajab üks tema harusid just selles köhas suurvee ajal üle ja voolab mööda vana 
jõesängi. Jõe kõrvalejuhti-mise tööd ei tekitaks suuri raskusi. Sellise kanali pikkus mööda täiesti 
tasast pehme pinnasega maad oleks neli ja pool versta (32). 

Mis puutub astronoomilistesse töödesse, siis tegeleb nendega A.I. Z. ja V. A. T. abistab teda. 
Meie teised aga saame, mida meist keegi vajab, juba valmis kujul. 

Täna lahkuvad Z., T. ja K. ning meie N. J.-ga jääme kahekesi. Homme asume ka meie 
teele: 

Meie ümber on kogu aeg vastutulelikud, külalislahked korealased, kuigi nad on valmis 
kõige eest võtma natuke kallimat hinda. Kus ja missugusel maal seda küll ei praktiseeritaks 
selliste turistidega nagu meie? 

Külastasin Podgorskaja küla kooli. Nii õpetaja kui ka õpilased on korealased. Õpetaja 
olukord on väga vilets. Ta saab 15 rubla kuus ja elab siinse elukalliduse tõttu korealasest 
talupojast halvemini. 


»»Kas teed joote?” 

Ta puhkes ainult naerma ja lõi käega. 

Lapsed on püüdlikud ja kõik nad on imetlusväärsed kalligrafistid. Ja ka teistes teadustes on 
korealased muide väga andekad. 

Koolihoone on avar ja valgusrikas. Kool on ehitatud käesoleval aastal. 

Õhtuti, kui tulen töölt, tungleb minu ümber palju korealasi. ühe nendest, umbes 
kolmekümne viie aastase lühikest kasvu, mustade silmade, väikeste käte ja jalgadega mehe 
on õpetaja saatnud minu juurde kui inimese, kes teab palju jutte korea elust. Ta istub kükakil 
ja jutustab innukalt, kunstniku kogu kirega. Aegajalt peatab teda tõlk P. N. ja, usaldamata 
oma mälu, tõlgib mulle jutustatu, mina aga kirjutan üles. Kõik teised korealased istuvad 
kükakil ja kuulavad tõsiselt ning tähelepanelikult. Kui jutustaja segi läheb, parandavad nad 
teda, ja mõnikord tekib äge vaidlus. 

Nii olen ma juba kirja pannud kümmekond muinasjuttu ja jutustust. 

See korealasest kunstnik võttis vastu minu ettepaneku ja sõidab koos minuga reisile 
mööda Koread: ta aitab mul koguda jutte, mida meil õnnestub kuulda. 

Jutustustest selgub muuseas see kaheldamatu tõsiasi, et vene korealased elavad hoopis 
koliks kogu Põhja-Korea Venemaale, eriti sellest ajast peale, kui siia saabus rahukohtunik ja 
kui korealasi ei tohi enam karistamatult tappa ega peksta. Kuid ületulek Koreast on rangelt 
keelatud ja kõik niisugused ületulnukad, nii korealased 

kui ka hiinlased, saadetakse tagasi. Seejuures piirdub korea ülemus noomitusega ja laseb nad 
kohe minna, hiina ülemus aga hakkab kohe kas peksma või päid raiuma. Seepärast panevad 
hiinlased kõigi vahenditega vastu sellisele tagasisaatmisele ning sageli lõpeb asi 
verevalamisega, kusjuures hiinlased võitlevad raevukalt ja isegi surijad püüavad haavata või 
tulistada oma jälitajaid. 

Tavaliselt tehakse haaranguid niisugustele salajastele ümberasujatele neil juhtumitel, kui 
leiab aset mingi tapmine või röövimine ja süüdlasi ei taheta välja anda. Kuid aitab üksnes 
läbiotsimise ähvardusest, ja otsekohe tuuakse kurjategijad kohale. 

Nii tapeti siin mõne päeva eest röövimise eesmärgil kaks venelast ja hiinlased tõid hiinlasest 
mõrtsuka ise võimude kätte. Ft ta ei põgeneks, lõikasid vene võimud tal patsi maha; sellest 
piisab: Hiinas ootab teda ainuüksi patsi puudumise pärast surmanuhtlus, kuna aga Venemaal 
on kõige suuremaks karistuseks tapmise eest tähtajatu sunnitöö. 

Otse Tumangangi jõe kaldal, piirimärgi juures, on fansa, kus elab meie ohvitser ja mõned 
soldatid. 


Raske on endale ette kujutada midagi kurvemat taolisest üksildasest erakuelust. Noor 
sümpaatne ohvitser veedab oma aega herbaariumi kogumise ja jahiga. Jahi-tingimused on siin 
suurepärased, pealegi on praegu sügis ja rändlinnud lendavad siit üle. 

Õhtu. Taevatuled on kustunud. Mäed on kurrulised nagu hüppevalmis tiigri nahk ja neid 
Värvivad kirjeldamatud loojanguhelgid. Mägede perspektiivis aga sillerdab kogu jõgi õrn- 
violetses värvingus. Siin ja seal uinuvad ta pinnal korealastest kalameeste paadid. Kahvatus 
taevas kõlab kord kure õrn kurguhäälitsus, kord partide terav prääksumine või metshanede 
kauge kisa. Vees aga on musttuhat kõiksugust kala ja esimene nende hulgas on punane 
ketakala — sama, mis lõhegi. 

Viimne õhtu venepoolsel kaldal. Ma kuulan jutte tiigritest ja pantritest. 

Tiiger on pantrist õilsam. Enne kallaletungi ta alati näitab ennast ja mängib sageli ohvriga 
nagu kass hii- 

rega. Kord ta kargab, siis heidab maha, vehib sabaga ja vaatab. Hüüde peale tormab ta 
kallale. 

Korealane kasutab seda, seab end ja oma oda valmis ning heidab tiigrile järgmise 
väljakutse: 

»» Võta vastu minu oda!” 

On kunst asetada oda niimoodi, et tiiger sellest hammastega kinni haaraks, seejärel aga 
— ja selleks peab olema palju jõudu — tuleb oda tiigri kokkusurutud. hammaste vahelt 
suruda talle kõrisse. 

Panter aga tungib kallale alati oma peidukohast, kas puu või kalju otsast. 

Haavatuna teeskleb ta surnut ja kui kergeusklik kütt talle läheneb, tungib ta sellele 
kallale. 

Nii üks kui teine kardavad tuld ja kära ning seetõttu süütavad korealased rännakul olles 
ööseks lõkked. Kui nad ei soovi tiigriga võidelda, teevad nad tema ilmumisel kära: karjuvad 
ja taovad timpaneid. 


14. septembril. 


Kell kuus hommikul. Päev virgub laisalt. Läänes on sinised pilved, ja mäed ning 
jõeavarus upuvad sinkjas-halli uttu. Kuid idakaar on juba selginenud; seal sädeleb 
häirimatus rahus helendav selge jõgi. Kauged mäed magavad päikesekiirtes, jõel ujuvad 
parved korealastega. 


Seame end minekule: paneme kokku telke, pakime asju. Enne lahkumist jaotan oma 
salga kolmeks osaks; üks neist läheb otse Hoirjöngi linna suunas, teine Kjönghõngi 
suunas, mina aga siirdun algul Gaškevitši lahte, Tumangangi suudmesse (33). 

Õhtuks jõuan ma järele nendele, kes läksid Kjönghõngi suunas, kolme päeva pärast 
ühineme kõik Hoirjöngis. 

Me sõidame juba jõest üle. Tõusis tuul ja pilved käisid taeva. On tunda juba sügist — on 
külm. 

Umbes nelja ja poole sülla pikkune parv kannab kuni 300-puudalist koormat ehk 17 
hobust. Eest on ta kitsas, kuid laieneb kuni poolteise süllani. 

Kaks korealast aerutab parve päras, sooritades aeru- 

98 


dega 8-kujulisi liigutusi. Täiskoormuse korral töötab kaheksa aeru. 

jõe teisel kaldal on suur liivaleede, mis näitab selgesti kõrgvee taset (kuni kolm ja pool 
sülda, nagu selgus mõõtmisel). 

Parv kalda aarde ei pääsenud ja me läksime läbi allapoole põlvi ulatuva vee randa. 
Korealased tegid ettepaneku viia meid kaldale oma seljas, kuid me keeldusime 
kategooriliselt. 

Kaldal ootasid juba kaks arbaad, ühe ette oli rakendatud härg, teise ette lehm. 

Rakend on kähe aisaga; veoloomal on kaelas mingid inglise laadi nöörrangid, ninas aga 
rõngas, mille küljest lähevad nöörid sarvede vahele, nende nööride abil juhi-taksegi. 
Sellisesse kaherattalisse arbaasse — rattad on ühest tükist — pannakse kuni 15 puuda. 
Vedu maksab 1 kopikas puudalt ühe versta eest. See on täpselt kümme korda kallim teiste 
maade tavalisest normist. 

Meie juurde sõitnud korealastelt vahetame raha. Meie rubla või jaapani dollari eest anti 
meile 500 kešši. 

Kešš on suuruselt kahe- ja kolmekopikalise vahepealne vaskraha, augukesega keskel, 
mille kaudu need rahad nöörile lükitakse. Me vahetasime ainult kuus rubla ega tea nüüd, 
mis selle koormaga peale hakata (34). 

Meie juhiks Gaškevitši lahe juurde on vene korealasest vanem. 

Lihtsalt, täitmata mingeid formaalsusi, mille vastu ette valmistudes meil nii palju 
sekeldusi läbi elada tuli, sõitsime üle Korea piiri. Räägitakse, et nii me sõidamegi läbi 
kogu Korea ja meilt ei küsita kuskil passe. 

Sõidame mööda mingisuguse piirivalveametniku majast ja tõlgi soovitusel saatsin ma 
sellele ametnikule oma koreakeelse nimekaardi: ,.reisija see ja see”... 

Alatasa võib rohuga kaetud mägede jalamil kohata palju maaliliselt laialipillatud, juba 


ilma taradeta fansasid. 

Jõuame Gaškevitši lahe juurde viiva mäekuru juurde, kust on juba näha nii laht kui ka 
tohutu suur järv... 

Me sõidame külasse sisse; see on väike, koosneb. 

kümnest fansast ja asub mäekurus kahe kõrge kingu vahel. 

Kollase saviga kaetud puhtad fansad näisid hubastena. Me peatusime neist kõige kehvema 
juures ja palusime pererahvalt peavarju. 

Meid paluti otsekohe sisse. Jätsime Bibiku siia meile einet valmistama, ise aga — N. J., Kim 
ja mina — sõitsime lahte uurima. 

Imekaunis maaliline täiesti tühi maakoht: vesi, läänes hulk üksikuid hambulisi rohelisi 
mägesid. 

Kõik on vaikne ja liikumatu. Me seisame ühel kõrgemal mäel, Jandil, mida kasutati veel 
hiljuti signaaltulede asetamiseks. Niisuguste tuledega hoiatati Souli ähvardavast ohust (35). 

Jandi — tähendab viimane jaam. 

Kivihunnikus, mille peal põletati signaaaltuld, elutseb palju madusid. Me tapsime kaks 
erinevat liiki madu. 

Kohalikud elanikud nimetasid üht neist — kolmveerand arssina pikkust musta, mõnede 
pruunikate tähnidega madu — korea maoks, teist sama pikka halli — hiina maoks. Mõlemate 
hammustus on surmavalt mürgine. Kuid korea madu salvab harva. 

Läheduses on veel üks väikeste kivide hunnik. See on palvepaik. Kohe kui laps haigestub, 
tuleb ema šamaani, riisi ja tapetud seaga siia paluma abi taevast. 

Tagasiteel õppisin ma tundma mitmesuguseid korea viisakusavaldusi. 

Fansast mööda sõites nõuab viisakus hobuse seljast mahatulekut või siis vähemalt jaluste 
vabakslaskmist. 

Kohtumisel naisega peetakse kinni samasugusest viisakusavaldusest. Kui kaks võrdse 
seisukohaga inimest kohtuvad, peavad mõlemad hobuste seljast maha tulema ja maha heitma. 

Külasse tagasi sõites vabastasime jalused. Meie fansa juures ootab meid külalislahke 
peremees: me astume kahte väiksesse puhtasse saviga ülemääritud tuppa, mille põrand on 
käetud õlgmattidega. Tuba on ruutsülla suurune, alla sülla kõrge, ilma akendeta, ainult ühe 
uksega, mis on ka aknaks. 

Sisse astudes peab jalanõud maha võtma, kuid meid vabandatakse. 

Joome teed, kostitame ka peremeest. Seejärel istun ja hakkan märkmeid tegema. Natukese 
aja pärast hüüab mind kuskilt P. N., meie tõlk. Lähen tema juurde. Ta seisab originaalse hiina 
kivikatusega originaalse mälestusmärgi juures. 

Mälestussammas on igast küljest piiratud taraga ja tema juurde võib pääseda ainult 
roomates. Võib-olla sunnib see võte igaüht kummardama kangelast, kel-lele see 
mälestusmärk on püstitatud. 

Seal seespool, graniitalusel, seisab tume inimesekõrgune, arssinalaiune ja poolteise arssina 
paksune marmortahvel. Sellel on hiina kirjamärkidega kirjeldatud kõik sündmused, mis olid 
selle mälestussamba ehitamise ajendiks. 

Hiiglasuurte tähtedega on kirjutatud: Sing-geng-te, mis tähendab ,,võitis sellel kohal”. 

See mälestussammas on püstitatud vägilasele Kim-korile. 

Piirivalvekordoni ülem oli siis Ti-sung-sing. See oli 400 aastat tagasi. Kim-kori sugu on veel 
praegu Soulis kõrgetel ametikohtadel. 

Sellest külast pärit Kim-kor oli vägilane ja hävitas sellelsamal kohal tohutu hulga hunhuuse, 
kui need ründasid kordonit. 

Jutustajad püüdsid anda endale kirjeldusele vastavat sõjakat välimust, kuid jäid seejuures nii 
heasüdamlikeks, et ma vaevu suutsin naeratust maha suruda, kui tahtsin endale ette kujutada, 
kuidas nad võitlema hakkaksid. 

Mälestussammas hoitakse heas korras ja küla ei säästa selleks raha. 


Kui olime tagasi tulnud ja istusime fansa õues, astus sinna umbes viiekümne viie aastane 
meeldiva ja avala näoga korealane. Olal oli tal suur ning tore 12-laenguline vintšester. Ta 
teretas lõbusalt ning läks rahulikult õue nurka, kuhu pani maha oma püssi ja paunad. 


See on siinne kuulus kütt Šin-pugi. Teda tuntakse ka vene poolel ja hüütakse Simsoniks. 
Tegelikult on ta Krasnoje Selo elanik, kuid kütib Koreas, sest Venemaal on hirvede 
küttimine keelatud. 

Oma elu jooksul on ta tapnud 9 tiigrit, 21 karu, 7 hirve ning loendamatu hulga pantreid 
ja metskitsi. 
Kütt oli kahjuks sõnakehv ja kõigile küttimist puudutavatele küsimustele vastas ta nii 
lakooniliselt, et ta jutust ei olnud üldse tunda tiigrite ja pantrite jahiga seotud erutust. 
Muide, vastusega ühele meie poolt esitatud küsimusele jäime rahule. Küsimus: kas ta on 
olnud tiigri või karu küüsis? 


Ta osutas vaikides oma vigastatud kõrvale ja sinisele armile, mis ulatus üle kogu lauba. 

»NO ja siis?” 

»Tapsin siiski.” 

Seejärel tõusis ta püsti ja läks minema. 

Oktoobris, kui lumi maha tuleb, läheb ta tiigreid otsima Tangoni linna lähedusse. Selle linna 
ümbruses on palju tiigreid. Ta hakkab neid luurama ja tapma. Seal ei tunta veel selliseid püsse, 
nagu on temal. Seal peetakse jahti kas oda või ränilukuga püssiga. 

Õues, kus me einetasime, on palju lapsi. Nende näod on laiad ja tõmmud, silmad paistavad 
vaevalt piludest. Mõned on päris alasti. Enamikul on näoilme kurb, mõtlik. Ma jagasin neile 
kaasasoleva suhkru ja küpsised: võtsid vastu ja söövad. 

Loendasin neid 15 tükki. Need on kahe pere lapsed. 

»Kas kõik korealased on nii lasterikkad?” 

»» On ka 10 ja 15 — palju lapsi.” 

Lõpetanud oma tööd lahe ääres, asusime kell viis tagasiteele. Läksime tagasi Krashoje Selo 
ülepääsukohta ja sealt edasi Kjönghõngi suunas, ööbisime Koube külas. 

Järvel on tohutul hulgal linde — parte, merivarte, metshanesid, neppe. Sellist lindude 
rohkust pole ma kunagi varem näinud, järv on nendega lausa üle külvatud. 

See on üks niisuguseid nurgakesi maailmas, kus neid linde keegi ei häiri. 

Paar väikest külakest — ja kogu muu piiritu maa-ala on paljas ning tühi, siin on vabadus nii 
lindudel kui loomadel. 

Seal rohurikastes mägedes söövad karjadena mägi- 

lambad, mitut liikikaru hirved, nende järel aga käivad; nende kaaslased: tiigrid, pantrid, 
hundid ja karud. 

Meiega koos sõidavad kohalikud korealased ja me vestleme nendega kõigest. 

Korealased pole rahul oma valitseva dünastiaga. Nad heidavad sellele ette egoismi, 
seda, et valitsejad on valmis ohverdama kõik, ka kodumaa, kui ainult neil hea oleks ... 
Troonipärija on täiesti degenereerunud isik, kellele isegi ta naine pole vajalik (36). 

Suuri lootusi pannakse Korea kuninga ebaseaduslikule pojale, keda kasvatatakse 
Jaapanis. Ta on praegu 22 aastane. See on väga tark ja haritud mees. Ta ,,tunneb kõiki 
võõramaa kirju, tunneb ka meie kirja, nii meeste kui ka naiste kirja”. 

Meeste kirjaks on hiina kirjamärgid, naiste kirjaks aga korea kiri, mis lihtrahva jaoks 
on lihtsamaks tehtud (37). 

Naiste kirja oskavad pooled korealased, ülejäänud on kirjaoskamatud. 

Me kõneleme agraarolukorrast. Maa on siin vaba. Maad võib kasutada see, kes selle 


ostab.. Müüakse ainult harimiseks kõlblikku maad (38). Maa mõõdu-ühikuks on kaari — 
800 ruutsülda. Meie tiin maksab siin kuni 250 lani. Lan on 20 kopikat, järelikult maksab 
tiin meie rahas 50 rubla. 

See hind on kehtiv siinses, Põhja-Hamgjöngdo provintsis; lõuna-provintsides on hind 
tunduvalt kõrgem. Kogutulu tiinult on 100 lani — 20 rubla. Külvatakse otra, kaera, 
tšumiisi, ube, budat, jar-budat, tatart, kanepit. Põld ei puhka peaaegu kunagi; puhkuse 
asemel külvatakse ube kui taimi, mis taastavad mulla viljakust. 

Kultuur külvatakse ühte ritta, ridade vahell jooksevad kuni kahe verssoki sügavused 
vaod. Seda on vaja kaitseks siin esinevate sademete vastu (39). 

Külvatakse aprilli keskel, praegu aga, pooles septembris, on viljakoristamise haripunkt. 

Suurmaaomanikke ei ole — maad on igaühel 2—3 tiinu. Kruntide müümise juhtumid 
on väga haruldased. 

Tee kulgeb mööda Tumangangi soist orgu. Mõnikord tõuseb ta mitmekümne sülla 
kõrgusele kaljule. Tee 

on Väga vilets ja nii kitsas, et kaks ratsahobust vaevu teineteisest mööda pääsevad, 

Sõitnud versta kümme, jätame külalislahkete korealastega hüvasti; lahkub vanem ja me 
jääme üksinda. 

Pimeneb, ümberringi on mäed, nende köhal ripuvad pilved, mida altpoolt roosakalt 
valgustab juba mägede taha loojunud päike. 

Läbi hämaruse paistavad oma põldudel hoolega töötavad korealased. 

Tuleb sõita kiiremmi, et mitte ööseks tundmatule teele jääda. 

Ja ma lasen oma teldril — siin kandis suurena näival Vjatka võikhallil hobusel — 
kiiremat sõitu teha. 

Kuulen enda taga kabjaplaginat ja sõidan seetõttu versta kümme tagasi vaatamata. Kuid 
vaadanud lõpuks tagasi, näen ma ainult tõlki P. N-i. Mis puutub N. J-sse ja Bibikusse, siis 
pole neid ei näha ega kuulda. 

Karjusime, vilistasime ja sõitsime nende poole tagasi. Sõitsime versta viis — tee hargnes. 
Kas nad ei sõitnud ehk vasakut kätt — mägedesse? Küsida pole kelleltki. Sõitsime 
vasakule. Sõitsime-sõitsime — uus risttee. Kuhu nad siin pöörasid? Keerame paremale. 
Veel üks risttee, veel ja veel. 

Oli juba päris pime ja pilved varjasid kuu. Kogu ümbrus hajus ja näis petlikus 
pimeduses mingi põhjatu kuristikuna. Sellesse kuristikku olid vajunud meie kaks 
teekaaslast, kes ei vallanud üldse keelt ega teadnud ühtegi nimetust. Nad ei teadnud isegi, 


kuhu nad sõidavad ja kus on määratud ööbimiskoht, kaks muretut vene inimest, kes oma 
sadulates rappudes sõidavad nüüd kuskil ringi ega murra millegi üle pead. 

Me ratsutame üha edasi sellesse meile tundmatu maa salapärasesse sügavusse, 
tulistame, vilistame ja karjume. 

Fi tea, kui palju aega niimoodi möödus, aga kui olime juba peaaegu kaotanud igasuguse 
lootuse, kostis kuskilt pimedusest vaevukuuldav kokkulepitud vilesignaal. 

Me ohkasime kergendatult ja hakkasime veelgi 

meeleheitlikumalt vilistama: mina oma sireeniga, P. N. tavalise politseivilega. 

Vahetevahel kuulsime nende vilet, siis aga kadus see jälle. Vile kostis kord paremalt, 
kord vasakult, siis otse meie eest ja kuskilt mägedest, mis pimedas näivad 
taevakõrgustena. 

Lõpuks sattusime mingisugusesse külasse ja otsustasime peatuma jääda ning vilistama 
hakata. 

Korealased külas ärkasid, kargasid välja ning nende ja P. N-i vahel algas äge vestlus. On 
kuulda naeru, heameele väljendusi. 

Lõpuks jõudsid kohale meie muretud rändurid. 

»»Me mõtlesime, et sõidame õiget teed.” 

» Tubli, jätkake nõnda ka edaspidi; siis lõpeb asi sellega, et me ei leiagi üksteist.” 

Kuidas sellest kolkast Koubesse öömajale pääseda? Üks korealane teeb ettepaneku 
meid saata. Terves külas pole ainustki hobust. Ta istub härja selga ja sõidab ees, meie 
tema järel. Siin on palju tiigreid ja pantreid, peab rääkima, karjuma, vilistama. 

Meie, venelased, ütleme sellest ametist täiesti lahti, sest vene kergemeelsuse tõttu me ei 
usu neisse tiigreisse ja pantreisse. Kuid korealane ja P. N. usuvad ning räägivad seepärast 
kogu tee valjusti, peaaegu karjudes, P. N. aga vilistab vahetpidamata. Mõnikord P. N. tõlgib 
mulle, mida korealane talle räägib. Nende küla nimi on Sorboi, mis tähendab mändi. 
Varem oli siin suurepärane männimets. Seega ei olegi see mägede lagedus vist loomulik 
nähtus. Igatahes, otsustades üksikute võimsate ja suurte puueksemplaride järgi tekib mulje, 
et mets võiks siin kasvada. 

Me jõudsime Koubesse tugeva vihmaga. Koube on vana linn. Varem täitis ta seda osa, 
mida praegu etendab Kjönghõng. Siis oli ta vahipost, nüüd aga lihtsalt saja fansaga küla. 

Fansa, milles asume meie, paistab silma sellega, et ta koosneb nähtavasti ainult ühest 
toast, sest vaheseinte asemel on ainult uksed. 

Ma näen, kuidas lastest ümbritsetud poolalasti korealanna kammib juukseid, edasi aga 

Ma küsin, kuidas karjatatakse siin loomi. Iga loom omaette köies. Külas on umbes sada 
veist, 50 hobust ja kuni 200 siga. 

Ivan Afanasjevitš, meie eelvägi, on juba lahkunud. 

Ma lõpetan oma märkmed ja asun samuti teele. 

Jagan lastele suhkrut, pererahvale tasun arve: puude eest 15 kopikat, hobuse heinte eest 
20 kopikat, kana eest 20 kopikat, 13 hobuse ja meie, kümne inimese öömaja eest annan ma 
jaapani dollari. 

Peremees on väga rahul. Ta annab poole keššide puntrast tagasi. Ma palun selle ülejäägi 
võtta laste jaoks. Ta pöördub teiste kaasmaalaste poole; nad peavad nõu ja avaldavad 
nõusolekut. Teises toas naeratab perenaine rahulolevalt. 

Muide raha kohta. Seni võetakse vastu nii vene raha kui ka jaapani hõbedollareid, 
viimaste eest, nagu meie rublagi eest, antakse viissada kešši, kuigi vene rubla kurss on 480, 
Jaapani dollaril — 475 kešši. Mehhiko dollareid, mida võtsime kaasa suurel hulgal ja mis 
öeldi laialdaselt käibel olevat, esialgu üldse vastu ei võeta. 


15. septembril. 


Koubest Kjönghõngi linnani on 30 liid, mis pidavat vastama meie 15 verstale. Kuid nii 
sammumõõtja kui ka aja järgi tegime kindlaks ainult 10 versta. 

Tee on ülimal määral maaliline. Kogu aeg kulgeb ta mööda avarat Tumangangi orgu. 
Täis liivamadalikke, särab kuni 200 sülla laiune laevatamiseks kõlbmatu jõgi. Temast 
paremal ja vasakul mäed kord lähenevad, kord eemalduvad kaugusse. Vasakpoolne, hiina 
kallas on täis amfiteatrina kõrguvaid mägesid. Mägede viimased read sulavad seal ülal 
taevas juba pilvedega ühte. Mägedes valitseb häirimatu rahu ja vaikus. Sügis on vajutanud 
neile oma pitseri. Nad on muutunud pruunikaks ja küütlevad kollastes, pruunides ning 
tumepunastes värvides. Nii sillerdavad päikese käes kallid pärsia vaibad. Ere päike 
mängleb mägedevaibal ja jões. 

Vaiksel jõepinnal on näha kalureid kas väikestes ühest puutüvest väljaraiutud paatides 
või tugitoolides. Neid punutud istmete taolisi tugitoole on palju. Nad 

asuvad üksteisest umbes kahekümne sülla kaugusel. Igal neist istub korealane, ja teatud 
hetkel, kui kala võrku satub, tõstavad nad erilise seadeldise abil võrgu üles ja sulevad 
nõnda kalale väljapääsu. 

Räägitakse, et kalu on palju ja enamasti ikka seesama keta. Püük peaks olema tulus, 


kuid kalurid elavad vaeselt — vaevaga päevast päeva läbi ajades, Võib-olla on selle 
põhjuseks korea viin thodžju või stsuri (venelased hääldavad — sulja), võib-olla on selle 
põhjuseks dutštši — oamäng, kuid vaieldamatu fakt on see, et tulutoov elukutse annab 
töötegijale vähe kasu. 

Kohtasime jälle pidalitõbist. Teejuht räägib, et neid on siin palju ja nad elavad vabalt, 
igaüks oma perekonnas. 

Sõitsime läbi Tjanšhai külast, kus oli 4 fansat, ja Kamitšist, kus leidus 20 fansat, 
tõusime kaks korda kaldarahnudele, sõitsime ümber viimase mäe ja nägime lõpuks 
Kjönghõngi (Kh5kõngfu) linna. 

Surutuna oru soppidesse, madalal mäenõlval, piiratud ligi poolteise sülla kõrguse ja 
saviga ning käetud peene pilliroo ja nöör-võrguga. Iga fansa juures kõrgub omaette 
korsten. Ainult keset linna paistab silma ringkonnaülema ning piirikomissari — kamni — 
- pikk, kasarmutaoline maja. Linnamüürides on neli väravat, nagu kõigis Korea linnades: 
põhja, lõuna, ida ja lääne suunas (40). 

Kamni on ringkonna kõige tähtsam, suurte õigustega administratiivisik. Tema kinnitab 
külavanema (phu-eni) ja aadli esindaja tsvaša, kes elab linnas. Nii üht kui ka teist ametit 
peetakse väga auväärseks. Nende ametkohtade valdajatele kuuluvad pidudel sea kõige 
maitsvamad osad — sõrad ja ribid. Nende ametikohtade eest tuleb rikkal korealasel tublisti 
maksta kamnile, kes teda kinnitab. 

Peatusime lähimas fansas, kus juba seisab meie poolt ettesaadetud transport. Selgub, et 
igasugusel kujul — see kõik läks Hoirjöngi, aga kapsad, leib, kartul, piim, kaasavõetud 
konservid 

ja või on juba otsa lõppenud. Et Koreas midagi sellist saada ei ole, siis tuli meil kolm 
päeva, kuni Hoirjöngi jõudmiseni, selle maa toidutingimustega rahul olla. 

Meil on võimalik hankida hirsiputru, maisi, kanu ia mune. Ja tõtt öelda, on seda täiesti 
küllalt, kui sellele lisandub tee ja suhkur. Kõik muu on ülearune ja äärmiselt kallis luksus, 
mis teeb ekspeditsiooni keerukamaks, aeglasemaks ja kallimaks. 

Niisiis, minu rühm koosneb minust ja kaheksast inimesest, kuid peale kaheksa hobuse 
on meil veel viis oma koormahobust, kaks palgatud koormahobust ja kolm härgadega 
veetavat arbaad — see kõik on pagas ja toidumoon. Peale selle on kõigile rühmadele 
saadetud toiduaineid veel kahte kohta Koreas. 

Avameelselt öeldes on see kõik üleliigne. Kui reisida, siis tuleb ja võibki täiesti leppida 


maa toiduvarudega ja toitlusviisidega. Võib süüa kanu, sigu, võib lõpuks ka jahti pidada 
ja hankida söögiks nii ulukeid kui ka kala. Praegu pole aga muud, kui see hirmus asjade 
pakkimine, mille tõttu ei saa iial enne kella kaheksat teele asuda ega jõua päeva jooksul 
ka üle kolmekümne versta edasi. 

Kui ei oleks Tšanbaišani — Pektusani harja, mis on 200 kilomeetri ulatuses täiesti 
elaniketa ja mida ma pean uurima, oleksin ma juba kogu kraamivoori maha jätnud. Kuid 
niipea kui olen lõpetanud Tšanbaišani ja tema salapärase Draakoni järve uurimise, lasen 
ma kogu voori laiali ega võta kaasa enam mingisuguseid tagavarasid. 

Vaevalt olime end puhkuseks sisse seadnud, kui kamni juurest ilmus politseinik ja palus 
meid esitada oma passid. Seejuures nõudis politseinik, kes oli riietatud nagu kõik 
korealased, tungivalt, et ma ise kamni juurde läheksin. Minna kamni juurde tähendab talle 
kinke viia. Ma loobusin otsustavalt igasugusest kingituste tegemisest, ei võtnud kaasa 
midagi ekspeditsiooni tagavaradest, vaid ostsin omaenda arvel mõned iluasjakesed 
kinkimiseks nendele, kes osutavad mulle isiklikult teene. Ma otsustasin ülemusi mitte 
alandada ja kinke neile mitte teha. 

Asja lõpetasime sellega, et lähevad N. J. ja tõlk, 

mina aga hakkan tööd tegema. Saadan oma korea- ja hiinakeelse nimekaardi ning palun 
vabandust, et voor on mu visiitkuue ara viinud. 

Poole tunni pärast tuli N. J. tagasi. 

Kamni, väikesekasvuline mees, võtnud teda vastu samasuguses fansas nagu meiegi oma, 
pannud toolile istuma, kahetsenud, et me ei jää ööbima, vabandanud ruumide pärast, 
öelnud, et ta on käinud Londonis, ja saatnud mulle oma visiitkaardi: ,,Kjöngi kamni Pak-5- 
pen.” 

See on kuulus suguvõsa, kes 500 aastat tagasi võitles Li suguvõsaga trooni pärast. Mõlemad 
need suguvõsad pärinevad Kjöngi ringkonnast. Li — Sorboi külast, Pak — Namboi külast. 
Need külad on teineteisest kolm versta eemal ja 17 versta lääne pool Kjönghõngi. Mõlemas 
külas on vägilastele Lile ja Pakile püstitatud mälestussambad, samasugused, nagu olen üht 
kirjeldanud Kosani külas, Gaškevitši lahe lähedal. 

Meie tõlgi P. N. suguvõsa on samuti Kjöngi ringkonnast pärit. Ta jutustas meile oma 
suguvõsa loo. Tegelikult on ta suguvõsa pärit vanast Koube linnast, kus me täna ööbisime. 
Tema vanaisa oli väga rikas mees. Kuid kord sõitis ta äriasjus üle Tumangangi jõe, s. t. läks 
üle piiri. Sellest saadi teada ja ta mõisteti surma. Siis ta põgenes. Tema poega piitsutati ja 
nõuti, et ta otsiks isa üles, vastasel korral ähvardati ka teda surmanuhtlusega. Siis läks ühel ööl 
ka poeg koos oma perekonnaga ujudes ja vees kahlates üle piiri, kõik alasti. Nende vara 


konfiskeeriti. Nende majas elas kamni, kuid selle ametikoha likvideerimisega lagunes ka 
maja. 

P. N. Kimi suguvõsa ülejäänud liikmed elavad edasi Koreas, peamiselt Kjöngi ringkonnas, ja 
kuna sugulussidemed Koreas on väga tugevad, siis võetakse teda siin ka vastu kui lähedast 
sugulast. 

Sugulussuhted ja veretasu (eman-aman) on Koreas täies jõus. Korea vanasõna ütleb, et ühe 
korealase elu maksab mõnikord tuhande inimese elu. See veretasu läheb edasi põlvest põlve. 
Jõudnud tagasi kamni juurest, teatas P. N. muide järgmist: tema, P. N., palunud kamnilt ühte 
arukat teejuhti, 

110 


kes oskaks kõike jutustada. Kamni lubanud ja määranud sellise juhi, kes mõistab hästi 

vene keelt. Seejärel oli teejuhil rangelt keelatud rääkida midagi tõsielulist; ta pidi meile kõike 
valetama, ei tohtinud kõnelda midagi minevikust ega jutustada edasi legende või muid pärimusi. 

Kuid kõige halvem oli see, et teejuhile on antud juhtnöörid varustada meid ka edaspidise reisi 
vältel samasuguste teejuhtidega. P. N-i sugulased teatasidki talle kõigest sellest. 

P. N. on vihane. 

»No küll ma talle juba kätte maksan!” ütleb ta. 
Me tahtsime vaadata vanglat, käia šamaani juures, kuid kõik need soovid lükkas siinne 
politseinik viisakate ettekäänetega tagasi. Söötnud veel kaks tundi hobuseid, asusime teele 
Hoirjöngi suunas. Meie uus teejuht on riietatud euroopalikult: kannab kollaseruudulist 
metallnööpidega pintsakut ja kõvakübarat, jalad aga on kängitsetud korea kombel, s. t. 
valgetesse, õhukese vatiga vooderdatud pehmetesse sukkadesse ja kingadesse, mis korealane 
tuppa astudes jalast ära võtab. See on pikakasvuline kõhn isik, kes meile lõbusalt silmi kissitab 
ja kaaslasega millestki lobiseb. 

»Kas te räägite vene keelt?” küsisin ma temalt. 

Ta raputas eitavalt pead. 

Istusime hobustele ja hakkasime mööda mingit võimatult porist rada mäkke sõitma, linnast 
lõuna poole, piki linnamüüri. Sügavas orus voolab,, allikas. Allika nõrka jõudu kasutavad 
korealased väga teravmeelselt. Nad on ehitanud uhmerveski hirsi kroovimiseks. Mööda renni 
voolab vesi kolmveerand arssina suurusesse lusikakujulisse puunõusse. Kui see täitub veega, 
kaalub ta oma pikema osa üles, langeb alla ja valab vee välja. Seejärel tõuseb lusikakaha 
uuesti, tema teine ots aga langeb alla. Selle otsa külge on kinnitatud maani ulatuv varras. Kui 
varras langeb, põrkab ta vastu hirsiga täidetud nõu. Igast löögist eraldub osa aganaid, mis 
kanduvad kõrvale. Selliseid uhmerveskeid on lühikese kalda lõigu ulatuses kuni kümmekond. 
Nad töötavad mehaaniliselt — nende juures pole kedagi. Ja ehkki allika jõud pole 


nimetamisväärne, kasutatakse 

see niiviisi siiski täielikult ara. Et vihm vilja märjaks ei teeks, on veski köhale ehitatud 
katus. 

Idaväravate juures on kabel, kus kamni peab kaks korda aastas ametlikku jumalateenistust. 
Ta palub taevast: tema ette asetatakse kolm kaussi riisiga, viirukit aga asendab aromaatne 
puit. 

Need andmed annab meile edasi tõlk, mis puutub teejuhti, siis vaikib ta endiselt. 

Olles sõitnud versta viis, teostab P. N. oma kättemaksu. 

»Mis teil uudist on?” küsib ta teejuhilt. 

»» Uudist on meil ainult niipalju, et koer sünnitas kassi.” 

»Aga kas te vene keelt ei oska rääkida?” 

»Ei oska.” 

N. J. naerab ja ütleb: 

»Ma ju kuulsin, kui te rääkisite.” 

Teejuht on kohmetunud ja vaikib. 

»Noh,” ütleb P. N., ,,sõitke tagasi ja teatage kamnile, et meil Venemaal juhtus veel suurem 
ime: seal sünnitas kirp tiigri. Siin on teile sada kešši (20 kopikat) — me sõidame edasi 
üksinda.” 

Teejuht on täielikus segaduses, ta pidi juba tagasi pöörduma, kuid hakkas siis jälle meile 
järele sõitma. Me peatusime ja tegime talle ettepaneku ara sõita. 

»Ma kardan üksinda tagasi sõita.” 

Kuna läheduses oli Dauri küla, soovitasime tal sõita sinna ja seal ööbida, andes talle veel 
100 kešši. Nii ta ka tegi, meie aga sõitsime edasi. 

Tee tõuseb kaljule ja me imetleme veel viimast korda Tumangangi orgu, seejärel pöördub tee 
Tumangangi harujõe Kamura orgu ja me lahkume Tumangangist kaheks päevaks, möödudes 
otsesuunas käärust, mille jõgi siin moodustab. 

Istume kaljul ja vaatame mägede panoraami. Päike on silmapiiri lähedal, loojangu 
kullatolmuga ülepuista-tud kallite vaipade perspektiiv on eredam, õhku oleks nagu tardunud 
selge vaikse päeva viimane ohe. Ümberringi on vaikne, loodus, loojang ja kauged mäed on 
nagu Õrn muusika, mis toob hinge rahu. Näib nagu oleksid juba kunagi viibinud nendes 
mäekitsustes, näi- 

nud seda kaugust ja tema värve ning elad uuesti üle endiste muljete ilu. 


Meie juures võtsid istet korealased Dauri külast. Me pärime neilt üht-teist. Nad räägivad, et 
seal, lõuna pool, paistab juba Hoirjöngi ringkond: seal, tolle mäe taga. Aga seal, tolle 
kõrgustiku taga, ongi Han-šon-dzeduti järv, kus elas Hiinas valitseva mandžuuria dünastia 
esiisa (41). 

»Kuid Hiina keisrite hauad on ju Mukdenis.” 

»Hauad on seal, aga suguvõsa pärineb siit ja hiinlased elavad korealaste õnne arvel. Näe, 
kuidas oli lugu.” 

Popsutades kükakil olles oma väikest pika varrega piipu, jutustas elatanud korealane, kes 
kandis valget jakki ning musta, laia ääre ja kitša põhjaga karvamütsi, meile uue legendi. 

Mitu korealast kuulavad tähelepanelikult, samuti kükitades. Mõnikord nad parandavad, 
mõnikord peab jutustaja ise nendega aru. Jutustus on lihtne ja usk sellesse on liigutavalt 
naiivne. 

Nad usuvad, et see on nii olnud, niisama kindlalt nagu seda, et me praegu istume kõrgel 
kaljul, et meie jalge ees on loojangutuledes otsekui sulanud Tumangangi jõgi, ümberringi aga 
määratusse kaugusse ulatuvad mäed, ja seal eemal, kuhu meil minna tuleb, kerkivad nad üha 
kõrgemale ja kõrgemale, kuni nende piimjad piirjooned sulavad ühte taevaga. Ja mägedel on 
kuldvioletse helgiga vaibad, kuna aga all orgudes on juba vari, milles peituvad 
rahuarmastavate korealaste hubased fansad. Kõik on vaikne ning liikumatu ja ainult 
vahetevahel kostab äkki läbi uinuva õhu tohutu suure korea härja ammumine. 

Puhuti näib meie siinolek mingi unenäona, lummutusena, milles me kõik oleme korraga 
kandunud mööda-sööstnud aastatuhandete tundmatusse sügavusse. 

Või oleme äkki astunud mingite võlvide alla ja näeme sealt teisi avarusi, teist elu, millest on 
kustunud isegi mälestused. Täiskasvanud inimesed pühendavad nagu lapsed kogu oma 
jõudeaja muinasjuttudele, usuvad neid, äratades meis kadedust selle vääramatu usu vastu. Nad 


usuvad vägilastesse, surnutesse; usuvad võimalusse leida õnnelik matmispaik ja otsivad seda 

kogu elu. Tiiger, panter, tühine tuhatjalg — kõik on needsamad muundatud inimesed. 
Esineb fetišism: mägede kiirgus, Suure Vankri kiirgus, mis viljastab naisi. 
Loojangutuled on kustunud ja saabuva õhtu hämarusse kaovad mägedest, taevast, 
avarusest ja sügise väärisvaipadest koosneva looduspildi nõiduslikud piirjooned. 
Jutustajad haigutavad magusalt, nautides ette peatset rahulikku und. 
»»Kas korealased armastavad raha?” küsin mina. 
»Elasid kord kolm venda ja nad otsustasid välja kaevata Žõn-Šõni juure, et saada rikkaks. 
Õnn naeratas neile ja nad kaevasid välja juure, mille väärtus oli sada tuhat kešši. Siis ütlesid 
kaks venda: ,,Tapame oma kolmanda venna ja võtame tema osa endale.” Nii nad tegidki. 


Seejärel aga hakkas kumbki ellujäänust mõtlema, kuidas ta saaks tappa oma teist venda. 
Nad jõudsid küla juurde, üks vend ütles teisele: ,, Mine osta külast suljat (viina), mina aga 
ootan sind.” Kui vend oli külasse läinud, suljat ostnud ja sellega teda ootava venna juurde 
tuli, ütles see endamisi: ,,Kui ma praegu tapan oma venna, jääb mulle nii kogu sulja kui ka 
kogu juur.” Nii ta tegigi: laskis venna maha ja jõi sulja ära. Kuid sulja oli mürgitatud, sest 
sellega oli tapetu tahtnud mürgitada oma venda. Nad kõik kolmekesi surid, aga väärtuslik 
Žõn-šõni juur mädanes ara. Sellest ajast peale ei otsi korealased enam juurt ega raha, vaid 
otsivad endile rohkem vendi.” 


16. septembril. 


Piserdab vihma, voorid on ara sõitnud, ma töötan fansa ukse ehk akna juures. Otse fansa 
äärest algab maisipõld. Veidi eemal paistab tumepunane, pilliroo-taoline jar-buda (hirss, 
millest korealased endale leiba küpsetavad), veel kaugemal samasugune pilliroosarnane 
kõrge kaoljang. Siia sõites sattusime aga soisele riisipõllule, kuigi siin on tegelikult riisi jaoks 
veel liiga külm ja riisisaagid on väga kehvad. 

Ma istun ja niiske, rohulõhnast läbiimbunud tuul silitab mu nägu. Fansa ees krõmpsutavad 
meie hobused 

rahulikult maisi. Veidi eemal keedab kõrgekasvuline ohoii, soldat Bibik, meile seda maisi 
ja küpsetab tuhas metshane. Otse ukse ees on varikatus ja selle all istubjalgapidi 
kinniseotud harksabakull. 

Fansa peremees käis selle kulliga faasanijahil. Kuid praegu lind sulib ega ole jahiks 
kõlblik. Tema jahiaeg on oktoobrist aprillini. Siis võetakse talle abiks jahikoer, kes võtab 
luureseisaku ja otsib seejärel üles jahikulli koos saagiga, mida kull on aega viitmata 
nokkima hakanud. 

Meie fansa peremees on siinse küla vanem. See on väga auväärne, heasüdamlik, 
hallikiulise hõreda habemega vanamees. Ta lubab meid ise saata, kuid vabandab, et saab 
seda teha alles tunni aja pärast, sest tal on ees kohtumõistmine. 

Kohtumõistmine põgenenud naise üle. Mees peksis teda ja ta põgenes. Ta tabati kuskil 
kaugel ja toodi tagasi. Nüüd hakatakse tema üle kohut mõistma. 

Kas saaks pealt vaadata? Ei, ei tohi. Pärast pikki läbirääkimisi jõudsime järgmisele 
kokkuleppele: külavanem läheb kohut mõistma, mõne aja pärast aga lähen mina koos P. 
N-iga selle fansa juurde, kus ta kohut mõistab, ja ütlen, et meil on tema juurde asja. Ta 
palub vabandust, et tal on tegemist, ning palub meid oodata sealsamas, fansas. 


Nii me tegimegi. Algul läksime jalutama. Pole mingeid tänavaid, kõverad rajad viivad 
ühest fansast teise, millest igaüks meenutab suvilat. 

Jõudsime ehitatava fansa juurde. 

Siin on püstitatud ainult sõrestik poolteiseverssokilistest puuraamidest. Seejärel 
punutakse need raamid läbi peente pajuvitstega ja määritakse üle õlgedega segatud 
saviga. Katusele asetatakse kanepimatid. Seestpoolt määritakse katus, mis on ühtlasi ka 
laeks, saviga. Väljapoole aga pannakse mattidele kaeraõled. Need kääritakse jällegi üle 
saviga ja kõige peale asetatakse peen pilliroog, mis kaetaksegi nöörvõrguga. 

Keset fansat, põranda alla, tehakse lõõrid; need lähevad kogu fansa alt läbi ja suubuvad 
seejärel kõrgesse puukorstnasse, mis seisab ehitusest umbes kahe arssina laugusel. 

Pärast ehitisega tutvumist läksime me fansa juurde, kus toimus kohtumõistmine. Kuid me 
jõudsime sinna liiga vara. Kohale oli toodud ainult naine, ta mees polnud veel tulnud. 

Meid paluti fansasse. Seal istusid juba kaheksa köh tunikku ja külavanem — kõik küla 
vanemad mehed Teises toas istus süüalune, välimuselt juba vanaeit väikest kasvu, inetu, 
näoilmega, mis meenutab äranokitud lindu. 

Astusime sisse, vabandasime, et me ei saa saapaid jalast võtta, ja kükitasime seina äärde 
nagu teisedki. 

Üks korealane pakkus mulle istmeks kotti. Ma tahtsin võtta mütsi peast, kuid P. N. tegi mulle 
selgeks, et see tuleb pähe jätta. 

Korealaste tõmmud, laiad, hõredate habemetega näod. on lahked ja heatahtlikud. On küll 
inetuid, kuid on ka väga korrapäraseid, itaallasi meenutavaid nägusid. Nad on saledad ja 
pikakasvulised. Ma nimetaksin neid isegi nägusateks. Me istusime natuke aega, tõusime, 
tänasime ja lahkusime. 

Peremees jutustab meile kohtupidamisest hiljem teel olles. 

Oma fansas leidsime eest vana hiinlase, rändkaupmehe. Tal on kaasas kaks kollast poleeritud 
kasti. Nendes kastides on kaubad. Ta avas ühe ja me nägime paelu, helmeid, puust kamme, 
suitsupitse ja jaapani tikke. Teises olid puuvillased riided, meie vene kumats, kalingur, korea, 
bjass., päris hea pikee, millest jõukad inimesed õmblevad endile rõivaid. 

»Kas see on kõik?” küsisin ma hiinlaselt, kui olin üle vaadanud kogu ta lihtsa kauba, 
kaasa arvatud munad, mille vastu korealased temalt kaupa vahetavad 

»»Kõige tähtsamat ta teile ei näidanud,” ütles P. N, ,,hiina viina, hanšini, nagu nimetavad 
seda venelased või hodžjud, nagu ütlevad hiinlased, või tanu-stsuri — korea keeles. Selle 
viinaga kaupleb ta kõige rohkem Koreas on viinamüük lubatud ja aktsiisimaksust vabastatud.” 


Ma maitsesin seda viina — väga tugev puskari lõhn, kibedavõitu maitse. 

Ta on väga kange; kui süüdata tikuga, hakkab põlema,” ütleb P. N. 


Ma süütan, kuid tikk kustub, viin ei taha põleda. 

»»On palju vett hulka valanud,” 

Hiinlane naeratab. 

»»See on odav viin,” ütleb ta. 

Külavanem oli kohtust tagasi tulnud. Me leidsime ta nagu tavaliselt kükitamas ja piipu 
suitsetamas; ta oli mõttes ja nukker. 

Kohus oli lõppenud. Too vanaeit, keda me süüaluseks pidasime, oli lihtsalt üks uudishimulikke. 

Süüdistatav oli 16-aastane naine. Ta püüti kinni selles külas ja teatati mehele. Kui mees kohale 
jõudis, korraldati kohus. 

Mees oli 20-aastane. 

Mehele mõisteti 10 kepilööki, mis ta ka samas kätte sai. Ühed hoidsid jalust, teised peast, 
külavanema abi aga luges hoope. Kümne löögiga võtsid nad talt maha mitu riba nahka. 

Külavanem päris peksu ajal: , Noh, kas on valus?” Ja mees lõugas täiest kõrist: ,, Valus!” 

»»Noh, teine kord ära käota enam oma naist ega tülita naabreid oma perekonna asjadega.” 
Külavanem kahetses väga, et me ei istunud lõpuni ega olnud karistuse tunnistajateks, sest mida 
rohkem tunnistajaid, seda õpetlikum see välja tuleb. 

»Aga kas naist ei käristatud?” 

»»See on tema mehe asi.” 

»Kas naine oli ka karistamise juures?” 

»Jah. Seejärel sõitsid nad mõlemad koju. Mees ei saanud istuda ja lamas arbaas, naine aga 
juhtis hobust,” 


» Aga kui naine põgeneb?” 
»»Siis karistame veel rohkem: ei ta põgene.” Jälle sajab vihma. Me sõidame mööda kitsast orgu 


Pilved on laotunud mägedele ja laskuvad üha madalamale, otse meie peale. 

See pole ka enam vihm, vaid lihtsalt midagi märga, ja vesi niriseb meie vihmamantlitelt 
alla. Korealaste mantlid on tehtud kanepitükkidest, mis on osavalt kokku seotud, ladvaotsad 
allapoole. Nad sarnanevad nendes okassigadega. 

Oru pind kerkib üha, org muutub ikka kitsamaks, maapind aina kivisemaks. Tohutu 
hulk kive on laotud hunnikuisse — need kivid on korjatud põldudelt, seal aga on kive 
veelgi rohkem ja kõik meie sahad läheksid siin puruks. 

Seal, 70 sülla kõrgusel ongi Kapharrjöngi mäekuru. Tee viib peaaegu püstloodis üles. 
Saabub õhtu, muutub päris pimedaks ja lõpuks meie teejuht teatab, et ta enam edasi ei 
lähe, sest ta hobune haistab ,,teda”. 

»»Keda ,.teda””?” 

Ei sobi küll vastu ööd nimetada 
ka päeval sõidetakse ainult hulgakesi.” 

Me viime teejuhi poolvägisi kaasa. 

»»Sel juhul lubage mul vähemalt palvetada.” 

Millise innuga ta palvetas väikese templi ees! Ta puges peaaegu tervenisti selle sisse ning 
muudkui kummardas ja kummardas. 

Sõidame edasi ja laskume pärast kahetunnilist teekonda õnnelikult sügavasse orgu. 


tiigrit. Siin ei sõida mitte keegi kunagi öösel ja 


17. septembril. 


Ma istun Bargairi külas Kim-hi-boi fansas. Üsna fansa lähedal voolab praegu suureks 
kiirevooluliseks jõeks muutunud Pansani-hanuri. 
Me oleme Kapharrjöngi mäekuru jalamil. 


Peenike vihm ja udu varjavad lõhangut. 
See on lõhang, millega ei saa võistelda ükski Kaukaasia mäelõhe. Vesi voolab võimsa 


mürinaga ja selle saatel kuulan ma siinsete mägielanike suurepäraseid jutustusi. Nad — inimest 
kümme — kükitavad usaldusliku ilmega ja seletavad hoolega ning tõsiselt minu tõlgile. 

Me arutame väga keerulist küsimust. Nende usu küsimust. Budha, Confucius, šamaan, 
mägede austamine — see kõik on segunenud ja moodustab lihtsa inimese usu Koreas. 

Esitasin tohutu palju küsimusi, küll otseseid, küll ristküsimusi — ja möödus juba pool päeva, 
enne kui kogunes midagi tervikulist, mida võis paberile panna. 

Siin on teejuht Audist, auväärne vanake Kim-ti-buan. Siin on ka Lõuna-Korea elanik An- 
kuguni Phjön-gando provintsist. Ja kui nad kõik noogutavad peaga, siis tõlgib ettevaatlik ja 
täpne P. N. Kim selle mulle. Palju asju teab ta isegi, kuid ta ei usalda ennast ja. minu tungival 
palvel küsib ta korduvalt uuesti teistelt. 


Kõigi küsimuste sisu ja tulemus on järgmine. Inimesel on kolm hinge, üks hing läheb pärast 
surma taevasse (hanõr); teda kannavad kolm inglit (pühakute endised hinged) imekaunisse 
aeda (sin-tjön). Aiaületn Okonšante küsib hingelt, kuidas ta on maa peal elanud ja olenevalt 
selle elu patususest või puhtusest ning kõigi pattude puhtsüdamlikust ülestunnistamisest 
määrab, kas hing peab pöörduma tagasi maa peale mahajäetud ihusse, jääma imekaunisse aeda 
või asuma ümber tiigrisse, koerasse, hobusesse, eeslisse, seasse või maosse. 

On hingi, kes on mõistetud igavesele ümberasumisele: need on mõrtsukad ja dünastiate 
hävitajad. 

Teine hing jääb keha juurde ja läheb koos sellega mulda (teda kannavad ka kolm inglit), 
põrgusse, põrgu ülema Tibuani juurde. 

Kolmas hing jääb õhku, oma elamu lähedusse — teda kannab üks ingel. 

Elavate hoolitsus esimese hinge eest seisab selles, et oodata ära aiaülema korraldus, juhul, 
kui ta saadab hinge ihusse tagasi. 

See võib juhtuda kolme, viie, seitsme päeva pärast -üksnes paaritul päeval. 

Šamaan või loitsija või ennustaja — tõin, või lihtsal õnnelike päevade ja pidupäevade 
kalendri koostaja — saat-guan, nimetavad täpselt matusepäeva. Rikaste juures hoitakse surnu 
matmata mõnikord kolm kuud. Siis asetatakse laip fansa parimasse tuppa, sinna pannakse 
toitu ja müüritakse siis tuba kinni. Üldse ei tohi matus tega kiirustada see ei ole viisakas, 
see on lugupidamatus kadunu mälestuse vastu. 

Hoolitsus teise hinge eest — keha hinge eest — sei sab selles, et valida kehale õnnelik 
mägi. Korea mäed kujutavad enesest suurt hulka üksikuid harju ja kinkusid. Kõiki neid 
kinkusid ja mäeharju kasutatakse kal- 

mistuteks. Leida õnnelik koht — see nõuab suurt vaeva. Laip tuleb mitu korda välja kaevata ja 
viia uude kohta. 

Eile, vihmase ning tuulise ilmaga kohtasime teel selliseid vaevanägijaid, kes kandsid juba 
roiskuvat laipa, Kahel ridval kandsid nad õliga immutatud korea paberisse mähitud surnukeha. 
Laip haises väljakannatamatult. 

»Miks te kannate teda uude kohta?” 

»Meie majas haigestus laps ja šamaan käskis viia tema vanaisa keha, kes suri kuue kuu eest, 
teise, õnnelikumasse kohta. Aga täna on just see õnnelik päev, millele on määratud üleviimine.” 

Sumnule valitud õnnelik mägi annab kõike — õnne, edu, teenistuskarjääri. Mõni on näiteks 
rikas sellepärast, et valis isale õnnestunult mäe, mõni sai samal põhjusel ministriks. 

On olemas pühad mäed. Kes oskab neid oma esivanematele leida, selle sugukonnas sünnib 


kunagi vägilane. 

Hoolitsus kolmanda hinge* eest ei lakka kunagi: kord on vaja teda sööta ja šamaan käsib 
tappa sea, keeta riisi ning viia mäele, kus asuvad templid — kivihunnikud varikatuse all, kord 
on üks või teine esivanem pahane ja jälle tuleb teda lepitada sama, noore kärssnina lihaga ning 
keedetud riisiga, üldse on need õhuhinged rahutu rahvas ja korealasel on nendega õiendamist 
liigagi palju. Vallatud elus, jäävad nad sellisteks ka pärast surma, olles seega kunagi elanud 
inimeste täpseks fotokoopiaks. 

Elu ja surma üle käsutab põrguvürst Tibuan. Oma nimekirjade järgi kutsub ta oma 
administratsiooni kaudu maapealt ara neid, kelle järjekord on kätte jõudnud. Kuid selgub, et ka 
seal on võimalik sohki teha. Nii suri kord keegi Pak Mjöngtšhjonist. Selle Paki pojapoeg, kes 
oli surnud hulga varem ja sattunud Tibuani administratsiooni, tundis vanaisa otsekohe ara. kuid 
laskmata seda märgata, ütles Tibuanile: 

»»On juhtunud eksitus: me nõudsime Paki Tangtšhjönist, aga tuli Mjöngtšhjonist. 

»See viga tuleb parandada,” ütles Tibuan. 


* Hiinlastel on ka olemas midagi taolist: hingamise hing. 

Sel komnbel pöördus Pak Mjöngtšhjonist tagasi oma ihusse ja jutustas pärast missuguses 
olukorras ta oli kohtunud oma pojapojaga. 

Vihma sajab üha, kogu fansa jookseb läbi. Eile teel läbimärjaks saanud riided on öö 
jooksul muutunud veelgi märjemaks, tikud on läinud niiskeks. 

»» On selllest kaua aege tagasi, kui selles fansas oli surnu?” 

»Kaks aaastat. Äsja võisime leinarüü maha.” 

»»Kas teda hakatakse veel mujale kandma?” 

»Hakataakse.” 

»»Kui kaiua teda fansas hoiti?” 

»»17 päeva.” 

»Missugguses toas?” 

Osutatakse sinna, kus on mu ase. 

»Mis haaigusse ta suri?” 

»»Rõugettesse.” 

»» Võib-o lla mustadesse rõugetesse?” 

Pikad lääbirääkimised. 

» Nad ei i tea,” ütleb P. K 


» Aga miks ta äkki hakkas meie surnute kohta pärima?” muutusid kartlikud korealased 
rahutuks. ,,Võib-olla nägi ta neid unes? Aga kui nägi unes, mida nad siis rääkisid?” 

Kuid maa ruttasin neid rahustama ja seletasin, et hakkasin surunutest rääkima ainult 
seetõttu, et tuli üldse jutt hauatagusest elust. 

Et kõik oli ärasõiduks valmis, siis jätsime nendega hüvasti, tänasime ja sõitsime ära. 

Jõgi määssab ja viskleb. Lühikesed valgeharjalised lained kihutavad peadpööritava 
kiirusega, ajades üksteist taga. 

Udu ja pilved on hajmud, on näha sinist taevast, päike kavatseb ronida välja viimastest 
pilvedest. Ümberrincgi aga tunglejad madala metsaga kaetud mäed. 

Räägitalkse, et kunagi varem on siin kasvanud suur kõrge mets. Selle metsa 
kadumislugu võib jälgida ka praegu. Siin ja seal mäeaõlvadel küntakse juba maad üles. 
Teistes kohtades iga alles valmistatakse seda kündmiseks ette, põletades põõsastikku. 
Selliseid kün- 

tud maaribasid olen ma märganud isegi õige järskudel, mitte üle kahe heinakaare laiustel 
mäenõlvadel. Nendest küntud kohtadest kõrgemal elutsevad ainult kitsed ja nende 
kaaslased — pantrid ja tiigrid. 

Sõitnud paar versta edasi, jõudsime jõest ülemineku köhani. Olupildike. Homme on 
korealastel lõikuse auks aastapüha. Täna mälestavad nad surnud omakseid ja valmistavad 
homseks liharooga. 

Mõlemal kaldal on suured rühmad korealasi, inimest 30 rühmas. Paljud neist on vööni 
paljad, nende pronksivärvi kehad on jõulised ja lihasterikkad. Nad kõik istuvad tükkideks 
lõigatud värske liha ümber. 

Algas väga ebaõnnestunud üleminek. N. J-i hobune heitis äkki pikali või komistas ta 
keset jõge. Selle tagajärjel kadusid nad mõlemad hetkeks silmist. Siis ilmusid nad kohe jälle 
nähtavale ja pöördusid tagasi. N. J. ei kaotanud hetkekski oma filosoofilist rahu ja asus 
jalamaid kuivatama märkmikke, passe, revolvrit, püssi, baromeetrit ja sammumõõtjat. ühe 
meie korealase paiskas vesi pikali sügavamas kohas. Hobune ajas end varsti üles, 
korealane aga kandus pärivoolu. Ka tema ujus kuidagiviisi välja ja ronis okstest kinni 
haarates teisele kaldale. 

Saime siiski üle, kuid tegime märjaks kogu voori. Löönud telgid üles, hakkasime kohe 
end kuivatama. Korealased kogunesid meie ümber ja nüüd olemegi nende seltskonnas. 
Nad on delikaatsed ja viisakad ning tõid meile (raha eest muidugi) maisi-, tšumiisi- ja 
odravihkusid. 

Saanud teada, et mägedes kasvavad metsikud viinamarjad, palusin ma korealasi neid 


endale tuua ja nüüd on minu kõrval suur korv mustade magusate, kuid väikeste 
viinamarjadega. 

N. J. läks kitsejahile. Igaks juhuks võttis ta kaasa nii haavlipüssi kui vintšesteri- Temaga 
läks kaasa üks meie korealane, teine — kohalik — aga jäi maakohti näitama. 

P. N. kutsus mitmel korral korealasi jahile. 

» Ei tule, kardavad N. J-d,” seletab ta meile. 

Öelge neile, et hoopis meie peaksime kartma neid; venelasi, on viis, neid aga palju 

rohkem.” 

Lõpuks, kui ma pakkusin neile kaaslaseks ka meie korealase, nad nõustusid. 

Jõe kaldal rautavad kaks korealast hobust, kelle nad on sundinud pikali heitma. Teises köhas 
kükitab rühn korealasi ja suitsetab oma piipusid. Alasti korealaset kannavad meie asju üle 
jõe. Kogu see vaatepilt väärib pildistamist ja tuleb minna fotoaparaadi järele. Ma pildistan 
kõiki rühmi. P. N. aga seletab neile, mis ma teen. Nad naeravad ja tahavad kõik pildile 
pääseda. 

Pärast pildistamist jagan ma lastele suhkrut. 

Väike poiss, nukra ning armsa näoga, kannab juba keset pealage kokkukeeratud 
juuksetutti, mis on abielus inimese tunnus; tähendab — ta on juba abielus 

Meie laager metsasalu all on nii mugav, jõgi ja maastik jõe ümbruses nii maalilised. Praegu 
läheb korealane, kes kannab peas karvamütsi, mis sarnaneb meie rummikmiütsiga ja muutub 
ülalpool laiemaks — selle kandja on aadlik. Seejärel tuleb teine, valge mütsiga mille taolisi 
kanti kunagi koolides (nn. eeslikõrvad) see müts tähendab kerget leina. Sügava leina puhul 
peab kogu riietus — mütsist kingadeni — olema valge. Üldse on valge värv korealaste 
rahvuslikuks lemmikvärviks. 

Täna õhtul on minu juures jälle naaberküla korea laste seltskond. Nende eesotsas on 
aadlik. Ta on nähtavasti neil ka külavanemaks. P. N. nõudmisel osutan talle erilist austust: 
surun, nagu temagi, kahe käega ta kätt, panen ta istuma välitoolile, kingin talle mingi- 
suguse iluasjakese — peaasi aga — kostitan kogu seltskonda konjakiga. Mitte palju, kuid 
küllalt selleks, et keelepaelad lahti päästa. Aadlik pole praeguse olukorraga rahul. 

»» Varem anti Soulis ametikohti teadmiste eest, seejärel neid kohti osteti (42), nüüd aga ei 
saa neid mitte kuidagi: tulid teised inimesed ja võtsid kõik oma kätte Meie maa on vaene, 
ainult ametikohad meil olidki, nüüd aga võeti needki ära, mis jääb siis üle korealasele?” 

Ta küsis: 

»»Miks on teised rahvad rikkad, korealased aga vaesed?” 

Ma vastan, et korealastel on palju loodusrikkusi, kuid puuduvad tehnilised teadmised. Kuid 
ilma niisuguste teadmisteta ei saa meie ajal rikas olla. Selle mõtte selgitasin ma talle näidete 
varal. Ma võrdlesin oma reisi, mille kiirus on 20 versta ööpäevas, raudteega, kus võib sama aja 
jooksul maha sõita tuhat versta. 

»Jah, me juba ehitame sellist teed, kuid teadmiste puudumise tõttu ei hakka seda kasutama 
meie.” 

Ma vastasin, et korealased on andekas rahvas ja kui nad hakkavad tegelema tehnikaga, 
jõuavad nad sama kiiresti nagu jaapanlasedki eurooplastele järele. 

»»Põhja-Korea võtab teaduse vastu Venemaalt.” 

»Kui Korea seda tahab. Venemaa peab korealasi vendadeks.” 

»Meie tahame, aga kuidas teised — seda me ei tea.” 

Pärast konjakit läks jutt kommetele, legendidele ja religioonile. Sel kombel saime kontrollida 
endisi jutustusi ja kuulsime ka kolme uut. 

Need jutustused iseloomustavad bonsasid (munki) kui liiderlikke inimesi ja joodikuid. 

Õhtu lõppes meie asjade suurülevaatusega. 

Muuseas selgus, et aadlik tunneb ainult hiina kirja; korea kirja, naistekirja, aga ei tunne. See 
asjaolu teeb temast lihtrahva hulgas elades kirjaoskamatu inimese. Kuid niisugune on juba 
komme, et aadlikul ei sobi tunda lihtrahva naistekirja. 

Aadlikku suhtuvad teised suure lugupidamisega: ulatavad talle kõike kahe käega, küsivad iga 
kord enne temalt luba, kui minult kosti vastu võtavad. Oma umbes kahekümneaastasel abielus 
pojal ei luba ta juua ei veini ega konjakit. 

Suitsetanud oma piibu tühjaks, topib ta selle uuesti täis, poeg aga läheb lõkke juurde, 
kusjuures võtab tema piibu vastu ja ulatab selle talle tagasi kahe käega. 

Millegipärast meenutasid kogu see kohtlemine, see pikk piip ja isegi tubakalõhn mulle mu 
kõige varajasemat lapsepõlve minu vanaisa, väikevene tüüpilise aadliku ja mõisniku majas. 

Hüvastijätuks võttis aadlik minu vasema käe, pööras peopesa ülespoole ja hakkas jutustama 
mulle mu saatust. Ma elan 90 aastat vanaks — seda ütleb joon, mis 

suundub randme poole. Sedasama räägib hiromantika alusel N. A. Joon kolmanda, nimetu 
sõrme suunas räägib annetest: mida suurem ta on ja mida rohkem harusid, seda rohkem 
andeid. 

Ka see langeb ühte sellega, mida räägib N. A. 

»»Kui jõuame Hoirjöngi,” ütleb P. N., ,,näeme seal tõelisi ennustajaid: nad jutustavad teile 


kõik ...” 
18. septembril. 


Pool viis. On veel pime. Telgi taga lõkke ääres ajavad kaks korealasest valvurit 
teineteisega juttu. Nad räägivad harjumuse kohaselt valjusti, kiiresti, väljendusrikkalt, 
kuid nende hääled on sõbralikud, ühetaoline, rahulik veevulin. 

Pool kuus lõid mägedel sätendama esimesed päikesekiired. Meie orul lasub aga veel sügav 
vari. Meeldiv, kaunis pilt. Mäed, väike org, jõgi, siin ja seal rahulikult varju leidnud 
fansad. On selge hommik ja kõik uinub selles pidulikult vaikses maanurgas. 

Eile hüvasti jättes ütlesid korealased: 

»»Peab minema pühaks ettevalmistusi tegema.” 

Ja nende häälest kostus nii pidulikkust kui ka pühaderõõmu. 

Aastapüha. Püha on igal pool püha ja see pühade-tunne jääb lapsepõlvest peale hinge, 
ning mulle on nende tunded arusaadavad. 

Täna on püha, ja seda püha on tunda looduses, päikesesäras ning nendel mägedel. 

Selle püha pärast sõitis oma mõisa pusai hr. Onsnjög. Ta saabus eile. Tema mõis on 
vastaskaldal maalilises lõhangus. Kontrastina madalale võsastikule ulatub tema alalhoitud 
mets laia ribana mägedesse. 

Selle pusai kaks timukat käisid meie laagris. Selgus, et ta võib ka võõras köhas kohut 
mõista ja karistada: anda ülbele ihunuhtlust ning karistada joobnut. 

Kella kuue paiku saabusid külalapsed. Nad on täna puhtad ja ehitud, valgetes, 
helesinistes, roosades ja rohelistes kuubedes. 

Natukese aja pärast tuli üks täiskasvanu ja tema järel kanti kahte pehme korea paberiga 
kaetud lauda. 

Nendel laudadel oli rida väikseid kausikesi, mis sisaldasid: 1) jar-budast (hirsi liik) 
valmistatud korea leiba — kollast ning kleepuvat; samas kausis oli praetud ubadest 
valmistatud jahu, kuiva soja lisandiga (midagi meie peeneks hõõrutud rohelise juustu 
taolist, kuid mitte nii terava maitsega), 2) siniseid tomateid, 3) keedetud küüslauku, 4) 
praetud loomaliha ja soolakurke, 5) soolanaereid, 6) loomamaost valmistatud kastet, 7) 
keedetud kala, 8) kutsikalihast tehtud kastet, g) sooja viina — suljat ja 10) meie mõdu 
taolist veidi teravamaitselist magusat kalja. 
Ma maitsen seda kõike ja tänan. Mulle on pandud omaette laud, N. J-le — omaette. N. 
J. teatas kategooriliselt, et ta on haiglane ega taha midagi süüa. Ma veenan teda ja ta 


nõustub sööma naerist. 


Silmapiirile ilmub aadlik, samuti lauaga. Kuni ta kohale jõuab, jutustavad talupojad, et 
tegelikult on aadliseisus keisri määrusega likvideeritud juba 1895. a. Kuid sellistes 
kolgastes, nagu see, püsib veel endine komme ja elanikkond osutab vabatahtlikult 
aadlikele endist austust. Kuid suurtes linnades, eriti Soulis, on aadliseisus juba ammu 
unustatud ning seal ei erine nad millegagi teistest inimestest. 

Oli neli liiki aadlikke; maa-aadlik, linna-aadlik, provintsi-aadlik ja impeeriumi-aadlik. 
Impeeriumi-aadlike hulgast valiti keisririigi kõrgemad ametnikud, provintsi-aadlike 
hulgast — kõik provintsi ametnikud ja linna-aadlike hulgast — sõjaväelased. 
Maaaadlikud olid täiesti ilma õigusteta. 

Me pakkisime asjad kokku ja asusime teele. Maalilises nurgakeses seisab vana, 
sammaldunud, hubane kivikatusega fansa. Katus sarnaneb kujult hiina katustega. Fansa 
on piiratud taraga, taralt ripuvad alla kõrvitsavarred, kummardub kollane mais, veel alles 
roheline tubakas ja punane pipar. Ere mulje lõunamaast. 

»»Siin ON Õunapuu, siin kirsipuu,” seletab peremees. 

Kogu org on üle külvatud kividega ja seal kasvab kehv vili. Kuid samas sirgub metsik 
kirsipuu üle nelja sülla kõrguseks, samas kasvab viinamari, mis ka metsikuna on magus 
ja maitsev. 

»Tuleb aeg ja teie orgudes hakkavad haljendama aiad ning viinamarjaistandikud ja inimese 
töö tasub end kümme korda rohkem praegusest. Siis saab Korea rikkaks. Kuid selleks ei tule 
sõita Hiinasse — õppima tema viljatuid teadusi, vaid sinna, kus osatakse rajada neid aedu, 
osatakse mägedest välja tuua rikkusi, mis on nendes varjul. Siis muutub Korea rikkaks, aga 
nii kaua on Koreas ainult lahked ja head inimesed, kes on ülepeakaela ametis oma surnutega, 
head inimesed, kellele kõik alati liiga teevad.” 

Aadlik, kes meiega kogu aeg saatjana kaasa sõidab, noogutab heatahtlikult pead. 

Tema koos selle oruga meenutab hämmastamapanevalt oma prototüübi La Mancha Don 
Ouijote kodumaad ja rüütlit ennast. Ta on samasugune kõhetu, pikakasvuline, ümbritsetud 
oma küla elanike iroonilise viisakusega. Lahkumisel osutasin talle ülisuurt viisakust: tulin 
hobuse seljast maha, surusin kahe käega ta kätt. 

»Ma tahaksin teid veel kord näha,” ütles ta mulle liigutatult. 

»Kui ma ei tule ise, siis saadan oma poja,” vastasin talle ja me läksime lahku. 

Sõidame mööda orgu, millel on sama palju nimesid nagu asulaidki: Pa-i-san-hansuri, 
Margaer-hansuri jne, Org on versta kaks lai, kivise, hoolikalt haritud pinnasega. Kohati on 
üles haritud ka mäeveerud. Orus voolab madalate kallastega jõgi ja niisutamine ei kujutaks 


siin mingisugust raskust. Kuid seda kasutatakse ainult riisi kasvatamiseks. Riisi kasvuks aga 
on siin võrdlemisi külm ja ta annab halba saaki. 

Mida kaugemale, seda rohkem on asulaid ja seda kõrgem on maa hind. Siin ulatub see 
juba kahesaja rublani tiinult. 

Püha puhul on kõik ehitud, tütarlapsed kiiguvad, noormehed süütavad jõe ääres lõkkeid ja 
keedavad endile midagi. Täiskasvanud on esivanemate haudadel Valgesse riietatud inimeste 
salku näeb kõigil ümbruskonna kinkudel — need kõik on käimistud, õnnelikud mäed. Ja 
sageli, kui esivanematele õnneliku köha leidnu saab aadlikuks või rikkaks, viib ka keegi teine 
salaja samale surnuaiale mõne oma esivanema. Kui aga 

surnuaia omanik sellest teada saab, lõpeb asi tikti ka süüdlase surmaga. 

Peied seisavad selles, et hauale tuuakse sööki ja viina. Kolm klaasitäit valatakse hauale, 
ülejäänud viin ja toit aga süüakse surnu mälestuseks ära. 

Ühest fansast kargas välja üleni valges rüüs korealane ja, sirutanud käe välja, karjus vene 
keeles: 

»» Tere, tere, tule minu fansa!” 

See on Venemaalt töölt tagasipöördunud korealane. 

Ma pakkusin talle suitsu, surusin ta kätt ja me läksime lahku, sest kogu tema vene keele oskus 
piirduski ülaltoodud lausega. 

Otsustasime jõuda täna Hoirjöngi. 

Hiiglasuur Bibik sõidab ja muigab omaette. Ta on pärit Harkovi kubermangust ja asus siis 
koos sugulastega elama Tomski kubermangu; hääldamine on tal täiesti hohhollipärane. 

»Harkovi kubermang on hea koht,” ütlen mina. 

»Hea nüüd küll, aga maad ei ole.” 

»No aga kas Korea meeldib teile?” 

Bibik muheleb: 

»Aga mis siin head on: mäed ja jäärakud, meil Tomski kubermangus ei ole põllul otsa ega 
äärt.” 

»Nende majad on ilusad,” ütlen mina. 

»Aga mis neis ilusat on?” kahtleb Bibik. 

»Seisavad üksikult, ümberringi haljendab, on puhas ...” 

Aga millest peaks neil räpane olemaj kui lambaid ei ole ja veistestki ainult härg.” 

»Palju tube,” ütlen mina, ,,vene tares on üks tuba ja seegi rahvast puupüsti täis, sealsamas on 


ka vasikad.” 

Bibik ei suuda naeratust tagasi hoida. 

»Mis toad neil ka on: kogu tuba pole suurem kui meie kanakuut.” 

Peab ise nägema Bibiku peaaegu süllapikkust, kõrge ameerika kaabuga kuju, ta istub 
imeväikese, eeslist natuke suurema korea hobuse seljas. 

Bibiku suu venib kõrvuni ja ta ütleb: 

-Lihtsalt halb koht ja asi tahe. Niisama on ka Hiinas.” 


»Kas te olete seal olnud?” 

»» Olen ja ka siin olen.” 

Bibik on suur elamuste armastaja. Ta ei jäta vahelt ühtki ekspeditsiooni ja jätab iga kord 
sinnapaika ükskõik kui kasuliku töökoha. Sõidab ja muheleb. 

Täna istusime 12 tundi hobuste seljas ja sõitsime 100 liid. Viimasest kurust avanes hallis 
kustuvas päevavalguses imekaunis vaade. Igal pool, kuhu pilk ulatus olid aina orud, piiratud 
kummaliste kurruliste mägede ja kinkudega. Nii orud kui ka mäed on kaetud ikka 
nendesamade imetoredate sametvaipadega. 

öö laskus algul üleni pilvjsena ja pimedana, seejärel aga hakkas puhuma põhjatuul, 
külmenes, pilved hajusid ja hele kuu valgustas ümbrust, mis näis nüüd petlikuna ning 
ebaselgena. 

»Näe, need valged — need on Hoirjöngi väravad Kuid kõik on valge, kogu kaugus, igal pool 
on Hoirjöngi väravad, kõik on väsinud ja kõik tahavad magada. 

Terve päeva söömata olnud hobused haaravad je neelavad ahnelt kõike — rohtu, lehti, 
oksi. 

Siinsed hobused on imetlusväärsete magudega: nad söövad maisivarsi nagu meie hobused 
heina, ja see on suur vastutulelikkus, kui need varred neile tükkideks raiutakse. Räägitakse, 
et korea hobused olevat tigedad ja korealased kohtlevad neid toorelt. Tõsi küll, nad 
karjuvad nende peale kurjasti: ,,hi1.” Kuid kohtlevad neid samasuguse hoolitsusega nagu 
meie talupojadki ,, Nendes mägedes elutsevad boamaod,” ütleb meie teejuht. 

Ta näitab kätega bera suurust: läbimõõt pool arssinat, pikkus — süld ja rohkemgi. 

»Kas ta ise on neid näinud?” küsin ma tõlgilt. , Ta on näinud, kuid mitte nii suuri,” ja tõlk 
ütleb, et teejuht on näinud rusikajämedust ning poolteise arssina pikkust boamadu. Kuid 
nii tema kui ka teised korealased nii siin kui ka mujal väidavad kõik kindlalt, et neil on nii 
boamaod kui ka mingisugune liik krokodille: lühikesed, paksud, nelja käpaga. 

Palju legende liigub nende krokodillide kohta. Nende pea sarnanevat inimese peaga: neile 
meeldivat väga ilusad neiud. Selliseid jutte korratakse visalt igas külas. 

Talveks krokodillid kaovad, suvel aga kugistavad alla hiiri ja könni ning on ise õige mürgised. 

Kõige mürgisem madu on aga kul-pemi (kes elab urgudes). Ta elab gruppidena koos: kui 
puudutada ühte, tormavad kõik vaenlase kallale. Kul-pemi on väike, mitte üle arssina pikk ja 
mullakarva tume. 

Vesteldes kõigest, jõuamegi lõpuks Hoirjöngi väravate juurde. 

Väravad kujutavad endast umbes kähe sülla paksusi valgeks lubjatud kivivõlve. Nende 
juurest kulgeb kahe sülla kõrgune müür, mis on laotud ilma sideaineta. Selline müür ulatub 
nelinurkselt ümber kogu linna ja selles on neli väravat: põhja-, lõuna-, ida- ja lääne-värav. Läbi 
väravate, mis avanevad nagu kuskile põhjatusse kuristikku, paistab midagi ebaselget; mingi 
hõbedane sügavus — kas taevas või läbipaistev jõgi. Ettekujutus maalib juba kummalise 
arhitektuuriga idamaist linna, kuid siis jätame tumedad väravad seljataha ja olemegi linnas. 
Hõbedane hämarus haihtub ja me näeme . . . künnimaad ja põlde. Umbes saja sülla kaugusel 
paistab midagi halli, kuid ka see pole veel linn, see on mälestussammas endistele linna-ülematele. 

Lõpuks jõuame ka linna, see kujutab endast ikka nendesamade hallide, õlgkatustega fansade 
rida. Kuid siin, kokkukuhjatuina, on nad inetud ja räpased. 

Põiki teed seisev hobune suleb kogu tänava. Ma olen ratsa ja mu pea on peaaegu ühekõrgusel 
katuse-harjadega. Tänavad on haisvad ja porised. Siin on kaubahoov, samasugused pisikeste 
lahtrite read. Kell on alles kaheksa, kuid kogu linn juba magab. 

Kuhu nüüd sõita? Me koputame mingi fansa uksele. 

» Teile on määratud linnakorter, küsige ülemalt.” 

Meie külavanemast teejuht, kes kogu aeg on hoolitsenud oma jalgade puhtuse eest, läheb 
ülema juurde ja paterdab nüüd poris, pöörates vähe tähelepanu oma jalgadele. Kogu ta kuju on 
alandlikult küüru tõmbunud ja ta mõtleb ilmselt ainult sellele, et ta kuidagi milleski ei 
väärataks. 

Esiteks, linna ei tohi ratsa sisse sõita — ja ta läheb jala. Teiseks, ülemuse juurde peab 
minema keha süga- 

valt kummargil hoides, tohtimata ülema otsa vaadata — nii ta lähebki. 
Ja siiski on ta arglik süda rahutu, sest kolmandaks ja kõige tähtsamaks on teada, mida 
ülemus parajasti soovib — kuid seda ei suuda aimata ei korealane ega ükski teine surelik. 
»Väga lihtsalt: käsib peksta bambuskeppidega ja pekstaksegi läbi,” ütleb P. N. 
»»Küll on aga linn,” sülitab Bibik, põlastades umbritsevat haisu. 


Vähe aja pärast tuleb teejuht tagasi, nüüd juba lõbusana. Talle meenusid jälle tema jalad ja 
ta valib nüüd hoolega kuivemaid kohti. 
Teejuhile järgneb rohelise õlapaelaga politseinik. ,,He, he!” ütleb ta ja jookseb ees. Me 
sõidame tema järel, keerutame kogu linna mööda ja jõuame lõpuks kohale. Suur fansa, 
kolm puhast tuba, — sooja põranda tõttu on hubane ja soe. Kusagilt ilmunud kümmekond 
politseinikku aitavad meid hobuste seljast maha ja juhatavad tubadesse. 

Väsinuna on meeldiv süüa ja meeldiv magada. Kuid enne tuleb üles tähendada baromeetri 


ja termomeetri näidud, kogu läbisõidetud maa, märkida jõed, külad, kõrgustikud. Seejärel 
aga päevik ja legendid. 


On vaibunud asjade laialipaigutamisega seotud kära, valmistatakse õhtusööki, kuskil 
seljataga laulab kellegi meeldiv tenor mingit idamaa laulu. 


See laul, nagu Korea mägede ja orgude lillemustergi, sobib kohaliku rahvaga, sobib 
korealase erksa, kuid rusutud ja kartliku meelega. 

Midagi õrna, igatsevat ja haaravat on selles ühetoonilises meloodias. Üksikud rulaadid, 
noodid on arusaadavad ja avaldavad tugevat mõju, kuid kõik kokku vajab tõlgendust meie 
kõrva jaoks — see on ainult materjal sellele heliloojale, kes tahaks tegelda Idamaa 


muusikaga. Tuli P. N. ja seletas, et see pole laulmine, vaid lugemine, ja et siin loetakse 


lauldes ning see, kes loeb, on linna üks parimaid lugejaid. 

19, septembril. 


Tänaseks on määratud Hoirjöngis päevane peatus ja tneie N. J-ga lootsime seetõttu natuke 
rohkem magada, kuid see ei õnnestunud. 


Kell kuus kostis kusagilt lähedalt mingi meloodiline ulgumine, mis tuli üha lähemale ja 


lähemale, ning meie Õu ja tuba täitusid korraga selle imeliku idamaise lauluga, ulgumisega. 
Pesemata P. N. vaatas erutatud näoga üle ukse tuppa ja sosistas: 


»Linnaülem.” 


»Öelge, et me palume väga vabandust, et me oleme veel voodis, et voor meie asjadega pole 
veel kohale jõudnud. Kui voor saabub, läheme ise tema poole.” 
P. N. vaatab jälle tuppa. 


Kuna sellised tähtsad välismaalased külastavad tema linna, siis pidas ülem oma kohuseks 
pärida nende tervise järele ja küsida, kas nad on ruumidega rahul. 
»Me oleme väga rahul ja täname kogu südamest.” 


Lühiajaline paus, seejärel kostab kümne mehe hüüd, midagi meie ,,hurraa” taolist, ja pärast 
seda jälle meloodiline ulgumine. 


Me pistsime pead välja ja vaatame neile järele. Kandetoolis istub, kõrgekasvuline, juba vana 
mees. Ta on valges ülikonnas, musta jõhvkübaraga, valge ülikonna peale on tõmmatud lilla 
tuunika. Kandetooli istekoht on käetud pantrinahaga. Seal istubki ülem (kunžu). Mõlemal pool 
tema kõrval sammuvad kaks meest hellebardidega, ees on mitmevärviline latern, selle juures on 
noor poiss, ülema adjutant, kes annab korraldused edasi vänemtimukale, see omakorda teatab 
nendest valjusti karjudes täidesaatjatele — nooremtimukatele. Kunžu kogu saatjaskonnaks on 
kümmekond meest, kes liiguvad hanereas tema järel. 

Ulgumine kostab juba kaugelt, kuid uni on läinud. 

»Mis nad karjuvad?” 

»Karjuvad, et kõik annaksid teed. Kui tuleb üleim, peab ära minema või kummardudes teed 
andma, mööduma otsa vaatamata.” 

Ülem kannab tohutu suuri hiina prille. Temaga koh- 

tumisel peavad kõik teised oma prillid eest ara võtma. Kokkusaamisel ja teineteisele 
kummarduste tegemisel võetakse nad samuti tingimata ära. 

Lõpetatakse teejoomine ja ma hakkasin tööle; kõik. meie omad, välja arvatud Bibik, 
lähevad linna vaatama. 

»Mis seal veel vaadata? Meil Tomski kubermangus ...” 

Ta ei kõnele lõpuni, mis neil seat Tomski kubermangus on. Ja mis seal kõneldagi, kui 
kõik on niigi selge. Seepärast heidabki Bibik magama ja magab kogu päeva. 

Kella kaheks jõuab kohale voor, me riietume ümber ja läheme kunžut külastama. Tema 
ametnik ootas meid ja viib meid nüüd oma šefi juurde. Meie järel liiguvad lapsed ja 
korealased, meid vahivad korealannad. ühed häbelikult, teised enesekindlalt. Seal seisab 
suurte silmadega, täiesti valge ja terve näojumega, isegi meie seisukohast ilus korealanna. 
Tema pilgus on enesekindlust ja isegi veidi põlgust ning üleolekut. 

»»Lõbus lesk,” ütlen ma P. N-le. 

P. N. pärib järele ja selgub, et lõbus lesk on lihtsalt prostituut. 

»Kuidas te taipasite? Ta oli eelmise kunžu favoriit, aga uus valis endale teised ja see 
pole nüüd rahul.” 

»»Kust võetakse prostituute?” 

Samasuguse küsimusega pöördub P. N. korealaste salga poole; järgneb kauakestev 
jutuajamine, mõned parandused ja seejärel P. N. tõlgib: 

»»Prostituute võetakse kõigist seisustest.. .” 

»»Ma olen lugenud, et nimelt tantsijannad on eranditult pärit linnakodanike seisusest, 
mis kujutab endast midagi talurahva ja aadli vahepealset.” 


P. N. heidab küsimuse rahvasumma ja vastuseks on energiline kisa: 

»»See pole õige. See toimub igas perekonnas niiviisi. Kolmeaastasele tüdrukule määrab 
ennustaja, teie keeles šamaan, korea keeles toin, ta tuleviku. Juhtub nii, et neiu on 
määratud surema, prostituudina jääb ta aga elama, selline siis määrataksegi... Ainult, et 
see On viimane asi...” 

P. N. teeb vastava grimassi. Ta tõlgib oma mõtte 

rahvahulgale, rahvahulk teeb samasuguseid grimasse, käratseb osavõtlikult ja sülitab. 

»Näete, veel üks prostituut.” 

Samuti valgenäoline naine, habras, ebameeldiva näoga, seisab ja ajab rahvahulgaga 
rahulikult juttu. 

Kuid temaga räägitakse ja põlgust tema vastu pole märgata. 

Ma ütlen seda P. N-ile. 

» No muidugi — ta on ka inimene, ta pole ju süüdi,” ütleb see. 

Me möödume tervest reast kunžudele, endistele pusaidele püstitatud mälestussammastest 
ja läheneme majale, millel on omapärased, hiina moodi kivikatused. Puust võlvkaar ja 
sellel suur trumm, mida lüüakse päikeseloojangul. 

Seal, sellel võlvkaarel on kunžu ise oma saatjaskonnaga. Meid nähes ruttab ta õue. 

Meie ees avanevad väravad võlvkaare keskel, kust ainult kunžu võib sisse astuda. 

Me astume õue ja tõuseme mööda astmeid suure varikatuse alla. Kõrval on maas korea 
vitsad: ligi kahe arssina pikkused painduvad käepidemetega liistud. Siin toimub 
kohtumõistmine. 

Meile tuleb vastu ülem, me surume üksteisel kätt, ta osutab uksele. Me astume umbes 
poolteise sülla pikkusesse ruudukujulisse tuppa. Keset tuba on valge linaga kaetud laud, 
laua kõrval neli taburetti, kaks neist on kaetud pantrinahkadega. Nendele pannakse istuma 
mind ja N. J. Kahel teisel taburetil võtavad istet kunžu ja P. N. 

Algab vestlus: kuidas kõrged külalised kohale jõudsid? Kuidas meeldib neile maa ja 
rahvas? 

Me kiidame nii maad kui ka rahvast, täname külalislahkuse eest. Tehnilise hariduse 
sisseviimisega ennustame korea rahvale rahulikku ja jõukat tulevikku. 

»Haridus on tarvilik,” ütleb vanamees, ,,mu poeg õpib juba kolmandat aastat Peterburis. 
Korea võib elada, kui teised suured rahvad ei varasta korealastelt nende maad. Korealane 
ei suuda avaldada vastupanu, kuid see vargus oleks suur patt. Tänu jumalale, hiinlastest 
saime lahti, kuid nüüd vallutavad meid jaapanlased: nad on 

ahned, omakasupüüdlikud ja kahekeelsed (43). Me anname nende dollari eest 500 kešši, aga 
tegelikult on see dollar juba käibelt kõrvaldatud münt ja terves muus maailmas hinnatakse 
teda ainult temas leiduva hõbeda väärtuse järgi. Seda ei ole saja kešši eestki. . Niimoodi 
pillub vaene korea rahvas jaapanlaste kätte ige aasta kolm miljonit.” 

Ta ei salli jaapanlasi. Arvatavasti aetakse ta selle eest varsti minema, kuid ta räägib seda, 
mida mõtleb. 

Kahekeelsusest ei saanud siin juttu olla, kas või jube sellepärast, et ustel ja akende juures 
seisis palju rahvast, kes kuulas tähelepanelikult. Imelik on see, kuidas siin kogu elu 
möödub teiste inimeste silme all. Selleks on kohandatud kõik, kaasa arvatud isegi majad, 
kus sosistamine on kuulda ühest maja otsast teise, ja paberist uksed. Panete uksed kinni, 
siis tehakse neisse näppudega augud ja kümned silmad jälgivad jälle iga teie sammu. 

»Siin on minu teine poeg, see kolmas poeg on liignaiselt,” räägib linnaülem. 

Vanasti olid ka Koreas seaduslikud ja ebaseaduslikud lapsed, kuid siis — sellest on nüüd 
kaua aega tagasi — muutus kõik. Ühel ministril ei olnud seaduslikku poega. Vastavalt 
tavale pidi ta lapsendama kedagi oma seaduslikust sugukonnast, et anda talle üle oma 
õigused ja varandus. Tema valik langes vennapojale. Tseremooniaks määratud päeval, kui 
ministri majja olid kogunenud kõik tähtsad isikud ja saabus ka keiser ise, tuli külaliste 
juurde peremehe kümneaastane ebaseaduslik poeg, hoides käes hulgaliselt terava otsaga 
pulgakesi. Igale külalisele andis ta ühe sellise pulga ja ütles: ,,Torgake mul silmad välja, kui 
ma ei ole oma isa poeg.” — ,,Sa oled ta poeg.” — ,,Siis torgake mu silmad välja, kui mu 
onupoeg on mu isa poeg.” — ,,Kuid ta pole ju poeg.” — ,, Aga mille eest te tahate siis mind, 
poega, jätta ilma mu õigustest?” — ,,Selline on seadus,” vastati talle. ,,Kes kirjutab 
seadusi?” küsis poiss. Jnimesed,” vastati talle. ,,Kas teie olete inimesed?” küsis poiss. 
»»Meie?” Külalised pidasid omavahel nõu ja vastasid: ,,Oleme inimesed.” — ,,Tähendab 
teist,” ütles poiss, ,,olenebki ebaõiglase seaduse muutmine.” Siis ütles keiser: ,,Poiss 

ei olegi nii rumal nagu näib ja miks ei peaks me tõepoolest ebaõiglast seadust muutma?” 
ja seadus muudeti, ning sellest ajast pole Koreas enam ebaseaduslikke lapsi. 
» NI see on,” noogutavad akendel ja uksel seisvad tõsised korealased ja meie vestlus 
jätkub. 
»Kas on õigus, et aadliseisus on Koreas likvideeritud?” kontrollin ma mulle teatatud 
andmeid. 
»»Aadel on alles, kuid teenistusõiguste suhtes on kõik seisused 1895. aastast peale 
võrdsustatud.” 


» Aga orjus?” 

»Kavatseme ka selle likvideerida.” 

Kui kuuldi, et me oleme juba lõunat söönud, asetati lauale korea maiustused: 
ümmargused valged ja punased kompvekid (jahu suhkruga), liik datleid, tumedavärvilised 
magusad muretainast hiina küpsised. Serveeriti teed ja konjakit. Selle konjaki tundsin ma 
ära pudeli järgi — selle on kinkinud meie inimesed, kes on varem siin käinud. 

»»See on mulle kingitud.” 

Siis andsime ka meie talle üle oma kingitused: poolsada sigarit, sada paberossi, kandiku 
seadmetega sigarite jaoks. 

»»Olen väga, väga tänulik.” 

»Kas ülem tahaks end ehk pildistada lasta?” 

Oo jaa, väga tahab. Kas võib kõigi liignaiste, prostituutide ja ametnikega?” 

»»Võib.küll.” 

N. J. asub seda asja korraldama, mina aga lahkun. 

Tulnud tagasi, kirjeldab N. J. oma muljeid. Kunžu lasknud ennast pildistada üksinda ja 
kõigiga koos, kuid kaht naist ta pole näidanud: vanem naine olevat mõisas, teine aga 
polevat täiesti terve. Õhtul tuleb ta veel kord meie poole. 

P. N. leidis uue teejuhi, ta teab palju jutte ja loeb hästi. Me ostsime mahuka, seitsmest 
osast koosneva korea jutustuse .ja hakkame seda teel lugema. 

Uus teejuht ja hulk korealasi istuvad mu toas ja ma esitan neile mitmesuguseid 
küsimusi. 

Peamiselt aga kontrollime endisi andmeid. 

Meie hiina keele tõlk, Vassili Vassiljevitš, käis omade pool. 

On head inimesed?” 

»»Kõik on hunhuusid (röövlid),” teatab V. V. tusaselt, 

Ta kardab kõiki neid hunhuuse ja väriseb mõtte juures, et me läheme nende pesapaika 
— Pektusani. 

Hakkas hämarduma ja varsti kostsid kaeblikud helid — ülem tuleb. Kui laulmine kostis 
juba Õuelt, läksin ma välja. Me surusime teineteisel kätt ja ta tuli tuppa. 

Panime ta istuma välitoolile ning hakkasime tede kostitama kalamarja, singi, sardiinide 
ja — mis peaasi — konjakiga. 

»»See on meie aadelkonna peamees,” osutas kunžu ühele püstiseisjaist. 

See on täidlase näoga keskealine mees, kes oma pikas rüüs sarnaneb dominikaani 
mungaga. Tema näoilme or lipitsev ja orjalik. 


Ma palusin teda istet võtta. Kuid ta ei istunud. 

Ulatades talle konjakit, küsis P. N. alati ülemalt luba 

Aadelkonna peamees tegi kummarduse, võttis viinaklaasi, keeras oma kaela ja näo 
kuidagi veidralt kõrvale ning jõi põhjani kõik, mis talle anti. Võttis kähe käega vastu 
suupiste, pöördus kõrvale ja hakkas sööma. Teistel ülem juua ei lubanud. 

Lõppude lõpuks hakkas ülem rääkima vene keelt. 

Jutustas, kuidas ta külastas Vladivostokki, kuidas sõitis raudteel. 

»»Mul on elus vedanud,” rääkis ta oma peamehele: ,,Ma olen kõigi tähtsate inimestega 
koos lõunat söönud: Vladivostokis — kuberneriga, Habarovskis — kindral-kubemneriga, 
Kamen-Rõbolovos — stanovoiga.” 

Ta palus meid raudtee ehitamisega kiirustada, näitas proove kivisöest, mida leidub 
Hoirjöngist kahe versta kaugusel asuvas Saa-gori mäes. 

Ma palusin teda proovida vermutit, tema aga ütles heasüdamlikult: 

» Tänaseks on küllalt, aga parem jätke see pudel mulle. Homme, tundes igavust ja 
meenutades lahkeid külalisi, joon ta ara. See on minu adjutant,” osutas ta 

noormehele, ,,ma armastan teda väga ning ta magab alati minuga.” 
Toodi maiustusi: halvaad, Karamelli. 
» Ei, ma ei Söö magusat, parem joome hüvastijätuks.” 

Ta sundis ka mind jooma ja ma ütlesin: 

»»Ma joon külalislahkel sõbraliku korea rahva terviseks, ma soovin talle hiilgavat 
tulevikku, soovin, et keegi ei segaks tema arengut.” 

Kõik korealased noogutasid sõbralikult. 

»»Võtke oma lastele,” andsin ma ülemale kompvekke teele kaasa. 

»»Siin on mu lapsed, “osutas ta inimestele, kes seisid hulgakesi ukse juures. Ning ta 
andis neile kõik kompvekid. 

»»Magusat ma neile ei keela, ei luba ainult veini juua ega suitsetada enda juuresolekul. 
Ainult peamees võib veini juua, kuid suitsetada ja istuda minu juuresolekul ta ei tohi.” 

Seejärel jätsime hüvasti. 

Öösel on see ulgumine, mitmevärviline hiiglasuur latern ja valgesse riietatud hanereas 
vahtkond veelgi efektsem. 

Pärast nende lahkumist hakkasime sööma meile valmistatud korea lõunat — tširtebit, mis 
koosneb seitsmest (lõunas — üheksast) roast: keedetud kana puljongiga, küüslauguga 
praetud liha, midagi böfstrooganovi taolist ja kausitäis riisi leiva asemel. Kõik oli söödav 
ja väga maitsev. 


20. septembril. 


Kell on kuus, kuid juba piiluvad läbi aukude kümned lapsesilmad. Kahjuks on lapsed 
räpased ja nendelt levib rasket, mõnikord lausa väljakannatamatut lehka. Õhk toas on 
rikutud sellest haisust. Parem on ruttu tõusta ja avada paberist uks — tuleb vähemalt 
värsket õhkugi sisse. 

Kuni pakiti, käisin ma linnas ja pildistasin mitut liiki kauplusi, tänavaid, sööklaid, kus 
süüakse lapšaad, ja naisi, kes kannavad oma lapsi seljas. Seal tassib umbes kümneaastane 
tütarlaps sellist üle jõu käivat kaltsusse 

mähitud koormat. Läbi fansa avatud ukse on näha töötavaid, poolalasti naisi. 

Poe juures seisab kena välimusega naine korea riietuses. Ta kannab valget seelikut 
valge vööga, õlgadel pihikut. Selle ja vöö vahelt aga paistab paljas selg, küljed ning rind. 
Ta ostab vatti, ja kuni talle seda kaalutakse, ootab ta, kimp keššisid käes. 

Ühes õues on üles löödud telk. On surma-aastapäev ja kõik tuttavad tulevad sellel 
päeval pererahva poole külla. 

Süüakse, juuakse ja mälestatakse lahkunut. 

Poodide juures istutakse türklaste moodi, jalad könksus, või kükitatakse. 

Siinsetel kaupmeestel on nagu meie omadelgi enesekindel ilme ja põlgus kõige vastu 
peale raha. 

Meie ees on lõunaväravad ja nendest muudkui sagib läbi naisi, kes kannavad pea peal 
kõrgeid kanne veaga, 

Meie järel käib hulk lapsi ja igasugust rahvast. Kõik on lahked, viisakad ja soosivad. 

On kuulda sõbralikku sõna ,,arasa” (venelane). 

Lõpuks Hoirjöngi kohta veel niipalju: seal on 1000 fansat, 6300 elanikku, 100 härga, 50 
lehma, 30 hobust ja 1000 siga. Suure vaevaga saime osta seitse puuda otra, leidsime 
ainult viis müüdavat muna. 

Ettevalmistused teekonnaks on lõpetatud, üks meie töölisi, korealane Sapagi, 
pikakoivaline kõhn mees, kes kannab kuube ja ümmargust kübarat, mille all on korealase 
kombel soetud juuksed, istub juba hobuse seljas ning karjub midagi ägedalt. 

Lõpuks hakkasime liikuma ja, loogeldes mööda linna kitsaid tänavaid, siirdume 
lõunaväravate juurde. 

Seal sammub ilus, kahvatunäoline korealanna. Ta kannab pea peal kännu ja tema 
kõnnak on kuidagi eriline, soodustab tasakaalu säilitamist. 

Bibiku nägu valgub laiaks kõige õndsamas naeratuses. 

»» Pagana ilus ...” 


Versta kaks Hoirjöngist eemal seisavad kaks kõrget puuposti põikpuudega. Nendel on 
Hoirjöngi linna vapp: kaks metshane ja nende vahel vigel, õigemini, kolme-haruline oda. 

Need väravad on püstitatud kaitseks kurja mäe kiirte vastu. Oda läbistab selle kiire. 
Haned aga on kevade ja soojuse sümbolid. 

Tihti leidub fansade väravatel selliseid kirjutisi: Tulgu kiiremini nendest väravatest sisse 
kevad ja suvi, niis toovad endaga'kaasa kõik rõõmud. 

Tee lähedal on mingisuguse sugukonna surnuaia mälestusmärgid: kolmveerand arssinat 
pikad, pool arssinat laiad marmortahvlid. Mõlemal küljel kaks plaati reljeefsete 
inimkujudega — need on orjad kummalgi pool. Nad kuulusid kadunule ta eluajal ja 
kuuluvad talle ka pärast surma. 

Mõnikord on niisugustele kalmistutele püstitatud kõrge post ja sellel paradiisilind. Lind 
sarnaneb pikkade jalgadega sookurega. Sinna on maetud need, kes oma elu jooksul on 
saanud keisrilt kiituskirja punasel paberil. 

15 liid Hoirjöngist eemal asub küla — Pikori, mis tähendab ,,mälestussammaste küla”. 

Siin kohtab vana linnaülem vahetuse korral uut ünnaülemat ja annab talle üle riigipitsati. 

Siin on ka suur hulk mälestussambaid endistele ülematele, ja ka edasi on tee ääres ikka 
samasuguseid mälestusmärke, ühele nendest on midagi kirjutatud. 

»MIS see on?” 

»oita on kirjutatud: ,,Milline õnn on siin puhata ja nautida selle oru vaadet”.” 

»»See ei käi mälestussamba kohta, selle on niisama kirjutanud mõni puhkav korealane,” - 
seletab P. N., ,,väsis ara ja hakkaski talle meeldima.” 

»Aga mis mälestussammas see seal mäel on?” 

See on ausammas vooruslikule naisele. See on väga austav mälestussammas — selle 
püstitamiseks palub keisrilt luba kogu ringkonna elanikkond.” 

»Mille poolest see naine siis kuulus oli?” 

»»Ta oli vooruslik naine.” 

.»»See on esimene sellesarnane ausammas, mida me oleme kohanud. Kas siis ainult see üksi 
ongi Siiamaani olnud ainuke vooruslik naine, ja kes on kind-laks teinud tema 
vooruslikkuse?” küsin ma umbusklikult, 

Ja mulle jutustatakse kaunis, sügavalt altruistlik muinasjutt vooruslikust naisest. 
23 versta kaugusel asub endine kordon, Kapunsam. 
Kordon on piiratud halli kivimüüriga. Aeg on vaju tanud sellele oma pitseri — ta on 


müüripragudesse ja katusekivide vahele ning see roheluse ja halli kivi harmoonia teiste 
üldiselt punakas-kollaste, kuldsete toonide kõrval loob selge sügis-päeva päikesehelgis 
pilku hellitava ja võluva kontrasti. 

Kuid jumal hoidku ronimast sellele müürile ja heitmast usaldavalt tema rohelusse. 

Siin salvab sind hulgaliselt mürkmadusid ja mõne minuti pärast järgneb surm. 

Selliselt suri siin üks kaunitar, kui vanemad sundisid teda vägisi abielluma talle 
vastumeelse mehega. 

Ta pani selga oma pulmakleidi ja läks. Keegi ei julgenud talle järgneda ning ta sammus 
mööda müüri kuni tiheda taimestikuga kohani ja heitis sinna maha. 

Tee kulgeb kogu aeg mööda Tšon-kan-muni jõekest maalilist orgu. Samad mäed, sama 
mais ja tšumiis, kuid metsa on rohkem ja laiaharulised hõbepajud on langetanud oma oksad 
madalale kiirevoolulise, kristallina läbipaistva külma jõe voogude köhale. 

Nende hõbepajude alt leidub siin-seal maalilisi fansasid. Patsidega, naiste riietuses Korea 
noormehed on unistavad ja mõtlikud nagu tütarlapsed. 

Me ööbime 80 lii kaugusel Hoirjöngist, Tšon-gori külas, oru selles kurus, kus mäed 
nähtavasti on orule tee täiesti sulgenud. 

Rõõmsalt tõuseb sinakas lõkkesuits sinisesse taevasse, leek võbiseb ja valgustab 
ebaühtlaselt meie ümber istuvate korealaste rühmi. 

»Jutustaja tuli,” levis külas teade ning kõik tulid kokku ja kuulavad nüüd noort 
kahekümneaastast, vastabiellunud noormeest. 

Oma valges daamirüüs ja kübaras on ta häbelik nagu instituudi naisõpilane ning vestab 
oma muinasjutte, Mõnikord nad laulavad neid. 

Korea rahval on veel Homerose ajad ja peab nägema, 

miilise armastuse ning tõsidusega nad jutustusi kuulavad. Parimad jutustajad on kõigile 
teada ja P. N. teeb oma valiku ilmeksimatult. 

Muinasjutud esivanematest, õnnest. 

õnne saavutamiseks kannab korealane oma surnuid ühest paigast teise, muudab peaaegu 
iga aasta oma küla nime, otsib õnnelikku päeva kalendris ja ennustajate kaudu. 

Tema kodumaa mäeveergudel kasvab mets viinamari, orgudes metsõunapuud, ploomid ja 
kirsid, mägedes on kulda, rauda, hõbedat, tina ja kivisütt. Kuid kõike seda pole korealasele 
vaja: talle on vaja muinasjutte õnnest. Ja muinasjutud õnnest on talle kallimad raskest 
rahast, kehvast põllumaast. 


21. septembril. 


Laager on juba lahkunud ja pererahvas koristab agaralt fansa õue. 

Jälle on kõik puhas ja mugav. Tohutu hulk lapsi. Jälle õnnetu pidalitõbine. Minu 
küsimusele: ,,Kas neid on palju?” vastatakse: 

Oo, palju, väga palju.” 

Ta elab oma perekonnas. Teda ei põlasta keegi. 

»Õnnetule peab kaasa tundma — tal on jäänud veel vähe elada.” 

Kell on seitse, meie lõunasöök on valmis, peab harjuma sööma hommikul terveks 
päevaks ette, sest hobuse seljas tuleb viibida vähemalt 12 tundi, ja see on kõige kasulikum 
liikumisviis — terve päev sõita, öö läbi magada. 

Suurepärane hommik, mahe päike, orud ja mäed on endiselt kaunid; selge vesi suliseb 
ikka niisama õmnalt laias mägijões. ülal aga kummub Õrnsinine taevas, ja ma ei tea, kas 
taevas või mäel hajub valge, üleni läbipaistev pilverüngas. 

Mäeveerul on kalmistu ja töökas korealane askeldab juba oma esivanemate haua juures. 

Tee tõuseb üha kõrgemale ja kõrgemale. Vahel harva kohtab teel kahte-kolme 
kaherattalist arbaad, mida veavad härjad, mõnikord sõidame me nendest ette — 

nad veavad Venemaalt kaupu: bjassi, sitsi, kumatši. Vastassuunas veetakse hiina viina. 

Musanrjöngi seljandiku harjal (3 versta peatuskohast) on palvela: puu juures on 
ruutsülla-suurune kivikatusega ehitus, mille räästa alla on kirjutatud; tson-non-tan 
(mägede isanda püha maja). Sissekäigu, vastasseinal on pruunil paberil kujutatud valgete 
kulmude, valge habeme ja kollakas-valge näoga vanameest. Tal on seljas kollaste käiste ja 
punase voodriga roheline rüü (teatav mungakuub), krael ja varrukatel on sinine ääris. 
Rohelise kuue all on vaimuliku valge või isegi õlgkollane alusrüü, jalad on kängitsetud 
hiina tuhvlitesse, ühe käega embab ta tiigrit, kes on tõmbunud küüru ja vaatab 
vanamehele silma. 

See on tema hobune, kelle seljas ta oma mäge mööda sõidab. Vanamehe peas on väike 
kollane lilledest kroon. 

Mõtlikus poosis istub vanamees käetugedega pingil ja vaatab tiigri silmadesse. 

Pildi on maalinud Hoirjöngi ringkonnast, Tha-korist pärit kunstnik O-han-muti 1898. 
aastal kolmanda kuu ajal. 

Maali all on kiri — mägede püha isand Tšhounionta-tšhon-uan-šiv-u. Maali ees on kaks 
punasest kumatšist eesriiet. Kahel pool külgedel on palju hobusejõhve. Iga möödasõitja 
tõmbab oma hobuse lakast ja sabast, jõhve ning riputab nad üles, paludes kaitset tiigrite 


eest. 

Pildi ees, keset palvelat, on kaks-kolm kivi, kus põletatakse mägede isanda auks lõhnavat 
puud. 

Majakese välisküljel on kirjutatud vene keeles: 8. mail 1889. aastal Wetterhof, 25. mail 
1890. aastal Wetterhof, Neovius ja Hruštšov, 26. veebruaril 1886. aastal Desano 
(ebaselgelt). 

Ka mina kirjutasin: 21. septembril 1898. aastal ja oma perekonnanime. 

Sõitsime ööbimiskohast 11 versta eemale, kus algasid metsikud, peaaegu asustamata 
köhad, kitsa oru ja kõrge mäega. 

20 versta kaugusel on vana Musani varemed. On säilinud ainult müür ja mõned fansad. 

Tõuseme üha kõrgemale ja kõrgemale ning ümber- 

ringi on ainult mets, millest paistavad läbi kauged mäetipud. 

Kuid mets on vilets: kas põlenud või kõdunenud. puuliikidest esinevad siin — haab ja 
lehis. Harva leidub ka mände, kuid neid puid on niivõrd vähe, et ei tasu neist rääkidagi, 
ülejäänu on risu, mis ei kõlba isegi korralikuks küttepuuks. 

Hilja, peaaegu pimedas, jõuame me viimasesse kurusse enne Musani — Tšaprjöngi 
kurusse, kust laskume alla ja jääme ööbima Šekšarikori külasse. 

Kehv fansa — sissesõiduhoov, tuul ulub nukralt metsas ja metsakohina tõttu tundub, nagu 
algaks väljas kohutav raju. 

Kuulates sellist tuule ulgumist,, ootas üks korealasest rändur, kes oli pärit metsata 
maakohast, neli päeva, millal see metsakohin lakkab. Kuid mets kohiseb alati, 

Meie vilets fansa on kaukaasia saklja taoline. 

On külm. Termomeeter on langenud 4 kraadini. 

Ei ole ei heinu, õlgi, kaeru ega otri. Saatsime inimesed viie versta kaugusele ning saime 
kuidagimoodi kokku kaks puuda otri ja 25 vihku hirsiõlgi. 

Kuid see-eest tabas meid meeldiv üllatus — saime kartuleid. Me oleme juba kümme 
päeva ilma leiva ja kartulita. 

Poleks uskunud, et niivõrd lühikese ajaga võib hakata nii väga igatsema sellise uudisroa 
järele, nagu on kartul. Tavaliselt ma teda peaaegu üldse ei söö, kuid täna sõin nagu kõige 
peenemat toitu. 

Meie fansas, naiste poolel, on aadlikust naisreisija. Ta reisib oma orjaga. Ori on umbes 
15 aastat vana. Lõuna-Koreas möllanud nälja ajal olid vanemad ta maha müünud. 

Hommikul nägin seda reisivat aadlidaami. Kõrge vöö, pihik, kellukesekujuline seelik — 
kõik on laitmatult valged — välimuselt tõeline daam, kui seeliku alt ei paistaks korea 


jalanõusid. Ja käies pöörab ta kandu väljapoole, nagu kannaks ta kogu aeg pea peal tohutu 
suurt veekannu. 
Ori talutab ohelikkupidi ilusat hästi toidetud hobust. Hobuse seljas on korralikult pakitud 
kandam, millest Paistab välja euroopalik päevavari. 

Teine reisija, noormees, on samuti korralikult riides. 

»Mis amet tal võiks olla?” küsin ma P. N-ilt. 

P. N. läheb temaga juttu ajama ja pärast pikka vestlust võtab ta põlastava muigega 
minu lähedal istet. 

»Ta ise elab alaliselt Hoirjöngis. Kogu nende varanduse moodustab kaks korea tiinu, 
mida harib ta noorem, vend, tema aga elab sellest sissetulekust.” 

»Mis sissetulekut saab siin olla?” 

»On tal siis palju vaja? Jätkub tšumiisi, ja küllalt.” 

»»Kuid selline ülikond?” 

»»Noh, 2 rubla 50 kopikat. Kübar on eluksajaks. Noh, kupeldab natuke ... Tuleb näiteks 
mingist maakolkast rikas talupoeg või aadlik — linnast ei tea mitte midagi. No siis 
juhatabki teda kõikidesse lõbusatesse kohtadesse, kus lauldakse ja tantsitakse.” 

»»See on ju nüüd keelatud?” 

»»Paberil on keelatud — paber kannatab kõik ... Aga niisugustel nagu too on teenistust: 
näitab kuhu minna või tutvustab lesega, see on aga lihtsalt prostituut, noh ja koos veavad 
seda külakaru ninapidi. Tema aga, see karu, pole linna kunagi näinudki, ja niipea kui 
kuuleb muusikat ning laulu, näeb tantse, ja kui naine ise veel valab talle suljat, noh, siis 
võta talt hunhuuside kom-bel — kogu raha. Saab rahast lahti ja sõidab külla tagasi, teine 
tuleb tema asemele.” 

»Kas ta jutustas seda teile ise?” 

»»Kes hakkab seda enese kohta ise jutustama — peremees jutustas, ja seda on ka näha. 
Kui inimene teenib oma leiba ausalt, siis ütleb ta seda, aga kui vaikib, — küllap siis ikka 
mingit halba ametit peab. Korea linnades on pooled elanikud sellised: elavadki niimoodi 
küla-tobude kulul. Praegu käis ta nähtavasti mõne sõbrakese juures maal, kellega koos 
uskuma — naine ka siinsamas, vaat et lobiseb veel sellele välja — annab poisile niipalju 
kui vaja, mingu ta ainult ära. Kogub nii ühe kui teise käest ja ongi talle esialgu küllalt. 
Nüüd veel hiilib selle aadlidaami järel, võib-olla langeb ka siin midagi pihku. Kui talle 
kolm topkat piiritust anda, pääsevad ta keelepaelad kohe valla.” 

146 


» Jumal temaga! Topka andke, sest näib, et tal on ikka veel külm.” 

Talle anti topka piiritust ja ta nägu lõi naerule. Praegu tuli ta minu ukse juurde ning, 
teinud midagi daamide reveransi taolist, ütles midagi. 

»Ta ütles, et see olevat talle suureks auks, kui sellised suursugused külalised teda 
kostitavad. Nüüd hakkab ta omadele luiskama, kuidas meie teda võõrustasime. Valetab nii 
palju kokku, et ka kolme aastaga seda ära ei seleta.” 

P. N. hakkas temaga millestki rääkima ja noore keigari nägu lõi särama. 

»Ma ütlesin talle, et tuleme veel Hoirjöngi tagasi, ja küsisin, kas ei oleks võimalik tema 
kaudu mõne lõbusa lesega tutvuda, ütleb, et niipalju kui kulub.” 

P. N. sülitab põlastavalt ja lõpetab: 

»Närune inimene ...” 


22. septembril. 


Me liigume jälle edasi. 

Laskusime mägedest. Jälle on orud laiemad, kuid mäed kõrgemad, orgudes on hubased 
fansad, ligipääs-matuil mäenõlvadel — põllud. 

»Kuidas nad sealt viljavihud alla toovad?” 

»Lohistiga.” 

Peatuse ajal vaatlesime korea sahka. Meie saha moodi, ette on rakendatud paar 
veohärgi. Varem valmistasid korealased põllutööriistu ise, nüüd aga tuuakse neid üha 
rohkem sisse Jaapanist, kus neid valmistatakse paremini. 

Sõidame edasi .. . Jälle kohtame üksikuid paarikaupa sõitvaid arbaasid, nad liiguvad 
mõlemas suunas. Musa-nist veetakse kasetohtu, millesse mähitakse ühest hauast teise 
kantavaid laipu. Et korealased armastavad jännata oma surnutega, siis on see üsna tähtis 
kauban-dusharu — kasetohusse mähitud köndid ei mädane. 

Ma küsin korealasest teejuhilt: 

»Kes lõi taeva ja maa?” 

»Maa lõi inimene, taeva aga Okonšante.” 

»»Aga kes lõi Okonšante?” 

Tuleb välja, et kah inimene. Miski nagu ei klapi. 

Me peatume külas, korealased kogunevad ja vaidlevad tuliselt. Vähehaaval kaldub võit 
ühele auväärsele korealasele. 

»Maa moodustus ise, taeva aga lõi Okonšante ja ka inimese lõi Okonšante.” 


Lähedal on abielus bonsade klooster. Nad külvavad vilja ja elavad ühiselt. 

Loojangu eel tuli nähtavale Musan, ümbritsetud lagedate, loojangust violetsete mägedega. 

Mets lõppes otsekohe, kui olime laskunud viimaselt mäekurult. 

Musan tähendab — mägedesse eksinu. Siin on tõepoolest väga palju kõige 
mitmesugusemaid ja kummalisema kujuga mägesid: seal neelaks nagu hiiglakroko-dill mingit 
väiksemat looma. Ja edasi küürutab hüppevalmis tiiger. Roosalt lõõmavad pilved täiendavad 
mägede fantastilisi kujusid ja sulle ei selgugi, kus nimelt maapealsed mäed sulavad ühte 
taevaste mägedega. 

Hämarus ligineb kiiresti ja varsti ei näe enam midagi. 

Kuid linn on juba lähedal. Ta on mugavalt asetunud oru veerele ning piiratud müüriga, 
milles on neli hiina väravat ja mitu posti, et juhtida kõrvale kurja mäe kuri. 

»Miks Korea mägedes ei ole kloostreid ega templeid?” 

Teejuht on väsinud ja vastab: ,,Ei ole, ja kõik.” 

Ongi Musan. 

Milline suurepärane fansa on meile määratud! Kivi-katuse all on neli puhast toakest, mis 
kõik on tapeeditud korea halli siidise paberiga. 

Kisa, kära, rahvahulga ja laste vaimustus. 

Kiiremini sööma ja magama. Oo, kui meeldiv on pikali heita ja end sirutada. Kuid on veel 
palju tööd, enne kui uinud: tehniline Žurnaal, päevik, jutustused, astronoomilised vaatlused, 
inglise keel; pärast õhtusööki peab veel kuulama kokkutulnud korealasi: võibolla jutustavad nad 
midagi, annavad andmeid salapärasest Pektusanist, hunhuusidest, tiigritest ja pantritest, kes 
meid seal ootavad. 

Iv. Af. kannab ette: 

Viis hobust on kaotanud rauad, kahel hobusel on seljad hõõrdunud, oder on lõppenud, ei 
ole tangu ega liha .. hobused on väsinud, peale selle kulub aega, et uusi küüdivankreid leida, 
inimesed tahaksid oma pesu, samuti ka ennast pesta, kuni veel kannatab vette minna...” 

»»Vee soojus on 9—10 kraadi.” 

»Kannatavad välja.” 

Tähendab, kõik asjaolud tingivad ühepäevast peatust. 

aa tästd. 54” 

»Päevane peatus?” 

T. A. häälest kuulen suurt mõnu. Olgu, ka minul on kogunenud palju kirjatööd. 

Noh, kui päevane peatus, siis magama — homme saab süüa ja kirjutada niipalju kui kulub. 
Ühtlasi kohtun ringkonnaülemaga ja nõutan talt korralduse, et mind vabalt läbi lastaks ja 


kohalike võimude poolt kuni Pektusanini abistataks. 

Ja ka Pektusan oleks nagu lähemal kui oletasime: 500 lii asemel — 300. Muide, keegi ei tea 
midagi. Ja ka lii pikkus on seni kindlaks tegemata... Meie arvamise järgi on lii üks kolmandik, 
aga mitte pool versta. 

Mitte keegi, ei kaupmees, ei administraator ega ükski lihtsurelik ei suuda kindlaks määrata, 
kui pikk on lii. 


23. septembril. 


etna on päevane peatus Musanis. 

Ma juba saatsin meie visiitkaardid linnaülemale ja sain samasugused temalt vastu. Ta ootab 
meid enda juurde külla. 

Sellest ülemast kõneldakse suure lugupidamisega. Kõigepealt räägitakse, et ta ei võta 
altkäemakse, mõistab kohut erapooletult ja on taktitundeline inimene. 

Minu isiklik tutvus temaga ainult kinnitas seda muljet. See on 38-aastane, hästi säilinud, 
tugev ja kõrgekasvuline inimene. 

Proportsionaalne kehaehitus varjab ta suurt jõudu. üsna tihe must habe, ilusad suured 
silmad: nendes on mingi hellus, mõtlikkus ja malbus. 

Tema fansa sisustus on tagasihoidlik. Toole ei ole ja me istume väga lihtsal vaibal. 

Meile anti keedetud kana, korea lapšaad ja korea pikleid. Ilmselt ei ole see kõik 
igapäevane toit. Teed ja magustoitu meile ei pakutud. 

Linnaülem on väga kohmetunud meie väikeste kingituste pärast ja palub edasi anda, et 
neid vaadates meenutab ta meid. Ta on juba andnud korralduse meie edasise teekonna 
suhtes, on saatnud välja ettekirjutused ja varustab nendega ka meid. 

Siinjuures peab märkima, et teed tema ringkonnas on teiste Korea teedega võrreldes 
ideaalsed. Isegi sillad on peaaegu igal pool olemas. 

Me räägime temaga poliitikast. 

Tema arvates on korealased sõjaks täiesti kõlbmatud. See on vagur ning vaikne rahvas ja 
praegu omamoodi väga õnnelik, sest oskab leppida vähesega (44). 

»Mitte alati ei anna raha õnne.” 

Ta naerab ja tema valged hambad säravad ning pilk on leebe. Jaapanlased on nende 
hõimud (45), kuid nad on rikutud, on muutunud kahekeelseteks ja ahneteks. Kuid raha 
pole ka neil. ,, Arasa” on tugev, vägev rahvas. ,, Arasa “on vapper ja ei karda siin kedagi. 
» Arasa” on rikas ja kogu Põhja-Korea elab Venemaalt saadavast teenistusest. Koreale pole 
tarvis sõdureid, on tarvis leebust. Sõdureid on vaja hunhuuside jaoks. 


Nende linnas on 400 fansat, 1500 elanikku, 200 härga, 100 lehma, 100 hobust. Pooled 
linnaelanikest tegelevad maaharimisega (46). Osa teenib, osa äritseb, ülejäänud logelevad. 
Reisil Tumangangi ja Jalu jõe ülemjooksule seisab meil ees palju takistusi: seal pole ela- 
muid, ilm muutub külmaks, seal on hulgused, hunhuu-sid, tiigrid ja pantrid. Taevas kaitsku 
meid - 5: 

Me tõusime ja jätsime linnaülemaga hüvasti. 


24. septembril. 


Kogu eilne päev möödus töötades — kirjutasin, vaatasin linna. Samasugused räpased tänavad, 
väikesed kasimata fansad, pisikesed poed odava riide ja korea lihtsa majapidamise tarvetega. 

Kella seitsme paiku tuli linnaülem visiidile. Teda ei kantud kandetoolil ega kisatud 
tema möödumisel. Ta tuli juba uue seaduse järgi. Sama tagasihoidlik, vaikne ja täpne. 

Minu eilse palve peale tõi ta meile tee tõelise mõõdu. 

Lõpuks sai mulle selgeks, mis on lii. Lii on 360 tigatši. Tigatš on 0,445 sülda. Järelikult 
võrdub lii 162 süllaga ja moodustab kolmandiku verstast. Seega me triumfeerime: meie 
mõõtmise täpsuses ei ole kahtlust (47). 

Linnaülem tõi meile kingitusi, korea paberil hiinakeelsed sõnad: ,, Algav päev”, 
»»Punane kivimägi”. 

,»See toob õnne.” 

Ülem jõi klaasi konjakit, kuid rohkemast keeldus. 

Pildistasime teda ja, soovinuid teineteisele kõike head, jätsime hüvasti. 

Ta läks — tagasihoidlik, langetatud päi, nagu millegi üle järele mõeldes. 

»» Võib-olla saab korea rahvas rikkaks ja harituks, kuid nii õnnelikuks ei saa ta enam 
kunagi,” ohkas ta hüvasti jättes. 

Kõik on valmis. 

Tänasest päevast alates liigub juba kogu transport koos. Põhjuseks on hiina piir ja 
hunhuusid. 

On aeg teele asuda; ruumi täitnud lastesalgast leviv hais on väljakannatamatu. 

Jälle on Tumangang meie ees, kuid see on nüüd ainult 25 sülla laiune jõeke. Tema 
järsud kaldad takistavad meid mõnikord edasi minemast ja siis ronime külgmistele 
seljandikele. Mõlemal kaldal on hõre mets ja sügislilled. Suurepärane ilm, Tumangang 
kohiseb, ja köhin tõuseb selgesse sinisesse taevasse, kus uinuvad mäed, uinuvad ja nagu 
hingavad oma pruunide samet-vaipade all. 

Teisel pool on hiina kallas, ülesharitud põllud. Seal töötavad korealased, kuid põllud on 


hiinlaste omad, ja . hiinlased võtavad korealaste 10 viljavihust 6 endale. See näitab tohutut 
maapuudust. Seejuures tuleb meenutada, et niisugune hiina kaldal töötav korealane võib 
iga silmapilk sattuda hunhuuside kätte. Need kas tapavad ta või võtavad lunaraha. Kuid 
puudus ajab neid siiski hiinapoolsele kaldale. 

»Aga kui tuleks ,,arasa” — ta on vapper ja ajaks hunhuusid minema.” 

»Me ootame väga ,,arasat”...” 

Nii räägib kirglikult nende paikade iga elanik. 

Kui olime Musanist välja sõitnud, tehti meile otsekohe ettepanek minna üle 
himapoolsele kaldale, mis on laugjam, meie aga otsustasime minna mööda korea kallast. 
Kuid pärast kahte peadpööritavat tõusu mäeseljale eelistasime siiski lõpuks pigem 
hunhuusidega tegemist teha, kui riskeerida hobustega. Rada, mida mööda me liikusime 
50—+66 sülla kõrgusel Tumangangi köhal, keerleb sõna tõsises mõttes mööda kamiisi, mille 
suurim laius on 2 arssinat, väikseim aga lihtsalt läbi-uhutud kuristik, millest minnakse üle 
mööda väljaulatuvaid kive. 

Jalakäija jalg libiseb, kuid koormahobuse olukord kõikuva kuuepuudase koormaga 
seljas on talumatu. 

Üks hobustest kaotas tasakaalu ja pidi juba peaaegu libisema tagumiste jalgadega 
kuristikku ning meil tuli askeldada tundi kaks, enne kui ta päästsime. 

Kõige halvem on käänakutel, mida korealased ei oska üldse rajada: nad kas ühendavad 
kaks peaaegu püstloodis kaljurada terava nurga all või ei ühenda neid hoopiski, jättes 
hobustele ja jalakäijatele võimaluse hüpeteks. 

See-eest on aga vaated kirjeldamatult kaunid. Ent sellest hoolimata tuli loobuda ka 
nendest. Ja kuigi saabub õhtu, läheme me siiski ööbima himapoolsele kaldale, kus peatume 
mingis mahajäetud hiina fansas. 

Teejuht püüdis meid väga tungivalt veenda, et julgeoleku pärast vähemalt ööbiksimegi 
koreapoolsel kaldal. Tema ja korealased tegidki nii. Lõpetanud oma tööd jõel, läksin ma 
esimesena teisele kaldale. Ja seni, kuni jännati asjade ülevedamisega, istusin seal maha, 
vaadeldes rühma korea naisi, kes istusid kaldal ja ootasid parve — pikka kitsast venet, 
palkidega külgedel. Neile tuleb naisi veel juurde: üks kotti, teine pea peal korvi kandes, 
peaaegu igaühel laps seljas. Istujad aitavad vastutulelikult uustulnukal kotti maha võtta 
Kõik nad on saledad, nendes on palju graatsiat, kuid näod on inetud. Riietus sarnaneb 
meie daamide 

omaga — pihik, lai vöö, kellukesesarnane seelik. Peened kombed, soeng — see on 


rühm meie daame. Nii nad istuvadki, ja vastupidi oma meestele, ei pööra meile mingit 
tähelepanu. 

Korealannad sõitsid ära, ja ma sammun meie ööbimiskoha, üksiku fansa juurde. Seni 
olin ma kogu Koreas viibimise aja pidanud veetma korealaste kärarikkas seltskonnas, kelle 
uudishimu eest polnud mingit pääsu; tuli nii süüa, magada kui ka töötada rahvahulga 
nähes. Nii elavad nad kõik, ja võõras kloostris ei saa oma põhikirja maksma panna, tuli 
tahes-tahtmata alistuda. Esmakordselt olin ma nüüd siin üksi, silm silma vastu kohaliku 
loodusega. See on nagu esimene kohtumine, ja tuleb riskeerida, mis võib mulle kalliks 
maksma minna. Ma istusin maha ja hakkasin unistama. Sügis ise, selge ning helge, 
sisendab erilist rahu ja mingit nukrust. Nagu oleksid need kaugusse kaduvad pidurüüs 
mäed mõttesse vajunud ja kurvastaksid möödavilksatanud paremate päevade pärast. 

Nii mugav on nurgake, kus asub see onn... 

üksikutest mägedest koosnev labürint oli justkui imelikult keerlema hakanud ning nende 
vahele oli kadunud see onni ja sädeleva jõekesega org. 

Jõekohin nagu vaibub õhtu mõjul ja längus päikesekiired, mis enam orgu ei pääse, 
libisevad kõrgemalt ning kaovad sinetavasse pimedusse. 

Mägede värvimäng — see on kõigi värvitoonide nõiduslik panoraam, ühe käänaku köhal 
sillerdab sametine kaugus ereda purpurina, teisal on suurepärane violetne vine, läänes aga 
kõrguvad kuldselt helendava taeva taustal õhulistena sakiliste mägede rühmad. 

Ka jõgi peegeldab viirgudena neid värvitoone; ümberringi on kõik tardunud, liikumatu, 
võlutuna tervenisti kargusest ja ilust. 

Seejärel aga saabus peaaegu korraga öö, tuhmusid mäed, laskus pimedus ja embas 
pehme, sametise, sinise taeva. 

On külm: kõigest —3°. Hobustele toodi toitu. 

Paarkümmend korealast, julgustatuna meie juuresolekust, ei kiirusta omapoolsele 
kaldale minekuga.. 

»Jääge siia alatiseks,” teevad nad meile naiivse ettepaneku. 

»»Kuid see pole ju teie kallas.” 

»Ei, see on meie, veel 150 lii ulatuses, kuid me ei jõudnud asetada piirimärke ja 
hunhuusid hõivasid meie parimad põllumaad.” 

Nad räägivad arvatavasti 50-verstalisest neutraalsest tsoonist, mille hiinlased on 
häbematult enda kätte haaranud (48). 

Need korealased annavad meile esimesi andmeid Pektusani, siinse kõige kõrgema 
mäetipu kohta, mis on meie sõidu eesmärgiks. Mäetipul on salapärane järv, mis toitvat 
kolme väga suurt jõge — Tumangangi, Jalut ja Sungarit. 


Kahtlemata on see vulkaan. 

Keegi oli seda mäge (valge mägi — Pektusan) näinud oma silmaga. Ta oli sõitnud sellest 
10 versta kauguselt mööda ja kuulnud kõuega sarnanevat mirinat, mis tulnud maapõuest. 

»Niiviisi kohisevad järve lained,” seletab ta omamoodi, , järv asub seal sügaval ja ainult 
mäetippu tõustes võib seda näha, kuid sinna üles ronida on võimatu, sest otsekohe tõuseb 
kange tuul, kuigi ümberringi on vaikne, ja peenike pimsstuhk sööbib silmadesse.” 

MIks siis tuul tõuseb?” 

»»Draakon, kes elab selles järves, ei taha, et vaadatakse tema elamut.” 

Hea, et draakon on ennast varustanud sellise tolmuga, muidu oleksid uudishimulikud 
korealased kogunenud ka tema juurde, nagu nad kogunesid meie juurde, kui me nende 
juures ööbisime. 

»» Aga kas Tumangang voolab tõepoolest sellest järvest välja?” 

»»Räägitakse.” 

»»Mida tähendab Tumangang? Tuman — teadmata kuhu peitunud, gang — jõgi.” 

Milleks käiakse Pektusanil?” 

»» Tema ümbruses käiakse korjamas Žõn-šõni, mille hind on kallim kullast.” 

»» Kas korealased käivad?” 

Mitte korealased.” 

25. septembril. 


On külm — miinus kaks kraadi. Iv. Af., äratage inimesed.” 

Iv. Af. on korrapidaja. Korrapidamine toimub järjekorras, vahet tegemata auastmete ja 
kraadide vahel. Kolmandal ööl on minu ja P. N. järjekord. 

Kuidas ka ei rutta, kuid kell on juba seitse, ja ümberringi on ikka veel kuulda korealaste 
kisa ning kära, ja koormad pole veel valmis. 

Juba on teiselt kaldalt saabunud korealasi, täiskasvanud ja lapsed karjuvad jälle ning 
piiravad meid murruna. 

Ainult naisi ei ole kunagi näha. 

Täna on silmapiir sombune ja taevas on kaetud tinakarva vinega. 

Kuid juba omandabki ta sügisele omase puhta, läbipaistvalt sinise värvuse. 

Ka mäed näivad hommikust peale justkui pleekinud ja kollendavad tuhmilt; 
sügisvärvid, otsekui hiilgavast peost väsinud kaunitari aastad, on juba märgatavad ning 
paistavad selgemini välja, andes märku tulevasest, kuid juba peatsest närbumisest. 

Kuid päike tõuseb kõrgemale ja varjab kõik need kurvad vihjed ning me jõuame veel 
laskuda lõuna suunas, rikkumata viimase ning üllaima ilu muljet. 


Korealased piirasid meid ümber ja vahivad, suud ammuli. 

»P. N., öelge nendele, et korea mehed vahivad meid üksisilmi, nende naised aga ei taha 
meid vaadatagi. Meile oleks meeldivam, kui see oleks vastupidi.” 

Kõlas üksmeelne naer, nad naersid kaua. 

Lõpuks hakkasime liikuma. 

Ma jätan mõttes Koreaga, selle luulelise maaga, hüvasti. . . Teisel pool jõge on aga 
Hiina — vanaaegse rahva häll. Seal on röövellike hunhuuside riik, ,,Kollase Saatana” riik. 

26. septembril 1898 


Lõpuks jõudsin ma ,,Kollase Saatana” riigi piiridesse. 

Sõidan salapärasele maale sisemise ärevusega, kuid käituseta. Mind saadab 
mingisugune erutav kannatamatus ja soov õppida kiiremini tundma uut... 

Me sõidame mööda hiinlaste maad. Teisel pool on üleni mägine Korea, siin aga 
viljakandev, 2—3 versta laiune org. Viljasaak on ka sel aastal siin suurepärane; kõrge 
punane kaoljang, võimas mais, tšumiis, buda, jar-buda, sojaoad; ma olen kogunud kuni 30 
sorti kõiki neid seemneid. 

Kümne versta pärast on jälle üleminek korea kaldale selles köhas, kus Tumangangi 
suubub veerikas ning kiirevooluline Tagajon. 

Kahe jõe vahel on kõrge kalju ja ka kaugemal, piki Tumangangi kallast, on rida 
kaljusid. 

Sel ajal kui toimub jõest üleminek, läheneb korealane pantri nahaga: ta tappis selle 8- 
nda kuu 14-ndal päeval, s. t. nädal aega tagasi. Kere pikkus ilma sabata on 2 arssinat. 

Pantri tappis ta järgmistes tingimustes: naine naaberkülast istus jõekaldal ja pesi salatit 
(salatit soolavad ja pipardavad korealased talveks). See oli kella kähe paiku päeval, 
inimesed olid liikvel, ja siiski hiilis panter ainult temale omase jultumusega naise juurde, 
nagu tavaliselt — selja tagant, ja nagu tavaliselt — haaras tal kaelast. Seejärel kargas ta 
selle 25-aastase naisega vette, kuid siis hakkasid inimesed karjuma, ja panter, lasknud 
oma ohvri lahti, ujus üksinda teisele kaldale. Kuid seal peatus ta kisast hoolimata ja jälgis 
oma ohvrit, keda veevool edasi kandis ning keda keegi ei julgenud pantri juuresoleku tõttu 
päästa. 

See praegu minu ees seisev kütt oli rutanud kiiresti koju, laadinud oma tulelukuga 
püssi, tulnud tagasi ja tapnud kiskja üheainsa lasuga. 

Korealanna küll päästeti, kuid ta on lootusetus olukorras. 

Nüüd viib kütt naha seaduse kohaselt Musani, linna-ülema juurde, kes määrabki 


kindlaks naha hinna, võttes teatud protsendi riigi kasuks. 

Vastik seadus, mis võtab elanikkonnalt tahtmise tappa tiigreid ja pantreid, sest nende 
nahkade esitamine, maksud ja omavolitsemise ebaõiglased nõuded hävitavad kogu kasu 
saagist ning jätavad korealastele ainult võimaluse metslooma poolt lõhki kistud saada. 

P. N. kirjutas linnaülemale, et ma palun väga seda nahka minule müüa ja saata see 
Tjanpe külasse, viimasesse asustatud punkti. 

Päev on kuum, täielik suveilm, päikese käes on 30° sooja. Suvine vinetis on katnud 
mäed ja taeva. Meie ees on kitsas kolmesaja jala kõrgusesse kaduv rada: mööda seda 
rada hakkame nüüd üles minema. 

Episood Bibikuga. 

Hobused ei taha minna kitsasse paati, kus inimeselgi on raske tasakaalu hoida. Juba ligi 
tund aega tirivad korealased neid valjastest ja karjuvad, kuid hobused suruvad otse 
paatide juures esimesed jalad vastu maad ja ei lähe edasi ega tagasi. 

Bibik sõitis lähemale, vaatas, tuli oma hobuse seljast maha, läks tõrkuva hobuse juurde, 
haaras kinni ta esijalgadest, tõstis need üles ja pani paati. 

Pärast seda tõmbas hobune rahulikult paati ka oma tagumised jalad, — ja nii talitati ka 
teiste hobustega. 

Kui korealased hakkasid talle avaldama oma heameelt ja isegi vaimustust, pöördus Bibik 
kõrvale, et varjata naeratust, ja ütles: 

»» Vaat kui hakkan teid siin veel nüpeldama ...” 

Me oleme jälle korea poolel, siin on palju mägesid, kuid põllumaad pole üldse. 
Mäeselgadel kasvab mingisugune vilets mets. Korralikke mände võib ainult mõnikord näha 
esivanemate haudadel. Tubli osa Koread on nende haudade all. 

Sõitsime ka läbi veerikka Tumangangi lätte ja juba muutuski Tumangang kümnesüllase 
laiusega, rohkete kärestikega mägijõeks. 

Neli korda tõusime mäeselgadele ja laskusime sealt jälle alla. Laskumised on 
järsemaist järsemad. Kuidas me siin oma koormahobuseid ei vigastanud — seda ma ei 
mõista. 

Sõitsime 24 versta ja juba saabus õhtu ning inime- 

sed ja hobused on nii väsinud, nagu nad kunagi varem pole olnud. 

Tjanpeni me ei jõudnud ja jäime ööbima ühel mäeseljal, kust laskumine on väga raske. 

Kolmest fansast on üks enam-vähem vastuvõetav, kuid sellest on alles hiljuti: välja 
viidud surnu ning selgesti on tunda laibalehka. 


Seepärast lõime üles telgid, kuigi on väga külm. Ilm muutub siin külmaks otsekohe, kui 
päike on loojunud. Päike loojub just praegu ja jälle on meie ees mägede panoraam. Kuid 
täna on loojang kuidagi raskepärane ning sünge. Ainult hetkeks lõid mäed lõõmama, sel- 
lele järgnes viimane purpurne läigatus, violetse vee viimane nukker vastuhelk, ning tuled 
taevas ja maa peal kustuvad kiiresti. 

Külm pimedus mähib ümbruskonna, ja sa igatsed sooja ning hubase puhkuse järele. See 
kõik ei saa meile veel niipea osaks. 

Igaüks jõi klaasi teed, ja seejärel hakkasime kokkuvõtteid tegema päevasest tööst. 
Sööme ilma leivata ja ka söök on talumatu. Töö aga on raske, terve päev hobuse seljas, — 
täna on minu vöö viie augu võrra pingumale tõmmatud. 

Vaadates teisi näed, kuidas igaüks on otsa jäänud: näod on pikaks veninud, kehad 
kõhnunud. 

Fansa juures töötab rändsepikoda. 

Nii nagu korealane on meie raske veski asendanud oma kerge uhmerveskiga, nii on ka 
meie raske ääs asendatud pisikese kastikesega, milles liigub kolb. Kast on toru abil 
ühendatud tavalise põlevate sütega täidetud potiga. Korealane liigutab väikest kolbi ja tuli 
hakkab heledamalt põlema, sütes aga on hobuseraua või sulatatav malm. 

»Kas võib kasti vaadata seestpoolt?” 

»Nüüd, kus malm sulab, ei saa näidata, isegi kui vanaisa hauast tõuseks.” 

Sulamalmi on aga vaevalt viie kopika eest. 

» Aga kas pildistada tohib?” 

» Tohib.” Ja ma pildistan sepikoda, fansat, jõeorgu kaugusse kaduvate mägedega. 


Üle jõe on ehitatud sild. See on sõna tõsises mõttes 

pilbastest, sillakate aga põimitud vitstest nagu tara ja kaetud pealt liivaga. 

Sild on arssinalaiune. Ratsa sõita ei tohi — kukud läbi, hobust tuleb talutada valjastest. 

Lähed ja kõik kõigub, all aga tormab metsiku mürinaga mööda kärestikke umbes kümne 
sülla laiune jõgi. 

Kahandada kõik oma vajadused miinimumini — see on korealase imetlusväärne joon. 
Kõik on olemas, kuid kõige minimaalsemal hulgal. 

Piisab, kui vaadata kas või nende poole arssina kõrgust ja samasuguse läbimõõduga 
lõunalauda kogu nende lõunasöögi ja seitset liiki suupistetega. 

Sellistest pisikestest tassikestest kostitavad meil lapsed oma nukke. 

Sama väikesed on neil ka hobused. Veised on suuremad, kuid arvan, et nad paistavad 
suurematena väikesekasvuliste hobuste kõrval. Tegelikult on nad keskmise suurusega 


simmentali tõugu veised, lihakaal 17 puuda ümber. Jäävad maha nii väikevene, ungari kui 
ka itaalia veistest. 

Tuleb arvesse võtta, et korealane ei joo piima ega söö võid, ja kogu piim läheb vasikate 
toitmiseks. 

Vastu õhtut jõudsime kiltmaale, ja esmakordselt Koreas avanes meie ees maa-ala, mida 
võib nimetada põlluks: kümne tuhande tiinu ümber ülesharimiseks kõlblikku maad, ja kõik 
nagu peopesal. 

Viljasaak on siin muide palju halvem kui hiina poolel. 

Omapärane väike tagasihoidlik rahvas, kes millelegi ei pretendeeri ja lohutab end 
vaguralt sellega, et tema õnne on röövinud hiinlased ja kõik teised. 


27. septembril. 


Öösel kräunus kuskil ümbruskonnas tiiger (49). 

Köidikul nägin ma hunti, kes sammus kiirustamata üle lähima põllu. Kuni ma sain kätte 
oma püssi, oli hunt kadunud. Ta oli väike, keskmise koera suurune, valkjas ja kõhn. 

Eile jutustas Bessedin kaua Vladivostoki tuntud kütist V. P. Hlebnikovist. 

Talvel läheb ta üksipäini oma koeranässiga tiigri jälgi. Mõnikord käib ta niimoodi 
terve nädala, valides ööbimiseks alati niisuguse koha, mis on paaril saja sülla ulatuses 
lage. Seal ajab ta lume laiali ja heidab magama karusnahast kotti. Tema peal magab ta 
koer. 

»»Mul on ainult üks vend, kuid sellistel öödel on koer vennastki kallim. Otsekohe kui 
midagi on lahti, hakkab ta, ilma et hauguks, käppadega mind kraapima, kuni ma ärkan. 
Kord juhtus nii, et seni kui tiiger lähemale hiilis, jõudsin ma magamiskotist välja ronida, 
püssi palgesse panna ja tappa kiskja momendil, kui ta hüppas, — ma tulistan alati ainult siis 
ning kargan, kõigest sülda kaks, kõrvale. Isegi siis, kui lasen mööda, või taban, aga ei 
tapa, ei torma tiiger kallale, vaid teeb jälle ligi 200-süllase ringi, peatub jälle umbes 
kümne sülla kaugusel, võtab hoogu ja hüppab, siis karga jälle kõrvale ja tulista.” 

Tal on tulnud sel kombel välja lasta kuni seitse kuuli, enne kui tiigri tappis. 

27 juhusest on tal ainult kaks korda õnnestunud tiiger otsekohe tappa, lasuga 
südamesse. 

Ja ta laseb alati lõhkekuulidega. 

Ühel tiigril purustas ta kogu sisikonna ja see elas veel kaks päeva pärast seda. Selle 
tiigri tapsid ühe küla elanikud, kui loom valust meeletuna sellesse külla tungis. Enne kui ta 
tapeti, jõudis ta lõhki kiskuda kolm härga. Süüa ta enam ei saanud, ainult kiskus. 


Karusid kütib Hlebnikov kahte viisi, — kaerasööjale karule, kes kohtumisel tõuseb 
tagajalgadele, viskab ta kisuliste nõeltega raudkuuli. Karu haarab sellise kuuli täie jõuga 
mõlema käpa vahele, kuid käpad jäävad kiskude tõttu kuuli külge kinni. Ja siis võib 
niisugust karu talutada kuhu tahes: möirgab küll, kuid tuleb kaasa. 

Väike, sipelgasööja karu tagakäppadele ei tõuse, vaid püüab vaenlast jalust maha 
lüüa: ta on väga ohtlik ja siin tuleb viivitamatult tulistada. 

Üksik metssiga on tühine asi, kuid karjana kaitsevad nad üksteist; siis tuleb ruttu puu 
otsa ronida, kusjuu- 

res peab valima jämedama puu, muidu närivad nad tüve kihvadega läbi. 

Täna tõusime vara ja saime ka pakkimisega varakult valmis — kuid jõudsin siiski nagu 
tavaliselt iseõppija abil kaks tundi inglise keelt läbi võtta. 

Eespool on mäed nagu väiksemad, kuid see-eest muutub kogu maastik kõrgemaks ja 
tõuseb silmapiiril sama kõrgele kui mäed, kust me tulime. Kuid seal kerkivad jälle uued 
mäed, kuigi hajusalt. 

Me aina laskume ja ronime üles, ning ikka sellesama Tumangangi jõe ääres. Siin on ta 
juba umbes kuue sülla laiune. 

Ligi kolmekümne versta ulatuses Musanist ülespoole voolab ta kivises sängis. Veest 
ulatuvad välja hiiglasuured kivid ja nende vahel tormab metsikult edasi valkjalt 
rohekassinine jõgi. 

Kivid on mitmesuguse kummalise kujuga. Siin on tohutu tugitool, seal kerkib veest 
hiiglasuur võigas kivist pea ja vaatab nagu sfinks oma ümmarguste mustade 
silmarnügerikkudega kauguses sinetavaid mägesid. 

Maastik aheneb järsult. Kaob lage väli, põllud ja elamud. Kitsas kuristikus mässab 
meeletult Tumangang. Ta ümarad kaldajärsakud ulatuvad taevasse, käetuna väikeste 
kuldkollaste lehistega, ülal on õrnsinine taevas, valge pilv. Valkja sinakaskollase jõe, 
helekuldsete mägede ja sinise taeva värvide kooskõla ning metsikult edasitormava jõe ja 
häirimatu rahu kontrast rõõmustab pilku ning võlub hinge. 

Järgmine väike küla on just see, kus panter (korea keeles ,,thoupi”, tiiger aga on ,,horai” 
ehk ,,pomi””) naisele kallale tungis. Seal on fansa, kus naine elas, koht, kus ta istus. 

Terve küla on kokku tulnud ja jutustab. 

Lasknud saagi lahti, tuli panter, nagu selgub, tagasi sellele kaldale, pööramata 
tähelepanu karjuvatele inimestele. Kütt tulistas pantrit väga lähedalt. Seda jutustati meile, 
seistes tihedalt meie ümber, nagu soe neil kornbeks, ja jäädi siis vait. Ning me kõik olime 

jutustuse mõju all. Keegi korealane poetas laisalt ühe sõna. Teine ütles ka midagi. P. N. 


palus ükskõikselt küsimust 

korrata, ja vastu tahtmist segas vahele kolmas. Veel keegi heitis mingi sõna, ja äkki P. N. 
elavnes. Ta silmad lõid põlema ning kõik hakkasid korraga karjuma, rääkima, ja jääb üle 
ainult imestada, kuidas on võimalik sellises lärmis midagi aru saada. Vöiks arvata, nagu 
tülitseksid nad kõik elu ja surma peale, kui nende näoilme poleks rahulikult heatahtlik, kui 
nad lõpetades, vait jäävad ja oma pikki pupe pahvima hakkavad. 

»Jah, näete, milles on asi,” tõlgib P. N. rõõmsalt, ,,siin on ju terve pikk lugu. Seitse aastat 
tagasi käis sellel naisel kosjas keegi mees. Ta oli vaene ja isa ei tahtnud tütart talle anda. Siis 
ütles mees: ,,Ma saan rikkaks” ja läks Žõn-šõni juurt kaevama. Nad tõotasid teineteisele, et 
neist saavad mees ja naine. Mees ütles lahkudes: ,,Oota mind.” Hunhuusid tapsid ta. 
Möödus kolra aastat ja tütarlaps anti naiseks teisele. Pulmapäeval ilmus surnud mees unes 
tema juurde ja ütles: ,, Mäletad tõotust, — oota mind.” Nüüd aga tuli see mees talle järele, 
mitte ta ise, vaid tema hing, mis oli asunud pantrisse. Sellepärast panter ei hoolinudki 
enesest ega märganud jahimeest. Aga kas tavaline panter oleks nii teinud? Oleks ara 
jooksnud, ja kõik.” 

»»Noh, ja mis siis nüüd?” 

»Nüüd ei tea. Kui naine saab terveks, kutsutakse toin või šamaan. Neljakümne päeva 
pärast avaldab Okonšante oma tahte pantri hingele, võib-olla teeb ta selle jälle pantriks, 
tiigriks,karuks, metsseaks või maoks, lühidalt — niisuguseks loomaks, kes tuleb jälle naise 
juurde. Või ütleb Okonšante: ,,Küllalt”, ja võtab pantri hinge oma juurde taevasse, või 
muudab ta ussikeseks ja naine litsub ta teel puruks. Võib-olla jõuab naine, kui ta ellu jääb, 
Okonšantet paluda. Samaan viib ta mäele, kuhu on ehitatud ,,kukša”, ja hakkab temaga seal 
palvetama.” 

P. N. lõpetas järgmiste sõnadega: 

»»Noh, lühidalt, korealased jõudsid juba kogu selle asja nii segaseks ajada, nagu neid 
endid on segi ajanud nende mäed.” 

Nii loodi meie silme all uus legend. 

Ainult Tjanpe küla veel ja siis lõpevad igasugused elamud. 

Kuid siingi on juba tunda, et viibime üsna metsikus toikas- 

pea köhal ripuvad kaljud, kõhiseb jõgi, mõlemal pool madal võsa. Iga hetk võib mõnelt 
kaljult alla kärata panter. Või raksatab lihtsalt oks, hobune ehmub ja sööstab kõrvale ning 
lendad temaga koos alla Tumangangi teravatele kividele. 

Me sõidame hanereas. 


Hunhuusid tulistavad esimest, tiiger kargab kallale viimasele, panter aga — kellele 
juhtub. Seega on kõik kohad võrdsed. 

Need selle maailma kolm võimsat võitlevad siin oma võimu ja oma õiguse eest. 

Siin maksab tugevama õigus: meie vintpüssid Õlal on laetud ja varustatud tääkidega. 
Kõiki on haaranud rõõmus erutus. Kui sellist meeleolu jätkuks seni, kuni oleme 
metsikutes ja tõeliselt ohtlikes kohtades. Kui ainult vene muretus ei hakkaks maad võtma. 

Bibik juba räägibki: 

»»Ah, mis hunhuusid: kui palju ka pole käinud, kunagi pole näinud. Mis nad ikka teevad?” 

V. V., meie hiina keele tõlk, teatab, et nelikümmend hunhuusi on läinud Pektusani: 
seda on ta kuulnud nii Musanis kui ka vastutulnud hiinlaselt. 

Hetkeks vaikivad kõik; teade mõjub ebameeldivalt. 

Bibik ütles: 

»»Kuigi nelikümmend, aga kui hakkame neid nüpeldama ...” 

Samal ajal kõigub tema hiiglakuju väikese hobuse seljas. 

Ta jätkab: ,, Aga mis siis, kui püss pihku võtta, kui palju neid siis pikali sirutad? Ja 
täägivõitluses?” 

Bibik naerab. 

»Ta kardab tääki, nagu kurat viirukit. . .” 

V. V. sõnad ei avaldanud mingit mõju. 

Ma taban sobiva hetke ja palun teda edaspidi kõigist taolistest kuuldustest teatada ainult 
minule. 

Vähekäidaval käänakul seisab tiigripüünis. 

Püünis on kaks sülda pikk ja arssin lai, neli seina metsast mahavõetud palkidest. Kogu 
ehitise kõrgus on kuus vaksa. Laeks on suured kivid. 

Püünise uks on üles tõstetud, vastasküljel on samasugune uks, mille taga on sööt: koer 
või siga. 

Tiiger ronib püünisesse, uks tema järel sulgub ja kiskja jääb sisse; ta ei saa ära minna 
ega sööta ära süüa. 

Üha selgemini ja selgemini võib märgata metsiku kolka tunnuseid. 

Viimane mäekuru enne Tjanpe küla. 

Sellelt avaneb juba uus vaade: silme ees on läände kulgev tasandik väikeste, metsaga 
kaetud kinkudega. 

Ka siin on palju kõlbmatut metsa — osalt on see maha raiutud ja maa põlluks tehtud, 
osalt kasvab — kõik suured ja head puud mädanevad maas, väikesed aga lämmatavad 


tihnikuna üksteist ning nende kasvu pole üldse märgata. 

Ainult harva on näha üksikuid suurepäraseid lehise eksemplare. 

Lehised, haavad, pärnad, tammed. 

Ainult üks päev, üks päevateekond, kuid missugune muutus: ei ainustki rohelist lehekest. 
Kõik nad on kollased — tumepruuni lehestikuga tammest kuni õrnkuldse kase ja lehiseni. 

Kõik lehed on veel puudel, kuid juba esimene torm rebib nad maha. 

Ma mõtlen rahutusega, millega me hakkame toitma oma hobuseid, kuid minu ratsu, 
nagu vastates minu küsimusele, sööb suurima mõnuga neid lehti; närib oksi ja krõmpsutab 
kuiva rohtu. 

Jah, ainult niisugustel hobustel võibki siin sõita, kui pole kaameleid. 

Mäeharjal on kaks palvemaja: kukšŠat. 

Üks Okonšante (taevaülema) auks, teine — vastasnõlval — riigi palvemaja (Von-nan), 
kus kaks korda aastas palvetatakse keisri eest. Esimene kukša on terves Koreas väga 
populaarne. 

Joonistustest äratab tähelepanu paradiisilind — valge, mustade tiibade ja sabaga, punaste 
jalgade ja nokaga toonekurg. Kurg on joonistatud väga hästi. Siis inetu pea — Natho — 
liik meie delfiine, nagu neid kujutatakse meie muinasjuttudes. Selle Natho lugu on juba 
tuntud. 

Ma pildistasin nii joonised kui ka kukša: kasutasin hetke, kui teejuht minu soovil veel 
kord palvetas õnneliku teekonna eest. 

Ma taipasin alles pärast, et talitasin ebaviisakalt, ja palusin vabandust oma 
ebaviisakuse pärast. 

Ta vastas: 

»»Ma palusin taevast venelaste palvel ka nende eest.” 

Pean tunnistama, et sattusin segadusse nii tema delikaatsusest ja viisakusest kui ka ta 
diplomaatiakunstist nii minu kui ka taeva suhtes. 

Täna hommikul külmus vesi. Olukord pole eriti meeldiv, sest meie rühma inimesed on 
kerges riides. Kolm soldatit on õhukestes sinelites, väikesel korealasel aga pole peale 
pintsaku mitte midagi. 

Kuna soojadest riietest on siin saada ainult korea omi, siis muutuvad meie korealaste 
rõivad küllaltki mitmekesiseks: korea tuisukotid, ühel euroopaliku päritoluga pintsak, teisel 
— samasugused püksid. 

»»Pole viga,” lohutab Bibik väikest korealast, ,,)anname sulle püssi, eided peavad sind 
ikkagi kapteniks.” 


Mis puutub soldatitesse, siis loobuvad nad uhkelt korea soojadest riietest. 

»Teil hakkab külm.” 

Bibik sõnab põlastavalt: 

»Kas me siis pole harjunud külmast lõdisema?” üks korealane hakkas tüütama P. N-i. 
Viimane kordab talle mitu korda kannatamatult midagi, korealane aga esitab talle 
metoodiliselt ikka ühe ja sama küsimuse. 

»»Ah, küll on uudishimulik rahvas, nagu lapsed!” 

Äkki muutub P. N-i nägu elavaks ja ta hakkab väga rahuloleva ilmega midagi korealasele 
jutustama. Siis jättis see ta rahule. 

P. N. jõuab meile järele ja ta näos peegeldub täielik võidurõõm. 

«Hakkas norima: ütle talle, milleks me läheme Pektusanile? Vastan: niisama, reisime. Ei 
— miks te ikka lähete? Noh, ma mõtlesin talle välja toreda loo. ütlesin, et meie ülem nägi 
und. Tema juurde lendas Pektusani järvest draakon ja ütles, et kaheksanda kuu viimasel 
päeval tõuseb ta taevasse, ja kuna koht jääb vabaks, 

kas ülem ei tahaks, siis paigutada järve oma vanaisa luud — tema soost tulevad siis 
Prantsuse keisrid. Korealased aga peavad draakonijärgset kohta kõige õnnelikumaks, 
keiserlikuks. Noh, ja nüüd veabki ülem oma 

vanaisa luid. ,, Nüüd ometi,” ütleb ta, ,,sain aru” ja lahkub väga rahulolevana.” 

»Miks te siis nii tegite?” 

»»See on ju parem. Ta ise oleks niikuinii mõelnud välja midagi niisugust, mis oleks olnud 
veel hullem. Ma ju rääkisin ettevaatlikult - ei öelnud, et Korea või Hiina keiser, vaid 
võõras, Prantsuse keiser. Võta kinni. Ta küsib: ,, Aga kas ülem on siis meie usku?” Mina 
aga talle vastu: ,, Veidrik, küllap igaüks tahab keiser olla, aga ega siis kõik keisrid teie 
usku pole.” ,,Õigus,” ütleb ta.” 

Kõnelus toimus viimase küla — Tjanpe — elanikuga, kuhu me nüüd laskumegi. 

Mõne tunni jooksul, millal me Tumangangi ei näinud, on ta jõudnud veelgi aheneda. 
Tõsi küll, veevool on väga kure, kuid kõigest sülda viis lai ja sügavus ainult — pool 
arssinat. 

Sellega on tegelikult kõik lootused Pektusani järve, samuti ka kord kaljuse, kord liivase 
Tumangangi jõe laevatatavuse suhtes purunenud. Lootused olid sellised: järvest saab 
alguse kolm jõge, järelikult võib vastavate tööde puhul alati kasutada kolme jõe 
veetagavara. Kui need jõed on aga sellised ojakesed, siis ei anna ka nende kolme 
ühendamine meile midagi. 

Jääb järele ainult turisti, osalt ka maateadlase huvi — järve ei ole mõõdetud, ka ta 


sügavus pole veel kindlaks määratud, samuti pole uuritud väljapääse järvest, järelikult ei 
ole tundma õpitud ka nende kolme jõe allikaid. 

Siis teede küsimus. Kakssada aastat tagasi sattus üks inglane Pektusanile idapoolsest 
küljest. Meie vene maadeuurija, kindralstaabi polkovnik Strelbitski, kes käis Pektusanil 
1894. aastal, siirdus sinna Tjanpest ja pöördus sama teed mööda tagasi. Oleks hea leida 
teine väljapääs ja minna teed mööda, kus eurooplased pole veel käinud. 

Teoreetiliselt peaks selline tee olema, sest kui on 

väljapääs Tumangangile, siis seda kindlamini peab olema väljapääs hulga suuremale 
jõele — Jalule. 

Kasutades pusai soovituskirja, kutsub P. N. pärast seda, kui oleme kohale jõudnud, 
otsekohe kokku Tjanpe küla elanike nõupidamise. 

»»Soovituskirjatagi jooksevad kõik kokku.” 

Tõepoolest — me ei jõudnud veel hobuste seljast mahagi tulla, kui kõik olid juba 
kohal. Jätsid põllutööd sinnapaika. 

Küll oli aga meie teejuhil tegemist: algul teretas ta külavanemat, kusjuures mõlemad 
maha kükitasid ja käed vastu maad panid. Sellises olekus ajasid nad kaua juttu ja tõusid 
siis mõlemad püsti. Seejärel tutvustas külavanem talle oma küla elanikke, ja meie puhas 
vanake muudkui kükitas usinasti ja puudutas maad, heitis mõned laused ning tõusis 
murelikult üles., et uuesti maha kükitada. Kükitades on ta ilme lahke ja libitsev, aga kui 
ta on jalul, ilmub näole väärikas tagasihoidlikkus. Ja kui lõpmata palju varjundeid on 
nendes kükitamistes! 

Kui teejuhi ees on rummikmütsiga inimene — aadlik, langeb teejuht esimesena maha. 
Näib nagu langeksid mõlemad korraga, kuid selgub, et iga kord puudutab maad just see, 
kes peab seda tegema vastavalt oma auastmele. 

Kes kannab leinarüüd, sellelt pärib vanake kaks korda midagi ja jälle kükitavad mõlemad 
maha: palvetavad surnu hingerahu eest. 

Meile anti väga hea fansa ja kõik kogunesid hulgana sinna. 

Pärimised, jutuajamised, lõputu vada, ja viimaks hakkas rääkima pikakasvuline 
esinduslik vanamees. 

Jah, ta tunneb teed Pektusanile ja sealt otse Jalu jõele. Ta on seal käinud. 

»Kas ta ei sooviks olla meie teejuhiks?” 

Ta tuleb koos sõbraga — üksinda kardab. Sõber tuleb õhtul, ta on praegu põllul. 

Õhtul on fansa jälle rahvast täis. Kuid enne seda tegin mina või õigemini P. N. väga 
tähtsa avastuse: Tsoi-sapagi, meie pikakasvuline korealane Huanghõ provintsi Hõtšou 


linnast, teab palju muinasjutte. Selle 

tõttu, et ta muinasjutte ja lugemist armastas, olid Vladivostoki kohalikud korealased valinud 
ta isegi lugemis-harrastajate ringi esimeheks. Me korraldasime talle kohe eksami. 

Nüüd istub see pikakasvuline, pikkade peenikeste jalgadega, kitsas kuues, korea soengut 
ja torukübarat kandev mees meie ees ning jutustab juba toredat muinasjuttu Sim-tšomi 
kohta. See muinasjutt on mul juba üles kirjutatud, kuid ta annab edasi palju uusi üksik- 
asju, mis muinasjutu mõtet oluliselt muudavad. 

Tjanpe elanikud on kõik köhal ja kuulavad õues ammuli sui pealt. Kui Sapagi lõpetab, 
esitavad nad talle rea küsimusi: kas ta teab seda ja seda muinasjuttu ning veel seda, ja 
pärast pikki pärimisi nad teatavad, et sellist inimest, kes on nii palju lugenud ja kõike teab, 
võib kohata harva. 

Sapagi ei kuule nende arvamusi. Lõpetanud jutustuse, askeldab ta juba hobustega. Terve 
päeva jooksis ta ringi, otsides kaeru, õlgi, toidumoona, nüüd viis ta hobused jooma. 

Nädal aega tagasi palus ta minult lõpparvet, sest ma olevat talle öelnud midagi teravat. 
Seejuures ei olnud ma talle lausunud ühtegi sõimusõna. 

Ma vabandasin ja palusin teda jääda. 

Rahuldatuna tõstab pikakasvuline Sapagi veelgi energilisemalt oma pikki koibi, hüpates 
koormapakkide vahel, ja teeb kõiki töid, mis talle aga kätte antakse. 

»Kui te ta töökoormat ei kergenda,” ütles P. N. eile, ,.siis ta lihtsalt ei pea vastu ja 
haigestub.” 

Kuid nüüdsest alates Sapagi saatus muutub. Ma võtan ta oma isiklikule arvele, tema 
asemele aga palgatakse uus korealane. 

Siitpeale on tema tööks moona ostmine ja jutustused. 

»»Noh, nüüd tuleb muinasjutud kõrvale jätta, vanamehed on kokku kogunenud,” teatab 
mulle P.N. 

Ma loobun kuulekalt muinasjuttudest ja me hakkame arutama eelseisva rännaku 
üksikasju. 

Teejuhist vanamees ei tulnud üldse, tema asemel tuli ta kaaslane, suurekasvuline, umbes 
neljakümne viie aastane energiline ning enesekindel korealane. 

» NIISIIS te soovite minna Pektusanile?” 

»Jah, Strelbitskiga olen seal käinud.” 
»»Ma tahan minna mitte ainult Pektusanile, vaid sealt ka Jalule,” ütlen mina. 


» Sinna pole teed,” vastab tema. 

»»Kuid vanamees räägib, et on.” 

»» Vanamees ei tea midagi: seal on praegu põlvist saadik lund ja hunhuusid, sealt on 
nelisada versta Jalu jõeni.” 

»»Kuid kogu Jalu on ju nelisada versta — kuidas saab siis nelisada versta olla 
ülemjooksuni.” 

»»Pai ju kõverusi.” 

Öelge talle,” ütlen ma, ,,et tema sõnades on palju kõverusi.” 

»Ta ütleb, et äärmisel juhul viib ta meid esimese korea külani sellel teel — kakssada 
liid Pektusanist.” 

»» Tähendab, tee on olemas?” 

»»Seal on palju ohtlikke inimesi.” 

»»Küsige temalt, kui palju ta neid nägi, kui käis seal koos Strelbitskiga.” 

»»Kahte.” 

»»Selles asi ongi, et talvel pole ohtlikel inimestel seal midagi teha — nad käivad seal 
suvel Žõn-šõni (50) järel, hirve sarvede ja kulla järel —, midagi sellest ei saa talvel kätte, 
ja praegu on juba talv. öelge talle, et Strelbitski raamat on minu ees.” 

Ma näitasin talle raamatut. 

»balju ta tahab, kui meile teed juhatab?” 

»» Ta tahab nelikümmend dollarit.” 

»»Viieteistkümne tööpäeva eest?” 

»Strelbitski andis talle kakskümmend dollarit ja ta läks temaga ainult Pektusanini.” 

»Kuid Strelbitski läks raske koormaga, ajas lambaid, ta läks Pektusanini kuus päeva, 
meie aga kaks.” 

»» Olevat ohtlik, vähemaga ta ei tule ja keegi peale tema ei tule.” P. N. madaldab häält ja 
ütleb: ,,Neil on streik.” 

»»911S lähen ma ilma teejuhita või võtan hunhuusi.” 

»»Hunhuuse praegu ei ole.” 

»Aga mida on siis karta?” 

»Selle peale ei saa me midagi vastata. Vähema kui neljakümne dollariga ei tule.” 

»No aitab, ma ei võta teejuhti. Nüüd koormavedajad: kas on tahtjaid? Palju tahavad?” 
»»Kümme dollarit hobuse pealt ja ainult Pektusanini.” 

»Mitu puuda hobuse kohta?” 

»Neli.” 


»»Ma annan neli dollarit.” 

»Ei taha.” 

Me paneme kraami hobustele ja läheme kõik jala. Öelge vanameestele, et ma tänan 
neid ja ei pea neid enam kinni.” 

Meie teejuht on väga erutatud, räägib midagi ägedalt, kõik lahkuvad. 

»»Teejuht heidab neile ette, et nad ei ole külalislahked,” tõlgib P. N., , ja tahavad meid 
tohi neilt võtta soovi sõita meie juurde, sest nad toovad siia palju raha.” 

Meelehärmi pärast asun inglise keele kallale. 

N. J. läks veel päevavalges hiina poolele metsseajahile, ning viibis seal koos Bessedini 
ja Hapoviga kella kaheteistkümneni öösel. Nad kuulsid küll röhkimist, kuid pimeduse 
tõttu ei näinud ühtegi metssiga. 


28. septembril. 


Ärkasin ebameeldiva tundega: niisiis, midagi pole ära tehtud edasiseks rännakuks. 

Kuidas siis on, P. N., mis me teeme?” 

Oodake, juba käis eilne vanamees. ,,Mina,” ütles ta, ,,andsin sõna ja tulen ilma 
kaaslaseta.” Teejuht Musanist jändas temaga eile öö läbi. Vanamees tuleb kauplemata. 
Koormavedajad on nõus viie dollariga nelja puuda eest Pektusanini. Mul on hea meel, et 
eilne teejuht ei tule: tema juhtimisel oleks lugu lõppenud sellega, et oleksime pöördunud 
Pektusanilt tagasi Tjan-pesse. Ta ütleb, et teed ei ole, ja kuidas sa teda kontrollid.” 

Nii lahenes kõik korraga. 

»Aga miks vanamees meiega Amnokgangile (Jalule) ei tule?” 

»» Tal ei ole hobust.” 
»»Ma annan talle hobuse.” 

Vanamees tuli ja P. N, teatab: 

»Ta on nõus.” 

Terve päev kulus asjade ülevaatamiseks ja ümberpakkimiseks. Hävitame kõik, mis 
võimalik: kastid, kõik asjad, mis on osutunud kõlbmatuiks. 

»»Nii näiteks oleme puutumatult kaasa vedanud kümme naela suhkrut: tuleb jagada see 
inimestele.” 


Padrunid võttis igaüks oma kätte. Kokku viskasime ära ainult puuda kolm. Ülejäänud 
tuleb viia Pektusanini. 


Täna on puhkus ja mõtted rändavad siit väga kaugele. 

Vaikselt ja aegamööda tehakse iga tööd. Pärast, kui tagasi vaatad, näed, et on üsna palju 
tehtud, aga praegu, töö sees olles on parem lõpule mitte mõelda. 

Ma vaatlen mõnuga ega suuda küllalt imetleda korealasi: nad tunglevad õues, sorteerivad 
pakke. 

Kui palju on nendel viisakust ja kasvatust! Kui hästi nad kohtlevad nii üksteist kui ka 
võõraid ja kui delikaatsed nad on! Nende lapsed on väga uudishimulikud ja liigutavalt 
abivalmid. Ma võtsin taskust paberossi ja üks poistest sööstab kohe kuhugi. Jookseb tagasi 
tukiga — süütamiseks. 

Ma pildistasin neid täna ja tegin pildistades liigutuse, millest nad arvasid, et käsin neid 
laiali minna. Silmapilk tegid nad seda. Kui annad neile kompvekki või suhkrut, võtavad 
selle alati vastu kahe käega: lugupidamise märk! 

Milline nägude ja ilmete mitmekesisus! 

Siin on roomlane, seal egiptlane, siin üks, seal teine võiks olla mu poeg, too aga on 
ehtne kalmõkk. 

Näod on lahked, oma olemuselt lahked. 

Mulle meenuvad ühe vene turisti sõnad, et korealane armastab keppi ja temaga läbi käies 
tuleb lasta end paista üliväärikana, tuleb teda aeg-ajalt peksta. 

On häbi niisuguste vene turistide pärast. Milline elajas peab küll olema, et mõelda nende 
laste hulgas rusikale! 

Käisin vaatamas Tjanpe küla. Tegelikult on siin küla, teineteisest versta kaugusel. Kokku 
32 fansat. 

Küla servale on püstitatud palkidest tõke, mis peab kaitsma kurja mäe kiirte eest. 

Maastik on siin tasane — umbes versta ulatuses põllud. Ahtake Tumangang voolab 
vulisedes mööda kive. 

Hilissügis, pole jälgegi rohelusest, kõik on kollane ja kuivanud, hõre metsatukk hääbub 
silmapiiril. 

Vaevu paistavad mäed idas ja läänes, põhjas aga, kuhu viib meie tee, mägesid enam ei 
ole, kuid kogu maa on nagu paisunud ja tõusnud mägede kõrgusele, 

Tjanpe on tsivilisatsiooni pioneer võitluses taiga vastu. See asula rajati siia 240 aastat 
tagasi. Samal ajal ehitati siia võrdlemisi halb tee Musanist. 

Musani nimeks oli siis Samsan (kolm mäge). Sel ajal ei olnud siin veel üldse põllumaad. 

Nüüd on mets juba umbes kahekümne versta ulatuses maha võetud ja maad 
seitsmekümne tiinu ümber põlluks haritud. 


Sellise arvestuse põhjal jõuab tuhande või kahe tuhande aasta pärast järg ka Pektusani 
kätte. 

Fansasid on sama palju kui ennegi: rahvast on pisut juurde tulnud, pisut vähenenud, kuid 
üldiselt on kõik endist viisi. Võib-olla pidurdab neid see, et on vaja üle minna neile 
tundmatule rukki-, kaera- ja kartuli-kultuuri viljelemisele, sest siin kasvavad nii riis kui ka 
mais juba halvasti. 

Ka Musani linn ei ole muutunud. Mis puutub ringkonda, siis oli siin varem 5700 fansat, 
nüüd aga on järele jäänud 3300. 

»Kas see tähendab, et korea rahvas sureb välja?” 

»Jah, juurdekasvu ei ole. Paljud on läinud Hiinasse ja Venemaale.” 

»»MISs on siin juhtunud nende 240 aasta jooksul tähelepanuväärset?” 

»Mitte midagi peale hunhuuside.” 

Möödunud aastal tulnud neid mitusada ja kogu küla põgenenud nende eest mägedesse. 

Varem oli palju pantreid ja tiigreid, nüüd on vähem. 

Kakskümmend aastat tagasi käis siin hiinlaste komisjon riigipiiri kindlaks määramas. 
Olid valmistatud ka 

172 


piiritulbad (ma nägin neid, 35 kiviplaati), kuid kohale ei pandud ja sest ajast saadik pole 
siin käidud. 

Muide, Pektusanil peksid hiinlased tol korral läbi meie teejuhi venna, kes on pärit 
Musanist. 

Mis eest?” 

»»Vend kinnitas, et Pektusan kuulub Koreale, nad vihastusid ja peksid ta läbi.” 

Läheneb õhtu. On kuulda jõe kohinat ja küla õhtusi hääli: vasikate möögimist, härgade 
ja lehmade ammujnist. 

Korealased istuvad õues minu ümber. Kõik jutud on lõppenud. 

»»Jah, niikaua kui venelased ei tule, ei lase hunhuusid meid elada,” ohkab üks 
vanameestest. 

»» Venelased ei tule,” ütlen mina. 

»Tulevad,” noogutab vanamees veendunult peaga. 

Regi sõidab mööda. Vankreid pole siin üldse, nii suvel kui ka talvel kasutatakse 
jalastega veokeid. 

Homsest päevast algab meie ekspeditsiooni kõige tõsisem periood. Parimal juhul tuleb 
meil läbida kakssada versta maad, mis kuulub metsloomadele ja hunhuusidele. Kui tuleb 
lumi, mis saab siis meist, ja kas jätkub sööta meie hobustele? 


Kõik on juba õhtul valmis pandud selleks, et varakult, kell neli hommikul teele asuda. 

Veel ikka ei käota ma lootust viia liikumiskiirus neljakümne verstani, seni on õnnestunud 
kõige rohkem 34 versta, ja sedagi ööst lisa võttes. Siin pole aga öine sõit mõeldav, ja 
päevad lähevad üha lühemaks ja lühemaks. 

Just praegu vaatasin kaarti, käidud on alles viiendik teed — 300 versta. 


29. septembril. 


Kell on kolm. 

Öö on tähine, selge ja külm. 

Kuu viimane veerand on pagenud kõrgele, kõrgele taevasse, väiksena ning nukrana 
valgustab ta sealt maad; päike tabab teda veel kõrgel taevas. 

Meie äratasime seekord kuked ja nüüd püüavad nad 

hämmeldunult, energilise kiremisega kaotatud tasa teha. 

Meie lõke põleb tuhmilt, sellest lendab sädemeid ja valge suits kaob ööpimedusse. 

Enne poolt kuut ei läinud meil siiski korda teele asuda. 

Meid tuli saatma kogu küla meessoost elanikkond. Meid saadetakse teele järgmiste 
sõnadega: 

»»Me soovime venelastele palju õnne. Venelased on õnnelikud: kui nad tulevad, vaikib 
tuul ja paistab päike. Las venelased tulevad sagedamini meile, me oleme siis söönud ja 
riides ning kaitstud hunhuuside eest.” 

Muide hunhuusidest: ühe koormahobusega kaasa tulnud korealase vend tuli eile tagasi ja 
rääkis, et hunhuuse on palju, nad korjavad huanso-tsuri tervistavaid juuri. 

Sel ajal, kui kogu rohi on kuivanud ja huanso-tsuri üksinda haljendab, on teda kerge 
leida. 

Säärased korjajad riskivad sageli eluga, sest aastaaeg on ohtlik ja esimene lumi tuiskab 
vaevumärgatavad teerajad kiiresti kinni. 

Maapind tõuseb ja metsa on rohkem. Tumangangi jõe hiinapoolne kallas, mida mööda 
me liigume, on ligi kolmesaja sülla laiune org, seal kasvab hõredalt lehiseid ja maapind 
on käetud kõrge kuivanud rohuga, mida hobused käigul meelsasti naksavad. 

Teed ei ole, on ainult rada, kuid teed teha ei ole vaja, igalt poolt võib veel läbi sõita, 
üle ojade on isegi sillad — need on jäljed hiina komisjonist, kes töötas siin 
kakskümmend aastat tagasi, nad liikusid Pektusanilt alla piki Tumangangi kallast. 

Neljandal verstal on viimane, Purgunpau asula. 


12-ndal verstal on Tsõn-sani mägi, mida korealased peavad pühaks. Tal on omapärane 
kuju, mis sarnaneb peata ja käteta inimese ülemise kehaosaga. 

Mägi asub umbes 700 jalga meist kõrgemal. 

Tipus on umbes 30-süllane tasane koht. Sellel tasasel kohal on korealaste jutu järgi 
hiiglasuur kiviplaat ja selle peal suur malelaud. Vägilased mängivad seal jõudehetkil kabet. 

Pektusanilt* paistab nii see kui ka järgmine — Pun-noktoui mägi, millel on tohutu 
suure, taeva poole pööratud näo kuju. 

Üle selle mäeselja läheb tee Konsani ja Tjanpesse. 

Meie tee läheb kogu aeg mööda Tumangangi orgu, jõgi kujutab siin endast ainult 
vulisevat selget oja (51). 

Ümbrus on peaaegu eranditult lehiseid täis kasvanud. Nende tihedad kuldsed okkad 
tõusevad kõrgele ja varjutavad mahedalt helesinise sügistaeva, 

20-ndal verstal nägime me mäeharjalt esmakordselt nii Pektusani kui ka Sjöpeksani 
(Väike Pektusan). 

Hiljem on teda näha sageli, aga sellelt kohalt, kus ma kirjutan, nimelt 38-ndal verstal 
Tjanpest, on Pektusan nagu peopesal. 

Hõre, igal. pool põlenud mets ei takista meid teda vaatamast. 

Alles praegu jõudsin ma selgusele selle mäe kuju suhtes. Ta on ümmargune, kuid 
küljelt on näha ainult tema diameeter, ülejäänu peab jääma kujutlusvõime hooleks. 
Läbimõõt on väga suur (korealased hindavad tema ülaosa ümbermõõtu 170 liile, järve 
ümbermõõtu aga 80 liile). Siis on see muidugi midagi grandioosset. 

Kaks Pektusani vaadet olid väga efektsed. 

Eile päikeseloojangu ajal oli ta läbipaistvalt piimjas, õrnroheline. 

Täna enne päikesetõusu paistis ta hoommikuses udus silmapiiril hiiglasuure, taevasse 
kerkiva pärlhalli ümmarguse mäena. 

Praegu näib ta nii efektne. 

Ta jäärakutes on lund ja see teeb ta valgeks. Suvel on ta must ja ainult äär seal päris 
ülal, kus on pimss, näib nagu heledam. 

ööbisime metsikus köhas, mingi mäe jalamil. Mäe nimi on korea keeles Hansou-an — 
punane muld, arvatavasti on temas kinaveri. Mäes on tohutu hulk koopaid. 

Samas kohiseb Tumangang, millest on ehitatud üle isegi sild — kakskümmend aastat 
tagasi siinviibinud 


* Korealased räägivad, et need kaks mäge saavad Pektusanilt kiiri ja on seetõttu samuti 


pühad. 

hiina komisjoni jaoks. On olemas kuiv ülepääsukoht hobustele ja väga palju kuivi puid. 

Me süütasime viis lõket, kaitstes end siinsete valitsejate — tiigrite, pantrite ja 
hunhuuside.eest. 

Muide hunhuusidest: täna sõitsime mööda ühest lehtonnist, kus oli värskeid jälgi 
inimeste sealviibimisest tulease oli veel soe. Onnist leidsime kaks kimpu ravijuuri 
huansot, mida müüakse 25 soni nael. 

Kaupa umbes 30 rubla eest. Ilmselt põgenesid need õnnetud hunhuusid — kaks meest 
— meie lähenedes metsa. 

Samuti põgenes ka panter, keda märkas N. J. 

Teel juhtus ette mitu metskitse, tulistasime, kuid seni edutult. 

On õhtu. Sel ööl on minu kord valves olla. 

Kell üheksa tulistasime mitu korda, et rohkem hirmu teha. Ma asetasin oma laua lõkke 
äärde ja otsustasin ajaviiteks õppida inglise keelt. 

Tõtt öelda tahtsin hullupööra magada. 

Korealased koormahobuste juurest päästsid mind vaevast. 

»»Heitke kõik magama, sest meie ei saa magada niikuinii. Meil ei ole sooje riideid, ja 
hobuste järele peab ju ikkagi vaatama.” 

Ma ei lasknud end kahte korda paluda: heitsin ise magama ja võtsin ka oma mehed 
vahipostidelt maha. 


KOLMAS PEATUKK 
UURIMISED PEKTUSANI VULKAANI RAJOONIS 


29. septembril. 


Korealased äratasid meid kell kolm. 

Niisiis, hunhuuside, tiigrite ja pantrite riigis on kõik korras. 

»Aga mis nad peaksidki siin tegema?” ütleb Bibik põlglikult. ,, Küllap näete, et teekonna 
lõpuni ei kohta me kedagi.” 

»Kuid kirjutatakse ja räägitakse?” 


»MIS siis, et kirjutavad ja räägivad.” 

Täna on täägid ära võetud, püssidel on katted ümber ja N. J. hellitab jahilootusi, ta sõidab 
ees ning hoiab püssi laskevalmis. 

Ma tahtsin temaga kaasa sõita, kuid innustusin pildistamisest, seejärel hakkasin kirjutama ja 
olen nüüd üksinda sügisese ning pealegi põlenud metsa haudvaikuses, türkiissinise taeva 
imekauni võlvi all. Midagi pruuni sööstis hüpetega läbi võsa: metskits või panter? Kuid kas 
see pole ükskõik — nende paikade ähvardav ilme on juba kadunud. 

Eile laskis mahajäänud Bibik varest, P. N. aga kukkus sadulast. 

»Ma arvasin,” ütles ta tõustes, ,,et mind tapsid hunhuusid.” 

Bibik tähendas kuhugi kõrvale: ,,Kaks tapetut korraga.” 

Kõikjal aina mets ja üha lehised, harva on nende seas kaski. Varem kohtasime küngaste 
harjadel ka väikesi tammi. 

See, mida ma nägin, on üldiselt vähekõlblik mets, Kuid tuleb ette ka üksikuid otse 
suurepäraseid mastipuid, kusjuures nende väärtus on veelgi suurem seetõttu, et need on 
lehised. Kuid niisugust metsa on äärmiselt vähe ja selle olemasolu tõendab vaid seda, et 
looduslikud tingimused on niisuguse metsa kasvuks soodsad, ja kui see asi korralikult kätte 
võtta, võib saja aasta pärast kasvada eeskujulik mets. Kuid praegu on see üldiselt aegade 
jooksul kogunenud rämps, enamasti kõrbenud, põlenud ja kuivanud. Tervete süldade ulatuses, 
kuhu aga pilgu heidad, kasvab noor, tihe võsa, kus taimed üksteist lämmatavad. Kohati on võsa 
kuivanud. Tervete verstade kaupa ulatub kaugemale kõrgem noor mets, mis on kas kuivanud 
või tulekahju tõttu hävinud. Nukker ning hale pilt murtud latvadest ja puutüügastest. 

»Kas see mets põles ammu maha?” 

» Ammu.” 
Mets on surnud ja siia tekib lagendik. Sõitsime veel 20 versta ja Tumangang kadus. Juba 
ööbimiskohas oli ta ainult poole sülla laiune oja. 

Ta kadus Pektusani lähedal väikeses jäärakus Ponga järve juures, mille pikkus on umbes 
sada sülda, laius aga veelgi väiksem. 

Sellest on jõgi ka oma nime saanud: Tuman — kadunud, gang — jõgi. 

Ponga järv ja kogu soine ümbrus ongi Tumangangi allikaiks, mitte aga draakoni järv 
Pektusani tipul. 

Kuni teekaaslastele järele jõudsin, oli N. J. vahepeal karu kohanud ja teda tulistanud, kuid 
vahemaa oli liiga suur. 


Must karu, keskmist kasvu, oli söönud parajasti sinikaid, mida siin on ääretult palju (52). 


Peale selle oli N. J. näinud kaht metskitse ja guraanide (metssokkude) karja. 
Siin leidub tohutul hulgal igasuguseid metsloomi, kes pealegi ei tea veel inimest karta. Koht on 
jahipidamiseks suurepärane: N. J. palus kin- 

kida talle selleks ühe päeva. Pärismaalased lubavad ajada talle välja niihästi tiigreid kui 
ka pantreid, karusid ja metskitsi. 

Kui mets ühest otsast pealttuule põlema süüdata ja asuda seejärel vastaspoolele, varem 
põlenud kohale, siis jooksevad kõik loomad ise teie aheliku otsa. 

Ma kutsun siia kunstnikke vaatama ürgset loodust. 

Siin näiteks on teekäänak ja silme ees laiub siinne tulekahjudest säilinud põlistaiga. Kõrged 
puuhiiglased sirutuvad ülespoole ja läbi nende kuldkollase lehestiku paistab õrnsinine taevas. 
Teised samasugused hiiglased, kes on oma elu ara elanud, puhkavad rahulikult maas. Neid 
katab tiheda smaragdrohelise vaibana igihaljas sammal, millele on langenud ülalt väikesi 
kollaseid lehiseõisi. 

Siin valitseb põline rahu ja siin-seal kasvav nukker elupuu sobib siia, sellesse 
kalmistuvaikusse, väga hästi. 

Häiritud ladvad sosistavad midagi omavahel. 

Me eemaldume neist, ja juba kaugelt kostavad meie koormahobuste ajajateks palgatud 
korealaste viimased hõiked. Nad karjuvad oma tillukeste hobuste peale, — idamaa inimesed, 
idamaistes rõivastes, külma vastu mingid daamipeakatted, heasüdamlikud, lihtsad, piiluvad 
aralt iga põõsa, iga sahina poole. 

Edasi järgneb juba kodune taiga: tukake põlis-kuuski — lohakas, räpane nagu vana ihnuri 
rüü; pikad rohekalt läbipaistvad tuustid ripuvad vanadelt igerikelt hallidelt kuuskedelt. Lõhnab 
niiskuse ja keldri järele: hobune astub ettevaatlikult, aeg-ajalt vajub ta jalg kõdunenud kändu. 

Jäärak; kollakas-pruunmustjas võsa, selle köhal ripuvad kõrgete kaunitaride-lehiste kollased 
oksad. 

»Isanda lemmikpaigad,” räägivad korealased, kes kunagi ei julge niisugustes kohtades 
nimetada tiigrit nimepidi, ja püüavad neist kiiresti mööda minna. 

Tunned, et see on tõesti siinsete paikade isanda eluase, — iga hetk võib ta, värvilt 
samasugune nagu see loodus, välja karata, maha heita ja kassina keelt limpsates rõõmsalt 
kahele poole sabaga peksma hakata. 

Edasi aga paistavad põlenud, kuivanud puutüükad üksildaselt mingis valkjashallis, päikesest 
põletatud 

kõrbes. Isegi rohi ei kasva siin, ja nähtavale on tulnud imepeenike, sädelev pimsslüv. 

Liival on selgesti näha igasuguste loomade jälgi: kõrvuti oina sõraga tema kiskjast teekaaslase 
käpp. Palju jälgi, mida juba osaliselt katavad lehistelt langenud kollased õied. 

Me läheneme oma rännaku kulminatsioonipunktile ja ühtlasi peaeesmärgile — Pektusanile, 
kõrgeimale tipme (8000 jalga merepinnast) määratu suures Tšanbaišani mäeahelikus, mis läbib 
kogu Mandžuuria läänest itta (53). 

Enne meid, nagu ma juba mainisin, on Pektusanil käinud kaks inimest: XVII sajandil üks 
misjonär ja 1894. aastal meie polkovnik Strelbitski. Misjonär lähenes mäeahelikule läänest; 
mööda seda Amnokgangi (Jalu) lisajõge, mille suudmes asus ja on praegugi Hiina küla 
Mauõršan (Lintsjang) (54). 

Sedasama teed läks misjonär ka tagasi. 

Polkovnik Strelbitski lähenes Pektusanile idast, seda teed mööda, mida mööda läheme nüüd 
ka meie. Ta oli Pektusani tipul ja laskus isegi tema järve, mis asub kraatris 1300 jala 
sügavuses. 

Võib täie veendumusega öelda, et polkovnik Strelbitski oli esimene inimene, kelle jalg astus 
selle püha järve kaldale. Seda kinnitab fakt, et siin viibinud misjonär kraatrisse ei laskunud; mis 
aga puutub kohalikesse elanikesse, siis tunnevad niihästi hiinlased kui ka korealased säärast 
hirmu püha järve ees, milles elab draakon, et nad ei julge isegi Pektusani harjale läheneda, 
rääkimata järve juurde laskumisest. Lakkamatuid, perioodilisi loodusnähtusi, mis leiavad aset 
Pektusani harjal — tuulepöörised, kraatrist väljalendav aur ja mõnikord ka pimsstolm, aeg- 
ajalt kostev maa-alune mürin —, peavad kohalikud elanikud selle tõenduseks, et seal elab 
draakon, ja sellepärast ruttab nii hiinlane kui ka korealane — juhuslikud jahimehed siinsetes 
paikades — kaugemale salapärasest, meeletut hirmu tekitavast draakonist. 

Polkovnik Strelbitski, kes kavatses Pektusanilt minna Amnokgangile, ei pääsenud sinna ja 
tuli sama teed kaudu tagasi Tjanpesse, sest teejuhid teatasid talle 

kategooriliselt, et Pektusanist lääne pool ei ole teed ega elamuid. 
Minu teejuht hakkas alguses nagu midagi teest rääkima, kuid pärastpoole teatas mulle samuti, 
et teed ei ole. 


Ma ei kaota lootust: kas ma satun XVII sajandi misjonäri teele või lähen uut teed mööda, kuid 


ma tegin otsuseks maksku mis maksab mitte tagasi pöörduda, vaid edasi minna, äärmisel juhul 
isegi kompassi järgi. 

Oma otsust hoian ma esialgu teejuhi eest saladuses, et teda mitte ara hirmutada. 

Peale selle kõikidele meelitava mõtte viibida niisugustes kohtades, kuhu eurooplase jalg ei ole 
veel astunud, oli ekspeditsiooni eesmärgiks, nagu ma juba mainisin, uurida selle maanurga 
kolme suure jõe, ja nimelt: Tumangangi, mis voolab itta, Jaapani merre, Amnokgangi — mis 
voolab loodesse, Kollasesse merre, ja Sungari, mis suubub Amuuri ja voolab põhja, lätteid. 
Legendi järgi saavad kõik need kolm jõge alguse salapärasest Pektusani järvest, kusjuures ühe 
Sungari lisajõe lätted on otseselt kraatri lõhe kaudu ühendatud Pektusani järvega, langedes 
joana mitme tuhande jala kõrguselt orgu, Tumangang ja Amnokgang aga saavad oma vee 
allikatest, mis imbuvad välja järvest. 

Meie uurimused kinnitasid polkovnik Strelbitski oletust, et Tumangangi jõgi ei alga mitte 
Pektusanilt, vaid lõuna poolt, Pektusani ümbritsevatest metsadest ja soodest, ja nimelt umbes 
20 versta kaugusel Pektusanist, Ponga järve lähedusest, mille diameeter on ligi sada sülda. 

Kuidas on lugu kähe teise jõega, seda saame varsti teada. 

Täna ööbime juba Pektusani jalamil... 

Tee on ikka samasugune vaevunähtav rada keset jäärakuid ja metsi. 

Murtud puude lademete ümbert ringi minnes kaotame me sageli tee ja otsime kaua seda 
kitsast, poole arssina laiust rada, mis on tallatud sügavale maasse, nii sügavale, et hobused 
saavad käia ainult sammu. 

See on ikka veel esimese inimese esimene jälg. 

Tee hargneb ja teejuht palub oodata mahajäänud voori. 

Me seisame mingi okstest tehtud onni juures. 

See on hunhuuside eluase. 

Hunhuusid, hunhuusid — kuid kus on siis lõpuks need hunhuusid?! 

Ja äkki tulevad sügavast jäärakust välja . kaks räbalates hiinlast... 

»Hunhuusid ...” sosistatakse mulle ehmunult. 

Kuid mina olen rõõmus: lõpuks ometi näen ma neid, sest tagasi saabudes võidakse ju küsida: 
»Kas hunhuuse nägid?” — ja ma pole neid näinud. 

Nüüd seisavad nad minu ees. Pole sest midagi, et nad on räbalates, kollaste nägudega ja 
haletsusväärsed. Vanamehel on kurnatud, oopiumi tarvitamisest kahvatu nägu... 

Neil on laiad hiina püksid, lühikesed hiina kuued, patsid, seljas paunad nagu meie Siberi 
hulgustel. 


» Andke ruttu fotoaparaat: vaat siia, siia, selle hüti juurde pange nad seisma ... Võtke 
küpsiseid, suitsu, ainult jumala pärast seiske paigal, ärge liigutage. Paunast paistab nuga? Nuga, 
nuga, pange kõige pühade nimel nii, et see näha oleks.” 

»Vas. Vas!... Kuhu ta siis lõppude lõpuks on jäänud? Küsige nende käest, kuhu nad 
lähevad?” 

»Koju,” vastab tõlk. 

»Kuidas koju? Mis kodu võib olla hunhuusidel?” 

»Nad on jahimehed ja nende fansa asub siin metsas mõne lii kaugusel.” 

»Mida nad kütivad ja millega?” 

»Nad püüavad kõiki loomi lõksude ja paeltega.” 

»Kas neil püsse on?” 

»»Püsse neil ei ole, kuid on nooled, nooltega kütivad nad hirvesid.” 

»Aga noaga, mida nad teevad selle noaga?” 

»Noaga kaevavad nad juuri.” 

»Kust nad tulevad?” 

»Nad tulevad Amnokgangilt, kus olid oma sugulaste pool.” 

»Kuidas? Tähendab tee Amnokgangile on olemas?” 

V. V. küsib ja tõlgib mulle: 

Seesama ongi, siin on teekäänak.” 

»Kes siis kasutab seda teed?” 

»Nad räägivad, et siin liiguvad hiinlased ja korealased. Korealased käivad oma sugulaste 
pool Tjanpes, hiinlased — kauplemise otstarbel — Amnokgangi jõel ja Pektusani kaudu 
Girinis.” 

»Mis see siis on? Tähendab, me liigume peaaegu mööda suurt teed?” 

Inimesed aga, kes on siin olnud, kirjutavad: ,, Niisiis oleme jõudnud sellistesse kohtadesse, 
kust, nagu näib, ei ole muud väljapääsu kui ainult tagasitee.” (55) 

Näib? 

»Miks te siis ei näidanud seda teed Jalu jõele?” küsin ma teejuhilt. 

See vaikib. Aga kus on hunhuusid? Nad vastavad: hunhuuse pole. 

Mõeldud, tehtud: ma saadan Pektusanilt kogu liigse kraami tagasi ja lähen Amnokgangile 
kerge varustusega. 

Amnokgangil aga lasen lahti kogu oma saatjaskonna. 

Korealased alustavad jälle oma laulu: 


»Kuid Amnokgang on kõige ohtlikum — seal tulistatakse otse hiina kaldalt. Mandžuurias 
aga on nii palju hunhuuse...” 

»Noh, aitab, muinasjutud huvitavad mind küll, kuid mitte niisugused.” 

Kähe ,,hunhuusiga” jätsin ma väga sõbralikult hüvasti ja nende küsimusele, kuhu siirdume 
Pektusanilt, vastasin: 

»Tuleme tagasi selle hüti juurde ja läheme mööda teie poolt näidatud teed Amnokile.” 

«Millal?” 

»2, 3 Või 4 päeva pärast.” 

Oli veel valge, kui jõudsime peatuskohta. 

Kohta, kuhu me ööbima jäime, nimetatakse Burtopoiks, mis tähendab ,,tömp ots”. 

Suur jahimeeste onn, täpselt samasugune, nagu neid on palju Ufaa kubermangu kaugetel 
heinamaadel ja metsades, ja sinna me siis kõik asusimegi. 

Mu ümber magavad korealased, meie kolm sõdurit, N.J., N.N. ja-1.-A. 

Korealased väsisid möödunud ööl ära ja me vahetasime nad täna välja. 

On minu kord valvata ja ma käin kord väljas, kord istun ja kirjutan oma päevikut. 

Keset onni on väike lõke ja kibe suits levib sinaka pilvena onnis ning paneb silmad 
kipitama, enne kui ta katuseava kaudu välja läheb. 

Ainult Bessedin on ärkvel ja jutustab mulle imelikku lugu oma elust. Talle on, nagu 
öeldakse, vaim peale tulnud ja ta tahab oma südant kergendada. 

Ümbrus on säärane, et võib veel äkki pattu kahetsemata surra...” 

Kell 11 äratasin ma 1. A. ja heitsin magama. 

Kell pool kolm ärkasin, hüüdsin 1. A-d ja tegin korralduse äratada inimesed. 

Tegime suurema lõkke, panime teekannu tulele, ja kõik istusid tule ümber, kössitades 
sissetungiva välisõhu jahedates puhangutes. 

Korealased on meiega harjunud ja räägivad häbenemata kõigest. 

Kõnelevad endistest ekspeditsioonidest, kaebavad veidi ekspeditsioonikomandode hoolimatu 
käitumise üle. 


30. septembril. 


Pektusanile! 

Asusime teele kell kuus, just sel hetkel kui päike hakkas tõusma. Me peatasime hobused 
mäeküljel ja vaatasime päikesetõusu võluvat panoraami. 

Idas tohutu suurel maa-alal kuhjuvad mäed. Kõik need mäed on mähitud sinisesse 
läbipaistvasse loori Läbi selle loori paistab juba tõusva päikese roosa helk. 


Kõik on veel poolhämaruses, kuid Pektusan on juba päikesekiirtest valgustatud ja näib 
läbipaistvana purpurses lõõmas. Siin võib iga mäe suhtelise kõrguse kindlaks määrata selle 
järgi, millises järjekorras päike neid valgustama hakkab. 

Nüüd on valgustatud veel kaks mäge, mõlemad veripunaselt violetsed. Igal mäel on 
omamoodi rõivas, kuid ainult mägede kuningal — Pektusanil — on purpurne rüü. Kuid paraad 
lõpeb peagi — esimeste päikesekiirte 

uhke pidurüü kaob ja täies päikesevalguses Pektusan paistab juba inetuna: määrdunud-hallina, 
valgete lume-triipudega jäärakutes. Piirjooned on sama mahedad nagu teistelgi Korea mägedel, 
puuduvad ähvardavad, rippuvad Kaukasuse kaljud. Pealtnäha on siin niisama vaikne ja rahulik 
nagu kõikjal ennegi. 

Vastupidi, Pektusanist on hulga kaunim kas või seegi piklik mägi, mille hari tuletab meelde 
surnud vägilase profiili. Laup, veidi lai nina, terav suujoon, soomusrüüs 

rind, jalad. Kõrval on kiiver. Või siis see püha mägi — ilma peata keha — Pektusani kiir. 

Isegi Väike-Pektusan on huvitavam, sest tema kooniline kuju on kogu ulatuses nähtav, 
kuna aga siin jalamil, jätab Pektusan tükil ajal mingi laia ja koost-valgunu mulje. 

Niisiis asendub esimene, lühiajaline, kuid väga võimas ning väga omapärane mulje kiiresti 
mingi tavalise ja isegi viletsa proosaga. 

Me tõuseme ükskõikseina kõrgemale. 

Mets muutub hõredamaks. On kadunud ka smaragd-roheline karm rohi, ainuke, mida ei ole 
hävitanud kuldkollase sügise külmad. Algas sammal, samblavaibad, mida mööda astuvad 
hääletult hobuste jalad, jättes igavesed jäljed. Eelmise, 1894. aasta ekspeditsiooni rataste jäljed 
on ka praegu veel täiesti värsked. 

Kui kaunid on need rohekas-hallid, tumepunased, õrnlillad hallide ja valgete pärlitega 
tikitud samblavaibad! 

Sulg ei suuda kirjeldada nende ilu, ei anna seda edasi ka foto; on vaja pintslit — ja mulle 
meenub K. A. Korovin, tema suurepärane maal Arhangelski tundrast, teistsuguste sammaldega, 
kui need siin. 

Tõuseme üha kõrgemale. Ei ole puid ega samblaid, ainult peenike hall pimssliiv ja siin-seal 
harva kidur kaseke. 

Mõnikord tõuseb tuul, haarab selle peene liiva ja heidab seda näkku. Näol ja kätel on 
valus. Ka silmad valutavad, sest see liiv sööb silmi ja tekitab silmalaugude põletikku. 

Hobuse seljast vaadates tekib rannaliiva mulje, kuid tähelepanelikumal vaatlusel on see 


midagi hoopis erilist: seal, merekaldal on näha, et töötas meri, siin aga on tuli oma töö 
teinud. Liiv on siin kerge, põlenud, kuna aga meri liiva olemust muutmata seda ainult lihvib. 
Siin on keemiline, seal — mere ääres — ainult mehaaniline töötlus. Siinse liiva 
domineerivaks värvuseks on määrdunud hall. 

Selle pimssliivaga on käetud kõik. Tuul ja vesi kan-navadi,seda kergelt ühest köhast teise 
ning seetõttu on Tcogu maapind täis künkaid ja jäärakuid. 

Ühes sellises jäärakus, kus ei olnud vett, kuid oli pimsiga segatud lumi, peatusime ning 
hakkasime valmistuma eelseisvaks mäkkeronimiseks. 

Pakiti välja paat, geodeetilised ja astronoomilised riistad, köied ja lood järve sügavuse 
mõõtmiseks. Kaasa toodud puudega keedeti teed, soojendati hernekonserve. Laagrisse jääb 
küllalt palju valvureid, sest korealased, kes on koormad kohale vedanud, ootavad selle kraami 
tagasivedu, mida pärast mäel käimist enam tarvis ei lähe. Ma saadan tagasi kõik telgid, muist 
riistu ja osa asju. 

Jõime teed. Pärast seda hakkasime mäetippu ronima. 

Keset mäenõlvakut vaatan tagasi — meie järel tulevad ka kõik üheksa korealast, kes olid 
jäetud valvama laagrit. 

Nagu selgus, olid nad meie viimasel ööbimiskohal märganud suitsuvinet, arvanud, et need 
on hunhuusid, ja tulnud tulema, jättes maha nii meie kui ka oma hobused. Nad jõudsid meie 
juurde ja nurisesid kibestunult minu üle, miks ma tookord neid kaht hunhuusi ei olnud tapnud 
või kinni võtnud. 

»Need ei olnud ju hunhuusid.” 

»Need olid hunhuusid. Kui nad oleksid olnud kohalikud elanikud, siis oleksid nad teadnud 
küla koreakeelset nimetust — Šadaren (asula Jalu lisajõe ülemjooksul, kuhu me läheme), 
nemad aga teadsid ainult hiinakeelset nimetust , Manon”. Metsades on aga praegu 
nelikümmend hunhuusi; need kaks lähevad ja teatavad viimastele, — ongi juba teatanud, ning 
seal põleb hunhuuside laagrituli ja meie kõik oleme nüüd Pektusanil nagu hiired lõksus.” 

»Mida need 40 inimest sellisel aastaajal metsas teevad? Mida nad söövad; läheneb talv, 
vihma- ja lumesajud, kus nad magavad?” 

»Me jutustame teile kogu tõe ja te saate teada, mida nad teevad. 23-meheline hunhuuside 
jõuk võttis kevadel kinni kaks korealast ja viis nad ühte siin läheduses asuvasse hiina fansasse. 
Seal neid piinati ja nad tunnistasid üles, et neil on kodus raha. Üht tahtsid nad kinni hoida, 
teise aga lahti lasta, kuid mehed polnud ühest külast. Siis andis fansa peremees lubaduse, et 

mõlemad maksavad 500 lani. Nad lasti minna. Hunhuusid võtsid nad kinni neljanda kuu ajal, 
võla lubasid nad aga tasuda seitsmenda kuu ajal; praegu on aga juba kaheksas kuu lõpukorral, 
kuid korealased ei tasu ikka veel oma võlga. Ja hunhuusid ei lähegi minema, ootavad ikka 
veel ning hauvad kättemaksu kõigile korealastele. Sel aastal tungisid nad juba kallale Tjanpe 
külale ning kõik pidid kuuks ajaks sealt põgenema. Aga nüüd me läheme koju, ja hunhuusid 
võtavad meid kinni.” 

»»Kust hunhuusid teavad, et te koju lähete, ja meiega ei tule?” 

»Nad teavad kõik, arvatavasti näevad ja kuulevad nad ka praegu, mis me räägime. 
Hunhuusid tapavad meid ära, siis aga teatavad Šadareni, seal on hunhuuse veelgi rohkem ja 
need tapavad ara teid.” 

»Nii et kõige parem on minna koos teiega tagasi Tjanpesse?” 

»»E-hee, e-hee!” noogutavad korealased rõõmsalt pead. 

Vaatan neid ja mul on neist ärarääkimata kahju nende kannatuste pärast, mida tekitab neile 
nende piinav ja alandav hirm. 

Peab ütlema, et ka meiega kaasatulek ei valmista neile kuigi palju rõõmu. Sest seal, sellel 
pühal mäel, kõigi eest peidetud järves, elab karm draakon, karrn ja hirmus: kord ta müristab, 
kord tõuseb pilvena lendu, kord saadab sellise tuule, et on võimatu jalul püsida. Pruugid teda 
ainult vihastada, ja ta võib veelgi hullemaga hakkama saada. Aga niisuguse pööraselt ise- 
meelse eluka võid sa kes teab millega välja vihastada Meie korealased on täiesti nõutud. 

Lõpuks otsustasime, et V. V. (hiina keele tõlk) ja väikesekasvuline korealane lähevad 
nendega koos tagasi. Väike korealane on eurooplase moodi riides ja eemalt paistab, nagu 
oleks ta venelane, V. V. on aga hunhuusidele oma inimene. Korealased rahunesid ja läksid 
tagasi. 

Tingituna meie tagavarade piiratusest ja järelikult vajadusest kõik päeva-kahe jooksul 
lõpule viia, on töö N. J. ja minu vahel ära jaotatud. Tema koos 1. A., Bibiku, Bessedini, 
Hapovi ja Sapagiga laskub järve 

äärde. Mina aga tõusen mäetippu ning käin selle läbi kuni Jalu (Amnokgang) ja Sungari jõe 
oletatava algallikani, õhtuks aga koguneme kõik laagrisse. 

Me läheme lahku: N. J. oma rühma ja kähe koorma hobusega läheb vasakule, mina, P. N. ja 
teejuht — paremale, seega läks N. J. läände, mina — itta. 

Ma sõitsin ratsa peaaegu Pektusani tipuni. 

Raskusi tegid ainult väikesed jäärakud, kus oli kõva, külmunud lumi. Sellel lumel libiseb nii 
hobuse kui ka inimese jalg ja võib kergesti kukkuda. 


ühes kohas, päris mäetipu lähedal, sõitsin ma ettevaatamatult sellisele jääst järsakule. 
Vaadates ringi, kuhu edasi sõita, heitsin pilgu taha, ja veri tardus mu soontes. Mäkke tõustes 
polnud ma kõrgust märganud, kuid nüüd tagasi vaadates ei saanud ma absoluutselt aru, kuidas 
püsis hobune jalul, pealegi veel koos minuga, kõigi nende järsakute köhal, milledest me mäkke 
ronides olime ringi läinud ja mis nüüd haigutavate kuristikena varitsesid seal all mind ja minu 
hobust. 

Kõigepealt hüppasin ma hobuse seljast maha, kuid libastusin ja hakkasin alla veerema. Kui 
ma poleks valjastest kinni hoidnud, oleksin ma kaugele veerenud ja heal juhul pääsenud ainult 
muhkude või luumurretega, 

Katsusin hobust tagasipöörata — libiseb. Katsusin saapaid maha võtta ja minna palja jalu — 
kah võimatu. Siis võtsime käsutusele viimase abinõu: teejuht ja P, N. hakkasid sealpool, mina 
aga siinpool orgu kaevama tranšeed, kulutades sellele tööle peaaegu tunni 

Kuid lõpuks olime ülal ja kogu ähvardav Pektusan oma hambulise kraatriga avanes meie 
pilkudele. 

See pilt oli imetlusväärne, haarav ja jahmatav. Seal all, poolteise tuhande jala kõrguste 
püstloodis seintega sügavikus säras roheline, umbes kahe versta suurune järv. Kui kõige parem 
smaragd säras see roheline, läbipaistev, imeilus järv, piiratud igalt poolt mustade hambuliste 
losside või nende losside varemetega. Mustad, tahmunud müürid kerkisid püstloodis üles ja 
piirasid kummaliste hiiglasuurte siksakkidena kraatrit. 

Mingi võluv segamatu vaikus on seal järvel. Mingi sootuks teistsugune elu. 

Just elu mulje on väga tugev. 

Näib, et kõik need, kes elavad seal all, tulevad otsekohe oma lossidest välja mingites uhketes 
rõivastes, kakkab mängima muusika, alustavad sõitu ehitud paadid ja algab mingi ununenud, 
teistsugune elu, nagu muinasjutt, nagu unenägu. 

Ja samal ajal tead, et see paik on elutu, täiesti surnud, et Strelbitski leidis selle järve kaldalt 
orgaanilise maailma tunnusena ainult ühe luu, mille oli arvatavasti toonud sinna ülelendav lind. 

Surm! Siin suri vulkaan ja see selge järv on ainult tema imeline haud, need mustad püstjad 
tahmunud, nagu leinarüüga kaetud bastionid on selle haua seinad. 

Nad seisavad ähvardavalt, kaitstes haua saladust. Ma olen väsinud sinna alla vaatamast ja 
kraatrit piiravaid kummalisi kaljunukke imetlemast. 

Seal on hiiglakaru langetanud oma suure pea ja vaikseks jäänud. Siin on teravatipuline torn. 
Taamal kaljul aga on imekaunis naisekuju, mis on õrn nagu unelm, ühe käega toetub ta 
kaljuservale ja piilub sinna alla, kus on järv. Selles kujus on nii sajandite rahu kui ka hetke 
värskust. Nagu oleks ta kahetsusest, kahtlusest ja kõhklusest haaratuna mõtteisse vajunud 


ning jäänudki niiviisi sellesse mitte veel täiesti lõplikult loodud maailma salapärasesse 
nurgakesse. 

Miski nagu suitseks seal all; järv hakkas äkki nagu visklema, võpatus ja kattus 
virvendusega ning mingi kõhutava möirgamisega läheneb see miski juba siia. 

»Heitke maha, näoga vastu maad!” karjub teejuht. 

Ma kummardun, kuid vaatan siiski seni, kuni on võimalik: järve põhjast lendab üles pilv, 
milles on kõike, nii väikesi kive ja tolmu kui ka auru, mis järves nagu järsku keema hakanud 
katlas kiiresti tema pinda mööda jookseb. Meid uhuti üle selle hirmsa auru ja liivaga. Hetk 
hiljem aga tõusis juba õrn valge pilv fantastilise mao kummalise kujuna kustunud kraatri 
köhal kõrgele taevasse. Vanake-teejuht tõstis korraks silmad pilve poole ja langetas kohe pea 
ning, pannud käed kokku, hakkas end õõtsutama. 

»»Mis on lahti?” 

Teejuht heitis moka otsast süngelt mõned sõnad. 

»Palvetab,” tõlkis mulle P. N., ,.ütleb, et see on draakon, ei maksa teda vaadata, parem on 
ära minna. Kui vihastub — läheb halvasti.” 

Öelge talle, et ma väga vabandan draakoni ees, kuid ma pean tingimata pildistama tema 
lossi.” 

Vanake lõpetas palvetamise, rahunes, laotas alandlikult käsi ja ütles: 

»Draakon on venelaste vastu armuline — õnn on nende juures, aga meid, korealasi, 
oleks ta selle eest ära tapnud. Kuid ka venelased tõid ohvreid — too, kes oli lammastega, 
tappis siin ühe oina.” (56) 

Öelge talle, et meil ei tooda ohvreid.” 

»Siin valitsevad draakoni seadused.” 

Ja jällegi on ümberringi kõik vaikne. Sügavuses sätendab järv, ümbruseks aga on, nii 
kaugele kui pilk ulatub, lehismetsade kuldne ääretu kaugus; kõrgel nii selle kollase avaruse 
kui ka valge Pektusani köhal laotub selge asuurne taevas; ta on türkiissinine ja särab veelgi 
sinisemana kollaste metsade kullatud avaruste tõttu. 

Ja jälle vaatad sinna alla, kus sätendab võlujärv. Ning jällegi see hurm, mulje nõiutud 
elust. Ja uus hirmus tuulekeeris. 

Sooritanud vajalikud tööd, määranud kindlaks oletatava kaljulõhe asukoha, kust 
pärismaalaste sõnade järgi saab alguse Sungari lisajõgi, alustasin ma kahe teise jõe, 
Tumangangi ja Amnokgangi lätete väljaselgitamist. 

Sellelt kõrguselt on kõik nagu peopesal. Siin on kõigi nende kolme jõe veelahe: läänes — 


Amnokil, idas — Tumangangil, põhjas ja kirdes Sungaril. Ma näen kõiki Amnoki nõgusid. 
Ma nägin neid nõgusid juba all ju nad kõik on kuivad. 

Samasugused kuivad nõod kulgevad ka Tumangangi suunas. 

Seega on väljaspool kahtlust, et Tumangangi ja Amnoki lätteil ei ole mingit vahetut 
ühendust järvega. 

Jääb selgitada, kuidas on lugu Sungari lätetega. 

Me siirdume kirde poole, Pektusani sellesse ossa, kus paistab olevat lõhang. 

Kell on juba üks. 

Me liigume edasi. Umbes viieminutiliste vaheaegade järel korduvad uued, üha tugevamad 
tuulekeerised. Nendest vappub maa. 

»Mis me ometi läheme sinna, ma ju ütlesin teile, et seal on lõhang,” toriseb teejuht. 

»»On ta seda lõhangut ise näinud?” pärin ma P. N-ilt. 

»Ise polevat ta näinud, aga kütid, tema seltsimehed, olevat käinud tolles hiina metsas ja 
näinud, kuidas sügavast ning kõrgel asuvast lõhangust vesi alla langeb.” 

»Peab minema,” ütlen mina. 

Edasi liikudes tunneme kohati oma jalge all kõmisevat tühjust. 

Me läksime lõhanguni kolm tundi, imetledes kogu aeg järve ja vaateid, pildistasime ja tegime 
märkmeid meie ees avanevate uute paikade kohta. 

Lõpuks jõuame viimase tõusuni ja sealt peab paistma lõhang. Süda peksab pingutavast 
mäkketõusust, ootusärevusest, hobune koos teda talutava teejuhiga on ammu meist maha 
jäänud ja paistab veel vaevu. 

Lõhangut ei ole ... 

Ka selles süvendis kõrgub samasugune sünge ja ligipääsmatu kindlus nagu mujalgi. Siit 
paistab kogu Pektusan. Kõikjal on veelgi suuremas ulatuses näha paljas ning ligipääsmatu 
müür. 

Ma vaatan läbi binokli ja märkan, et meist allpool, kust tuleb teejuht hobusega, on vesi. 
Lõhangut ei ole, kuid vesi on. Kus, kui kõrgel on tema läte? Et seda teada saada, peab alla 
laskuma. Meil seisab ees väga raske laskumine selle gigantse bastioni ühe tiiva karniisi mööda, 
et leida lätte algust. On parem mitte vaadata ei üles ega alla, kõige parem oleks üldse mitte 
laskuda. 

Kuid õhtu ligineb, läheb külmemaks; hirmsad tuulekeerised muutuvad üha tugevamaks; 
kraatrist tõusevad tumedad pilved ja järve pole enam näha. 

Hüvasti, kaunis Pektusan. Sa jääd alatiseks mu südamesse kui kaunis unistus, kui unenägu, 


mida on raske eraldada tegelikkusest. Hoolimata nendest lühikestest siin veedetud hetkedest 
olen ma juba sinuga kokku kasvanud: mulle on lähedane nii sinu vaikne rahu kui 

ka sinu metsikud puhangud; näib, nagu oleksin ma sinuga harjunud ja tunnen sind 
juba ammu. Ma ei armasta järsakuid. 

Argpüksi julgusega, meeleheitest tingitud mehisusega, hambad ristis, surunud eneses 
maha kõik tunded laskun ma käte ja jalgadega kaljudest kinni hoides nagu metsloom, kes 
peab kalliks ainult oma elu, kiiresti nagu treppi mööda alla, astudes väljaulatuvatele 
kivinukkidele. Kindlad, tugevad kivid on üksteisest sammu kaugusel, kuid seda sammu 
on raske astuda! Jalad oleksid nagu kokku kasvanud, ei taha sõna kuulata. Astu, astu, 
õnnetu! » 

Siin on alles ohtlik! Mis on selle kõrval hunhuusid, pantrid ja tiigrid? Nende paikade 
tõelised valitsejad on need kaljud, need tuulekeerised, mis võivad su iga hetk lahti 
rebida ja sinna alla paisata; see lähenev öö; mis peagi katab kõik need põhjatud 


kuristikud, ja sa ei tea, kuhu astuda, ja öökülm tungib läbi kerge mantli. Kuidas on küll 
lood N. J. ja tema kaaslastega? Rutem. rutem alla! 


ja rõõmsalt nagu kõige vapram jalakäija ning isegi hüppan kivilt kivile. 
Hopp! Viimane hüpe, ja ma olen jälle jalul, kindlal pinnal; tahan — seisan, tahan — 
käin; olen elus ja terve. 

Oh, issand, kas me tõesti olime P. N-iga seal? Siit alt meenutab kogu Pektusani 


taimkatteta hari veel enam hiiglasuuri süngeid bastione, ümmargusi torne, Mis Or 
võimelised tulistama kõiki astanguid. 


Mis kohin see on? Ahaa! Näe kust niriseb vesi! Baromeeter! Vahe on 1630 jalga. 
Järelikult järve pinnast 330 jalga madalamal. See on ka järve võimalik sügavus. Maa- 


alune käik järvest siia. Vesi langeb kauni kiirevoolulise ojakesena alla, ja mida 
madalamale, seda järsemalt. 


ulatub, on igal pool ääretu tasandik. 

Seistes näoga Sungari jõe poole, lookleb paremal veel üks tume viirg läbi kollase metsa ja 
ühineb selle jäärakuga, mille juures me seisame. 


Kuna ka meie tee asub paremal, siis hakkamegi kiiresti uurima teist jäärakut, millest 
oleme juba läbi tulnud. 

Kolme versta kaugusel meie laskmiskohast jõudsime vastassuunas minnes ka selle teise 
lätte juurde. Ta oli esimesest tunduvalt suurem; kui esimeses võis olla kolm hobujõudu, 
siis siin on ligi 15. Ma määran võimsust silma järgi, eelmiste aastate kogemuste põhjal. 

Päike enam ei paista, ööpimedus on laskunud kõigele, ning ainult kaks-kolm mäetippu 
kogu ümbruskonnas näevad veel loojuvat päikest. 

Viimane lähenemiskatse jäärakule ebaõnnestus täielikult, me ronisime pool tundi 
mingile mäeharjale selleks, et sama teed tagasi tulla. On täiesti pime. 

»Teejuht ütleb, et ta siinseid kohti ei tunne.” 

»See on halb. Noh, kui ei tunne, siis peab siin ööbima: vett ja heinu hobuste tarvis on, seal 
kasvavad ka mõned puud, järelikult on ka küttematerjali.” 

Ma viisin oma hobuse oja äärde. 

Imelik lugu, juba kolmandat päeva komistab mu hobune igal sammul, nagu oleks ta 
pime. 

»Ta ongi pime,” ütleb P. N. 

Uurime ja veendume, et õnnetu loom on tõepoolest pime. 

Viime ta puude juurde, kus kasvab heina, ja seal jäärakus löömegi laagri üles. 

Laagri üleslöömine seisab muide selles, et raiume nugadega oksi, murrame need käte 
vahel kätki, korjame kuivanud puid ja teeme lõkke. Hobuse laseme aasale, ta sööb aplalt 
kuiva rohtu. P. N. otsib kummargil sinikaid. Juba peaaegu kuivanud, kärtsunud sinikad on 
siiski toit ja ikkagi parem kui mitte midagi. Ka mina sõin mõned marjad, kuid ma pole 
neid kunagi armastanud ega armasta neid ka praegu. 

Polegi tahtmist süüa — ei süüa ega juua. Olen väga väsinud. Lõke hakkas põlema, on 
soe, istud ja tunned end hästi. Ma olen niivõrd väsinud, et isegi rõõmustan saabunud 
pimeduse üle: võib täiesti seaduslikult istuda 

195 


ja mitte edasi minna. Mägedes on raske käia: õhk on hõre, aga siin on veel need jäised 
tuulekeerised. Kuidas on küll lood N. J-ga? 

Kell on kuus, kuid on juba täiesti pime. 

Sealt, vulkaanist tõusevad ikka veel tumedad keerlevad pilved. Tuul rebib ja pillutab ning 
tema eest pole mingit pääsu. Tuli, sädemed ja suits löövad kord näkku, kord lendavad 
vastassuunas, ja sööstavad siis jällegi tormakalt meie poole. 

Muutub ikka pimedamaks ja värin jookseb mööda ihu. 

»»P. N., hobune tuleks kinai siduda.” 


»Las sööb, — kuhu ta ikka läheb, õnnetu, pime loom?” Ning P. N. heidab magama, 

sama teeb ka vanamees, ma võtan endale vahimehe kohustused. 

Läksin hobuse juurde, ta sööb aplalt. Las sööb, paari tunni pärast seon ta kinni. 

Kõige halvem on see, et suitsud lõppesid otsa. 

Päevavalgust tuleb oodata kaua. Vaatan kella: pool seitse. Kõigest pool tundi on 
möödunud sellest, kui mu kaaslased uinusid. 

Mida teeb küll N. J.? Võib-olla istub ta praegu kuskil nagu minagi. Kuid seal ei ole vett ega 
puid. Vett nad ei vajagi, sest vastavalt kokkuleppele pidi Sapagi viima hobused laagrisse. Aga 
ilma puudeta läheb neil raskeks, kui nad hilinevad. Ma ei arvestanud aega õigesti — 
silmamõõt pettis mind nendes mägedes. 

Midagi märga? Vihm? See on halb, tuleb teised üles äratada. 

Nad ärkasid, murdsid kaks noort lehist ja tegid neist midagi varikatuse taolist. Heitsid 
maha ja kumbki jäi jälle magama. 

Vihm tungib vabalt läbi varikatuse ja teeb meid märjaks. Vähehaaval imbub täis ka 
ümbruses kasvav igihaljas rohi, vesi voolab nirekestena läbiligunenud palitu, saabaste ning 
mütsi alla — käel ja käed on juba märjad, lõikav tuul aga muutub tugevamaks ning lõkkest 
hoolimata ei lakka värinad. 

Ei, peab minema kas või oksi murdma. Peab, aga pole tahtmist sõrmesi liigutada; nagu poleks 
mind olemaski, 

ma olen iseenesest eraldatud ja olen nüüd teine, mulle juba üle jõu käiv koorem. Selle 
koorma nihutan ma tohutu jõupingutusega kuidagimoodi tule juurde. Näol ja jalgadel on 
kuum, paistab, et põletan oma saapad ara. Kuid selg külmetab ikkagi. Hobuse peaks kinni 
siduma. Ah, see on P. N., ta läheb hobuse järele, noh, aitäh, ma olen väsinud. 

See kõik on juba unenägu — ma magan kössitades lõkke ääres. 

Ärkan väljakannatamatust külmast. Vihma kallab kui oavarrest, lõke on peaaegu kustunud, 
vaatan kella, kell on 10. 

»P. N., P., tõuske ometi, saame kõik otsa.” 

»»Pea valutab.” 

»Äratage teejuht, lähme metsa ja toome ka hobuse ära.” Tõuseme püsti, läheme, kuid 
hobust pole näha. 

»Heitis pikali, nüüd on raske leida,” ütleb P. N. 


Murdsime oksi, süütasime kuidagimoodi taas lõkke. Vihm jäi üle, ja korraga hakkas 


sadama lund. Keegi ulub. On see teejuht?! 

P. N. kuulab kohmetult. 

»Mida ta räägib?” küsin mina. 

»Ta ütleb, et draakon on väga vihane, ja ta kardab, et me hukkume, sest hakkas sadama 
lund. Lumesadu aga ei lakka — see on talv — ja homseks tuleb lund niipalju maha, et kui 
me kannatamegi kõik muu välja, siis hukkume ilma teedeta.” 

Öelge talle, et unes tuli draakon minu juurde ja ütles, et kui ma annan talle oma hobuse, 
siis pole ta enam vihane.” 

Teejuht küsib kiiresti ja elavalt, mis ma vastasin. 

Ma ütlesin, et nõustusin. 

Vanamees noogutas rahuldatult pead. Mõne minuti pärast lumesadu lakkas ja meie kohal 
oli täiesti selge taevas. 

Teejuht ütles rõõmsalt: 

»Draakon pole enam vihane.” 

Lõke põleb heledalt. Siis tuleb aga jälle pilv ja hakkab sadama. Vanamees räägib 
veendunult, et nüüd läheb kõik varsti üle, sest draakon on lepitatud. 

Nii P. N. kui ka teejuht, kes lamavad peaaegu lombis, jäävad magama. 

Pilv möödub, taevas on tähine, kuid vihm ei lakka. Tuul näib olevat veelgi tigedam 
ning lõikab ihu ja käsi nagu nugadega ning puhub meile suitsu näkku. Lõkke alt vabaneb 
osa maad: lükkan jalgadega tuha kõrvale 
ja heidan pikali — on kuiv ja soe. Äratanud P. N-i valvekorraks, uinun otsekohe. 

Avan silmad. Kell on üks öösi. Lõke põleb heleda leegiga. P. N. ja teejuht on ärkvel. 
Tähed säravad ning on selge, kuigi pime. Taevas*on tähtedega üle külvatud. Suur Vanker 
on niivõrd silmapiiri lähedal, et näib, nagu ulataks teda käega puudutama. 

Päevavalguseni on veel viis tundi aega. Vähehaaval hakkab kõik tahenema. 

Vanamees on muutunud päris reipaks. 

»Draakon magab.” 

Kuid tüütu tuul mässab ja möllab endiselt. 

Hea oleks teha suitsu, kuid süüa ega juua ei taha. 

Ja siiski on kõigi kolme jõe lätted läbi uuritud. 

Kuid järv ise on ainult kaunis lelu ega saa kuidagi kaasa aidata laevasõidutingimuste 
parandamisele ... Nüüd on see päevselge. 


Peab minema hobust vaatama. Teda pole näha. Kuskil metsa lähedal on kuulda kassi 
läbilõikavat näugu-mist. Lõpuks kuulen minagi isandat, kuigi teda ei näe, Aga võib-olla 
kuskil nendes põõsastes hiilibki juba panter. 

Ei, parem on minna lõkke juurde. Siin on hea puu, hakkan teda noaga raiuma, tööd 
jätkub paariks tunniks — saan sooja ja aeg liigub edasi. 

»» Kes sealt tuleb?” 

»»Mis te siin teete?” küsib P. N. 

»»Raiun puud.” 

»» Andke nuga siia ja minge magama, mina enam magama ei heida...” 

»Teil valutab ju pea?” 

»Läks üle.” 

»Aga mul kurk ka enam ei valuta,” vastan mina, ,,noh, aitäh, raiuge ...” 


»Hea oleks praegu kõdus soojas voodis,” mõtlen ja 

istun vastikustundega nagu süüdimõistetu oma vanglasse: ühelt küljelt kõrvetavad nägu 
leegid, teiselt küljelt lõikab nagu noaga tuul, maapind on märg, riided on märjad, 
läbimärjad. 

See üks öö on tühi asi. Nanseni kannatuste kõrval on sellest isegi häbi rääkida. 

Olen vaevatud ja väsinud, aga kui palju on veel ees... Ja ei autasu ega kuulsust... Ei, 
midagi on siiski... on,.. on... aga mis siis? Ahaa — Sungari ja alglätete selgitatud 
küsimus .. . Läheme mööda uut teed, kus pole veel astunud eurooplase jalg. Ka siin nendes 
kolgastes pole teda olnud, nende näivate lõhangute juures seisab inimene samuti 
esmakordselt. 

Las draakon vihastub, saladus on tema käest ara kistud. 

Koidab. Ma ärkan. 

P. N. ütleb tusaselt: 

»»Hobune on kadunud ...” 

»Issand, kui külm. Noh kui kadus, mis sinna ikka parata?” 

»»Ma lähen siiski veel teda otsima.” 

»»Kus on teejuht?” 

»Läks teed otsima.” 

P. N. lahkus, ma jäin üksinda. 


Õudne üksildustunne on selle märjaga. Kõik on läbi ligunenud — sadul, sadulatekid, ise. 
Prr... kui vastik! Tõusin püsti, jalad ei taha kända, keha on raske. Kuid lõke hakkab 


kustuma ja tuleb minna kütte järele. Lähen, murran oksi, vaatan — hobust pole kuskil 
näha... Meenutan teda: milline õnnetu loom, pime, kuulekas ... Kui ta sattus tiigri küüsi, 
kas kaotas ta sellega midagi? Siiski on tast kahju. 

P. N. tuli tagasi ja ütles süngelt: ,,Hobust ei ole.” Heitis kohe pikali ning juba magab. 

Päike on tõusnud. Kus on siis teejuht? Istusin ja hakkasin päevikut kifjutama, kuid käed 
ja ka sõnad on kohmetunud: nad on raskepärased, kohmakad ning üks lause on teisest 
vastikum. 

Imelik, miks pole isu? Kell on kaheksa ja on möödunud juba täpselt 24 tundi, kui viimati 
sõin. 

Päike tõuseb kõrgemale, tuul on endiselt vali, kuid päike ja lõke soojendavad ning 
kuivatavad. 

Kõik uinub. Kuidagi alasti ning nukralt vaatab oma tipult Pektusan ja kogu tema 
ligipääsematu känts, ikka endiselt lendavad sealt välja pilved, ja niiviisi siin istudes tunnen 
ma tema tipu üdini tungivat külmust, 

Silmade ees seisab ikka seesama jkollaste metsade linik ja kauged sinised mäed. Kõik on 
kaetud mingi sombuga ja just kui välja magamata ning ööpäeva söömata nagu minagi. 

On kuulda kellegi häält, Mäest laskuvad alla viis hobust, nende ees N. J. 

Kas kõik on korras?” hüüan mina. 

»»Kus siis korras: puudub kolm soldatit.” 

»Kuidas puudub?” küsisin ma püsti karates. 

»»Kuni järve juurest üles ronisime, oligi järsku öö käes, noh ja eksisime teelt kõrvale; 
kuhu me ka ei läinud, igal pool oli järsak ees. Ronisime alla, ronisime üles, siis jälle alla, 
vihma hakkas sadama, saime märjaks. Peamiseks takistuseks olid hobused, ilma hobusteta 
oleksime ikkagi kuidagimoodi hakkama saanud.” 

Missugused hobused?” 

» Kaks koormahobust, kes olid meiega kaasas ...” 

»Miks te siis ei saatnud neid mehi laagrisse, nagu oh ette nähtud?” 

»Noh, Sapagi... Kas ei saanud aru või kartis minna. .. Ronime üles, tema aga on seal koos 
hobustega . .. Hobused vedasidki meid alt... Ma jäin päris jõuetuks ... Poolkasukas sai 
märjaks ja muutus raskeks, nagu oleks sada puuda seljas, kuidagi ei suutnud mäest üles minna, 
jalad ei astu, võisin liikuda ainult pärimäge. Jõudsime jälle mingi laskumiskohani, kuid 
allaminek osutus siiski võimatuks, tuli uuesti ülesmäge tagasi minna. Peaasi — näen, et 
takistan ka teisi, astun paar sammu, kukun maha ja laman ega suuda enam tõusta. Noh, mõtlen 
endamisi, olen omadega läbi, miks peaksid aga teised hukkuma, ütlesin neile: ,,0odake siin, ma 


katsun alla laskuda ja hüüan alt, kas sealt pääseb läbi. Kui minuga peaks, jumal hoidku, midagi 
juhtuma, määran vanemaks Bessedini. Kui ära väsite, võite hobused maha jätta.” Noh, hakkasin 
siis alla ronima... 

Ronisin ... ronisin... Maei mõista, kuidas ma küll surnuks ei kukkunud... Täna vaatasin 
teed, kustlaskusin...” 
»Missugused korraldused te tegite inimeste otsimiseks?” 


»Saatsin IV. Af-i otsima ja sõitsin ka ise. Iv. Af-i saatsin endisse peatuskohta. Seal oli 
tulekahju ja kuma paistis meieni, kui olime ülal. .. Kui nad laagrist kogemata mööda juhtusid 
minema, siis satuvad nad arvatavasti Burtopoisse.” 

» Andke suitsu ja sõidame edasi...” 

»»Ah, Nik. Georg., kus ma sain seal enam suitsudele mõelda: võtsin ainult punast veini ja 
mõned kuivikud.” 

» Te ju ise olete ometi suitsumees?” 

»Nüüd pole ma suitsetanud, söönud ega maganud.” 

»Mis te siis tegite?” 

»Kogu öö tagusin kella, tulistasin, tegime tuld, kuni puid jätkus, siis kinnitasin ridva külge 
laterna. Kuna see on kinnine ja ainult ühe valgustatud küljega, pöörasime teda nagu tuletorni... 
Latern oligi see, mis mind päästis. .. Tormiga on laske kuulda vaid mõne sammu kaugusele ... 
Korealased jooksid laiali... Ei ole toitu hobustele, ei ole vett, ei ole puid.” 

»Siin on vett, puid ja toitu,” osutasin ma oma ööbimiskohale, mis asus nüüd juba kaugel 
meie all, ,, laagri peab kohe siia üle tooma, sest me ei lähe ju ära enne, kui inimesed pole üles 
leitud.” 

»Ma arvan, nad on juba hukkunud.” 

N. J-i hääl katkes ja ta jäi vait. Alles nüüd ma märkasin, kuidas ta öö jooksul oli muutunud. 
Kõhnaks jäänud, näos kortsud, pilk pingutatud ja kogu kuju ning; nägu nagu elatanud, kuivetul 
vanamehel. 

»»Mis te nüüd. Ei kolm soldatit hukku.. .” 

»» Külmuvad ära...” 

»Külma on ju ainult kraad või paar.” 

»Jäätuvad ära, nad on ju üleni märjad, tikud on ligunenud, inimesed jäävad jõuetuks...” 

»Kui väsivad ara, peatuvad, hakkavad lõpuks rüselema, et sooja saada. Ma olen ju ka märg, 
P. N. ja. teejuht on märjad: istusime maha, kuivatasime end,, kogusime jõudu, läksime jälle 


puid tooma...” 

»Nojaa, siin on neid võimalik saada ...” 

»Pealegi pole ju nii külm ... Noh, puude asemel lasevad nad jalgadel käia ... Ärge 
muretsege, inimene on visa hingega loon. . . Kuidas te laagrisse sattusite?” 

»Ei tea isegi. Ronisin jäärakusse, vaatasin ringi, hüüdsin nendele: ,, Minge paremalt ringi.” Nad 
vastasid, et lähevad, ja kõik jäi vaikseks. Ma kekkusin maha ja mõtlesin, et nüüd vähemalt ei 
ole ma neile takistuseks. Tahan magada; tean, kui magama jään, on lõpp, ise aga juba uinun ... 
Kuulen, kivid liiguvad minu kõrval; miski kukkus mulle otsa . ..,,Kes seal on?” Sapagi. 
»Kuidas sa siia sattusid?” ,, Läki, minu kapten, minema.” ,,Ei suuda.” ,,Peab minema, lamama ei 
tohi.” Me läksime .. . Läheme, läheme ja heidame pikali. ,,Peab minema.” Järsku nägime 
laternavalgust. . . Selgub, et viimasel korral lamasin ma kümne sülla kaugusel laagrist . .. Tulin 
kohale, küsisin: ,,Kas soldatid tulid siia?” ,,E1?” vastab ta. Pöördusin telgi poole ja hüüdsin: ,,N. 
G., soldateid ei ole!...” , N. G.-d pole ka,” ütleb 1. A. Noh, siis olin ma juba päris. .. Ma ju 
mõtlesin, et ka teie külmusite ...” 

Kõik kolmekesi?” 

»Aga missugune öö see oli... Millega see veel lõpeb! Me kindlasti külmume ära.” 

»Eile, kui me teele asusime, valutas mul kurk nii, et ei saanud neelatagi, nüüd on kõik üle 
läinud ... Noh, sõidame rutem.” 

Ongi laager. Täielik häving: peale V. V. on kõik laiali jooksnud, telgid on lõhutud, asjad laiali 
loobitud. 

Iv. Af. oli juba Burtopoist siia ratsutanud — soldatid on seal! Hurraa! 1. A. saatis neile 
piiritust ja toitu, ise aga sõitis mägedesse otsima hobuseid, keda soldatid olid lasknud jooksu 
minna. 

»Kuidas — lasksid jooksu minna?” 

V. V.ei osanud seletada. 

»»Noh, sel juhul kolid kokku ja tagasi Burtopoi suunas... Andke suitsu.” 

»Mina teed keetma...” ütleb V. V. 

V. V. kannab väikest punase tupsuga hiina mütsi, ümber pea on tal põimitud pats. 

»Noh, andke siis oma teed...” 

»Mina keetma kapsasuppi. ..” 
»» Andke kapsasuppi.” 


»»Ma katsusin eile,” ütleb N. J., ,,kolm korda süüa, kolm korda oksendasin välja.” 

N. J. muutus jälle hoopis teiseks inimeseks: ta elavnes. 

» Tähendab, arutlesin õigesti, kui saatsin Burtopoisse,” ütleb ta. 

N. J. räägib ja helbib kapsasuppi. 

Ma neelasin kolm lusikatäit — süda läks pahaks. 

»» Andke teed.” 

Tee on kaetud mingisuguse rasvakorraga. Sundisin end seda ara jooma, kuid kõik tuli 
otsekohe tagasi. 

Hiinlane, Sapagi ja väikesekasvuline inetu Taani pakkisid koormaid. 

»»Kas hobuseid jootsite?” 

Pole vett.” 

»Sulatage lund, Sapagi, jätke pakkimine sinnapaika, võtke lund ja sulatage ...” Hobused 
said kuidagimoodi joodetud. Saabus J. A. 

»»Pole kusagil... Halb, et nad on koormatega. Ilma oleks neil kergem, aga koormatega nad 
hukkuvad.. . Peaasi, et Hall on ju pime.” 

»»Missugune oli teine hobune?” 

»» Väike valge, muuseas, kõige targem ja kelluke on tal kaelas, pime kuuleb seda...” 
»»Noh, pange koormad peale, läheb sõiduks.” 

Puhub ikka sama tugev tuul, on endiselt külm ning meie silme ees kõrgub ligipääsmatu 
suurepärane Pektusan. Täna on ta üleni lumega kaetud. 

Öelge vanamehele,” lausun mina, ,,et draakon on tubli poiss, andis meile säru.” 

»Ta ütleb, et see on selle eest, et lasksime alla paadi.” 

» Noh, N. J., jutustage, mis te siis tegite eile?” 

Ja N. J. jutustas, kuni me endid teeleminekuks valmis seame. 

»Jutustage kõik algusest peale.” 

»Noh, tulime ...” 

»»Kas laskumiskoht oli hea?” 

»»Mööda kive. Silma järgi peaaegu püstloodis, edasi aga kiviklibu . . . Me ju kaotasime 
loodi. . . Noh, otsin 

pilguga kivi... Vaatan, all järve kaldal on kivi, nii kolme rusika suurune ... ,,Niisiis,” 
mõtlen ma, ,.kivi ori olemas,” ja hakkasin alla ronima. Minu järel tulid teised, paadi 
võtsime koost lahti, mina riputasin selga korgid.” 

»»Pea ei pööritanud?” 


»»Mul ei pöörita ...” 

»JInimestel?” 

»Mitte kellelgi... 1. A. ronib kui kass ... Hapovil hakkas kivi veerema, kuulen ,,hoia alt, 
hoia alt!”. Vaatan, veereb otse minu pihta. Ma seisan üks jalg ühel kivil, teine — teisel: 
kuhupoole hoida? On võimalik ainult keha paremale või vasakule kallutada. Noh, ma 
valmistusingi selleks . .. otsekui püssist oleks sihitud, tuleb otse minu pihta, ma 
kummardusin vasakule, kee-rasin selja ja klammerdusin kivi külge ... Kui põrutas vastu 
mu seljas olevaid korke .. . Noh, jäin terveks ega kukkunud ... Nii jõudsimegi alla. 
Hakkasime paati kokku panema. Minu kolme rusika suurune kivi osutus umbes viie sülla 
kõrguseks kaljuks. Alt üles vaadates paistab uskumatuna, kuidas võis sealt alla ronida. 
Kui me laskusime, oli järvel väike lainetus, vesi oli nii läbipaistev, et teda polnud nähagi. 
Allikas langeb mäest alla. Kus ta langeb, seal on ta vaevalt märgatav, aga kuskil nõos 
pole vett näha ... Kuni paati kokku panime ja loodi valmistasime, tõusis niisugune torm, 
et oli võimatu püsti seista. Rebis alt, tõstis kivid lendu . Lasksime paadi vette, algul 
sõitis 1. A. — ei suutnud välja järvele sõuda ... peksis kaldale tagasi. Siis ronis 1. A. 
üles, tagasi laagrisse, mina ja Bessedin istusime paati, sõudsime, ei saanud aga 
sammugi edasi. .. Siis jäi nagu vaikseks, me liikusime sülda kakskümmend edasi, ja 
korraga tuli selline tuuleiil, et lõi paadi vett täis: järv on väike, aga lained poolteise 
arssina kõrgused. Kuigi paat oli vett täis, püsis ta vee peal...” 

»»Missugune on temperatuur?” 

»»Seitse kraadi.” 

»» Aga õhu temperatuur?” 

»» Kolm. .. Saime läbimärjaks .. . jalad ei kanna enam ja ka sõuda ei saa: siin ei aitaks 
aurikki, lausa paiskas meid kaldale . . . Nägime palju vaeva, kõik katsusid 

kordamööda, ikka sama lugu. Lööb paadi vett täis ja viskab randa ... Sügavus on kohutav, 
see on silmaga näha: käida ääres on madal, siis aga kaob põhi äkki ia algab järsak, mis 
allapoole laskudes järjest taandub, peaaegu igal pool nõnda ... Tegin kontuurskeemi.” 

Mõõteriistad lasksite õnnelikult vette?” 

,Õnnelikult... Noh, tegime tööd, kuni märkasime, et päike on juba peaaegu kadunud. 
Olime läbimärjad, lõdisesime külmast ja ka teha polnud enam midagi... Tõmbasime paadi 
kaldale, pöörasime ta kummuli, loodi nöörid ja aerud panime paadi alla ning hakkasime 
tagasi ronima.” 

»»Kas vesi paati järve ei vii? Ega te ei pannud tähele, kas veetase järves alaneb või tõuseb?” 

»»Oleks nagu märgata veepinna alanemist poole sülla ulatuses. Võib-olla on need lained, 


võib-olla kuivab. On olemas allikad, need voolavad kaljudest.” 

»Kas järves on lõhang?” 

»Kui ma paadiga järvele sõitsin, paistis, et kirde suunas ei olnud, aga läänes oli mingi 
abajas. Ma ei jõudnud selgusele...” 

»Ma seisin selle abaja ees idapoolsel kaldal, just vastasküljel, seal on samasugused 
püstloodis kaljuseinad nagu igal pool.” 

Tähendab väljapääsu ei ole. Õigupoolest jätab järv mänguasja, ja seejuures . .. ohtliku 
mänguasja mulje . .. Jõgede veega varustamise mõttes aga ...” 

»»See ei tule kõne allagi — peotäis vett.” (57) 

Kõik on pakitud ja me jätame külalislahkusetu mäe maha. Temast hõngub külma ning 
kalkušt. Mingi tujukas suur draakon. Tembutab, kuidas aga oskab. Juba jälle lendavad 
temast välja pilved ja tuul paneb isegi siin meid vaaruma. 

»» Tõepoolest, ülesminek oli raske,” ütleb N. J., jutustusest haaratuna tasa ja naeratab 
harjumuse kohaselt, ,,valisime kalju poole tee peal, aga kui kohale roomasime, siis selgus, 
et pole veel viiendikkugi teest käidud. Järsku tuli pilv kraatri servale, ning äkki tõmmati ta 
tervenisti järve. Korraga oli kõik pime. Niipea kui pilv kattis kraatri, muutus järv täiesti 
mustaks, siis aga kadus kõik. Ma kavatsesin juba kuskil poolel teel 

ööbima jääda, kuid kohta ei olnud. Ma ei teagi, kuidas, me kohale ronisime, iga kolme- 
nelja sülla järel — puhkus. . . Ma ronisin viimasena. Nende jalge alt, kes olid kõrgemal, 
veeresid kivid: üks andis vastu põlve niisuguse põraka, et mõtlesin — kukun alla... Jõud- 
sime üles, tundus nagu oleksin tühjaks pumbatud jalad värisevad, sa ei hinga enam 
kopsudega, kopsud oleksid nagu lõhkenud, vaid kuidagi nagu kogu kehaga .. . Süda on 
paha, pea pööritab. Oli tunne, et kui maha kukuksin, jääksin kõhe magama, oleksin nõus 
surema või ükskõik mida tegema, et ainult mitte edasi minna. Ja vihma tuli nagu oavarrest, 
lõi jalamaid läbimärjaks ja tee nüüd mis tahad... Kui elad ka saja-aastaseks, aga seda ööd ei 
unusta .. . Pimedus, vihm, niisugune möirgamine, et häält pole kuulda: issand, mis see küll 
on. Ma juba mõtlesingi: ,, Noh, nüüd on lõpp käes! ...” 

Kuni me sõitsime ja N. J. oma muljeid jutustas, saabus õhtu ja jälle läks kohe pimedaks. 
Eksisime teelt, tänu teejuhile, kes tahtis minna lühemat teed. Satume Tumangangi lätete 
jäärakusse, kõmistame, kukume, hobused kaotavad kandamid, otsime need üles ja kavatseme 
juba lõplikult kurnatud hobustega teist korda ööbida mingis urkas, kui vastuseks kahele 
signaal-paugule kuulsime lõpuks kuskil väga kaugel pauke, Tähti silmas pidades läksime 
otsesuunas. Paugud kostsid üha lähemalt, seejärel kuuldus vile, nägime lõkketuld ja 
olimegi Burtopoi jääraku kaldal. Seal kusagil lõputus sügavuses on lõke. 


Laskume alla. Lõkke ääres on soe, siin on soldatid, korealased, jutustatakse ja 
mõistetakse kohut kõikide üle. 

Miks korealased laagri maha jätsid? Ei olnud kütet, ei olnud loomatoitu ega vett. 

Süüdi on teejuht. Ta ei teadnud, et Pektusanil on vett. Keegi pole süüdi. 

Järg on soldatite käes. 

»Te talitasite õigesti, et hobused maha jätsite, kuid kõigepealt — miks ei võtnud te neil 


koormaid seljast: kahju on õnnetutest loomadest, ja teiseks — miks ei sidunud te hobuseid 
kinni?” 

Sõna võtab Bessedin. 

»Lubage seletada . .. Kui N. J. meile hüüdis: ,,Paremale”, siis läksimegi. Sammume ja 
sammume — jõuame samasuguse jääraku juurde. Mis teha? Pöördusime tagasi, tõusime 
päris tippu, jälle samale köhale, kust hakkasime laskuma, läksime jälle segi, pöördusime 
jälle tagasi... Hakkasime minema teie teele — Pavel oli päeval käinud teie järel — noh, nii 
läksimegi, tulime selle köhani, kus teejuht teid üle jääraku oli viinud — hakkasime astmeid 
tegema, tulime ise alla ja ka hobused saime jumala abiga alla. Siin lõppes jõud otsa, 
sattusime mingisse nõkku — seal oli rohtu. Peab söötma hobuseid ja ise puhkama. Lasksime 
hobused lahti, ise istusime. Olime märjad, hakkasime sooja tegema: teineteisega maadlema, 
hullama, nagu veaks üksteist vangi. Nii me ei teadnudki, palju aega möödus. Kui hobused 
meelde tulid, polnud neid enam näha. Jooksime sinna-tänna — hobuseid pole. On pime, 
ulub kui korstnas ning mitte midagi pole näha ega kuulda. Ka asju, mis endil seljast maha 
võtsime, ei leia me üles. Mis siis ikka? — otsisime mõni aeg, ise aga oleme märjad, jääme 
juba kangeks, hakkasime siis minema... Kuhu minna? Metsas põleb tuli, teame, et see on 
Burtopoi, meie tulekahju kõht. Kompass mul oli. Kuigi ma lugeda ei oska, märkisin 
kompassinõela asendi, nagu ta seisab, märkisin ka tähtede asendi. Laskusime jäärakusse ja 
läksime kompassinõela järgi. Liikusime hulk aega, hakkas köitma, näeme, ongi Burtopoi all 
meie ees. Laskusime alla, saime põleva kännu .küljest tuld, murdsime oksi ja tegime tule 
üles. Saime sooja, siis tulid korealased, mõne aja pärast ka 1. A.” 

»»Nii, tähendab olete tublid poisid. Kas keegi ei külmetunud?” 

»» Jumal oli armuline ...” 

»»Noh, siis magama.” 

»Kas õhtust sööte?” küsib 1. A. 

»Ma tahan ainult teed juua ja magada.” 

Onnis on hea. Ka onn põles, kuid ei põlenud maha, ainult üks sein põles ära. Ah jaa, 


tuleb uurida, kes jättis tule kustutamata ... 
Juurdlus ei andnud mingeid tulemusi — selgus, et 

korealased olid lahkunud viimastena. Kõik on kogunenud onni ja istuvad lõkke ümber. 
Jutustatakse kahe möödunud päeva sündmustest. 

Korealased on kogu aja värisenud hirmu ja külma tõttu. Nad paluvad väga vabandust, 
et tulid siia, pärast seda kui olid veendunud, et siin, Burtopois, ei ole hunhuuse. Ma 
vastan neile, et mul ei ole nende suhtes pretensioone, teine asi, kui oleksiine 
peatunud seal, kus oleks olnud vett, hobustele toitu ja puid. 

»Muidugi, muidugi,” nõustuvad korealased. 

Korealasest vanamees, meie teejuht, lapseliku lahke näoga, heasüdamlik ja tasajie, on 
julge tiigrikütt ja parimaid vibulaskjaid, mille eest ta sai omal ajal keisrilt kiituskirja. 
Kui ta sureb, püstitatakse tema hauale kõrge ritv ja sellele kas paradiisilinnu või 
draakoni kuju. Eluajal aga nimetavad teda kõik tema täieliku nimega Dišandari 
(laskur, kes on saanud kiituskirja). 

Ma ruttan õigustama vastupidavat vanameest ja ütlen: 

»Ma ütlesin Dišandarile, et me samal päeval lahkume tollest laagripaigast, sellepärast ta 
püüdiski valida peatuskoha, mis oleks kõige sobivam meie tulevaste ülesannete 
seisukohalt. Kui ta aga oleks teadnud, mis edaspidi juhtub, siis ma oleksin valinud selle 
peatuskoha, kus me ööbisime.” 

Dišandari on väga kohmetunud. Minu sõnad liigutavad teda, korealased aga karjuvad 
rõõmsalt igast küljest: 

»» Muidugi, muidugi...” 

Vaatan tema kaunist nägu, lahket, iseendas kahtlevat pilku ja ütlen P. N-ile: 

Öelge talle, et tal on jänese jalad, hundi silmad, tiigri süda ja naise hing. Ta nimi 
pole asjata Dišandari.” 

P. N. ütleb selle edasi — korealased on vaimustuses. Dišandari saab hetkeks 
kangelaseks oma sangaritegude pjedestaalil. Neist räägitakse nüüd energiliselt. P. N- 
kuulab nende juttu ja naerab lõbusalt. 


iga inimest ja teate, mida ta mõtleb. Et kui nende ülemused oleksid ka nii arusaajad 


inimesed, ei oleks Korea teistest viletsam 

olnud. Nende ülemused aga on sama rumalad kui alluvadki ning ainult peksavad ja 
riisuvad neid sama hästi tui hunhuusid.” 

Jutt kaldub meie uurimuste tulemustele. 

Nad on väga pettunud, et järvest pole mingit väljapääsu. Ükski neist pole seda 

väljapääsu näinud ega seal olnud, kuid niimoodi on neile räägitud juba põlvest põlve. 

Kust saab alguse Jalu (Amnok), sellesse toob selguse homne ja ülehomne päev, mille 
me pühendame Pektusani lõuna- ja läänekülje uurimisele. 

Ma seletan neile, et Pektusan on kraater, näitan laavatükke, seletan kõigi meie ees 
olevate riistade otstarvet. Hoolimata hilisest ajast ei rauge ei korealaste ega meie meeste 
huvi. 

Jutt kaldub jälle salapärasele järvele. Kas seal on elu? 

N. J. ja tema kaaslased räägivad, et seal on väga palju sinikaid, nad olid näinud ka üht 
lindu. 

Ma küsin Dišandarilt, mis rajakesed need vulkaani sisemuses kiviklibul on — vististi 
veeojade jäljed? 

»Ei, neid sõtkuvad hirved, kes käivad seal kuuenda ja seitsmenda kuu ajal, kui väljas 
on palju parme ja järves neid ei ole.” Tema ja teised jahimehed varitsevad siis hirvi 
väljatuleku ajal, ning tema, Dišandari, on sel kombel tapnud oma elu jooksul viis isahirve 
ja müünud igaühe sarved 200—300 rubla eest, hinnaga, mille määras ülemus, kes 
varastas temalt niimoodi teise poole hinnast. 

»Aga Mis siis, kui laskuda järve lähedusse ja varitseda neid seal?” 

»»seal oleks muidugi hoopis teine lugu. Kuni nad mööda järsakut üles ronivad, võib nad 
kõik maha lasta, nad käivad seal aga 30—50-pealiste karjadena.” (58) 

Ent kell on kaks öösi. Ma teen korealastele järgmise ettepaneku — kas nad ei tahaks 
üles otsida meie hobuseid — iga hobuse eest maksan ma 15 rubla. 

Korealased on nõus ja hakkavad kohe minema. Ka soldatid otsustasid minna otsima 
kaotatud asju: tegid ise selle ettepaneku — nad magasid end eile välja ja lähevad samuti 
kohe. 

3. oktoobril 


Kell on seitse, paistab ere päike, on soe ja vaikne. 


Täna pesen ennast. Käed on üleni kriimustatud, mitmest kohast on nahk maas — see on 
eelmise öö tule mus, kui lõkke jaoks oksi murdsin. 

1. A. jändab asjade ümberjaotamisega, siit edasi läheme juba kerge varustusega: paadi 
jätsime järve äärde, telgid saadetakse korealastega tagasi — need on 

katkised, pealegi kohmakalt suured ja neist on vähe kasu.. 

Metsast on kuulda tagasitulevate korealaste meeleheitlikku rõõmukisa: 

»Hei! Hii! Hii! Hii!” 

Aetakse kahte meie hobust: pimedat ja valget. Juba on nad metsaserval, nende järel aga 
rõõmsad valges riides korealased. Ees astub tark väike valge hobune, kelluke kaelas, tema 
järel longib pime hobune, nagu pime laulik oma teejuhi järel. 

Liigutav vaatepilt. 

Neil on koormad seljas, nad leiti ühes lahtises orus, kus oli rohtu ja lund. 

Valge hobune juhatas arvatavasti oma pimedat seltsilist lume juurde jooma, seejärel aga 
pöördusid nad jälle tagasi väiksesse orgu. 

Kui korealased nende juurde tulid, norsatas valge tasa ning sõbralikult, hall aga jäi sama 
ükskõikseks js tusaseks nagu alati. 

Et pääseda sellesse orgu, tuli hobustel laskuda mööda peaaegu püstloodseid järsakuid, ja 
kuidas valge õpeta« pimedat astuma sinna, kuhu vaja — jäi nende saladuseks, kuid selle 
saladuse tulemuseks on liigutav sõprus loomade vahel: nad ei lahku teineteisest. Valge läks 
jooma — hall tema järel — jõid ja jõid. Seejärel läks valge julgelt kaerakoti juurde ning 
haaras sellest hammastega, hall tuli ka sinna ja tegi sedasama. Puistasin neile kaeru, nad 
hakkasid sööma, ning kõik korealaste hobused püüavad nende kõrvale trügida. Hall on 
pimeda alandlikkusega ükskõikne, kuid valge tõmbab kõrvad pea ligi ja laksutab otsekohe 
igasse külge haru baid, kui võõrad hobused lähenevad. 

Minu hobust ei leitud, võib-olla ei otsitudki. 


»Draakon võttis ühe endale, need aga viis ise alla orgu — omal jõul ei oleks hobused sinna 
pääsenud. Need hobused saadab draakon, nendega koos saadab ta õnne ekspeditsiooni ülemale, 
teda ootab suur õnn.” 

Millise kindla usu ja isegi kadedusega seda öeldakse! 

Sõin koos N. J-ga ja sõitsime siis Amnokgangi jõe lätteid uurima. 

Burtopoisse jõudsime tagasi veel valges, olles selgitanud, et kõik jäärakud Amnoki suunas 
on kuivad. 

»»Amnok saab alguse sealt,” osutab teejuht väikesele Pektusanile. 

See on ligi viis versta Suurest Pektusanist lõuna pool. 

Ülejäänud päeva veedame meeldivas tegevusetuses. 

Soldatid jõudsid tagasi ja tõid kaasa asjad. Nad olid näinud musta, väikest karu, tulistanud, 
kuid ei tabanud. 

Korealased valmistuvad teeleminekuks, ka meie asume homme hommikul teele, tuleb süüa ja 
varem magama heita. 

Sapagi teeb ettepaneku jutustada muinasjuttu, mis on seotud siinsete kohtadega. Ning kuni 
toit kateldes keeb, istume kõik maha ja kuulame mõnuledes pärast üleelatud erutusi 
pikakasvulist ning pikakoivalist, pooleuroopalikus ülikonnas ja daamisoenguga Sapagit. 

Sapagi lõpetas oma muinasjutu, ma sulgesin silmad ja jälle särab minu ees seal all sügavuses, 
ümbritsetuna fantastiliselt hambulistest, peaaegu püstloodsetest kraatriseintest, 
eresmaragdroheline järv, kujutades endast koos sadade verstade suuruse maa-ala ja Pektusa- 
niga midagi niivõrd hämmastavat, et seda ei suuda unustada, ning nagu võlutuna näed seda 
praegu otsekui ilmsi. Tundub, nagu seisaksid ning vaataksid jälle lähedast sinitaevast ja 
lõputusse kaugusse kaduvaid mahedavärvilisi kuldkollaseid lehisürgmetsi! Vaatad seda valget 
mäge, tornidena sakilisi, iidsete losside sarnaseid kraatritippe. Vaatad sinna, tema sügavusse, 
kust paistab vastu rahulik järvesmaragd, kus on nii vaikne, nii hubane, kus kõik mustade seinte 
käärud oleksid nagu tänavad võlulinnas, selle losside ja tornidega. Esimesed rnuljed asenduvad 
teistega, võib-olla vapustavad teid hingepõhjani kõik need ikka alles rahutu vulkaani, 

selle veel maailma loomise perioodis oleva maalapi eluavaldused. Ja millised jahivõimalused! 
Siin on hirved siin on tiiger ja temast veel verejanulisem panter. Must karu ei kiirusta siin 
inimest märgates loobuma oma maiusroast — sinikatest; terved karjad kaljukitsi, antiloope 
ja mägilambaid. Kõik on siin iidne, nii ratsamehe-kõrgune rohi kui ka ürgmets. Siin on 
faasanid, luiged, haned, pardid, vee- ja soolinnud. Siin kasvab kõige parem ning kõige 
väärtuslikum Žõn-šõn, ravijuur, mida müüakse kulla kaaluga. 

Need puutumatud paikkonnad ootavad veel oma jahimehi ja oma Aimard'e ning Coopereid. 


Ette rutates peame lisama, et jahimehed peavad liikuma vähemalt kahekümnemehelistes 
salkades, sest nagu selgus, on röövlid-hunhuusid siin reaalne suurus. Need maakohad ootavad 
ka kunstnikke. Kui palju omapärast võlu leiaksid nad kogu selles metsikus, täiesti fantastilises 
aasialikus ilus! Ainuüksi Sungari on juba midagi väärt! Sungari oma kallastega, mida võib 
ette kujutada ainult fantaasia, — särav, salakaval, muutlik, kuid alati hämmastavalt kaunis. 
Siit langeb ta kristalselt läbipaistva joana alla sellesse sinitaevaga ühtesulavasse kollase, 
kuldse metsa ääretusse merre. 
Korealased on pakkimisega valmis ja kavatsevad ära sõita. » 
Me jätame hüvasti. 
Ma annan neile lubatud preemia, maksan seisuaja eest, ja korealased seavad end ruttu 
valmis tagasisõiduks. 
»Niisiis oleme nüüd draakoniga sõbrad?” ütlen ma neile hüvastijätuks. 
00, muidugi, muidugi,” noogutavad korealased rõõmsalt pead, ,,vaadake, milline on ilm.” 
On vaikne ja pilvitus sinas kõrgub sünge, tardunud, liikumatult lösutav, kuid praegu 
rahulik Pektusan Tahtmatu lugupidamisega vaatan ma teda: hirmsa vastase ees tunned 
aukartust. 
»Ta on arvatavasti täna ise paadis sõitnud ja paadi sõit meeldis talle ...” ütlen mina. 
Korealased naeravad. 

»»Aga kas teil endil meie vastu ei ole mingeid nõudmisi? Võib-olla on keegi teile külas liiga 
teinud?” 
»»Mitte keegi pole liiga teinud.” 
»Kas küsida: on nad tõlgiga rahul?” küsib P. N. 
»» Küsige.” 
»»On rahul, on kõigega väga rahul.” 
»»Küsige: võib-olla võtsin ma neilt altkäemaksu?” 
»Ei ole võtnud, ei ole võtnud.” 
Iga korealane tuleb minu juurde, paneb mõlemad käed kokku ja saadab nendega mulle 
tervituse. * Ma ütlen: 
,» Azuntšano! Tänan!” 
Nad teevad viimase katse mind veenda, et ma tagasi sõidaksin. Ma naeran, lehvitan käega 
ja ütlen: 
»Sõitku aga ise, peatumatult, — koormat ei ole, hobused peavad vastu; traavides on nad 
hommikuks, enne kui hunhuusid ärkavad, juba kodus.” 


»»Ee, ee,” noogutavad korealased nõusoleku märgiks. 

Üksteise järel kaovad nad oma väikestel hobustel metsa. Viimased päikesekiired — ja jälle 
leegitseb Pektusan. 

Seal kuskil on praegu mu vaene hobune. 

Muide, ma nii väga ei kahetsegi ta kadumist: pimedana oleks ta mu mõnest järsakust alla 
kukutanud. 


NELJAS PEATÜKK 
TEEKOND ÜLE TŠÄNBAIŠANI AMNOKGANGI JÕE KESKJOOKSUNI 


4. oktoobril 


Eile hakkasime minema mööda teed, kus arvatavasti veel ükski eurooplane pole käinud, 
läände, Jalu jõe lätete juurde, Šadareni, s. t. lääne küla suunas, mis asub Pektusanist 180 lii või 
60 versta kaugusel. 

Sel päeval jõudsime vähe edasi — 40 liid, ja ööbisime hiina jahimeeste onnis, kus ahi ning 
suitsulõõrid võtsid enda alla poole põrandapinnast; nad olid ühtlasi ka narideks. 

Onnis oli jahimeeste jälgi — äratallatud hiina kingad, noatera. See oli hunhuuside eluase, ja 
nüüd me oleme nende põlises riigis. 

Täna hommikul nägime, missugust järsakut pidi me siia auku olime laskunud. Juba kell kaks 
öösel kutsusin ma tunnimehe ning käskisin mehed üles äratada, ja kell neli, kui oli veel täiesti 
pime, ronisime me väsitavalt kõrgele ning järsule Tandõnvo-no mäekurule. Selle eest oli terve 
läänepoolne Pektusan ning osa põhja poolset külge nagu peopesal. 

Pektusani kraatrit varjab hiiglasuur terav kaljurünk Ta eraldub süngena taeva taustal, ühel 
kaljunukal on naise kuju, kes istub natuke ettepoole kummargil ja vaatab järve. See on nagu 
Sapfo või Lorelei. Ta asendis, temas endas on ilu, kannatus, õrnus ja täielik kontrast süngete 
kaljudega; ta on igavesti siin, oma üksilduses, 

ta vaatab hirmsasse järve, mis on roheline nagu Lorelei silmad, ta on igavesti üksi selles 
sinise pilvitu taeva avaruses, lehtmetsa kuldsel taustal. Ning enne töösse süvenemist seisan ma 
ja vaatan ning mulle näib, et ma võiksin siin seista igavesti, haaratuna samast tundest jtui toogi 
kummargil naisekuju. Missugusest tundest? Mida ta nii vaatab, mida näeb? Mingit saladust, 
mille lahendamine on ta needinud sajandeiks selle koha külge. Võib-olla on see karistus selle 


saladuse vaatamise eest.... Mööduvad sajandid ja keegi vabastab ta needusest; ta ajab end sirgu 
ja avaldab maailmale selle suure saladuse... 

Ükski kuju pole mind nii haaranud ega ole äratanud kõike parimat, mis minus on, kõiki 
parimaid unistusi, kõiki mu möödunud nooruse jõude. 

Ma olin jälle noor ja seisin seal, janunedes ahnelt parema elu järele, ma igatsesin seda ja 
tundsin põletava selgusega, et tuleb aeg ning inimeste elu muutub teiseks, samasuguseks 
suurepäraseks, pilvituks nagu seegi selge sügise aromaatne hommik. 

Ja ka hiljem, kui ma tegelesin oma tehnilise tööga ning kui mu pilk langes sellele avarusele, 
kus asus tume kaljurünk ning sellel see ilu ja mõistatuse kuju, siis unustasin ma iga kord oma 
töö, ning haaratuna uuest tundepuhangust vaatasin sinna, nagu oleksin äkki näinud meisterliku 
raiduri kujutises kõike, mida iganes paremat on tundnud elus mu hing... 

See kehastab justkui taasleitud usku inimhinge parimatesse tunnetesse ja on võimas nagu 
loodus. 

Oh kuidas ma kahetsen, et mul pole kujuri ega kunstniku annet. Milline piltide, toonide, 
tüüpide ja elu rikkus on siin! Kõik on nii uudne, mitte millegagi sarnane, ning siin, selles 
inimkonna ürgses asukohas, tunned nii tugevasti kogu seda kuristikku, sügavust, kogu teed, mis 
inimkond on läbi käinud, ja ühtlasi ikka sedasama seost selle kõige ürgsema loomuse ja 
tänapäeva kõige täiuslikuma elu vahel. 

Kuid asja juurde. Kujutan ette, kui suure ärrituse ja kärsitusega mõni kannatlik geograaf 
loeb kunagi minu päevikut, õngitsedes tohutu pahna hulgast talle vajalikke uusi andmeid. 

Vabandan aegsasti tema ees ja teen kiiresti järgmist sissekande Sungari lisajõe lätete kohta. 
Seda nurgakest nimetatakse Oribi-mori, see tähendab — viis lätet. Viis meie poolt läbi uuritud 
lätet moodustavadki Sungari lisajõe. Kaks neist saavad alguse Pektusanilt kahe suure, 
pisarselge, kiirevoolulise ja kogu aeg suliseva kaskaadina. 

Kaks ülejäänud lätet saavad alguse mäejalalt kahe väikese allikana, muutudes teel, ilma et 
oleks näha mingit juurdevoolu, märkamatult suuremaks, ühinedes üheteistkümnendal verstal, 
moodustavad kõik viis allikat juba üsna veerikka, väga kiire vooluga mägijõe-kese, mis on 
peaaegu süllalaiune ja -sügavune. Viies läte saab alguse juba Tšanbaišanist. 

Need, kes on huvitatud nende lätete täpsemast asukohast, võivad vaadata kaarti, mis on 
spetsiaalselt koostatud kõigi minu poolt läbikäidud maa-alade kohta... 

Kogu see Sungari algallikate ala on väga omapärane Tandõnvo-no mäekurult laskume 
mööda Tšanbaišani põhjapoolset mäeveeru Mandžuuriasse. Meie ees kõrguvad õrna 
kollakasrohelise okasrüüga kaetud lehised ja suured võimsad kuused. 

Puude kõrgus on 20—25 sülda, tüvest annab mitmel mehel ümbert kinni võtta. Siin on 


palju suurepärast, tulekahjudest puutumatut metsa. Mõnes kohas laiuvad lagendikud, mis on 
kaetud inimesekõrguse ürgse rohuga ... Vahel taanduvad kuused kõrvale ja avavad pilgule 
muinasjutulise, hubase nurgakese. Sealt paistab üksteise lähedale surutud mägede vahelt 
rahulik aas Samas vahelduvad hõbetüvelised tumedad kuused lagendikega, kus rohi on juba 
koltunud. 

Aasa keskel on kuused tiheda salgana puhmas koos äärtel aga kasvavad nad üksikutena ja 
kogunevad taamal jälle hubasesse nurgakesse vuliseva allika ääres 

See on kuum tervisveeallikas, ja varem käisid reumahaiged korealased seal suplemas. Nüüd 
aga on hunhuu-sid muutunud niivõrd talumatuiks, et keegi enam seal ravimas ei käi. 

Kaljunukal ilmus äkki nähtavale kaunis metskits. 

Selles onnis, kus me ööbisime, leidsin ma niisuguse 

metskitse sarved, ja et mitte sarnaneda hunhuusiga, jätsin ma nende eest onni mehhiko 
dollari. 

ühe käänaku taga, kus mets taandus kahele poole ja meie pilgule avanes ürgne preeria, 
silmasime järsku mäejalal hiina fansat. Fansa väravas seisid mõned hiinlased. 

Hunhuusid?! 

Kuna meie teerada viis otse nende juurde, siis jõudsime veerand tunni pärast sinna. 

Me oleme neljakesi: N. J., P. N., vanamehest teejuht ja mina. N. J-1 on jahipüss; kõik 
ülejjiänu on vooris, niis on meist ette jõudnud. 

Vaatame terasemalt, seal on meie tõlk V, V. kolme hiinlasega. Ta jäi voorist maha, et osta 
nende käest kartuleid, mida nad siin kasvatavad. 

Kui suur oli aga minu imestus, kui ma tundsin kolme hiinlase hulgas ara need kaks hiinlast, 
keda ma mõne päeva eest olin pildistanud ja kellele ma mõned küpsised olin kinkinud. 

»Te kavatsesite ju Tjanpesse tagasi minna?” tervitasid meid hiinlased. 

Mõtlesime ümber,” vastasin mina. 

Selgus, et fansa, kus me ööbisime, on ka nende oma. Ma ütlesin, et võtsin sarved ja jätsin 
nende eest mehhiko dollari. 

Vanamees puhkes naerma ja vehkis lõbusalt kätega. 

»Need ei maksa midagi.” 

Ta tõi mulle veel ühed sarved. Tema poeg, kellel oli väga hea meel, tõi mulle paari 
laanepüüsid. 

Ma tahtsin teda kuidagi tänada, kuid raha oli jäänud voori. 

Murdsin pead ning andsin talle siis viimase relva, mis mul kaasas oli, — pistoda koos vööga. 
See oli suurepärane inglise terasest pistoda. 

Noore hiinlase vaimustus oli piiritu. Ta naeris, surus pistoda vastu rinda ja nägu ning 


vehkles sellega õhus. 
»SUur, suur tänu, see on talle kui jahimehele kõige kallim kingitus,” tõlkis V. V. 
»Teate mis. öelge neile, et Pektusanil läks meil kaduma hea hobune, las otsivad üles ja 
võtavad endale.” 

V. V.. jäi veel maha, meie aga sõitsime ära ja fansa peremehed vaatasid veel kaua meile 
järele. Kui V. V.ostetud kartulitega meid kätte sai, teatas ta, et Musa-nist lahkumisest saadik 
jälitavad meid umbes 40 hunhuusi. Nüüd olid nad sõitnud Tjanpe suunas, mõeldes, et 
pöördume sinna tagasi. 

Seda kõike oli teatanud vana hiinlane V. V-le lahkumise hetkel. Ta oli öelnud seda vastu 
tahtmist, nagu oleks ta meie lahkuse läbi ära ostetud. Ma ei usu üldse kõiki neid hirmujutte, 
kuid igal juhul on parem, kui hunhuusid meie jäljed kaotasid ja teises suunas läksid. 

Kuna täna asusime teele väga vara, siis tegime kella 12 paiku peatuse, et sööta hobuseid ja 
ühtlasi ka ise süüa. Peatusime väikses orus, mis oli üleni kaetud mehekõrguse rohuga. Rohi oli 
kuiv, nii et lõket tehes oleksime peaaegu põhjustanud tulekahju. Kulu lõi põlema nagu 
püssirohi, ning ainult suure vaevaga suutsime selle ühiste jõupingutustega kustutada. 

Eine lõpul tuli meie juurde nendest kolmest hiinlasest, kellega olime asja juttu ajanud, kaks 
meest — noor hiinlane ja üks vanamees, kuid mitte noorema isa. 

Nad tulid meie juurde ja istusid maha. Noore hiinlase pilk oli täis rõõmu ja vaimustust. 

»Miks nad tulid, V. V.?” 

»» Tema minema Šandanjoni*, ostma tšumiis.” 

Tähendab — tuleb kobs meiega; natuke nagu imelik. 

» Tema ütlema, et seal pole nüüd hunhuus, hunhuus on taga. Tema ütlema, teed tundma 
kangesti hästi.” 

Kuna meie vanamees Dišandari kipub mõnikord eksima, siis ma ei protesteerinudki nende 
seltskonna vastu. Pealegi näitas metslase puhtlapselik kiindumus ja rõõm, tema poolt minule 
suunatud pilk, mis oli täis rõõmu ja rahuldustunnet, liigagi selgesti, et tal on ausad kavatsused. 
Pärast einestamist hakkasime edasi liikuma, ilma et oleksime metsast väljunud. Siin kasvasid 
lehised, kuused, seedrid. Ikka seesama suurepärane, imetlusväärne palgimets, mille taolist ma 
pole kunagi näinud, kuigi olen näinud palju ürgmetsi Uraalis, Siberis, Venemaa põhjaosas ja 
Kaukaasias. Poleks kunagi arvanud, et ürgmets võiks olla nii suurepärane (59). 

* Meie sihtkoha, Šadareni küla, hiinakeelne nimetus. 

Kord me isegi eksisime teelt, ja kui poleks olnud meid saatvaid hiinlasi, oleksime Šadareni 
või Šandan-i asemel sattunud ei tea kuhu. 


Kui me umbes 30 versta Šandanjonist eemal jälle ristteele jõudsime, hakkasid hiinlased 
energiliselt peale jtäima, et läheksime parempoolset teed mööda. Tee on parem ja seal leidub ka 
hiinlaste fansasid... 

Dišandari vastas selle peale, et toda teed ta ei tunne ja et nii tema kui ka kõik korealased 
käivad alati mööda vasakpoolset teed. 

Kuna hiinlased lõppude lõpuks oma teed nii väga kiitsid ja korealaste oma kirusid, siis 
otsustasin ma minna nende teed mööda. 

Pealegi tunnistas ka Dišandaii ise, et tema tee on väga halb hobustega sõitmiseks, 

»»Noh, sel juhul sõidame...” 

Ja me keerasime parempoolsele teele. Veerand versta järel nägime hiina fansat. 

»SIin On iga viie versta järel niisugune fansa,” teatas noor hiinlane. 

Fansast vaatas välja selle omanik, niisugune värdjas, millist võib harva kohata. Tüüpiline 
orangutang. 

Tema vanas, habemeta eidenäos, ta paljunäinud, küünilises, irvitavas pilgus, harvades 
hammastes, kogu ta viimase võimaluseni räpases kujus oli midagi vastikut, kuid ühtlasi ka 
koomilist. Midagi äärmiselt eemaletõukavat. Kuid ma olen alati kartnud oma esimesi nega- 
tiivseid muljeid inimestest. Ausalt tunnistades, ma surun nad alati endas maha. Ka seekotd 
talitasin ma samuti. 

» Vaene kütt on kahtlemata kunstnik, sest mis muu võiks sundida teda elama kogu aja selles 
karukolkas. Minule on see karukolgas, temale aga midagi nii armsat, et ta selleta ilmselt eladagi 
ei saaks; öösiti kohiseb taiga nagu meri, hommikuti vaikselt ja pidulikult. Teemantselge 
sügishommik. Kuskil praksub oks, ja mets kajab vastu. Rähn koputab, laanepüü lendab 
kärarikkalt mööda, plaksatab kinni püünis sinna sattunud orava järel või hakkab tigedalt ja 
metsikult möirgama siinsete paikkondade isand, püünisraudadesse sattunud tiiger...” 

Nii ma mõtlesin ning suutsin end lõpuks veenda: nägin selle värdja kujus ainult inimest, 
kellele jumal on lihtsalt füüsiliselt liiga teinud ning kes soovib looduse rüpes unustada nii 
oma inetuse kui ka inimesed — kõik peale looduse. Unustada ja mitte kunagi kedagi näha. 

»»On ta abielus?” 

»E1. Ka tema ütleb, et siin on parem tee.” 

Ma vaatasin värdjale ja ta noogutas mulle üleolevalt Siis ütles ta midagi, lõi käega ja 
naeratas vastikult. 

Me sõitsime edasi, kuid mul ei läinud ikka meelest see omapärane värdjalik vanamees. 

»»Mis te arvate, V. V., kas too inimene ja kõik need; kes tulevad meiega, on head 
inimesed?” 


»»Mina mitte teadma, mina mõtlema, et hästi. Fansa on, kartulid kasvatab, rõigas kasvatab. 
Hunhuusi pole, ütles, tema juures ka hunhuus olema kolm päeva tagasi ja võtma kõik ära.” 

Dišandari on süngem kui öö. 

»Ta ütleb, et meile seatakse lõksu,” sosistas P. N. ,,oleks pidanud minema mööda 
vasakpoolset teed.” 

Ma ei usu seda lõksu — see on ara korealase fantaasia, kuid teisest küljest olen vastutav 
kõigi minuga kaasas olevate inimeste julgeoleku eest, ja ma teen igaks juhuks ettepaneku 
võtta püssid kätte. 

Ja soldatid võtsid vastu tahtmist püssid, N. J. aga, kes seni polnud oma vinšesterist 
kunagi lahkunud, oli täna selle nagu kiuste V. V-le andnud. 

V. V-I rippus püss katte sees seljas. 

»»Noh, kui vaja läheb, siis võtan,” ütles N. J. 

»Seni kui te oma ,,vaja” kindlaks teete, on juba hilja Kujutage endale ette, kõlab 
kogupauk, V. V. tormab hirmuga metsa...” 

»»Kuid midagi taolist ju ei juhtu.” 

N. J. räägib laisalt, nagu inimene, kes tunneb minu pärast piinlikkust. 

»»Lõpuks — ma tõepoolest ei suuda: tassi püssi, tee märkmeid suuna ja maa-ala kohta ...” 

Ma olen haavunud ja vaikin. 

»Ma võtan püssi, kuid siis vabastage mind tööst.” 

» Vabastan: andke kompass ja sammumõõtja siia.” 

N. J. andis mulle vaikides sammumõõtja ja kompassi, võttis V. V-It oma püssi ning sõitis 
haavunult eemale. Ka mina olin solvunud. 

»»Noh, mis siis ikka, “mõtlen, ,,las lisandub baromeetrilisele nivelleerimisele ja 
astronoonilistele töödele veel ka see ...” 

Nii ma siis sõitsin kõige ees ja joonistasin kaarti. Mind hämmastas, et me kogu aeg liigume 
põhja suunas, selle asemel et minna läände. 

Kui olime umbes kaks versta edasi läinud, ütlesin ma lõpuks, et see tee viib kus tahes 
mujale, kuid mitte Šadareni. 

»Dišandari, näidake käega, kus on Šadaren?” 

Dišandari osutas nüüd edelasse. 

»Küsige hiinlastelt, kas on nii?” 

Miks viivad nad meid siis siitkaudu?” 

»Sellepärast, et nad kõik on röövlid, tahavad meiega midagi ette võtta,” vastab Bibik. 


»»Dišandari ütleb, et tema selle tee eest ei vastuta,” sosistab P. N. 

Hämardus kiiresti; vihma hakkas valama nagu oavarrest, aga telke meil ei ole. 

»Pöördume tagasi fansa juurde.” 

Korealase nägu oli rõõmus, hiinlased aga protesteerisid meeleheitlikult. 

»» Viis liid eespool on suur hea fansa.” 

Millegipärast vaikin oma otsusest minna homme korealaste teed mööda. 

»»Homme jõuamegi tollesse fansasse, täna aga lähme tagasi.” 

Hiinlased räägivad veel edasi, kuid ma ei kuula neid enam. 

Hiinlasest vanamees ütleb midagi ja lahkub meie juurest, noor aga pöördub koos meiega 
tagasi. 

On juba pime, kui jälle läheneme erakust värdja fansale. 

Noor hiinlane läheb luba küsima, tuleb tagasi, ütleb ,,võib” ja avab värava. 

»»Sõida sisse.” 

Esimesena sõidab Bibik ja ajab väravaposti maha. 

»Näe, kus kuradid, mis nad on ehitanud,” toriseb ta ,,oma arust kah värav.” 

Fansa kahtlane ning salapärane sisemus sobib oma peremehe väljanägemisega. Madal, 
vaevalt arssina-kõrgune ahi, mis võtab enda alla poole ruumist, kaob toa sisemusse. Ahjus 
põleb tuli, valgustades ebaühtlaselt tumedaid seinu. Tule köhale on müüritud tohutu, veega 
täidetud katel. Vesi aurab. Ahju ees kükitab peremees ega pööra meile tähelepanu. Kuidagi 
imelikult mängleb tema näol tuli, ja ka mujal halvasti valgustatud fansas liiguvad tule 
tekitatud varjud. 

Fansa oli suitsunud, must, riiulitel ja konksudel vedelevad ning ripuvad oravanahad, noad, 
midagi püstoli-taolist, äratallatud hiina kingad, igasugune kõlbmatu rämps, kondid, üks nuga 
on üleni kaetud tardunud verega ja leegid valgustavad seda eredalt. 

»»See on kõige ehtsam röövlipesa, milledest räägitakse ainult muinasjuttudes,” ütleb 
Bessedin. 

Peremehe tulest eredalt valgustatud nägu nõuaks head kunstnikupintslit. Sealt nagu 
tungivad esile mingid varjatud, meile tundmatud mõtted. Ta vaatab tulle ja põlastav, 
kahjurõõmus huultegrimass muudab ta lõusta saatanlikuks. 

P. N. jutustab Dišandari sõnade järgi selle peremehe 100. 

Ta on endine hunhuuside kapten. Kõik need fansad pole midagi muud, kui hunhuuside 
urkad: kõigi nende fansade peremehed kaebavad, et hunhuusid teevad neile liiga, kuid elavad 
edasi ja keedavad igaks juhuks — ootamatute külaliste jaoks — umbes kahekümnele mehele 
tšumiisi, oravasuppi ja lapšaad. Peremees ostab hunhuusidelt nende kokkuröövitud saagi — 


tapetud loomade nahad, žõn-šõni — ning müüb nad pärast edasi. Ärge arvake, et ta on kerjus: 
tal on nii kulda kui ka hõbedat, kuid ta on ihne kui Kaštšei. Tal on maa, mida harivad 
korealased-pooleteramehed. Need korealased kardavad teda nagu tuld; tema on nende elu 
isand; teda võetakse vastu orjalike kummardustega, ta võtab kõik, mis talle meeldib, kaasa 
arvatud ka naised. Ta pärineb neist vasallidest-parunitest, kelle nimed on kuulsaks tehtud 
nende esivanemate poolt. 

Temast aga ei saa kellegi esiisa, ja sündmuste käik, nagu sügisene külm, mis hävitab 
aastaajale sobimatud õied, hukutab ka selles kõlkas need hilinenud, juba inimühiskonna põllul 
äraõitsenud lilled. 

Kuidas see ka oli, kuid auväärt parun oma muinasjutuliselt röövelliku ümbrusega sisendas 
meile mõningal määral kasulikku hirmu. 

Isegi N. J. arvas, et siin ei peaks magama, kuigi ta seda lausudes kohe pikali heitis ja 
silmapilkselt uinus. 

Kuid teised ei heitnud magama ja mina läksin koos meie soldatitega uurima fansat ning selle 
hoovi. 

Nagu see feodaalparunil peabki olema, kujutas tema eluase kindlust, mis oli täiesti kaitstud 
hunhuuside kuulide eest. Väikest õue ja hoonet piiras kõrge püsttara, mis oli umbes kahe sülla 
kõrgusel teravaks tehtud. 

Kindlusel oli sõõri kuju ja ta asus metsast puhastatud umbes viiekümne süllase 
ümbermõõduga lagendikul. Kindlustatud sel kombel ka püssitule eest, võisime vastava valve 
korral valmis olla, kui hunhuusid oleksid otsustanud meile tormi joosta. 

Neli tunnimeest garanteerisid meie julgeoleku. Kolm soldatit ja korealane. Kõik teised: mina, 
N. J., 1. A., kaks (hiina ja korea keele) tõlki ning korealasest tööline Sapagi, kes oli ühtlasi 
muinasjuttude vestja, istusime fansas. Õigemini — kord magasime, kord olime ärkvel. 

Mis puutub hiinlastesse — peremehesse ja nooresse — siis ei jäänud nad hetkekski magama, 
vaid olid kogu aeg valvel. 

Ma pidasin vahti kella 12-ni, seejärel äratasin [. A. ja jäin magama. 

Kord ärgates nägin enda kõrval istumas noort hiinlast. Ta vaatas minu mauserit (karabiini) ja 
ta silmad põlesid salapäraselt. Ma mõtlesin, et hädaohu korral jõuaks ta selle kahmata enne kui 
mina... Tõmbasin karabiini endale lähemale ja jäin uuesti magama. 

Ärkasin jälle. Värdjaslik peremees oli sirutanud käe ainsa lambikese juurde, mis rippus 
seinal. Ta võttis lambi seinalt maha ja hakkas sellesse õli valama. 

Ma jäin imetlema seda saatanlikku ja ühtlasi ürgset inimese-looma-puusliku näoilmet, kes 
tundis ikka veel 


223 


mõnu sellisest leiutisest nagu lamp ja sellest teadmisest, et see lamp on tema käes. Kuid 
ühtlasi vilksatas mul mõte, et tema rõõm tuleb teadmisest, et kallaletungi korral kustutab ta 
selle lambi ja me jääme pilkasesse pimedusse. Seepärast süütasin ma ühe küünla — kuigi me 
hoidsime neid kokku — ja panin ta vahikorras olija selja taha. 


N. J. ärkas ja ütles uniselt: 
»Mingit kallaletungi ju ei tule.” 
»Ei tule,” olin ma nõus. 

»»Aga kui ei tule, milleks me siis end vaevame,” ütles N. J. solvunult. 

»»Kui oleksime teiega kahekesi, siis oleksime ka maganud... Võib ühe öö ka magamata olla, 
homme oleme külas, väljaspool hädaohtu, siis magame end välja...” 

Kell viis hakkas nagu koitma. Kuna hobuste jaoks, keda me kogu öö olime kindluses 
hoidnud, kaeru ei olnud, siis lasksime loomad kindluses asuva nelja mehe valve all heinamaale 
külmunud ning närbunud rohtu näksima. 

Söönud tšumiisi ja kaks laanepüüd, asusime kell seitse teele. Ka hiinlased sõid: nad keetsid 
endale orava- ja tšumiisisuppi. 

Kümme minusugust ei oleks söönud pooltki niipalju, kui sõi neist kumbki. 

Soldatid on kanged söömamehed. N. J. on tubli sööja, kuid ka tema tähendas: 

»Kuidas nad lõhki ei lähe? Ja ometi on nad kõhnad nagu kondihunnikud.” 

»Nad söövad end täis kolmeks päevaks ja võivad pärast seda maha käia kolmesaja lii 
pikkuse teekonna,” seletas meile Dišandari, ,,see ei ole hea, et nad nii söövad.” 

Kui jõudis tasumaksmise aeg, kutsusime me V. V. ning küsisime tema abil peremehelt, kui 
palju me talle võlgneme tšumiisi ja öömaja eest. 

»Nii palju, kui antakse.” 

Me andsime tšumiisi ja öömaja eest kaks dollarit. 

Korealase arust on see väga kõrge hind ja korealased ei taha seda kuidagi vastu võtta, kuid 
parun haaras kaks 

dollarit ning pildus neid käest kätte niisuguse põlgusega, mida võis kadestada isegi 
Mefistofeles, ja ütles: 


»»Ainult? Unetu öö ja lõhutud posti eest?” 

»bPalju ta tahab?” 

Kuid ta pööras selja ning vaikis põlastavalt. 

»Kas jätkub, kui ühe dollari juurde anname?” 

»»Seda on rohkem kui eelmine tasu.” 

Me andsime talle veel ühe dollari. 

Seekord ei suutnud ta hoiduda meeleheas münte vaatlemast ja nende kõlinat kuulatamast, 
kuni me end teeleminekuks valmis seadsime. 

Ta kükitas taas. Ihnus rüütel, kogu oma eemaletõukavas hunnituses. Kuid samal ajal oli ta 
niivõrd tüüpiline, et pidin teda tahtmatult imetlema, ning surunud maha vastikustunde, tegin 
talle ettepaneku teda pildistada. 

»Las pildistab,” lausus ta põlglikult. 

Ma seadsin ta fansa ette ja pildistasin. Ta seisis, piip käes, ning jälgis mind ükskõikselt, 
varjatud kahjurõõ-muga. Ta oleks nagu öelnud: 

»Pildistage, mõelge välja kõik oma instrumendid, kuid ma tean ka midagi niisugust, mille 
tõttu kõik teie väljamõeldised ja teadmised suitsuna hajuvad. .. Jaa, jaa. . . mõelge välja, kuni 
on veel aeg.” 

Ja kui ta oleks olnud üksi, siis oleks ta arvatavasti naernud nii, et juhuslikult möödaminev 
vaene korealane oleks jooksnud värisedes kaugele metsa. Millise ilmega ta mind vaatas, kui 
uurisin tema päratu suure toruga pistongpüstolit! 

Noor hiinlane viis mu kuuri ja näitas midagi tohutut. See oli käsisuurtükk: väga pikk, 
rusikajämeduse toruga relv. Seda püssi kannavad ja sellest tulistavad viis meest. 

»»Kellele see siis on määratud?” 

»» Kutsumata külaliste jaoks ...” 

»»Aga kui need külalised võtavad kaasa nende vastuvõtuks varutud kingituse?” 

Vanamehe nägu muutus tõsiseks, ärevaks ja ta vastas orjaliku naeratusega, et räägib 
tiigritest. 

Ma oleksin veel mitu tundi vaadelnud seda ammu ajalukku kadunud inimtüüpi, kuid oli 
vaja edasi sõita. 

Me sõidame mööda korealaste teed, vasakule poole. Peremehe ja noore hiinlase 
hämmastus oli varjamatu. 

»Ütelge hiinlasele, et ta tuleks meiega kaasa.” Noor hiinlane ütles midagi fansa 
peremehele ja pärast tagajärjetut katset meid kinni pidada tuli alistunult meiega kaasa. 

»»Mis ta peremehele ütles?” 


»» Ütles, et see teataks tema sõbrale, et ta läks seda teed mööda.” 

»Miks tema kaaslane ei jäänud meie juurde?” 

» Ta läks kuulama, kas tee peal on halbu inimesi, ja kui neid oleks olnud, oleks ta tagasi 
tulnud.” 

Seda juttu olid hiinlased rääkinud ka eile, kuid mina ühelt poolt uskusin teda, sest ta 
vaatas mind truude penisilmadega ja silitas mind käega, kuid ühtaegu ei uskunud ka. 

»» Ülem ei uskunud mind,” ütles ta kurvalt ja etteheitvalt, kui me minema hakkasime. 

»»Uskusin, kuid see tee on jõele lähemal, mul aga on vaja jõge uurida.” 
— peidetud võlujärvega Pektusan, mägede ja hubaste nurgakestega maastik, toredad 
metsad ning Sungari lisajõgede muinasjutuline ilu. Sungari voolab kord hiiglasuurte 
kaljude vahel ja langeb heliseva kosena kärarikkalt alla, kord peidab ta enese kõrgesse 
rohtu, jättes ainult umbes kähe arssina laiuse lõhe. Kui heidad aga pilgu sellesse lõhesse, 
siis tõusevad juuksed püsti: lõhe all peitub hirmuäratav mustast kaljust maa-alune koobas, 
kus välgatab sinakalt helendav valgus. Koobas on kuni sada jalga sügav ja niisama lai. 
Valgus pääseb sinna vaevu ja ähmaselt paistavad nii tumedad võlvid kui ka seal kuskil all 
vahutav ning kohisev vesi. ühes kohas kaob jõgi tumeda võlvi alla, mis on justkui 
inimeste tehtud (60). Siin, metsikutes ürgsetes kohtades vaatasin ma seda varjatud ilu, mis 
hämmastas eriti tugevasti oma puutumatu ürgsusega, ja ma tundsin end uuesti lapsena 
Aimard'i seikluslugude õhkkonnas, mida fantaasia kunagi uskus. Neid kuulates kujutleski 
mu fantaasia arvatavasti siis kõike sellisena, sest see oli nagu 

midagi väga tuttavat, peaaegu armsat ja samal ajal hurmavalt uut, ennenägematut ja 
aimamatut. Ja kõik see oli juba möödunud. 

»»Pöörduge ja jätke viimast korda hüvasti Pektusaniga.” 

Seda ütles Dišandari ja P. N. tõlkis. 

Mina ja kõik teised pöördusime ümber ja tardusime. 

Valgena, juba üleni lumega käetuna kerkis meie ette veel viimast korda hiiglasuur, 
majesteetlik, kogu ulatuses nähtav Pektusan. Lumivalge vaip kattis kõiki kaljunukke, nii 
kivist karu järve kohal kui ka suurepärast kummarduvat kuju. 

Kõik on pidulik ning vaikne, kõik särab lumeteemantides. Ja nii pidulikult kõlab 
Dišandari hääl: 

»Täna poleks me enam pääsenud ei Pektusanile ega siia — kõik teed, kõik kurud on lund 
täis tuisanud ning pole teed ei edasi ega tagasi... Seda ma kartsingi, kuid ülemal on suur 


õnn. Eilne vihm langes seal lumena maha.” 

Jah... õnn, ja suur õnn: Peterburist alates niimoodi päevase täpsusega välja arvestada ... 

Me laskume jõele üha lähemale. Armas lehtpuumets. Haabade lõhn, niiskus, juba 
kõdunevate lehtede hõng ja nende sahin. Selge, kuid juba hiline sügis, selle metsa ängistav 
kurbus ja tühjus. Pole elu, pole loomi ega linde, kõik sureb või suigub pikka talveunne. 

Tee muutub üha halvemaks ja V. V. tõlgib kirglikult, tuliselt, kuid segaselt hiinlase sõnu 
selle kohta, kui hea oleks olnud see tee, mida mööda tema oleks meid viinud. 

Läheneme veelgi jõele, seal on jälle suurepärane mets, isegi parem endisest: palju saari, 
mille ümbermõõt on kuni kaks sülda, kaunis nulg, harvad, kuid toredad lehised. Mõnikord 
on seljandikud käetud ainuüksi lehistega — nad on toredad ning saledad. Ja milline seeder! 

Siin võib seda hiiglasuure väärtusega metsa juba jõge mööda alla parvetada. 

Hämaruses jõudsime oma rännaku eesmärgile — Šandanjoni külla, kus elavad 
peaaegu eranditult korealased. Millise rahuldustundega vaatasime jälle õhtuse küla- 

elu rahulikku pilti, vilja- ja maisikuhilaid, elamuid ning kuulasime loomade häälitsusi. 

Elanikud pole siin kunagi eurooplast näinud. Millise rõõmu ning külalislahkusega meid 
vastu võeti: olge head, siin on parim fansa, on kanu, kartuleid, tšumiisi ja rõigast. 

Kogu küla, umbes kolmkümmend fansat, on laiali pillatud kitsas orus ligi kahe versta 
ulatuses. Viis-kuus hiinlaste fansat — nendes asuvad selle maa peremehed millel elavad 
korealased. Korealased maksavad neile poole saagist. 

»»Kas hunhuuse on?” 

»»Hunhuusid läksid Pektusanile, pole hunhuuse.” 

»»Kas hunhuusid teevad liiga?” 

»-Oo!” 

See on lootusetu, alandlik karjatus. Hunhuusidest peremehed tulevad ja nõuavad kõike: 
linde, tšumiisi, vasikaid, härgi, naisi, ja kõike antakse, et säilitada viletsat elu. 

Milline nauding on olla jälle soojas ruumis, lahti riietuda, sirutada end voodis, vahetada 
pesu! 

»»Nii et hunhuuside poolest võib muretu olla?” 

»»Praegu täiesti.” 

»Noh, siis on täna korealastest vahtkond: Taani ja Sapagi, kõik teised söögu ning heitku 
magama.” 

Ja me jäime magama nii, nagu pole vist veel kunagi maganud. 


5. oktoobril. 


Hirmus mürin ja pragin sundisid mind silmi avama. Pime öö, ülalt variseb midagi: savikrohv. 
Kas kogupaugud?! Sagedad, valjud, üha uus ragin, mingi vihane sumisev vile, mis otsib kuhu 
tungida. Ja jälle kogupaugud, kord ragisevad, kord kõmisevad bum- bum... 

Hunhuusid?! Kus on püss?! Kus on hunhuusid?! Kas fansas on juba kõik ära tapetud ja ainult 
mina olen veel millegipärast elus? Kas tulistatakse paberist ukse pihta eespoolsest küljest? 
Kottpime öö. Kas panna küünal põlema? Siis näitad neile kõik ära... Avastavad niigi... Nõnda 
siis see kõik lõpeb .. . Mis seal ikka. 

pidi ju kunagi niikuinii lõppema ... Hilja, hilja ... nüüd on vaja ainult mehisust, et minna 
surmale vastu... 

N. J. tasane hääl: 

»Kas olete elus?” 

»Ma otsin oma püssi, leidsin... Küünalt ärge süüdake ... Kas püss ja pistoda on teil 
kaasas?” 

Mingi sahin. - 

»»Kes seal on?” 

»Mina, P. N.” 

»»Kus on soldatid?” 

»Kas kõik?” 

»Bessedinit ei ole.” 

N. J. sai kellegi pikkadest juustest kinni. 

»Kes sa oled?” 

Vaikus. 

»Vaikib ja silitab ainult minu põlve,” ütleb N. J. , Nüüd räägib midagi.” 

See on Dišandari, ta räägib, et fansa peremees olevat juba tapetud. 

»»Kus on korealased?” 

»-Jooksid metsa.” 

»»Roomake ukse juurde ja istuge seinte äärde,” ütlen mina. 

Mina istusin vasakule poole ust, N. J. paremale poole. 


Tegime paberisse augu ja vaatame. 

Kogupaugud ei lakka, kuid nähtavasti tulistatakse tagantpoolt ja me oleme laskude eest 
kaitstud kapitaalse seinaga. Ainult seal ülal, laeta maja õlgkatuses, paistavad aeg-ajalt mingid 
välgatused ja midagi nagu rabiseks sealt alla. 

»Kui palju neid tulistajaid siis on?” 

Oo, palju, inimest kakssada,” ütleb P. N. nördinult, 

»Nelikümmend,” parandab Dišandari: ,,see on see salk, kes käis Tjanpes; neil on kaks 
suurtükki — need, mis seal heledalt katuses välgatavad, on suurtükikuulid.” 

»Mis.kell on?” 

Ma süütasin hetkeks tiku: pool viis. 


»Varsti on köit. Jõuaks ainult päevavalguse ära oodata, et midagi näeks.” 

Ikka veel tulistatakse tagantpoolt. Mis on hobustega? Heitsin korraks pilgu uksest välja: 
lõkketule valgusel paistavad hobused — nad seisavad, täiesti ükskõiksed kogu selle ragina 
vastu. Püss-suurtüki pommid lõhkevad aeg-ajalt ja kustuvad tulesädemetena pimeduses. 

» Algul tulistasid siitpoolt, pärast aga läksid taha...” 

»»Siitpoolt pole tulistatud; pommid lendasid üle ega lõhkenud, ja paistis, et tulistatakse siit. 
Nad istuvad metsas ning tulistavad sealt.” 

On öö, mitte midagi pole näha, õhtul aga ei pööranud me siinsele ümbrusele mingit 
tähelepanu. Kuid koit pole kaugel. Ah, jõuaks päevavalguse ära oodata! On halb, kui 
tulevad siiapoole ja hakkavad tulistama läbi paberist uste. Ilmselt arvasid nad ekslikult, et 
me asusime tollele fansapoolele, sest kes oleks neid takistanud tulemast siitpoolt — mets on 
ju nii seal- kui ka siinpool. 

Mul on külm, ma märkan, et ma pole riides. Keegi annab mulle karusnahkse särgi. 

Kõrvaltoast kostab sahinat. 

»Kes seal on?” 

»»Bessedin.” 

,. Kust te tulete?” F 

»Sapagi võttis minu püssi, käisin teda otsimas: kadunud... Mõtlesin, et alustasite juba seal 
metsas tulevahetust ...” 

»Tasa... hääled...” 

Meie vastas lähedal räägitakse: mitu häält. .. 

»Mis nad räägivad?” 

»»Räägivad, et on vaikne: kõik on kas tapetud või ära jooksnud.” 


»Ilma komandota, kuni inimesi pole näha, mitte tulistada.” 
Hääled on juba meie ees. 

»Mida nad veel räägivad?” 

»Taa, see tähendab — tulista.” 

Ma lükkan kiiresti ukse lahti: ,, Kogupauk!” 

»»JOoksis mööda, jooksis mööda! teine neljakäpukil. .. seal, seal...” 

N. J- jookseb välja ja vaatab nurga taha — mitte tedagi. 

»Noh, nüüd teavad, et oleme elus, ja siia ronima nad ei hakka, mis puutub aga tulistamisse, 
siis kuulid nähtavasti ei suuda tagumisest seinast läbi tungida ja meid haavata.” 

»Miks on nii valge?” 

»Fansa põleb vist.” 

N. J. hüppas jälle Valja ja pöördus tagasi. 

Fansa põleb tagantpoolt, kuid tuul puhub vastassuunas — sellele vaatamata põleb hästi... 
Istudes metsas, tahetakse meid põleva fansa valgusel maha lasta nagu laanepüüsid, kui välja 
kargame. 

Ka kogupaugud lakkasid, oodati meie ilmumist. Lurjused ei tahtnud millegagi riskida. Kui 
saaks neid vähemalt nähagi ja kallimalt müüa oma elu. Mingi viha hakkab keema ja mineviku 
pildid tulevad eredalt meelde. Ah, läheks ometi rutem valgeks! 

»»Kas kõik on valmis?” 

»» Valmis.” 

»» Andke paberossid, kell ja portsigar.” 

Ma panin saapad jalga, pistsin nendesse ka kella, portsigari, tikud ja kolm pakki padruneid. 
Lajatas kogupauk, kuid me oleme kõik terved ... Vastame otsekohe kogupauguga: nüüd on 
näha, kuhu lasta, sest hiinlaste laskude süütetulukesed näitavad meile sihi kätte. 

Muide, pärast meie kogupauke lakkasid paugud metsast õige pea. Oli juba sedavõrd valge, 
et võis näha ümbrust. 

Varsti tulid V. V., hiinlane ja Taani. Nad kõik olid istunud mingis augus. Minu ja N. J. 

Kaks hobust olid tapetud, kaks haavatud ... 

Väike valge hobune, pimeda teejuht, on tapetud 

laupa tunginud kuuliga. Pime on elus, astub ja harjumuse kohaselt ohib raskelt. 

Kui hobused olid ära toodud, hakkasime asju päästma. Oli ka aeg — katus oli juba leekides. 

Ka asjad kanti jäärakusse. On valge. Fansa on tuhaks põlenud. Peremees on kahest kohast 
haavatud, üks kuul on tunginud jalga, teine kubemesse. 

V. V-1 on kasukas läbi lastud. V. V, on tubli poiss: ta on täiesti rahulik, nagu toimuks kõik 
nii, nagu peabkin olema — kõik on ette määratud paljudeks miljoniteks aastateks. 

»Mina mõtlema, enam koju mitte saama.” 

Tema ja hiinlasest teejuht talutavad hobuseid, kannavad asju. 

»»Püssi leidsin üles!” hüüab Bessedin rõõmsalt. 

Püssist natuke eemal on Sapagi poolkasukas ning samas ka tükk hiina riiet. Järelikult 
põgenes Sapagi nende eest, nad said ta kätte ja viisid ara. Miks ei jooksnud ta meie juurde 
fansasse, vaid sellest mööda? Enne oli käsk kõigil minu juurde koguneda. Miks ta ei 
tulistanud? Miks ta ei karjunud? Nähtavasti siis veel ei tulistatud. Laskma hakati siis, kui 
Sapagi oli kinni võetud. 

Nad mõtlesid, et me kargame kogupaukude peale välja ja siis lasevad nad meid lõkketule 
ning põleva fansa valgusel maha. Vaene peremees maksis kallilt oma külalislahkuse eest. 

»Öelge, et talle tasutakse kõik kahjud.” 

»Ta ütleb, et täitis oma kohust külaliste vastu, raha pole vaja, jääks ainult ellu: ta palub 
ennast ravida.” 

Ravida? Meil oli väike apteek — hiniin, inozentsevi tilgad, mõned keerulise nimetusega 
arstimid, karbool ja sidemed. 

»»Kuulid tuleks välja võtta .. .” 

»»Me pole arstid ...” 

Soldatid vangutavad päid: 

»» Sureb ara, sattus kubemesse ...” 

Loomalik egoism: milline õnn, mõtlen, et meie hulgast pole keegi haavatud, milline õnn, et 
on olemas veel kaheksa hobust. 

Metsast jooksid kohale korealased. 

»» Suur, suur õnn, kõigil rahvastel on õnn, ainult korealaste õnn on kadunud, korealastel pole 
õnne.” 


Dišandari ütleb: 


»Eile oli mul hobune, täna lamab ta surnult maas. Eile oli meie peremees elus, terve ja kõige 
rikkam inimene külas; täna on ta suremas, kogu tema vara on ära põlenud ja ta perekond on 
kõige vaesem.” 

Kui palju loomulikku üllameelsust ja lihtsust on selles surijas. Karm, musta habemega 
piiratud nägu, suured silmad. Surija hakkas äkki vaikselt nutma. Mille üle ta nuttis? 

Möödunud elu, kaotatud varanduse või kõige maise tühisuse üle? 

Keegi ei tea, ümberringi oli vaikne ja pidulik. 

Naine liibus vastu surija jalgu ning nuttis samuti tõelise mure pisaraid — vaikselt, ilma 
halisemata. 

Noor, kaheteistkümneaastane poeg, kes meid eile isa äraolekul vastu võttis ja algul 
hunhuusideks pidas, seisis nüüd sama kahvatuna ja värisevana nagu eilegi meie ees. 

»Kutsuge ta siia.” 

Ta tuli minu juurde ja kuulas pingutatult. 

»Las ütleb isa perekonnanime ja oma nime. Me teatame kõigest hiina võimudele, siia 
tulevad sõjaväed. Temale ja ta emale saadame 300 dollarit. Las lähevad tagasi Koreasse. Seal 
kasvab ta üles, leiab hea naise ja saab õnnelikuks.” 

»»Kas ta on tõin?” osutas poiss kiiresti minule. ,,Kas isa jääb ellu?” 

»»Okonšante pole oma tahet avaldanud. Las poiss peidab selle raha, selle kulla ära; seda läheb 
talle ja emale vaja, kuni saabub uus raha.” 

»ta ütleb, et raha pole vaja, hunhuusid saavad teada ja tulevad jälle.” 

»Keegi ei näe, las peidab ära.” 

Valjud hüüded kaiguvad külas. Vapramad, kes on külla tagasi tulnud, kutsuvad metsast 
välja oma arglikke sugulasi. 

Vahel hõikab mõni valjusti ning visalt ühte ja seda-- 


* Ennustaja. 

sama nime. Ja korraga kostab kuskilt lähedalt põõsastest vastus. Ilmselt on peidusolija 
kogu aeg hõikeid kuulnud. Ja vastab nüüd, kuid välja ei tule. Alustatakse läbirääkimisi, 
kuni lõpuks ilmub metsast veel üks valge luik. 

Aegamööda koguneb meie ümber rahvasumn. Nad on jällegi rahulikud, rahul ja 
lahked. Nad said teada, et hunhuusid jälgivad meid, ja jätavad meid rahule. 

Hunhuusid kavatsevad ühineda teise salgaga, mis tegutseb Jalu jõe ääres, et siis ühiselt 
meid hävitada. Selle salga suurus olevat 40 rneest, kuid neid abistavad ajutiselt kõik need 
parunid, kellele korealased annavad poole oma sissetulekutest ja oma naised. Suurtükid 


on neil parunite käest saadud. 

Ma olen juba kibedate kogemuste varal veendunud, et korealane ei valeta kunagi, ja 
meid informeerides ei räägi ta midagi oma kasu pärast. 

Selgub, et hunhuusid püüavad meid tollest ajast saadik, kui lahkusime Tjanpest, kuid 
kogu aeg on juhtunud nii, et nad on saanud valeandmeid. Ainuke kord, kus neil õnnestus 
meid kätte saada ja meist ette jõuda, oli siis, kui ööbisime ihnsa rüütli juures. Seal ei 
julgenud nad kallale tulla ning eelistasid jääda varitsema, olles kindlasti veendunud, et 
läheme mööda nende teed ... Andmed selle kohta, et me pöörasime korealaste teele, 
saabusid neile niivõrd hilja, et nad alles hommikul kella kolmeks küla juurde jõudsid ja 
sel kombel öö peaaegu täiesti kaotasid. Sellest hoolimata, kaotanud kannatuse ning 
lootuse meid veel kord ootamatult tabada, otsustasid nad ära kasutada järelejäänud osa 
ööst ja tungisid meile kallale. 

Lõkketuli, hobused ja hiinlastest mõttekaaslased kohalike parunite hulgast näitasid neile 
eksimatult kätte meie fansa. 

Meie õnneks kulges nende tee mööda toda mäenõlvakut — kui nad oleksid tulnud 
mööda meie teed, oleksid nad tulistanud meie ukse pihta. 

Ihnus rüütel arvatavasti teatas neile, et me öösiti ei maga, ja sellega ongi seletatav 
asjaolu, et nad ei julgenud kallale tungida otse fansale ega tappa ning lasta maha meid 
kõiki, kuni me veel magasime. 

Kõik see ainult näitab, et arad on need hunhuusid, milline vahe on nende ja samasuguste 
hunhuuside vahel Kaukaasias, kus Batumi raudtee ehitamise ajal, mil ma olin just asja 
ülikooli lõpetanud, kohalikud türklased lasksid maha ja pussitasid surnuks viis minu 
distantsil töötavat kümnikku. Ka nemad andsid mõned kogupaugud, kuid tungisid 
seejärel kümnikkude telki ja pussitasid need, kes veel elus olid, surnuks. 

Täpselt samuti oleksid võinud ja pidanud toimima ka need hunhuusid. Nad on küll 
hunhuusid, kuid nad ei taha mitte millegagi riskeerida, ja oma saaki — tiigreid, pantreid, 
karusid, meid, korealasi ja rikkaid hiinlasi — 
luuravad ning tapavad nad varitsuspaikadest, meelitavad lõksudesse... 

Igal juhul on vaenlase iseloom meile nüüd selge. . . Ohtlikud on varitsused ja ööd. 
Meie eelis on selles, et oleme nüüd vaenlastest ette jõudnud: meil tuleb tõusta kõige 
lähemale mäeveerule, nendel aga versta kümme ringi minna. Sel ööl meie siiski 
magasime, kuid nemad mitte. Meil on hobused ja me võime vaheldumisi — kord ratsa, 
kord jala — minna peatumatult vähemalt kaks korda kaugemale kui nemad. Söönud 


kiiresti konserve, hakkasime aega viitmata end teeleminekuks valmis seadma. Neli 
kandamit on meil vähem, kuid peale selle peab ka kõigi teiste hobuste koormaid 
sedavõrd kergendama, et kõik saaksid istuda hobustele, Dišandari ja Taani aga 
kahekesi ühele hobusele ... 

Katsusime üürida koormakandjaid härgi, kuid korealased teatasid, et võime neid 
selleks sundida ainult jõuga. 

Jõudu kasutada ma muidugi ei mõelnud. 
Jäi üle ainult üks tee: oma koormaid viimse võimaluseni kergemaks teha. 

Sellepärast jätsime Šandanjonis maha kõik oma konservid, tagavarad, suurepärased 
voodid, paunad ja presendid, jätsime maha oma kohvrid ning asjad. Mina kui vanem 
näitasin eeskuju, ja lendasid minema pool-kasukad, saapad, soojad kuued, nahad, kogu 
pesu, ülearused riided. 

Mõned asjad olid siiski ara põlenud. Instrumentidest olid säilinud baromeeter, 
sammumõõtja ning kompass. 

Mida teha mahajäetavate asjadega? 

Las korealased võtavad enda hoole alla ja hoiavad alles. 

»» Aga kuidas me neid hoiame? Tulevad hunhuusid ja võtavad endale.” 

» SUS andke nendele ara.” 

»Aga kui visata tulle, selle asemel et jätta nendele põrgulistele?” ütleb Bibik. 

Ma ei suutnud seda teha. Põletada suurepäraseid asju? Ei, ka asjad nõuavad lugupidamist. 

See oli olukorra üks külg, kuid on olemas ka teine. 

Need asjad peavad siin kiskjaid kinni ja meie jõuame selle ajaga kaugele. 

Kell kaheksa asusime teele, kõik ratsa, kaasas viis püssi, mida igaüks, istudes hobuse 
seljas, hoidis paremal põlvel. 

Kuna mitusada sülda tuli liikuda parempoolse mäeveeru jalamil, kus varitsesid hunhuusid, 
siis käskisin ma julgeoleku kindlustamiseks anda kaks kogupauku, et tulistamisega 
kindlustada meile ohutut läbipääsu... . N. J., kellesse oli jälle tagasi pöördunud vene inimese 
kogu muretus, ütles kohmetunult: 

»Aga milleks? On selge, et päeval nad kallale ei tungi.” 

Kuid ma jäin oma otsuse juurde kindlaks ja me andsime algul ühe kogupaugu piki 
metsaveert, mõne aja pärast aga ka teise, ületanud koolmekohas jõe, kadusime seejärel 
vasaku käida metsadesse, üle selle lageda köha sõitsime kümne sülla kaugusel üksteisest, ja 


traavides, et näidata meie võimalikku liikumiskiirust. 

See oli võte, mida olime kasutanud Batumi raudtee ehitamise ajal ja mis meenus mulle 
praegu. Tänu niisugustele pikkadele vahedele on raskem varitseda ja kõiki maha tappa. 

Kuid metsa jõudes tuli jälle sammu sõita — meie ees lookles kitsas rada, täis sajandite 
jooksul kogunenud metsarisu. Pealegi oli radasid mitu, mõned neist viisid lähedal asuvatesse 
hiina, mõned — korea fansadesse. 

Nüüd on need fansad maha jäetud, hoonete ümber kasvab kõrge umbrohi, kunagi 
ülesharitud põllud on 

aga juba metsa kasvanud ja metsloom ning metsik inimene võivad imetleda oma kätetööd. 

Dišandari eksis selles radade rohkuses, ja kui me poleks kohanud kolme korealast, kellest 
kaks nõustusid viima meid kahekümne dollari eest Jalu jõele, siis pöördu kas või tagasi. 

Seejuures kohustusid korealased hobustega sammu pidama. 

Nad liikusid isegi kiiremini, sest nii hobused kui ka inimesed võisid liikuda ainult sammu. 
Enam-vähem ohutute kohtadeni oli meil minna üle saja versta, kusjuures meie selja taga oli 
meid rünnanud hunhuuside jõuk ja eespool samasugune jõuk, kes kavatses esimesega ühineda, 

Kell üks päeval jõudsime väikesesse korea külla, mis asus juba teisel pool Tšanbaišani. 

Siinsed korealased nägid samuti esimest korda teise rassi kuuluvaid inimesi ja kohkusid 
algul, kuid pärast võtsid meid väga lahkesti vastu. 

Me keetsime endile viis kana kartuli ning kapsaga ja tšumiisi, hobustele andsime nii palju 
kaeru, kui nad jõudsid süüa, ja asusime kell kolm jälle teele. 

Korealased teatasid meile, et Jalu jõe hunhuusid olid eile nende külast nelikümmend versta 
eemal. Seetõttu lähevad külaelanikud tänaseks ööks mägedesse, kuna ootavad hunhuuside 
päralejõudmist. 

Meie ees oli kaks teed: korea tee, täiesti elamuteta, ja hiina tee, mille ääres olid parunite 
fansad. 

Sõjamehe seisukohalt oli see koht vististi sobiv otsustavaks lahinguoperatsiooniks: tuli minna 
korea teed kaudu, liikuda seda mööda versta kaks-kolm, siis aga siirduda läbi metsa kompassi 
järgi hiina teele. 

Sel kombel juhiksid küla elanikud tahtmatult eksiteele meie jälitajad, kes püüaksid mööda 
hiina teed meist ette jõuda. Meie aga jääksime varitsema ja laseksime maha nii need, kes 
tulevad Jalu jõelt, kui ka Pektusani hunhuusid. 

Kuna aga sõjamehe loorberid pole minu loorberid ja kogu mmu mure seisab selles, et peale 
teaduslike ülesannete täitmise — need aga olid juba täidetud — säilitada inimesed, kes olid end 
minu hoolde usaldanud, siis 

avaldasin ma oma arvamise ning jäin N. J. ja soldatite tungivatest palvetest hoolimata 
selle juurde, et liigume peatumata edasi. Kuid hämardus ja teejuhid kaotasid peatselt 
vaevumärgatava raja. 

»Mul on küünlajupp,” piiksatas 1. A. pimedusest. 

Süütasime küünla ja leidsime teeraja. 

Hoides käes küünlajuppi, liikusime niikaua, kuni see ara põles. Siis süütasid korealased 
kasetohu. 

Ja nii me liikusime suurepäraste tungalde valgusel nagu päeval. Korealased varjavad 
oma selgadega valguse ja meie jälitajatele pole see nähtav. 

Ja kus need jälitajad praegu on? Vihma hakkas valama nagu oavarrest ning nad on 
kindlad, et pimedal ööl ja pealegi vihmaga ei pääse me läbi kohtadest, kust päeval isegi 
tikutulega pole veel keegi läbi tunginud, ja magavad nüüd mõne oma paruni lossis. 

Kell kolm öösel laskusime korea-hiina külla Tasnu-hani, mis asub Jalu lisajõel 
Sagibudon-Muril. Olime teinud üheksateisttunnise rännaku ja läbinud 50 versta. 

Nii hobused kui ka inimesed taarusid väsimusest, Mitu korda palus N. J. nagu laps 
peatuda ja ööbima 


»»Ma ju kukun sadulast maha,” kordas ta jonnakalt. 

»»Me seome teid kinni.” 

Mis puutub minusse, siis ei tundnud ma mingit väsimust, kuid sain samal ajal aru, et ilma 
puhkuseta toime ei tule. 

»»Noh, härrad sõjamehed, missugune fansa on sõjalisest seisukohast parimal 
positsioonil?” 

Ma oleksin meeleldi kutsunud kompetentsed inimesed sellesse sõjanõukogusse imetlema, 
kuidas need kolm erusoldatit seda küsimust arutasid. 

Lõpuks valiti välja keset lagedat välja asuv üksik fansa. Me läksime tasa selle juurde, 
äratasime vaikselt peremehe, rahustasime teda, andsime hobustele kaeru, lõket ei 
süüdanud, fansas katsime läbipaistvad uksed nii, et valgust välja ei paistaks. Siis 
palusime kaks korealast appi vahtkonda ja hoiatasime, et keegi fansast välja ei läheks. 

Bessedin, Hapov ja kaks korealast asusid valvele varjatud kohtadesse, Bibik keetis 
suppi. N. J. magas. 

mina kirjutasin päevikut, ülejäänud, peale 1. A., askeldasid hobustega. 1. A. keetis viimase 


suhkruga teed, sesl möödunud päevateekonnal sulas kogu suhkur ära. 

Sel kombel läksime täiesti üle korealaste toidule. 

Ja kordan jälle: sellest olekski pidanud alustama. Kes aga tahab siin kinni pidada oma 
harjumustest ja maitsetest, ärgu parem siia sõitku. Ta raiskab palju raha, aga siiski ei saa 
neist kinni pidada. 


6. oktoobril. 


Juba kell kuus hommikul liikusime edasi. 

Jalu hunhuusid olid läinud mööda hiinlaste teed. Nad võivad nüüd niipalju kui kulub 
kokku saada ja üksteise ees kõiki hiina tseremooniaid täita. 

Sõitsime kuni õhtuni, ja kõik muutus nõiduslikult. Me sõidame mööda Sagibudon- 
Muri jõe orgu. Org on ainult umbes kolmsada sülda lai, aga kuhu sa ka ei vaata — kõik 
on siin asustatud ja täis külvatud. Siit alates kuni Amnoki jõeni on iga veerand versta 
järel fansa, majand, suurepärane viljasaak. 

Ürgmets on kadunud, üksikud, kõrged, kuivanud: sügissametiga kaetud Korea mäed 
kulgevad piki jõge... 

Sinine rahulik taevas, seal laugleb kotkas, vaarik-punaste läbipaistvate lehtedega 
viinamarjaväädid kasvavad järskudel kaljudel. 

Korealased ja hiinlased töötavad põllul, hiiglasuured rammusad härjad veavad laisalt 
kergetel regedel rikkalikku saaki põllult aitadesse. Kuldse maisi hunnik, tohutu suured 
kaoljangi kuhjad, hakkidesse pandud tšumiisivihud, kaer, buda, jar-buda, igasugused oad, 
valge ja punane rõigas, nuikapsas (61), suured kollased ja punased kõrvitsad, paprika, 
kümned read nööridele riputatud tubakat, sibul, küüslauk, kartul ja kapsas. 

Eriti ohtralt on kõike seda rikaste hiinlaste fansade juures. 

Fansa ees on väike kivist palvela, paberile joonistatud kujud, virn palveid, iga kuu jaoks 
isesugused. 

Palvela ees on kaks punaseks värvitud posti. .. 

Samasugused punased postid on ka väravate ees. 

Läbi väravate paistab õuja fansa hoovipoolne suurte, ruudulisest paberist kleebitud 
akendega, milledel on punased mustrikirjad ja tähed. 

Katus on teravaharjaline, aknad omaette, uksed omaette, toad avarad. Õues ja maja 
ümbritseval kõrgel muldvallil on paprika ning iga värvi tubaka kirripe, maisi, rõikaid, 
kõrvitsaid, nuikapsaid .. . Kõikjal enesega rahulolevad, vaiksed, õilsad näoilmed. 


Hiinlased hõikavad meie V. V-d ja ta hüüab neile rõõmsalt vastu. 

»»Need on kõik head inimesed, hunhuuse ei ole.” Korealased kükitavad Dišandariga 
vastamisi ja sealt kostab: 

SESE 68 1.7 

See tähendab: jaa, jaa, jaa. 

Kaks noorukest korealast, meie teejuhid, vilksatavad rõõmsalt eespool. Liigume üha 
edasi ja edasi... Hing puhkab ürgmetsade elu koledustest, kus aegade hämaruses 
võimutsevad veel röövlitest tsaarid ja parunid oma orja, korealase elu ning vara üle. 

Korealased on ausad, õilsad, targad ning kultuursed. Aga metsik teeröövel teeb 
nendega mis tahab; samuti nagu tema kaasvend tiigergi, hävitab ta tema poolt vihatud 
kultuuri. 

Selle hävitustöö jälgi on näha igal sammul: korealastest mahajäetud üksikud fansad ja 
terved külad. 

Tegutsevad jõugud, mis koosnevad 20—30 mehest. Nende, niisamuti nagu kõigi nende 
jõukude hävitamiseks piisaks ühest roodust. Ilma selle rooduta aga on piirkond sadade 
verstade ulatuses terroriseeritud ja igasugune kultuuri areng takistatud, 

Õnnetu korealane — hiinlasest maaomaniku ori, hunhuusi ori, pingutab nagu tema 
härgki viimset jõudu tuues siia üldinimlikku kultuuri. Selle eest tehakse talle liiga, 
pekstakse, piinatakse, puuakse, tema aga vastab vaenlastele lapseliku leebusega, piiritu 
kannatlikkusega, sellistes tingimustes arusaamatu inimlikkusega, humaansusega, peene 
delikaatsusega. Nad justkui ei olekski sündinud siin; neid oleks nagu kasvatatud kõige 

Tahaks nutta nende pärast, nemad aga on elurõõmsad. Hommikul pärast kallaletungi 
ruttasid nad metsast välja ja olid jälle niisama rõõmsailmelised nagu see hommikki. Kõik 
kogunesid surija ümber ja korjasid kokku ta laialipillatud vara. 

Kuid sel ööl, kui me korealase fansa juurde tulime, hakkas peremees vastu tõrkuma, 
põhjendades seda ruumipuudusega. Kui aga olime talle seletanud, et me ei või oma 
kohalesaabumisega kära tõsta, sest hunhuusid ajavad meid taga, vastas peremees: 

»Ma olin mures kõrgete külaliste mugavuse pärast, kuid niisugusel juhul kuulub minu 
fansa neile ja mina olen nende valvur.” 

Ja oleks pidanud nägema, kui palju loomulikku, sünnipärast õilsust oli tema sõnades. 

Kogu mu reisi jooksul ei tulnud ette ühtegi juhust, kus korealane poleks sõna pidanud. 

Ei väsi loetlemast selle rahvuse lahkete inimeste väärtusi... Ja igaüks, kes nendega 


kokku puutub, hakkab neid kahtlemata samuti armastama, nagu hakkasime neid 
armastama meie. 

Ümbritseva oru rahulik pilt, selle elurõõmus ilme, vaikne kuldne päikeseloojang, kõrged 
mäed viinamarjaistandustega, nende vabarnapunane, läbipaistev helk, — kõik justkui 
juhatab teid mingisse elutemplisse, kus kuulete rahulikku, mahedat tuttavat meloodiat, mis 
kutsub teid uuesti tundma elu üle rõõmu, puhkama. 

Hing vabaneb endistest kõledustest ja pöördub uute muljete juurde. 

Tunnen väsimust, võiksin veel sõita, kuid tahaksin rahu, klaasitäit teed, tahaksin kas või 
mõni tund viibida väljaspool raske rännaku kohustuslikke tingimusi. 

Just selles köhas on org igalt poolt nagu suletud sametiste punakaspruunide mägedega, 
moodustades korrapärase ellingi. . . (62) 

Õhtuvarjud on juba orgu langenud, juba põleb jõgi violetse tulena ja eemaldub kaugusse 
— sinna, kus sügislehtede sameti vahel ripub peaaegu püstloodis hiiglasuur valge kilp — 
see on tööka korealase põld peaaegu püstloodsel mäeveerul. 

Uhkelt riietatud hiinlane, kes kannab oma armastatud sinist värvi rõivaid, sõidab ratsa ja 
hoiab sadulas väikest tütart. 

Tema hobuse kellukesed helisevad, hiinlane embab armastusega tütart ja räägib talle 
midagi. Hiinlane on noor, kõhn, tema peened näojooned on intelligentsed, kogu kujus on 
tunda õrna hellitlust. Me tulistasime, ja ta ütleb hoolitsevalt, hellitavalt midagi tütrele, rutates 
teda rahustama ... 

V. V. räägib temaga kogu aeg ja jutustab siis sellest meile. 

»» Kangesti hea inimene, rikas.” 

Tema arust on kõik inimesed head. 

»»See ON tema maja.” 

Maja on uhke ja ilus, punaste kirjade, postide ning mustritega. 

Sõitsime veel umbes pool versta- ja jäime öömajale pooleldi hiina, pooleldi korea külas. 

Külasid on siin igal sammul, kogu org kuni jõesuuni on maju täis. Dišandari tahab, et 
peatuksime tema kuuendast põlvest pärineva venna juures. 

Vend on sama sümpaatne nagu Dišandarigi, kuid tema fansa on vilets, kitsas, otsast otsani 
läbi imbunud tšumiisi lõhnast ja suitsust, mis tungib praegugi läbi suitsulõõri pragude, 
järelikult ka läbi fansa põranda. 

Seda kõike oleme juba näinud, see on muidugi parem kui öö lageda taeva all, kuid V. V, 
kinnitab, et hiinlaste juures oleks meil veel parem. 


Ja me pole ka veel õieti näinudki hiinlaste elamist ning olemist. 

»Just nii,” ütleb Bibik, ,. hiinlaste juures on parem, neil on kõike: on hobustele ruumi ja 
toitu, ka fansad on etemad ning toit parem: on kapsast, kartuleid, sibulat, küüslauku — kõike, 
mida süda soovib.” 

Ja ise valvavad: niisiis — neil on piinlik, kui midagi kaob. 

See vastik mulje, mida minus tekitasid esimesed hiinlased — hunhuusid ja parunid — on 
õigupoolest juba kadunud. Selle põhjuseks on kokkupuutumine oru töökate elanikega, nende 
tööga, mis vajutab näole erilise pitseri. 

»»See on teistsugune hiinlane,” ütleb Bibik, ,,eidega.” 

Naine — see on kultuuri tagatis. 

Lõpuks nägin ma esimest hiinlannat, piibuga, soeng oli niisugune, nagu neid tavaliselt 
joonistatakse, jalg inetult väike. Ta seisis kindlalt oma fansa väravas, Ümbritsetuna mitmest 
mehest; on näha, et tema on siin oma laeva kapten. 

Küll on siin palju mehi: igast fansast tuleb neid välja 7-8. 

»Need on sulased, vähem ei saa neid pidada, sest siin on hunhuusid,” selgitab V. V. 


Andes V. V. pealekäimisele järele, ööbime hiinlaste juures. 

Pärast korealaste väikesi fansasid jätab suur, mahukas tuba hiina ruumikas majas sügava 
mulje. 

Maja koosneb kahest osast: välisest, mille keskel on värav, seejärel suur õu ja teine 
samasugune maja, suurusega umbes kaheksa sülda. 

Mulle ja N. J-le anti suur nurgatuba esimeses majas. Ahjud on samasugused nagu 
korealastelgi, kuid mitte kogu põranda ulatuses; ka on nad kolm korda kõrgemad kui 
korealastel. Sellel laval seisis kaks poole arssina kõrgust lauda, kus olid raamatud. Seinariiu- 
litel — raamatud, seina juures midagi büroolaua taolist, ühel riiulil seisid hiina lambid ja 
jämedad punased hiina küünlad. Kõik kokku aga meenutas selles kõrges tumedavärvilises toas 
vana Fausti kabinetti. Meid võttis vastu noor peente näojoontega kooliõpetaja, kes surus käsi 
vastu rinda ning tegi meile järjest kummardusi. 

Ta teatas, et nende peremees on sõitnud kuhugi kaugele asju ajama, tema naine aga, kes on 
ainult 20 aastat vana, ehmatanud natuke ja läinud ööbima sugulaste juurde. Kuid kõrgetele 
külalistele antakse kõik, mis majas on olemas. 

Hiljem selgus, et meid peeti mingisugusteks hunhuusideks, ja peremees perenaisega 
eelistasid veeretada selliste külaliste vastuvõtmise vaeva kooliõpetajale ... 


Kõik oli suurepärane ja me tundsime rõõmu, nagu poleks me kunagi midagi paremat näinud, 
nagu oleks see kõik meile kuulunud. 

» Vaadake, missugused latrid on neil loomade jaoks Nad toovad oma loomad parematest 
latritest välja ja panevad sinna meie hobused.” 


»Ise raiuvad õlgi ja ütlevad, et viivad ka ise hobused jooma.” 
» Vaadake, milline köök neil on, missugused lauad,” 
»Kui palju on neil sulaseid?” 
»Kuuskümmend. Meie peremees äritseb metsaga ja tal on viinavabrik.” 
»»Kus see vabrik on?” 
Osutatakse ühele ühekorruselisele tiibehitusele. Me läheme sinna. Puhtas ruumis seisab mitu 


katelt, läbi põrandapragude paistab keldriruum, on näha tulesid, — kõik on puhas, korralik, 
ruumikas. ,,Kuhu peremees paneb aetava sulja?” 


»Vahetab elanikele ubade ja tšumiisi vastu — igaüks ei taha ise viina ajada ...” 

Õhtusöögiks valmistatakse meile tatrajahust hiina lapšaad, Bessedin aga keedab sularasvas 
samast jahust tatraklimpe, mida me süües püüame teravaotsalise pulgaga, rüübates peale 
rasva- ja sibulalõhnalist jahust vedelikku, milles neid klimpe keedeti. 

Ühe sõnaga, me sööme täna seda, mida iga korralik inimene tahaks süüa tihti ja meelsasti. 


Seejärel aga jääme kg,ik koos magama meile määratud toas, samasse tuppa jääb ka üks 
tunnimees. 


7. oktoobril. 


Täna liigume jälle edasi. Ikka seesama korealastest ja hiinlastest asustatud org. Korealased 
on vaesed, hiinlased — rikkad. See on hiinlaste maa ja korealased on tõrjutud vastu mägesid; 
seal vallutavad nad vaks-vaksalt põllumaad kaljudelt, metsalt ja võsastikult. Kümnest 
viljavihust annavad nad hiinlastele neli ja künnavad ka nende põlde. 


Õhtul kella kuueks laskusime lõpuks üheksa versta kaugusel Lintsjangist (Mauõršanist) 
Amnoki jõe 
aarde (63). 

Nagu Dišandari oli rääkinud, nägime siin suuri hiina paate, mis tõid Amnoki suudmest siia 
soola. Sool on 

tume, aurutatud välja mereveest, meie maksame selle eest 80 kopikat puudast. 

Kohalik elanikkond aga soola ei osta, vaid vahetab seda ubade vastu. 

Paadid tulevad siia suurvee ajal ja pöörduvad tagasi kevadel vilja-, kivisöe- või salaja pestud 
kulla koormatega. 

Kivisüsi on siit kümme versta eemal, sealsamas leidub ka rauamaaki; kulda on igas jäärakus, 
see on koosseisult eriti puhas. Kivisüsi on must, mure, välimuselt nagu koks. 

Parema kvaliteediga kivisütt kaevandatakse Amnoki alamjooksul, siit 30 versta kaugusel ja 
30 versta kaldast eemal, samas leidub ka rauamaaki. 

Vaske kaevandas varem Hiina valitsus, nüüd on need kaevandused maha jäetud. Rauamaagi 
leiukohti kasutab igaüks, kes soovib. Tootmine on siin tühine — sulatatakse ainult malmi. 

Kulda kaevandatakse röövellikult. Seda teevad peamiselt hunhuusid, keda on seepärast kogu 
Amnoki jõel rohkesti näha. Mäe otsas seisab neil alati tunnimees, kes mingisugust huvitavat 
saaki märgates pauguga oma kaaslased köhale kutsub. Siis jätavad nad töö sinnapaika, võtavad 
püssid ja lähevad jahile, olgu see metsloom või inimene — mis aga ette satub. 

»»Kas hiinlased ei nõustuks meid viima Amnoki jõe suudmesse?” 

»Ei, nad sõitsid siia, et kogu talve kaubelda.” 

»Kas nad ei müüks oma laevukesi meile?” 

,, Üks on nõus — 500 dollarit.” 

»Meil pole nii palju raha.” 

»Neil on pood, on nisujahu, hiina suhkrut, küünlaid, kapsaid, kartuleid, kuivatatud punase 
käia kõõlustest valmistatud lapšaad, präänikuid.” 

Me ostame muidugi kõike. 

Jahu maksab 4 rubla puud, suhkur — kollane peen-suhkur — 50 kop. nael, rasvaküünlad — 
50 kop. nael, väike õige vilets präänik — 26 kop., kivisüsi — 50 kop. puud. 

Hinnad, nagu näete, on samasugused kui ,,Kjubas” (64), kuid kvaliteet on võrratult halb. 
Seetõttu pole ka 

ime, et 500-puudase koormaga sinna ja 500-puudase koormaga tagasi sõites teenivad nad 
paadi pealt kuni tuhat rubla. 
»Nõudmist ei ole — toome vähe ja võtame kallist hinda.” 
Ilmselt tuli loobuda mõttest sõita paadiga. Pole midagi parata! 
»»Sel juhul viige meid korea poolele.” 
Sõitsime teisele kaldale. Oli juba päris pime. Hiinlane juhatas meid lähimasse, Hodjanbi 


külasse. Kuuldes müra, olid välejalalised korealased jõudnud juba koos perekondade ja 
loomadega metsa lipata. 

Tükk aega kutsusime neid välja, vandusime ja kinnitasime, et oleme rahulikud inimesed. 

Algul nad vaikisid, siis aga tuli üks neist nähtavale ajas juttu, hüüdis midagi, ja kümned 
valgeis rõivais korealased piirasid meid ümber ning noogutasid rõõmsalt päid. 
»»See on nende 500 fansa pudni (vanem).” 
Naisterahva valges pluusis ja daamikübaraga noor pudni kummardab ning pakub meie 
käsutusse tervelt viit fansat. Me valime ühe ja küsime, kas on olemas kaeru, kanu, mune, 
õlgi, tšumiisi. 

On kõike, isegi riisi. Kuid kapsaid, kartuleid ja sibulaid ei ole. 

Sööme kanasuppi jariisiputru ebameeldivalt aromaatse hiina peensuhkruga. 
»»Korealased armastavad arasat.” 
» Arasad armastavad korealasi.” 


»Kui oleksite külavanemale teatanud, oleks kogu küla kõrgeid külalisi vastu võtma 
tulnud.” 


Kõrged külalised, mustad kui söepõletajad, tänavad, paluvad mitte muretseda ja heidavad 
magama. 


Hädaoht on ammu möödas, kuid soldatid valivad igaks öömajaks hea positsiooniga 
fansa. 


Isegi kõige vastu ükskõikne Hapov ütles täna ühest fansast mööda sõites rahuldustundega: 
»» Vaat kus on hea positsioon — lage koht.” 


VIIES PEATÜKK 


AMNOKGANGI MÖÖDA ALLA MAUÖRŠANIST ÕITSUNI 
8. oktoobril. 


Täna puhkame terve päev ja peame korealastega läbirääkimisi meie edasisõidu suhtes 
paadiga (65). 

Selleks päevaks kolis kogu korealaste küla meie fansa juurde. Võtnud istet, silmitsesid 
korealased meid rahulikult; mõned tegelesid oma töödega, üks vanamees nikerdas 
mingisugust ketramisel käsutatavat riistapuud, teine, noor, kreekapäraste näojoontega 


korealane, haugas käel, pidi jahile minema, kuid jäi hoopis meie juurde peaaegu kogu 
päevaks. 


Vanem pidas siinsamas tavalist kohut ja karistas. 

Algul ma ei teadnud, milles asi seisab, kui aga toodi üks huvitav kurjategija, kutsus P. N. 

mu Õue. 

Vanem kükitas; niisamuti kükitas kohtualune tema ees. 

Kohtualuseks oli korealane, kes kandis puhtaid, uhkeid, laitmatult valgeid riideid ja 
naisterahva kübarat, mille alt paistis jõhvpael — aumärk, mida kannab igaüks, kes jõuab 
endale sellise paela osta. 

Olgu muide öeldud, et siin, Koreas, talitatakse aumärkidega väga vabalt — kiituskirju 
»Dišandari”, ,,teeneline laskur” hakati võltsima sel määral, et Novoki-jevskis asutati nende 
valmistamiseks terve vabrik. 

Nüüd ei anta enam ei Dišandari nimetust ega aupaelu, kuid ka võltsitud kiituskirju 
ostetakse ja paela kannavad kõik. 

Noort kurjategijat süüdistati selles, et ta oli Hiina territooriumilt kaevatud Žõn-šõni 
juurtest parema osa ara müünud ja ainult halvema esitanud Korea valitsusele. 

See halvem eksemplar, koos mullaga milles ta kasvas, ja samblaga oli niinekooresse 
mähituna vanema ees maas. 

Räägitakse, et Žõn-Šõn sarnanevat väga lapsega. Sellel, mida mina nägin, oli tõepoolest 
inimese naha värvus, kuid mingit muud sarnasust inimese välimusega tal ei olnud: pigem oli see 
inetu kämblasuuruse valge ämbliku sõlmjas keha. 

Peab märkima, et kohtualune korealane oli Hiina impeeriumi alaline elanik. 

Vanem karjus piiksuva häälega, sõimas teda tüdrukust sündinuks, süüdistas teda riiklikus 
kuriteos (66) ja nõudis kõige karmimalt ülestunnistamist, ähyardades teda vastasel korral 
kuberneri kätte anda, kes oleks ta surma mõistnud. 

Kuna kohtualune oma süüd eitas, seoti tal pärast kauast pealekäimist käed ülalpool 
küünarnukke kokku ja tõmmati rippu ülemise põikpuu külge. Õnnetu keha läks inetult 
kõveraks, küünarnukid kerkisid ülespoole, nägu muutus tumepunaseks. 

Olli vist ette nähtud muudki, kuid ma kartsin, et võimuesindaja on vast meie auks nii 
püüdlik, ja palusin minu juuresolekul kurjategijat mitte puudutada. 

Ta viidigi otsekohe vanglasse. Noormees astus samasuguse imeliku naeratusega, millega oli 
kogu neg kuulanud vanema räuskamist ja välja kannatanud esialgset piinamist. 

»»Küsige vanemalt, kas siis Hiina territoorium kuulub Korea keisrile?” 

» Tema on ju korealane.” 

»Kuid Hiina alam.” 


»Tal on siin vend.” 
»Aga kui ka Hiina keiser nõuab, et Žõn-šõn antaks 

kroonule, kuidas siis peab hiina korealane sellisel juhul talitama?” 

Vanem naerab: 

»Ei ole vaja otsida Žõn-šõni.” 

»Missugune karistus ootab Žõn-šõni varjamise eest?” 

»»surmanuhtlus.” Kuid tema, vanem, loodab, et kohtu-alune tunnistab piinamise ja vitste 
abil süü üles, annab juure tagasi ning kõik on korras. 

»» Aga kui ta tõepoolest rohkem ei leidnud?” 

»» Kuid miks ta siis müüs teistele?” 

»»Andsid rohkem raha.” 

»Miks siis Korea valitsus annab vähem tasu kui ast väärt on?” 

» Valitsus nõuab meilt teatud hulga Žõn-Šõni — kust meie selle võtame? Me 
varitsesime juba ammu sealtpoolt tulijaid.” 

Mingi äärmist meelepaha tekitav omavoli, rumalus piiratus on terves selles seaduses, 
millel seejuures baseerub üks riigitulude suuri allikaid. 

V. V.ja P. N. nägid terve päeva vaeva paadi hankimisega. Lõpuks said nad kolm versta 
vastuvoolu minnes 65 dollari eest vana määndunud veesõiduki, mis oli viis sülda pikk, 144 
lai. Neli hiinlast pakkusid end madrusteks kuni Õitšuni* 50 dollari ja toidu eest. 

V. V. ja P. N. olid tinginud kaua ja lõpuks välja tinginud kõik, mis vaid tingida andis. 
Jäi ainult maksta raha. 

Läksime kõik jõekaldale meie laeva vaatama. Kujult sarnanes see laevukesega, millega 
olid sõitnud Jason ja Odüsseus, ka suuruselt oli ta samasugune. Pardaid ääristas 
ümberringi tekk, mida piiras kolme laua kõrgune liigparras. Sees oli neli ruumi, viies 
ruum oli laevapäras madruste jaoks. 

Meie laev oli mustaks värvitud, värv oli luitunud, laev sarnanes puusärgiga. Me 
hakkasime teda hüüdma vanaemaks. Madrused lubasid sõita 60 versta päevas. On 
küsitav, kas nad jõuavad hobustele järele. 


Muu osa päevast kulus tagavarade hankimiseks. 
Ostsin 19 dollari eest vana lehma; nahk, veri ja kogu sisikond tuli anda peremehele. 

Nende tapmisviis on kohutav. Et saada kätte kogu veri, lõikavad nad looma osade 
kaupa. Algul lõigatakse lõhki kael ja nülitakse elusa looma kaelalt osa nahka, 
aegamööda jõutakse tuiksooneni ja lõigatakse see läbi. Ligi pool tundi oli juba kestnud 
eksekutsioon kinniseotud õnnetu lehma kallal, kui kutsuti mind, ja ma käskisin ta ära 
tappa. 

»Nad räägivad, et kogu veri pole veel välja jooksnud.” 

»Lapke.” 

Vastaskalda hiinlastelt ostsime tšumiisi, kartuleid, kapsaid, suure hulga pealtnäha 
tähtsuseta pisiasju, mis kokkuvõttes olid küllaltki kallid — kirve, sae, puid, matte (matid 
olid tõesti suurepärase kvaliteediga, õlgedest, kaks arssinat dollari eest). Kõik kokku, 
kaasa arvatud paat, madrused ja varud, läks maksma peaaegu 170 dollarit, lisaks sellele 
veel kulutused hobustele, keda läheb tarvis reisil Õitšust Port Arturini, võibolla varemgi, 
kui vanaema kärestike teravatel kividel kareldes vastu ei pea. 


10. oktoobril. 


Teist päeva sõidame vanaemal. Tema pardal ka ööbisime. Toodi korea soojendusnõu — 
hõõguvate sütega täidetud savipott. Katsime selle matiga pealt kinni, ja oli soe. Kuid 
olukord on ohtlik. Olime eile ja oleme tänagi veel hunhuuside riigis ja magama heites 
ladusime oma asjad vastu parrast, mis jäi hiina käida poole. 

Täna kella kaheteistkümneni öösel oli minu valvekord. Kella kümneni paistis kuu, 
seejärel muutus öö küll pimedaks, kuid veepinnal oli kõik suurepäraselt näha. 

Ka puudus hunhuusidel paat üle jõe sõitmiseks. Nad oleksid võinud ainult tulistada, 
kuid meiegi tegime oma paadi külgedesse laskeavad ja võisime nüüd paadi varjus teha 
neile palju kurja. 

Eile sõitsime mööda ühest väikesest hiina külast, millele möödunud nädalal olid kallale 
tunginud hunhuusid; nad olid maksustanud küla 600 dollariga, missuguse summa ka 
elanikud välja maksid . .. 

Pärast seda olid hunhuusid kavatsenud minna korea poolsele kaldale, kuid neile oli sõitnud 
järele käskjalg Šandanjonist. 

Tolle jõugu piirkonna oleme juba seljataha jätnud kuid ka teiste jõukude piirkondi on veel 
palju ja ka eelmised võivad meile veel järele jõuda, sest esiteks oli meil päevane peatus ning 
teiseks teeb Amnok palju käänakuid ja veetee on pikem, olgugi et kiirem. 

Täna oli suurepärane päikesetõus. 

Päike on veel mägede taga ning igal pool ja kõigel on veel koidu hallid varjud, ainult kahe 
mäe vahelises lõhes leegitsevad pilvedes alles nähtamatu päikese kiired. Valgus on mahe ja 
pilved värelevad kõige õrnemates värvitoonides. Otsekui suurima kunstniku — looduse — 
maalitud pilt nende mägede raamistuses. 

Seejärel ilmus päike ka jõele, ta kured lõid sätendama ja jõgi hakkas helendama, peegeldades 
tema põhjal lebavaid mitmevärvilisi kive kõige imetlusväärsemate mustritena — violetseina, 
õrnrohelistena, roosadena; need värvid olid läbipaistvad vee peal algava hommiku kerges 
vinas. Metshani tõusis lendu, sööstis läbi õhu ning kaduski juba mägede kauges sinas. Siin ja 
seal mõlemal jõekaldal uppusid mägede pruuni sametisse koristatud viljapõldude heledad siilud. 
Mägede otsas ja nende jalamil gaistsid elamud: fansad, fansad ja veel kord fansad. Ning üks 
fansa võis teisest kõige rohkem arssina või poolteise võrra suurem olla. 

Täna hommikul tuli naaberkülast terve hulk korealasi; keegi vanamees tõi meile kingituseks 
kümmekond muna ja sedeli. Selles sedelis ta tervitas meid ning avaldas kahetsust, et me 
teekond mööda Amnokki on nii hädaohtlik. 

Ta oli pikas valges rüüs, ta pea ümber oli seotud mingi valge lõuend, oma tõmmu näo ja 
mustade silmade tõttu sarnanes ta kujuga piiblist. 

Samas oli ka hulk hiinlasi ümarates mütsikestes, millel olid tiivad küljes nagu Mercuriusel; 
nad olid raseeritud, enamasti tüüpiliste rooma nägudega. 

Olime nende ees oma klassikalist stiili meenutavas veesõidukis — oleme kaasaegsed 
argonaudid (67), ja nii lähedastena tunduvad ammumöödunud iidsete lugude 

ajad, nii arusaadavana ning lihtsana paistab kõik see, mida siis tehti ja mis alles hiljem kattus 
aegade maalilise mustriga. 

Vanamees ei võtnud raha ja ma olin selle üle väga rõõmus, muidu oleks see dollar kogu selle 
pildi ära rikkunud. 

Jääge hüvasti, sõbrad, me sõidame juba ümber hiigla-mäe, juba kargleb sõiduk valge kose 
tohutute kivimürakate vahel ja hiiglase kasvuga hiinlane, meie tubli kapten, rõhub kogu 
rinnaga roolipuule ning kärgib .aerutajatega. Kummargile tõmbunult suruvad nad aerudele ning 
me kihutame imekiiresti mingisse meile tundmatusse kaugusse. 


Paadi sööstus ja hiinlastest » meremeeste mehistes kujudes on jõudu, uljust ning ääretut 
rahu. 

Korealasest muinasjutuvestja, miniatuurne kuju, oli <enese arglikult vastu kajuti nurka 
surunud, seisis seal, silmad pärani, ja vaatas, mis sellest kõigest saab. See on kõige ohtlikum 
kärestik. 

Pole viga, me oleme juba mööda kihutanud valgest vahust, kobrutavast veest ja teravatest 
kaljudest ning vanaema lõhestab täisnurga all vett, põigates eemale uuest meid varitsevast 
kaljust. 

Palju paate on selle vastu purunenud. Kuid juba hüüavad hiinlastest meremehed teiselt 
kaldalt, kuhu me suundume ja kus seisavad seitse sellist paati, sõbralikult ning rõõmsalt meie 
kaptenile: 


See tähendab — hästi. 

Tema, see tohutu, patsiga koletis, oli aga juba jätnud rooli oma abilise hooleks ning maha 
kükitanud ja lõbustas end nagu laps vilega, mille ma talle kinkisin. 

Siis läks ta oma kajutisse, tõi rõika ja kinkis selle mulle. 

Mida suudab edasi anda foto seal, kus peatähtsus on kõikjal varjundil, värvil, kujul, poosil ja 
ilmel? 

Siinsed värvivarjundid nii looduses kui ka inimestes on omapäraselt õrnad ning mahedad ja 
nendega saavutatakse kirjeldamatu ilu, kaunidus, muljete võlu. Mingi meloodia, mis ei muutu 
kunagi tüütavaks, vaigistav, rahulik, nagu igavikku kadunud aeg. 

Mõnikord huikab hiinlane midagi ja neis mõnes noodis kuuled äkki seda kõikjal meie 
ümber heljuvat mahedat viisi. 

Või siis kuuled korraga teravat kaja põhjast, kus asub valge Pektusan, kus lehiste 
igipõline kollane tasandik varjutab õrnsinist taevast, kus kaunitar-jõgi sädeleb ja müriseb 
maa all nagu kõu ning välk taevas ja kus on hunhuuside, tiigrite ning panlrite riik. 

Päev on sügisene, selge, ta on end nende mägede juures soojendanud ja kuulab 
veekohinat, tuule laulukest ning meie laevukese naginat. 

Me sõidame ja igas kajutis täib omaette töö. 

Bibik valmistas lõunat, Hapov magab pärast valvekorda, V. V. on hiinlaste juures, P. 
N. kuulab korealase muinasjutte, N. J., varustatud instrumentidega, kannab paberile jõe, 
mägede ning lisajõgede kontuure, mõõdab jõe sügavust ja märgib üles külade nimetusi. 

Mina teen ülestähendusi oma baromeetrivihikusse. õpin inglise keelt, pean päevikut, 
panen kirja muinasjutte. 


Bessedin ja Taani juhivad teed mööda hobuseid, 1. A. aitab N. J-l mõõtmisi teha. Mis 
puutub hiinlastesse, siis nemad sõuavad ning söövad kümne mehe eest. 

Vahel lasksime parte ja hanesid, kuid peab otsekoheselt ütlema, et tulemusteta. 

Mis puutub minusse, siis olen alati rõõmus möödalaskmise üle — las lendab lind 
kiiremini oma hoogsat lendu, mis räägib elujanust ja elu rõõmudest. 

Siin, üha rohkem lõuna pool, tuntakse ,,arasat” vähe ning meid peetakse jaapanlasteks, 
Muide, nad pole ka jaapanlasi kunagi näinud. 


11. oktoobril. 


Teine ööbimine jõel. Ma läksin muide fansasse, kuid seal ei olnud sugugi mugavam: öö 
oli soe ja paadis hea magada. Fansas aga oli kuuma põranda tõttu umbne, järasid tarakanid, 
vaheseina taga nuttis laps ja ägas. ning köhis üheksakümneaastane vanamees. 

Eile, kui me tulime fansasse, ta istus ja sõi. Ta isegi 

ei pöördunud meie poole. Vana lõtv keha säilinud sisikonnaga. Nagu suurim tark ning 
filosoof, kes on leidnud looduse tõelise olemuse, või nagu tuim loom istub ta oma toidu 
ees, vaatab seda pärani silmi ja sööb aplalt. 

Ma mõtlesin, et ta on kurt, kuid täna hommikul, kuuldes, et pojapoeg (ta poeg on ammu 
surnud) müüb meile kana, hakkas ta ägisema: 

»Kana ei ole vaja müüa.” 

Minuga kõrvuti magasid hiinlased ja korealased, alasti — nagu tavaliselt, nende 
pronksina tõmmusid kehasid katsid musttuhat tarakani; mõnikord tegid magajad unise 
liigutuse — jõuetu katse lahti saada oma vaenlastest, ning magasid , siis jälle vägilasund 
raskes, umbses õhus. 

Õhtul oli fansa täis korealasi. Räägiti poliitikast, jooksvatest sündmustest ja 
toimetustest... 

Ma kontrollisin endisi andmeid. Juba on tunda mõnesugust vahet lõuna- ja põhjakorealase 
vahel (68). Lõuna-korealased on tõmmumad, silmad on neil karmimad, süttivad 
tulukesena, kõneviis on kiire, elav ... 

Kuid nad on niisama külalislahked ja heasoovlikud. 

»» Uus aeg on tulemas, uus tsivilisatsioon tungib Koreasse, ega midagi, tuleb elada nii, nagu 
elavad teised. Kahekümne aasta pärast ei tunne me vanaisad meid ära.” 

Täna hommikul nägin, kuidas korealased teevad oma soengut. 

Nad kammivad juukseid üks kord kuus. Muul ajal siluvad nad ärgates oma soengut 
kätega ülespoole, pealaele, kus juuksed on puntrasse keeratud. Edevamad määrivad 


juukseid vahast ja võist keedetud määrdega, millele lisavad aromaatseid rohtusid, 
peamiselt nelki. 
Igal korealasel on tingimata väike peegel, mida müüvad hiinlastest rändkaupmehed. 
Aga üks tõeline neiu? Ta on inetu, väike. Tal on väga inetu ning kohmakas kõnnak — 
käies pöörab ta kuidagi jalgu enda ette. Nõnda käivad nii rikkad kui ka vaesed — 
nähtavasti on see niimoodi kombeks ning heaks tooniks. 

Kell kuus hommikul pole veel päevavalgust, kuid tulevase päeva koidukumas on 
näha kaugele ... 

Läbipaistev terashall jõevesi tugevdab valgust ja rõhutab reljeefsemalt peitu pugenud 
vastaskallast. Halli kalju varjus asetseb fansa, pruunide ja hallide värvitoonide vahel 
tõusevad rohelised männid kaljut mööda ülespoole. 


Ja selles hämarikus on kõik niivõrd reljeefne nagu kõige detailsemalt joonistatud 
maalil. 


Samas, käänaku taga on aga uus kivimürakatega kärestik, vesi möllab ning keeb ja 
tormab metsiku kiirusega mööda tohutu suurtest kaljuseintest, mis kõrguvad jõe ääres, 
ning paistab, nagu ei olekski see enam jõgi, vaid kaljune mererand tormi möllu ajal, ja 
siia sattunud laeval pole pääsu. 

Meie vanaema tantsib lainetel, nagiseb, kurdab oma vanust ja palub igavest puhkust, 
kuid raudne koloss, meie kapten, pöörab kohutava jõuga hiiglasuurt rooli ning sunnib 
nii vanaema kui ka vee endale alistuma ja paat loovib kord veealuste, kord veest 
väljaulatuvate kivide vahelt läbi. 

Jõuab kaldakaljule päris lähedale, ning nüüd paistab, et laine on meid haaranud oma 
turjale ja kannab kalju poole ning pole enam pääsu ... 
»Skprvo!” 


Kõlab kapteni terav metsik hõige ning neli hiinlast suruvad kogu jõust aerudele, ja 
tormab vesi, tormame meie ning tormavad kõik need pronksist valatud raidkujud, 
hiinlastest madruste figuurid. 


Aga kui heatahtlikult, rõõmsalt ja lapselikult nad naeravad, kui hädaoht on möödas, ja 
kuidas nad meile silma pilgutavad. 

Need on mehised, tugevad inimesed, ja nad on vapramad kui nende suguvennad 
hunhuusid. Nood tegutsevad öösel ning metsas, peites end puude taha, need siin aga 


panevad päevavalges kartmatult rinnad kokku ohtliku ning vaba vaenlasega, keda nad 
muide armastavad rohkem kui sõpra. 


pikkusel ehtsal purjelaeval. 

Need pole meietaolised madrused — seal on surm alati silme ees.” 

Olupildike. Salk hiinlastest madruseid tirib vastuvoolu venet. Neid on kahekümne 
inimese ümber, kuid eemalt paistavad nad mingisuguste keradena. Kõik nad on küürus ja 
kõveras jõe poole, suruvad jalgu vastu maad, haaravad kätega kinni kividest. Nende poos 
on pillikeelena või trossina pingul ja kõneleb nende äär-misest pingutusest. Nii veavad 
nad veel sada versta, liikudes päevas 5—6 versta, iga kärestiku juures paati tühjaks ja 
jälle täis laadides. 

Seetõttu ei tarvitse sugugi imestada, et pärast seda maksab puud jahu 4 rubla, puud 
soola aga 80 kopikat. 

Peremehed palkavad selliseid madruseid 40 dollari eest aastas. 

Jõudnud sihtkohta, lähevad nad metsadesse ja hakkavad seal raiuma parvetuspuitu. 

Kevadel läheb viljaga laaditud vene kahe-kolme madruse saatel takistamatult pärivoolu, 
ülejäänud madrused aga sõidavad parvedel. 

Ka nendel on oma ,,dubinuška”, lühike ning kaeblik. Algul kostavad üha kõrgenevad, 
seejärel alanevad, hääbuvad helid: 

»Gangi! Eilei-lei!” 

»Gangi! Eilei-lei!” 

Midagi alistuvat, lootusetult kannatlikku on selles viisis. 

Raske on korealase elu. 

Pealtnäha on seda muide vähe märgata, eemalt vaadates aga jääb isegi rõõmus mulje. 

Tõepoolest, kauni ning mugava paigakese on endale leidnud väike fansa; põllud on ta 
kõrval. Õnnelik korealane, ise oma maa peremees, ei tunne mingit ühiskäendust, maksab 
põllutiinu eest 40 kopikat ja iga fansa pealt 30 kopikat, lepib oma saadustega, saab läbi 
ilma rahata, oma kõige piiratumad vajadused soola, peeglikese, pidurõiva paelte ja 
puuvillase riide järele rahuldab ta sel teel, et vahetab neid tšumiisi, maisi ja riisi vastu, 
ning on õnnelik. 

Kui astud aga lähemale, siis toimub midagi selletaolist., mida me näeme Pektusanil: 
eemalt vaadates — 

tasandik, kui aga alla laskud, leidub seal musttuhat lõksuna varjatud sügavat jäärakut. 

Korealastel on palju selliseid jäärakuid — orjus (nälja-aastail müüvad vanemad oma 
lapsi), hunhuusid, ebaõiglane, altkäemaksuahne ülemus, kes otsib igasuguseid 
ettekäändeid, et inimene kinni võtta ja teda vintsutama hakata. Juba tühisele pudnile 


(külavanem) on antud väga suured õigused (vitsanuhtlus, kerge piinamine). Ja seda 
võidakse teha igaühega, kes on süüdi või keda kas või ainult kahtlustatakse kuriteos. Ja 
mineviku eelarvamused, mis korealast käsist ja jalust seovad! 

Oma esivanematega, pühade mägedega, mis võivad viljastada valitud naisi, kõigi nende 
draakonite, kureide, tiigrite ja tuhatjalgadega, nendesse asunud inimhingedega, kõigi oma 
toinide (ennustajate), bonsade ja loitsijatega, ning lõpuks veendumusega, et kogu asi 
seisab selles, et õnnestunud hauavalikuga leida, nagu aaret, oma õnne, ja siis pole vaja 
haridust, tarkust ega andeid — kõige sellega on korealane juba palju aastatuhandeid 
nagu ahelatega köidetud, kõige selle taga ei näe, ei kuule ta midagi ega tahagi või ei 
suuda enam kuulda. 

Tundi kaks pärast kohtumist hiinlastest burlakkidega tegime juba sedasama mis 
nemadki — vedasime meie vanaema mööda madalat kivist kärestikku. 

Hiinlased olid alasti vees, meie aga — haaranud köie — komberdasime kummargil ning 
pingutades mööda kallast. 

Umbes kolme tunni jooksul liikusime edasi ligi sada sülda. Õnnetud hiinlased tõmbusid 
siniseks, hoolimata oma üleni pronksivärvilisest nahast, ja lõgistasid hambaid nagu 
hundid. Mida rohkem edasi, seda madalamaks jõgi muutub. Nii kestab see veel versta 
50, kuni paremalt voolab sisse suur jõgi (69). 

Ikka needsamad viiesaja jala kõrgused üksikud mäed, osalt kaetud kollase- ja 
punaseleheliste põõsastega, viinamarjade ning täiesti kõlbmatu hõreda metsaga. 
Äärmiselt harva näeb paljaid kaljusid ja seda peamiselt nendes kohtades, kus kallas on 
järsk. Seal kõrguvad kiviterrassid, mis toetuvad sambatao- 

listele kaljudele, need kaljud on hallid, roosad, punased, tumedad. Längustes 
päikesekiirtes hakkavad nad kumama, ja siis näib, nagu oleksid nad värvilised ning 
läbipaistvad. 

Täna läksime ööbima korea külasse Mintotsankarisse ja esmakordselt võtsid meid ühe 
korea fansa elanikud ebasõbralikult vastu. 

Peremees ei lasknud P. N-i sisse ja hakkas teda veel pealegi väga energiliselt sõimama. 
Tema mustad verd täis valgunud silmad välkusid, ta ei rääkinud, vaid lausa karjus — 
tõmmu, must, raevutsev. 

»Mis ta räägib?” 

»Ta ütleb, et teie, võõrad rahvad, olge kõik neetud, ma pole teid seni näinud ega taha 
mitte kunagi näha.” 


Öelge talle, et me ei tulnud siia tülitsema, et peame korealasi vendadeks ja et seni on 


meid igal pool vastu võetud lahkesti, nagu peabki külalisi vastu võtma. Kui ta tuleb meie 
juurde, siis võtame teda samuti külalislahkelt vastu. Seejärel jätke ta rahule ja küsige, kes 
soovib meid enda juurde võtta.” 


»»Kõik peale tema on nõus: teda kirub igaüks. Nad paluvad vabandada, ütlevad, et ta on 
suljat joonud.” 


Tuli keegi vanake ja hakkas fansa tõrksa peremehe peale karjuma. 

»»Mis ta karjub?” 
»Ta heidab sellele peremehele ette, et see pole veel seniajani koolile oma osa 

küttepuudest ära toonud, kuid külaliste vastu oskab küll jäme olla.” 

Sellepeale läks peremees oma elamusse ja me ei näinud teda enam. 

Külas on ainult kaheksa elamut, kuid kool on olemas. 

Kool on muidugi alles tühi sõnakõlks. 

»»Mida koolides õpetatakse?” 

»Naistekirja, iidseid sõnu, seda, kuidas austada esivanemaid, taevast, põrgut ja pühasid 

mägesid.” 
»»Aga kas teadmisi või mingit ametit nendes koolides õpetatakse?” 
Rääkisid midagi — burum, burum, burum. Seejärel hakkasid naerma. 


Ka P.N. naerab ja ütleb: ,, Midagi taolist meil ei ole.” 

12. oktoobril. 


Täna, kui vaevalt olime välja sõitnud, jäime kinni keset põikmadalikku ja nii 
põhjalikult, et pärast kolrne-tunnist rassimist ronisime veest välja ja soojendame nüüd 
end päikese käes. Saatsime paadi järele, et kaldale sõita ja seal laeva vedama hakata. 

Kogu kitt on vanaemast välja pekstud ja ta lekib nüüd nagu katkine pang. 

Lekkimine suurendab süvist; varem oli see kolmvee-rand arssinat, nüüd istub paat arssina 
sügavuselt vees. Kas jõuame pärale ja millal? 

Meie istumine madalikul lõppes sellega, et saatsime järele tolle küla korealastele, kus 
olime ööbinud, ja nad ilmusid viimse meheni, välja arvatud see, kes eile meid sõimas. 
Võtnud riidest lahti, ronisid nad vette ja vedasid meid madalast kohast üle. 

Kuna meil oli raha nüüd väga vähe, siis andsime 18 mehele, kes meid aitasid ja pool 
päeva ära raiskasid, ainult viis dollarit, kusjuures ligi kaks dollarit sellest läks hiinlasele, 
kellelt olime köied, sae ja kirve ostnud. 

Ma palusin vabandust, et annan neile vähe, kuid korealased vastasid, et nad ei tahaks 
sedagi vastu võtta, sest nad on tulnud abistama oma külalisi. 


Öelge neile, et olen neile väga, väga tänulik.” 
Paat eemaldus. 
»Öelge, et ma sooviksin nendega kunagi veel kord kokku saada.” 
»Nad paluvad teid endi juurde külla.” 
Korealased naeravad ja vaatavad meile otsa. 
Öelge, et ka mina kutsun neid enda juurde külla.” 
sagedased külalised ja nad tahavad ka tuleval aastal minna venelaste juurde raha teenima. 
Nad kiidavad väga teenistust Venemaal.” 
»Öelge, et meie juures kergitatakse hüvastijätul mütse.” 
Kui P. N. oli need sõnad tõlkinud, võtsin ma mütsi peast, korealased aga lehvitasid 
mulle hüvastijätuks kätega. 
Nad hüüavad: ,,Õnnelikku reisi!” 

» Asintšando!” 
»He, asintšando!” kordab rahvahulk lõbusalt, meie aga sõidame suvepäikese põletavate 
kurte all pärivoolu sinna, kus paistab, nagu oleksid mäed ühinenud ja sulgenud läbipääsu. 
Istun paadipäras, vaatan ettepoole ja mõtisklen aerude rahuliku laksumise saatel. 
»Kra-kra-kra!” See on meie vanaema, kes tegi kividel niisugust raginat, et ma juba 
mõtlesin: temast ei jää enam midagi järele. 
Ta jäi terveks, kuid kõigi jaoks keedetud supp loksub nüüd paadi põhjas: lihatükid 
korjatakse üles, kuid paadi põhi on määrdunud. 
Külmas vees puhtaks pesta, siis võib süüa; tšumiis on alles jäänud.” 
Tšumiis asendab kõike: nii putru kui ka leiba. Supp tšumiisiga, tee tšumiisiga, 
hommikusöögiks — tšumiis. 
Mõnikord on maisipuder, kuid seda ei sööda nii meeleldi, ja külmalt on ta vastikult tihke 
ning maitsetu. 
Õhtupoolikul laskis N. J. ühe pardi ja me sõitsime seda koreapoolselt kaldalt ära tooma. 
Korraga kuulsime hiinapoolselt kaldalt ägedat tulistamist ja kuulid vihisesid meist 
mööda. 
Meie hiinlased tõstsid meeleheitlikku kisa, kuid seni, kuni nad karjusid, tulistati veel 
mitu korda, õnneks ei saanud keegi pihta. 
Selgub, et hiina soldatid pidasid meid randuvateks hunhuusideks ja avasid tule. 
Hea veel, et nad ei hakanud laskma kahest käsisuurtükist, mis toodi kaldale ja millest 
meid juba kord oli nendes külalislahketes kohtades kostitatud. 
Kui jõudsime nende kuuldekaugusse, olid hiinlased ikka veel kahevahel, ja tundes 


kahetsust, et nad polnud siiski jõudnud oma suurtükke laengutest tühjendada, viisid need 
lõpuks fansasse tagasi. 

»»Kus on vanem?” 

»» Vanem sõitis linna. Samal kohal, kus randusite teie, maabusid eile öösel hunhuusid, ja 
meie arvasimegi, et olete nende mahajäänud kaaslased.” 

»Hea küll, teatage oma ülemale, et Šandanjonis, mis kuulub teile, tungisid hunhuusid 
meile kallale ning 

tapsid neli hobust ja ühe korealase, teise aga võtsid vangi. Vangivõetu nimi on Tsoi-sapagi. 
Kirjutage üles, me teeme teile ametliku avalduse.” 

» Tema seal mitte käima, tema siin,” tõlgib V. V. 

»Las annavad oma ülemale edasi.” 

Hiina sõjaväepunkti, kust meid tulistati, nimetatakse Jang-jüng-thou, ta asub Amnoki jõel, 
40 versta ülalpool Juoni. 

Niisiis, öösel hunhuusid, päeval hiina valvepostid. 

» te oleksite pidanud meile eemalt hüüdma,” ütlevad nad meile. 

Ma läksin nende juurde mauserpüssiga ja käskisin tõlkida järgmist: 

»» Nende kümme lasku ei tekitanud meile kahju, sest nad ei oska lasta ning nende püssid ei 
kõlba mitte kuskile, kuid mina ja meie kõik oleme laskmises vilunud ning iga meie püss 
tulistab kümme korda kiiremini kui nemad kõik kokku ja iga kuul tabab märki poolteise 
vaksa täpsusega.” 

Seda öelnud, panin ma püssi palge, sihtisin ja lasksin laua pihta kümme korda, milleks 
kulus vähem kui kümme sekundit. 

»»Ja meil on juba õigus teid kõiki pikali sirutada, sest teie avasite eksikombel esimestena tule. 
Seepärast soovitan edaspidi mitte eksida, sest igaüks ei suhtu asjasse nii heasüdamlikult nagu 
mina.” 

Mauserpüssiga tekitatud mulje oli tohutu: kiirus, paukude tugevus, tabavus. 

Vaimustust väljendati lapsikult: karjuti, vinguti, naerdi ning üldse ei kuulatud, mida tõlkis 
V.V. 


13. oktoobril. 


ööbime sügavasse, lühikesse kuristikku surutud väil keses korea külas Šondoris. Kaugemal, 
hiina kaldal on] endine linn, praegu aga 5 fansast koosnev küla Khoung- Khou. 


Seal on samuti suurtükid ja püssid, kuigi seal ei ole regulaarvägesid, vaid teatud hulk 
üldkohustuslikus miilitsateenistuses olevaid mehi. Hommikul ja õhtul puhu- 

takse ehasignaali ning pikkade pasunate monotoonsed helid kanduvad jõge mööda edasi. 

Siinsed sõjamehed, samuti ka regulaarväelased, ei kanna erilist vormi, rõivastus on 
ühesugune nii neil, nii hunhuusidel kui ka rahulikel elanikel: paljale ihule tõmmatud pluus, 
kahed laiad püksid, jalas paksude vilttaldadega hiina kingad. 
Meie hiiglasest kapten ütles, et peab hiinlasi hoiatama, muidu hakkavad nad uuesti 
tulistama. ,, Aga me oleme ju jälle Koreas.” 
»Ükskõik.” 

»»Kui ükskõik, siis hoiatage.” 
Koos esimeste valguskiirtega asusime me teele mööda jõge, mis kaob alles udusesse kaugusse. 
Kuid köit lähenes kurel sammul. Juba muutusid pärlhallid pilved pärlmuttervärvilisteks, 
nüüd lõid nad lõkkele punaka tulena, oleksid nagu kõrgemale kerkinud ning rullusid suitsuna 
taevas. 

Aga seal, sügavuses, helgib jõgi veel tumeda terasena, mäelõhangutes peidab end sinakas 
vine, ja kõik magab vaikset, koidueelset, kõige magusamat und. 

Kellegi kauge hõige kandus mööda jõge, äratas ümbruskonna ja hääbus. Kuked kiresid, 
korstnatest tõusis suitsu, jõgi kohises ning päikesekiired kuldasid juba mägede läänetippe. 

Pilved põgenesid taevast, ainult siia ja sinna on jäänud nende õige tillukesi soomusetaolisi 
jälgi, mis meenutavad äravoolanud vihmavee poolt uhutud liiva-joomi. 

Kuigi on veel jahe ja niiske, on juba siiski kõik kohad valgustatud; selge hommik tõotab 
rõõmsat päikesepaistelist päeva, kuigi baromeeter on veidi langenud. 
Kuid baromeeter ei eksinud. Väikesed rebenenud pärlmutrised pilved ümbritsesid päikese ja 
avasid teda varjates reljeefselt päikesekiirte taha peitunud kauguse, See on justkui trükitud 
selgesse õhku ning uinub liikumatult, täis mägesid, sügispäeva sinakas vinas, üksik mänd 
mõnel kaugel mäeharjal, terrassil, on nagu mingi sünge ja tume loss, kus parajasti elatakse 


või kus on möödunud mingi tundmatu elu. Tohutud mustad kormoranid lendavad jõe kohal 
või 

istuvad kaldal; kaljuse kalda all sõidab ratsa hiinlanna, uhkeis rõivais ja soenguga, 
sulane talutab valjaidpidi tema hobust. Siin ja seal seisavad meie paadile sarnanevad või 
suuremad vened mitmesuguste kaupadega: soolaga, jahuga. 

Jõel ujub künasuurune lootsik; korealane on nagu tema külge kasvanud ning juhib 
osavalt väikese kaksik-mõlaga. Lootsik hüpleb koos temaga kärestiku teravatel 
laineharjadel ning libiseb kiiresti pärivoolu. Eile jõudsime sellest lootsikust ette ning 
nägime selles aerutavat korealast ja põhjas liikumatult lamavat kogu (lootsik läheb iga 
väiksemagi liigutuse puhul ümber), kes oli kaelani käetud. Lamaja kollane nägu ja mus- 
tade silmade terav pilk kõnelesid haigusest — see oli kaupmees, kes oli võõrsil haigeks 


Tema silmis oli pinguldatud hirm: kas jõuab ta elusalt kohale? 

Täna on ta juba üleni kaetud, ja korealane, kes pidi ta kohale viima, hüüab P. N-le 
kurvalt: 

»Suri ära!” 

Kuidas ta küll suri nendel lainetel, ilma et oleks teinud ainsatki liigutust ja ajanud 
lootsikut ümber? Võibolla surigi sellest, et ajas liigutades lootsiku ümber ja uppus. 

Paadimehe nägu on kurb ja ta veab oma koormat veel kaheksa päeva, lämbudes 
vastikust laibalehast. Kuid teist pääseteed tal ei ole. Kuidas talle tasutakse, võib-olla 
hakatakse teda süüdistama? Paadimehe kuju kõneleb, et ta on kaitsetu ja moraalselt 
rõhutud. 

»Miks ta ei teata lähemale ülemusele ega mata surnut, ütleme, kas või ajutiseks maha 
ja teata siis surnu sugulastele?” 

P. N. hüüab talle midagi, too vastab: 

» Ta on lubanud kadunu elusana või surnuna tema koju viia!” 

»»Kas ta on selle eest raha juba saanud?” 

»Mitte midagi pole saanud.” 

Kas laibal on raha kaasas?” 

»Ta ei tea.” 

»»Kes tunnistab, kui suure tasu eest ta on palgatud?” 

»Taevas.” 

Ei, muidugi ei hakka ta valetama. Korealane ju et valeta. 

Me sõitsime edasi. Mäed on jõele jälle lähemale nihkunud ja reljeefselt tungivad esile 
nende vaipade mustrid — kuivanud rohi, mahe helepruun sametine tagapõhi. Kuivanud 
lehtedega mets, saarekestena tungib siin ja seal esile pruun samet. 

See on hiiglatiigri nahk, ta heitis pikali ja magab siin. sinise taeva all, sinise jõe köhal. 


Taamal istub kivist inimene. 

»» Aga seal, tema jalge ees,” seletab hiinlasest kapten, lamab teine samasugune inimene. 
Vend tappis oma venna ja istus maha, kui aga üks vanake temalt küsis: ,,Mis sina siin 
teed?”, vastas ta: ,, Mu vend magab, ma valvan teda.” — ,,Noh, eks valva siis, kuni 
maailma lõpuni.” 

Seal on tiigrikalju. Tal on tohutu suur õlgade vahele tõmmatud pea, ja käpad, — nagu 
oleks ta küüru tõmbunud ja valmis iga hetk kallale kargama. 

» Ta pea peal on tiigrikäpa jälg,” seletab sama kapten. 

»»Tema mitte teadma,” tõlgib V. V., ,,see oli kangesti ammu.” 

Oma V. V. abil sain ma hiinlaste elu-olust õige vähe teada. Tahan Õitšus otsida 
korealase, kes räägib hästi hiina keelt, too tõlgib P. N-le, tema aga mulle. 

V. V. on ehk selles suhtes kasulik, et hiinlased õrt temaga jutukamad ja avameelsemad. 

Ma töötasin parajasti, kui mind kutsuti. 

»Hiinapoolsel kaldal pestakse kulda.” 

Laugjal hiinapoolsel kaldal istusid kaks rühma korealasi, kummaski viis inimest, istusid ja 
tegid midagi. 

Me randusime ja korealasest teejuht, kes on ühtlasi ka muinasjuttude vestja, läks algul 
üksinda korealastelt luba küsima: kas võib nende juurde minna. 

Nähes, et nende poole tuleb nendega ühtemoodi rõivastatud korealane, jäid juba 
päkkadele tuld andnud kullavargad seisma ning, kuulanud meie palvet, lubasid meid 
lähemale tulla. 

Läksime kõik sinna ja nad pühendasid meid oma lihtsa kunsti kõikidesse saladustesse. 

Algul kaevavad ja sõeluvad nad liiva. Seda kaevavad nad otse pinnalt ja sõeluvad 
läbi väikese (poole arssina laiuse) kanepivartest sõela. 

Kivid, mille läbimõõt on rohkem kui üks toll, eralduvad. See läbisõelutud liiv viiakse 
korvides vee äärde (umbes 20 sülla kaugusele). Seal, lamedates puust taldrikutes seda 
uhades ja kogu aeg segades, heidavad nad kõrvale kivikesed. Siis pesevad ning segavad 
uuesti, kuni korvi jääb ainult must kõntsataoline liiv ja mõned kullaterad. 

Viis inimest pesevad päevas kuni 2 rubla eest kulda. 

Varem töötas siin palju inimesi ja kroonu võttis igaühelt 350 kešši (70 kop.) kuus, kuid 
nüüd on kulda vähe järele jäänud. Hiinlased liikusid edasi pärivoolu ja jätsid korealaste 
korjata riismed. 

Siit alates (umbes kümme versta Juonist pärivoolu) kuni jõesuudmeni pestakse kulda 


kogu jõe ulatuses, ja mida rohkem pärivoolu, seda rikkalikumalt teda leidub. 

Me võtsime proovi, tänasime korealasi ja sõitsime edasi. 

» Olge ettevaatlikud seal, kus kulda pesevad hunhuusid, peitke end parem kajutitesse, 
muidu hakkavad nad tulistama.” 

Sõitnud veel ligi viis versta, tegime ööbimispeatuse, sest oli juba pime ning eespool 

paistis kaunis madal kärestik. 

Kapten läks otsekohe pärast saabumist järele kuulama, kuidas ja kus sellest 
kärestikust üle sõita. 

Ainult esimesel päeval oli meil õnnestunud sõita 160 liid; täna näiteks sõitsime hästi, 
kuskil ei peatunud, kuid jõudsime edasi ainult 130 liid (43 versta). Asi on selles, et suudme 
poole muutub vool kogu aeg aeglasemaks. 

Randusime korea kaldal (mitte meie initsiatiivil, meie hiinlastest madrused ise eelistavad 
korea kallast hiina kaldale). 

Kitsas lõhang ja selle lõhangu astmetel kaks fansat. Kuskil järskudel mägedel 
paistavad tillukesed põllulapid, mis ühtekokku ei tee välja meie kolme kroonu-tiinugi. 

Parem fansa, kuhu meie korealane algul läks, oli väga armetu, midagi kaukaasia 
mägionni taolist. Tagumise seina moodustab kalju, õueks on tükike sama kalju terrassi. Ei 
õlgi ega viljavihke, viis-kuus kõrvitsat muldril, mõned peotäied maisi, pole isegi paprikat. 

Kõik on vaene, väga vaene ja ainult vaade, mis sellest pooleldi kaljusse raiutud 
hurtsikust avaneb jõele, hiinapoolsele kaldale ning kogu mägisele kaugusele, on 
suurepärane. 

Meest kodus ei olnud, meid võttis vastu naine peremehe sõnadega: 

»»Me peame teekäijad vastu võtma.” 

Naine, noor 25-aastane naisterahvas, kandis kohaliku kombe järgi seeliku asemel laiu 
pükse, vöökoht, selg ja rind olid tal paljad, lühike pluus kattis ainult selja ülemist osa. Ta 
oli sale, sümpaatne, kuid inetu, laiade põsenukkidega, nagu suurem enamus korealannasid. 

Algul ta kartis meid, kuid hiljem, nähes, et oleme niivõrd tagasihoidlikud, et ei taha enne 
ta mehe tulekut majjagi astuda, puhkes naerma ja ütles: 

»»See on nüüd küll täiesti ülearune, aga õlgi ma teile ilma mehe loata küll ei tohi anda.” 

Tema mees võttis koos teistega osa iga-aastasest palvusest hea saagi eest. 

Peagi tuli ka mees, kes oli samuti noor, pikka kasvu, sale ja väga sümpaatne. 

Ta lubas meil laotada õled asemeks (kanepivihud, muud ei olnud) ja kui pimenes, 
kogunesid tema fansasse mõned korealased, kes ajavad nüüd elavalt juttu ning pärivad 
meie reisi kohta. 


Nad pole kunagi venelasi ega teisi rahvaid näinud. 

Selgub, et meie peremees ei tegele põllutööga, vaid elatub üksnes kalapüügist. Püüab 
kala ja müüb seda korealastele, s. t. vahetab maisi, tšumiisi ja teiste viljade vastu. Kuid 
nendel päevadel oli ta haiglane ja kala ei ole püüdnud. Neil oli olnud kaks last, kes olid 
surnud rõugetesse. 

Meie õnne peale heitis ta täna öösel nooda jõkke. 

Püütakse väikseid käiu, suuri kalu ei ole, suurimad on poolearssinalised. 

»»Kas jões on palju kala?” 

»» Palju.” 
»»Kas paljud inimesed tegelevad kalapüügiga?” 
»Elukutseks on ta väga vähestele.” 
»Ilma majapidamiseta on teil igav?” 
»»Elame naisega.” 
Naine on surunud end tema vastu ja nii nad istuvad selles mägipesas ning on oma 
saatusega rahul. 
»Sel aastal oli meil õnne: parv lagunes ja me püüdsime endale, näete, kui palju palke.” 
Jäärakusse oli loobitud ligi sada umbes kahe sülla pikkust, kuni kolmveerand arssina 
laiust ja poole arssina paksust suurepärase kvaliteediga, peamiselt seedripuust prussi, 
tislerimaterjali. Ja mitte üksnes siin, vaid igal pool, kus meil tuli peatuda, nägime me jõe 
ääres samasuguseid metsamaterjali virnu. 
»Mis te sellega teete?” 
»saeme küttepuudeks.” 
Kui palju läks maksma metsatöö, vedu jõe äärde ja parvetamine! 
»»Kui suur osa parvedest läheb niimoodi kaduma?” 
»» Rohkem kui pool.” 
On õhtu. Tumedalt mühiseb sügistuul, sahistades meie fansa kuiva katust. Ähmaselt põleb 
horisontaalselt seina torgatud pikk korea küünal. Mõned korealased istuvad lävel. 
»Nad küsivad: mida nad peavad kõrgetele külalistele kinkima?” 
Öelge, et mingisuguseid kinke peale nende muinasjuttude me vastu ei võta. Kui peremees 
tahab oma külalistele head meelt teha, las jutustab muinasjutte.” 
Peremees vahetab naisega pilke ja naerab. 
»»Mis muinasjutte ms teame. Meie muinasjutud on lihtsad.” 
»Neid meile vaja ongi.” 


»Ütleb: peab mõtlema.” 
Paus. 


»Meie muinasjutt on järgmine,” ütleb ta, vaadates pingsalt maha ja süüdates oma piipu. 
»»Keegi mees röövis endale naise ja läks temaga Amnoki jõele kala-meheks. Ja elasid nad 
siis Amnokil nagu meiegi. Kuni mees oli tervise juures, läks kõik hästi, sest nad armas- 

lasid teineteist. Mõnikord polnud kala — siis surusid endid kõvemini teineteise vastu, et 
vähem süüa tahaks, ja jäid magama. Kuid kord külmetas mees end jõel ja jäi tõvevoodi. Siis 
oli neil raske: polnud kala, polnud tšumiisi, polnud raha, et posijat kutsuda. Lamab mees ja 
ütleb: 

»Kui saaksin praegu kala süüa, saaksin ma terveks, aga ilma kalata ma suren.” 

Naine ei vastanud talle midagi ja läks jõe aarde. Istus ja istus seal — kuid kala ei olnud. Siis 
võttis ta noa, lõikas oma jalast pika riba liha, tuli koju, praadis ara ja andis mehele. 

»»Ma pole kunagi söönud nii maitsvat kala,” ütles mees, ,,kuidas sa ta püüdsid?” 

»»Ma istusin jõe kaldal ja palusin taevast ning mere-kuningat ja kala hüppas veest minu 
juurde kaldale.” 

»» Ah,” ütles mees, ,,ma olen juba pooleldi terveks saanud, oleks veel üks selline kala, siis 
saaksin ma päris terveks. Kas sa ei paluks veel ühte kalakest?” 

»»Ma proovin,” ütles naine, läks ja lõikas tüki liha teisest jalast. 
Mees sõi selle ära ja ütles: 

»Nüüd olen ma küll päris terve, ma pole kunagi nii maitsvat kala söönud.” 

Mees sai terveks, tema naine aga kustus päev-päevalt. Mees ei saanud kuidagi aru, milles 
on asi, kuni kord märkas magava naise jalgadel verd, vaatas ja nägi koledaid haavu. Siis sai 
ta aru, kust naine talle kala oli saanud, ning jäi murest uuesti haigeks. Kolme päeva pärast ta 
suri. 

Pingutades viimast jõudu, müüs naine kõik maha, mattis mehe ning jäi üksinda siia 
maailma, tüliks kõigile. 

Ta läks jõe äärde ja hüppas vette. 

Kuid ta ei uppunud: taevast laskus vette vikerkaar, mööda seda tuli alla tema mees, ulatas 
talle käe ja nad mõlemad, nüüd juba terved ja õnnelikud, läksid taevasse, suure Okonšante 
juurde. 

Pärast seda valitses selles ringkonnas, kus uppunu oli elanud, kolm aastat nälg, kuni keegi 
ennustaja, kes sealt läbi läks, ütles elanikele: 

»Te ei saa enne näljast lahti, kui püstitate uppunu auks vooruslikele naistele ettenähtud 
ausamba.” 

Siis pöördusid elanikud kuberneri kaudu keisri poole, said temalt loa ja volikirja ning 
püstitasid voorusliku naise jaoks seaduslikult ettenähtud ausamba. 

Sellest ajast peale ei tunne ringkond nälga, ja vanamees, kes näitab lapsele mäe juures 
asuvat ausammast, ütleb: ,,Kui sulle juhtub selline naine, siis toob ta sulle ja kogu 
ringkonna elanikele õnne.” 

Jutustaja vaikis. Ka meie vaikisime. Mõne aja pärast ütles peremees kohmetult: 

»Halvad on meie muinasjutud.” 

»Muinasjutt on väga hea: ta jutustab lugupidamisest naise vastu, vaestest inimestest, 
nende raskest viletsusest.” 

»»Kord juhtus järgmine lugu. Jõe kaldas oli kaks kivi — üks allpool, mis oli alati vees, 
teine — kõrgemal, alati veepinna kohal. 

Madalam kivi ütles: 

»saaksin ma kordki näha, mida tehakse maa peal.” 

Kõrgem kivi aga ütles: 

»Et mind kordki kataks vesi.” 

Juhtuski kord niisugune kuiv aasta, et ka alumine kivi nägi maad. Kuid siis tuli põud ja 
kõik kuivas ara — inimestel polnud leiba, loomad ammusid ilma toiduta ning kõik 
ümberringi oli kollane nagu päikesekiired. 

»»Küll on halb elada maa peal,” ütles kivi, ,,veel pisut, ja kogu minu ilus välimus 
praguneb. Hoopis teisiti elasin ma varem: minust voolas mööda läbipaistev vesi, lõbusas 
ringmängus keerlesid mu ümber kalakesed, nad peitsid end minu alla, kui ülal,.sõitis 
kalamehe paat. Ja missugune lõbu, kui paadist langesid tšumiisi terakesed, väga palju 
kalu jooksis siis mulle külla.” 

Ja kivi oli ülirõõmus, kui vesi ta uuesti kattis ning ta oma riiki tagasi pääses. 

Saabus järgmine aasta, ja vesi tõusis nii kõrgele, et kattis ülemise kivi. Kuid vesi oli 
sogane ning must, ja kuidas ka ülemine kivi oma silmi ei pungitanud, ei näinud ta mitte 
kui midagi, ta kattus ainult mudaga. 

»»Päh, missugune rämps,” ütles kivi, kui nägi jälle 

päevavalgust, ega tahtnud enam kunagi sattuda vee alla. 


See ongi kogu muinasjutt: vesi ja kivid — selles on ka kogu meie elu.” 

Saabus öö, me jäime magama, kuid meid äratasid tormi ulgumine, vihm ja metsikuks 
muutunud jõe möirgamine. 

Vihm tungis ka fansasse: immittses sisse tagaseina kaudu, katus laskis läbi nagu sõel. 
Tige põhjatuul jalutas mööda tube, tungides läbi paberist uste-akende. 

Oli külm: hambad lõgisesid, raamatud ja märkmed said märjaks. 

Hambaid lõgistades mõtlesin: 

»»Kuid see on ju alles oktoobri keskpaik, tuleb suur külm, lumi sajab maha, jõgi kattub 
jääga ning ma sõidan saanis. Kuidas siis fansas elama hakatakse? Ja kas mitte endast ei 
jutustanud peremees oma muinasjutus?” 

Tema aga vaatas muretult ning rõõmsalt meie poole sisse ja noogutas pead. 

Nakatud nende meeleoludest: elu on neile samasugune muinasjutt, kõik on siin 
“muinasjutuline, nii poeetiliselt muinasjutuline kui ka hirmuäratavalt muinasjutuline. Ja ka 
loodus on samasugune. Veel eile oli suvi; öö algas soojana ning suvisena, nüüd aga on 
talv, sajab vihma ja lund (70). 


14. oktoobril. 


Homnikul teatab külmast sinine kapten, et viie lii kaugusel on kõige ohtlikum kärestik 
ja et niisuguse tuulega ei tule selle ületamine kõne allagi. 

»Aga kui säärane tuul puhub nädal aega?” 

»»Tuleb oodata.” 

»Aga kui puhub talveni?” 

»» Siis sõidame kevadel.” 

»Mida kapten kardab?” 

»Paati purustada.” 

»Las lõhub.” 

Kapten naerab. Tõlk tõlgib: 

«Kapten ütleb: kui purustab paadi, satuvad kõik vette, täna aga on külm.” 

»»Pole viga, vesi on siiski õhust soojem.” 

Ma hakkan talle tooma põhjendusi: toiduained on lõppenud, hõberaha enam ei ole, 
kuld- ja paberraha ei vahetata. 

V. V. tõlgib kuidagimoodi, et kärestikku nimetatakse Naunmenlazo — selles on suured 
kivid, mis asetsevad malelauakujuliselt, ka vaikse ilmaga on väga raske nende vahel 


laveerida, tuulega ei kuula aga meie vanaema hoopiski rooli. 

Mõte kas või ühe päeva kaotsiminekust tekitab jninus niisuguse nördimuse, et ma käin 
peale veelgi energilisemalt ja nii kaua, kuni kapten nõustub. 

Meie kapten on nii tubli mees, et temaga koos ei karda me midagi. Kui aga jõudsime 
kärestiku juurde, mis oli tõepoolest suletud kahe järsu kalju, nagu uksepiitade vahele, 
nägime, kuidas vesi kees, lained sülla kõrgusele tõusid ja samas alla langesid. Kui 
kapten seletas, kuidas talitada õnnetuse korral, hakkas õudne ja elades üle veel üht uut 
hädaohtlikku seika, heidan tuhandendat korda endale ette, et olen parandamatu. 

Kuid juba sööstab vanaema möirgavasse koske ja me tormame edasi, kaldume küljele, 
— näib, et läheme hoopis ümber, — viskume siis aga teisele poole. Vee ja tuule 
möirgamine, kapteni metsikud, ebainimlikud röögatused, madrused pingutusest nagu 
raidkujud. .. Ja olemegi jälle vaikses vees. Hirmus kärestik on juba seljataga ja kapten 
naerab lõbusalt ning vangutab pead. 

Me sõidame edasi, kuid külm on niivõrd väljakannatamatu, et parem oleks jätta 
igasugune kirjutamine, istuda, väriseda ja hambaid lõgistada. Eriti külm on siis, kui 
Jõgi teeb käänaku põhja poole. Tema loogete rohkuse juures aga näib niisuguseid 
põhjapoolseid käänakuid olevat lõunapoolsetest enam. 

Siin pestakse hiinapoolsel kaldal igal pool kulda ja kapten räägib, et siin leidub 
mõnikord kaunis suuri kullatükke. 

Mõlemal kaldal on endiselt palju külasid, mida pole märgitud tavalisele 
neljakümneverstalisele kaardile, neid aga, mis on kohati kaardile kantud, ei ole 
tegelikult olemas. 

Asjatult nimetad neid külasid, mis peaksid siin olema, niisuguseid nimesid ei ole ja neid 
pole kunagi kuuldudki. 

Meie toidumoon hakkab lõppema, kuid kuskil ei võeta vastu ei kuld- ega paberraha. 

Paneme kogu lootuse hiina kaubakülale Uei-sakuole, millele me nüüd läheneme. 

Laugja kalda juures on umbes kakskümmend meie vanaema taolist, kõrgete mastide ja 
valgete, siniste ning punaste lipukestega venet. 

Niipea kui randusime, piiras meid otsekohe ümber suur hulk hiinlasi. V. V. läks raha 
vahetama, meie aga ootame teda. Hiina laevadelt, millede kõrvale randusime, levib 
väljakannatamatut lehka. 

Mingisugune noor keigarlik, pikakasvuline, kitsaste õlgadega, uhke, pooleldi kunstliku 
patsiga hiinlane seletab põlastava grimassiga midagi rahvahulgale meie instrumentide, 


asjade ja riiete kohta. Tihti käsutab ta sõna ,,mautsa”, mis tähendab — pügatud. See on 
iga eurooplase põlastav hüüdnimi.» 

Küll oleks hea vahetada raha peeneks ja osta tšumiisi, tikke, hiina suhkrut, riisi. 

Lõpuks tuleb V. V. Oma sinise hiina kraega kasukaga, millel on külgedel sisselõiked, ja 
Mercuriuse mütsiga meenutab ta väga meie XV sajandi bojaare. Ka saapad on kollased ja 
käik taaruv. 

Kuid ilme pole tal sugugi triumfeeriv. 

Tema järel tuleb kiirete pikkade sammudega, veekindlas, inetult, kuid tugevasti 
õmmeldud kuues P.N. 

»Ei vahetata,” karjub ta eemalt. 

»Mis siis teha?” 

»»Mul on kaks dollarit,” ütleb V. V. 

»»Noh, siis ostame kas või tšumiisi ja tikkegi.” Kuid ka tšumiisi ei ole, ostsime 
peenendatud maisi. 

Mägedes on vihma asemel sadanud lund ja kõik kõneleb nii kurvalt talvest ning 
külmadest päevadest. 

Ka meil, rändlindudel, oleks ammugi aeg lennata, kui mitte soojemale Anaale, siis kas 
või kodukohta ja igal juhul sinna, kus on majades ahjud, millede juures võib end 
soojendada. 

Selles hiina külas kuulub üheksateistkümnest fansast 

üks linnaülemale, üheksas on poed ja viies võõrastemajad, seega jääb tavalistele 
elanikele üle neli maja. 

Kõik majad meenutavad kahe poolega talutaret, nad on krohvitud saviga ja kaetud 
kõrkjaist katusega. 

Ainult viina- ja õlitehas asuvad külast eemal ning on ümbritsetud valge müüriga. 

Hiina vankrid on kahe rattaga, ebamugavad, neid veab neli kuni kuus väiksekasvulist 
hobust. 

See küla on üks suuremaid kaubanduskeskusi. Siin ostetakse kokku kulda, müüakse 
kullaotsijaile ja teistele küttidele-hunhuusidele haavleid, püssirohtu, padruneid, püsse 
ning muud vajalikku varustust. 

Uks hiinlasest kaupmees kaalus ara meie poolt pakutava 20-dollarilise kuldraha ja 
pakkus selle eest 11 dollarit — nähtavasti kursi järgi, millega tema siin kulda kokku 
ostab. Kuid ka siinsetele kokkuostjatele toovad kulda enamasti samuti kokkuostjad, ja 
seetõttu võib ette kujutada, mida saab siis otsene kullapesija. 


Enne loojangut tuli päike lühikeseks ajaks nähtavale ja heitis kirjeldamatult maheda 
helgiga violetse kiirtevihu kahele mäele, mis kiirgasid teiste mägede nukra hämaruse 
keskel mingisugust imetaolist valgust, nagu oleksid nad läbipaistvad. Kuid ka videvikus 
olid nad oma sametrüüs võluvalt kaunid. Just nagu videvikust paistev uhke loss, millel 
ainult üks tuba särab tuledes ja kallab oma valgust teiste tubade mahedasse hämarusse. Ja 
hoolimata talumatust külmast ning tuulest, ei saa jääda ükskõikseks selle loojangu 
vastu, mis on külm, kuid ilus nagu unelm või unenägu. 

Kui kaunis ka loodus alati ja kõiges ei ole, kuid me kõik seisame oma vanaema tekil 
ning otsime pingsail silmadega kõige väiksematki fansat, et vahetada kogi; see võluv, 
kuid jäine loss väikse, umbse, putukate ja kilkidega savist toa vastu. 

Ja korraga tundsin tohutut, pöörast igatsust koduse kämina ning südamele lähedaste 
inimeste järele. Kas või üheks hetkeks kanduda sinna! Ma ei hooliks toidust, ei hooliks 
mugavustest, kui vaid saaksin soojendada oma ihu ja hinge. Kas võib ükskõik 
missugust hinnaga teostada seda soovi? Ei, ei saa. 

Meeleolu langus ei kestnud kaua. Ja kas ongi mul põhjust tuska tunda, minul, kes ma 
nii õnnelikult olen pääsenud täiesti ürgse, tundmatu tee kõigist juhustest. Pidime juba 
peaaegu sattuma verejanuliste röövlite käppade vahele. Oleksid nad varem kohale 
jõudnud, siis oleksid nad nii fansa varem süüdanud kui ka hobused maha lasknud. Ja kuhu 
oleksime meiegi öösel pääsenud? Tahes-tahtmata oleksime pidanud end näitama 
nähtamatule vaenlasele, kes oleks meid maha kõmmutanud. 


Isegi elusana, kuid ilma hobusteta, sajad verstad elamutest eemal, poleks me nende eest 
kuhugi pääsenud. Mitte millegagi riskides, öö öö järel, oleksid nad meid tapnud, kuni 
oleksid viimasele lõpu teinud, veendununa, et kõik, mis on meil kaasas, oleks meie 

Aga kui see külm oleks tabanud meid Pektusanil, kus praegu on arvatavasti 15 kraadi 
ümber, ja veel tuulega, mis muudab need 15 kraadi talumatuks pakaseks. Kui oleksime 
seal ara eksinud sellisel ööl, nagu eelmine, mis algul oli nii soe, oleksime kõik sinna 
jäänudki ja muutunud samasugusteks jääpurikateks, nagu rippusid sealsetel kaljudel juba 
tol ajal, kui meie seal olime. 

Nüüd mõistan ma seda hirmu, mis haaras siis Dišandarit, kui tol ööl äkki lund sadama 
hakkas. 


Rahulik ja mehine, hakkas ta siis rabelema ja kao-tas lootuse ning kõneles nagu 


inimene, kes on pääsmatult hukkunud. 

Kas tohin ma kaevata pärast sellist lõppkokkuvõttes õnnelikku tulemust? Seal ongi 
fansa. Mu tusatuju lahtus kiiresti ning juba vaatan ma rõõmsalt ringi fansa tibatillukeses 
toas, mis on täis maisi ja vingune, kuid soe ning pakub mugavat ulualust. 

Olime vaevalt end sisse seada jõudnud, kui tuppa astus mitu korealast, 

»»Meie, selle küla elanikud, kuulsime võõramaalaste saabumisest ja tulime kokku, 
pidasime nõu ning otsustasime kalleid külalisi tervitada.” 

Ma tänasin ja palusin istet võtta. Nad laskusid kükakile ning vestlus algas. 


Kes me oleme? 

»Me oleme venelased. Kas nad on kuulnud venelastest?” 

On kuulnud. See on maailma kõige suurem ja tugevani riik. 

Jutuajamine on kestnud umbes tund aega, ja me jätame hüvasti, soovides üksteisele 
kõige paremat. 

Tegelikult me lahku ei lähe: deputatsioon siirdub pererahva tubadesse ja me ajame üle 
ukse nendega juttu edasi, kuni lõpuks tavalisele küsimusele — ,,millega me peaksime küll 
kalleid külalisi kostitama” , ma vastan — ,,muinasjuttudega”. 


16. oktoobril. 


Täna on pärituul. Tegime kahest burkast purje ja sõidame nüüd kuueverstase 
tunnikiirusega. Meie omapärane musta tähe kujuline puri äratab üldist tähelepanu. Kuid 
mifu venet oma suurte rooma purjedega on meist mööda sõitnud, 

»» Kas nad ei saaks meid ühes võtta?” 

Neile hüütakse ja nad vastavad, et võib. 

»»Palju nad selle eest tahavad?” 

»»Sellest ei maksa rääkida — niipalju kui antakse.” 

Meid seotakse pardaidpidi kokku ja me sõidame kaheksaverstase tunnikiirusega — 
ammu tundmata mõnu. 

»Kas te ei saaks öelda lähemas tollipunktis, et need oad, mis me veame — kuuluvad 
teile, siis ei tuleks meil tollimaksu tasuda?” 

Seda paluvad meilt hiinlased, purjeka peremehed. 

»Ei, see pole võimalik. On teil palju ube?” 

»Ligi tuhat puuda.” 

»»Kui palju peate tollimaksu tasuma?” 


»»Kopikas puudalt.” 

Kui veate meid Õitšuni, võtame tollikulud endi kaända.” 
»»Me teeme seda hea meelega, kui kärestikud ei takista.” 
Esialgu sõidame igal juhul koos. 


Meil on kõik, absoluutselt kõik lõpukorral. Siiski, liha veel on, kuid see on juba halvasti 
lehkama haka- 

nud. Ma tegin ettepaneku liha ara visata, kui Bibik ütleb, et just nüüd ongi liha hea. 

»Lehm oli vana, vintske lihaga, nüüd aga on pehme, õm.” 

Liha on tõepoolest nüüd maitselt hulga paremaks läinud. 

»»Pole millega lõunat keeta, puud on otsas,” kannab ette Iv. Af., ,, vahest ehk võtame 
purjekameeskonnalt võlgu.” 

»» Paluge.” 

Puid anti. 

»Mis maksab?” 

Naeravad: 

»Ei maksa midagi.” 

Nad on keetnud endale lõunat ja pakuvad ka meile. 

Täname ja näitame oma toiduainetele, mida kavatseme keetma hakata. Iv. Af. on enese 
siiski nende kampa sokutanud ja sööb. 

»Meie omast hulga maitsvam, hästi läbikeedetud mais, lisaks mingi kaste.” 

»Piinlik on, jätke järele.” 

»Miks piinlik? See teeb neile vaid head meelt.” 

Ma kardan, mis juhtuks siis, kui Õitšuni jääks veel mitme päeva tee — me 
muutuksime kõik rändavaiks kerjuseiks. 

Külmetame, oleme räpased ja nälginud: viimased tunnid Koreas mööduvad rõõmutult. 
Alles vastu õhtut oleks nagu soojemaks läinud. Jõgi on muutunud laiemaks ja 
omandanud violetse läike, ta uinub liikumatult ning paistab sulametallina. Mäed on 
muutunud madalamaks. Meist tagapool on nad järsud ning kõrged ja ühte liitunud, 
eespool aga kerkivad nad madalate ahelikena, jättes vabaks silmapiiri ja kaugusse kaduva 
jõe. Varsti lõpevad kõik mäed, ning kahe-kolme päeva pärast võime juba imetleda 
mõõtmatut mereavarust. 

Tuled nagu vanglast mingisuguse kitsa, lõpmatult kõrge koridori kaudu jälle 
vabadusse. 


Viimane ööbimine korea külavõõrastemajas . . . On umbne ja sume, peale meie on siin 
veel umbes kaks-kümmend korealast, putukaid ning suitsu: sööbiv, pisaraid silmadesse 
kiskuv suits tõuseb pragunenud põran- 

dast, sellele lisandub kange korea tubaka suits, mis paneb aevastama ja läkastama. 

Katsusime avada ust, kuid korealased vabandasid meie ees ja palusid ukse sulgeda, sest 
majas on haigeid. 

Pole tahtmist süüa ega magada, ja samal ajal tunned sellise olukorra haiglast 
ebanormaalsust. Kui reis oleks edasi kestnud, oleksin enesest võitu saanud, nüüd aga olen 
tervenisti keskendunud oma rännaku lõpule. 

Kardan ainult silmist lasta midagi olulist. 

Metsa ei ole. Nii hiina kui ka korea kaldal on igal sammul asulad. Hiina kallas on laugjam, 
seal on parem mullastik ja rohkem põllumaad. Samuti on hiinapoolsel kaldal, Lõng-šuei tšhüani 
(Külm allikas) ümbruses, korea mäe Tšusantšanga vastas ülirikkalikud hõbeda-kaevandused. 
Kõik hiinlased jutustavad nendest haruldase vaimustusega. Kuid Hiina valitsus ei luba neid 
kasutada, samuti ei luba ta käsutada ka punase vase leiukohta Lintsjangi. lähedal. 

»Aga salaja?” 

Hiinlased raputavad meeleheitlikult pead: ,,Hunhuusid.” 


17. oktoobril. 


Täna jõuame Õitšusse. 

See oli esimene mõte, millega ärkas vist igaüks meist. 

Sombune päev, taevas on pilves, sealt pudeneb midagi uskumatult peent, midagi, mille kohta 
ei saa algava päeva varases hämaruses selgust. Märjakssaamise perspektiiv ei ole kuigi 
meeldiv, ja tööst pole juttugi. 

Loodus tahab meile hüvastijätuks piltlikult näidata, et pole olukorda, mis ei võiks muutuda 
veel halvemaks. 

Nähtavasti seetõttu, et me seda siiralt uskuma hakkasime, halastas loodus meie peale; vihm 
jäi üle ja tulemuseks oli, tõsi küll, pilvine, kuid soe ilm, nagu neid on meil septembri algul. 

Meie ees on lõuna, soojus ja ookean. 

Kõik need on köhad, mida külastavad jaapanlased. Viimase sõja* ajal läksid siit läbi Jaapani 


sõjaväed (71). 
* Jaaparii-Hiina sõda. 

»Vaadake,” ütleb P. N. kadedalt, ,,hiina poelel kaevatakse kulda ja külvatakse vilja, kui 
aga oled vaevalt üle Amnoki Koreasse jõudnud — lagedad mäed, muud mitte midagi. Hiina 
poolel on kuld, hõbe, raud, punane vask, tore mets, siin aga pole mitte midagi. Korealastel 
pole õnne...” 

Ma võtan julguse esineda kord ka korea muinasjuttude vestja osas. 

»Kutsuge meie teejuht siia ja ma jutustan talle, miks Koreas pole õnne. Kui Okonšante lõi 
maa, siis Saatis ta igasse riiki erilise rauga-kaitsja. Ka Koreasse saadeti rauk ja anti talle kaasa 
palju rikkusi: põllumaid, metsa, kulda, hõbedat, punast vaske, rauda, sütt. Rauk pani selle 
kõik pauna ning asus teele. Astus ja astus, kuni ära väsis ning MandŽuuriasse ööbima jäi. 
Mandžuurlased pakkusid talle oma suljat, rauk sattus kiusatusse ja mõtles: vastu ööd joon, 
homseks aga magan välja. Ta ei teadnud, et hiina viin on niisugune, et pruugib teisel päeval 
ainult vett peale rüübata ja inimene on jälle joobnud (käärimata viin). Rauk ärkas järgmisel 
päeval, jõi allikavett ning läks oma teed. Läks ja jäi purju — nii sammuski ta joobnuna 
terve päeva. Läks mingist jõekesest üle ning arvas, et oli jõudnud üle Amnoki, ja hakkas 
igale poole pilduma põlde, metsi, kulda, hõbedat, vaske, rauda ja sütt. Kui ta jõudis Amnoki 
jõele, olid tal endistest rikkustest järele jäänud ainult mäed ja mõnda tühja-tähja. Nii jäigi 
Korea kõigest ilma, aga kõige halvem on see, et ka tunnistuse korealaste õnne peale jättis 
joobnud vanamees hiinlastele.” 

Korealane kuulab mind, noogutab nördinult pead ja ütleb midagi. 

P. N. tõlgib: 

Ütleb: nii see kõik oligi.” 

Öelge, et ei olnud, s£st ma mõtlesin selle ise välja.” 

»Ütlesin, kuid ta ei usu: ütleb, et see sarnaneb rohkem tõega kui väljamõeldisega. Ütleb: 
neil arvatakse, et korea õnn on tervenisti sattunud hiinlaste kätte.” 

Ma vaatan korealase vagurat mõtlikku nägu: sellel on ilmne nukrus igaveseks kaotatud 
õnne pärast. 

18. oktoobril. 


Viimane päev Koreas. Me oleme Öitšu linnas. Välisilmelt on see kõige puhtam ja 
rikkam linn, mida oleme näinud. 


Väga palju kivikatusega fansasid — hiina neljaviiluline katus ülespoole pööratud 
servadega, mis just nagu kavatseksid lennata taevasse. Need servad kujutavad endast 
mõnikord draakoneid, madusid, pühasid linde. Katuse harjal on veel üks väike, postidele 
toetuv katus, just nagu korea müts peas. Katusekivid on mustad. Must koos lubja valge 
värviga, kaks valitsevat tooni, annavad linnale sünge ilme. Ikka needsamad paberist 
uksed ning aknad ja. ainult väga rikastes fansades on aknaiks klaasitükikesed. 

Enne sõda oli linn õitsval järjel ja seal elas kuni 60 000 elanikku. Kuid sõda tegi siin 
oma laastamistööd. Algul hõivasid Hiina väed peaaegu täielikult mahajäetud linna ja 
röövisid häbenematult elanike vara, püüdsid loomi, vägistasid naisi ning lõhkusid 
fansasid küttepuudeks. Siis ilmusid jaapanlased ja pidasid end kuni peakorteri 
saabumiseni kõigi arvates halvasti ülal. Kuid peakorteri saabudes korralagedus 
likvideeriti ja kõige eest hakati maksma. 

Nüüd on linnas kuni 15000 elanikku ja 4000 fansat endise 20 000 asemel. Elanikud ei 
pöördu linna tagasi, sest teisel kaldal elavad hiinlased on kindlalt veendunud, et varsti 
algab uus sõda Jaapaniga (72). 

Korealased on endiselt lõpmatult viisakad. Linnaülem, kunžu, saatis meie juurde tsuašu 
(aadelkonna peamehe) küsimusega, kas meil pole vast midagi vaja. 

Meil oli vaja vahetada jaapani kulda, mille eest siin maksti pool hinda jaapani 
dollareis. Kuid kunžu vahetas meile lõpuks kogu kulla õige rahakursi alusel. Sellega ta 
lahkus veel ei piirdunud. Ta tegi meile esimesena visiidi ja meie märkuse peale, et 
jõudis meist ette, lausus: 

»» Venelaste nimi on Koreas püha. Venemaa on meie heaks liiga palju teinud, ta on 
liialt suuremeelne, et saaksime seda hindamata jätta. Venelane on meie kõige kallim 
külaline. Kahelt poolt varitsevad meid avatud 

lõuad: ühelt poolt Jaapan, teiselt poolt Hiina, Kui meid üks ega teine pool ära ei õgi, siis 
muidugi ainult tänu Venemaale.” 

Me peatusime võrdlemisi avaras fansas, millel on tapeeditud lagi ja seinad ning paberist 
uksed, kuhu on joonistatud igasuguseid enneolematuid loomi ja linde. Ustel ja akendel on 
keskel klaasid. Soojal,, mattidega käetud põrandal seisab jaapani sirmi halb imitatsioon 
ning jaapani tualettlaud peegli ja igasuguste purgikestega. Kuid õu on mikroskoopiliselt 
väike ning räpane. Tänavad on puhtamad ja laiemad kui teistes linnades, leidub isegi 
kraave, kuid mustust ning haisu on siiski palju, nii palju, nagu liiguksite te kogu aeg meie 
mingisuguse provintsielamu kõige räpasemat hoovi mööda. Täna on parajasti laat. 
Väikeses, kitsas tänavas on palju inimesi (umbes viissada), poed on avatud, tänaval 
maas lebavad kaubad: tšumiis, riis, mais, lapšaa, nõud, kuivatatud kala, odavad riided, 


präänikud (20 keši eest ostsime neid umbes 2 naela), mis on venivad ning kleepuvad ega 
ole kuigi magusad. Rohkesti on tööloomi. Mõnikord võib neha suurepäraseid härgi, 
eluskaaluga kuni 40 puuda (73). Kuid häid lehmi ei ole. Palju ilusaid tõmmude 
pühakunägudega korealasi. Korea naised aga on inetud, nad on kõrgete põsenukkidega, 
laia näoga, madala otsaesisega, väikesekasvulise kohmaka kujuga. 

Kuid nende näoilme on heasüdamlik ning lahke. Eriti vanadel naistel, kellel pole hirmu 
oma nooruse pärast ja kes vaatavad teile rahulikult otsa. Tänu uhkele soengule on selles 
pilgus midagi tuttavat — nii vaatab mõni tädikene oma mõisa õuelt kuskil kolkakülas, ta 
on kehvalt riietatud, kuid te eraldate ta otsekohe talunaisest tema vanamoelise soengu 
järgi, — vaatab rahulikult, heatahtlikult-hellalt, nagu see, kes on oma elu jooksul kõike 
tunda saanud. 

Muide, ka selliseid naisi on vähe. Kõik naised varjavad end kusagil oma fansade 
tagatubades, kui aga mõni üksik end näitabki tänaval, siis siin, lõunas, nii suure kübaraga, 
mida ma Põhja-Koreas pole näinud. See ei ole isegi kübar, vaid suur punutud korv, millel 
on lameda põhja asemel koonus. Sellise korvi läbimõõt on 

üle arssina ja ta varjab naist allapoole õlgu. Selliste kübarate omanikud näevad läbi pilude 
punutises. Erandi moodustavad ainult tantsijatarid — klass, kes on ametlikult juba kaotatud, 
kuid kes veel funktsioneerib. Nende näod pole kaetud, nad on mingitud, pilk on julge, 
enesekindel, riietus uhke — värviline siid; neist õhkub muskuse ja nelgi lõhna. 

Niisuguste tantsijataride läheduses on alati mitu noormeest väljapaistvalt valgetes, sageli 
siidist ülikondades, peas mustad miniatuurse põhja ja tohutu suure äärega jõhvkübarad. 

Ilmselt tahavad nad oma käitumise peenusega imponeerida nendele ilmadaamidele ja 
kõigile ümberolijaile, jäljendades igas suhtes kultuurilt vanemaid vendi — hiinlasi. 

»»See pole midagi. .. Aga näe Soulis ... Seal on haritud tantsijatarid, seal oskavad nad 
sama hästi kui hiinlannad mängida ja teravmeelsusi öelda.” 

Öelda teravmeelsus, leida otsekohe tagamõttega riim, mis vihjab poliitikale, 
ühiskondlikule elule või mõnele kõmu tekitanud episoodile — see on hariduse ülim tipp. 

Hulgume sihitult mööda laata. Uks korealane ostab peotäie riisi, teine tassib väikest 
kotti maisi või tšumiisiga ja raske kešipundar kõlgub vöö külge seotuna taga. Meie kõige 
väiksemalgi külalaadal on kaupa rohkem ja äri käib suurejoonelisemalt. 

Eemalt paistab matuserong. Suurejoonelised esinduslikud matused. Suri rikka korealase 
naine — juba vanaeit. Protsessioon möödub aeglaselt ahastushüüete ja nutu saatel. 

Istudes mehe kombel hobuse seljas, sõidab kõige ees naine. Tal on seljas hallikas, 
peenest lõuendist, nööriga vöötatud halatt. Naine on kaetud mingisuguse läbipaistva 


kotiga. 


See on armastatud orjatar (74), kelle kohuseks on surnut taga nutta. Austav osa. Selle 
austuse rõõmustav teadmine lämmatab temas kurbuse, ja kuigi ta püüdlikult ulub, vaatab 
ta mure ning hirmuga tagasi, kartes mööda lasta hetke, millal tuleb peatuda. Tema inetu 
nägu pöördub korealannale ebaloomuliku elevusega 

ühtelugu tagasi. On näha, et see on ta elu suurfm sündmus ja talle ülisuureks auks. 

Kõik läheb vanasse rööpasse, jälle hakatakse teda sundima ja peksma, kuid see päev 
on talle päikeseks kogu eluaja ja jääb helendama ta elutee viimse sammuni. Ta jutustab 
sellest oma härraste lastelastele ja lastelaste lastele nii helgel kevadpäeval, kui ta vanad 
kondid puhkavad, kui ka süngel sügisõhtul, kui pole olemas ühtki kohta, mis ei valutaks. 
Ta jutustab samuti, nagu meilgi jutustavad mõisnike lastele vanad lapsehoidjad, kes on 
näinud nii teoorjust kui ka parisorjus-aegse elu kogu ebaõiglust. 

Orjatari järel kantakse kirikulippe - ritvade kulge kinnitatud laudu inimeste ja 
ennenähtamatute loomade kujutustega - ning tohutu suuri kard- ja punasest paberist 
rõngaid. See on raha - raha põrgule, mida kadunu hakkab seal maksma. See 
pannakse koos temaga hauda. Ta maksab juba siin - kaks inimest loobivad niisuguseid 
rahasid teele. See paneb põrguvaimud heldima, ja järgnedes praegu surnukehale ei 
hakka nad lahkunule, tema omastele ega kellelegi nendest, kelle majast nüüd surnu 
mööda vudi, kurja tegema. Kuid kindluse mõttes toovad iga maja naised lävele peotäie 
kuivi lehti, hagu või kuuseoksi ja põletavad neid. Suits ajab veel paremini kui raha 
kurje vaime eemale ning on igal juhul hügieenilisem 

Protsessioon tuleb lähemale ja liikumatus päikeseküllases õhus muutub laibalehk üha 

talumatumaks. Pole ka ime: enne matuseid hoiti surnut kolm kuud kodus. Järgneb 
katafalk - tohutu suur kandetool, kaetud igast küljest baldahhiiniga. Katafalgi seinad on 


mitmevärvilised, katusel koledate nägude, draakonite, madude ja pühade lindude 
kujutused. 


Katafalgi ees sammuvad lapsed, sugulased ja sõbrad..Taga kantakse kandetoole. 
eesmises istub surnu sõbranna ja itkeb valjusti — see on tema kohus. 


Protsessioon peatub ristteel, kus tee pöördub juba linnast välja'ja kus toimub 
viimane'eestpalve linnas. 


Surnuvankri ette asetatakse rikkalikult käetud korea laud käiaga, kuid ilma lihata, 
sest on paastuaeg, riisi-kausikeste ja vahaküünaldega. 

Selle laua ees (mis pole kõrgem kui pool arssinat) istuvad pooleldi põlvedel kõik 
mehed; nad on leina-riietes (samasugustes, nagu orjatar). 

Surnu mees loeb mingisuguseid pabereid, surnu poeg, umbes 16-aastane noormees, 
seisab laua ees, näoga surnuvankri poole ning teeb kogu aeg maani kummardusi või, 


pannud käed kokku, tõstab ja langetab neid. 
Loetakse poollauldes, ja mõnikord laulavad kõik kaasa ning kordavad refrääni. 
Nähtavasti saabus nüüd mingi haarav hetk, sest kõik muutusid elavaks, langesid maha ja 


mitme inimese siiras nutt sulab ühte kirglikult-kurva lauluviisiga. 

Mingisugune täieliku kadumise, mure ja tühjuse tunne. 

Lõpp, kõik tõusevad püsti, lõunasöök kantakse edasi ja kogu protsessioon hakkab jälle 
liikuma, kadudes algava päeva eredas valguses aeglaselt kuskile linna taha. 

Niisamuti nagu meiegi pool, muutus järsku justkui vaiksemaks ja kukkede laul siin- 
seal valjemaks. 


On aeg minna linnaülema juurde visiidile. 

Väikest kasvu, lillas siidhalatis, väikese hõreda habemega linnaülem ootab meid juba 
oma varjualuse kõrgemal köhal. 

Meile on avatud keskmised väravad, meid viiakse mööda keskmist treppi — see on 
suurim austusavaldus. Sama treppi mööda ruttab meile vastu kunžu. 

Me surume teineteisel kätt ja läheme tema ruumidesse. Toas ei ole toole, 
käeliigutusega palutakse meid istuda. 


Ma olen juba harjunud ja istun vabalt, tõmmanud jalad enese alla, kuid N. J. ei saa 
kuidagi istutud, talle tuuakse mingisugune kõrge iste. 

Meie ette asetatakse väikesed lauad suupistega — riisi ja supiga, kuid asja me just 
einetasime ja sööme nüüd vähe. 

Peremees kingib mulle kaks lehte kuulsa poeedi Kimi kirjutustega. ühel nendest 
öeldakse Õitšu linna kohta 

järgmist: ,,Seal, kus lõpevad mäed, kus on haljendav org, vaikne veepind, sinine taevas 
ning valge pilv taevas, seal on õitšu linn.” 


See Kim oli kunagi siin linnaülemaks, armastas linna ja jättis enesest väga hea 
mälestuse. 


Istume; ma uurin hiina kirjamärkide vertikaalsete ridadega käetud väikesi, kõrgeid 


me nii ruttu, juba täna, lahkume tema linnast. Tahame just tõusta ja hüvasti jätta, kui 
peremehele midagi ette kantakse. Peremees teeb grimassi, ütleb midagi ja tõuseb vastu 
tahtmist, suundudes läve poole. 


Seal ta peatub ja ootab, õuest aga kostab kära. Natukese aja pärast ilmuvad nähtavale 
Hiina ohvitser ja mõned soldatid. 


Läve juures peremees ja külaline kummardavad. Tuppa astub ilusa rooma näoga, 
raseeritud, kõrgekasvuline, sale, peente kommetega Hiina ohvitser, kandes riietust, mis 


meenutab rooma tuunikaid. Ta teeb meile enesekindla, kuid viisaga kummarduse ja istub 
peremehe ettepanekul vaibale. 


Ma valmistun tõusma, kuid P. N., kes on mõnest lausest taibanud, milles asi seisab, 
ütleb: 


»Ärge minge, asi on väga huvitav. See on hiina linna ülem. Ta tuli korealaste peale 
kaebama. Kolmsada korealast olevat tema parve paljaks riisunud. Parv pole tema oma, 
ega pole ka kunagi olnud kolmesada korealast: valetab puha...” 

Kui ohvitser mõistaks, mida P. N. räägib! Kuid ta istub majesteetlikult ning 
rahulikult, pöörates vahel oma suuri, ilusate värvitud laugudega silmi. Paistsid tema 
kaunid, pikad, suurte teravaks lõigatud küüntega käed laia vääriskivist sõrmusega 
pöidlas. 

Ta ilmselt teab, et kogu ta riietus on hinnaline ja istub hästi, et ta oskab ka hästi 
käituda; ta teab, et ta on ilus ning sale ja võib olla nii võluv austaja kui ka karm ning 
halastamatu kohtunik ja ahne kiskja, kes ei lase mööduda sobivat juhust. Niisugune oli 


ta sel hetkel ja tema nägu oleks nagu öelnud: ,,Kui ma käesoleval hetkel võib-olla 
paljastangi ennast sellest kül- 

Jest, siis on see mulle ükspuha, muu kõik on mul olemas ja ma saavutan, mis ma 
tahan.” 


Väike korea ülem, oma külalise täielik vastand, käitub haiglaselt ning närviliselt. 
Ta katkestab oma külalise jutu ja pöördub tõlgi, 


poole: 
»»Küsi, kas on maksma pandud uus seadus, mille järgu Hiina soldatid võivad samuti tulla 


minu tuppa ega võta seejuures isegi saapaid jalast?” 

Soldatid, seljas punaste ja kollaste naastude ning ääristega ilustatud sinised kuued, olid 
tõepoolest häbematult ilmunud oma ülema järel tuppa ja just nagu ootasid ainult 
korraldust, et tormata kõhetu peremehe kallale. 

Tõlk ei pöördu diplomaatiliselt mitte ohvitseri poole, vaid sosistab midagi sõduritele. 
Need lähevad vastumeelselt ning solvunult mitte ainult uksest välja, vaid koguni õue. 

Külalise jutu ära kuulanud ja tema avalduse vastu võtnud, ütleb peremees tõlgile: 

»»Kõik hiinlased kaebavad, et korealased neid riisuvad, kuid isegi väikesed lapsed ei 
usu seda ning naeravad selle üle. Neid riisuvad hunhuusid. Iga kord osutub 
metsamaterjal ülema omaks, aga dokumente ei ole. ülem räägib, et tema 
palgiparvetajatelt võeti ka raha ära. Millal aga on parvetajatel olnud raha?” 

Peremees langetab väsinult pea: tal on piinlik ja häbi nii külalise kui ka enda pärast. 
Ohvitser palub süüdlased kohtusse kutsuda. Peremees annab korralduse. 

Me tõuseme ja jätame kummardudes hüvasti. Samasugune suurepärane kummardus 
hiinlasest roomlase poolt. Vähe sellest — ta tõuseb ja surub täiesti euroopalikult meie 
kätt. Ma surun tema kätt ja mõtlen rõõmuga, et täna ta oma linna tagasi ei jõua, kuid 
mina ööbin seal, ja homme hommikul, enne kui ta on kohale jõudnud, asun ma juba teele 
ning pääsen seega teda külastamast. 

Peremees lahkub oma külalise juurest ilmse heameelega, ja hoolimata meie tungivatest 
palvetest, saadab meid väravani. 

Me ruttame oma fansasse. Meie hiinlastest madrused 

oma vägilasliku kapteniga juba ootavad meid. Ja nii me siis asume teele mööda 
Ljautungi poolsaare idapoolset rannikut Port Arturi suunas. Meie hobused, mis on 
Lintsjangist teel siia koos Bessedini ja Taaniga, ei ole veel saabunud. Kuna Port Arturis 
on nii minul kui ka N. J-l asjaajamist, mis peab meid seal kinni mõne päeva, siis otsustan 
ma sõita koos N. J-ga ees, et kasutada seda aega, kuni meie voor pärale jõuab, vajalikeks 
töödeks Port Arturis. 

Voori ülemaks määran 1. A. Temaga ühes on soldatid Bibik, Bessedin, Hapov ja 
korealane Taani. Nende juurde jääb ka hiina keele tõlk V. V. Viimasest on mul äärmiselt 
raske lahkuda. Ma võtan tema asemele hiina keelt kõneleva korealase. Viimane hakkab 


tõlkima P. N-le, tema aga meile. Seega koosneb meie eesmine rühm minust, N. J-st ja 
korealasest, Oitšu elanikust. 


Meil on kaasas kaks revolvrit ja minu mauser viimase üheksa laenguga. Kogu 
ülejäänud relvastuse jätame voori. 

Voor — see on kõlav nimetus: seitse ratsahobust, üks rohkem kui ratsanikke. Selle 
lisahobuse koormaks oa kastrul ja neli säilinud tassi — see ongi kogu meie praegune voor. 

Kapten ja madrused on kindlad, et meie teekond Port Arturini on ohutu. 

»» On olemas mereröövleid, kuid hunhuuse maal mano (ei ole). Tee kulgeb kogu aeg 
läbi tihedalt asustatud põllumajandusliku rajooni.” 

Sellest kinnitusest on mulle küllalt, et mitte enam mõelda mingisugustest hunhuusidest. 
Sest kuigi ma nägin seal mägedes neid hiina tsivilisatsiooni koledaid paiseid hunhuuside 
näol, olen ma siiski juba jõudnud näha ka kultuurset põlluharijate klassi. Olen lõpuks 
tutvunud ka teistsugusesse klassi kuuluvate inimestega, minu kapteni ja tema madruste 
— proletaarlaste, tööliste — kujul, kes ausal teel tahavad oma leiba teenida. 

Mul tekkis nii ühtede kui ka teiste vastu sügav lugupidamine: ma, nägin põlluharija 
igapäevast rähklemist nii Amnoki lisajõgede kui ka Amnoki enda kallastel, nägin 


meremeeste rasket ning mehist tööd. Ma nägin seda vabast tööst õilistatud pilku ja 
mõistsin ning tund- 

sin, et vaatamata nende inimeste välisele sarnasusele hunhuusidega (määrdunud riided, 
kasimata pats, taiga-elanike nõgine välimus), on tegelikult nende vahel määratu vahe, 
samasugune, nagu meie metsahulkuri ja paikse elaniku vahel. 

Seda kõike selgitan ma rutaka pakkimise ajal väiksele, kuid vaprale 1. A-le, kes avaldas 
mõningat kahtlust eelseisva teekonna riskantsuse suhtes. 

Kõik on valmis. 

»»Noh, härrased, nägemiseni Port Arturis. Pidage alati meeles, et te olete külalised ega 
või järelikult midagi nõuda. Vastupidi, hea külaline püüab teha midagi meelepärast 
peremehele.” 

Me oleme jälle oma vanaemal. Ta viib meid jõge mööda hiina linna Sahouni, sealt aga 
sõidame me hobustega edasi mööda Ljautungi poolsaart. 

Sahou asub Õitšust 35 lii kaugusel. Sealt on Tatung-kouni, Amnoki jõesuus asuva 
meresadamani, peamise metsapunktini, 30 liid. 

Päike loojub, ja me näeme teda viimast korda korea kaldalt, ta on juba mägede taga, 
mis veel kauguses helendavad, mähituna violett-kuldsesse vinasse. Hääletu vaikus ja 


rahu. Jõgi leegitseb ja kõik on liikumatu ning vaikne nagu väsinud inimese magus, kuid 
erk uni. Ta magab, näeb unenägusid, kuid tunnetab oma und kogu olemusega. 
V. V., kes saatis meid linnani, rõõmustas nagu laps, et me lõpuks sõidame Hiinasse, 
hiina linna. See on tema maa, tema linn, need madrused ja tema võtavad meid seal vastu. 
»»Korea pole midagi,” heidab ta heasüdamlikult käega, ,,aga vaatama meie Hiinat... Korea 
pole midagi!” 
Ta ütleb rõõmsalt midagi kaptenile. Kapten noogutab talle mitu korda pead ning toob 
omakorda kuuldavale mõned kurgu- ja ninahäälikud. V. V. tõlgib rutates: 
»Suhkur on, tee on, saiad on... Noh? Korea pole midagi! Õunad on näe niisugused... 
Noh? Küpsised — kõik on ... Suur maja olema.” 
»»Kas ka hobuseid võib homme hommikul kohe üürida?” 

»Port Arturini leiame kohe. Head hobused, muulad .. . Mitte nii, nagu Koreas — ühte 
härgagi ei leia terve küla kohta ... Siin leiad küll härja, küll hobuse, küll muula, küll 
eesli, leiad nii palju kui kulub ... rohkem kui terves Koreas ... Kangesti rikas... 
võõrastemaja, õhtusöök, homme päeval teater ...” 

V. V. pöördub jälle kapteni poole, too karjub talle midagi kiirustades, ta silmad löövad 
põlema... 

»la tahab teid homme kostitada, tahab viia teater, hiina lõunaga sööta... Tahab 
omaenda raha eest kostitada ... teie hea temale paistma.” 

Ma tänan kaptenit väga ja avaldan sügavat kahetsust, et pean ruttama. Kaptenil on samuti 
kahju ning me sõidame vaikides edasi. Igaüks mõlgutab oma mõtteid. Kuu on tõusnud ja 
puistab oma valgust veele, mis on 'anginud sügavale kaldasse. Ähmases valguselaigus 
mulavad kummalised, kähvatud mäed ühte samasuguste sähvatute pilvedega. 

Peagi on kogu reisil lõpp. See mõte poeb visalt pähe, xuigi ees on veel üle neljasaja 
verstane reis mööda täiesti tundmatut maad. 

Usud kultuurisse, usud, et viibimine kultuurse elanikkonna hulgas ei ole ohtlik, kuid see 
usk puruneb nii ruttu ja kergesti. Mingi hunhuus, mingisugune arusaamatu 
meelepahapuhang, ja kõik muutub kiiresti mõiste-tdmatuks ja võõraks, ning jääb 
teadmine, et kaks-kolm rändurit on jõuetud võõral maal, kus aeg-ajalt toimuvad 
igasugused arveteõiendamised: kord tapetakse misjonär, kord tõstetakse mässu, ja 
vihahoos pekstakse ettejuhtunud eurooplasi. 

Ja ei tea, mis on parem siin rännates — kas pöörduda abisaamiseks hiina ülemuste 
poole või usaldada rahva külalislahkust, ajada asja ainult rahvaga? 

Kõigepealt, igasugune ülemus on — ülemus. Oletame isegi, et ta osutub vastutulelikuks 


ja külalislahkeks. Kuid, esiteks, temaga suhtlemiseks kulub ebameeldivalt palju aega. 

Teiseks soovib igasugune ülemus tõestada oma olemasolu vajalikkust. Missuguse 

mooduse valib antud juhul hiina ülemus? Võib-olla määrib meile kaela soldatid, kellele on 

vaja maksta, meil aga on nii vähe raha. Aga võib-olla peab meid niikaua kinni, kuni saa- 

bub teade keskustest, et meid võib tõesti läbi lasta. Aga kas selline teade ongi veel valmis? 

Kui aga oletada ebasõbralikkust, siis võib ette tulla väga palju komplikatsioone, kaasa 
arvatud elanikkonna ülesässitamine kuni keeluni meid vedada ja meile midagi müüa. 

Kuna teiste reisijatega on selliseid juhtumeid juba esinenud, siis on mõningal määral 
riskantne nii ühel kui ka teisel juhul. Kuid selle poolt, et sõita ülemusi vältides, olid järgmised 
argumendid — suur liikumiskiirus ja sellega seotud psühholoogiline moment: kuni inimesed 
meid nähes alles jõuavad suu paotada, oleme juba kaugel. Ööbimiskohtadesse aga jõuame 
hilja ja sõidame sealt vara välja, seetõttu ei lase me jällegi kedagi enesest ette jõuda ja alati 
viime esimestena ning ise kaasa teate oma saabumisest. 

Paadis on vaikne. Korrapäraselt kõlksuvad tullides aerud. Kükitav kapten vaatab ringi ja 
ümiseb mingit hiina laulukest. Mu kuulmine on juba harjunud nende lauludega. Palju 
ninahäälikuid ja metalseid helisid, nagu vasktaldrikute löökide matkimine. Palju dissonantse, 
lõppakordid aga langevad kõik viisist ja rütmist välja. Kogu laul koosneb mingisugustest 
hüüetest, mis on tihti teravad ning ebameeldivad, kohati aga võib tabada ka retsitatiivset 
meloodiat. Mõnikord sarnaneb see ka Wagneri muusikaga ja juba mõtledki: kui äkki meie 
kuulmine hakkabki arenema just selles suunas ja tulevased põlved hakkavad nendes 
dissonantsides ning korrapäratutes hüüatustes leidma meloodiat ja ilu, nagu seda ilmselt 
leiavad hiinlased. 

Mulle meenus Berliozi ,,Fausti hukkumine” ja Gounod" ,,Faust”. Pole möödunud veel sadat 
aastatki sellest, kui mõlemad teosed ilmusid esmakordselt lavale,- Gou-nod ülistati taevani, 
Berlioz aga vilistati välja, naeruvääristati ja sajatati maapõhja. 

Üks autor sai kogu eluõnne, teise osaks langes kogu elukibedus. Mõlemad puhkavad nüüd 
igavest und, kuid inimeste muusikatunnetus on juba ilmselt teine: ei kummardata Gounod'd. 
Gounod on Berliozi kõrval laps. Meie nähes möödus Wagner oma arusaamatu muusikaga ja on 
juba võitnud. Võib-olla võidab ka see hiin- 

laste muusika? Hakatakse selles leidma samasugust sügavat mõtet, nagu seda näevad Hiina 
austajad kogu hiina viie tuhande aastases kultuuris. 
Meie tulevane korealasest tõlk oma valges ülikonnas kükitas maha ja on külmast kössi 


tõmbunud. 

Kõigil on külm, jõelt tulev niiskus tungib üdini. 

»P. N., kas ta ei jutustaks muinasjuttu?” 

Ütleb, et ta neid ei tea.” 

»Kas ta tõesti ei tea mitte ühtegi?” 

,Õitšus ei tea neid keegi,” ütleb P. N., ,,kõik muinasjutud on juba seljataha jäänud.” 

Korealane ütleb midagi. 

»Vaat mis ... Ta ütleb, et praegune dünastia valitseb üle ettenähtud aja, seepärast ongi 
Koreal kõik nii halvasti läinud. Ennustustest hoolimata valitseb ta juba kakskümmend viis 
aastat kauem, samal ajal kui valitsema peaks Pen.” 

»Aga kus on siis see Pen?” 

P. N. küsib, kuulab ja tõlgib: 

»»See Pen elab saarel, aga kas see on õige või mitte, seda ta ei tea ja keegi ei tea, sest kes 
siiamaani sinna saarele on sattunud, pole sealt enam tagasi tulnud: peetakse seal kinni... 
võetakse vist soldatiks ... Talle on ju samuti sõjaväge vaja, et vana dünastia minema ajada.” 

»Ärge te ometi naerge, muidu ta mõtleb, et me ei usu, ja siis ei räägi ta ka tõsiselt.” 

»Ei, sest pole midagi... Lubage, ta räägib veel.. Ahaa, näete, mis ta ütles. Tema arvab, et 


korealastel, samuti ka jaapanlastel tuleks hakata teistmoodi elama: heita kõrvale vanad 
riided, juuksed ja vana usk ...” 


»»Kas paljud korealased mõtlevad nii?” 
»Ütleb, etsiin mõtlevad niiviisi paljud. Ja minagi tean, et paljud.” 
Korealane räägib jälle midagi. 
»ütleb, et praegune keiser ja tema ministrid oskavad Korea rikkusi ainult pillata ja müüa või 
isegi muidu laiali jagada, et ainult neid ei puudutataks. Kuni nad minema aetakse, jõuavad 


maha müüa kogu Korea. Ainult müüa pole enam midagi.” Ma vaatan selles suunas, kuhu jäi 
Korea. Seda pole 

enam näha, ta on kadunud, haihtunud tuhmi kuuhelgi piimjasse valgusse. 


ebaselge laiguna vanaema ninas. 

See-eest tulevad hiina kalda tuled üha lähemale ja lähemale ning kahvatus kauguses 
ilmuvad nähtavale juba lõpmatute mastiridade tumedad siluetid. 

Ehtsa meresadama mulje, öö suurendab laevade mõõtmeid ja nad paistavad purje- ning 
aurulaevade vägeva flotillina. Tegelikult on need samasugused paadid nagu vanaemagi 


või natuke suuremad, mis muide sõidavad ka avamerel, kus langevad tihti mereröövlite 
ja tormide ohvriks. 


Nüüd hakkasid paistma ka kallas, majad ja poed ning nende tuled (75). 

Oleme juba kail, ja laternate valgusel piiravad meid tiheda ringina igasugused 
määrdunud tööinimesed: madrused, pakikandjad, kaubitsejad. Nende riided ei erine ei 
mustuse, värvuse ega lõike poolest hunhuuside omadest: sinine pluus, valged püksid, üle 
nende teised, saabastega sarnanevad püksid, mis katavad jalgu ainult eestpoolt ja on 
mässitud villaste, paksude ning vildiga tallutatud jalanõude ümber. Peas on neil kas 
väike ümmargune ilma nokata punase, sinise või musta nupuga müts või samasugune 
väike ümmargune Mercuriuse tiibadega mütsitaoline peakate. 

Rahvahulk vaatas meid meeldivalt üllatatud inimestena, kelle juurde on keset ööd 
lennanud mingisugused seninähtamatud linnud. 

Nad astusid lähemale, katsusid meie riideid, rääkisid, vahetasid muljeid ja naersid. 

Ka meie püüame ahnelt tabada midagi erilist, paikkonnale iseloomulikku, mida ei saa 
veel otsekohe täpselt määratleda. Ikka needsamad tugevad saledad tõmmude nägudega 
kujud nagu Vladivostokiski; näojooned üllatavad mõnikord oma korrapärasuse ja maheda 
iluga. Seal seisab kuivetunud, teravate näojoonte ning suurte süsimustade silmadega 
hispaanlane. Laisk itaallane vaatab teid oma ilusate, tulukestena sädelevate silmadega. 
Taamal, klassikalises poosis, karm roomlane, 

ülla raseeritud näoga. Samas täiesti ehtne juuditüüp oma peente näojoonte, vilavate 
silmade ja kütete liigutustega. Rõõmus, pisut ülespoole kerkiva jämeda kartulininaga 
prantslane. Pole ainult blondiine, ja seetõttu meenub vähem slaavlane, sakslane, inglane. 
Kui aga paljud hiinlased riietada vene rõivaisse, lõigata pats ära ning jätta habe ja vurrud 
alles, siis ei oska neid väliselt eraldada ühestki vene brünetist. Vanu, juba hallide 
juustega hiinlasi, kellel on seadusega lubatud vurrusid ja habet kanda, võite isegi nende 
oma riietuses kergesti pidada tüüpilisteks vene kolooniate sakslasteks ... 
Tuleb lõplikult ja igaveseks loobuda mingist hiinlase üldtüübist, seda enam aga sellest 
karikatuursest tüübist, mida peavad oma kohuseks etikettidel kujutada tee ja muu hiina 
kaubaga äritsevad kaupmehed. Rahvahulgalt suundub pilk tänavale ning majadele. Olen 
juba võõrdunud sellistest laiadest tänavatest, suurtest, kivist ja telliskivist ehitatud 
majadest. Samas on ka tohutud panipaigad tohutute kivitaradega — kõik see on ehitatud 
massiivselt, vastupidavalt ja kindlalt. Veidi kaardus katused on käetud tumedate 
katusekividega, ja valged lubjavöödid, mille peale nad on asetatud, rõhutavad töö ilu. 
Samasuguselt on ilustatud tumeda telliskivi liitekohad, värvitoon, mis saavutatakse 
erilise põletusvii-siga ning veega karastamisega (mis muide väga sageli vähendab nende 


vastupidavust). 
Igal sammul püütakse saavutada mitte ainult tugevust, vaid ka ilu, isegi elegantsust. .. 
Sellest kõnelevad need draakonid, signaalmastid, punased tulbad, punased 
horisontaalsed kuldsete tähtedega sildid, linnupuurid, lillekauplused. 
N. J. tegi kannatamatu liigutuse ja kõik uudishimulikud eemaldusid temast otsekohe. 
Oodates kaptenit, kes läks otsima võõrastemaja, sammusime puuviljapoe juurde: 
hiiglasuured pirnid, tõsi küll kõvad, kuid mahlased ja magusad, kastanid — küll 
keedetud, küllsküpsetatud... Mu jumal, see tähendab ju lõppu kõigile nendele 
kannatustele, mida ei suuda kujutleda inimene, kes pole neid üle elanud. 

»Homme aga — värsked saiad, magusad küpsised,” kordab vaimustuses V. V. Õhtusöök 
võõrastemajas, hea tee.” 

Võõrastemaja, õhtusöök, saiad, hea tee, pirnid, kastanid, need suurepärased hooned, need 
laiad tänavad, kogu see keev öine elu sadamas koos sealsete inimestega, laternad. Milline 
kontrast — energia, elu, mingi suur, hoopis teistsugune mastaap. 

Lõunamaise linna soe öö, lõunamaa siluetid igal sammul, — lõunamaised tüübid, lõunamaa 
tänavaelu, praetud kastanite lõhn. 

Me kõnnime mööda laiu linnatänavaid, otsides endale ulualust. Meist ruttavad kisades 
mööda hiina noorukid, korvid käes. See on toit, kastanid. Keegi hiinlane ärkab, kutsub 
nooruki enda juurde, sööb ja uinub jälle. 

Seda nimetatakse näljaste äratamiseks. 

Kõik võõrastemajad on täis külalisi, sealsed suured hoovid on täis hobuseid, härgi, 
muulasid ja eesleid. 

Nende eeslite tiirane karjumine kõlab unises õhus, kostavad kastanimüüjate hüüded, 
väsimus ja uni sulevad silmad. Me liigume edasi ja kõik ümberringi paistab mingi unenäona, 
mida oled kusagil ja kunagi juba näinud. 

Noh, lõpuks leiame ka võõrastemaja, kuskil linna ääres, kui oleme möödunud tervest reast 
suurtest kiviaedadest. 

V. V-d häirib see, et võõrastemaja ei kuulu paremate hulka, meile aga on see ükspuha ja me 
tunneme rõõmu mingi suure kuuri üle, mis on määratud meie asukohaks. Varsti tuuakse 
meile sojaõliga praetud ,,böf a la strooganov”, riisi, teed ja suhkrut. 

Kõik tundub luksuslikuna, imetlusväärselt maitsvana. Me istume kõrgetel naridel, läkastame 
ja nutame küdema pandud ahjude kibeda suitsu tõttu, kuid oleme rahul ja sööme ammu- 
ununenud mõnuga. 


KUUES PEATÜKK 
MÖÖDA LJAUTUNGI POOLSAART 


19.—25. oktoobril. 


Ärkasime vara, kuid uudishimulikud on ärganud veelgi varem, ja nüüd seisab meie juures 
logelevate hiinlaste jõuk ning ootab metslaste lihtsameelse uudishimuga, mis sest kõigest 
välja tuleb ... Tuli välja see, et olime sunnitud nende juuresolekul riietuma ja pesema. 

Õues seisavad juba meie jaoks valmispandud sõidukid. Neid peab vaatama. 

Kahele tohutu suurele rattale on asetatud võreline kast, mis on üle tõmmatud sinise 
lõuendiga. Kast on veidi kõrgem kui poolde kehasse, pikkus — kaks kol-mandikku, laius — 
poolteist inimkeha. Üksinda istuda on seal halb, kahekesi — vastik, kolmekesi — peaaegu et 
võimatu, kuid hiinlased oskavad seal istuda viiekesi, ja kaks mahub veel esiistmele. 
Puuduvad muidugi igasugused vedrud, ja kuna iste on just telje kohal, siis kanduvad kõik 
põrutused otseselt istmele. Sõiduk laskub mäest alla — ja te libisete koos asjadega kutsari 
juurde, sõidab ta aga mäkke — siis surutakse teid vastu tagaseina ja asjad vajuvad teile peale; 
suurtele teekonarustele sattudes peksate ühtelugu pead, käsi või selga vastu oma kitsa kongi 
kõvu seinu. Sellist teekonda on 400 versta. 

Rakendis on kolm muula, üks aiste vahel, kaks — ees. 

Kogu Koreas ei ole isegi niisugust sõidukit, kuid inetumat, raskemat ja ebamugavamat 
nii istumise kui ka õige jõukulutuse mõttes on endale raske ette kujutada. 

Tervenisti ühe hobuse jõud kulub selleks, et vedada kümnepuudaseid rattaid, mis on 
liigseks koormaks ja kõlbavad täiesti suurtüki lafeti alla. Seejuures on meie sõiduk veel 
kerge, seda laadi kraamiveokid on kaks korda raskemad ja kolmekümnepuudast koormat 
veavad seal kuus-seitse veolooma: härjad, lehmad, muulad, hobused, eeslid — kõik koos. 

Liigutav on näha hiiglasuuri härgi mõne seitsmenda veoloomana etterakendatud 
eeslikese kõrval. Viimane liigutab ükskõikselt oma pikki kõrvu ja vaatab segiaetud 
rakmeis väärikalt oma suurte kaaslaste hulgast teie poole. 

Üleni paksu rauaga pealistatud rattad. Ratastel on teravad bandaažid (76), mis lõikavad 
maapinda nagu ader. 

Kivisel pinnal on see hea, kuid tümades kohtades vajuvad rattad kuni pool arssinat 


maasse, seejuures alati nii, et just seal, kus üks rööbas on sügavale pinnasesse vajunud, on 
teine rööbas madal, ja seetõttu pole üldse võimalik traavi sõita, pealegi tuleb taluda veel 
võimatuid tõukeid ja õõtsumisi. 

Ja peab imestama, kuidas seal sammugi saab sõita. 

»»Mis parata, seadus ei luba ehitada muid sõidukeid kui ainult kaherattalisi. üksnes 
keiser tohib sõita nelja rattaga,” seletab kutsar. 

Ühe inimese pärast, kes pealegi üldse kuskile ei sõida, on ülejäänud nelisada miljonit 
inimest asetatud niisugustesse pentsikutesse tingimustesse, mida üksnes tegevuseta ajud 
võivad viie tuhande aasta jooksul välja mõelda (77). 

Seal läheb hiinlanna. Õnnetu vigane olevus, kellel jalgade asemel oleksid nagu kabjad 
(78). Tema kõnnak on inetu, ta vaarub ebakindlalt ja püüab meid nähes varjule pääseda, 
kuid ei arvesta kandamit ning kukub koos sellega maha. See kutsub esile naeru ja kisa. 
Naine lamab maas ja ta ehmunud kõõrsilmad (peaaegu kõigil 

naistel on kõõrsilmad ja tüüpilised näojooned) vaatavad meile otsa. Tal on allapoole 
paksenev lihav nägu: paks laiakslitsutud nina, paksud laiad huuled. Nägu on määritud 
sinaka mingiga, mustade juuste figuurses soengus on hõbekaunistusi. Jah, viis tuhat aastat 
mõeldi välja sellist värdjat — santi. See on oma positsiooni usaldusväärne valvur ja samal 
ajal maksab ta enda eest kätte — see on tugevam pidur kui kaherattaline vanker. 

»»Minu, sandiga, jääte alatiseks ühte, mina ei lähe teie juurest kuskile ega lase teidki 
minna.” 

Elav, rääkiv pidur. Kõik ülejäänu on tark Confucius (79) halvemini koraanist maailma 
lõpuni ette ära otsustanud. 

Selles suhtes on väga iseloomustav üks legend Contuciusest. 

Kord tuli Confucius kolme tuhande õpilasega ühte kõrvalisse orgu. Seal istusid viljapuu 
all kaks naist, lääne pool puud üks, ida pool — teine. Läänepoolne naine oli ilus ja sale, 
idapoolne naine inetu, tal oli pikk piht ja lühikesed jalad. 

»» Tõepoolest,” ütles Confucius oma õpilastele, ,,siin on ilus naine, seal aga inetu.” Ja ta näitas 
idapoolsele naisele. 


»Aga kui sul tuleb pista niit läbi tuhande augukesega palvehelme, siis tuled sa lahenduse 


saamiseks minu juurde,” ütles Idamaa naine. 

»la ei ole mitte üksnes inetu, vaid ka rumal, ja meil ei tarvitse tõepoolest enam siia 
jääda,” ütles Confucius, Ja ta läks oma õpilastega tagasi linna. Samal päeval kutsus Hiina 
keiser Confuciuse enda juurde ja tegi talle ülesandeks pista niit läbi palvehelme kõigi 
tuhande augu. Siis meenus Confuciusele Ida naine ja ta läks tema juurde ... 

Confucius leidis naise samast orust, sama puu alt ja samalt köhalt, kuid Lääne naist 


polnud enam temaga. ,,Näed,” ütles Confucius, ,,ma tulin tõepoolest lahenduse saamiseks 
sinu juurde.” 


»»Ma ootasin sind,” vastas naine. 


Ning võtnud. Confuciuselt palvehelme, kastis ta selle meesse. Võttis siis siidniidi ja 
sidus selle väikese, vastsündinud sipelga ümber, 


291 


Seejärel võttis ta palvehelme meest välja ja laskis sellele sipelga. 
Sipelgas sõi palvehelme pealt mee ära ja ronis siis mee järele kõigisse 
tuhandesse auku, vedades niiti enda järel. 
»» Vii keisrile,” ütles Ida naine ja ulatas Confuciusele läbipistetud niidiga helme. 
Siis ütles talle Confucius: 


»»Nüüd ma näen sinu tarkust: vähe sellest, et sa nägid ette ülesande, mille andis 
mulle Hiina keiser, sa isegi lahendasid selle. Seni pidasin ma ennast targaks, 
kuid alles nüüd näen, kui tühine on minu tarkus sinu tarkuse kõrval. Seetõttu 
palun sind mitte enda heaolu, vaid minu rahva hüvangu nimel, avalda mulle 
oma tarkuse suur allikas. Kui sa omandasid ta õppimise teel, nimeta selle suure 
õpetaja nimi, ja ma ei hooli oma elust, et omandada temalt kas või pisutki 
tema suurest tarkusest.” 


»Sa saad selle kõik, kuid mitte siin maa peal. Praegu aga piisab sulle 
teadmisest, et seda, mida on vaja siin, saad sa minu käest.” 

»»Kes sa oled?” 

»Ma olen taeva saadik.” 

»»Kuid milleks oli vaja suurel tarkusel avalduda sellises tühises nähtuses nagu 
see palvehelmes?” 

»»Sellepärast,” ütles naine tõustes, ,,et taevas soovis, et tema saadik, suur 
Confucius, vastaks kõigile küsimustele, mis iganes võivad inimesele pähe tulla, 


kõige suurematest kuni kõige tühisemateni.” 


Ja seda rääkides tõusis Ida naine taeva, Confucius aga langes silmili maha, 


lamas nõnda terve öö ja kogu aja aina mõtles. Aga kui targale jätkub ühest ööst, 
siis tavaline inimene peab elama tuhat elu, et sama asja mõista. 


Nii aheldas suur Confucius oma rahvast, kuni aheldas ta tervenisti nõiaringi, 
kust ei ole teed edasi ega teed tagasi, kus kõik seisab paigal. Ja üksnes mingite 
viljatute mõttekeerutuste abil suudab pseudoklassikaline intelligents end 
liikumatusest välja keerutada. 


Ratas, laeva kuju, kodukolle, riided, haridus — kõik 

on alatiseks saanud oma igavese kuju, kõik on kinni kruvitud geoloogiliste ajastute 
tugevate kruvidega. 

Ja justkui kõige selle kinnituseks teatatakse siin mulle viimast uudist: Hiina keisri 
ema tagandas oma poja troonilt ja on juba tühistanud poja dekreedi, mis andis loa 
ametnikele patsi mahalõikamiseks ja euroopalike riiete kandmiseks. 

Seda teatatakse toonil, millest on selgesti näha, et midagi muud ei võinud sellest 
tuuagi. 

»»Kuid pats on teil ju orjuse tunnus; mandŽuurlased sundisid teid kandma patse alistumise 
märgina.” 

»Jah, muidugi.” 

Kapten ja madrused saadavad meid linnast välja. Poed, suur elevus tänavatel, kohmakad 
vankrid, pakikandjad, jalakäijad, hüüded, sojaõli lõhnad. 

Täna sõin ma jälle böfstrooganovi. Kuid selle sojaõli tõttu vist vaevavadki mind 
hirmsad kõrvetised ja suu oleks nagu tinutatud. Enam ma seda ei söö. Saiad rahuldasid ka 
ainult pooleldi: nad on täiesti magedad, ilma koorikuta, ja neis ei ole nagu kõike seda, 
mis vaja — puuduks nagu leiva maitse. Kuid riis on hea. Jõuamegi eeslinna — laiad 
tänavad, tolm, päike, soojalt helgib meri, ja kõik kokku meenutab lõunat kusagil 
Odessas, Peresõpil, kui sõidad hobustel Nikolajevist. 

Kapten ja madrused jätavad meiega hüvasti ning annavad üle meile muretsetud 
kingitused: kapten ulatab magusad küpsised, mis sarnanevad meie keeksiga, kuid on 
kahjuks valmistatud sama sojaõliga! Madrused kinkisid meile küpsetatud kastaneid, 


pime ja pähkleid. See kõik oli nii liigutav, nii delikaatne. Me surusime tugevasti üksteise 
kätt. V. V. naerab ja tõlgib: 


»Kapten ütleb: küll see on alles inimene, keda tahaksin veel kord näha.” 
Suurel kaptenil on nutu nukker nägu nagu lapsel. 
» Nii ette kuskil ülemuste poole sisse ei sõidagi?” küsib V. V. 
»Ei, ei sõida.” 
Proovime ilma ülemusteta — keegi pole vist veel proovinud niimoodi mööda Hiinat 
reisida. Juba sõidamegi. Suure vaevaga kummardun välja ja 

näen: kapten seisab ikka samas poosis, noogutan talle, ta noogutab samuti, kuid 
nähtavasti teeb ta seda automaatselt kui inimene, kes nagunii ei suuda enam edasi anda 
oma tundeid ja mina neist aru saada. 

Sõiduk rappub, ma kukun tahapoole, kapten, tema madrused ja V. V. — kõik see on 
siitpeale ainult mälestus, midagi niisugust, mis juba oma materiaalsest kestast eraldatuna 
igavesti minu mälus püsib: tugeva iseloomuga, suurt last meenutav kapten, tema vagurad 
madrused, hea ülla hingega V. V. — kõik patsidega, kõik hiinlased. .. 

Rõõmus päike, tasandikud, mida juba nii ammu pole nähtud, põllud, talumajad, rahulik 
sügisene töö: pekstakse vilja, veetakse kokku vihke, mingisugused inimesed käivad, 
kaelkoogud õlgadel, kaelkookude otsa on 
pikkade nööride abil kinnitatud kaks korvi. Peatuvad, haaravad kolmeharuliste 
hangudega midagi maast ja panevad korvi. 

»»Mis nad teevad?* 

»Korjavad väetist.” 

»Aga mida need seal teevad?” 

»»Kaevavad maast maisi juurikaid.” 

»Milleks?” 

»» Kütteks.” 

»» Aga mida nad seal metsas luudadega teevad?” 

»-Pühivad kütteks lehti kokku.” 

Me sõidame läbi väikese hästi hoitud ning hoolitsetud metsasalu, mis on nii puhtaks 
pühitud, nagu meil ei pühita isegi teeradu aedades ... 

»»Kas tõesti kõik metsad on niisugused?” 
»»Metsi on siin vähe. Kõik on otsa lõppenud.” 
»Kas metsi raiutakse?” 

»»Metsi ei raiuta, vaid istutatakse.” 

»Mis kuhjad need on?” 


Niiviisi siis avanes korraga minu ees kogu see viie tuhande aastane kultuur. 


»Aga mis vitstest kastid need seal on, täiskirjutatud lauatükikestega seal ülal ritvade 
otsas?” 

»»Need on hunhuuside pead; lauakestele on kirjutatud, mis eest neil pead maha raiuti.” 
Oh õudust, poolmädanenud pea vaatab ükskõikselt oma kustunud silmadega. 
»Kui neid ei tapetaks — ei saaks elada — peab tapma.” 
»»Kuid hunhuusid on just tekkinudki karmide seaduste tõttu.” 
»»Seda muidugi,” nõustub minu hiinlasest kutsar ükskõikselt. 
»Nende kehad,” lausub ta, ,,aga maetakse ühte auku, selgadega ülespoole, keha alla 


surutud jalgade ja kätega, nii et ühe laiba raiutud käel satuks teise tagumise kehapoole 
vastu.” 


»Miks nii?” 

»» Et kõik naeraksid.” 

»»Ma olen hingepõhjani nördinud.” 
»Niisugune on seadus.” 


Jõle seadus, mis ainult sellega näib tegelevatki, et jõhkralt mõnitada inimese kõige 
pühamate tunnete üle; see moonutab tööd, naisi, ja vähe sellest: oma jälgis tühisuses 
ning piiramatus tõkestamatuses irvitab ta isegi laipade üle. 


»» Kohtumõistmine on lühike — pole aega pikalt arutada, seetõttu on siin palju süütuid. 
Tapeti tähtis ametnik, kelle eest tuleb vastust anda. Peab leidma süüdlasi. Püütakse 
keegi kinni — tunnista üles, kui ei — piinatakse — niikuinii tunnistab. Kellel aga on 
raha, see võib enda asemel osta teise — see viiaksegi tapalavale.” 

»Kas makstakse palju?” 

»»Kuidas juhtub: vahel 15 dollarit, vahel ka rohkem.” 

»»See pole kallis.” 


»Ei, see ei ole kallis. Ma ise olen pärit Šanghai poolt. Seal on rahvast palju, meid oli 
kokku 13 venda ja õde. Seitsmest vennast kasvas üles neli. Oed aga, nii kui sündisid, 
visati tänavale. Ainult viimase õe ostis keegi Sanghaist ühe dollari eest.” 


»Milleks?” 


Noh, et tantsiks, laulaks. Seal, Šanghais, ja ka siin, igal pool Hiinas on lõbus, on 
palju selliseid .. .” 

»Mis rahvahulk sealt kogu aeg läheb?” 

»Lähevad linna endid tööle palkama.” 

»Aga miks nad ei tööta oma põldudel?” 

»Sellepärast, et neil põldu ei ole.” 

»Kuidas ei ole? Igal hiinlasel on oma lapike maad ja oma kesik.” 

Kutsar naerab. 

»Need kõik, kes seal põllul töötavad, on sulased, mitte peremehed. Peremees on üks, 
aga sulaseid on tal palju, kümme, kakskümmend, kuuskümmend.” 

»Kas sellistel peremeestel on palju maad?” 

«Mitte üle viiekümne tiinu, seadus ei luba rohkem,” 

»»Kelle maa see on?” 

»»Peremehe oma.” 

»Ei, see ei ole peremehe oma,” ütlen mina, ,,ta ainult rendib selle riigilt.” 

»Ei tea, iga peremees võib oma maa ara müüa, kellel on raha, võib osta. Kes töötab 
halvasti, peab ara müüma, kes töötab hästi — elab ära.” 

Tähendab niisamuti nagu tolles Mandžuuria osaski, kus ma olin olnud. 

Kontrollimiseks peatume muide ühe farmi juures. 

Hooned on kivist, mustast tellisest. Katused tumedast katusekivist. Kõik siinsed 
ehitused on selletüübilised, Kui on ehitatud kividest, siis on töö äärmiselt peen, 
liitekohad mustriliselt kujundatud, väga ilus. Kivi on marmorhall, roosa või sinakas. 

Avar õu on piiratud samal kombel laotud kivitaraga, 

Kivitara esiküljes on kaks väravat. Väravatel on sõjajumala kujutis. Hirmus, kohmakas 
riietuses, maani ulatuvate vurrudega, mingisuguse piigi ja vibuga peletis... 

Väravate vahel ja külgedel asub eesmine tiibehitus, kus tehakse igasuguseid töid, 
praegu soolatakse seal salatit ja peenendatakse ube. 

Läbi avatud väravate paistavad õues asuvad eluhooned. 

Rida ažuurseid paberist aknaid ja uksi, nende vahel punased ribad, mis on täis kirjutatud 
suuri. musti hieroglüüfe. 

Maja esiküljel on kogu hoone pikkuselt midagi ter- 

rassi taolist, see on umbes poolteise arssina kõrgune, väga hoolikalt laotud. Katus on 
kaunilt kaarjas, kahekordselt üksteise peale laotud ja lubjaga kokkuliidetud kividest 
harjaga. Väliselt ei jäta kogu hoone oma maitsekuselt midagi soovida. 

Kuid välimus on petlik — sees on must ja ebamugav. 

Toad kujutavad endast rida kõrgeid sarasid, kus asuvad poolteise arssina kõrgused narid, 
nende vahel käik. Toad on kogu hoone laiused ja kõik läbikäidavad. Miniatuurse Korea 
hubasusest ja puhtusest pole siin jälgegi. Peremeest ja tema sulaseid kohtasime tänaval 
Õue ees. 

Õigemini on see samuti osa õuest, sest kaks tarakülge ulatuvad ette, kuid eesmist 
müüri ei ole. 

Siit, just sellest kohast voolab läbi oja, tema kohale on kummardunud mõned pajud ja 
läbi nende okste paistavad avarad põllud, kummaliste mägede siluetid ja taevasina, 
kaugemal aga sätendab sinise ribana meri ning seal on päikesesära heledam. 

Peremees ja sulased askeldasid väetisekuhja juures. Sellised kuhjad on iga farmi ees. 

Neid laotakse mitu korda ühest kohast teise. Kui ei töötata põllul — kas seetõttu, et 
põllutööd on lõppenud, või seetõttu, et sajab — käib töö alati väetisekuhjade juures. 

Hais on väljakannatamatu. 

Peremees paistab nähtavasti toimekuselt isegi hiinlaste seas silma. 

Kogu vili (peamiselt mais ja kaoljang) on juba pekstud, õled on laotud suurtesse 
kuhjadesse, hunnikusse on pandud ka maisi juurikad ja puulehed, mis on korjatud 
mäenõlvakul paistvast metsast. Maja lähedal käib juba sügiskünd ja äestamine. Kõigil 
põldudel kasvavad samasugused kultuurid, Kõigil põldudel on näha noori kaelkookudega 
poisse ja vanamehi, kes ahnelt otsivad loomasõnnikut. Esimene mulje on väga hea. Kuid 
seejärel ilmnevad: ka puudused. 

Põllutööriistad ei ole üldse edasi arenenud. Ja seejuures on nad väga kaugel ideaalsetest 
tööriistadest. Näiteks võib tuua kas või äkke. Siin kujutab see umbes 

poolteise arssina pikkust lauda, millest on läbi pistetud igas suunas harali pulgad. 
Kummastki otsast kinnitatakse see laud looma kaela külge, inimene seisab laual ja rõhub 
oma keha raskusega pulki vastu maad. Loom veab laual seisvat inimest, inimene püüab 
kogu aeg nagu akrobaat hoida tasakaalu. Seetõttu on äestamine kvaliteedilt äärmiselt 
vilets ja väikese tööjõudlusega. Kuid niiviisi töötasid esivanemad (80). Teine näide: 
siinsamas tänaval on eesel rakendatud väikest veskikivi ümber ajama; koos eesliga käib 


ümber jahvatuskivi naine või mees, kes alatasa kühveldab käega kokku kivi alt jooksvat 
jahu. Sellise veski tootlikkus on kaks-kolm puuda jahu päevas. Pole olemas ei tuule- ega 
vesiveskeid. 

Hämmastamapanev on hoolitsus väetise eest. Seda tööd võib võrrelda tolle karu 
tööga, kes terve päev tassis taru ühest köhast teise. Tõepoolest, väetis, mis on juba 
põllul, korjatakse üles ja tuuakse koju. Iga juurikas kaevatakse välja ja tuuakse samuti 
koju. Kui palju liigseid töökäsi läheb selleks vaja! Meie rahas tuleks 20 rubla lisakulu 
iga tiinu kohta. Paistab, et oleks tulusam selle 20 rubla eest mujalt uut väetist juurde osta. 
Antud juhul võiks vedada merest ja jõgedest igasuguseid veetaimi ning muda, nagu seda 
siin tehaksegi. 

Nende juurikatega kütmine pole samuti põhjendus, sest siinsamas sepikojas töötatakse 
kivisöe abil. 

»Kas seda sütt kaevandatakse kaugel?” 

» Viie lii kaugusel siit — nii palju kui kulub.” 

»»Miks te siis ei küta oma ahjusid selle söega?” Hiinlased vaikivad ja ainult vaatavad 
inimest, kes tülitab neid nende jaoks olematu küsimusega ,,miks”. Kõik ,,miks'id” on juba 
ammu, väga ammu lõplikult ara otsustatud ning nendel, selle maa praegustel elanikel, ei 
jää üle midagi muud, kui toimida karvavõrdki kõrvale kaldumata nii, nagu toimisid nende 
targad esivanemad. 

Asetades küsimuse selliselt, peab austama mitte nende viie tuhande aastast kultuuri, 
mitte noaaegseid ja ebaratsionaalseid tööriistu ja tootmisviise, vaid hiiria rahva 
imetlusväärset vastupidavust ja jõudu. 

Kuid rahvas, keda rõhub majanduslik omavoli (vigane kodusistuv naine, kohustuslikud 
tööriistad: äkked, kaarikud, laevad ja muud), riiklik omavoli (altkäemaksu võtmine, 
väljapressimine, piinad, hukkamised ja selle tulemusena hunhuusid ning alalised mässud), 
oma kasutu intelligentsi ike ja usuline nürimeelsus (Confucius), elab ning näitab üles 
imetlusväärset elurõõmu ja energiat. 

Ja kindlalt võib siin väita ainult ühte: kui hiinlastes taaselustub praegu atrofeerunud 
mõtlemisvõime ja koos sellega ka loomisvõime, siis võivad nad oma tööarmastuse ja 
energia juures väga palju korda saata. 

Selle mõne päeva jooksul nägin ma Hiinas niisama suurel hulgal proletariaati kui meil. 
Mis puutub äraelamisse, siis ei saa seda küsimust lahendada sellega, et lapsed heidetakse 
tänavale ning organismi toidetakse metsikult kasvava küüslaugu ja peotäie kaoljangiga. 


Lõpuks paistavadki meie võõrastemaja tulukesed. Suur, kõrge kivitaraga piiratud hoov. 
Hoovis on palju arbaasid, härgi, muulasid, hobuseid ja eesleid. 

Võõrastemaja pikast hoonest voogab pimedasse Õue valgust. 

Meie ees on ahjud, katlad, toiduvalmistamisest tekkiv aur ja suits. Kõik on tahmunud, 
tume ning räpane. 

Mõlemale poole kohast, kus me seisame, kulgevad piki kogu hoonet lõpmatud narid; 
keskel on vahekäik. Nendel naridel istuvad, lamavad ja magavad hiinlased. 

Meid juhatatakse hoone lõppu, ja hiinlased vaatavad meid arusaamatuses. Seal, lõpus, 
kuhu meid juhatati, on samasugune kitsikus nagu mujalgi. Mõned hiinlased tõmbavad 
end koomale ja teevad meile ruumi. 

Siin on muidugi räpane, palju putukaid, ja haiseb vastikult, kuid väsimus võtab 
võimust, ja seniks, kuni meile midagi keedetakse, heidame me N. J-ga pikali. 

Peagi hakkavad naabrid meiega juttu ajama. Meilt küsitakse, kust me pärit oleme. 

Venemaalt.” 

Kuhu sõidate?” 

»Port Arturi.” 

Esitan omakorda küsimuse: kas seda teed mööda liikusid Jaapani väed? 

»Läksid siit läbi.” 

Sõidu ajal kuuled tihti: see on jaapanlane ... sest teistest rahvustest inimesi pole siin veel 
nähtud. 

Koidikul ruttame edasi. 

Kuni Port Arturini ei sõitnud meie ees ühtki inimest. 

Ainult üks kord lasksime endist ette bonsad (mungad). 

See oli meie teekonna kolmandal päeval. 

Me pöörasime sissesõiduhoovi lõunale, bonsad aga hakkasid juba söömist lõpetama. 
Neid oli mitu inimest: eakas mees, mitu noort ja kaks last. Kõik ilma patsideta, mis on 
pea ligidalt ara lõigatud. Nad sõid oma hiina lõunat, istudes naril, jalad istmiku alla 
tõmmatud, madala laua ümber ja silmitsesid meid tagasihoidlikult vaikides. Lõpetanud 
söömise, tõusid nad püsti ja läksid ära. 

»Nad pidasid teid misjonärideks,” ütles peremees pärast nende lahkumist. 

Me ei pööranud sellele tähelepanu, sest keetsime parajasti mamalõgat, toitu, mida 
siin ei tunta ja mida me agaralt oleme propageerinud. 

Einestanud ja söötnud hobuseid, asusime teele ning jõudsime hämaruses suurde 


kaubakülla. Seni oli meid igal pool väga lahkelt vastu võetud. Seda suurem oli meie 
imestus, kui meie sõidukite ees võõrastemaja väravad ruttu kinni löödi ja suur rahvahulk, 
kes oli meid ümber piiranud, midagi ähvardavalt karjuma hakkas. 

Õnnetuseks ei olnud meil isegi võimalik teada saada, milles asi seisab, sest veidi aega 
tagasi hakkas meie korealasest teejuhiga toimuma midagi täiesti arusaamatut: ta 
muutus rumalamaks mitte päevade, vaid tundidega, ja täna ei saa ta enam üldse hiina 
keelest aru. 

Ja nüüd seisis ta ogarana, ning P. N. karjus talle asjatult ja meeleheitlikult midagi korea 
keeles. 

»»Kurat teab, mis temaga on juhtunud.” 

»» Võib-olla on ta joobnud?” 

»Ei, viina järele ta ei haise.” 

Kuid siis lõi P. N. endale vastu laupa ja hüüdis: 

»Ta on suitsetanud oopiumi!” 

Hea oli vähemalt seegi, et me sest hetkest peale teadsime, et meil polnud enam millegi 
peale loota. 

Ma pöördusin meie kutsarite poole, näitasin suletud väravatele ja ütlesin: 

»Ma jõu hauhautõ?” 

»Hauhautõ” tähendab ,. hästi”; ,majõu”, ,,jõu” (vähemalt mulle ja minu kutsaritele) ,,e1”, 
»ja”; Seega pidi minu lause tähendama: 

»Head ei ole?” 
Kutsarid said minust aru ja vastasid süngelt: 
»»Hauhautõ ma jõu,” 

Ma teadsin veel sõna ,,tšhõfan”, mis tähendab ,.sööma”, olin samuti kuulnud, kuidas 
kutsarid karjuvad hobuste peale, kui tahavad, et nad edasi liiguksid: ,,ee”. Kui aga 
tahavad neid peatada: ,,11”. 

Ma näitasin jälle võõrastemaja väravatele: 

»» 1 Sšhõfan ma jõu?” 
»»Ma jõu, ma jõu,” hakkas rahvahulk ähvardavalt ja otsustavalt karjuma. 

Korraga tuli mul meelde, et sõna ,,fudutun” tähendab ,,ülemust”. 

»» Aga fudutun jõu?” 

»»Ma jõu, ma jõu...” 

»»Noh, ma jõu, siis ma jõu.” 

Ma nimetasin 35 lii kaugusel asuva küla nime ja küsisin kutsaritelt: 


»»Tšhõfan jõu?” 

»»Jõu, jõu,” vastasid kutsarid rõõmsalt. 

Teinud siis majesteetliku käeliigutuse tolle küla suunas, andsin ma neile katkendliku 
käskluse: ,,Ee!” 

Ning ühe hetkega olime kõik sõidukitel ja seekord polnud vaja meie kutsareid taga 
sundida. 

Rahvahulk, kes polnud oodanud midagi taolist, jäigi tummana vahtima, meie aga 
lasksime sel ajal kiiresti jalga, hüpeldes võimatutel konarustel. 

Sõitsime külast välja mööda väga järsku kivinõlva; Meie kaarikud miärisesid nii, nagu 
oleks prahvatanud rida kahuripaukusid. See nõlvak, muide, osutas meile teene, 
avastades õigeaegselt meie jälitajad. 

Me kavatseslme just peatuda, et süüdata laternad, kuna oli juba päris pimedaks 
muutunud. Korraga kõlasid juba tuttavad kahuripaugud ja me nägime nõlvakul 

umbes kümmet laternatest valgustatud vankrit, mis olid hiinlasi täis tuubitud. 

Selle asemel, et süüdata laternad, pöörasid meile ustavad kutsarid oma sõidukid 
mingisugust rada mööda põõsastesse, sõitsid umbes sada sülda, manitsesid, et me vait 
oleksime, ja peatusid. Peagi kihutasid meie tagaajajad mürina, ragina ja hüüete saatel meist 
mööda ning kadusid ööpimedusse. Kui nende tekitatud käragi oli vaikinud ja nende 
laternate tuli kadunud, puhkesid meie kutsarid naerma, süütasid oma laternad ning me 
hakkasime liikuma, kuid juba mingit teist, hirmus auklikku külavaheteed mööda. 

Olime sõitnud juba mitu tundi, ekseldes mingisugustes üles-alla kulgevates järsakutes, kui 
kuulsime korraga umbes kümmet pauku. Meie kutsarid hakkasid jälle naerma ja rääkisid 
meile midagi kätega veheldes. 

Sõitnud veel natuke maad, peatusime üksiku fansa juures. Meile keedeti seal maisi, 
hobustele anti õlgi, ja koidikul jätkasime oma teed. 

Väljamaganud teejuht seletas meile ara kogu eilse juhtumi. Asi oli järgmine. Bonsad, kes 
olid eile pidanud meid oma ametivaenlasteks — misjonärideks, olid jõudnud asula meie 
vastu üles ässitada öeldes, et sõidame neid ristima. Lasknud meid külast välja, toibusid 
elanikud üllatusest ja tormasid meid taga ajama. Nad sõitsid kahtlemata selle külani, mida ma 
nimetasin, lootes meid sealt eest leida, kuid ei leidnud ja pöördusid tagasi ning leevendasid 
oma pahameelt püsside paugutamisega. 

Täna jätkame teekonda ikka mööda seda kõrvalteed ja alles vastu õhtut jõuame suurele 
maanteele. 


Jälle on päev ja paistab päike, jälle on ümberringi põllud, ikka seesama tööarmastaja 
rohkearvuline elanikkond, väga palju loomi: toidumoona jätkuks tervele armeele. Avarus, 
jõukus, rahu. Maakera mingi õnnistatud nurgake, kus 23-ndal oktoobril on päeval 25° 
sooja, kus küpseb viinamari, kasvavad pirnid ja ploomid, kus elanike tööarmastusega on 
kõik need rannaäärsed liivalagendikud viljakandvateks põldudeks muudetud. 

Vastu õhtut jõudsime jälle suurele teele ja ööbisime sissesõiduhoovis. 

Kui me pärast söömist nagu kõik teisedki külalised naridele heitsime, küsis minu naaber, 
reisiv hiinlane, minult tõlgi kaudu, keda me nüüd valvasime nagu silmatera: 

»Kas te ei karda üksinda reisida?” 

»»Kuid hiinlased reisivad meie maal samuti üksinda,” vastasin mina. 

Mu vastus avaldas seltskonnale head muljet ja igalt poolt noogutati mulle sõbralikult pead. 

»Meie juures sõitke samuti kuhu tahate, kuid halbu inimesi on igal pool.” 

Ja kõikjalt hüüti: 

»»See on õigus — igal pool on halbu inimesi.” 

Hommikul aga esitati meile arve ega võetud kopikatki rohkem kui teistelt. Ja nii oli see 
kõikjal ning alati. Ja seetõttu ma protesteerin energiliselt selle vastu, et hiinlasi süüdistatakse 
igasuguses kelmuses ja kavaluses. 

Kelmuseks ega pettuseks ei saa ju nimetada järgmist fakti. Oma kutsari loal võtsin ma piitsa 
ja ajan ise meie muulasid, kes on harjunud ainult sammu käima. Algul kuulasid muulad väga 
hästi sõna, kuid siis ei mõjunud nende peale ka piits. Ma avastasin varsti saladuse: minu 
kutsar pidurdas tasapisi neid ohjadest. 

»Ma jõu hauhautõ,” ütlesin ma talle etteheitvalt. 

Vastuseks noogutas ta mulle kiiresti peaga, viskas, nagu oleks ta saanud kõrvetada, ohjad 
käest ega puudutanud neid enam, vaadates nukralt tühjusse. Ja kui ma poleks teadnud, et ma 
pidin nõnda toimima ja et ma tema muulade töövaeva tasun mitu korda kõrgemalt kui on 
kokku lepitud, siis mitte tema, vaid just mina oleksin pidanud end ebamugavalt tundma, kuna 
olin riskinud pingutava ning harjumatu tööga rikkuda tema tööloomi. 

Need on muidugi pisiasjad, kuid toon ka kaalukamaid ja seejuures üldtuntud fakte. 
Äritehinguis usaldavad hiinlased sõna peale väga suuri summasid. Kõikides pankades on 
hiinlased, ühe oma liikme põhjuseta solvamise korral jätab hiina tööliste artell töö pooleli, 

kaotades seejuures kogu oma teenistuse. See kõik osuta ei kelmusele ega kavalusele; 
otse vastupidi sagedasti kasutavad neid hiinlaste omadusi just need, kes rahuliku 
südametunnistusega ja teistest valjemini räägivad: ,,Hiinlased on kelmid.” 

Mida lähemale me jõuame Pitsõvo linnale, seda rahutum on millegipärast elanikkond. 
Mõnigi kord kõlasid meile järele püssipaugud. 

Kord vastu õhtut sõitsime suurepäraselt haritud põldude vahel, meri sinetas, kauged 
mäed helendasid imekaunis ehavalguses. Korraga kargas üks põllul töötav hiinlane 
hobuse selga ja kihutas külla. 

Me taipasime kõik, kui külla jõudes nägime väljakul relvastatud rahvahulka. Nad olid 
varustatud püssidega, mille taelad juba hõõgusid, ja iidsete piikidega. Polnud isegi aega 
oma revolvreid välja võtta ja see oleks olnud ka asjata niL suure rahvahulga tõttu. Kes teab, 
võib-olla oleksid relvad meie käes andnud neile ainult moraalse õiguse meile kallale 
tungida. Mina ja N. J. istusime kumbki oma pukis ja meil ei jäänud muud üle, kui jääda 
päris rahulikuks, nagu ei puutuks see kõik sugugi meisse. 

»Nad peavad meid hunhuusideks,” seletasid meile meie kutsarid, kui olime 
jõudnud vaenuliku küla aia taha. 

Kas siis ka siin on hunhuuse?” 

»Jah, räägitakse, et Pitsõvo juures olla ligi tuhat meest merehunhuuse.” 

Me ei jõudnud külast eemalduda versta kauguselegi, kui meid hakati taga ajama. 
Kihutati ja tulistati meie suunas; lasksime esimesel arbaal tulla meile võrdlemisi 
lähedale ja andsime omakorda kaks kogupauku õhku. See .rahustas meie jälitajaid, nad 
peatusid otsekohe ja peagi ei näinud me neid algava õhtu läbipaistvas hämaruses. 
Endaga rahul, sõitsid nad koju oma õhtueinet sööma, et korrata söömingut keskööl, kui 
neid toiduainetega kaubitsejad üles äratavad. 

25. oktoobril kell 11 õhtul jõudsime lõpuks esimesse venelaste poolt hõivatud linna, 
Pitsõvosse (81). 

»Kes te olete? Kust te tulete?” küsib meilt linnaülem, kes on ühtlasi ka kasakatesotnja 
ülem, kui me N. J-ga, 

avanud ülema maja ukse, ootamatult hämarusest nähtavale ilmusime. 


»»Meie oleme esimesed, kes saabuvad Vladivostokist teie juurde maismaad kaudu.” 

Lahke komandör kutsus meid endi poole ja tutvustas meile oma naist, Pitsõvo linna 
esimest euroopalikku daami. 

Jälle jõime ammuunustatud tingimustes teed suhkru, piima, leiva ja võiga, jõime viina 
ning sõime õhtueinet. 


26. oktoobril. 


Maakohad Pitsõvost kuni Port Arturini on mõningal määral teistsuguse ilmega kui 
Ljautungi poolsaare rannik, kust olime läbi sõitnud. 

Maastik on mägisem, põllumaid on vähem ja ka saak on siin tunduvalt kehvem. Pole 
seda hoolitsust põldude eest, ei näe enam pildikesi rahulikust ning askeldusrikkast 
maaelust: põllul töötajate, fansade juures maisi ja kaoljangi peksjate ning 
kompostihunnikute juures sagijate rühmi. 

Siin on majapidamine muutunud nagu teisejärguliseks toiminguks, nii fansades kui ka 
nende lähedal on rahvast vähe, enamikus raugad; paljud fansad seisavad tühjadena. Kas 
on nende elanikud ära läinud, meelitatuna teenistusest Port Arturis, või on nad hoopis lah- 
kunud, kartes võõramaalaste sissetungi? 

Hakkab pimenema. Põlde on päris vähe, mägesid aga palju, ja varsti tuleb neist üle sõita. 
Pimedas jõuame järgmisse külla, kus asub kasakate pikett. 


27. oktoobril. 


Mida lähemale Port Arturile, seda rohkem on märgata venelaste olemasolu. 
Kahe mere vahel asuval maakitsusel, kust paistavad mõlemad kaldad, kõrgub keset 
maakitsust terve muldkindlus. 


Samas on ka vene laager. Toimuvad mingisugused manöövrid; kaldal on salk ohvitsere. 
Hiina linnast Tsintšoust, mis on seniajani veel täiesti 

iseseisev, kulgeb suur tee mägedesse, mille taga varjab end Port Artur. Hiina linn on 
säilinud meie valduste hulgas seetõttu, et ta kuulub mingisugustele Hiina keisri 
sugulastele. Varem maksis kogu ümbruskond nendele sugulastele makse. Nüüd 
maksab elanikkond makse meile, kuid ka Hiina keisri sugulased ei ole laisad ja 
pressivad piinamiste abil teise maksusumma endi kasuks. 

Teel on elav liiklemine: minnakse jala, sõidetakse arbaadega, ratsutatakse eeslite 
seljas. Siin on toredat tüüpi ratsaeeslid, nad on suured, peente jalgadega,; peene 


siidõrna heleda karvaga. Nähtavasti on nad kallid, sest nendel istuvad hästiriietatud 
hiinlased, eesleil on seljas väärtuslikud hiina sadulad, kallihinnalised sadulavaibad, 
kuhu on siidi ja kullaga peale tikitud draakonid, igasugused loomad ja mõtteterad. 

Samasuguse uudishimuga nagu mina, vaatavad ringi ka hiinlased ja venelased. 

Ilmselt on see, mis nüüd aset leiab, kõigile uudne. 

Port Arturi jõudsime hilisõhtul. 

Kaua veeti meid mööda mingisuguseid kitsaid, räpaseid ja pimedaid hiina tänavaid, 
kuni leidsime ühes võõrastemajas (neid on siin kaks) räpase, väikese ning pimeda 
numbritoa. 

Sedagi saime ainult kellegi sõjaväelase kaasabil, sest võõrastemajapidaja, hiinlane 
härra Afu, ütles meile ara. 

» Rumalus, Afu, anna tuba,” käskis sõjaväelane. 

Jumala eest, ei ole.” 

»» Aja puhvetipidaja linna.” 

»»Kui nii, siis küll.” 

Nii asusime meie puhvetipidaja asemele tema tuppa. 


28 —31. oktoobril. 


Kolme päeva jooksul, mis ma veetsin Port Arturis, nägin ma, tõsi küll, kõike, kuid 
kõige nähtu üle selgusele jõuda on raske. 

Tundub, et see kõik on alles algus sellest, mille lõppu pole meile määratud näha. 

Mida öelda linna kohta? 

Väike, lahe ääres asuv hiina linnake, mis kohandab; end kiiresti ümber uuteks 
vajadusteks (82). 

Ümberkaudsed maakohad on paljad, taimkatteta, avatud külmadele tuultele. 

Juba puhuvadki need tuuled, langeb peenikest tolmu, mis peksab näkku. Tänaval on 
ebamugav, ebamugav on ka nendes, kuigi juba teisele elulaadile? kohandatud hiina 
fansades. 

Liiklemisvahendiks on siin rikša — väike kaherattaline käsivanker, mida veab tugev 
hiinlane. Ebameeldiv ja raske vahend. 

Sel ajal kui maaväelased tegelevad ranna kindlustamisega, juurdlevad meremehed 
siinse lahe üle. Laht on sügav, kuid väga väike. Aurulaev ,,Herson” on lausa imet teinud, 
end lahes ümber pöörates. Ja seejuures on laht üheainsa, väga kitsa väljapääsuga. 


Järelikult võib meie laevastikuga siin kergesti korduda seesama lugu, mis juhtus 
Hispaania laevastikuga Santiagos. 

Kui süvendada lõunapoolset lahte, raiuda läbi kaljude veel üks väljapääs merele, siis 
paraneb olukord muidugi tunduvalt. Kuid kõik see nõuab nii raha kui ka aega, ja kõike 
seda takistavad tõusud ja mõõnad, mis muudavad lahepinna kõrgust 14 jala võrra, ja 
Veihaivei (83), mis asub siit mõne tunni tee kaugusel. 

Selliste tingimuste juures ei jõua Port Artur kunagi järele Vladivostokile, kuigi 
selleks kulutataks suuri summasid. 

Ka teisel siinsel kaubasadamal — Taljenvangil — ei ole rannakaljude ja veeseisu 
ebastabiilsuse tõttu suurt tulevikku. 

Ja peaaegu kõigi arvamused langevad siin ühte, et Kollasel merel ei ole head 
sadamat, need asuvad Jaapani meres — sügavad, varjatud, külmumatud, veeseisu 
kõikumisega 2—)3 jala piirides (84). 

Aga Port Artur ja Tšõngnampho on ainult merejaamad. 

Ja kui poleks udusid ega külmumist — ei saaks ükski teine sadam võistelda 
Vladivostokiga. Jää vastu on vahend leitud. 

Selle illustratsiooniks, kui raske on tormi ajal sõita läbi nõelasilmasuuruse sissepääsu 
Port Arturi lahte, on 

üsna sadama juures kaljude vastu purunenud Hiina soomuslaeva kere. 

Kordan — mingit kindlat muljet Port Arturist ma ei saanud, minu ajal oli seal kõik 
veel liiga kaootiline. 

Kuid samal ajal võis näha tulevase linna ja sadama perspektiive, ning elu võimas 
tõukejõud — raudtee — oli juba teostamisel olev fakt (85); tööd käisid nii väljaspool 
linna kui ka linnas; mürisedes laaditi maha raudteerööpaid ja veerevkoosseisu. Vene- 
Hiina raudtee rongid on juba loonud alalise ühenduse nii Ljautungi poolsaare lääne- kui 
ka idarannikuga ning veavad välja materjale (peaasjalikult metsa) Tatungkoust (86), 
kuhu see tuuakse Amnoki ülemjooksult. Sealt hakatakse siia vedama metsamaterjale ka 
kõigi tulevaste ehituste tarvis. 

Viimast korda kõnnin ma läbi selle Vene-Hiina linna kitsaste tänavate, viimast korda 
istun telegraafi-kontoris ja saadan telegrammi, mille iga sõna eest tuleb maksta üks rubla 


kolmteist kopikat. 


Otsekohe pärast saabumist saatsime N. J-ga Õitšusse telegrammi, et meie soldatid ei 
läheks mööda Ljautungi poolsaart, vaid suunduksid Tšemulposse (87) ja sealt laevaga 
Port Arturi. Kuid telegramm ei leidnud neid enam eest. 

Kuidas nad küll kohale jõuavad? N. J. jääb neid ootama ja telegrafeerib mulle. Mina 
aga istun kohe laevale ning sõidan Tšhõfusse, Šanghaisse ja siis Jaapani, Ameerika ning 
Euroopa kaudu koju. 

Koju! Kuigi koduni on jäänud veel üle kahekümne viie tuhande versta. Nii Vaikne kui 


ka Atlandi ookean on sel aastaajal eriti tormised, kuid hullemat sellest, mis oli, enam 
tulla ei saa. 


Olen juba väikese laeva pardal, mis viib mind Tšhõfusse. 


N. J. ja P. N. lahkuvad laevatrepilt, nüüd on nad juba paadis ning me lehvitame 
üksteisele viimast korda. 


Praegu tundub, et see aeg, mis me oleme koos mööda saatnud, on kadunud kiiresti; 
möödunud, nagu möödub kõik, nagu möödub elugi, jättes samasuguse kaduva jälje 
nagu see, mis kobrutab praegu meie väikese auriku järel. 

Ongi väljapääs merele, lagedad kaljud, linn on jäänud nende varju. 
Hüvasti, Port Artur, kas näen sind kunagi veel kord? Ei kahetse, kui ei näe. Võib-olla tekib 
ka sinul aja jooksul oma ,,tõmbejõud”, seniks aga ... hüvasti! 


SEITSMES PEATÜKK 


PORT ARTURIST ÜLE VAIKSE JA ATLANDI OOKEANI VENEMAALE 


1.—2. novembril. 


Lained loopisid meie aurikut nagu pähklikoort. Meeldiv oli ainult üks asi — veendusin, et ma 
ei jää, nagu varemgi, merehaigeks. Hommikuks aga olime väikese puhta Tšhõfu vaiksel reidil 
(88). 

Inglise võõrastemajas sattusin täbarasse olukorda: teenijaskond — hiinlased — ei saa 
minust üldse aru; peremees saab aru ainult siis, kui ma näitan vastavat sõna leksikonist. 


Siin ei räägita ei prantsuse ega saksa keelt. Mind aitas siin hädast välja meie venelasest 
postkontoriülem. 

Ta elab perekonnaga kenas aiakesega majas, sadama lähedal, nende eluviis on samasugune 
nagu kõigil euroopa perekondadel: hommikul — puuvili, hommikusöök, tee; kell üks — teine 
eine, kell viis — tee, kell seitse — lõunasöök. Ta räägib hästi inglise, saksa ja prantsuse 
keelt, saab viletsat, siinsetele elutingimustele mittevastavat palka. 

Mis lähevad talle maksma juba üksnes minusarnased vene turistid: kaks päeva nad söötsid, 
jootsid ja lõbustasid mind vastutulelikult, eht vene külalislahkusega. 

Nad elavad omaette, piirdudes läbikäimises teiste 

eurooplastega, peaasjalikult inglastega, ainult ametlike külaskäikudega. 

»Imelik rahvas on need inglased,” kaebab majaperenaine, ,,mõnes suhtes on nad väga 
pedantsed, aga juhtub pahatihti, et nad tulevad näiteks mantliga võõrastetuppa ja võtavad seal 
nõnda istet. Daamidele teevad; nad kummardusi ja isegi õige sügavaid, mees aga noogutab 
mehele ainult pead, teeb käega mingi kerge liigutuse, nagu tahaks puudutada kübarat.” 

Minu tuttavate maja vastas asub suur vimpel, kuhu heisatakse kerad. Viimaste arv ja 
asetus — kas nad on paremal või vasakul pool — teatab linnale saabuvatest ning lahkuvatest 
laevadest. 

Lõpuks jõuab kohale ka minu laev. 

Väike inglise aurik. 

Laeva ruhvi, söögiruumi ette on ümber masti asetatud püssid, noad, mõõgad — kõik juhuks, 
kui tungivad kallale mereröövlid. On ka kaks väikest suurtükki. 

»Sellel kõigel pole praegu mingit tähtsust, see on vana aurik,” seletab keegi prantslasest 
reisija mulle heatahtliku naeratusega. 


2.—4. novembril. 


Peatusime Veihaivei juures, kuid niivõrd kaugel, et peale kaljude ei näinud midagi. Sealt 
sõitis meie juurde aurukaater. 

Siitpeale hakkas meri meid õõtsutama ja mida kaugemale sõitsime, seda tugevamini. 
Selgus, et olime sattunud taifuuni hõlma. Tuul peksis näkku niisuguse jõuga, et oli raske 
jalul seista. Siin on merevesi omandanud juba Kollase jõe savikollase värvuse (89). 

Kuna meie aurik on väike, siis ei peatunud me reidil, kus peatuvad ookeanilaevad, vaid 
sõitsime kakskümmend miili jõge mööda üles, ja peatusime kai ääres, otse Šanghais (90). 


5.—8. novembril. 


Šanghai on omapärane ja ainulaadne nurk maailmas. See on suur ilus linn. Siin elab umbes 
kolmkümmend tuhat eurooplast ja umbes viissada tuhat hiinlast. 
Hiina linn on euroopa linnaosast eraldatud ja laiub 

tohutul maa-alal. Talle ei jätku maismaast, ta on enese alla haaranud ka vee, ja hiinlaste linna 
vastas jõel on näha suurt hulka kuruga kokkuklopsitud ujuvaid majakesi. 


Euroopaliku Šanghai omapära ja haruldus on selles, et ta ei kuulu ühelegi riigile. Seepärast 
ei ole ega saagi siin olla mingisuguseid poliitilisi kuritegusid. Tuleb tappa või varastada, et 
konsulite kohus võiks teie üle kohut mõista. 

Selles hiiglasuures kaubanduspunktis on küll vene kalamarja, inglise kaupu, prantsuse veine, 
ameerika jahu, poola neete, kuid venelast, poolakat, ameeriklast või prantslast, nagu me 
oleme harjunud neid sõnu mõistma poliitilises tähenduses, siin ei ole. 

Kaubanduse alal domineerivad Šanghais muidugi inglased. 

Meie oleme esindatud teistest vähem. Loobusime vabatahtlikult kohast, mida hiinlased 
meile, samuti nagu inglastele ja prantslastelegi, kolmkümmend aastat tagasi pakkusid. Nüüd 
on see koht väärt umbes nelikümmend miljonit rubla (91). 

Ma peatusin võõrastemajas ,Hõtel des Colonies”, heas hotellis, kus peale inglise keele 
kõneldakse ka prantsuse keelt. 

Aurikut oodates viibisin Šanghais viis päeva. Minu peamiseks kaaslaseks oli meie 
postkontori lahke ning haritud ülem. Temaga käisime igal pool: nii linnas kui ka linnast 
väljas, külastasime euroopa ja hiina teatreid, ostsime asju, hankisime teateid minu edasise 
teekonna kohta, tutvusime kõigega, mis meid ümbritses. 

Nende viie päeva jooksul olime peaaegu kogu aeg koos. Meie päev jagunes järgmiselt: 
hommikusöögini töötas ta oma kontoris, mina aga õppisin inglise keelt. üks meist läks teise 
juurest läbi ja me läksime einetama kord minu, kord tema inf lise võõrastemajasse. 
Hommikusöögi ja five o'clocki (kella viie tee või kohv) vahel käime mööda linna, kord 
midagi ostes, kord lihtsast uudishimust hiinlaste kauplusi vaadates. 

Siidkangaste kauplus. Hiinlasest poesell ütleb teile: 
»»See pole jaapani töö pealeõmmeldud mustritega, see on hiina käsitöö.” 

Nii töö kui ka riie on suurepärased ja originaalsed, 

Ühes kaupluses müüakse mitmesuguseid kivist ja puust valmistatud esemeid. 

On igasuguseid mänguasju, mis kujutavad hiinlaste elu-olu, need panevad 
hämmastama oma hoolika ning peene väljatöötusega. 

Need mänguasjad kujutavad kogu hiina elu-olu: rikša, kes veab teid oma kaarikuga, 
hiinlanna, pulmad, kohtupidamine, igasugused karistused: läbi tünni pistetud pea, pea ja 
käed sellises asendis, kus inimene ei saa lamada; kaks-kolm nädalat sellist karistust ja 
inimese närvisüsteem on eluajaks rikutud. Siin on kujutused hauatagusest elust: 
kohtumõistmine patuste üle ja nende karistamine: ühte saetakse pooleks, teisel rebitakse 
välja keel, kolmandal lõigatakse ara rinnad, neljandat aga lihtsalt põletatakse tuleriidal. 
Kui ilusad on tööd mitmevärvilisest pehmest kivist, mida nimetatakse seepkiviks! 

Mõnikord sõidame pärast teejoomist linnast välja, kus on kõrgema seltskonna (high life) 
armastatuim jalutuskoht. Siin võib näha uhkeid ratsasalku, jalgrattureid ja toredaid 
sõidukeid hiinlasest kutsariga ning kähe hiinlasest teenriga tagaistmel. Nende teravatipu- 
lised kübarad, nende patsid, pikad, sõiduki drapeeringuga ühte värvi rõivad peleriinidega 
— see kõik jätab sügava mulje ning kannab teid uhkuse ja rikkuse muinasjutumaale. 

Seejärel lõunatame; kaks korda olime lõunal konsuli juures, meie sümpaatsete 
meremeeste seltskonnas. Vestlesime laevastikust. 

»Jaapanlastel on hea laevastik, inglaste järel esimesel köhal, sakslastel on halb 
laevastik, prantslastel on palju vanu ja puust laevu.” 

»»Aga meie laevastik?” 

»Meil oh suurepäraseid lahinguüksusi, kuid pole midagi terviklikku. Kui näiteks inglased 
hakkavad ehitama, siis ehitavad nad vähemalt neli ühte tüüpi laeva. Sellisest neljast 
laevast koosneval eskaadril on nii ühesugune kiirus kui ka ühesugused tagavaraosad, ühe 
sõnaga, kogu majapidamine on ühesugune. Meil aga on neljast laevast koosnevas 
transpordis kõik laevad 

muidugi erinevat tüüpi — ühel on sõidukiirus kakskümmend, teisel — kakskümmend viis, 
kolmandal —- viisteist, neljandal aga kõigest kaheksa sõlme: ja nii nad siis liiguvadki kõik 
kaheksasõlmelise tunnikiirusega.” 


Kord pärast einet tegi mu lahke kaaslane ettepaneku: 
»Kui tahate, sõidame täna hiina kloostrisse.” Ja nüüd me sõidame sinna läbi räpase hiina 


linna, sõidame mööda kollakassogase jõe kallast, mitu versta sõidame suvilate vahel ja 
peatume lõpuks kõrge kivi-müüri ees. Ronime sõidukist välja ja näeme läbi avatud 
väravate avarat hoovi, mille keskel paistab ümmargune madala kupliga hoone: see on 
Budha tempel — pagood. 

Meile tikub ligi üks hiinlasest teejuht, kes räägib hästi inglise keelt. Kaks hiina munka 
pikkades räpastes nööriga vöötatud laiades rüüdes, pead katmata ja juuksed madalalt 
pöetud, teevad katset meie teejuhti eemale peletada, kuid see tõrjub omakorda mungad 
energiliselt eemale, ja need kõmbivad seejärel arglikult kusagil tagapool meile järele. 

Mungad on siin küll väga arglikud,” ütlen mina. 

»Tahes-tahtmata: Hiinas ei ole privilegeeritud usku ja kõigil on õigus vabalt minna 
kõigisse templitesse, pealegi räägivad need mungad halvasti inglise keelt, meie teejuht 
aga hästi.” 

Sisenesime suurde halvasti valgustatud templisse. Keset templit asetseb väga suur 
punasest vasest Budha, mis võtab enda alla kogu ruumi. Tema ümber on palju väikesi 
kujusid — samuti budhad: kolme peaga, kolme-teistkümne peaga budha, tuhandekäeline 
budha, budha lootoslillel ja ilma lootoslilleta. Piki seinu on teiste jumaluste — sõja- ja 
rahujumala kujud ning tohutu hulk teisi figuure: see ajatab ühe haiguse, too — teise 
vastu, see kaitseb vaenlase eest, tollest oleneb viljasaak. 

Uus hoov ja uus tempel. 

»Pöörake tätelepanu katuse kaunistusele.” 

Seal, ülal, katuse kamiisidel ja harjal on igasugused kujud fantaasiavallast: draakonid, 

loomad, inimesed. Jõulisuse ja väljendusrikkuse poolest suurepärane töö. 

Läheme läbi mitme hoovi ja templi ning jõuame viimase templi juurde. Sissekäigu 
lähedal kõlab mingisugune veemuusika: meloodiline ja monotoonne. Templi uksed 
sulguvad raskelt meie järel ning me jääme vaevu valgustatud poolhämarusse. Meie ees 
pimeduses on ikka seesama hiiglasuur lootosel asetsev Budha kuju. Ta nägu ei peegelda 
ühtki soovi, seal pole mingisuguseid meile tuttavaid tundeid peale rahu. Masendav 
rahulikkus! 

Põrandal istuvad kaks pöetud juustega, seljale lastud peakotiga hiina munka; nad löövad 
taktis metalltriangleid ning laulavad midagi. Need meloodilised, monotoonsed helid 
värelevad nagu vesi, nad voolavad vahetpidamata, täidavad templi, tungivad teie hinge, 
uinutavad teie kuulmist. Teie tabate viisi ja unustate enese teid haaranud helide labürindis. 


Paistab, nagu oleksite siin seisnud igavesest ajast peale, uinutatuna sellest meloodiast, 
templi pimedusest ja tolle rahust, kes vaatab teie otsa. Nagu oleks teidki vallanud see 
kiretu rahu ja te elate veel ainult abstraktse teadvusega, et olete elus. Kuidagi füüsiliselt 
tunned, kuidas kogu sind praegu ümbritsev elu on samuti tardunud, kuidas kan-duvad 
temast üle sajandid ja aastatuhanded. 

Ja veel kaua pärast seda kuulete ikka toda värelevat meloodilist helinat, näete enda ees 
tohutu suurt Budhat, neid pöetud peadega munki, kes alaliselt vahetudes trummeldavad 
ööd ja päevad ikka sedasama ühetoonilist ühtlast rütmi. 

»Täna aga,” ütles kord nagu muuseas mulle mu lahke vestluskaaslane, ,,läheme hiina 
linnaossa: Tee tänavale ja hiina teatrisse.” 

Kas oli see juhuslikult või, sihilikult, kuid mu kaaslane ei jutustanud kunagi enne midagi 
selle kohta, mis me näeme, ja seetõttu oli mulje tugevam, värskem ning terviklikum. 

Kell oli umbes üheksa õhtul, kui me kodunt väljusime. 

» Läheme jala.” 

Sammune läbi selle linnaosa, mis kuulub inglastele. Mõlemal pool suurepäraselt 
sillutatud ilusat tänavat on peegelklaasist akendega majad, aiad, rohelus. Igal täna- 

vate ristumiskohal seisavad hindudest valvurid — liikumatud nagu raidkujud: valge 
turban, pikk must habe, Sikarva nägu, mustade, kuidagi uniste, nagu hüpnotiseeritud 
silmade pilk on liikumatu. 

Jõuame agulisse, kus elutsevad mestiitsid - portugaallaste ja igasuguste Ida 
päriselanike järeltulijad. Kitsad tänavad, viletsad, üksteise lähedale surutud 


Kunagi olid portugallased siin samasugused Peremehed nagu praegu inglased. Nende 
järeltulijatel, mestiltsidel on tagasihoidlikum ühiskondlik positsioon: nad on kirjutajad, 
arvepidajad, kolmandajargulised poesellid. 


Ongi hiinlaste linnaosa ja juba haarab teid mingi soe ning ebameeldiv hiina tänavate 
lõhn. 

Hiina kauplustes põlevad tuled, pärani avatud uste ees istuvad kaupluste omanikud, 
tänavatel sõelub siniseid pluuse ja patse kandev rahvahulk, kellel on patsist jäänud 
seljale räpane jälg ja õlgadele hulk väikesi, karme väljalangenud juukseid. Räpase, kuid 


terve ning tugeva keha lõhn. Palju kehasid ja kõik nad liiguvad energiliselt sinna, kuhu 
läheme meiegi. 

Ongi Tee tänav oma põlevate tulede punases lõõmas. See punane vastuhelk sulab seal 
ülal ühte sinise ööga, mis katab seda fantastilist tänavat läbipaistva sinise linikuga. 


Ta on muudest tänavatest hulga laiem, ja jätab oma ažuursete teise korruse rõdude 
punastel liistudel rippuvate ning kullaga maalitud siltide ja miljonite mitmevärviliste 
laternatega, mis seda kõike punase kuma taustal valgustavad, mingi —õhulise, 
muinasjutulise mulje. Kõmin, helin, laul. Te ujute suures tihedas räpaste kehade 
parves: on palav ning umbne - ja üha valjemini kõlavad litaurid ning metsik muusika 
nende teise korruse rõdude alt. Seal tungleb rahvahulk, vilksatavad naiste kujud, kuuldub 
liiklemiskära. 

Kuni te sinna üles vaatate, surutakse ja tõugatakse teid siin all. Sissepääsude juurde 
on joonistatud naisfiguurid, kes kutsuvad seda rahvahulka eneste juurde. Samal ajal 
tormavad teile rutakalt ning läbilõikavalt karjudes ühtelugu otsa kord laternatega 
kandetoolid, 

kord hobusõiduk, kord rikša, või lõpuks lihtsalt pakikandja, kes oma kaubaga kõrgele 
ülestõstetud käel tulistjalu edasi tormab ning midagi täiest kõrist karjub. Kõik karjuvad — 
energiliselt, kiledalt, igal pool ümberringi — kandetoolil, hobu- ja rikšasõidukites. Pakikandjatel 
on ikka seesama kaup — hiina naised. Viimaseid on väga palju ja kõik nad on ühte nägu: 
mingitud, värvitud, keerukasse soengusse kammitud mustade juustega, mis on läikivad ja 
karmid nagu hobuselakk. Kõik nad on eredates kallites pikkades rõivastes. Need väikesed, 
lapseohtu tüdrukud, keda pakikandja hoiab ühel käel, on tõepoolest lapsed, nad on kaheksa, 
kümne, kaheteistkümne aastased. 

»»Kuhu neid viiakse?” küsin ma oma kaaslaselt. 

»» Nõutakse.” 

saks?” 

Ja ma kuulen jälke, õudseid jutustusi selle kohta, kuidas neid õnnetuid ohvreid varasest 
lapsepõlvest peale ette valmistatakse nende ebainimlikuks saatuseks: kaheksa-aastaselt 
rüvetatu, viieteistkümne-aastaselt aga juba üle parda heidetud, hävitatud inimloomusega jätis. 

Mis hoone see on?” 

»Midagi varieteekohviku taolist; astume sisse?” 

Siseneme. Oleme siin selles hiinlaste meres ainukesed eurooplased. Meid silmitsetakse 
külmalt, ükskõikselt, mõnikord isegi vaenulikult. Teades, kuidas hiinlased vihkavad 


eurooplasi, kuivõrd pedantsed nad on just naistesse puutuvates küsimustes, tuli tahtmatult 
pähe mõte, et riskeerime liialt. Kuid me oleme sissepääsu eest juba maksnud ja siseneme teiste 
järel avarasse alumisse ruumi. 

Piki seinu on terve rida lahtiste loožide taolisi pehmete pinkidega ruume. Pinkidel lamavad 
inimesed igasugustes asendites: käele toetudes, lamades, üks valmistab midagi. Väike 
käsilatern valgustab ähmaselt tema kahvatut, raseeritud allapoole pööratud nägu, mis oleks 
nagu üles tursunud. Seal on teine: ta pahvib pikast piibust kiiresti ning ahnelt mõned sõõmud 
suitsu. Kolmandad lamavad liikumatult nagu laibad küljeli ja 

vaatavad klaasistunud pungis silmadega mõttetult ühte punkti. 

Mis inimesed need on?” 

»Oopiumisuitsetajad. See, tardunud silmadega, on juba valmis; ta näeb seda, mida tahab: 
rikkust, austust, naisi. Need on vallalised — nemad ainult suitsetavad.” Selles räpaste kehade 
massis, selles oopiumisuitsust ja aurudest küllastunud umbses õhus tõuseme me mingis 
piinavas erutuses teisele korrusele, tundes, etei suuda haarata kõike seda järjest 
lisanduvate muljete hulka. Mõte ja fantaasia kinnistuvad tahtmatult üksikute kujude külge, 
tungivad ahnelt nendesse ja suunduvad jälle uute juurde, Me seisame ülal, lahtise lava ees. 
Tohutu suures madalas saalis on palju laudu, nende taga istuvad hiinlased, piki seinu on aga 
samasugused loožid nagu allgi ja neid kaunistavad samasugused figuurid. Ka meie istume 
lauda. Meile antakse pisikestes tassikestes vänge lõhnaga rohelist teed, me joome seda ja 
vaatame eredalt valgustatud lavale. 

Keset lava seisab laud, ümber laua hiinlannade värvitud kujud, laual tee. i,ava sügavuses 
laua taga — lihtne orkester: vinguv viiul, trumm ja timpanid. Trumm kõmiseb metsikult, 
timpanid taovad, viiul vingub kogu aeg kõige kõrgematel nootidel. 

Hiinlannad laulavad kordamööda või õigemini toovad kuuldavale võimatult kõrgeid, 
metalselt lõikavaid helisid. Näib, et siin peetakse kunstiks oskust oma häält viiuli 
kiunumisega ühte sulatada. Mõnikord kuuldub midagi väga kaeblikku ja rusuvat. 

On tunda varieteekohviku sugemeid: igal lauljannal on omad austajad, omad alalised 
külalised, armumäng, aga võib-olla ka tõeline armastus. 

Sageli ulatatakse meile kuuma vette kastetud ning kergelt välja väänatud salvrätik. 
Sellega peab pühkima nägu ja käsi, arvatavasti selleks, et palavus nii väga ei häiriks. 

On väga palav ja läheb üha umbsemaks. Hääled muutuvad üha kilavamaks ja kirglikumaks. 
Näib, nagu lahustuksid ka ise selles raskes, lämmatavas atmosfääris, ja tajud tugevamini 


selle räpase ihu võimu selles hirmsas, fantastilises, punases tänavas. Seal oleks 

rahvahulk nagu veelgi suurem ja kära kumedam, kuid ärevam. 

Oleme jälle selles rahvahulgas, jälle on üksteise kõrval varieteekohvikud, mis on rahvast 
tulvil, kõrvaltänavatest aga valguvad siia üha uued ja uued inimvoolud. 

»Kas neil on täna mingi püha?” 

»NH on see aasta läbi ja igal öösel.” 

Samal õhtul käisime teatris. 

Teatrist läksime jälle Tee tänavale. 

Kell oli umbes kaksteist öösel. Ikka sama rahvahulk, sama erutus, niisamuti kanti ja 
sõidutati metsikute hüüete saatel kuhugi neid värvitud naiskujukesi. Tänava veripunases 
valguses liiguvad need kehad fantastiliselt ning painajalikult. Kõrgemal aga on nii õrn, nii 
kaunis läbipaistev sinine öö; nii vaikse rahuga hõlmab ta hiina linna. Seda õudsem on kõik 
see, mis toimub siin, öö imekauni kätte all. 

Tohutu suured, mitmekordsed kitsad ning kõrged ujuvad hooned jõel — need kõik on 
oopiumilaod, mis annavad sadu miljoneid kasumeid (92). 

Sanghais on ka prantslaste koloonia. On mõned prantsuse ärid, linna taha on ehitatud suur 
katoliiklik jesuiitide ordu klooster, selle juures on kolleegium, kus õpivad hiinlastest 
kristlased. Kloostrile kuulub ka suurepärane observatoorium. Distsipliin ja drill on kloostris 
viidud imetlusväärse täiuslikkuseni. Ainult jesuiidid oskavad inimloomust nõnda dresseerida. 
Mungad käivad hiina rõivais. Nägin hiinlastest kristlasi: hiina rõivastus ja habe — nende 
mõlema ühendamine jätab siin väga imeliku mulje. Hiinlased suhtuvad oma kristlastest 
kaasmaalastesse väga vaenulikult ja misjonäride peksmine algab alati nendest hiina 
kristlastest. 

Sanghais ilmuv prantsuse ajaleht on klerikaalse suunaga; palju paatost, variserlikkust ja 
tendentslikku faktide moonutamist, üks ameeriklane, Mr. Frazur, 

kõhn, pikakasvuline, umbes 30-aastane, väga delikaatne ja ettevaatlik mees, kes on olnud 
soldatiks Ameerika armees Filipiinidel ning pöördub nüüd tagasi Ameerikasse, ütleb 
naeratades: 

» Samasugused ajalehed on ka Hispaania asumaades.” 

AILI, võõrastemaja vastuvõtutoas pandi välja teadaanne, et homme, 9. (21.) novembril asub 
teele Jaapani ja Havai saarte kaudu Ameerikasse Vaikse ookeani aurik ,,Gaelig”; sellele 
laevale oli mul juba esimese jclassi pilet võetud. Maksin selle eest kuni Pariisini viissada 
rubla, kaasa arvatud ka sõit raudteedel. 


9. novembril 


Täna tõusin vara. Maruttan pakkimisega. Täiesti iseseisvalt, kuid kõige barbaarsemalt 
hääldades kõnelen ma inglise keelt teenijaga, rätsepaga, pesunaisega, fotograafiga, 
voorimehega, telegraafijaama ja laeva-kontori ametnikuga. Keel on nagu puust, ja 
tuttavad sõnad põgenevad alatasa; kohmetu, pingutatud näoilmega püüad neid kogu aeg 
tabada. Aru saada on veelgi raskem kui rääkida, ehkki siis, kui hääldatakse iga sõna 
eraldi, saan ma aru peaaegu kõigest — kolm tuhat sõna on siiski selgeks õpitud. Puudub ainult 
praktika. Nüüd, sellel pikal reisil saan ka selle. 

Kell on üks päeval. Tugev tuul, mis on muutumas tormiks. Seisan oma kaaslase K. N-iga 
bund'i kail ja ootan väikest laeva, mis viib mind välja reidile. 

Päikest ei ole, pilvitab, isegi sügispalitus on külm. Suure jõe kollakas-sogane pind on 
tõusnud ja peksab lühikeste pingsate lainetega vastu kaid. 

»»Hüvasti!” hõikan ma, ja juba tormab meie aurik 
Simson” kajakana sukeldudes üle häguselt kollaste voogude. 

Ümberringi on uued näod: ühed saadavad, teised sõidavad Jaapanisse, kolmandad 
kaugemale — Ameerikasse. Mõnel daamil on juba halb, halb on ka lastel, ja vaike 
kahvatunud näoga tüdruk, vastikus- ning õudusgrimassiga näol karjub meeleheitlikult: 

Ema, ema...” 

Avamerel on lainetus tugevam, tige tuul rebib laineharju ja meie ,,Simson” ronib kord 
energiliselt laine harjale, kord lendab sealt noolena alla: paistab, et just nüüd eksib ta 
arvestuses ja sukeldub üleni küllasesse põrgusse. Tekil seista on täiesti võimatu: vett 


pritsib 

kogu aeg laevale, nagu töötaks pidevalt tohutu pump... 

Aga seal, ähmasel silmapiiril on musta täpina nähtavale ilmunud ka meie ,,Gaelig”. Kaugelt 
ei paista ta nii väga suurena; kui aga meie ,,Simson” kerkides ja sukeldudes, nii et me vaevu 
jalul püsime, tema juurde jõuab, ei liigatagi hiiglaslik ,,Gaelig”, ning tuleb pea päris selga 
ajada, et näha ta musti, kõrgele kerkivaid pardaid. Nüüd alles näed, missugune mürakas ta 


on. 


Juba olen ma ülal ja vaatan viimast korda meid siia toonud kääbust ,,Simsonit”. Hiinlastest 
ja inglastest madruste, köite, igasuguste plokkide ja vendrite vahelt läbi ronides püüan oma 
kajutisse pääseda. Läbi akende näen ma suitsetamissaali ja lugemistuba. Siis laskume 
alumisele korrusele, kus asub üliruumikas söögisaal, laskume veelgi allapoole, ja ma jõuan 
pika koridori kaudu oma kajutisse. Kajutis on kaks koid, kaks illuminaatorit, pesunõud, 
peegel, rippuv mahagonipuust etažeer, mille avadesse on pandud klaasid koos nende sisse 
pistetud käterätikutega ja karahvin. Reisijaid on vähe, ja ma jään kajutisse üksinda. Silmitsen 
veel kord tähelepanelikult oma uut korterit, kus mul tuleb elada üle kuu aja. Pole mingit 
luksust, kõik on vastupidav, soliidne, igal pool on laitmatu puhtus, koides on kahekordsed 
heledad pehmed tekid, asemed on valmis. 


Tahaks lugeda tulevikuraamatust, mingi kõrgema vaistuga tunda ja mõistatada, kas reis 
kujuneb õnnelikuks, mis juhtub pika teekonna jooksul. Kõik sõidavad ja kõik loodavad, et 
kõik läheb hästi, kuid siiski ei lõpe ju alati kõik õnnelikult ning keegi ju peab sattuma 
statistika õnnetutesse rubriikidesse — tühised mõtted, mis arvatavasti on igaühele omal ajal 
pähe tulnud. 

Kostavad viled, kettide kõlin, uksest pistab pea sisse umbes neljakümne-aastane 
euroopalikus riietuses ja euroopaliku soenguga jaapanlane, räägib midagi, noogutab pead 
ning näitab oma tugevaid hambaid. Ma taban sõna ,,baggage”. Jaapanlane kaob jälle, mina 
aga ei suuda taibata, kus on siis õieti minu pagas — ta võeti mul juba Šanghais ara, nii 
käsipakid kui ka rasked asjad, millest osa läheb otse Pariisi. 

Kuid pagas on omal kohal, ja juba me sõidame, peab välja vaatama minema. 

Ikka sama tuul tekil, samad pilved taevas, sama kol-lane rannik ja silmapiiril must viirg, 
millest me nelja-kümneverstalise tunnikiirusega kaugeneme Nagasaki suunas. Tähendab, 
ülehomme on jälle soe, päike, ja see on nii hea. Ees on terve kuu omapärast isoleeritud elu 
laevas, kuhu ei tungi maismaa askeldused, asjalikkuse proosa, mure, et sa oma ülesandeid 
maha ei magaks ja ikka tähtajaks valmis jõuad. 

Terve kuu — see on mingi tohutu kapital — veel mitte millekski kasutatud aeg. Ma ei 
pruugi midagi teha, võin puhata, magada, ja kõike seda täiesti seaduslikul alusel, nagu 
inimene, kes on ootamatult, kuid täiesti seaduslikult saanud päranduse ja kes nüüdsest peale 
peab end täiesti kindlustatud inimeseks. 

Kui palju ma nüüd kirjutan, kuidas jõuan nüüd edasi inglise keeles, loen läbi kõik 

Šanghais ostetud raamatud! .. . 

Ette rutates pean tunnistama, et jõudsin oma kavatsustest teostada vaevalt kümnendiku, ja 

selles kõigist kohustustest ning talitustest vabas kuus oli kahjuks sama palju tunde, nagu 


neid on kõigis ülejäänud maailmanurkades. Muide, ma räägin tühja: seekord saatus halastas 
ja kinkis tõesti mulle täiesti reaalselt ikkagi ühe liigse ööpäeva: kaks päeva järjest oli meil 
esmaspäev — 6. detsembril uue kalendri järgi. Need on liigsed 24 tundi, mis me olime 
säästnud, liikudes kogu aeg ida suunas ... Vaadake milleks muutus minu vaba kuu näiliselt 
paljutõotav rikkus. 

See protsess, mille vältel kuu killuneb päevadeks, päevad tundideks ja tunnid minutiteks, 
algab otsekohe, ja mida edasi, seda libedamalt see läheb. 

Kuni teised reisijad korraldasid oma asju, sattusime meie, venelased, kolmekesi söögisaali. 
Me olime kõik ühteviisi huvitatud laeva päevakorrast söögi suhtes. Tõepoolest, ma enam ei 
mäleta, kes meist esimesena avastas, et me kõik oleme ühest rahvusest, kuid see juhtus 
kuidagi kohe ja me hakkasime otsemaid rääkima oma keelt ning esitlesime end üksteisele: 
üheks osutus- 

V.1. D. — Vene-Hiina panga direktor, kes oli varem elanud Port Arturis, nüüd aga 
määratud Jokohamasse; teine, Ivan Tihhonovitš B., oli ainuke venelane, kes tegutses äri alal 
Jaapanis, nimelt Nagasakis, 

V.I. D. osutus sellekssamaks ilusaks pikkade vurrudega blondiiniks, keda ma olin näinud 
hiina kloostris daami seltsis. Ta valdab suurepäraselt inglise keelt ja selgitas kiiresti ning 
asjalikult välja kogu laevas valitseva korra. Kell üheksa hommikul on tee ja esimene eine, kell 
üks — lantš, teine eine, kell neli — tee, kell seitse — lõuna. Ka söögiaegade vahel võib nõuda 
sööke ja jooke, kui kirjutada oma nõudmised teenri talongide-raamatusse (kogu teenijaskond 
koosneb hiinlastest, välja arvatud jaapanlasest vanemteener). Reisi lõpul esitatakse igaühele 
kõik need talongid koos üldise arvega tasumiseks. Söögi juurde veini ei anta, veini eest tuleb 
tasuda eraldi. Kell üksteist õhtul kustutatakse kõik tuled söögisaalis, suitsetamissalongis ja 
raamatukogus. Suitsetada totiib ainult laevalael või suitsetamissalongis. Pesu võetakse pesta 
ainult Jokohamas, kus laev peatub kaks päeva. Pesuküsimus on väga oluline, kui võtta arvesse 
seda, et iga päev tuleb lõunaks smokingisse riietuda. 

»»See tähendab, et kui näiteks tahad olla täiesti korrektne, peab olema tagavaraks 24 särki, 
ja seda reisil, kus püüad kaasa võtta võimalikult vähem pagasit,” hüüatasin ma hirmunult. 

»Jah, midagi taolist tuleb teil teha,” ütles V. L mulle lohutuseks, ,,inglased . .. nad 
vahetavad päeva jooksul kuni kolm korda ülikonda.” 

»Mingu nad kuu peale,” ütles Ivan Tihhonovitš. Mina kannan alati kuube ja smokingit pole 
mul ollagi.” 

»Aga kas tõesti ei tohi kajutites suitsetada?” küsisin ma temalt. 


»»Ses suhtes on karm kord.” 


» Aga kui mina suitsetan, mis nad minuga ikka teevad?” 


»Trahvivad — trahv on kuni sada dollarit. See on ettevaatusabinõu tulekahju vastu ... 
Tulekahju tekib ka paberossist, ja sellise juhtumi paljas võimaluski 

ulgumerel, kus kuude kaupa ei tule vastu ühtegi laeva...” 

»»Noh, jumal nendega, ei hakka me kajutis suitsetama.” 

Kuna V. I-ga tuleb meil veel nädal aega koos sõita, 1. T-ga aga ainult kaks päeva, siis 
hakkasin ma viimast kui siinsete paikade päriselanikku tüütama. 

Lõunaks oli ta mulle jutustanud kõigist oma asjatoimetustest. 

1. T. on Nagasakis kaks ja pool aastat kaubelnud ja seni on ta äri hästi läinud. Ta müüb 
vene tubakat, vene veine, viina, likööre, vene suhkrut ja kompvekke. 

Kohalik suhkur maksab 14 kopikat nael, vene tüki-suhkrut müüb 1. T. 18 kopikat nael, 
peasuhkrut — 15 kopikat nael, hulgikaupa isegi 4 rubla 50 kopikat puud. Vene suhkru 
kvaliteet on palju kõrgem kohalikust suhkrust. Kohalik suhkur on kollakas, pigem tükiline 
suhkruliiv. Ta pudeneb kergesti ja tal on juures mingi lõhn. 

Kõige paremini läheb äri vene kompvekkidega. Nõudmine kompvekkide, viina, odessa 
konservide ja suhkru järele kasvab kiiresti. Klientideks on inglased, jaapanlased ja hiinlased. 

1. T. hakkas ka tekstiilkaupadega äri ajama: Konšini firma on talle juba oma kaubad välja 
saatnud, jaapanlased on tema kaudu sel aastal tellinud vene tekstiil-kaupu kümne tuhande 
rubla eest. 

IL. T. on arvamisel, et see äri võiks siin, Idas, hästi minna. Tema unistuseks on laiendada 
oma äritegevust ka Mandžuuriasse ja Koreasse. Kuid Jaapanis tuleb kaubatehingud siiski 
lõpetada, sest uuest aastast alates pannakse kõigile vene kaupadele 40°/o tollimaksu. Seda 
tehakse ainult vene kaupadega, prantsuse veinidelt näiteks on tollimaks ainult 10°/0. 1. T. 
käiski Šanghais uut ärikohta otsimas. Ta ise tuli otsusele, et Šanghais peaks äri minema, kuid 
meie konsul ennustas talle ebaõnnestumist. 

V.I. tuli kajutist, juba riietatuna lõunasöögiks. Ka minul oli aeg riietuda: kell on pool seitse 


ja juba kõlavad korrapärased, nukrad metallgongi löögid. Täpselt kell seitse läbib hiina 
poiss, gong käes, teist 

korda kiiresti koridori, ja värisedes ning unnates valguvad helid ühtlaselt laeva kõikidesse 
nurkadesse. 

Reisijaid on vähe: ainult kaks lauda on eredalt valgustatud ja käetud. 

Korraldaja — stjuuard — võtab kõiki uksel vastu, pärib, mis number teil on, ja näitab teile 
kätte teie koha lauas. Kui pool teed on ara sõidetud, vahetatakse kohti jälle — niisugune on 
komme. 

Mina istun seljaga vastu välisseina. Minu vastas on V. 1. (meie mõlemapoolsel palvel), 
kõrval, ühel pool noor inglane, kellega ma sõitsin Šanghaini, teisel pool — auväärne 
ameeriklane, senaator ja õpetatud astronoom. 

Kuna teises lauas on mitu daami, on meil neid ainult üks. Tema teekaaslaseks on laitmatu 
välimusega eakas inglane. Daam on noor, ilus ja sale, elegantselt riietatud, rikkalike punakalt 
helkivate kastanpruunide juustega. 

V.I. selgitab mulle siinsamas vene keeles selle väikese diplomaatilise võtte, mida antud juhul 
on kasutanud laeva administratsioon. Asi on selles, et daam ei ole eaka inglase laulatatud 
abikaasa, ja et teised laulatatud ning seetõttu väga pedantsed inglise daamid protesteerima ei 
hakkaks, pandigi ta istuma sellesse lauda, kus peale tema ei ole ühtki daami. V.1. lõpetab: 

»lgal juhul ei saanud me kahju, sest meie daam üksi on rohkem väärt kui nood kõik 
kokku.” 

Mister Frazur istub samuti meie lauas vis-ä-vis daamiga. Ta noogutab mulle lõbusalt pead, 
noor inglane, minu naaber, väljendab valjusti heameelt, märkides minu edusamme inglise 
keele alal. V. 1. ajab juba elavalt juttu Ameerika senaatoriga. Tema on ainuke, kes ei 
tunnusta mingisugust etiketti: tal on seljas määrdunud kulunud kuub ja pehme särk ilma 
lipsuta. 

Laeva kapten, reibas paks mees, kes kannab vormi-kuube ja -mütsi, mis nüüd on asetatud 
diivanile, silmitseb kogu seltskonda, ja kohtudes kellegi pilguga, noogutab pead ning ütleb: 

»»Good evening!” (Tere õhtust!) 

Meie lauas istub tema abi, umbes 33-aastane, blond. 

värske näoga ja siledate juustega mees. Ta noogutab samuti peaga ja me vahetame 
vastastikku samasuguse tervituse. 


Hakkame sööma. 
Igaühel on oma hiinlasest teener, kes ulatabki meile menüü. 


Kuni ma ei olnud sellega veel harjunud, toodi menüü mulle kajutisse ning ma õppisin 
seda sõnaraamatu abil eelnevalt tundma. 

Teises lauas istub noor mestiits abikaasaga, mõlemad vaiksed, sümpaatsed. Seal on ka noor 
kirikuõpetaja oma abikaasa ja väikese tütrega: nad on mitu aastat 
elanud Hiinas ja sõidavad nüüd korjama annetusi, kuna selles rajoonis, kus nad elavad, möllab 
hirmus nälg. Samas lauas on veel kaks daami oma meestega: 
üks paar on jõhkravõitu, ebasümpaatne, suure galanteriikaupluse omanik San-Franciscos, teine 
paar — New Yorgi elanikud, rikkad äriomanikud, naine balsaklikus eas, hästi säilinud, kuid 
sügisese — olgugi kauni, selge, vaikse sügise — mõtlikkuse vinega näol. 

Neile lisanduvad mõned kõrgete kraedega, siledaks kammitud juustega inglise džentelmenid, 
seejärel mõned sakslased ja jaapanlased. 

Jaapanlased on kõik euroopalikes ülikondades, väikest kasvu, kõhnad, näonahk tõmmu ja 
pinguli. Seda nahka on loodus andnud neile kitsilt ja nende hambad paistavad huulte vahelt, 
mis on justkui valust lahti kistud Karvakasvu pole näol üldse, peas on seda palju, kuid juuksed 
on karmid nagu hobusesaba. Väikestest piludest vaatavad teid kindlalt ning rahulikult silmad. 

Kolmanda, eraldi laua taga istuvad kolm hiinlast ja koos nendega kaks poissi — üks hiina, 
teine — euroopa rõivais Need on vennad, ja rahvusroivais tüse sümpaatne hiinlane, nende jsa, 
vaatab heasüdamlikult oma lapsi. Euroopalikult riietatud poisil on muide samasugune pats 
nagu teistelgi hiinlastel. 

Siin Idas kujunenud vastiku kombe kohaselt istuvad hiinlased eraldi lauas. 

Nad sõidavad koos perekondadega San-Franciscosse. Kahte hiinlannat — ema ja tütart — 

tervitan ma iga sõbralikult; vahel peatume mõneks hetkeks ja 

igaüks meist tahab midagi öelda, kuid meie vahel on barjäär — meie keeled. Seepärast 
noogutame üksteisele veel kord peaga ning läheme lahku. 


10. novembril. 


Täna laev kõigub ja seetõttu hävib mulje, nagu oleks meie ,,Gaelig” hiiglane, mida ei pane 
kõikuma ükski lainetus. Mõnikord meid otse loobitakse nagu kõlbmatut pähklikoort, ja siis 
oigab ning ragiseb meie aurik nii, nagu laguneks ta otsekohe koost. 

Pilveräbalate vahelt ilmus nähtavale päike ja vaatab külmalt kollasesse, sogasesse vette. Vesi 
tõmbub tuulepuhang gutest krampi, ta viskleb ja peksab meie laeva. Ja iga kord pärast sellist 
lööki kostab mürin, nagu oleks lastud suurtükki, ning veesambad paiskuvad illuminaatorite 


vastu. 

Ma võtan kaasa inglis-, vene- ja prantsuskeelsed raamaa tud ning siirdun raamatukogusse. 

Raamatukogus on palju laudu; igal laual tindipott, sulepea ja kirjapaber meie ,,Gaeligi” 
ning kolmevärvilise lipu kujutusega. Raamatukogus istub juba kõhna piinateid noore näoga 
kirikuõpetaja ja teeb mingisuguseid smärkmeid paksust ingliskeelsest raamatust, mis 
kirendab arvudest; diivanil on poollebakil noor inglane, ilmselt keigar, kes kannab ruudulist 
ülikonda ja prossiga lipsu. Tal on pikk nägu ja suured hambad, siledaks kammitud peas väike 
siidmüts, püksid muidugi üles kääritud. 

Ma süvenen töösse. Möödub tund, siis hüüab keegi midagi ja kõik ruttavad 
raamatukogust alla. Ma tõttan teistele järele ja me kõik peatume söögisaali ees ning hakkame 
uurima asja ülesriputatud kaarti. Kaardile on märgitud, kui palju miile me oleme täna kella 
kaheteistkümneni sõitnud ja missugune oli ilm. Tuule tugevuseks on märgitud kümme palli, 
järelikult on algamas torm. Kellaaeg on juba ümber arvestatud ja meie kõik keera. me iga 
päev oma kelli umbes poole tunni võrra edasi.. 

Lähen tekile. Mister Frazur jalutab nagu tavaliselt enne einet. Temaga on kaasas umbes 
55-aastane päevi- 

tunud mehise näoga isand, laia äärega kübar peas. Peenike ning kõhn mister Fra/ur kuulab 
teda tähelepanelikult, siis aga jagab kuuldut minuga: 

»»See on ühe Havai saarte rühma kuulus kuningas. Umbes kolmkümmend aastat tagasi 

asus ta nendele saartele, heiskas Inglise lipu ja elab tollest ajast peale seal. Tal on nüüd 
mitu täiskasvanud last ja tuhat malai-lasest alamat. Nüüd sõidab ta esimest korda Inglis- 
maale.” 

»Kas ta on inglane?” 

Jah.” 

Ma tutvun kuningaga ja me piirdume mõne kõige tavalisema lausega. Ta räägib mulle, et 
üks tema poegadest on samuti insener ja et nad rajavad nüüd oma kodukohas väikest teed. 
Mister Frazur tõlgib mulle, et kuningas sattus juhuslikult nendele saartele: torm purustas 
laeva, millel ta sõitis, tema aga heideti kusagile randa selles saarterühmas, kus ta nüüd on 
kuningaks. Ma palun kuningale edasi anda, et olen väga õnnelik nähes kaasaegset Robinson 
Crusoe'd. 

Kell on kümme õhtul, ma leban juba mõnusalt ringutades voodis. Seal, õhukese 

terasvaheseina taga tormitseb meri, mis peksab metsikult meie laeva pardaid, kajutis on aga 

soe, ja elektrilambid levitavad mahedat valgust. Seal, kuskil väga kaugel, selle tormise mere 
taga, on kodumaa ja südamelähedased inimesed, kuid praegu olen ma kõigest sellest 


lahutatud, ning mõtle või ära mõtle, kuid poolteist kuud tuleb veel niimoodi loksuda. Ja hea 
on veel seegi, et ma ei jää merehai-geks. Kuid uni on halb, laev kaldub vahel nii tugevasti 
küljele, et paiskab sind peaaegu koist välja; raamatud kukuvad alla, kohvrid veerevad mööda 
põrandat. Mõnikord kõlab eriti kõrvulukustav löök, kas pole see kokkupõrge? Või on 
midagi purunenud: võll, rool, laevakruvi, vahesein? Ja ma kuulatan: kas mitte riietuda 
ning üles joosta? Kui see on aga laevahukk, milleks siis riietuda, ja milleks üles joosta? Ka 
siia tungib julm meri. Ja jällegi naib meie hiiglane ,,Gaelig” mulle viletsa künana. 


E) 


11. novembril. 


Täna aga sõidame juba Nagasaki lahte, meri on sinine ja vaikne; päike ujutab meid 
lahkelt üle oma kiirtega; tuuleke puudutab laisalt nägu ja lendab sinna, kus päikesesäras 
uinuvad kõrged, kohati lagedad ning hallid, kohati rohelise taimestikuga käetud kaldad. 

See on Patenberg — kalju abaja sissekäigu juures, millest jaapanlased nelikümmend 
aastat tagasi tõukasid merre kümme tuhat eurooplast ja ristitud jaapanlast; paljud selle 
sündmuse pealtnägijad on veel elus ja viibivad praegu nende jaapanlaste hulgas, kes 
seisavad kaldal ning vaatavad meid (93). Nii siin, all lahe ääres, kui ka seal kõrgemal 
rohelisel mäenõlvakul ja ka päris mäetipul, kus seisab mingi tempel, on kaunid suurte 
varjualustega jaapani majakesed nagu mänguasjad — see on Nagasaki (94). 

On soe ja vaikne, ning juba sõidavad meie juurde mööda lahe smaragdrohelist pinda 
kaitseks vihma vastu ehitatud varikatusega paadid, neis sõuavad jaapanlased, kes on sageli 
alasti, ühed pöetud, teised keeruka rahvusliku soenguga. Jõudnud kohale, tõmbavad alasti 
sõudjad endale kiiresti selga halatid ning hakkavad energiliselt kätega veheldes reisijaid 
kutsuma. 

Olemegi kaldal ja ma hingan ahnelt sisse mahedat sooja õhku, nautides kuldsetes 
sügiskiirtes uinuva lõunamaa hurma. Paistab, nagu oleksin seda kõike juba kunagi näinud: 
neid mägesid, seda linna mägedes, seda selget päikesepaistelist päeva ja tema sügishaljust, 
siin kollaseid, seal punaseid lehti, mis helendavad kiirtesäras, nagu oleksid nad läbipaistvad. 
Kõigel sellel: kuival ning tolmusel ..ümbrusel, on kuuma suve jäljed. Olen näinud ka seda 
rahvahulka — jaapani halattides, euroopalikes ülikondades ja segarõivais, ühed pöetud 
peadega, teised — soengutega, ühed palja päi, teised kõvakübaratega, kuid halatis, mille alt 
paistab paljas ihu. ühel on jalas mingid sandaalid või puukotad, mis valjusti kopsivad vastu 
kõnnitee kive, teine kannab saapaid. Olen näinud ka siinseid soenguga naisi halattides, mis 


on kokku tõmmatud laia vööga, seljal tohutu lehv. Nende tõmmud kitsaste silmaavadega 
näod vaa- 

tavad lahkelt, kuid on kuidagi ilmetud. Me sammume linna kõrgemasse ossa, jõuame 
päris üles: meie ees on lai, mitme korruse kõrgune trepp, seal ülal on tempel, ka templit 
olen ma näinud. Kuid näib, et siis oli öö, ja sinises öös põlesid eredalt selle mänguasjaga 
sarnaneva linna laternate tuled kõigi nende portikustega sarnanevate majade ees, tuled 
peegeldusid lahevees ja hakkasid seal värelema, kui möödus veepinda kündev paat... 

Me oleme kunstiesemete kaupluses; suurepärased kunstiesemed: kilpkonnaluust, 
elevandiluust, email-maalingutega kaetud. Kas või see elevandiluust rauk raamatuga 
põlvedel. Kõrval sirutab tema poole käsi samasugune paljaspäine laps nagu raukki. Rauk 
on katkestanud lugemise ning vaatab üle raamatu ja üle prillide lapse peale. Kui palju 
mõtet, jõudu ja tundeid on selle kuju suurepärases väljatöötuses. 

»Kui te pööraksite tähelepanu nendele kahele email-maalingutega vaasile!” 
Meie ees on kaks peaaeau inimesesuurust särava mustrilise pinnaga emaileeritud 
metallvaasi. See pole email, vaid eriliiki traaditöö. Peab olema muide väga suur 
asjatundja, et aru saada, millega siin tegemist on. ,, Need vaasid läksid mulle endale 
maksma 900 rubla, kuid nüüd ei saa neid ka kahe tuhande eest kätte, nüüd ei saa enam 
niimoodi tööd teha; seda võis siis, kui jaapanlane elas alasti ja sõi oma konnakarpe ning 
talle polnud midagi vaja ja keegi talle midagi ei andnud, siis oli talle ka kopikaline 
päevateenistus suur asi, nüüd aga on tal töötasu suurem ja ka vajadused teised. Seepärast 
langebki nii tugevasti jaapanlaste poolt töödeldavate esemete kvaliteet: madal hind on 
jäänud, kuid kohusetruu suhtumine töösse on kadunud.” 

»»Ma kuulen sageli siinsetelt jaapani rahvuse vastastelt,” ütlen mina, et jaapanlastel pole 
loomisjõudu, et nad on võimelised ainult üle võtma, kuid samal ajal on teie kauplus täis 
iseseisvat ja suurepärast jaapani loomingut.” 

»Kuid mis siin parata,” ütleb peremees, ,,räägitakse õpilasest, kes alles eile hakkas 
õppima. Mis tähendus on kolmekümnel aastal rahva elus? Ei, ma kardan 

Jaapani suhtes muud: suured röövlid on juba maailma omavahel ära jaganud, ja kuidas ka 
jaapanlased praegu ei relvastuks, käsu saab sellest ainult Inglismaa. Nad on kergemeelselt 
valmis Inglismaalt lõpmatult raha võtma — laevastiku, suurepärase tehnika ning elektri 
jaoks, — raha võtmisel ei mõtle jaapanlased pikalt; kui nad aga jäävad kõrvuni inglaste 
võlglasteks, ei kujune nende saatus paremaks Egiptuse omast.” (95) 


Aurikul leidsime eest mõned uued reisijad, üks neist on venelane, mingisuguse suure 
kaubamaja volinik. 

Õhtu on mähkinud lahe ja kaldad, ning tekib mulje, nagu oleksid mäed kõrgemale kerkinud, 
ja kuskil seal, kättesaamatus kõrguses, loidavad suured heledad tähed — linna tuled; neid on 
palju, eredaid, mitmevärvilisi, nad valgustavad tillukesi maju ning nende valguse tõttu paistab 
lahe vesi tumedamana. Tundub, et meie laev on kuskile sügavusse langenud, ja seal, väga kõr- 
gel, paistavad ainult veel tumesinise kuristiku ääred. öö on soe ning mahe, nagu kuskil Itaalias, 
kuid puuduvad itaalia laulud: siin pole mingisuguseid laule. 


12.—14. novembril. 


Täna sõidame Jaapani saarestiku vahel. See meenutab veidi sõitu mööda Aadria merd — 
meri on samasugune õhuliselt sinine, samasugused kaljused hallid saared, nad magavad 
samuti selges kuldses õhus, nii mere, taeva kui ka kauguste toonid on niisama õrnad. Aga 
võib-olla on nad siin, ümbritseva õhu mingisuguses roosakas vines tõepoolest veelgi õrnemad. 
Ainult laev mühiseb rütmiliselt, kõik ülejäänu aga — nii paatide purjed kui ka need kauged 
elamud kaldal — oleks nagu suikunud vallutatuna kauni päeva hurmast, ja paistab, nagu 
magaksid ka ise ning näeksid unes seda toredat idülli. Sinise linikuna laotub pilgu ees meri, 
Jaapani mäed on tõusnud taevani ja tardunud seal liikumatus ilus. Mahe, soe tuul paitab nägu, 
puudutab juukseid — ja jälle on vaikne, ning päike ujutab taas laevalae üle oma kuumade 
kiirtega. 

14.—15. novembril. 


Täna hommikul ärkasime Jokohamas (96). Suur laht, mäed ei sule silmapiiri. Nad on seal 
kuskil kaugel, ja kõigist teistest kõrgemale tõuseb taeva sinisel taustal reljeefsena ning 
liikumatuna oma valges rüüs Fudžijama vulkaan (97). Kogu linn asub orus ja eesmised 
hooned varjavad teisi. Juba sagivad meie auriku ümber paadid ja kaatrid. Me kolime 
nendeks kolmeks päevaks linna. 

Kuna Jokohamas on tolliamet, siis viiakse meid ja meie kohvrid kohe pärast randumist 
ilusasse teravatipulisse tollihoonesse. Väga viisakalt, häbelikult, esitab lühikesekasvuline 
euroopa riietuses jaapanlane meile mõned küsimused, ja ilma et uuriks meie kohvrite sisu, 
laseb meil minna.Rahul oleme meie, rahul on meie rikšad, rahul on ka jaapanlasest ametnik 


ise. Sõidame mööda kaunist kaldateed ning kohtame palju samasuguses rakendis sõidukeid 
nagu Šanghaiski, ainult kutsariteks on siin hiinlaste asemel jaapanlased. Seal ongi meie 
võõrastemaja — helehall kahekordne kerge ehitis, roheliste žalusiidega. 
Jaapanlasest teenija võtab asjalikult, sõbralikult ning kurelt meie asjad, teatab käigu peal 
numbritubade hinnad, ning me olemegi teisel korrusel, ilusas mugavas kaminaga toas, mis 
maksab kaks dollarit ööpäevas. 


18. novembril. 


Uue kalendri järgi arvestatult on detsember Vaiksel ookeanil kõige tormisem aeg, kuid 
siiani on suures Jokohama lahes, mis on pealegi kaitstud lainemurd-jatega, vaikne ning 
rahulik. Meie suur aurik sirutab liikumatult taeva polole oma maste ning korstnaid. Sama 
tardunult seisab palju teisi laevu, mis täidavad lahte. Siin on inglise ja ameerika aurikuid, 
rohkem aga jaapani sõja- ja kaubalaevu. Lahe rahu häirivad vaid paadid ja kaatrid, mis 
alatasa sõeluvad laevade ja sadama vahet. 

Selge hommik peegeldub lahe sinisel pinnal, seal peegelduvad ka linn ja mäed, mis 
detsembrikuust hoolimata on ikka veel haljad; ainult seal kaugel, päris silmapiiril, 
joonistub opaalses udus õrnalt vulkaani hiiglasuur tüvikoonus, üleni käetud piimvalge 
lumega, 

Jokohamas ja Tokios veedetud kolm päeva mööduvad kiiresti ja ma istun jälle laevalael, 
arutades komp-litseeritud muljeid. 

Ma nägin Jaapanit — krüsanteemide, kilpkonnaluust esemete, elevandiluust kujude, 
emailmaalingutega vaaside, värviliste fotode ja mängukannidega sarnanevate 
puumajakeste maad. 

Ma sõitsin nende raudteel, mis sarnaneb mängu-raudteega (kitsarööpmeline ja odav), 
kuid mille abil jaapanlased suurepäraselt oma asju ajavad. 

Vaguni aknast nägin ma nende põlde, mis on jaotatud imeväikesteks imehästi haritud 
lappideks. Ainuski vaks maad, välja arvatud kaljuveerud, pole jäänud üles harimata. Ja igal 
pool, kuhu aga pilgu heidad, vaatavad palmide, lopsakalt roheliste apelsini- ja sidruni- 
puude tagant koketeerides välja väikesed kahekordsed, hiina omapärase arhitektuuri stiilis 
ehitatud katustega majad. Kuigi ligidalt vaadates illusioon kaob — sagedaste 
maavärisemiste tõttu on majad ehitatud väga kergelt, peaaegu apelsinikastidest — on nad 
eemalt siiski kaunid. 

Jaapanlaste auks peab ütlema, et nad oskavad samuti nagu prantslasedki efekti luua. 


Vaadake nende värvilisi fotosid, mis nad on pildistanud virsikupuu õitsemise ajal — õhk 
ise paistab roosa olevat. Või kõik need kaunid, efektsed pisiasjad: igasugused lehvikud, 
kilpkonna- ja elevandiluust esemed, siidriided ja siidtikandid. Elektrivalgustus. Korralikult 
sillutatud maanteed, väga head kauba- ja sõjasadamad, palju vabrikukorstnaid kõrgumas 
silmapiiril. 

Ma sulen silmad ja näen Jokohamas samasugust öö-tänavat nagu Šanghaiski; 
samasugune sinine, tuledest valgustatud selge öö. Kuid jaapani tänaval on kõik vaikne, 
liikumatu ja sõnatu. Mõlemal pool tänavat seisavad reas heledalt valgustatud puupuurid: 
nendes puurides istuvad laudade ääres vaikivate, tardunud 

ridadena mingitud, rahvarõivais jaapanlannad. Vahe on ainult värvides — selles 
puuris on punane, edasi helesinine, taamal must värv. Nad on liikumatud nagu 
raidkujud. 

Kelle jaoks on siis välja pandud kõik need kehad nendes neerolikes puurides? Keda 
nad kõik ootavad selles tühja tänava surmavaikuses? 

Ja ängistava nukrustundega kiirustad läbi selle lõputu, hirmsa tänava, mis on nagu 
sissepääs põrgusse. Jah, see on põrgu, ja selles on mingisugune külm, mefistolik 
arvestus.. 

Ning hirmus mõte tükib pähe: võib-olla see orangutangist vanamees, kes 
kolmkümmend kuus aastat tagasi tõukas oma Tarpei kaljult vette eurooplasi, ilmub 
nüüd paljale ihule tõmmatud halatis ja kõvakübaras, kogu tehnilise progressi täiuses, 
ning irvitab nagu ikka kõige ja kõigi üle; ja nagu tol ajal nii kaupleb see metslasest 
saatür ka praegu oma naistega. 

Ja tahtmatult meenuvad mulle jälle kõik teised ebasoodsad arvamused jaapanlaste 
kohta: jaapanlane on salalik, külm, võlts, kaalutlev. 

Ja nii raske on mul, kes ma seda maad ainult möödaminnes olen näinud, kontrollida 
seda, mida ,,räägitakse”. 

Seal on rahvahulk oma riietuses, tõepoolest imelik rahvahulk, rutakas, närviline. 

Mingisuguse vanamehe aägu, külm, kortsus, ebameeldiva ilmega, jääb hästi aieelde; 

kuid te vaadake terasemalt — ja te näete kõrvuti niisuguse näoga tööinimese 

tagasihoidlikku, rahulikku nägu. 

See rikša, kes nii püüdlikult mind vedas ja nüüd oma aäolt higi pühib — viie, 
äärmisel juhul kümne aasta pärast sureb ka kõige tugevam selle ameti pidaja 


tiisikusse —, selle inimese näos ei ole tigedust, osakesega oma elust on ta tasunud 
tänase vaevarikkalt saadud leivatüki eest ja tema näost õhkub rahu ning õilsust, nagu 
inimesel, kes teab, et ta on paratamatult surmale määratud. 
Telegraafikontori luugist vaatab teile otsa jaapani ametnik ja loendab pedantselt 
minu telegrammi sõnu, loeb mitu korda tähelepanelikult üle iga sõna, paran- 

dab, kirjutab üles teie aadressi, nii praeguse kui ka sealse, kuhu te sõidate, juhuks, kui 
peaks tulema telegramme. Tänan teda, ütlen, et seda pole vaja; ta käib peale ja ütleb: 
igaks juhuks. Ja ainult tänu sellele saan ma kätte ühe hilinenud, kuid mulle väga tähtsa 
telegrammi. Vastutulelikkus, mille eest ma ei saanud käskjalga isegi tänada, sest sain 
telegrammi kätte alles siis, kui olin juba laeval. 

Mulle meenub lahke administratsioon loomaaias, kuhu me sattusime ebakohasel ajal, ja 
piisas meie ütlusest, et oleme turistid, kui üks loomaaia juhatajaist hakkas meile ise 
juhiks. 

Ma nägin ka euroopalikult riietatud tagasihoidlikke, intelligentseid noori 
jaapanlannasid samasuguste noormeeste seltsis nagu meie mees- ja naisüliõpilased. 

Lõpuks külastasin ma raudteetehaseid ja -töökodasid ning võisin juba kui spetsialist 
veenduda jaapani tehnikute ja meistrite imetlusväärses visaduses ning loomupärases 
andekuses. Kui ratsionaalselt on nad kohanenud oma raudteeasjandusega, millisele 
kaubanduslikule tasemele nad selle on tõstnud. 

Meie laev hakkab juba liikuma, paadid, kaatrid ja saatjad on juba seal all; meie, 
reisijad, oleme kogunenud reelingu äärde ning vaatame alla. Meie hiiglane pöördub 
terve rea samasuguste hiiglaste vahel aeglaselt ümber ja suundub lahesuu poole. 


Sõidame juba täiskäiguga. Taevassinine meri ori nii kaugele kui silm ulatub täis 
valgeid purjesid; need on kalurite paadid, Kalurid püüavad alasti olles käiu, seal, kaldal, 
on neil igaühel külvatud riba riisi, ja kõik lihtsad eluvajadused on sellega rahuldatud. 
Kogu elu töötavad nad niimoodi, kui aga surevad, siis põletatakse nad selles uduste 
mägede, rahuliku sinise mere ja tema pinnal uinuvate valgete purjede panoraamis. 
Kõigest õhkub siin hellust, unistust ja armastust, mis haarab jäägitult su paremad 
tunded. Kogu südamest läkitad nendele tööinimestele, nendele imekaunitele kallastele oma 
viimase ,, hüvasti”. 

Jaapani kaldad on silmapiirilt kadunud. Meie tee viib meid Havai saartele. 

Ümberringi on ikka seesama piiritu, isegi tormi ajal sinine Vaikne ookean. 

Vaevumärgatavad laiad lained kergitavad ja langetavad korrapäraselt meie aurikut. 
Need lained on aga muuseas mitmekordse maja kõrgused. Kuid nad on laiad, rütmilised 

ja seetõttu pole neid tunda. 

Päike paistab, soojendab tekki ja särab eredalt, väreldes smaragdrohelisena ning 
türkiissinisena meie laeva kiiluvees. 

Kord laskudes õige madalale, kord tõustes taevasse, kulutavad väsimatult nii ööl kui 
päeval meie järel mingisugused imelikud pruunid linnud, kel on koonukujulised pikad 
ning kitsad tiivad, pikad kaelad ja suured rasked pead. Ja tiivalöökide taktis tudisevad 
ning kõiguvad raugalikult nende pead, nagu öeldes: ,,Ja-jah, me oleme kõike näinud ning 
teame kõik.” 

Selles veekõrbes valitseb vaikus, ei purje ega laeva-suitsu silmapiiril. Ja ainult 
laevamasin taob kõlavalt takti: selles kõlas on midagi võimsat, kuid ühtlasi ka väsinut ja 
kaeblevat. 

Aeg möödub ühetooniliselt, jna tutvun oma reisikaaslastega. 

Iga päev juba kell seitse hommikul mõõdab pikakasvuline kõhn ameeriklane, mister 
Frazur, kiirete, pikkade sammudega laevalage. Tal on seljas flanellist 
hommikuülikond, jalas valged poolsaapad. Hommikusöögiks riietub ta ümber, lõunaks 
paneb selga smokingi; pärast jalutamist läheb ta vanni, seejärel hakkab jälle jalutama, siis 
läheb ta oma kajutisse ning ilmub uuesti 
alles hommikuse teejoomise ajal. Ta sööb süstemaatiliselt ning mõõdukalt apelsini või 
õuna, mahlast, verist biifsteeki, mune, veel midagi ja joob kõige selle peale tassi teed. 
Pärast teed istub ta pool tundi või tunni kellegi kõrval laevalael, ajab juttu, läheb siis 
raamatukogusse, kirjutab seal kirju, loeb, ja pool tundi enne hommikusööki kõnnib ta 
jälle kiiresti laevalael. Kuna 
selliseid kehakultuuriharrastajaid on väga palju, siis käivad kõik päripäeva, kas 
üksteisest ette rutates või mitte. 

Frazur tundub kogu aeg õiglase, väga delikaatse ning samal ajal väga viisaka 
inimesena. Ta on olnud Amee- 

rika armee soldat, haigestunud Filipiini saartel halvaloomulisse palavikku, ja pöördub nüüd 


võitudest väga tagasihoidlikult. Võitlus oli olnud liiga ebavõrdne . .. (98) 


Mõne joonega illustreeris ta olukorda Hispaania asumaades, kus kõrk administratsioon 
ei põlanud kõikvõimalikke ebaõiglasi makse. Veel halvemat mõju elule avaldas katoliiklik 
vaimulikkond. Vägivaldselt mõjutati mitte ainult katoliiklasi: andameid katoliiklaste kloostrite 
heaks võeti näiteks ka luteriusulistelt. Kui aga mõned, tõrkusid, siis pandi nad boikoti alla 
— nendelt ei ostetud ega neile ei müüdud midagi, ja lõppude lõpuks laostati nende äri. 
Sellega ei piirdutud: neid mõnttati ja hävitati, kasutades väljapääsmatut olukorda. Kui näiteks 
piiskop läks mööda tänavat ja sirutas nagu kogemata mõnele mittekatoliiklasest kaupmehele 
käe, siis tähendas sirutatud käe suudlemisest keeldumine kriipsu peale tõmbamist endale ja 
kogu oma tegevusele nendes kohtades. ühe sõnaga, kõik oli sama, mis 17. sajandilgi. 

Seejuures aga pidurdasid igasugused keelutollid oma ebakindla, alatasa muutuva 
süsteemiga täiesti nii kohaliku elanikkonna tootmistegevust kui ka kaubandust. Kõigest sai 
kasu ainult käputäis inimesi, kusjuures selle käputäie iga niisugune rubla kasumit läks 
elanikele ja kaubandusele maksma tuhandeid rublasid kahjudena. 

On meeldiv näha jälle maad, seda enam aga nii erakorraliselt õnnelikku igavese kevade 
nurgakest, nagu seda on Honolulu. 

See, millest olen ainult lugenud, millest olen võib-olla und näinud — igavene kevad, 
igavene soojus — seda näen ma nüüd oma silmaga. Toredad palmid, ananassid, banaanid... 
üleni troopilise taimestiku rohelusse uppuv Honolulu laugjas rand. Rohelusest paistab hubane 
linn. Pidulik vaikne hommik. Päikesekiired on soojad, ja rohekas-sinised väikesed lained 
loksuvad õrnalt vastu käi sambaid. See on tollesama Vaikse ookeani laine, kuid ta ise, see 
hiiglane, on kogu oma säras seal silmapiiril, siin aga, selle igihalja, suurepä- 

rase kliimaga Honolulu kaldail on laht nii sügav, et meie laev sõitis täiesti käida juurde (99). 


Kaldal seisev rahvahulk on väga kergeis riideis, näod on neil tõmmud, päevitunud. Siin paistab 
malailase pronksivärviline, seal neegri must, taamal hispaanlase, mestiitsi, jaapanlase 
oliivivärvi nägu. Kohalike kolonistide lõbus pulmaseltskond: lõbusad, lärmakad, kuivetunud, 
pikakoivalised inimesed — kõikidel kaelas lillevanikud. Ere kirju lõunamaa pildike rõõmsa 
lõunamaise hommiku säras. Me ruttame kaldale. 
Ilus malailane pakub meile oma kahehobuse sõidukit. Otse kai äärest algab tohutult pikk 
klaashoone — see on turg. Selle lettidel mänglevad päikesekiired nii juurviljal, puuviljal kui 
ka käiadel. Pilk jookseb ringi — nii ere, kaunis ja värske on siin. Kalu on terve 
kollektsioon: hõbedased, kuldsed, valged, sinised, ja paljud neist imeliku, ennenähtamatu 


kujuga. 

Käime mööda tänavaid. Suvila moodi majad, päikesevarjud akende köhal, tohutu palju 
rohelust, hiiglasuured palmid — kõik räägib ikka ja jälle alalise soojuse rõõmudest. Elu 
paistab olevat nii mugav ja hästi korraldatud. Seal läheb kaunis suurekasvuline, lihavate, kuid 
meeldivate heasüdamlike näojoontega malailanna, midagi laia pluusi taolist lotendab tal 
seljas ja läbi õhukese riide paistab ta tõmmu ihu. Mööduvad kuivetunud ameeriklased ja 
samasugused kuivetunud, kuid peenutsevad inglased... 

Linna raekoda. Sellel lehvib Ameerika lipp. Kolm aastat tagasi moodustasid need saared 
Havai vabariigi ja siin valitsesid hispaanlased. Alles aasta tagasi suri viimne Havai 
kuningas Karakao. Viimasel ajal oli ta kaotanud igasuguse prestiiži ning elas ja suri San- 
Franciscos (100). 

Pärast hommikusööki ilusas, uhkes, kuid hirmus kallis võõrastemajas (siin on muide kõik 
kallis, ameerika dollar võrdub meie kahe rublaga, kuid tema väärtus on minu arvates 
väiksem kui meie rublal: juuste lõikamise eest maksin ma poolteist dollarit, see tähendab 
kolm rubla) siirdusime kohalikku muuseumi. Väga kena 

hoone, kohaliku vulkaani Mauna-Loa ereda pildiga (101). 

Näeme noore malailanna ilusat nägu — see on tolle Karakao tütar, kes käesoleva 
sajandi algul heitis end kraatrisse. Tol ajal oli hirmus nälg ja preestrid nõudsid inimohvrit 
ning oma kodumaa päästmiseks heitis ta end vulkaani. Rahva mälestus on tema igaveseks 
jäädvustanud — tema vaimu peetakse kõigi nende saarte kaitsjaks. Ma astusin jälle 
kohaliku, maailma kõige suurema vulkaani pildi juurde. Tema ümbermõõt on mitu miili 
ja tugevate pursete ajal voolab temalt tulejõgi Vaiksesse ookeani. Muide, see tulemeri on 
ere ja ilus ainult erakordseil hetkil, kui vulkaan on rahutu; harilikult on ta aga terashall, 
elutu, nagu tardunud järv. Vulkaan asub umbes 80 versta kaugusel lagedate taimkatteta 
mägede vahel. Meie laev peatub Honolulus ainult õhtuni ja me ei pääse kuidagi sinna 
(102). 

Muuseuni suures kahevärvilises saalis ulatub üle; kogu lae merikuradi (devil-fish) 
topis. See on sama koletis (pieuvre'), keda Victor Hugo kirjeldab ,,Meretöölistes”. Siin, 
Vaikses ookeanis, on ta läbimõõt koos haarmetega mitu sülda. Tema keha on väike, 
ümmargune, hallikas-pruun ja sealt kasvavad välja inetud pikad konkskäpad. Keha kohal 
kõrgub väikene arbuusisuurune kera, mis on täidetud musta vedelikuga. Kui meri-kurat 
haarab oma ohvri, laseb ta välja selle vedeliku, millest vesi muutub mustaks ja sogaseks; 
sinna kaobki see õudne elukas koos oma ohvriga. Ühe minutiga imeb koletis välja kogu 
vere, kogu mahla inimesest, kelle ta on kinni haaranud. Sellise kiiruse juures on pääse- 


mine muidugi võimatu. 

Me sõitsime linnast välja bambusmetsa, nägime datlipalme, nägime, kuidas küpsevad 
banaanid ja ananassid — ühed küpsevad, teised hakkavad alles õitsema, ja niimoodi 
kestab see kogu aeg selles kevaderiigis. Me nägime rohust onne, kus elavad 
pärismaalased, nägime paljaid, ainult pikast kuivast rohust tehtud vööga pärismaalastest 
mehi ja naisi. Räägitakse, et naised tantsivad mingisugust kohalikku tantsu. Kuid 


'Pieuvre (prants. k.) — kaheksajalg (käia). Tõlk. 

meil oli juba aeg laevale minna. Näib, nagu sõidaksid tohutu suures troopiliste taimede 
kasvuhoones — õhk on niisama soe ja omapäraselt aromaatne. 

Jõudsime laevale päikeseloojanguks. Päike loojub, kullates sinist ookeani. Ookean 
leegitseb loojangu-valguses ja näib läbipaistvana — kord erepunasena, kord 
tumesinisena. Kogu taevas on tohutu suurte ribade viisi vikerkaarevärviliselt kirjuks 
võõbatud — siin on kahkjaskollase valguse vihud, seal purpur, too nurk on üleni violetne, 
aga taamal, põhjas, helgib terassiniselt. Silmapiiril on grandioossed ähvardavad pilved 
nagu bastionid — kumav-suitsjad, kuldkollased, hele-rohekate laikudega, keskel aga, 
mille ümber koondub kõik, paistab valvsa silma ere tera, mis lühikeste, 
kontsentreeritud kiirtega veel viimast korda valgustab kiiresti lähenevat lõunamaa 
hämarust. 


Ja juba ongi kõik lõppenud. On pime, tumesinises sametises taevas süttivad eredad, 
helkivad tähed. 
Lõunamaa mahe, aromaatne öö haaras silmapilkselt nii taeva, maa kui ka ookeani, ja 
mind valdab mingi jube, salapärane tunne —justkui liiguks või hingaks miski tohutult 
suur, justkui räägiks või sosistaks miski: see on ümbritsev meri, mis loksub vastu laeva 
poorti. Mingis võlusäras sulavad selles läbipaistvas hämaruses kaunilt ühte linna tuled ja 
tähtede helk. Kuskilt pimedusest on kuulda aerude rütmilisi sulpsatusi. Need vaikivad, 
ja tumedast kaugusest hakkavad kostma meloodilised viisid. 

Surudes end vastu reelingut, kuulame meie, kõik reisijad, laulu, kui aga laul vaikib, 
puhkeb meie laeval aplaus ja kostavad hüüded ,,bis” ning meile lauldakse jälle. 

Meie laev on juba liikuma hakanud, me pöördume märkamatult ninaga tähesäras 
helkiva ookeani poole, ja juba kihutamegi täikäigul edasi. Laul vaibub, kallas upub 
pimedasse kaugusse, ja pikkamööda hajuvad armsa, meid esimesel pilgul võlunud 
Honolulu tuled. 

Sinna seljataha on jäänud Honolulu rahulik taevas. Seal uinub sinine laotus, igavesti 
haljad kaldad ja õhk, mis on aromaatne ning mahe nagu kevade hingus. Pole enam 


eredat päikest, suveriietust, lõunamaist 

rahvahulka, tumesiniseid, suurte soojade tähtedega atlass-siidina pehmeid öid. 

Pilt on teistsugune. On külm nagu detsembrikuu Sevastoopolis, ja mida lähemale San- 
Franciscole, seda külmemaks muutub. 

Me jalutame laevalael juba palituis, puhub külm tuul, ja ookean on rahutum. 

Ikka seesama sinine, võib-olla veelgi sinisem ja läbipaistvam ookean, kuid nüüd on ta 
juba külmem ning temas on midagi tigedat — meile võõrast. Seistes reelingu ääres kandud 
mõttes ookeanilt San-Franciscosse. 

Vahel heidame pilgu sellesse laevaossa, kus sõidavad vaesed inimesed: eurooplased, 
jaapanlased, hiinlased. Igal pool valitseb puhtus ja kord. Väga palju on hiinlasi; kõik nad 
asuvad ümber San-Franciscosse. 

Hiinlastele valmistatakse toite hiina köögis ja enamalt jaolt riisi igasugusel kujul. Kui ilm 
on ilus, istuvad hiinlased rühmiti laevalael ja mängivad enamasti mingisugust 
täringumänguga sarnanevat mängu. Siingi mängivad nad samasuguse hasardiga nagu 
kõikjal. 

Täna on meil viimane lõuna laeval: lõunasöök on erakordne nii söökide hulgalt kui ka 
mitmekesisuselt. 

Viimasel õhtul istume tavalisest kauem söögisaalis, Frazur käib mulle peale, et ma 
jutustaksin tollal alles kavatsusel oleva novelli ,,Klotilda” sisu (103). Kui ma lõpetasin (ma 
jutustasin prantsuse keeles), ütles Frazur: 

»Ma ei tea, kuidas see teil paberil välja tuleb, aga kui tuleks välja nii, nagu te meile 
jutustasite, oleks see meistriteos.” 

Ma istun ja mõtlen, et Frazur on taibanud minu puuduse: ma räägin paremini kui 
kirjutan. 

Ameerika ... 

Meie suur laev ,,Gaelig” seisab kai ääres, ja ülalt vaadates on seal all nagu kaevus näha 
kitsast riba vaba kallast, kaubaladude katuseid, kaetud platvorme. 

Hommikuses udus paistev linn, hüljeste neem, suured kasvuhoonetega sarnanevad 
pesukojad, — kõik on nüüd kadunud. ühe küljega naaldusime vastu mäge, mis varjab 
linna, teisest küljest piirab meid ,,Gaeligi”-taoliste laevahiiglaste mastimets. 

On tunda kanepi, tõrva ja mere lõhna. Mingisugune 

asjalik proosa ning igavus. Meil tuleb aurikult lahkuda ja tollihoones midagi õiendada. 
Me laskusime sinna alla, sellesse kaevu. Läksime edasi, tõstsime pead, nägime 
viimast korda seal ülal osa meie ,,Gaeligi" poordist ja kadusime seejärel tumedasse 
tohutusse kuuri, mis esimesel hetkel jättis mulle hiiglasuure kõrtsi kinnise õue mulje. 
Siin ongi meie asjad. Avame kirstud, kastid; ja hoolimata sellest, et ma esitan oma 
pileti, mis on maksev Peterburini, võetakse minult tolli ning pealegi veel väga kõrget 


tolli kõigi minu Jaapani iluasjade pealt — tollimaksu summa võrdub asjade väärtusega. 
Seda kõike tehakse kiiresti, lühidalt ja asjalikult. 


»» All right (väga hea!), võite võtta oma asjad.” 
Oleme linnas. 


Mööda tänavat sööstab edasi elektritramm; seal, teise korruse all, tormab aururong; 
samasugune tuleb vastassuunast; veel üks samasugune kihutab tänava all. 

27-korruseline maja; miks mitte 57-korruseline? Meie hotell ,,Palace” on 17- 
korruseline. Hotelli hoov on suurem igast väljakust, kuid nii üks kui teine oleksid 
võinud olla veelgi suuremad. 

Jõuame tõstukis mingisugusele meie korrusele. Toodi pakid, ja me hakkame kiiresti 
oma asju sorteerima, et ümberriietatult einestada, linna vaadata, järele minna 
rahasaadetistele. Uksele koputatakse — ja meie ees seisab pikakasvuline, laiaõlgne, 
avameelse lõbusa näoga noormees ... 

Ta nimetab minu nime. Ma astun ette, kummardan. Pursin koledasti inglise keelt, 
tema — prantsuse keelt. Ta on ajalehe ,,On Call” intervjueerija. Ta on kuulnud, et olen 


vene kirjanik, ja on tulnud tutvuma minu ning minu sõpradega. Kust ma tulen? Kuhu 
sõidan? Minu teoste pealkirjad? 


»»»» Gümnasistid?”.” 
Hetkeks jääb ta mõttesse, kuid samas noogutab pead: 


»»O, oui, je comprends.” Ta vehib energiliselt kätega: »,,Les gymnastes (võimlejad)?”.” 
Me naerame ja seletame talle. 


Ta heidab kiiresti pilgu oma märkmikku, palub meie fotosid — neid meil pole — 
kummardab ja lahkub. 

Järgmisel päeval oleme Frazuri külalisteks tema klubis. 

Frazur näitas meile ajalehte näitega ameerika reklaamist: tohutu suurte tähtedega teatati 
Zola nimel igasuguste asjade väljamüügist temale kuuluvas kaupluses. Reklaamis 
selgitatakse, kes on Zola: tuntud kirjanik, Dreyfusi kaitsja (104). 

»Kas teie juures käis eile retsensent?” küsis Frazur. 

Ma puhkesin naerma. 

»Te mõtlete, et mina ta saatsin? Nad ise nuhkisid välja: see on nende leib. Siin on 
artikkel teie ja teie sõprade kohta.” 

Frazur lahkus koos meiega oma klubist, et tutvustada meid veel ühe ameerika reklaami 
näidisega. Ta viis meid juveelikauplusse. 

Tuled juba põlesid, kui ärisse astusime. 

Suur võlvitud saal ja selles valgel taustal elusuurused ilusate naiste, kirjanike ja ajalooliste 
isikute kujud. Kõik need voolitud kujud on pealaest jalatallani üle külvatud briljantidega, 
suurte, üliilusate briljantidega. 

Selle pimestava, rabava sära ees näivad tühistena kõik need briljantprosside, -sõrmuste 
ja -käevõrude kuhjad, mis asuvad lettide klaasi all. 

Vaatad rabatuna, ja kui kõnevõime jälle tagasi saad, on esimene küsimus: 

»Mida võivad küll need väljapanekud maksta?” 

»»Kolm miljonit dollarit ehk kuus miljonit rubla.” 

Ja kui palju on siin neid ärisid ning kui palju on neis rikkusi! 

»Homme ma näitan teile üht panka ja selle struktuuri.” 

Ja tänu Frazuri lahkusele võisime tutvuda ühe Ameerika panga varjatud aarete ning 
struktuuriga. 

Igalt korruselt te näete ikka sedasama alumist kesk-saali, kus toimuvad panga 
operatsioonid. 

Igal korrusel on oma erinev otstarve. 

Siin on terve rida panipaiku kõikvõimalike automaat-seadmetega — varaste vastu, 
tulekahjude vastu: iga panipaik võib silmapilkselt täituda veega, kogu pangas võivad 


silmapilkselt süttida tuled, iga ebaõigel ajal avatud uks põhjustab ägeda häiresignaali kogu 
pangas. 

ja kui avatud uks suletakse — kostab uus häiresignaal, Kui inimene jääb ruumi sisse, Siis 
põhjustab ta samuti automaatse häire, ning peab tundma mingisugust salajast võtet, et 
sealt välja pääseda. 


Ühe sõnaga, töösse on rakendatud kogu tehnika, et kaitsta kõigile nendele korrustele 
kuhjatud kullahunnikuid. 


»Ning selle tagajärjel ei tule tõesti ette vargusi?” küsisin ma Frazurilt, kui olime pangast 
väljunud. 

»tuleb,” puhkes ta naerma, ,,üks suletõmme... Hullumeelsed ja näljased pole nii 
kardetavad. Ohtlikumad on rikkad inimesed, kellel on usaldus, krediit, need, kes võivad 
sissemurdmiseta ühe suletõmbega kätte saada kõik panga aarded. Täna on nad rikkad ja 
panga varandused on nende teenistuses, homme on nad aga juba vaesed ning panga rikkused 
on läinud, hoolimata kaasaegse tehnika geniaalsusest. Selles seisab kogu pankade nõrk koht, 
mida aga kompenseerib nende jõud; maa töötab, põlde haritakse tehnika viimase sõna järgi, 
ehitatakse maju, vabrikuid, linnu, mürisevad masinad, turud täituvad kaupadega ning peab 
otsima üha uusi turge. Kui neid ei saa leida rahulikul teel, siis tuleb nad vallutada.” 

»»Sõja jaoks on vaja sõjaväge,” segan ma vahele, ja see Ameerika, kes ainult tänu oma 

vabadusele on jõudnudki tippsaavutusteni, loob nüüd neid vägesid, kehtestab tollimakse, 

piirab sisserändajate arvu — kellel on raha vähem kui viissada dollarit, neid ei lasta sisse; 
ühe sõnaga — Ameerika hakkab ennast piirama nii mitmesuguste vabadustkitsendavate kui 
ka mittevõrdõiguslike abinõude müüriga.. . Nüüd olete te läinud veelgi kaugemale — 
asunud vallutuste teele, ühe sõnaga — heiskate juba hoopis teise lipu: Ameerika 
ameeriklastele. See on tegelikult samasugune regress nagu mujalgi. Võib-olla on 
reaktsiooni triumf seda suurem, mida lähemal on reaktsiooni lõpp ja sellega seoses uue elu 
algus...” 


Hüvasti, gan-Francisco. Me kihutame 90-verstalise tunnikiirusega läbi kogu 


Ameerika New Yorki. Vahetevahel näed hiiglasuuri kummvankreid, paari 

majasuurusi hobuseid ning kõrges pukis istuvat härrat, kootud kuub seljas, kõvakübar peas 
ja piip hambus. 

On talv ja kõik on lage. Me siugleme kogu aeg madalate mägede jalamil. Need mäed ei 
varja silmapiiri ning meenutavad meie Krimmi eelmäestikku. 


Kõrb on jäänud seljataha. Me möödume paljudest linnadest ja farmidest, kus on näha 
kollaseid, siniseid, punaseid kitsaid ning kõrgeid maju. 


»Tulge ruttu, indiaanlased,” karjub N. mulle ühes jaamas, ,,see on ju nende kodumaa.” 


Ma lähen mingisuguse kuuri nurga taha ja näen seal mitut tõmmut, punaläikelise nahaga 
eredates riietes naist. Nad meenutavad väga meie mustlannasid. 

Kuid ei ainustki meest. Nii ei näinudki ma kogu teekonna jooksul ühtegi 
meesindiaanlast. Indiaanlastel on siin omapärane eesõigus: nad võivad tasuta sõita mööda 
kõiki Ameerika raudteid. Selle õiguse on nad kui maa peremehed enesele välja tinginud. 
Kuid nad ei kasuta kunagi seda õigusteega sõida kuskile (105). 

»»See on mormoonide residents — Püha järv ja kirstu-kujuline tempel, kuhu mahub 
kümme tuhat inimest.” (106) 

Alatasa mööduvad meist tänavakaubitsejad kohalike saadustega: puuviljaga, 
maiustustega. Indiaanlaste maiustuseks on muide küpsetatud ning suhkurdatud mais. 

Ongi Chicago. 

Kahe rongi vaheajal jõuame vaadata siinseid kuulsaid tapamaju, kus iga päev tapetakse 
mitu tuhat veist ja kuni 15000 siga; tapamajad asuvad väljaspool linna, nad on ümbritsetud 
taradega, mille taga on väga palju iga liiki ning iga sorti loomi. Me sõidame nendest tara- 
dest kujundatud kitsast ning räpast põiktänavat pidi. Meist kihutavad ratsutades mööda või 
seisavad liikumatult paigal džentelmenid ilusatel kõrgetel mehhiko sadulatega hobustel. 
Džentelmenidel on käes tohutu suured piitsad, mida nad plaksutavad, kui mõni härg ei 
taha minna sinna, kuhu teda juhitakse. 

Me tutvusime ainult sigade osakonnaga. Seal oii neid õues suur kari. Seda karja täiendati 
kogu aeg naaber-õuedest. Sead, keda meelitatakse söögiga, lähevad seina 

juures asuvasse kolmest küljest piiratud ja katusega käetud väikesesse ruumi. Seal 
haaratakse neil üksteise iärel konksuga jalast ja vinnatakse tohutu suurele rattale. 

Konksust haaratud siga sööb ikka veel edasi ja nagu ei märkagi hädaohtu, kuid 
ülesvinnatuna kisendab ta juba täiest kõrist. 

Jõudnud ratta köhal asuva lava kõrguseni, jätkab ta liikumist, pea alaspidi, juba 
horisontaalsuunas. 

Laval seisab džentelmen üleni valges riides, roosa ning raseeritud, valge kokamüts 
peas, pikk terav nuga käes. Sedamööda, kuidas sead temast mööduvad, pistab ta 
pingutuseta, ikka ühesuguse rahuliku, mõõduka liigutusega oma pika noa nende 
kõrisse. Siga, kes liigub kogu aeg edasi, tõmbleb veel mõned hetked, paisates koos 
musta verega õhku viimseid häälitsusi. Kuid juba sukeldub ta keeva vette, mõni samm 
edasi aga tõmmatakse ta jälle üles ja satub uutesse kätesse — need võtavad talt 
silmapilkselt harjased maha, ja juba liiguvad katkematu ahelikuna ridamisi valged 


tapetud sead. 

Ühes kohas lahatakse neil kõhud, teisal lõigatakse ära tagajalad, kolmandas 
keskpaik, esijalad ja pea. 

Me laskume ühelt korruselt teisele, ja asja meie silme all õues liikunud siga jõuab 
nüüd juba igasuguste konservide, viini vorstide ja vorstide kujul kauplustesse ning 
tohutu suurtesse pakkimishoonetesse, kust ta saadetakse laiali kõigisse Ameerika 
osadesse. 

Kõik see, eriti just hirmus hais, jätab niivõrd vastiku mulje, et veel kaua pärast seda, 
kuhu sa ka ei vaataks, näed ikka nende tapamajade pilti, seda ükskõiksust, seda valgete 


laipade liikuvat ahelikku, ja nende keskel üleni valget, kindlat ja rahulikku pika terava 
noaga kuju, kes külvab aina surma. 
»» All right!” New York. 


Ja siiski jättis mulle kõige tugevama mulje San-Francisco. New York on viisteist 


korda suurem, seal on 36-korruselised hooned, kuid just tema mõõtmatu suuruse tõttu 
kaob üldmulje. 

Rohkem kujutled kui tajud kogu seda mürakat. 

Üks on selge: selle lühikese ajaga, mis on minu käsutuses, ei jõua ma temaga tutvuda, ei 
jõua teda isegi läbi sõita, 

Nukralt vilistab külm tuul. Kaob uttu New York, mis. on tohutu suur nagu see udugi, oma 
kuue miljoni elanikuga, oma seitsmekümneverstalise maa-alaga, oma kitsaste ja 
taevakõrguste majadega, kogu oma luksuse ja tehnikaimedega. 

Hiiglamõõtmeline mitmekorruseline maailma kõige suurem aurik ,,Lucania”, mille 
sõidukiirus on kuni viiskümmend versta tunnis, suundub juba täiskäiguga ookeani. 

On sünge, vaikne ja pidulik. 

Atlandi ookean kõhiseb ja möllab: detsember on tema kõige tormisem aeg. 

Ookeani kerged pudelrohelised, valgete harjadega lained jooksevad rutakalt ning 
helitult üksteise järel udusesse, vahuga käetud kaugusse. 

Tuleb ägedam tuuleiil, rebib lainete harju ja kastab pritsmetega ülalt kuni alla meie 
laeva. Hoolimata suurusest (maht 12000 tonni) hakkab meie ,,Lucania” kõikuma: kui 
poleks seda kõikumist, siis kaoks isegi tundmus, et oleme laeval. See on pigem 
mitmekorruseline hotell, ja ükski sein minu kajutist näiteks ei külgne laeva poordiga. 

Kõikumine muutub üha tugevamaks. Kord istusime neljandal, kõige ülemisel korrusel 
suitsetamisruumis. Sinna ei ulatunud varem kunagi lained. Ja korraga — see toimus 
silmapilkselt — nägime seal all põranda asemel kuristikku, ja järsku avanes meie ees 

kogu ulatuses ookeani metsiktilt möllav, sombune, üleni vahutav silmapiir. 


See ookean — roheline, sagrine vanamees — voolaski avatud uksest juba meie juurde 
sisse, ja kõige õudsem oli see, et meie ,,Lucania” lamas nagu lummu-nuna külili ja 
mõtiskles: kas tasub tal üldse üles tõusta. See kestis arvatavasti mõne silmapilgu, kuid 
mina ja tõenäoliselt paljud teisedki elasid üle sellise tunde, nagu oleksime juba sukeldunud 
nendesse kergetesse läbipaistvalt rohelistesse lainetesse. Ja kogu selle päeva 

ründasid need lained, purunedes kõuemürinal vastu ,,Lucania” külge. Polnud varjugi 
sellest väärikusest, millega Vaikne ookean veeretab oma siniseid püdelaid laineid. 

Merehaigeks ma ei jäänud, kuid ei tundnud ka mingit mõnu sellest pidevast kõikumisest. 
Eriti öösel. Magada peaaegu ei saa, sest kõikumise tõttu liigud alatasa mööda koid edasi- 
tagasi. Kui liikumine algab põranda poolt — pole veel viga, kui aga suundub põranda 
poole, pead end kinni hoidma — muidu kukud. Need neli unetut ööd kruvisid mu närvid 
väga haiglaselt üles. 


Reisijaid oli võrdlemisi vähe — umbes seitsesada inimest — ja nad ei olnud huvitavad. 
Enamalt jaolt inglased, ning ka aurik kuulus inglise kompaniile. 

Minu reisikaaslane New Yorgist, kes oli ühtlasi mu lauanaaber — umbes 35-aastane 
inglane, terve ja punetav, teatas mulle, et kohale jõudes kuuleme me arvatavasti sõja 
kuulutamisest prantslastele. 

»»See sõda on vältimatu,” rääkis ta, neelates šampanjat, ,,prantslastelt tuleb nende 
asumaad ära võtta, sest nad ei kõlba neid valitsema... Ladina rassid on määratud 
väljasuremisele ja peavad loovutama koha meile, ameeriklastele, sakslastele ning isegi 
jaapanlastele. Hispaania ei tahtnud sellest aru saada ja sai seetõttu kannatada; samasugune 
saatus ootab ka prantslasi — kaks nädalat pärast sõja algust pole Prantsuse laevastikku 
enam olemas.” 

Inglane rääkis minuga prantsuse keeles. Ta pöördus kogu laudkonna poole ja ütles 
sedasama inglise keeles. Kõik noogutasid talle nõusolevalt ja hakkasid üksteist 
katkestades tuliselt rääkima sõja vajadusest ning vältimatusest. Ja kogu tee rääkisid kõik 
samast, alati tuliselt ja tungivalt. Mõned prantslased, kes sõitsid koos meiega, hoidusid 
eemale ja olid süngelt omaette (107). Ähvardav ookean oli juba seljataga, me sõitsime 
mööda talvelgi rohelisest Iirimaast ja künname nüüd peegelsiledat merepinda, õhtuks 
jõuame Liverpooli, kuid pahameel prantslaste vastu üha kasvab ja kasvab. Ebameeldiv, 


rusuv pahameel, üldse kogu see seltskond, hoolimata sellest, et nende 

hulgas oli nii õpetlasi kui ka sulemehi, jättis mulje, nagu oleks siin tegemist labasuseni 
isekate inimestega, kellele millegagi on liiga tehtud. Need olid peremehed, kes hetkekski ei 
unustanud, et kõik see, alates aurikust ja lõpetades viimse tühja-tähjaga, on nende oma, kuu- 
lub neile, et neil ei ole vaja mitte kellegi juurde minna ega kelleltki midagi paluda — kõik 
parim maailmas kuulub neile. Nad annavad ka teistele, kuid annavad upsakalt, teades 
hästi antava hinda. 

Need on energilised ja elujanulised inimesed. Nad hoiavad puhtust, riietuvad ümber ja 
pesevad end miiu korda päevas, karastavad igati oma keha, söövad oma suuri, verest 
läbiimbunud biifsteegiportsjoneid sama isukalt kui metslased. Selles seltskonnas pole 
poeesiat. Huvid on ärilised ja natsionalistlikult kitsapiirilised. 

Lipp, mille all kunagi poliitikat aeti, — religioon — on nüüd asendatud teisega: tööstus 
ja natsionalism. Tööstus on organismi veri — inglise, saksa, üldse igasuguse organismi veri 
oma vastavas rahvuslikus mundris. 

»Lucania” seltskonna ja tema meeleolude mõjul muutsin ma oma esialgset plaani 
peatuda mõni päev Londonis ning otsustasin sõita siia kunagi rahulikumal ajal, kui muljeid 
ei riku nende inimeste metsik räuskamine, kes on äkki hakanud ihkama verd ja tapatalguid .. 


Seetõttu ma nägin Londonit ainult algava suurepärase roosa hommiku udus. Ma sõitsin 
mööda inimtühja Piccadillyt jaama ja nägin ainult, kuidas naised esimestes päikesekiirtes 
ukseesiseid ja kõnniteid pesid. 

Vaatan välja vaguniaknast. 


Ka edasi, väljaspool Londonit, on peaaegu kogu aeg majad, asulad, rohelised põllud — 
lutsern, ristikhein, pargid, jõed, metsad. Ja kõik on maaliline, hubane ning jõukas... 

Sõit üle La Manche'i kestis kõigest nelikümmend minutit, kuid sellist kõikumist pole 
varem kuskil olnud. 

Väikest viletsat aurikut pilluti kui palli. Selle ülesõidu ajal oli palju traagikoomilisi 
stseene. 

Paks prantslane, kes ennest kaldal viletsas einelauas 

tähtsalt ja aplalt võileibu sõi, istus nüüd tekil reelingu ääres ilma kübarata, kohmetunud ja 
kahvatu. Asjata püüdsid madrused teda veenda, et ta läheks alla või nihkuks kõrvale — ta 
ainult raputas jõuetult pead. Iga hetk uhtusid pritsmed ta pealaest jalatallani üle, tema aga 
ainult võpatas hetkeks ning langes siis jälle oma letargilisse olekusse. 

Keegi daam kargas kajutist välja, libises ning kukkus keset laevalage istukile. Nii ta seal 


siis istuski, soovimata kuskile minna. Ka teda uhtusid üle nii pritsmed kui ka lained, kuid 
temagi ainult luksatas iga kord närviliselt. 


Mõlemaid vaevas merehaigus. 


Keegi härra lähenes tüsedale prantslasele, teda huviga uurides, kummardus, kuid just sel 
hetkel hakkas tal halb, ja kõik see sattus paksukese jalgade ees asuvasse korvi. 
»Monsieur!!” karjatas prantslane ahastuses, kuid uus merehaiguse hoog ei võimaldanud tal 
lõpetada; kummardunud üle reelingu, venitas ta ainult piinatult ,,aa”. Süüdlane tahtis 
omakorda midagi paksule selgitada, alustas — ja silmapilkselt on temagi pea üle reelingu. 
Ja nii nad mõlemad kord karjuvad teineteisele midagi, kord kaovad nende mõlema pead 
reelingu taha. 

Kuid kõik muutub kiiresti, niipea kui läheneme sadamale Prantsuse rannikul: laev enam ei 
kõigu, hägusalt kollane väin on seljataga, paks härra, veel märg kui käsn, sööb juba midagi. 
Daam, kes istus keset laevalage lombis, hüüab juba lõbusa häälega tervitusi kaldalseisjaile. 

Poole tunni pärast kihutame juba raudteel Pariisi. 


Seekord ma satun Pariisi juhuslikult, mind meelitas sõitma üks prantslasi, tõendades, et 
see on lühim tee. Seetõttu ma kaotasin ilmaaegu ööpäeva. 


Minuga samas kupees sõitsid veel kolm meest, kõik nad olid prantslased, kõik nad sõitsid 
Pariisi, nähtavasti uut aastat vastu võtma. 


Uus aasta ei ole neile üheski suhtes õnnelik. 


Seni oli soe, kuid umbes kella neljast hakkas sadama lund, puhkes niisugune tuisk, et 
Pariisi tänavatel polnud mitte midagi näha. 

Minu reisikaaslased, kes olid kergetes uhketes riietes, vihmavarjudega, üleskeeratud 
pükstega, vaatasid murelikult aknast välja ... 


Ma olin kasvanud üles veendumuses, et prantslased on suur maailmarahvas. Nüüd, 
pärast oma ümbermaailmareisi, ei paku nad mulle enam huvi. 


Ma ei kavatse inglaste kombel rahvast maha matta, kuid selle rahvuse languse perioodi 
on juba tugevasti tunda. Seda on olnud ka varem, vana kodanlik kord on muide oma aja 
ära elanud ja kuskil ei ole seda suremist, elusalt roiskumist tunda nii nagu Pariisis. 


Mul tuli teist korda olla selles linnas, ligemalt tutvuda tulevase kultuuri inimeste tööga, 


nende inimeste juhtidega — Jauresi, Guesde'iga. Ma nägin, kuidas pulbitseb seal see 
tulevane elu, nägin nende inimeste reipust, jõudu ja usku. 


KOREA FOLKLOOR 
1. JÄNES 


Merekuningas jäi haigeks ja käiast arst teatas talle, et ainult jänese maks võib teda surmast 
päästa. 

Siis saadeti keta jänest püüdma. Keta hakkas ujuma, kuid sattus kalda lähedal õnge. 

Saadeti säga, kuid ka säga sattus õnge. 

Siis saadeti nastik. Kuid nastik sattus kaldal arbaa rataste alla ja litsuti puruks. 

Siis saadeti kilpkonn. 

»Sina Oled kuningas, ja ka meil on kuningas. Meie kuningas on suremas ning arst ütles 
talle, et kui ta ei saa süüa jänese maksa, siis ta ellu ei jää.” 

Tiiger kuulas ta ära ja käskis tuua jänese enda juurde. 

»»Mine selle kilpkonna järel: sind kutsub merekuningas,” ütles ta. 

Astub jänes kilpkonna järel ja usutleb, mida merekuningas temalt tahab. 

Kilpkonn jutustas talle, milles asi seisab. 

»Aga kui mul võetakse maks välja, siis ei jää ma ju elama?” 

»Seda ma ei tea,” ütles kilpkonn. 

»Noh, tead mis — mul on üks lonkur sugulane. Ta kaebab juba ammu, et ta vigase jala 
tõttu on elust tüdinenud. Teie kuningale on aga ükskõik, kelle maksa ta sööb — peaasi, et 
on jänese oma. Sa siis oota mind, ma lippan ainult sellesse metsa ja toon sulle otsekohe 
lonkava jänese. 

»»Mulle ükspuha,” ütles kilpkonn ja laskis jänesel minna. 

Jänes lippas metsa ja kadus kui tina tuhka. 
Kilpkonn ootas ja- ootas ning hakkas lõpuks oma valitseja juurde roomama. 


Kuningas sai teada, kuidas lugu oli, ja käskis tal roomata uuesti loomade kuninga 
juurde. 


Kilpkonn jutustas loomade kuningale, kuidas jänes tema juurest minema lippas. 
»»Noh, mine koju,” ütles talle kuningas, ,.ta jookseb sinu käest jälle ära, ma saadan ta 


usaldusväärsema saatjaga.” 
Jänes sai kuulda, et teda jälle otsitakse, ja ütles: 
»»No nüüd, kus ma niikuinii pean surema, hakkan ma hunhuusiks.” 
Ja jänesest sai hunhuus. 
Kord näeb ta, et mööda teed roomab kilpkonn. 
»»Kuhu sa roomad?” küsib temalt jänes. 
» Lähen teie kuninga juurde ütlema, et ta ennast enam ei tülitaks, sest meie kuningas on 
juba surnud.” 
Siis jooksis jänes kilpkonnast ette, ning kükitanud oma kuninga ette, ütles: 
»Ma kuulsin, suur kuningas, et sa tahtsid mind näha, siin ma olen.” 
»»Aga kus sa siiamaani olid?” 
»Ma käisin hiinlaste poolel oma 17-ndast põlvest 
venna juures,” 


»Aga miks sa tookord lippasid kilpkonna juurest minema?” 

»Ma ei läinud ilma loata, vaid vastavalt kokkuleppele, et minu asemele tuleb lonkur. 
Selle lonkurist venna juures ma käisingi.” 

Ja edasi?” 

»»Ei tulnud, ütles, et ei taha veel surra.” 

»Kui ei taha, siis lähed sina.” 

Sel ajal jõudis köhale kilpkonn teatega, et nende kuningas on juba surnud. 

Noh, kui surnud, siis surnud,” ütles tiiger ja laskis jänese autasuga minema. 

2. KOLM VENDA 


Elasid kord kolm venda. Nad läksid otsima žõn-šõni juurt, et rikkaks saada. Õnn naeratas 
neile, ja nad kaevasid välja juure, mille väärtus oli sada tuhat kešši. Siis ütles üks vend 
teisele: ,, Tapame oma kolmanda venna ara ja võtame tema jao endale.” Nii nad tegidki. 
Seejärel aga hakkas kumbki ellujäänud vend mõtlema, kuidas teist tappa. Nad jõudsid küla 
juurde. ,,Mine,” ütles üks vend teisele, ,,osta külast suljat (viina), mina aga ootan sind.” Kui 
vend oli külasse läinud, suljat ostnud ja sellega ootava venna juurde tulnud, ütles see endamisi: 
»Kui ma praegu tapan oma venna, jääb nii kogu sulja kui ka kogu juur minule.” Nii ta tegigi: 
laskis venna maha, sulja aga jõi ara. Kuid sulja oli mürgitatud, sest sellega oli tapetu tahtnud 
mürgitada oma venda. Nii surid nad kõik kolmekesi, väärtuslik Žõn-šõni juur aga mädanes ara. 


Sellest ajast peale ei otsi korealased enam ei juurt ega raha, vaid otsivad rohkem vendi. 


3. KAHEKSAKORDSELT ÕNNETU 


Inimesel on kaheksa õnne: esiisade õnnelik haud; hea naine; pikk eluiga; palju lapsi; palju 
vilja; palju raha; palju vendi; haridus. Kuid on inimesi, kellel ei ole ühtegi nendest õnnedest, 
ja siis hüütakse neid kaheksakordselt õnnetuteks — Phar-kebogi. 


Üheks selliseks oli ka Ninoran-dui, kelle isegi naine maha jättis. 

Ja siiski juhtus kord nii, et Ninoran-dui kohtas Dju-si nimelist noort, ilusat, rikast naist, kes 
hakkas Ninoran-duid armastama. Ninoran-dui hakkas ka teda armastama. Kuna aga 
kaheksakordselt õnnetute õnnetused kanduvad üle ka nendele,.kes neid armastavad, siis ei 
möödunud ka Dju-si kohtumine Ninoran-duiga niisama lihtsalt — Dju-si äriasjad hakkasid 
kehvasti minema, ta loomad lõppesid, ta põllud ei andnud enam saaki. 

Kõik lõppes sellega, et kui Dju-si kord üles ärkas, ei leidnud ta enam enda kõrvalt oma 


armastatud Ninoran- 

duid, ta leidis ainult tema kirja. Ninoran-dui kirjutas talle, et kuigi ta armastab Dju-sid 
kõigest südamest, jätab ta tema siiski maha, sest midagi peale õnnetuse ei saa ta talle 
anda. 
Lugenud kirja läbi, puhkes Dju-si kibedasti nutma, sest ta armastas Ninoran-duid, 
mitte aga oma vara, mida ta sellest hetkest peale hakkas vihkama; ta jagas kõik 
kerjustele ja lahkus oma senisest elukohast. Ta läks nuttes mööda orgu ja mõtles: ,,Kui 
mul oleks nii palju leiba, et sööta kõiki näljaseid, ja nii palju raha, et anda kõigile, kes 
seda vajavad, siis ei oleks enam maa peal häda!” 

Kui ta niimoodi mõtles, märkas ta korraga enda ees härja seljas sõitvat ilusat tugevat 
meest, kes oli ehitud lillede ja viljapeadega. Mees peatas härja ja ütles talle: 


»Hakka mind armastama, saa minu naiseks.” 
»Ma armastan juba ühte kaheksakordselt õnnetut ega saa armastada kedegi peale tema. 
Kui sa aga soovid, saame vennaks ja õeks,” vastas Dju-si. 
Nad vennastusid nende maa kombe järgi: lõiganud sõrme kätki, kirjutasid nad verega 
oma nimed rõivahõlmale, seejärel lõikasid nad nimedega kohad välja, vahetasid need 
omavahel, peitsid nimega riidetükikesed põue ja läksid kumbki oma teed. 

Pikast teekonnast väsinud, läks Dju-si viljapõllule puhkama, heitis sinna pikali ja jäi 
magama. Unes nägi ta hõbedaselt valge näo ja juustega vanameest, kes talle ütles: ,,See 


inimene, keda sa kohtasid härja seljas ja kellega sa vennastusid, olin mina. Mina olen 
oru vaim. Ma tean su soovi. Siin on sulle kotike riisi — ühest terast on küllalt, et isegi 
kõige suurem pada saaks riisi täis. Ja kui palju riisi sa ka ei võtaks sellest kotikesest, ei 
saa see kunagi tühjaks!” Seda öelnud, kadus vanake, ja Dju-si ärkas. Tema kõrval oli 
väike riisi-kott. 

Dju-si võttis koti ja sammus edasi. Org lõppes ja Dju-si hakkas üles: minema mööda 
kõrge mäe nõlva. Mäeharjal kasvas suurepärane tihe mets, mille keskel seisis onn. Noor 
ilus puuraidur istus onnis köidetule ees ja keetis katlas vett. 

»Mida sa sinna vette paned?” küsis Dju-si, kui ta oli teretanud ja onni sissekäigu juurde 
seisma jäänud. 

»»Mul ei ole sinna midagi panna,” vastas puuraidur, ,,sest mul ei ole ei tšumiisi ega riisi.” 

Siis astus Dju-si onni, võttis kotikesest ühe riisitera ja viskas selle katlasse. 
Kätel täitus otsekohe riisiga ja puuraidur koos Dju-siga sõid sellest kõhud täis. Pärast 
õhtusööki ütles puuraidur Dju-sile: ,, Hakka mind armastama ning saame meheks ja nai- 
seks.” 
»Ma ei saa sind armastada, sest armastan oma meest, kaheksakordselt õnnetut, aga kui sa 
tahad, siis saa minu vennaks,” vastas talle Dju-si. Puuraidur nõustus ja nad vennastusid. 
Varsti pärast seda saabus öö ja Dju-si jäi sügavasti magama. Ta nägi unes hõbedaselt 
valge näo ja habemega vanameest, kes istus hiiglasuure tiigri seljas. 

»Puuraidur, kes sinuga onnis õhtust sõi, olin mina. Mina olen mägede vaim. Ma tean 
sinu soovi: võta see tükk kulda, ja kui palju kilde sa tema küljest ka ei raiuks, ei vähene 
see kullatükk kunagi!” 


Vanamees kadus, Dju-si aga ärkas üles. Polnud enam puuraidurit ega onni, kuid Dju-si 
kõrval oli tükk kulda. 

»Nüüd ma tean, mis mul tuleb teha,” ütles Dju-si üles tõustes. ,,Ma ehitan sellele kohale 
terve linna! Minu juurde hakkavad igalt poolt tulema näljased ja kõik need, kes vajavad 
raha. Nende hulgast leian ma üles ka oma kaheksakordselt õnnetu.” 

Nii Dju-si tegigi. Tema juurde tulid kõik kerjused, kõik näljased ja vaesed. 

Tema ootused täitusid — kord tuli tema juurde ta mees Phar-kebogi. 

Kui Dju-si meest nägi, ruttas ta tema juurde ja heitis talle ette, et Phar-kebogi oli teda 
maha jätnud. Phar-kebogi tundis Dju-si ära ja oli muidugi samuti õnnelik. Dju-si võttis 
Phar-kebogilt vande, etta ei jäta teda maha ega lähe tema juurest enam ära. Pärast seda 


elasid nad väga õnnelikult, söötes ja jootes kõiki vaeseid, kes nende juurde tulid. 

Kord lõppes Dju-sil kogu raha, ja selle järele tuli sõi ta teise linna, et vahetada 
kuld raha vastu. 

Dju-si andis oma kullatüki mehele ja palus, et ta raiuks sellest rohkem kilde ja 
vahetaks need rahaks, et poleks vaja nii sageli linna sõita ega teineteisest lahkuda. 

Phar-kebogi pani kullakoorma eesli selga ja asus linna poole teele. 

Teel tuli minna üle oja. Kuna aga Ninoran-dui oli kaheksakordselt õnnetu, siis 
juhtuski nii, et just sel ajal hakkas tugevasti vihma sadama, mis muutis väikese oja 
suureks jõeks, millest läbi minnes eesel koos kullaga uppus. 

»» Ei!” hüüdis õnnetu meeleheitel, ,.nii ei või see ena edasi kesta, ma toon juba liiga 
palju õnnetusi sellel naisele! Kas ma päästan tema kulla või hukkun ka ise koos 
sellega!” 

Ta viskus vette ja uppus. Dju-si ootas kaua Ninoraa dui-d, ei kannatanud lõpuks 
välja ja läks teda otsima. 

Kui ta jõudis oja äärde, oli veepind selles juba alanenud. Kaldal nägi Dju-si nii kulda 
kui ka surnu Nimoran-duid. Miski ei suutnud enam Dju-sid lohutada. Ta läks ja nuttis. 
Ta nuttis taga oma kallist kaheksa-kordselt õnnetut, nuttis kõikide õnnetute ja kõikide 
kaheksakordselt õnnetute pärast. Kui ta jõud otsa lõppes, istus ta maha, ja surigi nuttes. 
Tema pisaratest aga hakkas sellel kohal voolama allikas, mida nimetataksegi ,,pisarate 
allikaks”. Keegi kaupmees sõitis linma asju ajama, eksis teelt ja sattus just sinna kohta, 
kus lamas surnud Dju-si. Nähes naist, ronis ta oma maa konnmbe järgi lugupidamise 
märgiks hobuse seljast maha ning möödus temast jalgsi. Möödudes ta märkas, et naime 
lamab liikumatult, kuid lähemale tulnud ja veendunud, et naine on surnud, kaevas ta 
haua ning mattis naisse maha. Varsti pärast seda leidis ta jälle oma tee, jõudis 
õnnelikult linna ja korraldas õnnestunult oma asjad. Pidades oma edu põhjuseks tema 
poolt maetud naist, sõitis ta tagasiteel jälle tema hauale ning pidas oma maa kombe 
kohaselt peied. Jõudnud koju, jutustas ia kodustele ja tuttavatele juhtunust ning oma 
edust asjaaajamisel. Teised kaupmehed, tema sõbrad, kes sõit- 

sid linna oma äriasjus, külastasid samuti Dju-si hauda ia pidasid Dju-si mälestuseks 
peiesid. Ka neid saatis õnn. Kaupmehed teistest maakohtadest, saanud sellest teada, 
sõitsid samuti Dju-si haua juurest läbi ning ka nende asjaajamised olid edukad. 

Kord sattus keegi õnnetu juhuslikult Dju-si hauale. Ta kurtis kibedasti nuttes oma häda 


ja uinuski niiviisi haual magama. Unes ilmus talle noor, ilus, üleni valges riides naine 
ning nuttis koos temaga, ja rahustades teda ütles: 

»-Joo sellest lättest — temas on puhas vesi, sest tema allikaks on õnnetute pärast valatud 
pisarad. Kui sa oled joonud, sinu häda väheneb, sest sa hakkad armastama kõiki teisi 
õnnetuid, nagu armastas neid see, kelle pisarad selle allika tekitasid.” 

Dju-si haual hakkasid käima teised õnnetud ja Dju-si haua kuulsus kasvas üha rohkem. 

Vastavalt maa seadustele püstitati tema hauale sammas pealkirjaga ,,vooruslikule 
naisele”. 


Kuulsus aga kasvab ühtesoodu, sest see, kes selles hauas puhkab, armastas õnnetuid, 
neid aga tekib maailma üha rohkem ja rohkem. 


4. KANTHEGANI KIVIHUNNIKUD 


Tsumuani dünastia valitsemise ajal elas Tumangangi jõe lähedal Audi linnas 
kaheksakümneaastane vanamees Kanthegan. 

Ta oli ennustaja ja teadis, et on elanud ainult poole oma eluajast. Kanthegan oli väga 
õpetatud mees, kuigi tegeles alati põllumajandusega. Kui ta oli saanud kaheksakümne 
aastaseks, jättis ta kõik tööd maha ja tegeles ainult sellega, et käis õngega jõel kala 


püüdmas. Kuna ta aga ei pannud õngele mingit sööta, siis kala ei näkanud. 
Nii kestis see kolm aastat. 


Siis ütles Kanthegani naine mehele: 
»»sa oled tobedaks jäänud, vanamees, ja ma ei taha sinuga elada. Anna mulle lahutus.” 
Kanthegan nõustus ja andis naisele lahutuse. 

Kuid siis juhtus järgmine lugu. 


Keiser, saanud kuulda, et keegi vanamees püüab juba kolm aastat ilma söödata kala, 
hakkas tema vastu huvi tundma ja kutsus ta enda juurde. 


»Miks sa püüad kolm aastat kala ilma söödata?” 
»»Sellepärast, et ma teadsin, et sa kutsud mind enda juurde.” 


Keiser hakkas temaga juttu ajama, märkas, et ta on tark ning arukas, ja määras ta 
oma esimeseks ministriks. 


Siis tuli Kanthegani endine naine tema juurde ja hakkas paluma, et mees ta jälle enda 
juurde võtaks. 


»Ei,” vastas Kanthegan, ,,sõbra headeks päevadeks leian ma alati, kui mul aga olid 
halvad päevad, ei olnud sa mulle sõber. Kuid olgu pealegi, üht-teist ma sinu heaks 


teen.” 


Ja ta käskis tee äärde laduda hunniku kive pealkirjaga: 

»Teekäija, tuleta «meelde minu naist, ütle — nurjatu naine ja sülita.” 

Sellest ajast peale iga korealane, kes möödub niisugusest kivihunnikust, sülitab 
alati ja ütleb: 

» Olgu neetud nurjatu naine!” 


Korea naised muide ei usu seda legendi ja seletavad tee ääres rohkesti leiduvate 
kivihunnikute olemasolu sellega, et korealased korjavad neid kive oma kivistelt 


põldudelt. Et aga neil oleks lõbusam neid kive tassida, siis mõtlevadki nad igasuguseid 
rumalusi välja. 


5. KUNSTNIK 


Koreas elas kunstnik Kim Ton-Tšuni. 
Ta oli kuulus, kuid unistas veel rohkemast. 
Kord nägi ta unes kaheksakümneaastast valget vanameest, kes talle ütles: 


»»On olemas taevane jõgi. Ta on õrnem taevast ja selgem kõige puhtamast maisest veest. 
Et näha tema voolu, peab igal öösel suunama pilgu taevasse, ja värvitoon, mis algab selle 
koha taga, kuhu langeb Orioni punakas helk, ongi selle jõe värv. Joonista see 

Jõgi, ja niisugune pilt toob õnne kogu Koreale. Kuid see pilt maksab su elu.” 

Kim ärkas, ootas kannatamatult, kuni jõudis öö, ja hakkas siis otsima taevase jõe värve. 

Algul ei näinud ta midagi. Taevas oli kord tume, kord sinine, ja ainult tähtede juures, mis 
olid suured nagu kastepiisad, oli nagu kahvatum ning heledam. Vahel kerkis Orioni õrnast 
kumast valgustatud kuu ja selle säras kustusid tähed ning kahvatus taevas. 

Kuid see kõik polnud see õige. Alles pärast pikaajalist pingutust tabas Kimi silm teisi, 
otsekui liikuvaid taevaosakesi. 

Ja ta pilk muutus niivõrd teravaks, et võis näha taevas seda, mida veel ükski surelik polnud 
näinud. 

Ja kui Kim niimoodi tardunult istus, siis räägiti, et tema hing on eraldunud ihust ning käib 
taevas jalutamas. 

Kimi töö edenes aeglaselt. 

Möödusid kuud ja aastad. 


Kord istus Kim jälle niimoodi taevasse vaadates, ja tal oli jäänud tabada veel viimne 
läigatus, kui korraga kadus nii taevas kui ka ümbrus. 


Kim jäi pimedaks, ja kui hommikul tema juurde tuldi, leiti ta surnuna. 


Tema maal viidi aga keisri juurde, kes kutsus õpetlased kokku ja küsis: 
»Mida see tähendab?” 


Õpetlased pidasid kaua nõu ja vastasid siis keisrile: 

»»See ei tähenda midagi.” 

Ning maal visati arhiivi. 

Kuid üks hiina tark ütles Hiina keisrile: 

»Kuulus kunstnik Kim Koreas on maalinud pildi, selle pildi peab iga hinna eest ära ostma.” 


Hiina keiser saatis saadikud Souli, ja kui Korea keiser sai teada, milleks saadikud on tulnud, 
andis ta neile maali tuhande keši (kahe rubla) eest. 


Koos altkäemaksuga Korea ministritele läks maal maksma kolmkümmend tuhat kešši 
(kuuskümmend rubla). 


»» Milleks teile seda rämpsu vaja on?” küsisid Korea ministrid, peites raha oma suurtesse 
taskutesse. 

»Milleks? Andke korraks õng siia.” 
Ja kui õng heideti pildi juurde, hüppas sellest välja elus kalake. 


»Nägite?” küsisid hiinlased. ,,Te müüsite ära oma maa Õnne.” 


Ja sellest ajast peale hakkas Hiinamaa rikastuma, Korea aga laostuma, ja muutuski nii 
viletsaks, nagu ta on praegu. 


6. PAK 


Kord elas vaene noormees, kelle nimi oli Pak. Tal ei olnud isa, ema ega sugulasi. Ta 
elatus sellest, et lõikas sirbiga kõrget soorohtu, mis kasvas järve ääres, ja müüs seda 


kütteks. Tema andis rohtu, temale anti natuke tšumiisi. Kord kui Pak lõikas rohtu, jooksis 
tihnikust välja hirv ja ütles inimese häälega: 


»»Peida mind ära; Pak, jahimees ajab mind taga!” 
»Kuhu ma su peidan?” küsis Pak. 


»Peida mind sellesse rohukuhja, mis sa oled lõiganud.” 


Pak peitis hirve ara, kattes tema ja ta sarved rohuga. Peagi jooksis sinna ka jahimees 
ning küsis ähvardavalt Paki käest: 


Kus on hirv?” 


Pak ei kartnud teda sugugi ja küsis omakorda jahi mehelt: 
»Hirv? Mis on hirv?” 


Jahimees ei hakanudki rohkem rääkima inimesega, kes pole kunagi hirve näinud ega 
tea, mis on hirv, ja jooksis edasi. 


»Ma tänan sind ja tahan sulle samuti teene osutada,” ütles hirv. ,,Sa said just täna 
kuueteistkümne aastaseks ning oled nüüd täisealine ja seepärast on aeg mõelda 
abiellumisele. Muide, just täna laskuvad sellesse järve, nii nagu alati üks kord aastas, 
kaheksa taevaneidu, et järves supelda. Peida ennast põõsastesse ja vaata, kes sulle kõige 
rohkem meeldib — võta selle seelik ning peida ära ja pea meeles, et sa ei anna, hoolimata 
kõigist ta palvetest, seda seelikut enne tagasi, kui teil pole 

kolme last! Pea meeles veel üht asja: kui sa vajad millegipärast mind, siis ainult 
hüüa mind kolm korda: ,,Hirv, kutsun sind!” 

Öelnud seda, kadus hirv metsa, rõõmus Pak aga peitis enese põõsastesse. Ja oli ka 
viimane aeg, sest vaevalt oli ta end ara peita jõudnud, kui kaheksa imekaunist valgetes 
riietes neidu laskusid järve äärde. Alla jõudnud, võtsid nad riidest lahti ja hakkasid 
suplema, mängides üksteisega selges järvevees. 

Pak valis endale kõige noorema ja peitis ettevaatlikult tema seeliku ära. Otsekohe pärast 
seda ütles üks neiu ärevalt: 

» Tundub, nagu oleks siin lähedal inimene, lendame parem siit ära!” 

Ja kõik neiud tormasid otsekohe kaldale, panid end riidesse ning kadusid pilvedesse. 
Ainult kaheksas jäi maha, sest ta ei leidnud kusagilt oma seelikut. Siis ilmus põõsastest 
Pak ja ütles talle: 

»»Mina võtsin sinu seeliku, sest hakkasin sind armastama ja tahan, et sa saaksid minu 
naiseks, kui sa nõus oled.” 

Neiu oli nõus, sest Pak oli ilus ja meeldis talle, kuid ta küsis oma seelikut tagasi. Pak ei 
andnud, ning neist said mees ja naine. 

Kui saabus öö, küsis naine mehelt: 

»Aga kus on siis sinu maja?” 

»»Minu maja? Siin on mu maja,” ja Pak näitas kõrkjatele ning järvele. ,, Minu peavarjuks 
on sinine taevas, seinteks — need mäed; see mäekuru aga on minu aken.” 

Ja Pak juhatas naise mäekuru juurde, kust paistis vaibakirjaliste Korea mägede kaugusse 
hajuv panoraam. 


»»Maja on hea,” ütles naine, ,,aga kui sajab vihma, laseb su katus läbi?” 

»Seda küll,” vastas Pak, ,,aga kui vihm üle läheb, kuivavad mu riided ära ja ma 
soojendan ennast suure päikese tule ääres!” 

»»Maja on hea,” kordas noor naine, ,,kuid mitte täiesti.” 

Niimoodi vesteldes jäid nad otse aasal magama, 

järgmisel päeval aga ärkas Pak õnnelikuna suures, rikkas fansas. Ta tõusis üles ning läks õue 
ja nägi suur et tema fansa on kivikatusega; fansa juures on suur Õu ehitistega, ait täis 
tšumiisi ning riisi, varikatuse all aga tohutu suur korea härg, kes närib laisalt maisiteri. 
»»See on mu pulmakink sulle,” ütles naine ja küsis igaks juhuks: ,,Kas sa ehk annad nüüd 
mulle kätte mu valge seeliku?” 

»Ei, ei, mu armas naine, ei anna,” vastas Pak. Ja nad lakkasid elama rõõmsalt ning 
õnnelikult. Möödusid mõned aastad. Neil oli juba kaks poega, kui Paki naine kord jälle 
palus, et Pak unnaks talle seeliku tagasi. Ja Pak nõustus, sest ta arvas, et naine armastab 
teda, ja lõpuks — kuhu võikski ta nüüd minna oma laste juurest? Ja ta andis talle seeliku 
kätte. Kuid järgmisel päeval ärgates nägi ta ainult oma järve! Naine, lapsed, maja ühes 
kõrvalehitustega, alati vilja täis ait — kõik oli kadunud nagu unenägu. Siis hüüdis Pak 
pahaselt: 

» Nüüdsest peale ma enam naisi ei usu!” 

Kuid see oli muidugi nõrk lohutus. Tema õnneks tuli talle samas meelde hirv ja ta kutsus 
teda, hüüdes kolm korda: 

»»Hirv, kutsun sind!” Hirv ilmus otsekohe tema ette ja ütles: ,,Parem oleks, Pak, kui sa minu 
sõnad oleksid hästi meeles pidanud. Kuid olgu pealegi, ma aitan sind. Võta need kolm 
kõrvitsaseemet, istuta nad kohe maha, homseks kasvavad nad taevani. Nende kaudu ronid sa tae- 
vasse, tingimusel, et sa ei vaata alla.” 

Hirv kadus, ja kolmest seemnest kasvasid väädid järgmiseks päevaks tõepoolest taevani. 
Pak hakkas taevasse ronima, kuid unustas jälle hirve käsu ning vaatas alla, ja kõrvitsad 
kadusid jalamaid. Pak aga kukkus maha. Oli hea, et ta polnud veel kuigi kõrgele jõudnud, 
muidu oleks ta murdnud oma käed ja jalad. Jäi üle ainult üks pääsetee — jälle hirve 
kutsuda. Hirv ilmus ja ütles seekord vihaselt: 

»»Küll sina, Pak, täidad halvasti käskusid! Annan sulle veel kolm samasugust seemet, kuid 
pea meeles need on viimased ja sa ei näe mind enam!” 

Pak istutas jälle kolm kõrvitsaseemet mulda, hommikul aga, kui kõrvitsapuud olid kasvanud 
taevani, hakkas Pak ronima ega vaadanud enam enne alla, kui jõudis taevasse. 

Jõudnud sinna, istus Pak sinisele maapinnale puhkama; lähedal märkas ta toredat fansat 
hulga kõrvalhoonete, aitade ja tohutu suurte puuviljaaedadega, mida piiras tara. Puhanud, ronis 
Pak üle tara aeda ja nägi seal oma suureks rõõmuks oma kahte armsat poega. Pakki nähes 


jooksid lapsed tema juurde, teretasid lõbusalt ja ruttasid siis ema poole, hüüdes talle rõõmsalt: 

»lsa tuli, meie isa tuli!” 

Ema ei uskunud ja vastas neile kurvalt: 

»Kuidas võib teie isa tulla maa pealt taevasse?” 

Kuid meest nähes muutus ta rõõmsaks ja ütles: 

»Ära ole mulle kuri, sa oled ise süüdi, ma armastasin ja armastan sind endiselt, kuid see oli 
minu isa tahe, et ma nõuaksin oma seelikut, sina aga ei oleks pidanud seda mulle andma.” 

Samal ajal tuli fansast välja vanamees: see oligi Paki naise isa. 

»»See on mu mees,” ütles tütar isale ja viis mehe oma isa juurde. 

Vanamees just väga ei rõõmustanud uue väimehe üle. 

»»Või mees!” torises ta, ,.kui ta oli nii nupukas, et oskas ronida taevasse, olgu siis ka nii 
nupukas, et ronib maa peale! Mis seal rääkida, osav poiss! Aga siiski ei saa sa siit mu tütart nii 
lihtsalt maa peale tagasi viia. Sul tuleb enne mõistatada kaks minu ja üks minu vanema väimehe 
mõistatus, siis kui kõik minu poisid tulevad töölt Okonšante juurest. Aga et mitte aega kaotada, 
hakkan ma sind juba proovima: ma peidan enese ära, sina aga otsi mind üles.” 


»Kui lähed õue, näed sa kukke, kes siblib sõnnikuhunnikus, — see ongi isa,” sosistas naine 
Pakile. 


Pak läks õue, nägi kukke ja ütles talle: 

»Mis lõbu pakub teile, äiapapake, sõnnikus siblida?” 

Kukk moondus naise isaks ja ütles: 

»Mis siis ikka, seekord arvasid ara, eks näe, kuidas sa küll teisel korral ära arvad!” 

»Nüüd on tal musta rasvase orika kuju, seal, tolle aida taga,” sosistas naine Pakile. 
Pak läks aida taha ja ütles mustale orikale: 


»Mis lõbu pakub teile, äiapapake, omaenese aita õõnestada?” 
Samal hetkel muutus orikas jälle äiaks. 


»Hästi, ka seekord arvasid sa ära. Vaatame, kuldasi sa aga minu vanema väimehega 
hakkama saad!” 

Peagi tulid koju ka kõik teised vanamehe seitsme tütre mehed ja ai tegi kõige vanemale 
ettepaneku anda Pakile mingisugune mõistatus. 

»Ma lasen noole lendu,” ütles vanem väimees, ,,aga ,. tema, Pak, argu lasku sel kukkuda ei 
taeva ega maa peale...” 

»Pole viga, saame hakkama,” sosistas naine mehele. 

Ja niipea kui vanem väimees noole lendu laskis, ,,muutus Paki naine pistrikuks ja haaras 
noole. Seda nähes muutus vanem väimees omakorda kotkaks ning hakkas pistrikku taga 
ajama. Pistrik nägi, et tal pole kotka käest pääsu, ja laskis noolel kukkuda, just sellel köhal, 
kust parajasti möödus ühe aadelkonna peamehe poeg. 

»»Noh, näed sa,” ütles vanem väimees, kui oli jälle inimeseks muutunud, ,,minu nool 
kukkus maa peale ja me ei anna sulle naist tagasi!” 

»ütle, et nool ei kukkunud mitte maa peale, vaid sattus aadelkonna peamehe poja kuklasse,” 
sosistas naine Pakile. 

»»Noh, sel juhul,” ütles vanem väimees jälle, ,,pead sa kokkuleppe alusel andma noole minu 
kätte, seepärast mine maa peale ja too ta siia.” 

»Palu nendelt hobust. Kui sulle hakatakse pakkuma ilusaid hobuseid, palu väikest, 
karvast, küürakat hobust — soerd-hobust, ta seisab tagumises latris.” 

Nii Pak tegigi, hoolimata vanamehe ja väimeeste pilgetest ning teravustest, et tema valik on 
langenud niisugusele, mitte kellelegi vajalikule soerdile. Kuid see hobune oli imehobune: kui 
Pak oli tema selga istunud, laskus ratsu kergelt ja rahulikult taevast otse aadelkonna peamehe 
maja juurde. Poja surma puhul olid seal kõik sügavas leinas ja nutsid valjusti 

»Mis on juhtunud?” küsis Pak nutjailt. 

» Oli meil elav, lõbus ja terve pojuke, aga nüüd, just enne sinu tulekut, kukkus maha ning 

suri!” Keegi sugulastest polnud noolt märganud, sest see oli väga peenike ja üleni 

tunginud noore aadliku kehasse. 

»Pole viga, teie poeg ei ole surnud, ma äratan ta ellu, kuid selleks peate te kõik 
lahkuma ja jätma mind temaga üksi.” 

Jäänud üksinda, tõmbas Pak peene noole ettevaatlikult välja, ja surnu ärkas kohe ellu. 
Nüüd algas majas rõõmupidu. Pak tahtis selsamal päeval sõita taeva tagasi, kuid rõõmsad 
vanemad ei lasknud niisugust kallist külalist mitte kuidagi ära ja pidutsesid temaga kolm 
päeva. Neljandal päeval ütles Pak, et ta peab sõitma; jätnud külalislahke pererahvaga 
hüvasti, istus ta oma karvase hobuse selga ja kadus pilvisse. 


»»Siin on sinu nool,” ütles ta vanemale väimehele. 

Polnud midagi parata, tuli kinni pidada kokkuleppest ja lasta Pak koos naisega maa peale. 
Kuid kõik sugulased hakkasid Pakki veenma, et ta jääks elama siia, taevasse. 

»Mis sa teed seal maa peal,” laususid nad. ,,Sul pole seal sugulasi ega sõpru. Siin aga, kui 
jääd meie juurde, leiame sulle Okonšante juures koha, ja sa jääd rahule.” 

Pak mõtles, pidas naisega nõu, ja nad otsustasid igaveseks taevasse elama jääda. 

Oodates töökohta, sõitis Pak ringi oma naisega, kes oli Okonšante juures teenistuses. Nad 
sõitsid draakoni seljas ja tema naine külvas marmorist piserdusnõust vihma, sinna, kus seda 
maa peal vaja oli. Kui nad lendasid Korea köhal, ütles Pak alla osutades: 

»Seal on Korea! See on Sõul, see aga Phjöngjando provints, aga näe seal on ka meie armas 
järv! Kuidas on ta sellest ajast saadik kokku kuivanud: kalla oma piserdusnõust temasse 
rohkem vett!” 

Naine täitis tema palve, kuid Pak palus teda mitte kitsi olla. Naine valas veel, kuid Pakile 
oli ikka veel vähe; ta haaras piserdusnõu naise käest enda kätte, ja kord niimoodi nalja tehes 
ning vallatledes pillasid nad selle maha. Piserdusnõu kukkus vulkaani avausse, vul- 

kaan kustus ja tema kraatrisse tekkis Suure Draakoni järv, kust sellest ajast peale hakkasid välja 
voolama kolm jõge: Amnok, Tumangang ja Sungari. Suur Okonšante ei vihastanud oma 
lemmiku — Paki naise — peale, kuid ei andnud talle enam tööd ega mingit ametit ka tema 
mehele. 

Ta ütles: 

»Neil on selletagi küllalt tegemist.” 

Nende tegevuseks aga oli — armastada teineteist. 

Nii elavad Pak ja tema naine tänapäevani taevas. 


7. MÕISTATAJA 


Oli kaks sõpra: Tori (kivi) ja Tutebi (kärnkonn). 

Nii kutsuti neid lapsepõlves ... 

Tutebi oli suursuguste vanemate poeg, Tori aga lihtsate inimeste laps. 
Tutebi oli andekas, Tori aga lihtsameelne ja kohmakas. 

Tutebi narris tihti Torit, kuid ometi armastas teda. 

Kui nad olid õppimise lõpetanud, ütles Tutebi Torile: 


»Sest pole midagi, et sa ei ole suursugusest soost, ma aitan sul karjääri teha.” 

Tutebi talitas järgmiselt. 

Kui tema isa läks külla, peitis ta ära isa lemmik-mõõga. 

Kui isa tuli tagasi ja kuulis mõõga kadumisest, pidi ta poja peaaegu maha lööma. 

Kuid poeg ütles: 

» Ära kurvasta, isa, mul on sõber, kellel on erakordne anne mõistatamiseks.” 

Seejärel läks ta Tori juurde ja teatas talle, mida ta isale oli rääkinud. Ta ei unustanud 
ütlemast ka seda, kuhu oli peidetud mõõk. 

Kui Tutebi isa kutsus Tori enda juurde ja küsis: 

»Kas sa suudad ara arvata, kus on minu mõõk?” 

Siis vastas Tori: 

»Suudan.” Ning näitas, kuhu mõ6k oli peidetud. 

Tutebi isa andis talle raha ja lubas tema eest hea sõna öelda. 

Samal ajal kadus Hiina keisril riigipitsat. Hiina keiser kirjutas Korea keisrile ning palus teda, 
kui tal on mõistataja, saata see otsekohe tema juurde. Siis jutustaski Tutebi isa Korea keisrile 
Torist. 
»Talle tuleb enne korraldada eksam,” ütles keiser. 
Kui Tori oli köhale toodud, näitas keiser suletud laekale ja ütles: 
Noh, mõistata, mis on selles laekas?” 
,-Oh, Tutebi!” ütles Tori etteheitvalt ohates. 
Õige, Tutebi,” ütles keiser ja näitas kõigile laekasse suletud kärnkonna. 
» Tema kõlbab,” ütles keiser ja käskis Toril sõita Hiina keisri juurde. 
»Nüüd olen ma küll kindlasti kadunud,” mõtles Tori teel olles, ,ja Hiina keiser raiub mul 
pea maha. Ah seda Tutebit, osutas mulle aga teene.” 
Jõudnud Pekingi lähedale, istus Tori puu alla puhkama. 
Puu otsas istus linnuke ja laulis: ,,Tšhõ-tšhu, tšhõ-tšhu.” 
Ja sellest ajast peale Toti ainult kordaski: ,,Tšhõ- tšhu, tšhõ-tšhu.” 
Kui ta toodi keisri ette, oli ta niivõrd veendunud oma surmas, et küsimusele: ,,Kus on 
riigipitsat?”, vastas ainult: 
»» Lšhõ-tšhu, tšhõ-tšhu.” 
Ning korraga langes üks õukondlastest põlvili ja tunnistas, et see oli tõepoolest tema, kes 
pitsati varastas. 
Asi oli selles, et tolle õukondlase nimi oli just Tšhõ-tšhu. 
»»va oled tõesti meister mõistatamise alal ja ma jätan su oma õukonna juurde,” ütles 


keiser. 
Tori ei tundnud selle üle sugugi head meelt, sest varem või hiljem oleks tema teadmatus 


välja tulnud. 
Seepärast palus ta end koju lasta, põhjendades seda sellega, et seal on tema naine ja 


omaksed. 

»»See ei puutu minusse,” ütles keiser. 

»»Kuid mirmsse see puutub,” vihastus Tori. ,, Ning kõige põhjuseks on minu nina, millega 
ma haistan, kuhu. miski on peidetud. On parem, kui mul seda ei ole!” 

Ja ühe käeliigutusega lõikas ta oma nina ara. 

»Nii, nüüd olen ma samasugune loll nagu teie kõik,” ütles Tori. 

Keiser tahtis teda juba surma mõista, kuid mõtles siis ümber ja laskis tal koju minna. 

Pärast seda naerdi Torit, kuid tema arvas, et Hiina keisrist lahti saada ainult nina kaotusega 
— see ei ole suur hind tutvumise eest temaga. 


8. NEN-MOI (kannikeste s00) 


Elas Soulis keegi So-sõn-dui nimeline riiklik hindaja. Ta oli väga vaene. Kord läks ta 
mööda tänavat ja nägi kahte noorukit, nimega Ni-tonon, kes karjus: 
»Loradi, toradi (salatijuur)! Kimp maksab üks kešš.” 
So-sõn-dui kui hindaja tundis otsekohe ara, et see pole toradi, vaid väärtuslik Žõn-šõn. 
»Ma ostan sult terve korvi, tule minuga kaasa.” 
Ni-tonon viis korvi tema koju, ja kuna selles oli sada kimpu, siis saigi ta nende eest sada 
kešši. 
Seejärel andis So-sõn-dui talle lõunat süüa ning laskis tal koju minna, öeldes 
hüvastijätuks: 
»Kui sul on veel seda juurt, siis too, ma ostan kõik ära..” 
»»On, niipalju kui soovid, me küll ei istuta seda, aga ta on kogu meie juurviljaaia 
lämmatanud.” 
»»100 kõik.” 
Ni kandis talle neid juuri terve kuu, kuni oli toonud ära viimase, ja Šo täitis nendega 
kõik oma panipaigad. 
Müünud juured maha, sai Šo nende eest 30 miljonit lani. 
Ta küsis Nilt: 


»»Kui suur on su pere?" 

»Ema ja mina,” vastas Ni. 

»»Kui sa tahad, annan ma sulle oma tütre naiseks,” 
»Mis siis ikka, anna,” nõustus Ni. 


Ni asus koos oma emaga elama Šo juurde ja tegi pulmad. 

Kuid Ni oli väga lihtne mees ja ta noor naine pahandas tema peale. 
»Sinuealised inimesed mängivad täringut, kurameerivad tantsijataridega, sina aga istud 
nagu kott kogu aeg kodus.” 
Ja äi ütles talle: 
»Jah, see on õigus — sa peaksid minema ja end lõbustama. Siin on sulle sada lani (kümme 
tuhat kešši).” 
Ni läks linna, käis selle otsast lõpuni läbi ja tuli tagasi. Ta oli kulutanud kõigest kaks 
kešši, mille eest oli ostnud kaks kausitäit lapšaad. 
Naine oli meeleheitel, et talle on juhtunud niisugune mees, kes ei oska kulutada üle kahe 
keši. 
Kuid aja jooksul hakkas Ni harjuma. Ta kulutas juba kuni tuhat lani ühe õhtuga. 
Siis ütles talle ai: 
»»sa oled juba kulutanud kümme tuhat lani. Nüüd sõida Hiinamaale, osta sealt hiina siidi, 
ja me teeme head äri.” 
Ja äi andis talle ostudeks kümme miljonit lani, 
Ni võttis raha, sõitis Hiinamaale ja andis selle raha esimesele ettejuhtunud tantsijatarile. 
Seejärel tuli ta tühjade kätega koju tagasi. 
»Mis sa tegid, mu poeg?” 
»» Andsin raha tantsijatarile, aga kui sa annad mulle veel kümme miljonit lani, siis ostan 
ma siidi.” 
Äi andiski. 
Ni sõitis Hiinamaale ja andis jälle raha samale tantsijatarile. 
Jõudnud koju, ta ütles: 
»Ma andsin jälle raha tantsijatarile, aga kui sa nüüd annad mulle kümme miljonit lani, siis 
ostan ma siidi.” Šol ei olnud enam raha. Ta võttis salaja riigikassast kümme miljonit ja andis 
need väimehele. Ni sõitis ära ja andis jälle raha samale tantsijatarile. , Nüüd aga,” ütles Ni 
talle, , jää hüvasti, me ei näe enam kunagi teineteist.” 
»Sa tegid mulle nii rikkalikke kinke, et ka mina tahaksin sulle midagi mälestuseks 
kinkida,” ütles tantsijatar Nile. Ta tõi nähtavale kõik oma ehted ja ütles: 

Kirstu nurgas oli lihtne sinine rusikasuurune nelja auguga kivi: üks auk oli suurem, 


ülejäänud kolm — väiksemad. 

» Seesama kivi annagi mulle,” ütles Ni. 

»Sinu õnn — sa valisid mu kõige väärtuslikuma asja. Näed, kivil on kiri ,, Tinan”. Pruugib 
ainult öelda see sõna — ja kõik, mida sa iganes soovid, läheb täide.” 

Ni tänas, võttis kivi ja läks koju. 

Kui Ni oli jõudnud oma kodu lähedale, kohtas ta meeste ja tantsijataride lõbusat 
seltskonda, kes teda kostitasid. 

Ni tahtis neid ka omalt poolt kostitada. Ta lõi vastu kivi, kivist tuli välja neiu Tinan, ja 


Ni ütles: 
»»Ma tahan, et sellele kohale kerkiks loss ja seal oleks suurepärane pidulaud.” 


Tinan läks kivi sisse, tema asemel aga tulid välja kolm vanameest kõrvitsatega. 

Uks vanameestest lõi vastu kõrvitsat — ja kohe kerkis suurepärane loss. Lõi teine vastu 
kõrvitsat — tekkis kogu majapidamine ja orjad. Lõi kolmas — ilmusid igasugused road. 

Algas pidu, mis kestis kolm päeva, kuni üks Ni sõber, kes läks sealt mööda, talle ütles: 


»Sinu pärast istub su ai vanglas.” 


»Mispärast ta vanglas istub?” 
»Istub sellepärast, et laenas riigikassast kümme miljonit lani ega maksnud ära. Nüüd aga 


moodustab võlg koos protsentidega juba 30 miljonit lani.” 

Siis lõpetas Ni pidutsemise, käskis Tinanil kõik ära koristada ja läks Souli. 

Kodus võttis teda vastu näljane ning räbaldunud naine. Et kedagi polnud hoolitsemas 
elamu eest, oli maja lagunenud. 

»Kas sa tõid siidi?” 

»»Ei toonud ma midagi, raha aga andsin tantsijatarile.” 


»» Vaene isa hukkub vanglas.” 
»Ei oleks vaja olnud õpetada mind raha raiskama. Parem hakkame sööma,” ütles mees. 

»Mul pole midagi,” kostis naine. 
Siis läks Ni vanglasse äia juurde. 
»Kas siidi ostsid?” 


»Ei, ma andsin raha tantsijatarile. Su maja on lagunenud ja meil pole nüüd midagi süüa.” 
»Jah, ma olen sinu võlglane, võta mu riided, müü nad maha ja osta endale süüa,” ütles ai. 


»»Sa parem ütle, kuhu peab sinu eest raha sisse maksma ja kui palju?” 
»»Kust sa raha said?” 


Ni jutustas. 
Ni maksis raha ara ja äi vabastati. 
Nende maja kohale aga kerkis terve loss, kus iga päev jagati vaestele raha ja leiba. 


Siis hakati linnas rääkima, et Ni ja tema ai on vist kellegi paljaks varastanud, sest kust nad 
muidu oleksid saanud sellise rikkuse. 


See kumu ulatus ka keisri kõrvu. 
»»Oletame, et ta ei varastanudki,” ütles keisrile esimene minister, ,,kuid inimene sellise 


varandusega, kes pealegi pillab raha vaestele, on riigile ohtlik ja kõige parem oleks hävitada 
kogu tema sugu.” 


Keiser ei vaielnud vastu ja vahtkond läks Nid, ta äia ja naist vangistama. 
Kui aga loss ümber piirati, kutsus Ni välja Tinani ja käskis tal kanda nii lossi kui ka neid 


kõiki kuskile kaugemale sellistest kohtadest, kus jõukatel ning tarkadel inimestel raiutakse 
päid selle eest, et nad aitavad vaeseid. 


Tinan läks kivisse, kivist aga tulid välja kolm vanameest. 


Lõi neist esimene vastu kõrvitsat — ja loss tõusis õhku, lõi teine — loss tõusis pilvedeni. 
Kolmas lõi vastu oma kõrvitsat — ja loss kadus silmist. 


Kas Ni oma lossile maa peal koha leidis ning end seal sisse seadis, ei tea keegi. Aga võib- 
olla jäigi taevasse. 


Sellel kohal, kus oli tema loss, on nüüd soo. Soos õitsevad kevadel kannikesed ja seda 
kutsutakse Nen-moi — kannikeste soo. 

9. TŠAPOGI 


Keiser Suk-tson-tavani Tšapogi ajal elas keegi kehvik Kim-hoduri. Ta tegeles sellega, et raius 
hagu ja müüs seda. Päevas raius ta kolm kubu — kaks müüs maha, ühe aga põletas ise. 


Kuid mõni aeg tagasi hakkas üks kubu hagu ära kaduma. Õhtul raius mees valmis kolm 
kubu, hommikuks oli aga järel ainult kaks. 


Mõtles kehvik ja mõtles ning otsustas raiuda neli kubu. 
Siis hakkas kaduma neljas kubu. 


»No olgu,” otsustas kehvik, ,,varga ma taban ikkagi.” 


Kui saabus öö, ronis ta neljandasse valmisraiutud kubusse ja hakkas ootama. Keskööl hakkas 
kubu koos vaese mehega kerkima ja lendas otse taevasse. 

Tulid Okoašante teenrid, tegid kubu lahti ja leidsid sealt Kim-hoduri. 

Kui ta toodi Okohšante juurde, küsis see temalt, kuidas ta taevasse sattus. Kim-hoduri 
jutustas, kuidas lugu oli, ja kaebas oma saatuse üle. 

Siis toodi raamatud, kuhu on kirjutatud kõik elavad hinged ja nende saatused, ning 
OkonšŠante ütles: 

»Jah, sa oled tõepoolest Kim-hoduri ja sulle pole määratud süüa tšumiisi, vaid sa pead alati 
lürpima lahjat leent.” 

Kim hakkas nutma ja palus endale teistsugust saatust. Ta nuttis nii härdalt, et kõigil 
taevaskondsetel ja ka Okonšantel endal hakkas temast kahju. 

»Ma ei saa sind kuidagi sinu saatuse suhtes aidata,” ütles Okonšante, ,,vahest ehk võiksin ma 
teha sinu heaks järgmist: võta kellegi teise õnn ja kasuta seda,. kuni see hing tuleb sinu juurde 
sellele järele.” 

OkonšŠante soris raamatutes ja ütles: 

»Noh, võta kas või Tšapogi õnn.” 

Kim tänas ning Okonšante teenrid lasksid ta samal hetkel maa peale, sinna kohta, kus asus ta 
fansa. 

Kim heitis magama. Järgmisel päeval aga läks ta rikka naabri juurde ning palus temalt võlgu 
sada lani ja kümme mõõtu tšumiisi. 

Varem poleks keegi Kimile isegi viljatera võlgu 

usaldanud, kuid nüüd oli Kimi õnn muutunud, ja naaber andis talle ilma pikema jututa, mis ta 
küsis. Selle rahaga hakkas Kim kauplema ja sai varsti nii rikkaks, et muutus kõige rikkamaks 
inimeseks Koreas. 

Kõik kadestasid teda, kuid ainult Kim teadis, et see pole mitte tema, vaid TšŠapogi õnn. Ja ta 
ootas hirmuga iga päev ja iga öö, et keegi hirmus Tšapogi tuleb ning võtab korraga temalt 
kogu õnne. 

»Ma tapan ta,” ütles Kim endale ning pani valmis noa, mõõga ja mürgitatud nooled. 

Kord läksid Kimi lossist mööda kaks kerjust: mees ja naine. Lossi õuel seisis vanker ning 

mees ja naine peitsid end päikesekiirte eest vankri alla. 

Seal vankri all jõudis kätte aeg, mil vaene naine pidi sünnitama, ja sündinud poisile pandi 
nimeks Tšapogi, mis tähendab — vankri alt leitu. 

»Kes seal vankri all nii valjusti karjub?” küsis Kim õue astudes. 

»»See on Tšapogi,” vastasid talle teenrid, 


Kim lausa tardus. 

»» Vaat kust tuli kättemaks: mitte hirmus mees, vaid väike, kaitsetu, vaesuse tõttu alasti 
laps,” mõtles Kim. ,,E1, ma ei tapa teda, vaid parem lapsendan selle Tšapogi ja hakkan tema 
isana ka edaspidi elama oma poja õnnega.” 

Kim tegigi nii, ja kui ta pole surnud, siis elab ta tänapäevani õnnelikuna ning rikkana — 
vankri all sündinu isana. 


10. TEAME! 


Elasid kord mees ja naine, head inimesed, kuid kunagi ei kuulanud nad kedagi lõpuni 
ning hüüdsid alati: 
» Teame, teame!” 
Kord tuli nende juurde keegi mees ja tõi neile halati. 
»Kui paned selle halati selga ja suled ühe nööbi — tõused maast arssina kõrgusele, paned 
kaks nööpi kinni — lendad poolde taevasse, kinnitad aga kolm nööpi — lendad päris 
taevasse.” 

Selle asemel, et küsida, kuidas tagasi saada, hüüdis mees: 

» Teame!” 

Pani halati endale selga, sulges kõik kolm nööpi ja lendas taevasse. 

Tema naine aga hakkas jooksma ja karjuma: ,, Vaadake, vaadake, muu mees lendab!” Nii ta 
jooksis, kuni kukkus kuristikku, mida ta ei märganud, sest vahtis kogu aeg taevasse. Kuristiku 
põhjas voolas jõgi. Räägitakse, et mees muutus kotkaks, naine aga — kalakeseks. 

Ja see on muidugi veel väga hea selliste tölplaste jaoks nagu nemad. 


11.KAKS PATRIOOTI 


Kord elasid maailmas kaks ennustajat: korealane To-šen ja hiinlane Tsho-ireng. 

»Peab vaatama, mida teeb mu ametivend,” ütles korea ennustaja ja läks hiina poolele. 

Sammus ja sammus, kuni näeb: mägi, mäel põleb lõke ning hiinlane kaevab lahti kellegi 
hauda. 

»Miks sa haua lahti kaevad?” küsis korealane. 

»»Sa Võiksid kõigepealt tervitada, korea ennustaja.” 

»»Kust sa tead, kes ma olen?” 

»Hea ennustaja peaks kõik teadma,” vastas hiinlane. 


Korea ennustaja taipas, et tema ees on hiina ennustaja, ega vastanud midagi, vaid istus 
maha, pani piibu põlema ja hakkas vaatama, mis sellest kõigest välja tuleb. 

Kaevanud haua lahti, võttis hiinlane sealt välja kaks poolarenenud draakontt ja heitis nad 
tulle. 

Seejärel süütas ta piibu, istus korealasest ennustaja kõrvale ja ütles: 
»Nüüd nägid, miks ma haua lahti kaevasin? Kui need draakonid oleksid suureks 
kasvanud ja taeva lennanud, oleks sellest tekkinud suur kahju Hiina riigile.” 
»sa Oled ju minust targem, ja ma tahaksin sinult õppida," ütles korealane. 

Hiinlane nõustus teda õpetama ja juhtis oma õpilast 

mööda mägesid, seletades iga mäe õnne. Nii jõudsid nad Arnnoki jõe juurde, umbes 15 versta 
ülalpool Juoni linna. Nagu teada, on Amnoki jõgi piiriks Hiina ja Korea vahel. 

Kas sa näed siin Hiina-poolsel kaldal seda mäge? Teda nimetatakse Tsari-satšiks. Ta 
sarnaneb nõuga tsari, millest me sööme lapšaad. Nüüd vaata Korea-poolsele kaldale: kas ei 
meenuta too mägi sulle midagi?” 

»Ta sarnaneb kiri-taniga, leivataigna astjaga.” 

»Nii seda mäge nimetataksegi, üks mägi on ilma teiseta jõuetu, kuid koos pole nendest 
õnnelikumaid mägesid maailmas. Sellel sugukonnal, kes mataks siia oma esiisad, saaks osaks 
selline õnn, millist pole olnud veel kellelgi, kes on mullast sündinud. Kuid kogu õnnetus on 
selles, et need mäed kuuluvad erinevatele riikidele, ja niikaua kui see nõnda on, ei ole nendest 
mägedest kummalegi riigile mingit kasu.” Seda öelnud, puhkes hiina ennustaja kibestunult 
nutma. 

Kuivatanud pisarad, ta jätkes: 

»Siin me läheme teineteisest lahku. Ma ei soovi halba ei sulle ega sinu maale ja sa näed seda 
kohe, sest ma avaldan sulle saladuse, mida teha, et sinu maa puhkeks õitsele. Teie Huanghõ 
provintsis on Phjangšani mägi. Kui selle mäe tippu panna kolm kivi ja katta nad pealt 
kiviplaadiga, siis tuleb see maale suureks hüvanguks.” 

To-šen tänas sõpra, jättis temaga hüvasti ja pöördus koju tagasi. 

Ta läks otsekohe Phjangšani mäele, asetas sinna kolm kivi ja kattis need kiviplaadiga. 

Kui oli möödunud kolm aastat, selgus, et Tsho-ireng oli sõpra alatult petnud. Kogu kolme 

aasta jooksul ei-sündinud Koreas ainustki last. 

Hästi, ka mina tasun «inu maale,” ütles To-šen. 

To-šen läks selleks Pektusani mäele, kus Tanhagi järvest saab alguse hiina jõgi Hõng-neng- 
gang. Jõe lätteile ehitas To-šen tsa-ong-himi, see tähendab — ise-töötava tambiveski. 

Selle tagajärjel ei sündinud järgmise kolme aasta jooksul hiina naistel ainustki last. 

Siis läks Tsho-ireng Hiina keisri juurde, jutustas talle kõik ja ütles: 

»Ma arvan, et need on korea ennustaja riukad.” 

Hiina keiser käskis otsekohe kutsuda To-šeni Pekingisse. 

Kui To-šen saabus, võeti ta väga lahkelt vastu, Tsho-ireng aga palus temalt andeks. 

»Kui leppida, siis leppida,” ütles To-šen ja jutustas, mis ta on ette võtnud Hiina õnne 
vastu. 

Inimesed saadeti Pektusani mäele, nad purustasid tambiveski ja samal hetkel sünnitasid 
kõik hiina naised. 


»Nüüd aga raiuge ruttu mõlemal ennustajal pead maha,” ütles Hiina keiser. 

To-šeiii ja Tsho-irengi pead raiuti maha ja anti välja seadus selle kohta, et kõigil nendel, 
kes peaksid veel edaspidi tegalema oma kodumaa asjadega, raiutakse pead maha. 

Sellest ajast peate sünnitavad nii hiina kui ka korea naised, tõsi küll, normaalselt, kuid 
mõlema maa asjad lähevad üha halvemini. 


12. TAEVANE SÕBRATAR 


Oli kord üks vaga poeg, kes hoolitses oma vanemate eest nii, et tal polnud aega isegi 
abielluda. 

Vanas eas said isa ja ema halvatuse, ja kuna nad olid vaesed, siis pani poeg nad käsivankrile 
ning vedas neid ringi, paludes nende jaoks armuande. 

Nii möödus kogu ta noorus, ja kui vanemad surid, ei olnud ka tema enam noor mees. 

Et vanemaid väärikalt matta, müüs poeg ennast kümneks aastaks orjusse, ja saanud kogu 
raha ette, kulutas selle uhketeks matusteks, seejärel aga asus teele linna, kus elas tema uus 
isand. 

Teel kohtas ta ennenägematult ilusat naist. 

Naine peatas teda, ütles, et kardab üksinda minna, ja palus teda end saata. 

Teel võlus naine oma saatja ära, nii et see hakkas teda kogu südamest armastama. 

Kui tuli lahkumise aeg, küsis maine mehelt, raiks on ta nii kurb. ja mees vastas: 
Saatus lahutab mind kõigist, keda ma armastan. Vanemad, keda ma nii armastaisin, läksid 
taevariiki, nüüd lahkud ka sina minu juurest.” 
»Kui sa tahad, jään ma sinu juiurde.” 
»Kuidas ma võin seda soovida? Sa oled noor, ennenägematult kaunis, minu elu aga on juba 
möödas.” 
» Armastus annab sulle noorusse tagasi,” ütles naine. 
»Kuid ei anna mulle tagasi valbadust — ma olen ori.” 
»Mis siis, ka mina tulen sinuga orjusse.” Kui ta tõi naise oma isanda juiurde, küsis see naiselt, 
mida ta oskab teha. 
»Ma võin kududa siidriiet.” 
Mitu arssinat suudad sa aastas kududa?” 
»Ma jõuan aastas kududa kolmsada kangast.” 
»Igas kangas on nelikümmenid arssinat — kui tavaline naine võiks kududa kolmessada kangast 
selga sirgu ajamata kakssada aastat, ei jõuaks ta siiski kududa seda, mida sina tahad teha kuu 
ajaga.” 
»»Ma teen seda,” vastas talle maine. 
»Kui satäidad lubaduse, siis, ütlen ausalt, lasen ma aasta pärast nii sinu kui käi sinu mehe 
vabadusse.” Mees pandi katusekivide tegemiseks savi segama, naine aga siidi kuduma. Mehe 
töö oli väga kurnav, ja kui jõudis kätte öö, ei suutnuid ta sõrmigi liigutada. Kuid siis tuli 


naine, kes oli alsati lõbus, ning ergutas teda. Möödus aasta, ja naine tõi isandale kolmsada 
kangast siidriiet. 
» Te olete mõlemad vabad,” iütles isand. Kui mees ja naine linnast väilja jõudsid, oli mees nii- 
võrd kurnatud, et ei suutnud ecüasi minna; ta istus maha ning ütles naisele: 
»Mida rohkem ma sind vaatan, seda rohkem ma veendun, et sa oled ebatavaliine inimene 
— niisugust ilu, sellist headust, tarkust, jõudu ning ustavust ei või harilikul inimesel olla, ja 
sa armastad mind, viletsat surevat orja!” 
»Jah, sul on õigus, ning nüüid avaldan ma sulle kogu tõe. Ma olen taeva elanik ja teenin 
kõikvõimsat Okon- 

šantet. Ma olen loodud sinu hinge parimatest omadustest. Tund on tulnud, ja kui sa tahad, anna 
oma käsi ning me tõuseme sinuga taevasse, suure Okonšante juurde, sinu vanemate juurde. Seal 
tuleb tagasi sinu noorus ja õnnelikuna unustad sa minuga olles kõik maised vaevad.” 

»»Oh, tahan küll!” 

Ta ulatas naisele käe ja kadus koos temaga igaveseks taeva sinisesse hiilgusse. 


14.ÕILIS ABIKAASA 


Kim-bo-remi oli abielus noore ilusa naise Tšon-siga. 

Kim-bo-remi pidi sageli kodunt ara sõitma ja jätma naise üksinda. 

Üks kooliõpilane, minister Ni-sõn-tai poeg, armus Tšon-sisse. 

Ühe eide abil, kellele ta hästi maksis, avaldas ta noorele naisele armastust ja palus temaga 
kohtumist. 

Kuid Tšon-si keeldus. 

Siis heitis noor võrukael voodisse ja vanaeit uues Tšon-sile, et noormees on suremas 
armastusest tema vastu ning surebki, kui Tšon-si ei luba tal enda juurde tulla. 

Siis andis Tšon-si järele ja võrukael hakkas käima tema majas, Tšon-si mehe vend aga 
saatis Tšon-si mehele lühikese kirja: 

»»Sõida koju: on juhtunud õnnetus.” 

Kui Kim koju jõudis ning vennaga kokku sai, jutustas vend talle kõik ja nad läksid Kimi 
maja juurde. 

Jätnud venna aia taha, ronis Kim majja, vaatas naise toa uksest sisse, tuli tagasi ja ütles: 

»»Sa eksisid, ta on üksinda ning magab.” 


Jätnud seejärel vennaga hüvasti, teeskles Kim, nagu sõidaks ta tagasi asju ajama. 
Kui aga vend oli ära läinud, pöördus ta tagasi, sest võrukael oli tema naise toas. 


Nii võrukael kui ka Kimi naine magasid juba. Laual oli veel surit, millega naine oli oma 
armukest kostitanud. 

Kim äratas ettevaatlikult noore võrukaela. Kui too oli ärganud, ütles Kim: 


»Sa näed, ma võiksin su tappa. Kuid sa oled noor ja sul on paljutõotavad võimed. Siin on 
suri, JOOME.” 


Kui nooruk oli joonud, küsis mees: 


»Kas sa armastad minu naist niivõrd, et tahaksid võtta ta endale naiseks? Kui armastad, 
siis annan ma lahutuse, abiellu.” 


»Ta ei sobi mulle,” ütles nooruk. 
»»S1is joo veel,” ütles mees, ,,ja mine minema ning ära tule kunagi enam tema juurde, sest 
mina armastan teda nii, et abiellusin temaga, nagu sa näed.” 


Noormees lahkus ega lubanud enam kunagi tulla, ja ta pidas oma sõna. Kui noormees oli 
läinud, lahkus ka Kim, ilma etoleks oma naist äratanud. 
Ta istus hobuse selga ja sõitis oma asju ajama. 


Ta oli kodust ära kuu aega, ja kui tagasi tuli, leidis, et naine oli õnnelik mehe 
kojusaabumise üle. 


Kim embas oma naist õrnalt ega andnud talle kunagi mõista, et teab naise saladust. 
TIIGRIKÜTID 


Hamgjöngdo provintsis Kiltšu linnas oli umbes kakskümmend aastat tagasi tiigriküttide 
selts. Kütiseltsi liikmed olid kõik väga rikkad inimesed, üks vaene noormees püüdis asjatult 
pääseda sinna seltsi ja saada selle liikmeks. 


»Kuhu sa tikud, kas sa ei tea, et vaene inimene pole inimene, käsi minema,” ütles talle 
esimees. 


Kuid sellest, hoolimata valmistas see noormees, loobudes nii mõnestki muust asjast, 


samasuguse suurepärase, võib-olla isegi parema terasoda, kui oli ühelgi teisel kütil. Ja kui 
kord kütid läksid mägedesse tiigrijahile, läks ka tema sinna. 


Oru lähedal puhkepeatuse ajal astus ta nende juurde ja palus neid veel kord, et nad teda 
oma seltsi võtaksid. 


Kuid kütid veetsid lõbusalt oma aega ja nad ei taht- 

nud vaese mehega tegemist teha; nad heitsid tema üle ualja ning ajasid ta minema. 

»»Noh, jooge siis siin ja lõbutsege, ma lähen üksinda “ ütles noormees. 

»»Mine, hullumeelne,” öeldi talle, ,,kui sa tahad et tiigrid su lõhki kisuksid.” 

»Surm tiigri läbi on parem kui teie solvangud.” 

Ja noormees läks metsa. Kui ta jõudis padrikusse, nägi ta hiiglasuurt vöödilist tiigrit. Tiiger 
hakkas temaga nagu kass mängima: kord hüppas talle lähemale, kord eemale, heitis maha ja 
viibutas noormeest vaadates lõbusalt oma suurt saba. 

See kõik kestis seni, kuni jahimees hüüdis tiigrile kombekohase põlgusega: 

»Da tshan podara (võta vastu minu oda)!” 

Ning samal hetkel sööstis tiiger jahimehe kallale, ja kohanud oda; pigistas selle hammaste 
vahele. Kuid siis surus jahimees üleinimliku jõuga talle oda kõrisse ning tiiger langes surnult 
maha. 

See oli ematiiger, ja isatiiger, tema mees, tormas talle juba appi. 

Jahimehel polnud enam vaja hüüda ,,võta vastu minu oda”, tiiger sööstis ise otsekohe, kui 
oli teda märganud, hirmsa hüppega tema kallale. 

Jahimees jõudis ka temale oma oda ette seada ja surus selle talle kõrisse. 

Siis lohistas ta kaks surnud tiigrit põõsastesse, nende sabad jättis aga teele. 

Seejärel läks ta pidutsevate jahimeeste juurde tagasi. 

»Noh, kuidas on? Kas tapsid palju tiigreid?” 

»Ma leidsin kaks tiigrit, kuid ei saanud nendega hakkama ja tulin teie abi paluma.” 

»»See on teine asi: juhata meid sinna ja näita.” 

Nad jätsid pidutsemise pooleli ja läksid jahimehe järel. Tee peal naersid nad ta üle: 

»Kas lõid kartma surma? Tulid meid kutsuma ...” 

,Astuge vaiksemalt,” käskis vaene jahimees, ,,tiigrid on lähedal.” 

Nad pidid vait jääma. Nüüd oli juba tema nende vanemaks. 

»Tiigrid on siin,” näitas jahimees tiigrisabadele. 

Siis astusid kõik ritta ja hüüdsid: ,,Võta vastu minu oda!” Kuid surnud tiigrid ei liigatanud. 
Siis ütles vaene jahimees: 


»Nad on juba ühe oda vastu võtnud ja nüüd on vaja nad ainult linna tassida; võtke nad endale ja 
tassige.” 


15. VOORUSLIK NAINE 


Keisri lossis seisab igivanast ajast kivist laud. Kord langes otse taevast sellele lauale kivist 
veiniklaas. Kui aga keiser tahtis klaasi laualt võtta, ei suutnud ta seda teha. Ta kutsus oma 
ministrid, kuid ka need ei olnud selleks võimelised. Siis andis keiser kõigile ministritele kolm 
päeva aega, et selgusele jõuda, milles asi seisab. Vastasel juhul lubas ta nad kõik hukata. 

Õnneks külastas tol ajal Souli kuulus ennustaja kes seletas ara, milles asi seisab. 

»»Veiniklaasi saab võtta ainult see naine, kes on oma mehele alati truu olnud.” 


Sellest teatati keisrile ja ta käskis enda juurde kutsuda kõik naised, kes on olnud oma 
meestele truud. 


Keegi Jun-tsanan rõõmustas väga, kui ta sellest kuulis. 

»»Küll nüüd veenduvad kõik, et ainuke aus naine kogu riigis on minu naine,” kisas ta, 
joostes mööda tänavat edasi-tagasi. 
Kuid Juni õde kutsus ta enda juurde ja ütles: Ka mina taipan üht-teist ennustamisest ja 


pean sulle ütlema, et see on ainult lõks. Tegelikult on vaja naist, kellele ta oma mees 
oleks üheksas, keda ta armastab.” 


»»Ah niimoodi,” ütles pettunud mees. 
Ta läks oma naise juurde ja jutustas talle kurva uudise. 
»»Kõige rohkem on kahju sellest, et keiser olevat valmis pannud väga hinnalise kingituse ja 


me oleksime sel kombel kohe rikkaks saanud. Kõik läks nii hästi, kuid äkki tuli välja — 
on vaja naist, kes armastab korriga üheksat meest.” 

»Aga kas bonsad on mehed?” küsis naine kõheldes, 

On muidugi — aga miisus?” 

»»Sel juhul ole rahulik — kingitus on meie oma.” 

»Kuidas?” karjatas mees. Kuid sel hetkel astus tuppa tema õde ja mees jäi vait, et mitte asja 
avalikkuse ette tuua. Õde aga ütles teda nähes, et ta kuulas järele ja veendus oma eksituses 
ning et tõepoolest on vaja naist, kes on oma mehele truu. 

Sellest, mida mees pärast oma naisega tegi, ajalugu vaikib, kuid fakt on see, et tollest ajast 
peale ei rääkinud Jun-tsanan, nagu kõik mõistlikud mehed, kunagi õrna naise vooruslikkusest. 

Kuid määratud päeval olid Souli tänavatele ja väljakule kogunenud eranditult kõik 
abielunaised, kes tulid taeva ning inimeste ees tõendama oma süütust. 

Ka Juni naine oli seal, kuid ei pääsenud rahvahulgast läbi ja jäi kotis paljude teistega seisma 
kuhugi kõrvalisse põiktänavasse. 


Kui keiser üles ärkas ja kuulda sai, et kokku on tulnud kõik abielunaised, oli ta väga rahul 


kõlbluse kõrge taseme üle riigis. 

Kuid määratud tunnil ei lähenenud keegi lauale, millel seisis vti.iiklaas, ja iga naine loovutas 
väga lahkelt oma järjekorra endast vanemale. Sel kombel võis järjekord kergesti jõuda isegi 
kuni keisrinnani; see võis ju mässuni viia. 

Korraga aga ilmus eakas naine, üleni valgeis rõivais, nagu leinajale kohane. 

Hoolimata tunglemisest läks ta vabalt laua juurde, kummardus, tõstis käed taeva poole ja 
ütles: 

»Taevas, sa oled mu sõnade tunnistaja — üheksateistkümne aastaselt jäin ma leseks. Ma 
olin truu oma mehele tema eluajal, olen jäänud talle truuks siiani.” 

Seejärel ta tõusis, läks laua juurde ja võttis veiniklaasist kinni. 

Klaas liikus, kuid ei tulnud laua küljest lahti. 

«Tõepoolest, üks kord elus, kui kohtasin ilusat meest, vaatasin teda iharusega.” 

Seejärel tõusis lesk uuesti püsti, läks laua juurde, võttis veiniklaasist kinni, ja veiniklaas tuli 
laua küljest 

lahti. Lesk sai hinnalise kingituse, kuid teised naised polnud sellega rahul ja ütlesid: 
»»Me ei teadnud, et iharust ei arvestata.” 


16.NAISELIK UUDISHIMU 


Seal, kus Hiina-poolsel kaldal Tšhaifungi kaljud on Amnoki kokku surunud ning kõrgusest 
järsakutena vette langenud, teeb Amnok nendest mägedest mööda minnes ühe lii pikkuse 
otsetee asemel kümne lii pikkuse ringi. Seda järgmisel põhjusel. 

Üks naine nägi salaja pealt, kuidas draakon oma sabaga neid kaljusid raius, et lasta 
Amnokil voolata otse, ja hüüdis: 

» Vaadake, vaadake, mis draakon seal teeb!” 

Kuid tema karjumise peale lendas draakon taevasse, 

Amnoki jõgi aga sunnib sõitjaid ringi tegema seal, kus nad oleksid võinud sõita otse, kui 
poleks olnud naise tühja uudishimu, mis segas draakonit heateo tegemisel. 


17.OSAV LASKJA 


Uks noormees, kes oli raisanud kõik, mis isa talle jätnud, otsustas minna Souli, et katsuda 
õnne teenistuses. 


Enne äraminekut palvetas ta esivanemate haual ja läks ennustaja juurde. 

»Kui sa tahad Souli jõudes head kohta saada,” ütles ennustaja, ,,pead sa vedama kõige 
haisvamat mustust.” 

Jõudnud Souli, täitis muidu iga töö peale laisk noormees seekord täpselt ennustaja 
korralduse. 

Kuid sellest ei olnud siiski mingit kasu. 

Kurvastuse tõttu panita kohalikke keigareid jäljendades end uhkelt riidesse ja ostis vibu, 
kuigi ei osanud lasta. Heitnud vibu õlale, läks ta nagu ehtne jahimees kunagi 
linnaväravate taha laskma. 

Seal nägi ta meest, kes kandis luike. Noormees ostis selle luige saja keši eest endale, 
torkas noole luigele silma ja läks sellega linna tagasi, 

Kui ta möödus ühe ministri majast, kutsus see noormehe enda juurde ja küsis, kuidas see 
juhtus, et nool tabas otse silma. 

»Ma lasen alati ainult silma,” vastas noor logard. 

Minister ei pärinud seda asjata: ministri maja juurde oli elama asunud öökull, kuid nagu 
teada, ei tähenda sellise linnu lähedalolek kunagi head. 

Ja minister tundis nüüd isegi magades muret, kuidas öökulli tappa. 

Parajasti olid kõik tema kolm poega, suurepärased laskurid, nagu see on kohane kõrgema 
seltskonna inimestele, läinud kodust kaugele. 

Peale poegade oli ministril veel mõrsjaealine tütar. 

Minister hakkas noormehelt pärima, kust suguvõsast ta pärit on. Kui noormees seda ütles, 
selgus, et ta suguvõsa oli omal ajal olnud kuulus kogu Koreas, noormehe isa aga oli olnud isegi 
ministri sõber. 

»»Sel juhul räägin ma teiega avameelselt, tapke öökull ja võtke minu tütar endale naiseks,” 
ütles minister. 

»Kahju, et te ei palunud mind lihtsalt tappa seda närust öökulli. Nüüd olen ma õnnest, et 
võin teie tütrega abielluda, nii ärritatud, et kardan mööda lasta ja silma mitte tabada. Kui ma 
aga ei taba silma, on see selline häbi, mida ma ei ela üle, sest kunagi ägeduses — ägedus on 
minu suur õnnetus — andsin ma tõotuse lasta ainult silma.” 

Kuni minister kahetses, et oli kiirustanud, leidis noormees väljapääsu: 

»Ma mõtlen,” ütles ta, ,,kõige parem on korraldada seda asja nii. Kujutlege, et teie öökull on 
tapetud, me peame pulmad ara ja kui ma olen õnnest rahunenud, tapan ta viivitamata 
tõepoolest.” 

Minister oli kahekordselt rõõmus, nii selle üle, et tema väimeheks saab suurepärane, linna 


parim laskur, kui ka selle üle, et väimees on nii leidlik noormees. 
Soovides siiski hirmsast öökullist rutem lahti saada, kiirustas minister pulmadega, ja kui 
noorpaari mesinädalad olid möödas, hakkas ta väimehele öökulli suhtes peale käima. 
Väimees mõtles välja tuhandeid ettekäändeid, kuid 

lõpuks nõudis äai tungivalt lubaduse täitmist ning määjas tähtajaks järgmise päeva hommiku. 

Ministri tütar küsib oma mehelt: 

»Miks sa nii kurb oled?” 

Noormees kaalus, kaalus ja tunnistas naisele üles, et ta ööle üldsegi jahimees. 

Siis soovitas naine mehele talitada järgmiselt: osta liimi, keeta seda, määrida end liimiga 
kokku ning ronida öösel katusele. Ööökull lendab sinna valib tema kui kõige kõrgema koha 
katusel, laskub temale ning jääb jalgu- ja sulgipidi kinni 
Nii noormees tegigi, püüdis öökulli kinni ja tõi selle hommikul koos silma torgatud noolega 
äiale. 

Äi oli väga rõõmus ja rääkis kõigile milline laskur on tema väimees. 

Seepärast, kui jõõudis kätte iga-aastane märgilaskmise võistluste päev, mil parimad laskurid 
saavad keisri enda käest aukirjad ja nad nimetatakse ,.dišandariteks”, läks kogu linn vaatama, 
kuidas ministri väimees oma osavusega silma paistab. 

Ka ministri pojad, parimad laskurid, jõudsid selleks ajaks Söuli. 

»»Mis te ka olete?” ütles nendele isa. ,, Vaadake, kuidas tema laseb." 


»»Mis ma siis nüüd tegema hakkan?” küsis mees naiselt. 


Vaata, mis tuleb teha: ütle, et sa andsid tõotuse lasta ainult linnu või looma silma. Kui 
aga smu oletuseks juhtub ette mõni lind, lasen ma siis, kui sa tõmbad vibu vinna, sind 
nagu kogemata tõugata, sina aga vihastu ja anna tõotus, et pärast seda ei lase sa enam 


Kuulus jahimees tegigi järgmisel päeval niimoodi: ta ütles, et mujale kui silma ta ei lase, ja 
loobus sel ettekäändel märgilaskmisest. 


Kui aga taeva alla ilmus korraga luik, siis oh ta sunnitud laskma. 


Kuid sel hetiel, kui ta oli tõmmanud vibu vinna, tõukas teda mööda minnes tema naise 
orjatar. 


Siis teeskles noormees raevunut, heitis äiale ette et see on oma teenrid lasknud ülekäte 
minna, murdis viha- 

hoos oma vibu katki ja andis samas hirmsa vande seda mitte kunagi enam puudutada. 

Kuid nool oli luike siiski tabanud, ja kui luik köhale toodi, nägid kõik üllatunult, et nool oli 
tapetud luige silmas. 

Noormehele anti esimene auhind ja ta kuulutati kogu riigi parimaks laskuriks. 

See aitas tal teha karjääri ning edaspidi sai temast samasugune minister nagu tema äigi. 


18.CONFUCIUS 


Kord läks Confucius oma kolme tuhande õpilasega läbi oru, mille keskel kasvas üleni vilju 
täis puu, selle all istusid teine teisel pool puud kaks naist ja sõid puu vilju. 

Lääne pool istuv naine oli ilus, valge näonahaga ja sale, ida pool istuv naine oli kollane ega 
olnud nii ilus. 

»Näe, kus on tõesti ilus naine,” ütles Confucius, osutades lääne pool istuvale naisele. 

» Aga kui sul tuleb pista niit läbi kibuvitsapuust helme üheksakümne avause, siis meenub 
sulle ida, mitte aga lääne naine,” lausus ida pool istuv naine. 

»Tta on inetu,” lausus Confucius, ,ja nähtavasti ka puuduliku mõistusega.” 

Kui Confucius jõudis Hiina keisri õukonda, andis too talle kibuvitsapuust üheksakümne 
avausega helme ja ütles: 

»Kui sa oled tõesti tark, siis võta niit ja tee nii, et see läheks läbi kõigi nende üheksakümne 
väikese avause.” 

Siis meenus Confuciusele naine, kes istus ida pool puud, ja ta läks tema juurde. 

Ta leidis naise sama puu alt, kuna lääne naist seal enam ei olnud. 

»»Ma tulin tõepoolest sinu juurde abi paluma.” 

Siis võttis naine helme, kastis selle meesse, seejärel võttis ta väikese sipelga, sidus talle 
külge peene siid-niidi ning pani siis sipelga ja helme mõneks ajaks maha. Sipelgas hakkas mett 
sööma, ronis helme avaustesse ja 

vedas enda järel niiti, kuni käis läbi kõik üheksakümmend avaust. 
Confucius imetles naise tarkust ja ettenägelikkust. 
»Ssa arvasid ära, mida küsib minu käest Hiina keiser, sa lahendasid nii raske ülesande: kes sa 


oled? kus sa õppisid?” 

»Ma pole kusagil õppinud, kuid tean kõik, sest olen taevateenija ja saadetud sinu juurde, sest 
taevas soovib et tema väljavalitu, Confucius, vastaks kõigile küsimustele, mida kõikidel 
aegadel inimesed võivad üksteisele esitada.” 

Öelnud seda, tõusis naine Confuciuse nähes taevasse. 

Confucius aga langes maha ja lamas niiviisi kogu öö. Ja kogu aeg mõtles. Aga selleks, mis 
tema selle oo jooksul läbi mõtles, peab tavaline surelik kulutama tuhat eluiga. 


19.O0SAV MEES 


Keegi rikas mees laskis heeroldite kaudu teada anda 
järgmist: 

»Kogu oma vara ja ainsa kaunitarist tütre annan sellele, kes kõigiti tõendab, et ta on osav 
inimene. 

Kuulutuse peale ilmus keegi noor jahimees. 

»»Too mulle kuu aja jooksul sada tiigrinahka, ütles neiu isa sellele. 

Noor jahimees läks tiigrite mäele. 

»Ara mine sinna,” ütlesid talle inimesed, ,,seal on praegu tiigrite kuningas ja temaga koos 
tuhanded tiigrid “ 

»Seda ma just vajangi,” vastas noor jahimees ja läks mäele. 

Kui tiigrite kuningas, kes oli mitu korda suurem kui harilikud tiigrid, noormeest nägi, 
kangestus ta selle inimese jultumusest. 

»Mis ma siis temaga teen? Kas kisun ta tukkideks või neelan elusalt alla?” 

»Neela elusalt,” soovitasid tiigrid. 

Ja kuningas neelas jahimehe elusalt alla. 

Seda oli jahimees just oodanudki. 

Otsekohe kui ta oli tiigrite kuninga makku jõudnud, sidus ta julgeoleku mõttes ennekõike 
nööriga kinni maolukuti. Seejärel hakkas ta noaga kraapima kuninga maksa. 

Siis muutus kuningas tigedaks ja ütles tiigritele: 

»»Mui on ükskõik, kelle kallal ma oma viha lahutan.” 

Ja ta hakkas tiigreid tapma. 

Iga tiiger hüüdis: ,,Halasta!” 


Jahimees aga loendas neid hüüdeid, ja kui oli loendanud sajani, pistis noa tiigrite kuninga 
südamesse. Siis lõikas ta looma kõhu lõhki ja tuli välja. 
Niimoodi sai tema äi sada nahka, ja veendunud, ei noormees on osav, andis talle oma tütre 


naiseks. 
20.TULUS TEHING 


Ühele noormehele meeldis keegi lesk, kes pärast mehe surma elas kolm aastat oma 
fansas ega käinud kusagil. 
Noormees mõtles kogu aeg, kuidas ta saaks lesega abielluda. 
Kord ütles talle isa: 
»Siin on sulle tuhat lani, mine ja kauple.” 
Noormees võttis tuhat lani, läks lese fansa juurde, pistis oma sõrme läbi paberist ukse ja 
ütles: 
»»Kes puudutab oma sõrmega minu sõrme, sellele annan ma tuhat lani.” 
Lesk mõtles, et ta ei tee sellega endale midagi halba, ja puudutaski noormehe sõrme. 
Noormees aga andis talle tuhat lani. 
Noormees tuli koju tagasi. Isa küsis temalt: 
»»Kas ostsid midagi?” 
» Andsin ainult käsiraha, on vaja veel kaks tuhat lani.” 
Isa andis talle nõutud summa, tema aga läks noore iese juurde, pistis käe kuni 
küünarnukini tuppa ja ütles: 
rKes puudutab oma käega minu kätt kuni küünarnukini, sellele annan kaks tuhat lani,” 

Lesk kaaiutles ja puudutas tema kätt kuni küünarnukini. 
Noormees andis talle raha, ja tulnud koju, ütles isale: 

»»Kaupa oli rohkem, kui ma oletasin, ja on vaja veel kolm tuhat lani.” 

Isa andis, ja noormees läks lese juurde, pistis pea uksest sisse ning ütles: 
»»Kes puudutab põsega minu põske, sellele annan tolm tuhat lani.” 
Lesk vaatas noormehe ilusat nägu ja mõtles, et ega ikka midagi halba juhtu, kui ta seda 

teeb. 

Puudutas ja sai kolm tuhat lani. 

Noormees aga pöördus isa juurde tagasi ja ütles: 

»Kaupa on veel rohkem, puudub neli tuhat lani.” 

Ja isa andis talle jälle raha. 


Noormees läks lese majja ja ütles: 

»»Kes mind embab ja suudleb, sellele annan neli tuhat lani.” Lesk embas ja suudles teda, 
noormees aga andis talle neli tuhat lani. 

Raha asemel võiksid sina samuti mind suudelda,” 

»Ma pole sinu käest raha võtnud.” 


»Kuid ma suudlesin sind ja sina pead mind suudlema — ma annan suudluse eest tagasi 
kõik sinu raha.” 


»»Seda on vähe.” 


»» Võta kogu minu surnud mehe vara — see ulatub miljonitesse.” 
» Vähe.” 


»»Mida sa siis tahad?” 

» Tahan, et sa saaksid minu naiseks.” 

»»Oh, kui rumal sa oled, ega minagi muud taha!" 

Siis läks poeg isa juurde ja ütles: 

» Vaata, kuidas ma kauplesin: sinu kümne tuhandege» teenisin miljoni ja naise.” 


Pärast seda tegid nad lõbusad pulmad ja noor abielumees ostis endale kuberneri ametikoha. 

21. KOLLANE PENI 


Keegi mees, kes oli omandanud kogu raamatutarkuse, läks Souli eksamit andma. 

Enne seda astus ta ennustaja juurde sisse ja küsis tema käest, missugusele ametikohale ta 
eksamid sooritab. 
» Esimesele,” ütles ennustaja, ,,kuid ara mõtle ametikohast, vaid oma elust. Kõige parem 
oleks sul enne eksamit võtta tark naine, kui aga ei saa naist, siis võta vähemalt mõrsja, ei 
saa ka seda, siis küsi tolle käest, kes sulle meeldib, kas või midagi mälestuseks.” 
Selle õpetusega asuski tark mees teele. 
Teel Souli nägi ta jõukat fansat, ja saanud teada, et seal elab endine minister ning tal on 
mõrsjaealine tütar, astus ministri poole sisse. 
Ta võeti vastu ja juhatati külaliste tuppa. 
Õhtul jalutades astus ta koolimajja, kus ministri tütar õppis hiina kirja. 
Ta leidis seal ministri tütre üksinda ja ütles talle otsekohe: 


»»Kuna ennustaja käskis mul abielluda enne eksameid, siis olen ma teid valinud oma 
naiseks.” 


»»Kuid mina ei vali teid oma meheks,” vastas ministri tütar. 
»» Väga kahju, aga kas te ei nõustuks vähemalt olema minu mõrsja, sest muidu ähvardab 


minu elu hädaoht,” ütles õpetlane. 

»»See on muidugi väga kurb, et teie elu on hädaohus, kuid minu elu ähvardab veel suurem 
oht, kui ma peaksin kunagi saama teie naiseks.” 

»»Kas te ei annaks mulle vähemalt midagi mälestuseks?” 

Siis puhkes ministri tütar naerma ja andis talle paberi,' kuhu ta oli kollase pintsliga 
joonistanud peni. Saanud kingituse, läks õpetlane Souli. Nagu oli ennustatud, andis ta 
esimese eksami ja sai esimese ametikoha. 


Üks kõrge ametnik pakkus siinsamas eksamil õpetlasele oma tütart naiseks. 
Opetlane, kes oli sellest väga meelitatud, andis oma 

nõusoleku. Sellal, kui tehti ettevalmistusi pulmadeks, õppis ta veel pisut juurde, kuigi tal 
polnud enam ees ühtki eksamit. 


Nii ei näinudki ta oma pruuti enne seda päeva, kus ta juba tema mehena jäi temaga 
kahekesi. 


Tal hakkas õudne nähes, kui kole oli tema naine, kae silmal, lonkur ja rõugearmiline. 
»»Kuid kes sind takistas mind varem vaatamast?” 


Mida küll teha? Õpetlane istus nurka, ilma et oleks jnidagi vastanud. Nii ta istuski seal 

Hommikul üles ärgates nägi ta oma hirmuks, et tema naine lamab maharaiutud peaga. 

Kõik arvasid, et naise on tapnud õpetlane, sest ta oli näinud naise inetust. 

Enda kaitseks võis ta ainult öelda, et tema ei ole naise surmas süüdi. 

Kuid mitte keegi, peale vana õpetaja, kes teda eksamineeris, ei uskunud seda. 

»Siin on miski korrast ara,” ütles vana õpetaja, läks keisri juurde ja palus teda hukkamist 
kümneks päevaks edasi lükata, et kümne päeva pärast esitada tõendid õpetlase süütuse kohta. 

»» Olgu nii,” ütles keiser, ,,kuid ühel tingimusel: kui sa neid tõendeid ei esita, hukkan ma sinu 
koos temaga.” Vana õpetaja tuli süüaluse juurde ja küsis, kas tal on mingisuguseid tõendeid, et 
ta on süütu. 

»Mul ei ole midagi, on ainult see kollane peni, mida ennustaja käskis mul küsida sellelt 
naisterahvalt, kes keeldub saamast minu naiseks või mõrsjaks. See naine andiski selle mulle.” 
Vana õpetaja võttis pildi, käis sellega ringi kõik üheksa päeva, kuid ei suutnud midagi välja 
nuputada. Oma naisele ei öelnud ta midagi, sest ta naine oli üle linna kuulus keelepeksja ja 
moonutas kõike sedavõrd, et inimesed, kes teda kuulasid, tüdinesid peagi. Naine oli juba 
korduvalt oma tõsise ja lahke mehe sisse vedanud ning sellepärast oli see otsustanud naisele 
mitte kunagi enam midagi rääkida. 


Kuid kümnenda päeva eelõhtul kutsus vana õpetlane naise enda juurde ja ütles: 

»Mis tehtud, see tehtud ja seda ei saa muuta: võta teadmiseks — homme mind hukatakse.” 

Ja mees jutustas talle kõigest, kaasa arvatud ka pilt. 

»Kahju, et sul ei jätkunud rumalust vaikida ka veel homseni,” ütles talle naine, ,,siis oleksin 
ma vähemalt sinutaolisest lollist lahti saanud.” 

Kuna tema mees oli otsustanud mitte kunagi naisele vastata, siis vaikis ta ka seekord. Naine 
aga ütles: 

«Terve ilm teab, aga ainult sina, tola, ei tea, et surnu armastas oma orja, keda hüütakse 
»kollane peni”, seepärast tuleb see ori kinni võtta ja teda nii kaua piinata, kuni ta tunnistab, et 
tappis naise armukadeduse pärast.” 

Nii tehtigi ja orja piinati nii kaua, kuni murti ta mõlemad jalaluud ja ta tunnistas üles, et oli 
armukadeduse pärast tapnud kõrge ametniku tütre. 

Siis hukati ori, õpetlane aga lasti vabaks. 


22. KOLMETEISTKÜMNE-AASTANE MEES 


Kord pandi kahekümneaastane neiu mehele kolmeteistkümne-aastasele poisile. 

Kui peigmees jäeti ööseks mõrsjaga üksinda, tuli küla noorsugu kombekohaselt nende fansa 
akna alla ja ootas, mida teravmeelne peigmees neile ütleb. 

Kuid peigmees istus oma mõrsjaga, hingas raskelt, pühkis näolt higi ega saanud midagi 
öeldud, sest ta oli harimatu. 

»Miks sa nii kurb oled?” küsis temalt naine. 

»Miks ma ei peaks kurb olema,” vastas peigmees, ,,sõbrad ootavad minult sõna, aga mis 
ma saan öelda, kui olen harimatu?” 

» Ära kurvasta, ma õpetan sind. ütle nendele, et metsas kasvab noor mänd, kuid ta kasvab 
suureks ja saab ilusaks puuks.” 

»Ma ei oska niimoodi öelda.” 

»Ma ütlen sulle ette, sa seisa akna juures, mina aga olen selle seina juures.” 

Mõrsja jäi seisma seina juurde, peigmees aga akna juurde. 

»Kas kuuled?” küsis naine. 

»»Kas kuuled?” kordas mees valjusti. 
»»Kuuleme, kuuleme,” vastati talle õuest lõbusalt. 


»»Seda ma küsisin sinu käest,” sosistas naine. 
»Seda ma küsisin sinu käest,” ütles mees valjusti. 


»Me kuulame sind.” 

»» Oota, räägime enne tasa omavahel.” 

Me ei saa sinust hästi aru,” hüüti talle õuest. 

»Metsas kasvab noor mänd,” sosistas naine. 

Mees kordas, kuid sedavõrd kiiresti, et naine sosistas talle: 
»Tasem, tasem...” 

Ja mees kordas: 

»Tasem, tasem.” 

Siis saadi õues aru, et ta kordab oma naise sõnu, ja talle hüüti: 
»»Küll on sinu naisel aga loll mees!” 

Ning küla noored läksid naerdes minema. 

Mees aga hakkas oma naisega riidlema, et see oli teda niimoodi alt vedanud. 


23.KUIDAS TEKKISID HIIRED JA MIS AJAST PEALE EI TAPETA 
RAUKU 


(Hiina muinasjutt) 


Vanasti tapeti kõik raugad, kes said kuuekümne aastaseks. 

Üks poeg armastas väga oma isa, ja kui see sai kuuekümne aastaseks, peitis ta isa maa- 
alusesse koopasse, kuhu kandis talle toitu. 

Kord tungisid Hiina keisri lossi mingisugused hirmsad loomad. Nad olid lehma suurused, 
hallid, kitsaste pikkade koonudega ja pikkade peenikeste sabadega. Kõik olid paanikas ega 
teadnud, mis teha. 

Siis ütles vana isa: 

»»Peab leidma kaheksanaelase kassi.” 

Leiti seitsme ja poole naelane kass. 

»Söötke teda nii kaua, kuni ta kaalub täpselt kaheksa naela,” ütles vanamees. 

Kui kass oli kaheksa naela raske, lasti ta loomade kallale lahti. 

Ja vaat mis juhtus. 

Nähes kassi, hakkasid loomad kahanema, kuni muutusid tavalisteks hiirteks, keda tollest 
ajast peale ka püüavad tavalised kassid. 


Kui keiser sai teada, kes oli kõiki hädast välja aidanud, lubas ta raukadel elada nii kaua, 
kui nad tahavad. 


Nii ilmusid maailma hiired, kes on süüdi, et rauku enam ei tapeta, 
24.UAN-TŠINE (Tuhatjalg) 


Tjan-kori maakohas elas keegi kehvik Kim-non-tši. 

Kuidas ta Ka ei hoolitsenud oma esivanemate eest, kuidas ta ka ei otsinud õnnelikku 
mäge, ikka ta seda ei leidnud. Kuid ta proovis veel korra ja viis vanaisa luud uuele mäele. 
Siis korraldas ta peied ja tegi seda nii püüdlikult, et jõi enda täiesti täis. 

Oli juba öö, kui ta lahkus vanaisa haualt ja tuli linna. 

Linnaväravate juures kohtas ta ilusat naist, kes palus teda enda juurde külla. 

Kui mees tuli tema juurde, olid laual juba tširnebi (seitse suupistet), igasugused maitsvad 
road ja sulja (viin). 

Naine kostitas teda ja palus ennast armastada, sest tema, omakorda, olevat ühe talle unes 
ilmunud vanamehe kaudu tuttavaks saanud temaga, Kim-non-tšiga, temasse armunud, ja 
teades nüüd, et ta tuleb vanaisa haualt, talle vastu tulnud. 

»»See ON Minu uus õnn,” ütles endale Kim-non-tši, ,ja oleks rumalus sellest ära öelda. Kuigi 
mul on naine, saab sellest siin minu seaduslik armuke.” 

Nii nad hakkasid teineteist armastama. 

»Ma palun sinult ainult ühte,” ütles naine, ,,ära tule kolme kuu jooksul kunagi minu juurde 
kutsumata ega ara kunagi piilu minu toa ukse vahelt sisse.” 


Algul Kim-non-tši talitaski nii, kuid siis sai temas uudishimu mõistuse üle võitu. Tulnud 
kord juhuslikult 

sinna, vaatas ta läbi paberist ukse oma armastatu tuppa. Läbi prao oli näha, et tuba oli tühi ja 
matil lamas mingi koeraga sarnanev loom. 


Siis koputas ta uksele ja astus tuppa. Looma toas enam ei olnud, tema ees aga seisis see, 
keda ta armastas. 


Naine oli mõttesse jäänud. 


»»9a ei täitnud minu palvet,” ütles ta kurvalt, ,,Võta siis istet ja kuula, mis ma sulle 
jutustan. Kas oled sa midagi kuulnud Uan-tšine (tuhatjala) kohta? Tea siis, et see on naine, kes 
on karistuseks muudetud tuhandeks aastaks tuhatjalaks. Kolm kuud enne tähtaja lõppemist 
on talle antud õigus aeg-ajalt võtta naise kuju. Sel ajal peab ta leidma mehe, kes temasse 
armuks. Kuid see mees ei tohi enne tähtaja lõppemist teada, kes naine on. Mul jäi veel 
ainult üks päev olla tuhatjalg. Nüüd jään ma tuhatjalaks veel tuhandeks aastaks. Näe, mis sa 


tegid oma uudishimuga. Kuid see ei lõpe ka sulle hästi.” 
Ja korraga kadus kõik: nii fansa kui ka naine ja Kim-non-tši istus tühjal kohal. 
Ta tõusis püsti, hõõrus silmi ja läks koju. 
Kodus ootas teda õnnetus: ta ainus poeg oli surnud. 
Kui aga Kim-non-tši jäi magama, roomas tema juurde tuhatjalg ja soovis teda suudelda. 
Suudeldes hammustas tuhatjalg teda ja nii Kim surigi, ilma et oleks ärganud. 


25.VEEL ÜKS TUHATJALG 


öitšus elas keegi Nim-kuak-san. 

Ta oli väga vaene, tal oli palju lapsi ning kõik nad nõudsid temalt toitu, raha ja uhkeid 
rõivaid. 

Ühe uue aasta eel hakkasid lapsed temalt nii väga nuruma uusi rõivaid, et vaene isa 
tormas kodunt välja nõnda nagu ta riides oli ja otsustas mitte kunagi eriam koju tagasi 
pöörduda. 

Ta lihtsalt otsustas võtta endalt elu, ja kuna oli eriti külm talv, siis läks ta mägedesse, et 
seal ära külmuda. 

Kuigi ta soovis surra, valis ta endale siiski mägedest 


405 


varjatud koha, istus sinna maha ning hakkas surma ootama. 

Natukese aja pärast nägi ta tulemas kahte naist: üks oli noor, uhkelt riides, teine tema ori. 

Möödudes teretasid naised teda ja uhkelt riietatud naine küsis, mida ta teeb siin niisuguse 
külmaga. 

Nim tunnistas avameelselt, milleks ta siia oli tulnud. 

»»Selle pärast ei maksa surra,” ütles noor naine, ,,tule minuga ja ma aitan sind meeleldi.” 

Ta läks naisega kaasa ja nad jõudsid ühe väga rikka fansa juurde Õitšus. 

Noor naine andis talle raha, riiet, tšumiisi ja palus ennast külastada, kuid alati enne 
sisseastumist uksele koputada. 

Õnnelik Nim tõi oma lastele uued riided, toitu ja raha. Uus aasta möödus kõigil tema 
lastel niisama rõõmsalt nagu kõigil neil, kellel oli tšumiisi, riideid ja raha. 

Nim hakkas käima noore naise juures ja peagi hakkasid nad teineteist armastama ning 
otsustasid lasta end laulatada. 

Kord õhtul, kui Nim oma kodunt väljus, et minna oma mõrsjat külastama, kerkis 
pimedusest tema ette hiiglasuur, taevani ulatuv vaim. 

»Ma olen sinu vanaisa,” ütles vaim, ,.ja ilmusin, et sind hoiatada: too, keda sa armastad, ei 


ole naine, vaid tuhatjalg. Kui sa tahad selles veenduda, mine, ava uks, ja sa ei näe mitte oma 
armastatut, vaid tuhatjalga.” 


Ja vaim kadus. 


Nim ei teadnud, mis ta peab tegema, ja otsustas lõppude lõpuks kuulata vanaisa sõna. Kui ta 
oli aga ukse juurde jõudnud, hakkas tal tuhatjalast kahju. ja ta koputas enne tuppa astumist. 
Kui ta tuppa astus, kummardus noor naine tema ees maani ja ütles: 
»Nüüd ma näen, et sa mind armastad, ja ka mina tahan olla sulle truu naine. Ma tean 
kõik. Sulle ilmus sinu vanaisa. See ei olnud sinu vanaisa, vaid minu vaenlane — madu kurei 
— minu endine mees. Üks meist pidi täna õhtul muutuma inimeseks. Selleks ajaks oli 
määratud just see hetk, kui sa koputasid minu uksele. 

Kui sa oleksid piilunud, oleksin ma jäänud veel tuhandeks aastaks tuhatjalaks, kurei aga oleks 
muutunud inimeseks.” 

Varsti pidasid nad rõõmsad pulmad ja hakkasid teineteist armastades elama. 

Endine tuhatjalg tõi oma mehe sugukonnale väga palju õnne. Ja kuigi sellest ajast on 
möödunud juba mitu tuhat aastat, on Nim-kuak-sani perekond seniajani kõige rikkam Õitšus. 


26.ONU 


Elas kord Hamgjöngdo provintsis üks hea mees, kelle nimi oli Tsu-ireni. 

Igal inimesel on oma nõrkus, ja oma nõrkus oli ka Tsu-irenil: ta unistas isegi magades, 
kuidas saada kuhugi kubemneriks. 

Sel ajal ei jagatud Soulis ametikohti mitte enam teadmiste järgi, vaid raha eest. 

Tsu tundis üht ministrist suli, kellele Tsu oli aja jooksul tassinud kogu oma varanduse. 

Minister lubas kogu aeg talle kohta, rääkides: 

«Kuberner — see on tähtis ametikoht, on vaja veel raha.” 

Tsu läks veel kord koju ja müüs seekord kõik, mis tal oli, sai kokku veel 300 lani ning 
läks Souli. 

Teel, võõrastemajas, tutvus ta kähe reisikaaslasega — abielupaariga. Naine pidi iga hetk 
sünnitama ja sünnitaski samal ööl tütre. Kuid vastsündinu vanematel ei olnud isegi nii palju 
raha, et tasuda lapse ema söögi eest. 


Siis andis Tsu nendele oma raha ja ütles: 

»Ma olen juba üksik vana mees, milleks mulle see kuberrieriamet. Teie aga olete noored 
inimesed, teil on kogu elu ees. Võib-olla toob minu raha teile õnne.” 

Mees ja naine tänasid Tsud, ja ta läks koju. 


Möödus 17 aastat. Tsu oli juba 80-aastane; ta oli ammugi kerjus, kuid ta ei norutanud ning 
otsustas enne surma veel kord Souli vaadata. 

»»Kas pole ükskõik, kus almust paluda,” rääkis ta naerdes oma naabritele. 

Naabrid kuulasid ning vangutasid päid; nii oli inimene raisanud varanduse, millest 
teisele oleks jätkunud kaheks elueaks, ja polnud seejuures midagi korda saatnud. 

Kui Tsu jõudis Souli ja palus almust, nägi teda keisri äia Pounguni ennustaja ning ütles: 

»»See on inimene, kes saab täna kõik kaksteist ametit, kaasa arvatud viimane, ja isegi üle 
selle.” 

Ennustaja tuli Pounguni juurde. Viimane tahtis teada, mis teda täna ees ootab. Selle 
peale vastas ennustaja talle silma vaadates: 

»»SUUI TÕÕM.” 

Ent Pounguni oli tujust ara ja ütles: 

»Mul on kõik ametid, ma olen keisri ai, mis rõõmu on mul veel oodata? Ega mind 
kuningaks ikka tehta. Mis on uudist?” 

» Täna kohtasin ma kerjusvanameest, kelle näost lugesin, et ta saab täna kõik 
kaksteist ametit ja isegi üle selle.” 

»»Sa pilkad mind?” 

»Kas ma seda julgeksin?” 

»»No olgu. Kui aga see kerjus jääb ka homme samasuguseks kerjuseks, siis raiutakse 
sul pea maha. Mine ja too see kerjus minu juurde.” 

»»Nüüd müüsin küll oma pea maha,” mõtles ennustaja ja läks kerjusele järele. 

Kui kerjusvanamees kohale toodi, tulid kõik teda vaatama, sealhulgas ka keisri amm. 

»Kas minu ennustaja rääkis sulle, et sa saad täna kõik kaksteist ametikohta ja veel 
rohkemgi? Kuidas see võib juhtuda?” 

»»Ma ei tea, mis tuleb, kuid tean, mis on olnud,” vastas kerjus, ,,nimelt seda, et ma 
pole täna veel ivagi hamba alla saanud.” 

»Andke talle süüa,” ütles keisri äi ja läks minema. 

»»Ma olen kunagi kusagil seda lõbusat, kentsakat häält kuulnud,” ütles ta naine. 

«Tead mis, vanamees, me anname sulle süüa, kuid 

tingimusel, et sa jutustaksid meile kõigist oma heategudest.” 
»Minu heateod ei võta palju aega ega ole kokku väärt isegi ühte kausitäit tšumiisi. Ja 


neid oligi ainult üks, kui ma kord aitasin kaht vaest inimest.” 


»Kas nendel vaestel inimestel sündis tütar ja neil polnud isegi niipalju raha, et maksta 
vastsündinu ema toidu eest?” küsis keisri amm. ,,Jah, nii see oli,” 


»»Need inimesed olime meie,” ütles seepeale keisri amm, ,,meie tütar aga on nüüd keisri 
abikaasa. Sellest ajast peale olen ma kogu aeg palunud taevast, et ta mind sinuga kokku 
juhataks ja laseks mul veel oma eluajal tänada seda, kes aitas meid raskel hetkel.” Ja 
keisri amm langes vanamehe ette maha. Seejärel kutsuti keisri äi, ja kui ta kuulis, kes see 
võõras on, kummardus ta tema ees maani. Ema läks tütre juurde ja ütles: 


»Tahad sa näha oma teist isa, kellest ma olen sulle korduvalt rääkinud, ta on meie 
juures.” 


Tütar jutustas sellest keisrile, oma mehele, ja keiser läks vanameest vaatama. 
»» Kuna meil on üks isa olemas, siis nimetame selle vanamehe onuks — aunimetus, mis 
on teatavasti kõrgeim kõigist kaheteistkümnest riigi ametikohast.” 


Keisri äia ennustaja aga sai niivõrd kuulsaks, et oli varsti niisama suure varanduse 
omanik nagu keisergi. 


27.NJAN JA TORI-SI 


Njan ja Tori-si surid, kui nad olid just saanud 16-aastaseks. 
Mõlemate hinged ilmusid pärast surma põrguülema 
Tibuani juurde. 


Järjekorda oodates said noormees ja neiu tuttavaks ning hakkasid omavahel juttu 
ajama. 


Kui aga jõudis kätte nende järjekord, sus selgus õiendi alusel, et noormehe Njani 
hing oli kutsutud eksituse tõttu - oleks pidanud kutsuma N]jani Oitsust, oli, 
aga kutsutud Njan Juonist. 

»»Mul on üksinda igav minna,” hakkas noormees paluma, ,,kas ma ei saaks pöörduda maa 
peale tagasi koos selle neiuga?” 


»Ei saa, sest tema on järjekorras.” 


Kuid noormees palus väga ja teatas lõpuks, et ilma neiuta ta ei tahagi maa peale tagasi 


minna. 


Ta ütles: 


»Ma olen vaene mees, mul on vaja naist võtta, aga mul pole abiellumiseks raha, ja kes 


mulle vaesele tulebki maa peal? Seal otsib rikas rikast, ainult siin on kõik võrdsed ega vaja 
raha.” 

Noormehe palved olid nii tungivad, et liigutasid Tibuanit. 

»Ma ei saa muuta, mis on igaveseks saatuseraamatusse sisse kantud, ja mul pole kuskilt 
sellele neiule uut elu võtta. Kuid ma teen sulle ettepaneku: saatuse-raamatu järgi on sulle 
määratud elada 68 aasta vanuseks, anna oma eluaastatest neiule niipalju, kui ise soovid, ja 
võta ta kaasa.” 

Njan jagas oma ülejäänud elu täpselt pooleks, ühe poole võttis endale, teise andis neiule. 

»»Minge selle koerakese järel,” lausus siis neile Tibuan. 

»»Kõigepealt teeme märgid,” ütles Njan. 

Ja nad kirjutasid teineteise seljale oma nimed. 

Seejärel sammusid nad koerakese järel, ja kui koerake jõe äärde jõudes vette hüppas, 
hüppasid ka nemad sinna, ning nende hinged tulid kohe kehadesse tagasi. 

Siis jutustasid nad mõlemad, mis nendega põrgus oli juhtunud. 

Neiu isa oli kavatsenud anda teda, kui ta veel elas, naiseks oma sõbrale, ja nüüd, kui tütar 
tagasi tuli, tegi ta näo, et ei usu tütre jutustust, ning ütles, et nime tütre seljale on 
kirjutanud tütre sõbranna, ja hakkas kiirustama varem kavatsetud pulmadega. 

Kuid pulmapäeval tuli sinna Njan, ja neiu ütles: 

,» See ON MU Mees.” 

Njan võttis seljast oma kuue, ja kõik lugesid tema seljal Tori-si nime, kuid Tori-si isa 
puikles ikka veel vastu. 

»Ei taevas ega põrgu tohi muuta vanemate tahet,” 
lausus ta. 

Njan pidas siis Tori-siga nõu ja ütles: 

»Kuna Tori-si ei soovi minu elu, kui peab abielluma teise mehega, siis võtan ma oma elu 
tagasi.” 

Nüüd ei saanud isa enam midagi parata ja ütles vihaselt: 

»»Mine ära minu juurest, sa pole minu tütar.” 

Ta ütles tõtt: Tori-si ei olnud tõepoolest enam tema oma, ta kuulus Njanile, ja kuna nad 
teadsid, et neile on jäänud vähe elada, siis armastasid nad teineteist õrnalt, ja mis peaasi — 
nad ei riielnud kunagi. 

Neile sündis kolm last, kellele nad jõudsid elu jooksul teenida küllalt raha. 

Nad surid koos samal päeval, samal tunnil, minutil ja hetkel. Kui nende hauast läheb 


mööda teekäija, siis jutustavad ümberkaudsed elanikud talle, kuidas Njan ja Tori-si olid 
elanud ning teineteist armastanud. 


Kui tahetakse öelda, et kaks inimest armastavad teineteist, siis öeldakse: 
nNad armastavad teineteist nagu Njan ja Tori-si.” 


28.KASSID 


See juhtus väga ammu, kui maa peal polnud veel kasse. 
Tol ajal elas üks vibukütt. Ta unistas ainult sellest, kuidas pääseda Souli vibulaskjate 
peole ning saada keisri enda käest kiituskirja ja aunimetust ,,dišandari”. Kuigi ta oli väga 


hea laskur, erutus ta alati niivõrd, et laskis andestamatult halvasti. Siis andsid targad inime- 
sed talle nõu minna enne Souli reisi ennustaja juurde, 

Vibukütt tegigi nii. Saanud küti käest tuhat lani, ütles talle ennustaja: 

»Ärgu mingu sinu teest üle naine. Kui ta aga siiski läheb üle tee, suudle teda.” 

Kütt tahtis jtema käest veel midagi pärida, kuid teise küsimuse jaoks ei jätkunud tal raha. 
Nii piirdus ta ühe küsimusega ning hakkas astuma Souli poole. 

Söulist üheksa lii (kolme versta) kaugusel kohtas ta 

haruldase ning omapärase iluga naist. See oli tugev ning sale ja tal olid rohelised 
silmad, mille pilku küti ei suutnud taluda. 


Naine läks üle tema tee, ja kütt läks talle järele, et teda suudelda, nagu ennustaja oli 
käskinud. 

Näis, et naine astub niisama kiiresti nagu küttki, kuid ometi jõudis kütt talle järele 
alles õhtul, kui naine läks väiksesse onni. Ka kütt läks sinna onni. 

Seal, onnis, istusid neiu isa ja ema. 

Kütt teretas neid ja seletas ara, miks ta sinna oli tulnud. 

»Kui ennustaja ütles, siis peab see ka nii olema.” 

Siis tuli neiu ja kütt suudles teda. 

»»On juba hilja, jää meie juurde öömajale,” ütles vanamees. 


»»Ma oleksin nõus ka eluksajaks siia jääma, sest olen hakanud teie tütart armastama ja 
tahan temaga abielluda.” 


»Mis siis ikka, abiellu,” ütles vanamees. 
Tuli öö, ja kõik heitsid magama. 
Kütt ärkas ja nägi, et tema kõrval magas noor ema-tiiger, kaugemal aga kaks vana, 


suurt tiigrit. 

Kütt sulges hirmust silmad, ja kui ta nad uuesti avas, magas tema kõrval jälle tema 
naine ning kaugemal selle isa ja ema. Kütt arvas, et see kõik oli talle ainult viirastunud, 
ja uinus uuesti. 

Homnmnikul, kui kütt läks Souli märki laskma, ütles talle naine: 

«Täna ootab sind, mu mees, suur edu. Sa tabad iga, märki, kuid seda on veel vähe, täna 
saad sa kuulsaks põlvest põlve, kuni elavad inimesed. Pea meeles: kui sa oled tabanud 
viimast märki, ilmuvad teele kolm inimest kolmel muulal, kaks — valgetel muuladel, 
valgetes riietes ja valgete lehvikutega, kolmas aga kirjul muulal, rohelise lehvikuga. 
Otsekohe, kui sa neid näed, lase nende pihta.” 

»»Kuidas, inimeste pihta?” 

Naine vangutas pead: 

»Need pole inimesed, need on metslased. Kui sa neid ei tapa, söövad nad kõik ära. Kui 
oled nad tapnud, lõika lõhki tolle rind, kes sõitis kirjul muulal. Rinna seest 

leiad sa kaks loomakest 
»» Kui mulle, siis ka sulle.” 

»Jah, muidugi; hüvasti, mu armas mees.” 

»Miks aga jätad sa hüvasti nii kurvalt, ma tulen varsti tagasi,” 

»»Ma olen kurb sellepärast, et isegi üks hetk sinust lahusolekut on sama mis igavik.” 
Kõik juhtus nii, nagu naine oli rääkinud. Kütt tabas kõiki märke, ja kui oli lasknud 
noole viimasesse märki, ilmusid teele muulade seljas kolm inimest. Kaks — valgel, 
kolmas — kirjul muulal. Kütt pingutas kolm korda oma vibu ja laskis kolm noolt. Iga 
nool tabas rändureid otse südamesse. 

MIS ta teeb? Ta laseb inimesi?” 
»Minge ja vaadake, mis inimesed need on,” ütles kütt ja läks koos teistega sinna, kuhu 
rändurid olid maha kukkunud. 

Kuid suur oli kõigi hirm, kui rändurite asemel nähti kolme tiigrit: kaht hiiglasuurt 
vana, isa- ja ematiigrit, ja üht noort ematiigrit. 

»»Milline õnn, et ta nad tappis, muidu oleks meid kõiki ähvardanud surm.” 

Kuni nii räägiti, lõikas kütt ruttu lõhki noore ema-tiigri rinna, võttis sealt välja kaks 

väikest armast loomakest ja peitis nad oma põue. 

Sel päeval sai kütt nii ,,dišandari” aunimetuse kui ka kuberneri koha. 


ära kunagi nendest lahku, olgu nad sulle laste eest.” 


Kuid oma naist otsis ta asjata — ta ei leidnud kunagi ei teda, ei tema vanemaid, onni 
ega isegi seda kohta, kus oli seisnud onn. 
Möödus aasta ja loomakesed kasvasid suuremaks, kui korraga puhkes sõda, mis oli 
õnnetuseks Koreale. Siis määras keiser kütist kuberneri vägede ülemjuhatajaks. 

»Aga ma ei tunne ju üldse sõjaasjandust.” 

»Kuid sa oled õnnelik. Mine ja võida, muidu — pea maha.” 

Ära kurvasta, isa, sa võidad,” ütlesid loomakesed. 

Amnoki jõel, kummalgi kaldal, kohtusid vaenlase ja Korea väed 

Lahingueelsel ööl läksid loomakesed põldudele ja metsadesse ning kutsusid kokku kõik 
rotid ja hiired: 

»»Minge teisele kaldale vaenlase vägede hulka, närige neil katki kõik vibunöörid ja kõik 
vibud, sööge ära nende toidumoon ning jalanõud.” 

Kuid sõjavägi ilma relvadeta, toidumoonata ja jalanõudeta ei ole enam sõjavägi, vaid 
kari kerjuseid, ja kütist kuberner võttis järgmisel päeval nad kõik vangi. 

Sellega sõda lõppeski. Kuberner aga sai ministriks. 

Mis puutub loomakestesse, siis hakkasid nad siginema. Nüüd võib neid loomi kohata 
kõikjal — neid. nimetatakse kassideks. 

Ehkki praegused kassid ei kõnele, peetakse neid siiski nende päritolu tõttu kuni 
tänapäevani pühadeks loomadeks, ja selle päritolu ning vaenlaste käest pääsemise 
mälestuseks austatakse ning hinnatakse neid igati. 


29. HÄRJA TÖÖ 


Kord elas keegi kirjanik, kelle nimi oli Kim. Tal oli kaks poega: vanem ja noorem. 
Sellal kui noorem poeg teadis juba väga palju, ei tundnud vanem poeg Kim-Hakki, 
kes oli juba 16-aastane, isegi tähestiku kahte esimest märki — ha-nõr, teng, taa, di, mis 
tähendab ,,taevas” ja ,, maa”. Seejuures on ,,taevas” korea keeles ,,ha-nõr”, hiina keeles 

aga ,,teng”, ,,maa” on korea keeles ,,taa”, hiina keeles aga ,,.di”. 

Seepärast peksis isa teda ühtelugu ja ütles, et pigem tapab ta poja, kui kannatab sellist 
häbi, et kirjaniku poeg jääb kirjaoskamatuks. 

»Kuid ma pole ju süüdi,” õigustas end vanem poeg, ma istun ööd ja päevad aabitsa 
taga — kuid midagi ei tule sellest välja. Minu noorem vend mängib päevad läbi — kuid 
tal läheb kõik hästi. Taevas on selle niimoodi seadnud.” 

»Mitte taevas, vaid sinu rumalus,” vastas isa ja peksis teda tublisti. 

Lõpuks ütles isa: 

»»Mu käed on väsinud sind peksmast, pealegi tuleb puudu keppidest, kui ma raiuksin 
maha kas või kogu oma metsa. Sind tappa ma ka ei suuda. Kuid sind oma silmade alt 
ara ajada ma suudan, ja ajangi ara. Mine, kuhu tahad. Õpid kirjatarkuse selgeks — 
võtan su vastu, jätad õppimata — ei võta. 

»Luba mul jääda sinu juurde sulaseks, ma olen töökas ja jaksan töötada.” 

»Ei taha.” 

»» Kuhu ma siis lähen?” 

»» Kuhu tahad.” 

Suure vaevaga sai vanem poeg isalt nõusoleku, et too jätaks vähemalt tema naise enda 
juurde, kuni ta ise õnne katsub. 

Hästi,” ütles isa, ,,las elab pealegi tagatoas, kuid ärgu temagi minu silme ette tulgu.” 

Kim-Hakki aga ütles oma naisele: 

gOota mind kümme aastat. Kui ma ei tule kümne aasta pärast tagasi, siis pea mind 
surnuks.” 

Seejärel läks ta oma sõbra poole ja palus, et juhul, kui isa peaks ta naise minema 
ajama, võtaks sõber ta enda juurde ning toidaks kuni tema tagasitulekuni. 

Sõber lubas seda teha, ja Kim-Hakki läks kuhu jalad viisid. 

Hakki sammus ja sammus, kuni jõudis ühte linna, kus ühe akna läbi kuulis õppivate 

Hakki läks kooli ja jutustas õpetajale enda kohta kõik. 

«Sellest oleks väga kahju, kui nii kuulsa kirjaniku poeg jääks kirjaoskamatuks,” ütles 
õpetaja. ,, Ma olen nõus võtma sind kümneks aastaks enda juurde ning tegema kõik, 
mida suudan. Aga ara pane pahaks, kui ma peksan vastu su selga puruks mitu virna 
keppe.” 

Hakki nõustus rõõmuga, ja õppimine algas. 

Sel ajal elas Hakki naine aia tagatoas, keetis endale tšumiisi ja palus ööd ning päevad 
taevast, et see tema meest aitaks. 

Kolmteist päeva enne kümne aasta täissaamist ilmus talle unes valge vanamees ja ütles: 

» Taevas on sinu palvet kuulda võtnud. Oma töökuse eest saab su mees selle, mida sa 
palud, hea naine.” 

Samal ööl juhtus Häkkiga järgmine lugu. 
»» On möödunud üheksa aastat, üksteist kuud ja kuusteist päeva (Koreas on kuus 29 
päeva),” ütles õpetaja Hakkile, ,,aga sa pole ka siiamaani ara õppinud isegi kahte 


esimest sõna. Vaata, vasikas seisab sinu kõrval latris, ta on kahe aastane, kuid ma olen 
kindel, et kuuldes pidevalt sinu ,,ha-nõr, teng ja taa, di” on ka temale need sõnad 
meelde jäänud.” 

Ja õpetaja kutsus vasika ning ütles talle valjusti: 

»Ha-nõr, teng!” 

Ja korraga tõstis vasikas pea tema poole. 

»Taa, di!” 

Ja vasikas laskis pea alla. 

»Näed? Kui vasikaski on targem kui sina, mida siis mina oskan sinuga peale 
hakata?” 

Ning peksnud Hakkit viimast korda, käskis õpetaja tal hommikul oma majast 
lahkuda. Sel ööl läks õpetaja esimest korda viimase kümne aasta jooksul magama oma 
pere juurde, sest kogu selle aja oli ta maganud oma õpilasega, sundides teda ka öösiti 
õppima. 

Läbipekstud Hakki nuttis kaua ning kibedasti, kuni jäi magama. 

Kui ta oli uinunud, ihnus unenäos tema juurde valge vanamees ja ütles: 

»»Kas sina oled Kim-Hakki1?” 

Mina,” vastas Hakki. 

»Ssa saad selle, mille poole sa oled nii visalt püüdnud. Ava suu.” 


Hakki avas suu, ja vanamees viskas talle suhu kolm väikest kera, 
»Neela alla!” 


Hakki neelas ja ärkas üles. 

Vana harjumuse kohaselt haaras ta otsekohe raamatu järele, ja — oh imet! — hakkas 
seda kohe ladusalt lugema. Peale selle teadis ta ka kõike, mis oli nii selles raamatus 
kui ka kõigis teistes kooliraamatutes. 

Ta võttis kätte pintsli — ja juhtus veel suurem ime. Ta hakkas kirjutama märke, 
missuguseid ei oleks osanud kirjutada keegi teine Koreas. Ta hakkas koostama 


lauseid, ja nende mõte oli nii sügav nagu ookean ning teravmeelne nagu kalliskivide 
sära. 

Siis hakkas ta valjusti hüüdma: 

»»Sensan-nim, šensan-nim (õpetaja, õpetaja)!” 

Kui õpetaja köhale jõudis, ütles õnnelik Hakki: 

» Nüüd eksamineeri mind.” 

Õpetaja hakkas teda eksamineerima, kuid Hakki teadis õpetajast palju rohkem. 
Siis langes õpetaja õpilasele kaela ja soovis talle õnne sellise edu puhul. 


Tagasihoidlik Hakki ei varjanud midagi ja jutustas, kust oli oma teadmised saanud. 

Pärast seda läks Hakki koju ja jõudis köhale just tol päeval, mil täitus kümme aastat 
ajast, kui ta oli kodunt lahkunud. 

Kõigepealt läks ta naise juurde, ja pärast kohtumisrõõmu küsis: 

»» Kuidas kohtles sind isa?” 

»»Ma nägin teda ainult üks kord, kuid mind nähes hakkas ta karjuma, et kaoksin tema 
silmist. Ma, läksin ära ja pole teda enam näinud.” 

»»Sel juhul ei lähe ma tema juurde.” 

»»Ei, sa pead minema, sest isa ja ema asendavad meile maa peal taevast. Ja sadagu taevast 
vihma, lund või paistku päike — kõike peame taluma nurisemata, kartes igavest 
hukkumist. Seepärast mine ja kummarda isa ees.” 

Hakki tegigi nii, kuid isa hüüdis talle vastu: 

»Enne kui teed kummarduse, enne kui julged tulla minu ette, pead sa esitama tõendi 
selle kohta, et oled õpetatud.” 

Siis läks Hakki oma naise tuppa ja palus endale osta siidriiet. 

Sellele riidele kirjutas ta draakoni käega mõned suurepärased ning sügavamõttelised 
laused, mis üksinda juba oleksid teinud ta isa surematuks, kui too oleks suutnud nõnda 
kirjutada. 

Alles siis lubas isa vanemal pojal tulla ja ennast kaisutada. 

Kuid pärast seda lahkus Hakki oma naisega isa majast. 

»1sa ei armastanud mind niisugusena,” ütles ta oma naisele, ,,nagu on mind loonud, 
taevas, vaid armastas 

hoopis minu teadmisi. Ja kui ma poleks neid imekombel omandanud, oleksin ma talle alati 
võõraks jäänud” 

Käinud Soulis eksamil, astus ta teenistusse, ja kuria tema andekusele, mille talle oli 
andnud taevas, lisandus veel suur töökus ja härja kannatus, siis suutis ta taluda kõiki tujuka 
ülemuse kapriise ning temast sai lõpuks minister. 

Siis andis ta oma õpetajale ning sõbrale hea koha, kuid isale ei andnud ta mingit ametit, 
ehkki oli tema vastu alati aupaklik, nagu on pojale sünnis. 

Mis aga puutub nooremasse venda, siis tema ei saavutanud elus midagi. Harjunud saama 
kõike kergelt, ilma raskusteta, ei jõudnud ta edasi elus, kus peale andekuse tuleb ka härja 
moodi tööd teha. 


30. VOLMAI 


Ajal, mil valitses Kosmi-Dzon-Tvan, kes oli oma dünastia viimane keiser, elas keegi neiu 
Volmai-si, rikaste vanemate tütar. 

Ta sai suurepärase hariduse ja luges hiina keeles niisama hästi nagu tema kuulus, kogu 
rahva poolt lugupeetud õpetaja Oru-šonsen. 

Kui neiu sai 16-aastaseks, ütles Oru talle: 

»»Nüüd on sinu õpingud lõppenud. Mõistuse ja hariduse poolest oled sa väärt saama 
ministri naiseks.” 

»»Sel juhul ma saangi selleks.” 

Seepärast ütles ta ära kõigile, kes palusid tema kätt. Kuna tal oli ka veel nooremaid 
õdesid, siis ei tahtnud Volmai segada nende abielukärjääri ja lahkus oma vanemate 
nõusolekul isamajast, kui oli kätte saanud oma osa pärandusest. Ta ehitas suure tee äärde 
võõrastemaja ning ajas oma asju nii osavalt, et ta võõrastemaja oli alati rahvast täis ja 
kuulsus ning kiitus temast levisid kogu maal. 

Kord möödus keegi noor söepõletaja söekandamiga tema võõrastemajast. 

Volmaile oli süsi vaja ja ta kutsus söepõletaja ning küsis, mis ta oma kauba eest tahab. 

Söepõletaja vaatas talle otsa ja ütles: 

»»Mitte midagi muud kui sind korra suudelda.” 

»Kas sa ei küsi mitte liiga kallist hinda?” küsis solvatud neiu. 

»»Selline on juba minu komme,” vastas noor söepõletaja, ,,et ma tahan kas kõike või 
mitte midagi. Ja kui sa pead mu hinda kõrgeks, võta hoopis tasuta.” 

Seda öelnud, viskas söepõletaja söed neiu jalge ette ja lahkus, enne kui see jõudis 
midagi vastata. 

Möödus mõni päev, ja jälle läks võõrastemajast mööda ilus söepõletaja. Kuid noormees 
isegi ei vaadanud tema poole, vaid läks mööda. Neiul aga oli jälle tarvis sütt ja ta oli 
sunnitud söepõletaja enda juurde kutsuma. 

» Ahaa,” ütles söepõletaja, ,,tuttav ostja.” Ja tulnud neiu juurde, heitis ta söed tema 
jalge ette ning läks minema. 

Asjata kutsus neiu teda söe eest tasu saama. 

»»Ma tean su tasu,” vastas söepõletaja tagasi vaatamata. 

Kui aga neiu järgmisel päeval üles ärkas, oli tema õues tohutu suur söehunnik, mida ta 
poleks jõudnud ka aasta jooksul ära tarvitada. 

Volmai oli selle üle väga hämmastunud ja veetis kõik päevad ukse juures, heites pilke 
selles suunas, kust söepõletaja oli tavaliselt tulnud. 


Kui neiu lõpuks teda nägi, läks ta söepõletajale vastu ja ütles: 

»»Ma tean, et need söed, mis on minu juures õues hunnikus, on sinu toodud.” 

-Jah, neid kandsid kokku minu sõbrad.” 

»Kas sul on siis niisugune võim, et võid neid käsutada?” 

»»Mul on midagi rohkemat kui võim, mu sõbrad armastavad mind.” 

Neiu vaikis ja ütles: 

»Ma tahaksin sulle tasu maksta.” 

»»suurima heameelega,” ütles noor söepõletaja, ja heitnud Õlalt söekoti, suudles neidu 
niivõrd kiiresti, et see ei jõudnud isegi midagi mõelda. 

»Ma pole veel kunagi kedagi suudelnud ja nüüd pead sa tahes-tahtmata saama minu 
meheks.” 

Söepõletaja puhkes lõbusalt naerma ja ütles: 

»Mis puutub minusse, siis olen ma nõus.” 

»Ennäe, kus sai ministrile mehele,” pilkasid kõik neiu sugulased, austajad ja tuttavad. 
Noorpaar aga elas hästi. 

»Kas sa lugeda oskad?” küsis noor naine oma mehelt. 

»Ei a-d ega b-d,” vastas mees talle lõbusalt. 

»Tahad, ma õpetan sind?” 

»Mis siis ikka? Miks mitte õppida majapidamistöödest vabal ajal.” 

Möödus viis aastat ja Volmai mees teadis kõik, mida teadis naine. 

» Nüüd mine minu õpetaja Oru-šonseni juurde, las ta eksamineerib sind. Ühtlasi too mulle 
vastus järgmisele küsimusele: ,,Kui keiser on rumal, tema poeg aga idioot, kas pole siis aeg 
uuel keisril troonile astuda?“ 

Mõne päeva pärast tuli mees tagasi ja tõi naisele vastuse: 

»»Jah, on aeg!” 

Varsti pärast seda ütles naine mehele: 

»»Kutsu enda poole oma kolm kõige targemat ning mõjukamat sõpra.” 

Kui mees oli nad külla kutsunud, valmistas naine neile hea kosti ja ütles õhtul: 

»Olge head, ronige homme koidu ajal sellele mäele ja jutustage mehele ning mulle, mida te 
seal näete.” 

Hommikul, kui kolm söepõletajat mäele ronisid, nägid nad seal kolme poissi. 

Üks poiss ütles: 

Tere.” 

Teine poiss ütles: 


»Muide, homme aetakse vana kuningas minema.” 

Kolmas poiss ütles: 

» Teile kolmele antakse head kohad.” 

Seejärel kolm poissi kadusid, hämmastunud söepõletajad aga tulid ja jutustasid, mida nad 
olid näinud. 

»»Seda kõike ma teadsin,” ütles võõrastemaja perenaine, ,,sest ma olen ennustaja. Ma räägin 
teile edasi, kuidas te saate head kohad ja kuidas ajada minema inimene, kes kõiki hukutab. 
Koguge täna õhtuks kokku kõik oma sõbrad ja tulge siia.” 

Kui kõik söepõletajad olid määratud tunnil kgkku tulnud kutsus Volmai mehe oma 
magamistuppa ja ütles: 

»Kümme aastat tagasi otsustasin ma minna ministrile mehele. Ma abiellusin sinuga, sest 
ennustajana mõistsin, et sa saad ministriks. Nüüd ütlen ma sulle, et su tund on tulnud: täna 
määratakse sind ministriks, homme aga tunnistab seda kogu rahvas. Siin on sulle kirves. Sa 
võtad selle ja te lähete oma sõpradega ükshaaval pealinna. Seal kogunete kõik Oru-šŠonseni 
maja juurde. Sa lähed üksinda majja ja ütled õpetajale: ,, Minu naine, Volmai, tervitab sind. Siin 
on kirves, millega ma purustan lossivärava luku, ja nende inimestega, kes seisavad ning ootavad 
minu käsku, asendan ma laialijooksnud lossivahtkonna.”“ 

Kõik sai niimoodi tehtudki. 

Kui Volmai mees astus Oru-šonseni majja, nägi ta seal mitut inimest ja naise õpetajat, kes 
vaidlesid selle üle kuidas täita veel ühte vakantset ministrikohta. Oru pakkus Volmai meest, 
teised aga pakkusid igaüks oma. 

Volmai mees ütles tuppa a»tudes: 

»Ma olen Volmai mees ja purustan selle kirvega lossivärava luku, nende inimestega aga, kes 
seisavad tänaval, asendan ma laiali jooksnud lossivahtkonna.” 

» Ja sa talitad nagu kõige parem sõjaminister,” vastas Oru talle. 

Kõigil teistel jäi üle ainult hüüda: ,,Ee-ee!” (mis tähendab ,. jaa, jaa”). 

Kui kõik olid magama jäänud, läks Volmai mees oma söepõletajatega lossi juurde, lõhkus 
luku, tabas ootamatult vahtkonna ja andis sellele valida, kas mundreid maha heites põgeneda 
ja kõigest juhtunust surmanuhtluse ähvardusel vaikida või sedamaid surma saada. 

Vahtkond valis esimese võimaluse. Söepõletajad panid nende vormiriided selga, ja loss koos 
keisriga vallutati. 

Hommikul pidas istungit juba uus keiser Indzan-tevev, samuti pidasid istungit uued 
ministrid, ja kui vanad ministrid lossi tulid, tehti neile ettepanek, et nad tunnistaksid uut 
korda, või vastasel korral hukatakse nad samas. 

»Aga kus on vana keiser ja tema poeg?” 

»»Mõlemad on võetud elusana taeva.” 

Ohoo, see on suur au, me pole seda väärt,” ütlesid ministrid ja andsid vande uuele 
keisrile. 

Kõik läks oma rada ja igaühe poolt lugupeetud õpetaja ning ennustaja Oru-Šonsen 
kuulutas linnaväljakul kõigile, et uue keisri valitsemine toob rahvale õnne ja edu nihg et 
tema dünastia valitseb tuhat aastat. 


Sellistel tingimustel ei olnud rahval midagi uue dünastia kas või kahe tuhande aastase 
valitsemise 


Oru ennustus täitus, uus keiser valitses oma rahva huvides, ja söepõletajad jäidki 
lossivahtkonda teenistusse. 


Nende tõttu ongi vahtkond musta värvi. 


Koos nendega oli ka Volmai mees oma elu lõpuni minister ja kecgi ei naernud enam, et 
Volmai pole osanud endale meest valida. 


31.TUTONTAINA (kärnkonna maja) 


Iidsel ajal elas Hoanghedos Hetšu ringkonnas Kon-toni külas keegi vaene mees, kelle 
nimi oli Pek. 


Pek oli viiekümne aastaseks elanud, kuid polnud jõudnud koguda niipalju raha, et 
abielluda. 


Samal ajal elas üks rikas mees, kes tegeles sellega, et pani vaeseid paari. 


Ka Pek läks tema juurde. Rikas leidis ka temale pruudi ja andis talle lunaraha pruudi 
väljaostmiseks. 


Pek abiellus, ja aasta pärast sünnitas naine talle tütre Han-ne-si ning heitis seejärel 
hinge. 

Üheteistkümne aasta pärast sai Pek halvatuse, ja kuna ta ei saanud enam tööd teha, siis 
ähvardas neid näljasurm. 


Tol ajal toodi veel inimohvreid. Kontonis toodi iga aasta selline ohver sinna elama 
asunud tuhatjala auks. 


Selleks ohvriks oli vaja neidu. 

Han-ne pakkus ennast kümne tuhande keši eest, mida palus pärast surma isale välja 
maksta. 

Ohverdamine toimus järgmiselt: Kukša palvemajas pandi neiu pärast rituaali lauale ja 
kõik lahkusid. Kui siis mõne aja pärast tagasi tuldi, ei olnud neidu enam, KukšŠast aga 
roomas minema tuhatjalg. Parast sellist ohvrit langes kõigile osaks eriline õnn. 

Han-ne armastas väga ühte kärnkonna. See kärnkonn ronis oma urust alati välja, kui 


Han-ne sõi, neiul polnud kunagi kahju kärnkonnale toitu anda, kuigi ta ise ei saanud 
seetõttu kõhtu täis süüa. 


Kui Han-ne viidi ohverdamiskohale, komberdas talle järele ka kärnkonn. 
Han-ne asetati lauale ja kõik lahkusid, tuhatjalg aga roomas maiia. 
Ta hakkas kiirgama punaseid kiiri, ja Han-ne kaotas teadvuse. 


Kuid ka kärnkonn hakkas välja saatma kiiri, ja kärnkonna kiired osutusid tuhatjala 
kiirtest tugevamateks. 


Kui mõne aja pärast palvemajja mindi, leiti sealt eest surnud tuhatjalg, suur hea 
kärnkonn ja elav Han-ne 


Selle sündmuse mälestuseks ehitatigi kärnkonna auks palvemaja. Kärnkonn ei nõudnud 


enam inimohvreid. Ta elab oma majas, ja iga õiglane inimene, kes tuleb smna majja 
palvetama, näeb seda kärnkonna. 


Halb inimene aga seda kärnkonna naha ei saa. 
Kuna aga häid inimesi ikkagi leidub, siis nähakse seda kärnkonna ka meie päevil. 


32.NI-MUEI (muretu) 


Elas kord mees, kelle«nimi oli Ni-men-san. 
Tal oli kaksteist poega ja üks tütar. 


Iga poja juures oli ta külas kuu aega liigaastal aga, kui aastas on kolmteist kuud, veetis 
ta kolmeteistkumnenda kuu tütre juures. 


Ja mingisugust muud tegevust Ni-men-sanil ei olnud. 
Kõik kadestasid teda ja rääkisid nn palju tema mure- 

tust elust, et kuuldused Ni-men-sanist ulatusid keisri kõrvu. 

Keiser hakkas huvi tundma niisuguse inimese vastu, kellel polnud midagi teha ja kellel 
polnud mingeid muresi d. Ta laskis Ni-men-sani enda juurde kutsuda. 

»»Kas on õige, et sa midagi ei tee, ja käid üksnes külas oma laste juures?” 

»»Jah, taevas saatis mulle kaksteist poega, vastavalt kuude arvule aastas, ja liigaasta 


kolmeteistkümnenda kuu jaoks ühe tütre. Nii ma elan iga kuu ise lapse juures...” 

»»va oled oma asjad hästi korraldanud. Tasuks kingin ma sulle selle helme, kuid 
tingimusel, et sa ta alles hoiaksid. Ta peab sinu juures olema, ükskõik millal ma ka ei 
küsiks, muidu läheb sul halvasti.” 

Keiser laskis Ni-men-sanil minna ja käskis vahtkonnal kuidagi märkamatult helme ära 
varastada ning minema visata. 

Üümberriietatud valvur läks Ni-men-sani järel jõe äärde üleveokohale, võttis 
märkamatult tema paunast helme ja viskas selle jõkke. 

Sõitnud üle jõe, jäi Ni-men-san ühte fansasse ööbima. Ta hakkas kohe paunas sorima, et 
näha, kas tema helmes on alles. 

Tõtt öelda kadus Ni-men-sani muretus jäljetult sellest ajast peale, kui keiser oli 
kinkinud talle helme. Ta mõtles nüüd kogu aeg oma helme peale. 

Kui aga Ni-men-san helmest paunast ei leidnud, sai temagi tunda, mis on häda ja 
mure. 

Ta ei maganud kogu öö, vaid mõtles, kuidas leida kadunud helmest, ja hommikuks 
oli ta kõht väga tühi. 

Samal ajal kuulis ta kaluri hüüdu. Ta kutsus kaluri enda juurde ja ostis talt ühe kala. 
Suur oli tema rõõm, iui ta käia puhastades selle kõhust oma helme leidis. 

Keiser aga käskis vahepeal Ni-men-sani tagasi kutsuda. 

Kui ta oli kohale toodud, ütles keiser talle ähvardavalt: 

»»Kus on sulle kingitud helmes?” 

Ni-rmen-san võttis helme välja ja näitas keisrile. 

»»Kuidas sa ta jälle leidsid, kui ma ma kindlasti tean, et ta kaotasid?” 

Siis jutustas Ni-men-san, kuidas ta oli helme leidnud. 

»Nagu näha, on sinu poolt nii taevas - kui ka mere-kuningas,” ütles siis keiser. ,,Sul 
on tõepoolest õigus mitte millegi üle muret tunda, ja nüüdsest peale olgu sinu 
perekonnanimi Ni-muei, mis täheldab — muretu.” 

Ni-mueile anti ametikoht Buju-oni, mis tähendab — mitte midagi teha, ja nii ta elaski, 
kuni suri ning maeti suurte austusavaldustega maha. 


33.KIM 


Flas kord keegi Kim-hašeni. 
Tal ei olnud kodumaal edu ja ta otsustas sõita mere taha õnne katsuma. 


Kim jättis naise maha, sõitis minema ja oli koduni ära kümme aastat. 

Seal, mere taga, kogus ta suure varanduse ja otsustas siis koju sõita. 

Enne ärasõitu läks Kim ennustaja juurde, et teade saada, kuidas tal kojusõit õnnestub. 

»Kui sa annad mulle kaheksa tuhat lani, siis ütlen ma sulle, missuguseks su teekond 
kujuneb,” sõnas ennustaja. 

Kaheksa tuhat lani oli suur summa, kuid Kimil polnud sellest kahju ja ta andis raha 
ennustajale. 

»»Pea meeles nelja asja,” ütles ennustaja: ,,ära sõida otseteed, ära mine öösel üle 
mäekuru, ära pese õlis pead, karda kantišeid, mis tähendab mõõtu kroovitut tšumiisi.” 

Pärast seda asus kaupmees oma laevaga koduteele. 

Ühes köhas hakkasid mõned tema kaaslased nõudma, et ta sõidaks otse üle mere ega 
ristleks piki randa. Mõned teelised, Kimiga eesotsas, ei sõitnud otse, ja ainult nemad 
pääsesidki, sest puhkes torm ning uputas need, kes sõitsid merele. 

Kui ellujäänud õnnelikult kodumaale jõudsid, läksid nad kõik koos ühte teed. 

Õhtuks jõudsid nad ühe mäekuru juurde. 

»Täna ma edasi ei lähe,” ütles Kim. 

Kuid kaaslased sõnasid talle: 

»Kui sa liigud nii aeglaselt, ei jõua sa kunagi koju; kui tahad, jää maha, meie aga 
läheme edasi.” 

Nad läksid, kuid Kim jäi maha. 

Öösel tapsid röövlid kõik peale Kimi, kes jõudis õnnelikult oma fansa juurde. 

Oli juba õhtu ning Kim komistas fansasse astudes õlitünnile, kukkus maha, ja õli 
jooksis talle pähe. 

Ta tahtis juukseid kuivatada, kuid samas meenusid talle ennustaja sõnad, ja ta ei teinud 
seda. 

Sellal kui Kim rändas, oli tema naine, kes arvas, et mees on hukkunud, läinud teisele 
mehele. 

Nähes esimest meest, polnud ta tema tuleku üle rõõmus, kuid ei näidanud seda välja, 
vaid võttis mehe nõnda vastu, na.gu seda nõudis komme. 

Ise aga palus teist meest, et ta esimese mehe ära tapaks, kui see on magama heitnud. 

Öösel tuli sisse teine mees ja hakkas kobama, kus on esimese mehe pea. 

Magava mehe soeng oli õli tõttu lahti läinud, ja teine mees, kes pidas tema pead naise 
peaks, tappis esimese mehe asemel naise. 

Järgmisel päeval, kui tapmine oli ilmsiks tulnud, süüdistasid kõik esimest meest, et ta 
on naise tapnud truudusetuse pärast. 


Ta seoti kinni ja viidi kohtuniku juurde. 

Kohtunik pidas kohut ja mõistis mehe surma. Kui aga kohtunikule pintsel anti, et ta 
kohtuotsusele alla kirjutaks, istus pintslile kärbes. 

Niisugusel korral jääb otsus alla kirjutamata ja asja arutatakse teistkordselt. 

Kim hakkas naerma, ja näidates kärbsele, ütles: 

»Õige, kärbes,” nõustus kohtunik, ja kaebealune viidi vanglasse tagasi. 

Möödus aasta. Kohtunik kutsus Kimi ja ütles talle: 

»Jutusta mulle kõik üksikasjaliselt.” 

Siis jutustas Kim kõik üksikasjaliselt, ilma et oleks varjanud, mida ennustaja talle oli 
ette kuulutanud. 

»»Kuid mida tähendab siis viimane ennustus — kanti-še1,” küsis kohtunik. 

» El tea,” vastas Kim. 

Õhtul mõtles kohtunik ikka veel selle üle, mida ta peab Kimiga tegema ja mida 
tähendab ,,kantišei”. 

Märganud mehe mõtlikkust, küsis naine temalt, mille üle ta mõtleb. 

Kui kohtunik oli naisele kõik ära rääkinud, soovitas naine tal küsida kaebealuselt, kas 
ta ei tunne ehk kedagi, kelle nimeks on Kantišei. 

Kohtuniku küsimusele vastas Kim: 

» Tean, see on minu naaber ja nagu selgub, minu surnud naise teine mees.” 

Siis taipas kohtunik kõik. Ta saatis nimetatud Kantišei järele ja piinas teda nii kaua, 
kuni too kõik üles tunnistas. 

Siis poodi ta üles, Kim aga lasti vabaks. 

Nii säilitas Kim oma elu, kuigi see tal palju maksma läks. 


34.POJA-ARMASTUS 


Elasid kord isa ja poeg. Poeg austas väga oma isa. Kui isa oli suremas haige, müüs poeg 
kõik maha ja viis raha loitsijale, et see vaid ta isa terveks raviks. 

Kui poeg oli läinud loitsija juurde, läks ta naine jõe äärde pesu pesema. Jõe kaldal nägi 
ta bonsat (munka), kes talle ütles: 

»Kui sa tahad, et sinu meheisa jääks elama, siis keeda näe sellist Žõn-šŠõni (hea Žõn-šõni 
juur sarnaneb kujult ja värvuselt väikese lapse kehaga).” 


Ja bonsa näitas naise kaheaastasele pojale. 

Põdeja poja naine sai aru, et ta peab vanamehe päästmiseks tapma lapse. Ta tappis poja, 
keetis temast leent ja andis seda meheisale süüa. 

Samal päeval sai meheisa terveks, ja kui ta poeg oli tagasi tulnud, ütles ta viimasele. 

»Sinu naine andis mulle mingisugust maitsvat leent ja ma olen nüüd jälle terve.” 

Mees küsis naise käest: 

»Mis sa isale andsid?” 

»»Bonsa käsul andsin ma talle süüa meie pojast keedetud leent.” 

Siis kummardas mees naise ees maani ja tänas teda armastuse eest oma isa vastu. 

Möödus neliteist aastat. 

Jälle pesi pojanaine kaldal pesu, kui ta juurde tuli bonsa kuueteistkümneaastase 
noorukiga. 

»» Võta oma poeg tagasi, ma kasvatasin teda ja nüüd võib ta ennast nimetada haritud 
inimeseks. Tookord aga ei tapnud sa mitte oma poega, vaid keetsid leent žõn-Šõnist, mida 
ma sulle andsin; see eksitaski sinu pilku.” 


35.ISA ÕIGUS 


Elas kord isa oma kolme pojaga. 

»»Kas te austate rflind selle eest, et te minu tõttu ilmale tulite?” küsis kord isa. 

Vanem poeg ütles: 

nAustan.” 

Noorem aga ütles: 

»»Selle eest pole veel põhjust austada.” 

Isa ja vennad vihastusid ning ajasid ta minema. 

Noorem poeg läks ara ja jõudis mäekuru juurde. 

Ära mine üle mäekuru,” öeldi talle, ,,sest selles fansas, mis asub teisel pool mäekuru, 
suri kümme inimest koolerasse, ja elus on ainult veel viimane tütar.” 

»KUI vana ta on?” 

»Ta on 16-aastane.” 

»»Noh, Siis ma pean vist minema.” 

Ja ta läks. 

Kui ta köhale jõudis, lausus talle neiu: 

»Kas sa siis ei tea, et selles fansas surid kõik minu sugulased koolerasse?” 


» Tean, kuid ma sain teada, et sa oled üksinda, ja tulin sinu juurde.” 


Neiu jättis ta enda juurde, armus temasse ja mõne aja pärast nõustus saama tema 
naiseks. 


Kuna naise isa oli rikas ja naine teadis, kuhu isa oli 

raha peitnud, siis saatis ta kord oma mehe selle raha järele, ja nendest said kõige 
rikkamad inimesed kogu ümbruskonnas. 
Kuuldus nende rikkusest ulatus vendade ja isa kõrvu. ,,Või nii,” ütlesid nad. ,,Me 
karistasime teda liiga vähe, kui ajasime ta ainult kodunt minema, ta tuleb ära tappa; 
raha aga võtta endale.” Ja nad haudusid välja kurja nõu. Kaks venda saatsid nooremale 
vennale kirja teatega, et nende isa on surnud, ja kutsusid teda matusele. Noorem vend asus 
otsekohe teele. 

Teda teele saates käskis naine, et ta ei jooks vendade majas suljat ega puudutaks 
peotoite, vaid sööks samasugust lihtsat toitu nagu vennadki. 

Noorem vend tuli vanemate vendade juurde ja nägi, et isa on elus. 

Vennad aga naeravad: 

»»Me petsime sind meelega, sest me arvasime, et sa muidu meie juurde ei tule.” 

Seejärel panid nad ta lauala istuma ning hakkasid kostitama sulja ja pidusöökidega. 
Kui aga noorem vend valas suljat ning pakkus seda isale ja vendadele, nad keeldusid. 
Siis ütles noorem vend: 


»Ei sobi ka minul süüa ja juua vendadest eraldi.” Ning ta valas sulja põrandale, pidusöögi 
aga viskas koertele, millest need ka kärvasid. 


Pärast seda, kui ta oli söönud koos isa ja vendadega, pöördus ta veel samal päeval 
koju tagasi. 

Samal ajal said hunhuusid teada, et noorem vend on tulnud oma sugulaste juurde, ja 
ilmusid sinna. Nad tahtsid teda kinni võtta, et saada tema eest suurt lunaraha. 

Nad tungisid öösel ootamatult ta sugulaste majja, ja kuna seal ei olnud vahikoeri, 
siis võtsid nad isa ning kaks vanemat venda kinni, kuid nooremat nad ei leidnud. 

Hunhuusid arvasid, et isa ja vanemad vennad on noorema venna ära peitnud, ja 


hakkasid neid piinama; pärast aga vihastusid ning tapsid nii isa kui ka vennad. Noorem 
vend aga elab praegugi. 

36.ÜLEVEDAJA 


Elas kord vana ülevedaja. 

Ta ei keeldunud kedagi üle jõe vedamast. Kui talle selle eest midagi anti, võttis ta tasu 
vastu; ei antud — ei hakanud ka küsima. 

Kord nägi ülevedaja, et üle jõe ujub kurei (jäme madu). 

Ujus, ujus ja hakkas uppuma. Siis ruttas ülevedaja oma parvega appi ning vedas kurei 
teisele kaldale. 

Kurei ei öelnud midagi, puhkes ainult nutma, ja kuhu langesid tema pisarad, seal 
kasvavad sellest ajast peale imeilusad lilled. Nad kasvavad ka teistes kohtades maa peal, 
kuid ainult seal, kus neid kastetakse pisaratega. 

Teine kord, kui vanamees oma parve juures istus, nägi ta, et ujub noor metskits ja 
hakkab uppuma. 

Vanamees sõitis köhale ja vedas metskitse teisele kaldale. 

Metskits tuli parvelt maha, ei ütelnud midagi, ja jooksis metsa. 

Vanamees läks metsa talveks salatit korjama. Korraga jooksis välja ilus sokk ja hakkas 
jalaga maad kaapima. 

Kuid samal ajal möödus keegi teekäija labidaga ja sokk jooksis ara. 

»»Ole hea, teekäija, kaeva selles kohas.” 

Teekäija sai ainult kolm labidatäit kaevata, kui labidas kolksatas millegi vastu. 

See oli kuld. 

» Tänan sind,” ütles vanamees, ,,sinu töö eest annan sulle poole sellest kullast;” 

»»Selle kulla kaevasin välja mina ja ta kuulub mulle,” ütles teekäija. 

Nad hakkasid omavahel vaidlema, ja kuna nende vaidlusest ei tulnud midagi välja, siis 
otsustasid nad minna linna kohtuniku juurde. 

Kohtunik andis kulla teekäijale, vanameest aga laskis ta väljapressimise eest peksta ja 
pani ta jalad pakku. 

Öösel roomas Vanamehe juurde kurei ja hammustas teda jalast. 

Järgmisel päeval läks vanamehe jalg niivõrd paiste, et arvati juba teda surevat. 

Öösel roomas tema juurde jälle kurei ja andis talle tervendavaid lehti. 

Need lehed kaotasid järgmisel päeval paistetuse täiesti ja haavast ei jäänud isegi armi. 

Kurei aga roomas samal ööl kohtuniku naise juurde ja hammustas teda samuti nagu 
vanameestki jalga. 

Järgmisel päeval läks kohtuniku naise jalg niivõrd paiste, et teda arvati juba surevat. 

Siis teatas vanglaülem kohtunikule, et vanamehel on samasugune paistetus millestki 


kadunud. 

Kohtunik kutsus vanamehe ja küsis: 

»Millest kadus sul paistetus?” 

»»Kurei tõi mulle niisuguseid lehti.” 

»»Kus need lehed on?” 

Vanamees näitas, pani need lehed kohtuniku naise jala ümber, ja paistetus kadus. 

»Aga miks tõi kurei sulle lehti?” 

Siis jutustas vanamees, kuidas ta oli vedanud üle jõe kurei ja metskitse. 

» Aga mida andis sulle metskits?” 

» Tema mees andis mulle selle kulla, mis sa andsid teekäijale.” 

Siis saatis kohtunik teekäijale järele, võttis temalt kulla ära ja andis selle vanamehele; 
teekäijal aga laskis jalad pakku panna. 


37. VIIN KIVIST 


Ministri poeg armus lihuniku tütresse ja palus isalt luba temaga abielluda. 

Kuid isa sõimas vaid poja läbi ega lubanud. 

Siis abiellus poeg ilma loata. 

Isa vihastus ja ajas nii poja kui ka minia välja. 

Möödus palju aastaid, ja ministrit hakkasid tabama õnnetused — ta lasti ametist lahti, 
tšumiis ja riis ikaldusid ning kogu kari suri. 

Minister muutus ühekorraga kerjuseks ja läks kogu oma perega almust paluma. 

Nii tuli ta muuseas ka oma äraaetud poja Juurde. 

Poeg võttis isa, ema, vennad ja õed vastu, puhkes rõõmu pärast nutma ning jättis nad 
oma majja elama. 

Kuid ta oli vaene, ja kuidas ta ka ei püüdnud, ei jõudnud ta kogu peret toita. 

Siis müüs ta naine maha kõik oma valepatsid ja kui jälle tuli tšumiisist puudus, lõikas 
ära ning müüs maha ka oma ehtsa patsi. 

Saadud raha eest ostis ta tšumiisi ja hakkas seda koju kandma. Teel aga pillas ta koti 
maha ja tšumiis pudenes laiali. 

Siis hakkas naine tšumiisiteri hoolikalt üles korjama; ta ei tahtnud ühtki tera kaotsi lasta. 
Niimoodi teri korjates pühkis ta teelt tolmu ja sattus õnarusega kivi peale. Õnaruses oli 
vedelik. 

Naine võttis kivi ja tõi selle koju. 


Kui äioli proovinud kiviõnaruse vedelikku, ta lausus: 

»»See on kõige parem viin.” 

Kuid sel viinal oli veel teinegi väärtuslik omadus, kui palju seda ka ei joodud, ei 
vähenenud ta kunagi. 

Selle kivi abil sai kogu pere varsti rikkaks, seda viina aga nimetatakse praegugi 
Tšou-tšen-sok, mis tähendab viin kivist. 

Kivi ise on nüüd vist kadunud, kuid selle inimese kohta, kes pole viina pakkumisel 
kitsi, öeldakse ka praegu: 

Tal on Tšou-tšeh-sok.” 


38.LINDUDE KEEL 


Oli kord mees, nimega Li-tha-tši, kes mõistis lindude keelt. Läheb kord Li ja näeb — 
lendab vares ning hõikab talle: 

»»Ka0, kao (,,lähme, lähme)!” 

Ta läks varese järel ja jõudis kohta, kus maas oli liha. Ta võttis sellest endale tüki ja hakkas 
suppi keetma. 

Sel ajal tuli keegi mees ja tegi talle etteheiteid, et Li on tapnud tema lehma. 

Ja kuidas ka Li end ei õigustanud, viis mees ta siiski minna kohtuniku juurde. Li seletas 
kohtunikule, kuidas lugu oli. 

»Hästi,” ütles kohtunik, nkui sa mõistad lindude keelt, siis ütle, millest häälitseb see tuvi, 
kes istub tollel puul?” 

»Ta ütleb, et on sattunud ämblikuvõrku.” 

Mindi, vaadati järele. Tõepoolest, tuvi oli sattunud ämblikuvõrku. 

»»Sa võisid seda ka näha,” ütles kohtunik. 

Et oli juba õhtu ja kõik linnud laiali lennanud, siis käskis kohtunik panna Li kuni 
hommikuni vanglasse. 

Läbi vanglaakna kukkus pesast Li põlvedele pääsukesepoeg. Li söötis teda oma süljega, ja 
kuna ta ei saanud oma kongist linnupoega pessa tagasi panna, siis jättis ta selle oma rinnale. 
Järgmisel päeval, kui ta jälle toodi kohtuniku ette, ütles see talle: 

»Vaata, su pea kohal tiirleb pääsuke ja kisab. Mis ta räägib?” 

»Ta palub tagasi anda oma poeg, kes kukkus minu juurde kongi ja kes tuleb nüüd panna oma 
pesasse.” 
Li läks koos kohtunikuga pääsukese pesa juurde, ja otsekohe, kui Li pani linnupoja pesasse, 


Siis ütles kohtunik: 


»Niisugune inimene nagu sina ei või tõepoolest teha midagi halba.” 
Ja ta laskis Lil minna. 


39. ALATU SÕBER 


Rikaste vanemate poeg Pjöngando provintsist, noor Paksen-dargi, läks Souli, et osta seal oma 
aadlikuväärikusele vastav ametikoht. 

Kuid Soulis hakkas ta lõbusat ning priiskavat elu elama ja kulutas ära kogu raha, mis isa oli 
talle andnud ametikoha ostmiseks. 

Kuna tal ei olnud enam millegagi tasuda, siis aeti ta võõrastemajast välja, ja ta sõbrad ei 
tahtnud temast enam midagi teada. 

Ta lonkis mööda tänavaid ja mõtles juba näljasurmale, kui kuulis ühest fansast 
möödudes valjuhäälset lugemist. Paksen seisatus ja jäi kuulama. Talle meeldis nii lugemine 
kui ka raamat. Ta astus fansasse ja ütles peremehele: 

» le loete hästi, ja kui te lubate, ma istun ning kuulam teid.” 

»» Võtke istet ja kuulake.” 

Kui peremees ara väsis, pakkus Paksen ennast edasi lugema. Tuli välja, et Paksen luges 
samuti hästi ja meeldiva häälega. 

Peremees rõõmustas väga, sest ta armastas lugeda, ja tegi Paksenile ettepaneku olla mõni 
aeg tema külaliseks. 

Paksen asus tema juurde elama ja veetiski oma aega lugemise ning jalutuskäikudega. 
Lähedal elas üks noor lesk. Tema fansast möödudes nägi Paksen leske ja armus temasse. 

Ta hakkas tihti naise fansast mööda käima, kuni lesk ka teda märkas ja armastama hakkas. 

Hiljem tuli ka lesk jalutama samal ajal, kui jalutas noormees, ja nii said nad lõpuks 
tuttavaks. Seejärel avaldas Paksen lesele armastust ja sai teada, et ka lesk armastab teda. 
Kuid lesk ei olnud aadlisoost ja Paksen ei saanud seetõttu temaga abielluda. 

Siis otsustasid nad ilma abiellumiseta läbi ajada ja minna kuhugi kaugele, kus neid keegi 
ei tunne, ning elada seal. 

Kuna sugulased ei oleks lubanud lesel ära minna, siis otsustas ta lahkuda salaja. 

Kord ütles ta noormehele: 

»»Muretse viis veomuula ja saada nad öösel, kui kõik magavad, minu juurde. Ma laon kõik 
oma väärtasjad nende selga ja saadan nad sinu juurde, sina aga oota mind koos muuladega 
hommikul linnaväravate juures, kui neid hakatakse avama.” 


Paksenil ei olnud muulasid ja ta mõtles kaua, kust neid saada. Otsustas siis minna ühe 
oma endise sõbra juurde, kellega oli varem koos lõbusasti aega veetnud. 
Ta jutustas sõbrale kõik ja palus muulasid, 

Sõber armastas samuti leske, kuid ta varjas seda Pakseni eest, ja muretses talle muulad. 

Kui aga Paksen hommikul muulade ja väärtasjadega värava läheduses leske ootas, tuli tema 
juurde ta sõber ning jutustas talle, et lese sugulased said kõigest teada, panid lese luku taha, ise 
aga läksid politseisse teatama, et keegi Paksen on nad paljaks varastanud ning seisab praegu 
asjadega linnaväravate juures. 

»Nüüd pole sul pääsu. Põgene nende asjadega, ja kui hädaoht on möödas, toon ma sulle naise 
järele.” 

Nii tehtigi. 

Sõber aga jäi väravate juurde, ja kui lesk sinna jõudis, ütles talle: 

»Sa ootad asjata. Ta tahtis lihtsalt röövida sinu väärtasju ja on nüüd juba kaugel...” 

Lesk oli meeleheitel, teda oli petnud see, kes nii väga oli kinnitanud talle oma armastust, ta oli 
jäänud ilma väärtasjadest ega võinud enam sugulaste juurde tagasi pöörduda. 

Siis ütles talle salakaval sõi>er: 

»Maksa talle kätte, hakka mind armastama ja me läheme sinuga samuti kaugele äara.” 

Kuna lesel ei olnud teist valikut, siis ütles ta: 

»Hästi, kuid seal, kuhu me läheme, ehitame säärase võõrastemaja, et kuulsus selle 
külalislahkusest, mugavusest ja odavusest levib üle kogu maa.” 

»Hästi,” ütles Pakseni sõber, ,,ehkki see läheb mulle palju maksma, kuid ma armastan sind 
ning olen sinu imeliku tujuga nõus.” 

Nii nad tegidki. 

Paksen ootas asjata leske. Ta kartis minna Souli, kus teda oleks võidud kinni võtta. Ta ei 
teadnud, mida peale hakata. Siis jutustas üks reisija talle lese põgenemisest tema sõbraga 
teadmatus suunas. 

Siis .needis Paksen kõiki naisi, andis muulad ning lese väärtasjad kloostrisse bonsadele ja 
otsustas teistmoodi teha endale karjääri, 

Paksen läks otsima kulda ja Žõn-šõni. Ta elas nagu kõige viletsam hulgus, ja sageli vihisesid 
hunhuuside kuulid tema pea köhal. Ta käis kõige üksildasemaid kolkaid mööda, ja mida 
üksildasem mingi maakoht oli, 

seda vähem valutas ta süda. Minnes üha kaugemale, jõudis ta Tšanbaišani — Pektusani 


harjale ja püha draakonijärve juurde. 

Ta oli vapustatud ja ehmunud, sest oli oma teoga rüvetanud pühadust, ega kahelnud enam 
oma surmas. 

Jõudis kätte öö. 

Paksen palus südamest taevast ja ütles loojuvale päikesele: 

Oo, vägev päike, sa näed oma kuldsest lossist kogu maailma, mina aga ei näe siit mitte 
kedagi ega midagi. Kui näed leske, siis anna talle edasi, kuidas ma siin olen suremas tema 
pärast.” 

Uinudes aga silitas tuul tema nägu ja ta mõtles, et see on lesk, kes suudleb teda, nagu 
kunagi ammu. 


Keset ööd aga andis talle keegi käsu, ta avas silmad ning see, mida ta nägi, ei ununenud tal 
kunagi. 

Noorkuu paistis kõrgel taevas. Kuid ilm oli pime ja õrna Skorpioni tähed särasid 
briljantidena ümber kuu ning näisid üha sügavamale taevasinasse tungivat, Süngena ning 
üksildasena seisis valge Pektusan, ulatudes oma tipuga kaugele taevasse. Mäetipust kerkis 
kahvatu, vaevumärgatav udu. Korraga lendas välja draakon ning peatus kuu ja maa vahel. Ka 
draakon oli valge ning läbipaistev nagu udu, ta tõusis selges taevas otse kuu juurde, seetõttu 
nägid teda kõik, kes olid ärkvel. 

Draakon ütles: 

»Ära karda mind, sest ma tean, et sa ei tulnud oma tahtmise järgi. Kuid oma tahtmise järgi 
oled sa muutunud vaeseks korealaseks ja oled nüüd tundnud, kui raske on tema elu, kuidas 
teda riisuvad ülemad ja missuguseid makse temalt võetakse. Sa kannatad asjata ja ma tasun 
sulle selle eest. Mine siit päikeseloojangu suunas asuvasse maakohta. Kui oled käinud kolm 
päevateekonda, näed sa järve ning kolme puud, hakka seal kaevama. Sellest köhast leiad sa 
niipalju kulda nagu tahad.” 

Kui draakon oli niimoodi öelnud, muutus ta järjest kahvatumaks ja haihtus sootuks 
tumedas taevas. 

Hommikul Paksen ärkas, ja talle meenus kohe une- 

nägu. Ta tänas taevast, suurt draakonit ja hakkas siis sammuma lääne suunas. 

Kolme päeva pärast nägi Paksen järve ja kolme puud. 

Siis hakkas ta kaevama ja nägi niipalju kulda, nagu seda võib inimene ainult unes näha. 

Ta kaevas ja kaevas. Kui teda hakkas vaevama janu, kustutas ta selle järveveega, kui aga 
tahtis süüa, siis sõi Žõn-šõni juurt. Ta oleks kaevanud tänapäevani, kui kord öösel — samuti 
nagu esimesel korral — noorkuu neljandal päeval poleks tema juurde lennanud draakon ja 
öelnud: 


Õnnetu inimene, kas sa ka tead, kui kaua oled juba kaevanud? Sa kaevad juba viisteist 
aastat ja kolm kuud.” 

Siis puhkes Paksen nutma ja ütles: 

»Ma ei taha enam kaevata.” 

Kohe kadus kogu kuld ja alles jäi ainult see, mis ta oli välja kaevanud. 

Kuid ka seda oli niivõrd palju, et selle äravedamiseks oli vaja sada muula. Siis võttis Paksen 
nii palju kulda, kui jõudis kända, ja asus tagasiteele. Ning kui ta sammus, astus mets tema eest 
kõrvale, sood kuivasid ja jõgedele tekkisid sillad. Kui ta aga oli need seljataha jätnud, tekkisid 
nendesse kohtadesse jälle sood, metsad ja ülepääsmatud mäed. 

Ta jõudis ühte hiina linna, kus müüski kogu oma kulla. Oleks ta aga selle kullaga Koreasse 
tulnud, oleks ta hukatud, sest selle maa seadused ei luba kulda kaevata. 

Kulla eest anti talle nii palju raha, et ta palkas 70 härga, kes seda talle järele vedasid. 

Ta ise aga sõitis kaherattalises palankiinis ja mõtles selle üle, kuidas on möödunud kogu 
tema elu, sest ta oli juba vana ning põdur inimene. 

Nii jõudis ta sellesse linna, kus lesk pidas Pakseni sõbraga võõrastemaja. 

Lesk teadis, mis ta tegi. Võõrastemaja kuulsus oli levinud üle tenre maa ja ta oli kindel, et 
kunagi satub tema salakaval armastatu talle seatud lõksu. 

Lesk tundis Pakseni otsekohe ära, niipea kui see oli hoovi sõitnud. Paksen aga leske ei 
tundnud. 

Õhtul, kui lesk oli Paksenile süüa andnud, võttis ta noa, peitis selle oma kleidi voltide 
vahele ja läks Pak-seni juurde, just nagu juttu ajama. Tegelikult aga tahtis ta temalt kõike 
teada saada. 

Kuid lesk sai teada hoopis midagi muud, kui oli arvanud. 

Teadmata, kellega ta räägib, jutustas Paksen kõik, mis temaga oli juhtunud. Siis puhkes lesk 
nutma, viskas noa maha ja ütles, kes ta on, ning jutustas, kuidas Pakseni sõber neid mõlemaid 
oli petnud. 

»Mis parata,” ütles Paksen, ,.iga inimese elu möödub, kuid meie pole kedagi petnud, me 
armastame teineteist ja meil on, mida meelde tuletada. Lähme siit ara kaugele ja veedame oma 
elu lõpu koos.” 

Nii nad tegidki — lahkusid samal ööl võõrastemajast ja jätsid selle alatule sõbrale. 


40. VÄGILANE 


Elas kord minister So-sõn-šan. 


Tema vastu sepitseti intriig, ja keiser vallandas ta. 

So-sõn-šan asus koos naisega elama kaugesse üksildasse kolkasse, ning solvatuna 
ülekohtust, ei tahtnud mitte kedagi näha. 

Ta soovis endale ainult poega, kuid poega neil ei olnud. 

Siis läks ta naine Tšen-si oma orjatariga kloostrisse bonsade juurde. 

Üks bonsa, kes kohtas teda kloostri juures, ütles: 

»Ma tean, mispärast sa tulid, järgne minule.” 

Ta viis naise pühale mäele, ja kuna oli juba öö, siis heitis naine magama. 

Öösel nägi naine und, et Suur Vanker (Tšir-šei) on võtnud endale inimese kuju, liigub ja 
kiiritab teda hõbe-kiirtega. 

Kui naine ärkas, ütles talle bonsa: 

»»Mine koju ja oota.” 

Möödus kaksteist kuud, ja Tšen-si sünnitas märkamatult lapse, ning kuna sellel lapsel olid 
tiivad, siis lendas ta pühale mäele. 

Ainult vahetevahel lendas poeg oma ema juurde, et toituda emapiimast, ilma et ema seda 
ise oleks teadnud. 

Tava kohaselt vaikisid vanemad juhtunust, sest muidu ei oleks poeg nende juurde enam 
kunagi tagasi tulnud. 

Poiss kasvas pühal mäel ja teda nimetati So-de-šŠaniks. Suur Toin õpetas talle teadusi ja 
sõjakunsti, ning see kestis nii kaua, kuni So-de-šŠan sai kuueteistkümne aastaseks. 

Siis palus ta Toinilt luba koju minna. 

»Sa oled vägilane ega ole loodud selleks, et elada surelikkude elu. Enne pead sa täitma 
sinule pandud ülesande ja alles siis hakkama otsima endale sugulasi ning naist. Tea, et 
Tapari riigi hiiglane sõdib Šabua-niga. Šabuani vägilane Ka-tar-ion on juba kaks korda 
võitnud meie vägilast Tšun-tši-lid. Mine ja võida Ka-tar-ion.” 

»»Kuid mul pole mõõka, kiivrit, kilpi ega muud vägilase varustust.” 

»sa saad selle esivanemate haua peal.” 
Siis läks So-de-šan esivanemate hauale, mälestas neid ja jäi magama. Unes ilmus tema juurde 
valge vanake ja tõi talle kogu vägilasvarustuse. 

Kui So-de-šan ärkas, nägi ta enda kõrval vägilase varustust ja pani selle selga. Sel ajal 
laskus taevast alla tuleratsu. Istunud ratsu selga, sõitis So-de-šan keisri juurde. 

Kui keiser sai teada, et vägilane on äraaetud ministri poeg, avaldas ta imestust, et poeg ei 
taha kätte maksta, vaid kavatseb isegi maad vaenlaste eest kaitsta. 

Keiser andis vägilasele oma sõjaväe ja allutas temale oma vägilase Tšun-tši-l1. 


So-de-šŠan korraldas kõigepealt oma sõjaväele peo ja pidutses kolm päeva. Siis küsis ta 
oma sõjameestelt: 

»Aga Võib-olla ei tasugi sõtta minna, võib-olla on parem eluaeg niimoodi pidutseda?” 

»»Ei,” ütlesid sõjamehed, ,,vaenlane tuleb meie maalt välja ajada.” 

»»Noh, siis lähme ja ajame ta minema.” 

So-de-šan jõudis kohale just siis, kui Tšun-tši-li pidas 

Ka-tar-ioniga kahevõitlust. Ja Ka-tar-ion tappis peagi Tšun-tši-li. 

Siis vihastus So-de-šŠan ja tormas vaenlaste kallale. Pärast ägedat taplust vaenlane 
purustati. Kuid Ka-tar-ion ei heitnud meelt. Ta kavatses süüdata So-de-Šani laagri ja asus 
öösel laagri poole teele. 

Kuid ta sattus So-de-Šani enda kätte, ja see tappis tema ära. 

Siis kogus Šabuani keiser kogu oma väe ja läks So-de-Sani vastu. 

Kuid So-de-šan purustas keisri väed ja võttis keisri vangi. 

Sel kombel ühendati Šabuani keisririik Tapari impeeriumiga. 


41. KOHTUNIK 


Vanasti, kui ametikohti ei müüdud, vaid neid sai ainult teadmistega, olid Koreas targad 
ülemad. 

Elas kord ilus naine, sissesõiduhoovi peremehe abikaasa. Peremees jõi ja mängis, naine aga 
ajas kõiki asju. 

Kõik imetlesid kaunist naist, kuid ta ei pööranud kellelegi tähelepanu, kuni tuli keegi 
Hoirjöngist pärinev Kim-ki. Ehkki mehel oli ees pikk teekond, pidas perenaise ilu teda siiski 
kinni, ja kui ta märkas ka naise poolehoidu, otsustas ta jääda tema juurde öömajale. 

öösel, kui peremees oli harjumuse kohaselt läinud kaarte mängima, läks Kim-ki ettevaatlikult 
naise juurde magamistuppa. 

Astunud mingisse lompi, süütas Kim tule ja nägi, et see oli vereloik. Samas lamas ka surnud 
perenaine, nuga rinnus. Kim tahtis põgeneda, kuid talle meenus, et sel ööl ööbis võõrastemajas 
ainult tema, ning järelikult, kui ta põgeneb, saadakse ta kätte ja hakatakse süüdistama naise 
tapmises. Kuid ka nii polnud kergem — kõik tõendid olid tema vastu ja ta otsustas oma 
saatusele alistuda. 

Hommikul tuli peremees, leidis eest Kimi oma tapetud naisega, ja saatis ta vanglasse. 

Kuna Kim kartis piinamist, siis vastas ta kohtuniku küsimusele, et tema tappis naise. 

Kuid kohtunik uuris hoolega laipa, tõmbas siis noa naise rinnast välja, ja nähes, et Kimil on 
nuga alles, küsis temalt: 

»Kus on selle noa tupp?” 

Kim-kil ei olnud tuppe. 

Siis käskis tark kohtunik tuua kõigil elanikel oma noad. 

Ajanud noad segamini ja pannud märkamatult juurde ka selle võõra noa, käskis kohtunik 
need jälle tagasi võtta. 

Kõik võtsid oma noad, ja üle jäi ainult see võõras nuga. 

»Kelle nuga see siis on?” 

»»See on pek-tei Tshai nuga,” ütles tema naaber. 

Pek-tei tähendab lihunikku. 

Just seda oligi kohtunikule vaja. Ta laskis Tshai kinni võtta ja vanglasse panna. Ta käskis 
tema jalgu altpoolt põlvi puust tangidega pitsitada. Neid tange suruti niikaua kokku, kuni Tshai 
jalaluud murdusid. Kuna Tshai ei suutnud enam valu välja kannatada, siis tunnistas ta üles, et 
ta oli naise tapnud sellepärast, et see ei tahtnud saada tema armukeseks. Siis raiuti Tshai pea 
maha. 


42. ARMASTUS 


Tšhun-hjan oli ilus nagu taevatäht, kuid elas kergemeelselt ja ta kallistused said osaks 
paljudele. 

Nii ta elas, kuni tema juurde tuli Li-to-ren, kohaliku ülema, tassa poeg. Tšhun-hjan armus 
temasse ega hoolinud enam ühestki teisest. 

Nii nad elasid, kuni Li isa aeti ametist minema, sest ta oli ületanud riisumise alal kõik piirid, 
ja keiser Soulis oli teada saanud, et linn on laostatud ning pole enam millegagi makse maksta. 

Tassa vara võeti kroonu kasuks, tema ja ta pere aga saadeti asumisale. 

Li lahkus Tšhun-hjani juurest, kuid ütles talle hüvastijätul: 

»»Oota mind. Ma armastan sind, ja kui tähtaeg lõpeb. 

tulen sulle järele. Siis lahkume siit linnast kuhugi, kus meid keegi ei tunne, ja hakkame seal 
koos elama.” 

Kui aga jõudis kohale uus tassa, sai ta peagi teada (sest linnas teati üksteise kohta kõike), 
kes oli Tšhua-hjan. 

Siis käskis ta Tšhun-hjani enda juurde tuua. 

Tšhun-hjan ei tahtnud minna, ja ta viidi vägisi, kätel tassa juurde. 


»»Miks ei tahtnud sa ise minu juurde tulla?” küsis temalt tassa. 

»»Sellepärast, et ma armastan Lid ega soovi enam kedagi teist armastada.” 

»» Rumal,” ütles talle tassa, ,,sa oled noor ja ilus ning ma saan aru, miks Li sind armastas, 
kuid sind ta ei vääri, ja nüüdsest peale hakkad sa armastama mind.” 

Kuid Tšhun-hjan ei nõustunud ja lükkas tagasi kõik tassa ettepanekud. 

Siis pani tassa ta vangi. 

See ei aidanud. 

Siis ütles tassa: 

»»Pekske ja piitsutage teda iga päev, kuni ta vanaeideks muutub.” 

Ning kaunist Tšhun-hjani piitsutati ja peksti niikaua, kuni kadus tema ilu. 

Siis käskis tassa ta vabaks lasta. 

Tšhun-hjan pöördus tagasi oma majja ja elas seal oodates seda, keda armastas. 

Möödus palju aastaid. Siis tuli linna keegi mees. 

Ta peatus võõrastemajas ja hakkas pärima nende üle, kes elasid selles linnas, ning sai kõik 
teada Tšhun-hjani kohta, kuidas tassa teda oli piinanud ja kuidas ta elab nüüd üksinda oma 
fansas. 

Siis läks Li tema maja juurde ja koputas. 

»Pärast nii paljusid aastaid on mu süda korraga rahutuks muutunud,” ütles Tšhun-hjan 
koputust kuuldes ja läks ise ust avama. 

Mõlemad tundsid teineteist kohe ara, sest Tšhun-hjan oli muutunud jälle haruldaselt nooreks 
ning ilusaks. 

Nad jätsid maha selle linna, kus ikka veel elas vihatud tassa, asusid elama väga kaugele ja 
unustasid õnnelikult elades möödunud vintsutused. 

43.KAKS KIVI 


Jõe kaldas oli kaks kivi. 

Üks kivi, mis asus allpool, oli alati vees; teine, mis asus ülalpool, oli alati veest väljas. 
Madalam kivi lausus: 

»Saaksin ma kordki näha, mida tehakse maa peal.” 

Kõrgem kivi aga ütles: 

Et mind kordki kataks vesi.” 


Kord tuligi niisugune kuiv aasta, et ka alumine kivi nägi maad. 

Põua tõttu kõrbes kõik ara. Inimestel ei olnud leiba, loomad ammusid ilma toiduta ning 
ümberringi muutus ausama kollaseks, nagu on päikesekiired. 

»»Küll on halb elada maa peal,” ütles kivi, »veel pisut ja kogu minu ilus välimus praguneb. 
Mis viga oli mu elul varem: selge vesi voolas minust mööda, kalake-sed keerlesid rõõmsas 
ringmängus minu ümber ja peitsid end minu alla, kui minust sõitis üle kaluri paat. Ja küll oli 
lõbu, kui ülalt langes, tükk tšumiisi — kui palju kalakesi ruttas siis minu juurde külla.” 

Ja kivi oli väga rõõmus, kui vesi ta uuesti kattis ning ta oma riiki tagasi pöördus. 

Tuli järgmine aasta ja vesi tõusis nii kõrgele, et kattis ülemise kivi. 

Kuid vesi oli sogane ning must, ja kui väga kivi ka silmi ei pingutanud, ei näinud ta ometi 
midagi, vaid kattus ainult üleni poriga. 

»Päh, missugune rämps,” ütles kivi, kui nägi jälle päevavalgust. Nüüd ei tahtnud ta enam 
sattuda vee alla. 


44.TUHATJALA POEG 


Ehkki tuhatjalgadel Koreas ei ole õnne, sest pole teada uudishimulikumat inimest maailmas 
kui korealane, õnnestus ühel tuhatjalal siiski leida niisugune inimene, kes kolme kuu jooksul ei 
vaadanud kordagi tema tuppa. 

Pärast seda muutus tuhatjalg samasuguseks naiseks nagu teisedki ja sünnitas terve ning 
tugeva poisi, keda 

üheksa aasta vanuseni hüüti Šuadi, mis tähendab vasikat, seejärel aga Ton-tšu-di. 

Niisuguste laste saatus, kelle ema oli varem tuhatjalg, on alati ebatavaline. 

Kolmeteistkümne aasta vanuseni kasvatati teda kodus, kolmeteistkümne-aastasena anti ta 
bonsade kasvatada, kuueteistkümne-aastaselt lõpetas ta hiilgavalt oma hariduse ja tuli koju 
tagasi. 

Teel koju nägi ta ühe jõe kaldal, et poisid on püüdnud ilusa kalakese ja vaidlevad selle üle, 
kellele see kuulub. Ton läks nende juurde, võttis kalakese kätte ja märkas äkki, et kalakese 
silmist voolavad pisarad, 

Siis ostis ta kalakese ara, laskis selle jõkke tagasi ning jätkas teekonda. 

Vähe aja pärast sõitis tema juurde keegi mees ilusal karvata hobusel. See mees ütles talle: 

»»Mu isand palub teid enda juurde külla.” 

Teener tuli hobuse seljast maha ja pakkus seda Tonile. 

»Üks tingimus,” ütles teener, ,,teil tuleb silmad kinni siduda.” 


Ton nõustus ja nad asusid teele. 

Mõne aja pärast võttis teener Toni silmadelt sideme ja Ton nägi enda ees suurt läbipaistvat 
lossi. 

Kõik ümberringi liikus, oli kummaline ja teistsugune kui maa peal. 

, Kus ma olen?” 

»Ookeanis, merekuninga lossis.” 

»Miks ta mind kutsus?” 

»Seda jutustab ta teile ise.” 

Kui Ton viidi merekuninga juurde, ütles see Tonile: 

»Täna sa päästsid minu tütre. Ma kutsusin su siia, et sind tänada. Mida sa soovid?” 

Missuguse tütre ma päästsin?” 

»Selle, kõige noorema, Mor-tsanje, kelle ma täna lasksin esimest korda vabadusse ja kes 
sattus nii ettevaatamatult inimeste kätte ning oleks ilma sinu abita hukkunud.” 

Mor-tsanje oli palju ilusam kõigist neidudest, keda Ton oli näinud maa peal, ja seepärast 
hakkas noormees teda kohe armastama. 

Mis puutub Mor-tsanjesse, siis oli ta hakanud Toni armastama veelgi varem — siis, kui Ton 
oli hoidnud teda kalakesena käes. 

»Tasuks tahan abielluda Mor-tsanjega,” ütles Ton. 

»» Olgu nii,” lausus kuningas ja pidas rõõmsad pulmad. 

Kolme aasta pärast hakkas Ton igatsema maa järele. 

»Kas sa tuled minuga maa peale?” küsis ta naiselt. 

»Tulen. Kui meie lahkumisel isa sulle kingitusi pakub, võta ainult karvata hobune, kes 
ratsutab tuhat liid tunnis, — samuti koerakene, kelle haukumise peale ait otsekohe riisiga täitub, 
ja arssin, millega riiet mõõtes riidehulk kümnekordseks kasvab.” 

Nõnda Ton tegigi. 

Tulnud maa peale tagasi, asus ta elama Souli. Hobuse, koera ja arssina abil sai ta rikkaks 
meheks. Sel ajal oli tema isa juba surnud. 

Ema ütles pojale: 

»Kui ma olin tuhatjalg, siis elasin ma ühe mao mäe juures. Kümne päeva pärast saab tal täis 
kolm tuhat aastat, ta muutub draakoniks ja lendab taevasse. Sel kombel avaneb uus keisrihaud, 
sinna Matagi oma isa.” 

Poeg tegigi nõnda. 


Õnnelikuks matusepäevaks osutus just see päev, millal madu pidi muutuma draakoniks. 
Sellele eelneval ööl nägi Ton unes, et tema juurde tuli merekuningas ja ütles: ,, Kui näed madu, 
siis tervita teda minu poolt.” 

Ärganud unest ja kaevanud välja oma isa luud, asus Ton mao mäe juurde teele. 

Mäe jalamil kohtas ta palju rahvast ja sai teada, et madu ei lase kedagi läbi, vaid tapab igaühe, 
kes talle läheneb. 

»Täna on õnnelik päev isa matmiseks, ja ma pean minema,” ütles Ton ning läks. 

Nähes mao päraniaetud»suud, Ton kohkus, kuid korraga meenus talle unenägu, ja ta 
kummardas ning ütles: 

»Ma tõin sulle tervituse merekuningalt.” 

Neid sõnu oli madu just oodanudki. 

Samal hetkel muutus ta draakoniks ja lendas taevasse, mägi aga lõhkes kärgatuse ning 
mürinaga. Hetkegi viivitamata heitis Ton sinna oma isa luud, misjärel mägi uuesti sulgus. 

Varsti pärast seda sai Ton kuberneriks, tema sugu kasvas, ja viimane tema soost neiu läks 
mehele keisrile. 


45.SIM-TŠEN 


Õige ammu, enne jaapanlaste tulekut, kui Budha mungad oma suurte kübaratega olid veel 
pühad külalised ja neil oli lubatud tulla kloostritest välja, elas San-nari keisririigis vaene pime 
vanamees oma naisega. 

Vanamehe nimi oli Sim-pois, naist aga hüüti Kvansi-tuniks. 

Neil polnud lapsi ja see oli nende peamine mure. 

Ja seepärast, kui neile hiljem sündis tütar Sim-tšen, oli nende rõõm piiritu. 

Kuid kaheksandal päeval Kvansitun suri ja pime Sim-pois jäi oma väikese tütrega kahekesi. 

Ta kandis tütart kätel majast majja, ja igal pool, kus olid rinnalastega naised, toitsid need 
Sim-tšeni oma rinnaga. 

Nii toidetigi märkamatult Sim-tšeni, sama märkamatult kasvas ta ka üles ja muutus kõige 
ilusamaks neiuks, kes kunagi on maa peal elanud. 

Kõik rääkisid sellest tema isale, kuid Sim-pois vastas alati: 

»»Ma olen pime ega mõista, millest te mulle räägite.” 

Kuid kord läks tema fansast mööda munk, ja kuulnud Sim-poisi sõnu, küsis: 

»»Aga mis sa annaksid suurele Budhale, kui ta teeks su jälle nägijaks?” 


»Ma annaksin talle kolmsada kotti riisi,” ütles Sim-pois. 

»Kust saad sina, vaene pime, nii palju riisi?” küsis munk. 

Sim-pois vastas: 

»Mis ma ütlen, on tõsi, sest pole sellist inimest, kes julgeks Budhat petta.” 

»Hästi,” ütles munk. ,,Too riis kloostrisse, ja sa saad nägijaks.” 

Munk läks ara, Sim-pois aga hakkas mõtlema, kuidas ta võis lubada nii palju riisi ja kust ta 
selle võtab, 

Ent kui palju ta ka ei mõtelnud, ei osanud ta midagi välja mõelda. 
Siis jäi ta kurvaks ega söönud enam midagi. 
»Miks sa midagi ei söö, isa?” küsis temalt Sim-tšen, 
»Ma ei ütle sulle, miks ma midagi ei söö,” vastas isa. 
Siis puhkes Sim-tšen nutma ja lausus: 
»Kas ma ei hoolitse sinu eest? Kas ma ei annaks sinu eest oma elu, et näha sind jälle 
rõõmsana?” 
Siis jutustas Sim-pois talle kõik. 
» Ära kurvasta, isa, vaid söö. See oli Budha, kes käskis sul nõnda öelda, ja küll ta ka ise kõik 
korda saadab.” 
Mõne aja pärast tulid nende juurde kaupmehed, kes kavatsesid sõita üle mere Nan-sani 
kaupade järele. Nad tulid ostma neiut, et tuua ta ohvriks merele, kui meri vihastub ja ähvardab 
neid uputada. 
»» Ostke mind kolmesaja koti riisi eest,” ütles Sim-tšen. 
Kaupmehed mõtlesid järele ja nõustusid. 
Oma ärasõidupäeva määrasid nad kolmanda kuu neljateistkümnendale päevale. 
Oli jäänud veel viimne öö. Sim-tšen istus oma ise päitsis ja nuttis tasa. 
Üks pisar langes isa näole ja ta ärkas üles. 
»Miks sa nutad, mu tütar?” 
Sim-tšen kohkus: 
»Ära päri minult, isa.” 
»Ei, ma siiski pärin. Ma olen sinu isa ja sa pead mulle kõik ara rääkima.” 
»»O0, isa, ära päri.” 
»» Samamoodi, kuidas sa austad esivanemaid, samamoodi austatakse ka sind. Kasi minu 
juurest.” 
Sim-tšen kohkus veel enam ja jutustas isale kõik. 
Pime puhkes nutma: 


.»00, minu tütar, miks sa niimoodi tegid, ma ei luba seda teha.” 
Ja ta läks kaupmeeste juurde ning ütles neile: 
»Ei anna ma teile oma tütart, võtke oma riis tagasi.” 


»Me saatsime riisi juba kloostrisse,” vastasid talle kaupmehed. 

Siis langes vanamees maha, kitkus oma juukseid ja 
karjus: 

»Miks võetakse minult tütar? Milleks mulle vanas eas nägemist vaja on, kas selleks, et 
ennast jälle pimedaks nutta? Tema on noor, aga mina vana ...” 

Kuid Sim-tšen embas teda õrnalt ning ütles: 

»Ära räägi nõnda, isa, tihti on õites just a puud, kuna noortel õisi ei ole... See on 
jumalate tahtmine, ja ma ei karda surma ... 

Nii läks Sim-tšen kaupmeestega kaasa. Ta ütles sõbrataridele, kes teda saatsid: 

Minu pärast ärge nutke; kui te aga mind armastate, siis toitke minu isa ja hoolitsege ta eest 
nii, nagu hoolitsesin mina. Ärge nutke, sest ma ei karda surma, vaid suren rõõmuga oma isa 
eest.” 

Kõik tulid sinna ja kuulsid tema sõnu ning nende sugukonna pea, rauk, kes oli veel 
vanem kui Sim-tšeni isa, ütles talle: 

»»Sa oled suuremeelne neiu, ja on vaja, et igaüks teeks seda, mis ta suudab. Sa ei sure, vaid 
elad põlvest põlve meie esivanematega, ja oled esimene esimeste seas.” 

»» Ning Sim-poisi poole pöördudes ütles rauk: ,,Sina aga oled tema isa ja sinu austus on 
temaga." 

Nii ütles nende sugukonna pea, sajandivanune rauk, ja mis ta ütles, see pidi ka sündima. 

Kõik kuulsid seda ja nutsid. 

Ka kaupmehed nutsid ja lisasid veelgi raha pimeda Sim-poisi ülalpidamiseks. 

Seejärel aga istusid nad laevale ja viisid Sim-tšeni kaasa. 

Algul läks sõit õnnelikult, meri oli vaikne ja tema pinnale ilmusid tihti näkineiud. 

Nad noogutasid Sim-tšenile ja tundsid talle kaasa. 

Sim-tšen istus ja noogutas samuti kurvalt ning mõtles: 

»Ma saan teiega õige pea kokku.” 

Siis puhkes torm ja päike peitis end oma kuldsesse lossi. Lossi aknad suleti kõuemirinal 


tumedate luukidega. Muutus pimedaks, ja metsikud lained tõusid laevast kõrgemale. 

Siis nõudis Sim-tšen endale puhta veega nõu — tšen-hvašu — ja hakkas palvetama 


teekaaslaste eest. 

Palvetamise lõpetanud, läks ta mehiselt laeva parda juurde, kattis kätega silmad ja heitis 
end mässavasse metlre. 

»Nii on kõige kaunim kaunimatest roosidest, ,,kang-senhva” ära rebitud oma oksa küljest 
ning kaasa haaratud halastamatutest voogudest,” ütles üks kaupmeestest, sel ajal kui teised 
tummas õuduses süngesse ning pimedasse ookeani sügavikku vaatasid. 

Kuid juba on hirmus torm raugemas, päikese kuldse lossi uksed avanevad, ning juba vaatab 
ta oma kuldsete, purpursete ja oranžide tornide ridade tagant oma õrn-asuursest kaugusest 
laeva, mis eemaldub üle läbipaistvalt roheliste voogude. 

Sim-tšen aga läks merealusesse riiki ja nägi seal niipalju imesid, et unustas maa. 

Möödus kolm aastat. 

Kaupmehed sõitsid rikkaliku saagiga tagasi kodumaale. 

Nad sõidavad merel ja näevad, et seal, kus nad olid Sim-tšeni merele ohvriks toonud, ujub 
kõige kaunim roos ,,kangsenhva”. 

Kaupmehed võtsid selle roosi kaasa ja ütlesid: 

»»see on kaunis Sim-tšen, kes on muutunud selleks roosiks.” 

Kui kaupmehed jõudsid kodumaale, jutustati neile, et nende noor keiser on väga haige ja et 
teda võib terveks ravida ainult ,,kangsenhva” õis. 

Kaupmehed läksid keisri juurde ja müüsid talle kalli raha eest lille. 

Siis laskis merejumal Sim-tšeni mööda vikerkaart maa peale tagasi, otse keisri aeda. 

Magab Sim-tšen ja näeb unes, et tema juurde tuleb ema ning ütleb talle: 

»sinust saab keisrinna.” 

Sim-tšen ärkas ja näeb: talle läheneb noor keiser ja hoiab käes suurepärast roosi 
»kangsenhva”. 

»Kes sa oled?” 

»Ma ei tea,” ütles Sim-tšen, ja rääkis tõtt, sest ta oli maa ära unustanud. 

»Sinust kaunimat pple ma kunagi näinud, ja sa saad minu naiseks,” ütles talle keiser. 

Kui pulmad olid peetud, tuli Sim-tšenile meelde, et ta oli varem elanud maa peal; talle 
meenus ka isa. 

Ta jutustas kõik oma mehele. 

Kui talle oleks see meenunud enne pulmi, ei oleks ta seaduse järgi keisrinnaks saanud, 
sest ta polnud kõrgest soost. 

Kuid nüüd oli juba kõik tehtud, ja keiser laskis enda juurde kutsuda ta isa. 

Kui Sim-tšeni isa sinna toodi, rõõmustas keisrinna väga ja küsis: 


»Kas sa oled alati nägija olnud, ätt?” 

»Ei, mitte alati pole ma näinud,” üles vana Sim-pois, nkuid minu tütar suri minu eest ja 
ma hakkasin nägema.” 

Siis puhkes keisrinna nutma ja ütles: 

»Mina olen sinu tütar. Kas sa ei tunne minu häält?” 

Küll oli siis rõõmu! Keiser nimetas vanamehe oma äiaks ja nad elasid kõik kolmekesi kaua 
ning õnnelikult. 

Ainult mõnikord oli Sim-tšen kurb, kui talle meenus metsik komme heita noori neide 
merre. Kuid keiser rääkis talle rahustavalt, et võib-olla pole ka nende saatus tema omast 
halvem. 


46. AUS MEES 


Kunagi elas Soulis vaene, kuid aus mees. 

Ta oli aus, kuid rahutu — tundis iga asja vastu huvi. 

Sugulased muretsesid talle linnaväravate vahi koha. 

Tema aga hakkas jälgima, kelle juures käib linnast väljas külas üks minister. 

Minister käis oma armastatu juures ja väravavaht jutustas sellest kõigile. 

Minister käskis väravavahi piitsaga läbi peksta ja minema ajada, kuid õnneks piitsutati ka 
minister liigse varastamise pärast peagi läbi ja saadeti asumisele või anti orjusse. 

Väravavaht aga sai oma endise koha tagasi. Kuid ka seekord ei jäänud ta sinna kauaks 
püsima. 

Vaht märkas, et õhtu eel tuleb alati linna ilus bonsa. 

»»Milleks ta hulgub oma kloostrist igal öösel siia? See pole niisama.” 

Ja ühel õhtul nuhkis ta pärast väravate sulgemist välja selle fansa, kuhu munk oli sisse 
lipsanud. 

See oli väga rikaste inimeste maja. 

Bonsa läks naiste poolele. 

»»Ohoo,” ütles vaht ja hiilis ettevaatlikult akna juurde. Koreas on aknad paberist; vaht tegi 
paberisse väikese augu ja nägi kõike, mis toas toimus. 

Seal magas väike, umbes kümneaastane poiss, tema kõrval aga istus ilus naisterahvas. See 
oli poisi naine. 

Iga kord, kui poisist mees uinus, tuli naise juurde munk — bonsa, ja nad suudlesid öö läbi. 

Vaht nägi, kuidas munk ka nüüd embas võõrast naist, ja kuulis, kuidas ta naisele ütles: 


»Ma olen tüdinenud niimoodi salaja sinu juures käimisest, ma tapan su mehe, ia siis sa tuled 
paratamatult minuga. Me läheme siit kaugele ära ja saame kõige õnnelikumateks 
inimesteks.” 

Ta võttis juba noa välja, kuid samal silmapilgul avas vaht akna, kargas tuppa, kahmas 
bonsalt noa ning tappis munga ja naise. 

Poiss ärkas kära peale üles. 

»Kuidas sa julgesid tappa minu naist?” hüüdis ta ja tormas vahi kallale. 

»»0o, lollike,” ütles väravavaht poisile ning tõukas teda nii tugevasti, et poiss kukkus 
maha, ja hüppas siis ise aknast välja. 

» Nii,” ütles ta endale, ,,nüüd olen ma oma asjad siin korraldanud nõnda kenasti, et mind on 
vaja ainult üles puua.” 

Kuna ta seda ei soovinud, siis jättis ta maha kodu ja naise ning põgenes pimedal ööl 
Söulist. 

Möödus palju aastaid. 

Poisist meest kasvas suureks, oli minister ja läks siis erru. 

Kuid ta ei loobunud kunagi mõttest naise eest kätte maksta. 

Läinud erru, asus ta elama ühte linna, kus avas tasuta öömaja. Seal päris ta igalt külastajalt, 
kes ta on ja kust ta tuleb. Ja inimesi käis seal palju — igaüks tahtis tasuta süüa ning magada. 

Kord tuli üks vanamees. 

»»Miks sa, vanamees, oled nii kurb?” 

»Sellepärast, et ma pole leidnud maa peal õiglust. Kõik need, kellele ma olen head teinud, 
on muutunud minu kõige vihasemateks vaenlasteks. Vanas eas on minust saanud kerjus, kes 
on alatiseks oma perekonnast lahutatud. 

»Miks oled sa perekonnast lahutatud?” 

Vanamees jutustas kõik. 

»Ma otsisin sind taga, et sind ära tappa, kuid nüüd selgus, et sa päästsid mu elu,” ütles 
peremees. 

Ta embas vanameest, andis talle palju raha ja viis ise ta perekonna juurde Souli. 


47.MIS AJAST ILMUS KOREASSE PEEN LÕUEND 


Oli kord üks väga imelik ning tugev neiu. Ta elas Tapganis, 


Kui jõudis kätte aeg mehele minna, anti ta ühele vaesele mehele naiseks. Pulmas nimetatakse 
noorpaari keisriks ja keisrinnaks. Nad võivad nõuda kõike. 

»Ma tahan härjaliha,” ütles keisrinna. 

Ja polnud midagi parata, tuli tappa viimane härg. 

Söönud kõhu täis, ütles keisrinna: 

»Ma tahan suitsetada.” 

Ja kuigi Koreas suitsetavad ainult vanad naised, anti pulmade puhul noorikule siiski 
tubakas ja piip. 

Seejärel ei teinud noorpaar tava kohaselt kolm päeva mitte midagi. 

Kuid naine ei tahtnud ka neljandal päeval midagi teha, vaid küsis: 

»Kas teil on palju tšumiisi?” 

»»Seda on meil kolm mõõtu.” 

»» Andke see mulle.” 

Ta keetis sellest endale putru ja sõi kõik ara, jättes teised nälga. 

Kõik olid vait, sest pole kombeks noorikuga riielda. 

Pärast sööki ta küsis: 

»Kas teil on ka heiet?” 

Talle anti nii palju, et sellest oleks võinud teha sada kangast. 

Tema aga tegi sellest ainult ühe kanga. Kuid see oli nii peen lõuend, mida Koreas polnud 
veel nähtud. 

Selle eest anti talle niipalju raha, et perekond sai korrapealt rikkaks. 

Sellest ajast alates tuntaksegi Koreas peent lõuendit. 


48.LOHE 


Koreas elab lohe. 

Väliselt sarnaneb ta ilusa noormehega. Tema eesmised käpad sarnanevad kätega, tagumised 
aga võivad inimesel ümbert kinni haarata. Tagumiste käppade juurest algab saba. 

Lohe armastab kõige ilusamaid neide. Ta võrgutab kaunitare, kes arvavad, et neil on 
tegemist noormehega, ning anduvad temale. 

Ja alles siis saavad nad teada hirmsa tõe. Kuid on juba hilja — lohe on nagu kasvanud 
nende külge. Nii nad käivadki, kandes teda seljas. Tagumiste käppadega embab ta neide 


pihast, eesmisi aga hoiab nende õlgadel. Niisuguseid neidusid hüütakse loheneidudeks — kuron- 
kak-si. 

Lohest vabanemiseks on olemas ainult üks vahend — teha puust tema kuju ja näidata lohele 
ettevaatlikult kuju pead. Lohe arvab siis, et see on tema õige sõbranna, roomab kuju 
juurde ja vabastab niiviisi neiu. 


49.ORJA NAINE 


Ühel ministril oli haruldaselt ilus tütar. Teda hoiti nii, et ta ei saanud tunda isegi päikese kuri, 
sest ta ei lahkunud kunfgi toast. Kulla sära asendas talle päikesekiiri. 
Kuid sellest hoolimata armus neiu oma isa orjasse, kui armastuse aeg kätte jõudis. 

Sellist armastust orja vastu karistab seadus kodanliku surmaga. Süüdlased arvatakse surnuks, 
neid leinatakse, nende kirstud maetakse maha, ja hauale pannakse kiri, et see ja see on hinge 
heitnud. Õigusteta jäetud süüdlased ise aga aetakse kodunt välja. 

Kui kuritegu oli avalikuks tulnud, tegi neiu isa talle ettepaneku lahkuda isamajast. Kuna aga 
neiu seda ei tahtnud, siis saatis minister ühe oma vahtidest, et see otsiks üles keisririigi kõige 
viletsama inimese. Vaht tõi mehe, kes põletas metsas sütt. 

See mees ei pesnud ennast kunagi ja oli ise must nagu süsi. 

»Tahad sa võtta minu tütre endale naiseks?” küsis isa. 

»Tahan küll,” vastas söepõletaja. 

»» Võta ja ara tule kunagi mu silme alla.” 

Söepõletaja võttis oma naise ja viis ta enda juurde metsa. 

Noorik ehmus, kui nägi oma uut maja. See oli lihtne hurtsik, ühtemoodi avatud nii tuulele 
kui ka külmale. Panipaik oli tühi, polnud isegi peotäit tšumiisi. 

»»Mida me hakkame sööma?” mõtles noorik valjusti. 

Lävel istus vanaeit, söepõletaja ema. 

»»Me viime söed turule,” ütles ta, ,ja ostame homseks tšumiisi. Homme jälle ostame 
järgmiseks päevaks. Niimoodi me elamegi, ja nii elavad kõik söepõletajad.” 

Sel ajal köitis söepõletaja naise tähelepanu kollane kivi, millest oli tehtud muldrik nende 
onni ümber. 

Ta ei tundnud päikesekiirt, kuid tundis hästi kulda. 

»»Võta üks kivi, vii linna ja müü ta selle hinnaga, mis sulle antakse,” ütles ta mehele. 

Mees sõitis linna ja tõi tagasi mitu koormat raha. 

Nii müüsid nad maha kogu kulla ja said sama rikkaks nagu nende isagi. 

»»Oled sa haritud?” küsis, naine hiljem oma mehelt. 


»Ei ole.” 

»»Sa pead õppima.” 

Naine palkas mehele õpetajaid ja kümne aasta pärast oli ta sama haritud nagu tema naise isa. 
Siis ostis naine mehele ministri ametikoha, ja isa sõitis esimesena neid tervitama. 

50. MIS AJAST PEALE ON KOREA NAISED HAKANUD ELAMA 
ERALDATUNA 


Vaat mis ajast peale elavad Korea naised eraldatuna. 

Tuhat viissada aastat tagasi valitses Koreas kuulus keiser O-Šan-pu-on-kun. 

Kui ta sai kuueteistkümne aastaseks, läks ta kooli ja kuulis kaaslastelt, et kõik Souli 
naised on liiderlikud. Seetõttu tahtis ta panna proovile oma naist ja ema. 

Kord, kui ta naine jalutas aias, kargas ta ümberriietatuna põõsaste tagant välja, suudles 
teda ja jooksis ara. 

Õhtul ei rääkinud tema naine sellest midagi, kuid oli mõtteis. 

Möödus veel paar päeva. Naine loobus söömisest. 

»Miks ei söö sa midagi?” küsis talt keiser. 

Siis puhkes naine nutma ja jutustas talle kõik. 

»Ma olen nüüd häbistatud ja mul ei ole enam mingit muud väljapääsu kui surm, seepärast 
ma ei tahagi süüa.” 

Siis embas keiser teda ja jutustas, mis oli juhtunud tegelikult. 

Keiser mõtles kaua, kuidas oma ema kontrollida, ja otsustas siis kasutada järgmist 
kavalust. Tol ajal oli Soulis budha usu klooster. Keiser ja kaks ta kaaslast pidid Budhaks ja 
tema kaheks ingliks riietatuna ilmuma sinna sellal, kui uue aasta puhul on kõik naised tava 
kohaselt riisikausikestega templisse tulnud. Keisri kavatsusest teadis ainult munk, teiste eest 
hoiti seda suurimas saladuses. 

Seepärast juhtuski nii, et kui korraga jumalateenistuse ajal astus templisse Budha kähe 
ingliga, nii nagu neid kujutatakse raidkujudel, langesid mungad maha ja hüüdsid: ,,Suur 
Budha ise on tulnud maa peale!” Kõik naised, kes templis olid, kaotasid aga hirmu pärast pea. 
Tabanud sobiva hetke, ütles Vale-Budha: ,, Ma tulin maa peale, et võtta teilt teie patud, tulge 
oma riisikausikestega minu juurde ja võtke neid kaasa niipalju, kuipalju igaühel on armukesi. 
Kui mõni peaks kas või ühtainsat neist varjama, siis hukkan ma tema siinsamas templis.” 

Siis tulid avalikuks-imelikud asjad. Kuigi mungad olid varunud palju riisikausikesi, tuli 


neist siiski puudus ja mungad pidid mitu korda neid turult juurde tooma. Head äri tegid 
nad sel päeval, ja ka keiser sai teada, et kõigist tema naisalamatest on süütud ainult kaks 
— tema naine ja ema. Ülejäänutel oli aga kaks, kolm ja kuni kümme meest. Budha inglid 
kirjutasid naiste ja nende meeste nimed üles. Järgmisel päeval aga laskis keiser kuulutused 
teha ja need igale poole üles panna. Neis teatati, kui palju on igal ministril naisi ning kui 
palju on igal naisel armukesi. 

Et aga edaspidi ei saaks midagi taolist juhtuda, siis andiski keiser välja eeskirja, mille 
järgi Korea naised elavad tänapäevani. 


51.KO JA KILI-SI 


Kunagi elas ühes linnas Ko-nimeline noormees. Ta oli vaene ja töötas sulasena oma naabri 
juures. Ko oli töökas, suhtus hästi oma kaaslastesse ja seepärast armastasid teda kõik. Ja kuna 
ta ei olnud abielus, siis tahtsid kõik, et ta võtaks naise. Kord kogunesid linnaelanikud 
seepärast nõupidamisele ning otsustasid, et neiu, kelle nimi oli Kili-si ja kelle kuulsus ulatus 
kaugele üle linna piiride, sobib talle kõige paremini. Tütarlapse isa oli samuti nõus. Nii 
abiellusidki Ko ja Kili-si. 

Pulmapäevaks valiti just see päev, mis sobis neile kõige paremini. See oli kolmanda 
noorkuu kaheksas 


Kui pärast pulmi noorpaar oma ruumi viidi, ütles Kili-si mehele: 

»»sa oled noor ja andekas inimene, sinust võib saada suur mees, ja aega on sul ka. Sa 
oled kõigest kaheksateistkümne aastane. Ma armastan sind, kuid tahan armastada veel 
rohkem. Ja ma ei saa su naiseks enne, kui oled õppinud lugema ja kirjutama ning tunned 
kõiki teadusi.” 

»Kuid selleks on vaja vähemalt kümme aastat,” karjatas Ko. 

»»Löös mööduvad kümme aastat kiiresti, mina aga ootan sind ja juhin majapidamist.” 

»»Ma täidan sinu soovi, kuid aasta pärast. Selle aasta, aga tahan elada sinuga, sest sa 
oled kaunis ja ma armastan sind.” 

»Ei, Kui sa ei täida minu palvet praegu, siis aasta, pärast ei tähenda ma sulle midagi. 
Kui sa aga tõesti armastad mind, siis tee, mis ma sinult palun.” 

»» Olgu,” ütles Ko, ,,ma täidan sinu soovi, kuid ma esitan ka omalt poolt tingimuse: sel 
ööl pead sa olema minu naine, ja siis ma lahkun ning tulen jälle sinu juurde kümne aasta 
pärast, kui olen saanud niisuguseks, nagu sa soovid mind näha.” 


»»Hea küll, ma täidan su soovi, kuid enne peame sõlmima omavahel kokkuleppe.” 

Naine veristas parema käe kolmanda sõrme ja tegi verega vandemärgid oma seeliku 
äärele. Siis rebis ta kirjutatu ära, tõmbas selle pooleks, andis ühe poole mehele, teise 
poole aga peitis oma riiete vahele. 

Järgmisel päeval, kui kõik ärkasid, oli Ko juba lahkunud, ning keegi ei teadnud, kuhu 
ta läks. 

Kili-si andis talle teele kaasa mõned raamatud ja pisut raha. 

Ko läks mööda teed ja mõtles, kuidas ta võiks saada õpetatud meheks. Niiviisi 
sammudes jõudis ta ühte asulasse. 

Minnes mööda tänavat, kuulis ta ühe fansa juures õppivate koolilaste hääli ja taipas, et 
see on kool. Siis astus ta sisse ja istus maha. 

Õpetaja küsis talt: 

»»Kes sa oled?” 

»Ma olen õpilane,” vastas Ko. 

Kus on Sinu raamatud?” 

Ko näitas. « 

»» Loe,” ütles õpetaja. 

Kuid Ko ei osanud lugeda. 

»»Sa pole õpilane, vaid petis, sa tahad ainult tasuta tšumiisi süüa. Mu õpilased teavad 
juba palju, ja pole kedagi, kes hakkaks sinuga jändama. Kasi minema.” 

Ja Ko läkski ara. 

»» Ei, ma ei suuda kunagi midagi selgeks õppida,” ütles 

ta, ,,parem lähen metsa ning lasen ennast tiigritel lõhki kiskuda.” 

Ta läks metsa. Sammus üha kaugemale ja kaugemale .ning jõudis niisugusesse 
padrikusse, et kaotas tee. Ta kuulis läheduses kisa ja arvas, et need on tiigrid. Ning kuigi 
ta tahtis surra, puges ta siiski kiiresti peitu. 

Kuid need ei olnud tiigrid, vaid mungad, kelle kivikatusega klooster asus selles metsas. 

»»See on seesama kelm, kes tahtis eelmisel ööl meid paljaks varastada,” ütles üks 
munk. 

Ja kõik hakkasid teda peksma. 

Siis sidusid nad ta kinni ja saatsid vanglasse. 

Ko vaikis hirmu pärast kolm päeva. 

Hiljem aga, kui tuli peaülem — tassa — ja ütles, et Ko ei ole sugugi röövli välimusega, 
ning hakkas temaga lahkelt rääkima, Ko toibus ja jutustas kõik, mis temaga oli juhtunud. 

»Hästi,” ütles ülerrt, ,,kui sa tõepoolest tahad õppida, siis jää minu juurde, kanna majja 


puid, ja mina ise hakkan sind õpetama.” 

Nii Ko tegigi. Ta elas tassa juures viis aastat. Pärast iseda ütles tassa, et ta võib minna 
Souli ning anda seal eksami ükskõik missugusele ametikohale. 

Siis veel ei müüdud Soulis ametikohti raha eest. 

Ja kuigi polnud veel möödunud tema naise poolt määratud kümneaastane tähtaeg, läks 
Ko siiski Souli. 

Seal määrati talle ja teistele eksamipäev. 

Keiser ise andis kõigile järgmise ülesande: 

»»SOip-ohõ-uju-si-dsjun,” mis sõnasõnalises tõlkes tähendab ,rnaer, naine, veinimüük, 
keskus”. 

Ainult Ko mõistis kõigi eksamineeritavate hulgast lugeda ja ära seletada mida keiser 
tahtis sellega öelda. 

Keiser tahtis öelda järgmist: 

»Kesklinnas on veinikauplus, kus kaupleb ilus naine, kes õrna lõbu ning naeruga 
meelitab enda juurde kogu noorsugu.” 

Ko sai kõige parema ameti — Pon-esa, mis tähendab kõigi provintside revidenti. 

Möödus veel kolm aastat, ja kuigi tähtaeg pelnud veel täis, otsustas Ko külastada 
kodukohta. Linna jõudnud, peatus ta fansas, kus teda keegi ei tundnud. 

Öelge mulle,” küsis ta, ,,kas siin elab Ko-nimeline mees ja mida te temast teate?” 

»Jah, kaheksa aastat tagasi oli siin Ko, kuid pärast pulmi ta lahkus ning sellest ajast 
peale pole teda enam keegi näinud,” lausuti talle vastuseks. 

»»Kuhu ta siis läks?” 

»»Me ei tea, siia jäi ainult tema naine.” 

»»Ja missugune on see naine?” 

»»See on väga vooruslik naine. Ta ehitas endale suurepärase kivikatusega fansa ja elab 
seal oma seitsmeaastase pojaga. Ta asutas kooli, kus õpivad tasuta meie lapsed.” 

»»Ma olen revident,” ütles Ko, ,,ja pean kooli üle vaatama.” 

»»Minge sinna, seal võetakse teid külalislahkelt vastu, kuigi perenaist ennast te ei näe, 
sest pärast mehe lahkumist ei näita ta ennast kellelegi.” 

Kui Ko jõudis kooli, ootasid teda kõik õpilased. Ta kutsus nad ühekaupa välja ja küsis 
igaühe nime. 

Üks nendest vastas sellel* küsimusele: 

»»Minu nimi on Ko.” 

Kuid isa ei reetnud ennast, ja lõpetanud eksami, lahkus. 


Möödus veel kaks aastat. 

Nüüd oli kümme aastat möödas ja Ko sõitis kodukohta. 

Ta tuli jälle kooli ja ütles pojale: 

»Ma tahan näha sinu ema.” 

»»Minu ema pole võimalik näha.” 

»» Vii talle see asi.” 

See oli pool riidetükki, millele Ko naine oli kümne aasta eest verega vandemärgid 
kirjutanud. 

Poeg läks vaikides ema juurde. 

»»Seal soovib keegi võõras mees sind näha ja andis selle riidetüki.” 

Niipea kui Kili-si nägi riidetükki, hüüdis ta: 

00, mu poeg, kutsu ta siia.” 

»Mida see tähendab, ema? Kas see on sinu mees?” 

»Jah, see on minu mees ja sinu isa.” 


Nii tuli Ko tagasi koju. Ta oli oma sõna pidanud ja hakkas nüüd elama oma truu ning 
targa naisega. 

52. TÕOTUS 


Jan-sõn-šenil, ministril, oli poeg Jan-san-bogi, kes kolmeteistkümne aastani õppis kodus 
ja läks siis kloostrisse bonsade juurde oma haridust täiendama, et kuueteistkümneaastasena 
täisealiseks saades olla täiesti haritud inimene. 


Teel kloostrisse läks ta kord õhtu eel mööda ühest fansast, mis kuulus lihtsale küla- 
aadlikule Huan-san-šele. 


Selle aadliku kolmeteistkümneaastane tütar, kaunitar Huan-tšun-vonlei nägi noorukit ja 
saatis orjatari küsima, kuidas teda hüütakse. 

Kui orjatar oli toonud vastuse, ütles neiu: 

»»Küsi tema käest, kas ta ei tahaks natuke jalgu puhata?” 

Jan-san võttis ettepaneku vastu ja astus majja. Kui ta oli kõnelnud fansa peremehega, 
Vonlei isaga, kutsus tütar isa enda juurde ja ütles talle: 

»Luba, isa, mul tulla välja selle noormehe juurde.” 

»»Kas siis seda tohib, sa oled neiu ja pealegi kositud?” 

»Ma riietun poisiks, isa.” 


Vonlei oli ainuke ning pealegi hellitatud tütar, ja ta palus nii tungivalt, et isa lõpuks 


nõustus. 

Poisiks riietatud neiu tuli külalise juurde ja nad sõbrunesid peagi. 

»»Millal te sündisite?” küsis Vonlei noorukilt. 

»»Ma sündisin kolmteist aastat tagasi, kolmanda kuu viieteistkümnenda päeva lõuna 
ajal.” 

»Kui imelik see on,” ütles neiu, ,,samal aastal, päeval ja tunnil sündisin ka mina.” 

Külaline jäi isa kutsel nende juurde ööbima. 

Tütar aga hakkas jälle isa paluma: lastagu teda minna koos selle noorukiga bonsade 
juurde tarkust õppima. 

»l1sa, ma riietun poisiks ja tõotan sulle surnud ema nimel: mitte keegi ei saa kunagi 
teada, et olen tütarlaps. 16-aastaselt aga tulen tagasi ja lähen mehele sellele, kelle sa oled 
mulle määranud. Aga need kolm aastat, mil ma saan veel tõesti vaba olla, luba mul 


kasutada teadmiste omandamiseks, sest teadmised on õnn.” 

See oli õige, ja paljud Vonlei sõbratarid tundsid samuti nagu temagi juba hästi nii 
meeste kui ka naiste kirja. 

Isa keeldus kaua. Kuid Vonlei palus väga, nuttis ja kinnitas, et sureb, kui isa ei täida 
tema soovi. Lõpuks andis isa järele. 

Ta võttis tütrelt veel kord tõotuse, et see ei avalda oma sugu. 

Ole rahulik, isa, ma täidan oma kohuse.” 

»Mis te ütleksite,” küsis Vonlei järgmisel päeval oma külaliselt, ,,kui ma tuleksin koos 
teiega bonsade juurde õppima?” 

Jan-san tundis selle üle väga suurt rõõmu ja ütles, et taevas ise saadab talle sellise 
kaaslase. 

Pärast seda asusid nad kloostri poole teele. See oli suurepärane teekond. Kui lähenes 
öö, süütasid nad lõkke, et neid tiigrid ja pantrid ära ei sööks, ja ajasid lõbusalt juttu. 
Seejärel heitsid nad magama ja magasid muretult hommikuni. 

Kord ütles Vonlei: 

»»Me oleme sõbrad; miks ei võiks me teineteisele ,,sina”” öelda?” 

Ja nad hakkasid teineteisele ,,sina” ütlema. 

»»Me oleme sündinud ühel ja samal tunnil,” ütles Vonlei teises peatuskohas, ,,ja peaksime 


vennastuma.” 

Ja nad vennastusid. 

Selleks kirjutasid nad riietele verega oma nimed, lõikasid kirjadega kohad välja, ja 
vahetasid need omavahel ning peitsid siis põue. 

Kui nad jõudsid bonsade juurde, hakkas suur Toin (ennustaja) neile kõiki teadusi 
õpetama. 

Jan-san ja Vonlei ei saanud elada teineteiseta ning olid alati lahutamatult koos. 

,, Ütle mulle,” küsis kord Jan-san neiult, ,,miks sa magad alati riides, kui meil on 
kombeks magada alasti.” 

»Kui ma olin väike, jäin ma nii haigeks, et oleksin peaaegu surnud,” vastas Vonlei. 
» Siis andis isa tõotuse, et kui saan terveks, magan 16-aastaseks saamiseni riietes.” 

Kuid targa Toini eest ei jäänud Vonlei sugu varjule. Kui lapsed said 15-aastaseks, saatis 
ta nad suplema. 

»Kas sa midagi ei märganud, mu pojapoeg?” küsis Toin Jan-šani käest, kui nad 
suplemast tagasi tulid. 

»»Ma ei märganud midagi, vanaisa, peale selle, et minu vend, kes suples minust üleval 
pool, vigastas oma jala, ja seetõttu oli vees näha verd.” 

Möödus veel üks aasta. Õppimine oli lõppenud, mõlemad said 16-aastaseks. Toin kutsus 
Jan-sani enda juurde ja ütles: 

»»Mu pojapoeg, sa lõpetasid õppimise, ja nüüd on jõudnud kätte aeg valida endale 
elukaaslast, sest inimese elu, kellel pole järeltulijaid, ei ole midagi väärt. Selline inimene 
polekski nagu elanud. Oma teadmiste, töökuse ja hingepuhtuse poolest väärid sa kõige 
paremat naist. Ta on sulle lähemal, kui sa arvad. Ma räägin sinu kaaslasest. Tea, et see 
on tütarlaps ja parim nende hulgast.” 

Õhtul ütles Jan-san Vonleile: 

»Ega mu süda asjata nii väga sinu poole kiskunud, ega ma asjata sind nii väga 
armastanud, ja mis takistab nüüd, kus meil on kõik teada, saamast meid meheks ja 
naiseks, — kui sa vaid mind armastad?” 

»»Kas ma sind armastan?” vastas Vonlei. ,, Ma hakkasin sind armastama varem kui sina 
mind. Kuid kas sa oled unustanud, et me oleme nüüd vennad?” 

»»Ma sain su vennaks pettuse tõttu ega tunnista oma kohustusi,” ütles Jan-san ning 
vabastas end amuletist. ,,Võta see tagasi.” 

»Kuid minule jääb see kohustuseks,” vastas Vonlei. 

Siis embas Jan-san Vonleid ja ütles: 


»»O0, Vonlei, miks piinad sa mind, kui on saabunud meie õnne aeg?” 

Ning Jan-san hakkas Vonleid nii kuumalt paluma, et neiu talle ütles: 

«Olgu, kuid enne pean ma vabanema tõotusest. Maga: kui ma tast vabanen, tulen ma 
sinu juurde.” 

Jan-san uinus, ja kui ta ärkas, nägi ta neiu asemel enda kõrval üksnes tema kirja. 

»Minu armastatu,” kirjutas Vonlei, ,,ma armastan sind: ja jään sulle igavesti truuks. Kuid 
sinu omaks saan ma igavikus.” 

Jan-san ei saanud sellest kirjast midagi aru ja tõttas Vonleid taga ajama. 

Nii jõudis ta neiu koduni, ilma et oleks teda kätte saanud. 

Teda võttis vastu Vonlei isa, kes teatas talle, et tema tütar kositi juba seitsme aasta eest. 
Ja kuigi tütre peigmees ei ole nii kuulsast soost nagu tema, Jan-san, on sõna siiski antud 
ning ei maa ega taevas saa siin midagi muuta. 

»Kas tohib teda vähemalt näha?” küsis Jan-san. 

» Ei,” vastas 1Sa. 

Jan-san ei saanud elada ilma Vonleita. 

Poja kojutulek rõõmustas isa ja ema, ent nende rõõm asendus murega, kui nad 
märkasid, et poeg on haige. 

Peagi muutus Jan-sani olukord lootusetuks, ja surres ütles ta: 

»»Ma suren armastusest neiu vastu, kelle nimi on Huan-tšun-Vonlei. Siin ei saa midagi 
muuta, sest ta on juba kositud. Kui ma suren, matke mind selle tee äärde, mida mööda 
Vonlei mees sõidab oma naisega.” 

Sinna ta maetigi. 

Vonlei aga abiellus mehega, kelle ta isa oli valinud seitse aastat tagasi. 

Kuid isa kasutas oma õigust ega lasknud Vonleid kohe mehe juurde, vaid pidas teda 
veel kolm aastat oma majas. 

Kogu selle aja Vonlei muud ei teinudki, kui pesi oma pulmakleiti, ja see muutus lõpuks 
nii õhukeseks nagu ämblikuvõrk. 

Kolme aasta pärast tuli mees Vonleile järele ja viis ta enda juurde. 

Kui nad sõitsid mööda Jan-sani hauast, hakkas puu otsas istuv roheline linnuke 
laulma mingisugust õrna laulukest, millest esimest korda kolme aasta jooksul lõid 
punetama Vonlei kahvatud palged. 

Ta peatas oma hobuse ja ütles mehele: 


,»»See ON Minu venna haud.” Ja Vonlei näitas tõendina riidetükki, kuhu oli verega 
kirjutatud Jan-sani nimi. ,, Luba siis mul meie seaduste kohaselt tema eest palvetada.” 
Mees pidi paratamatult seda naise palvet täitma. 

Jõudnud haua juurde, ütles Vonlei: 

»Nüüd, kus ma olen täitnud oma isa soovi, avane, haud, ja lase mind selle juurde, keda 
ma ainuüksi armastan nüüd ja igavesti.” 

Haud avanes, Vonlei astus sinna sisse, ja haud sulgus jällegi. Mees tahtis küll naist 
kleidist kinni hoida, kuid see rebenes nagu ämblikuvõrk. 

»Ja siiski ei pea sa temaga kõrvuti lamama,” ütles mees. 

Ta kaevas haua lahti, leidis sealt palju luid ja hakkas neid igale poole laiali kandma. 
Kuid luud roomasid jälle kokku, ja mees püüdis neid taas lahutada, kuni taevast kõlas 
ähvardav hääl: 

»»Maine inimene, see olen mina, Suur Okonšante. Ja ma ütlen sulle: need hauasolijad on 
lõpetanud kõik maised arved. Nüüd on nad ainult minu lapsed — jäta nad rahule.” 

Haud sulgus, ja mees sõitis koju Vonlei sugulastele juhtunust teatama. Peagi abiellus ta 
teise neiuga. 

Saabus lõikusepüha, mida peetakse iga aasta kaheksanda kuu viieteistkümnendal 
päeval. Kombe kohaselt mälestatakse sel päeval surnuid, seepärast kogunesid Jan-sani ja 
Vonlei omaksed nende hauale. Sinna lendasid ka kaks linnukest, punane ja roheline, ning 
hakkasid laulma mingisuguseid õrnu viise. 

Kui peied olid lõppenud, laskusid taevast kaks imekaunist valges riides taevaneidu, ja 
kumbki neist hoidis käes viit lille: valget, sinist, punast, kollast ja musta. Taevaelanikud 
puudutasid oma sauadega hauda, ja see avanes. Nad viskasid sinna valged lilled, ja 
tekkisid luukered. Heitsid sinised lilled, ja tekkisid sooned. Viskasid punased — hakkas 
voolama veri. Viskasid kolla-sed — tekkis ihu. Viskasid mustad — läksid hinged 
kehadesse, ja Jan-san ning Vonlei tulid õnnelikena ja rõõmsaina hauast välja. 

Taevaelanikud ütlesid: 

»Taeva peremees, Suur Okonšante, annab nad maailmale teistkordselt tagasi mitte 
enam teie lastena vaid oma lastena, ja annab neile tagasi tolle õnne, mille inimesed on 
neilt röövinud.” 

464 


Jan-san ja Vonlei elasid väga õnnelikult, neil oli palju lapsi. Kuna nad olid juba korra 
surnud, siis ei puudutanud neid enam surm: päeval, kui nad said kaheksakümne aastaseks, 
laskus nende juurde draakon ja viis nad kõigi nähes taeva, nende isa, Suure Okonšante 
juurde. 


MÄRKUSED JA KOMMENTAARID 


1. Kabinetimaad, mis moodustasid tsaari omandi ja kuulusid niinimetatud ,,Tema 
kõrguse kabineti" kompetentsi, hõlmasid Siberis tohutu maa-ala. Peale Garini poolt 
kirjeldatud Altai Mägiringkonna (kaasa arvatud ka kõige rikkalikum kivisöerajoon — 
Kuznetski bassein), kogupindalaga ligi 450 000 ruutkilomeetrit, kuulusid nende hulka veel 
Garini poolt hiljem mainitud Nertšinski stepid, ligi 100 000 ruutkilomeetrilise pindalaga. 

2. Asula, millest kirjutab Garin, rajati möödunud sajandi üheksakümnendate aastate algul 
seoses Siberi raudtee ehitamisega. Sellega pandi alus praegusele Novosibirski linnale. 
1897. a. oli seal juba ligi 8000 elanikku. 1903. a. nimetati asula ümber maakonnata linnaks 
Nikolajevskiks, mille elanikkond 1917. aastaks kasvas 70 000-ni. Novosibirskiks nimetati 
ta 1925. aastal. 

See linn on eriti tugevasti kasvanud nõukogude võimu aastate jooksul, muutudes suureks 
raudteesõlmeks Siberi magistraalil ja kogu Siberi tähtsamaks tööstuskeskuseks. 1956. a. 
oli Novosibirskis 731 000 elanikku. 

3. Küsimus raudteemagistraalist, mis ei läheks läbi Tomski linna, tekkis seoses selle 
magistraali Kesk-Siberi lõigu projekteerimisega. Nimetatud raudteelõigul Garini juhtimisel 
teostatud uurimistööd näitasid, et sel juhul, kui raudtee suunata läbi Tomski linna, tuleks 
tee rajada kas soisele pinnasele, kui pööre Tomski poole toimuks enne Obi jõge, või 
mägisele veelahkmele Obi ja Tomi jõe vahel, kui alustada pööret Tomski poole pärast Obi 
jõe ületamist. Mõlemal juhul oleks raudtee ehitamine läinud tunduvalt kallimaks (kuni 4 
miljoni rubla võrra) ja ka ekspluateerimistingimused oleksid tulevase raudteeliini 
projekteeritaval lõigul muutunud tunduvalt komplitseeritumaks. Sellelt seisukohalt 
lähtudes oleks olnud parem suunata raudteeliini Tomski peale pärast Tomi jõe ületamist. 
Kuid ka sel juhul oleks raudtee kulgenud mööda väga ebatasast maastikku ja selle rajamine 
oleks nõudnud peale laiaulatuslike mullatööde ka üsna kallite kunstlike ehituste 
püstitamist. Lähtudes sellest ja võttes arvesse Tomski suhteliselt väikest majanduslikku 
tähtsust ning transiitkaupade teekonna lühendamise otstarbekust, võeti vastu Garini poolt 
väljatöötatud plaani variant, mille järgi raudtee pidi kulgema Tomskist 85 km lõuna poelt. 


Selles projektis oli ette nähtud, et Tomski linn ühendatakse hiljem Siberi magistraaliga 
spetsiaalse raudteeharu abil. 

4. Oktoobri- (endine Nikolai-) raudtee, mis ühendab Moskvat Leningradiga, ehitati 1851. 
a. See oli üks esimesi raudteid Venemaal. Enne seda oli rajatud vaid Tsarskoje Selo raudtee 
(St. Peterburg —Tsarskoje Selo—Pavlovsk), mis ehitati 1838. a. 

5. Siin mõeldakse Baikali järvele iseloomulikke seišše — seisvaid ehk paigallaineid, mis 
panevad liikuma kogu järve vee. Seiššide tekkimine on seotud õhurõhu kiire muutumisega 
ühel järveosal (äkilised tuuleiilid mägedest jne.). See põhjustab veepinna alanemist järve 
ühes osas ja tõusmist teises osas. Seejuures tekib veepinna võnkliikumine, mis kutsub esile 
paigallaineid. Baikali järvel kõigub seiššide amplituud 1—14 sm. Kõige sagedamini esi- 
nevad kõrged kestvad (kuni 4—5 tundi) paigallained. On tehtud kindlaks, et seišid esinevad 
Baikali järves ka jääkatte all. 

Baikali süvend on tektoonilise päritoluga; ta tekkis tertsiaarajastul, kuid ka käesoleval ajal 
toimuvad Baikali järve piirkonnas maakoore nihked. Nendega on ühenduses 
maavärisemised, mis leiavad aset järve kaldail. 

6. Tšingis-khaan — Mongoolia impeeriumi rajaja — sündis (umbes 1155. a.) Ononi jõe 
ülemjooksul, mis saab alguse Kentei mäeaheliku nõlvadelt, Mongoolia Rahvavabariigi 
territooriumilt. Tema sõjaväes, mis koosnes peamiselt ratsaväest, oli Horesmi vallutamise 
ajal (1220 —1224) kuni 230000 meest. 

7. Kjahta — linn NSV Liidu ja Mongoolia Rahvavabariigi piiril — asutati XVIII sajandi 
algul kui tähtsaim: Vene ja Hiina piirikaubanduse keskus. Kuid juba XIX saj. keskpaiku, 
seoses Tjansini traktaadiga (1858), mis avas venelastele pääsu Hiina sisemaale, langes 
Kjahta kaubanduslik tähtsus tunduvalt. See vähenes veelgi möödunud sajandi lõpul, kui 
hakati arendama merekaubandust Hiinaga ja ehitama Siberi raudteed. 

8. Siberisse saadetud dekabristid olid Nertšinski kaevandustes sunnitööl alates 1826. a. 
suvest. 1827. a. viidi dekabristidest sunnitöölised Nertšinski kaevandustest üle TŠitaasse, 
1830. a. sügisel aga — Petrovski tehasesse. 

9. Kuigi läbi kogu Siberi kuni Vaikse ookeani rannikuni kulgeva raudtee ehitamise 
küsimus tõsteti möödunud sajandi keskpaigast. alates korduvalt üles, alustati ehitustöid 
siiski alles 1891. a. Raudteed hakati ehitama üheaegselt kahest lõpppunktist, läänes — 
Miassi jaamast (Uraal) ida suunas, idas — Vladivostokist lääne suunas. Lõpuks pidid need 
liinid ühinema ja moodustama pideva raudteemagistraäli läbi Aasia kontinendi. 

Garini poolt kirjeldatud ajal olid valmis alles tulevase magistraali osad: Lääne-Siberi lõik 
Tšeljabinski linna ja Obi jõe vahel, Kesk-Siberi lõik Obi jõest Irkutski linnani ja magistraali 
lõpplõik Vladivostokist Habarovskini. Kuid veel ei olnud valminud Siberi raudtee 


keskmised lülid — niinimetatud Baikali ringraudtee Irkutskist Mõssovoini (Baikali järve 
idakaldal), Taga-Baikali raudtee Mõssovoist Sretenskini ja Amuuri raudtee Sretenskist 
Habarovskini. Sellel raudteeliini valmisehitamata osal peeti ühendust hobu- ja veeteed 
mööda, mille ebakindlusele osutab Garin oma märkmetes. 

Kogu ulatuses avati Siberi raudtee liiklemiseks 1899. a. Kuid 

1906. aastani, millal lõpetati kõige raskema teelõigu — Baikali ringraudtee ehitamine, viidi 
rongid üle Baikali järve aurupraamidel. 

10. Siin kirjeldatakse Nertšinski mäeahelikku, mis asub Silka ja Arguni jõe vahel. Ta 
kujutab endast lamedaharjalist kuni 1300 m kõrgust mäestikku. Mäestiku nõlvad on käetud 
mägistepi taimestikuga. 

11. Ginzburg, Horatius Ossipovitš (1833—1909), parun, juudi finantskodanluse suurimaid 
esindajaid revolutsioonieelsel Venemaal, ühe suurima Peterburi panga omanikuna ning 
Venemaa suure kullatöösturina tegutses Ginzburg väga aktiivselt ka Kaug-Idas, olles Koreas ja 
Mandžuurias üks Vene tsarismi avantüristliku poliitika teostajaid. Koreas taotles ta 
kontsessioone metsa- ja maapõuevarade ekspluateerimiseks, aga samuti ka Sin-Õitšu—Souli 
raudtee ehitamiseks. 

12. Zeltuga kullakaevandamise ,,vabariik” (ehk ,, Amuuri Kalifornia”) oli väike 
kullakaevajate asula, mis eksisteeris 1883.— 1886. a. hiina jõekese Zeltuga (Amuuri 
parempoolne lisajõgi) kaldal, kus oli avastatud väga rikkalikke kulda sisaldavaid alasid. 

Selle ,,vabariigi” hiinlastest ja venelastest elanikkond, ligi 20 000 inimest, keda valitseti nende 
endi poolt väljatöötatud seaduste alusel, ei allunud Hiina võimudele. Välismaalastest kulla- 
otsijate suur vool Hiina territooriumile viis suurde ärevusse Hiina valitsuse, kes 1886. a. algul 
saatis Želtugale erilise väesalga, mis likvideeris kullaotsijate asula. Suur osa ,.vabariigi” 
elanikkonnast läks Vene territooriumile, osa aga tapeti Hiina vägede poolt. 

13. Li Hungtšhang (1823—1902) — möödunud sajandi teise poole suurimaid Hiina 
riigitegelasi, keda hüüti ,, Hiina Bismarckiks”. Tema kirjutas pärast Hiinale ebaõnnestunult 
lõppenud Jaapani-Hiina sõda 1894.—1895. a. Hiina valitsuse nimel alla Simonoseki 
lepingule, samuti Venemaaga sõlmitud lepingule Suure Siberi raudtee idalõigu — Ida-Hiina 
raudtee — ehitamiseks läbi Mandžuuria (1896. a.) ja lepingule Port-Arturi andmiseks 
Venemaale rendile (1898. a.). Li Hungtšhang oli suurtööstur, kellel oli ettevõtteid nii Hiinas 
kui ka Mandžuurias. 

14. Jutud Mandžuuria territooriumi kullarikkuste kohta olid Garini ajal suuresti üles puhutud. 
Osalt on see seletatav Zeltuga ,,vabariigi” tegevusega ja sellega seoses oleva 
»kullapalavikuga” Mandžuurias tol perioodil. 


15. Mandžuurlased, MandŽuuria päriselanikud, hakkasid varsti pärast mandžuurlastest 
keisrite võimuletulekut Hiinas (1644. a.) suurel hulgal ümber asuma oma kodumaalt Hiinasse, 
ühtlasi liikus sealt Mandžuuriasse üha suurenev hiinlastest väljarändajate vool, kellega 
Mandžuuriasse jäänud põliselanikud ühte sulasid. Nad võtsid hiinlastelt üle nende keele, 
kultuuri, kombed. 

MandžŽuurlasi, kes on veel mõningal määral säilitanud oma rahvuslikke jooni, on 
MandžŽuuriasse jäänud kõigest mõnikümmend tuhat. Nad elavad üksikute gruppidena 
piirkondades, mida Hiina kolonisatsioon riivas suhteliselt hiljem — Amuuri orus Aikuni 
lähedal, Nonni jõe ülemjooksul ja Mutangtsjangi jõe orus. 

16. Blagoveštšenski linna majanduslikus arengus etendas peale 

kullatootmise suurt osa ka transpordi suhtes soodus asukoht laevatatava Amuuri jõe kaldal, 
köhal, kus suur lisajõgi Zeja suubub Amuuri, samuti ka viljaka Zeja-Bureja tasandiku 
ülesharimine, mis asub linna otseses läheduses Amuuri vasakul kaldal, Zeja ja Bureja jõe vahel. 

17. Siin on juttu Väike-Hingani mäestikust, mis asub Amuuri Jõe ja Sungari alamjooksu vahel 
Mandžuurias. Väike-Hingani peaahelik hargneb idaosas ja selle üks haru kulgeb põhja suunas 
Amuuri oru poole ning jätkub jõe vasakul kaldal juba Nõukogude Liidu territooriumil. 

Väike-Hingani mäeahelikud on võrdlemisi madalad (kuni 1000 m), nende harud aga veelgi 
madalamad — 500 —300 m. 

18. Vesiõhv (Rhytina stelleri) — meres elav imetaja samast sireenide (Sireni0) seltsist, kuhu 
kuulub ka praegu elav dugong (Dugong). Väga suur loom, pikkusega kuni 10 m ja raskusega 
kuni 20 t. Vanasti elutsesid vesiõhvad Beringi ja Mednõi saare piirkonnas; neid võis köhata 
Kamtšatka rannikul, kuid juba XVII sajandil hävitati nad täielikult küttide poolt. 

Garin oletab ekslikult, et vesiõhvad käisid kaldal karjatumas. Loivalistena ei saanud nad 
tegelikult ,,tulla” aasadele, vaid karjatusid veealustel merikasvude ,,aasadel”. 

19. Linn asutati 1858. a. valvepostina (Ussuuri suubumiskohal Amuuri) ja nimetati Habarovskiks 
tuntud Siberi-uurija Jerofei Habarovi nime järgi, kes rajas XVII saj. keskpaiku praeguse linna 
asupaigas talvituskoha. 

Linn hakkas kiiresti arenema alles nõukogude võimu ajal, muutudes Kaug-Ida suureks 
tööstuskeskuseks. Habarovski linna elanikkond, mis möödunud sajandi lõpul koosnes 15000 
inimesest, suurenes 1923. a. 34000-ni. 1931. a. oli Habarovskis 77000, 1956. a. aga 280 000 
inimest. 

20. Sagedasi udusid Vladivostoki sadama rajoonis põhjustab rannikut uhav Primorje või 
»Jimaani” hoovus, mis toob sinna Tatari väinast külma vett. 

21. Garini ajal kandsid kõik abielumehed Koreas veel soengut — juuksed kammtti igast küljest 
pealaele kokku ja seoti seal rusikasuuruseks puntraks. Juuste kinnitamiseks puntrasse kasutati 


vask-, hõbe- või muust materjalist nõelu. Käesoleval ajal võib selliseid soenguid leida Koreas 
väga harva ja ainult vanameestel. 

22. Heinrich Hohenzollern (1862—1929) — Preisi prints, Wilhelm II vend. 1897. a. juhtis ta 
Hiinas sõjaväelist ekspeditsiooni, kes hõivas Tsjautšou abaja ning paistis silma metsiku 
arveõiendusega Hiina provintsi Šantungi rahuliku elanikkonna kallal. Ta oli Saksa imperialismi 
territoriaalsete vallutuste poliitika aktiivsemaid teostajaid Vaikse ookeani maades. 

Printsi külaskäik Vene Kaug-Ida sadamasse langes ajaliselt ühte Saksamaa vallutuspoliitika 
kõige suurema aktiivsusega Kaug-Idas. 1898. a. märtsis kirjutati Pekingis alla Saksa-Hiina 
leping, mis muutis tegelikult kogu Šantungi provintsi saksa ,,mõjusfääriks”. Umbes samal ajal 
teeb Saksamaa katset otseselt vahele segada sõjategevusse Ameerika ühendriikide, ja Hispaania 
vahel, et vallutada Filipiinid. Teostades agressiivset poliitikat, õhutas Saksa- 

maa ühtlasi vene tsarismi Kaug-Idas ning kindlustas endale viimase toetuse. 

23. Novokiievsk (Novokijevskoje või Jangtšhõha, praegune Kraskino) asub 
Ekspeditsiooni lahe põhjakaldal, teel Vladivostokist Korea piirile. See oli lähtepunktiks 
paljudele vene reisijatele ja geograafiaekspeditsioonidele, mis suundusid Koreasse. 

24. Siin ja edaspidi räägib Garin Põhja-Korea ekspeditsioonist osavõtjatest, kelle hulgas 
ta Koreas olles töötas: 

A. 1.7. — Aleksandr Ivanovitš Zvegintsev, ekspeditsiooni ülem. 

N. A. K. — Nikolai Andrejevitš Korf (parun, alampolkovnik), ekspeditsiooni ülema 
asetäitja. 

N. J.B. —N. J. Borminski, tehnik, kuulus Garini rühma. 

A. P. S. — A. P. Safonov, raudteeinsener; oli ekspeditsioonil Garini abiks, juhatades üht 
rühma. Ta uuris Tumangangi jõe keskjooksu. 

S. P. K. — S. P. Kišenski, juhatas ekspeditsiooni geoloogide rühma. 

V.A. T. — V.A. Tihhov, juhatas rühma, mis uuris metsi Tumangangi ja Amnokgangi 
basseinis. 

25. Korea ehitiste lamedad nelja viiluga katused kaetakse sageli nöörvõrkudega, et 
kaitsta õlgkatet tugevate tuulte eest, mis on Kaug-Ida mererannikul väga sagedased. 

Korstnate võrdlemisi suur kõrgus Korea ehitustes ja nende asukoht väljaspool hoonet, 
köögile vastaspoolses otsas, on seotud Koreas kasutatava niinimetatud ,,kani” 
küttesüsteemiga, kus eluruumide soojendamiseks kasutatakse küttekolde kuumi gaase. 
Selleks on kogu maja põranda alla ehitatud hargnev kivist suitsulõõr, mis ühendab köögi 
küttekollet korstnaga. Korstna kõrguse suurendamisega saavutatakse tugevam tõmme. 

Võrekujulised uksed ja aknad nendes hoonetes valmistatakse peenikestest, hoolikalt 
hööveldatud liistudest ja kleebitakse üle läbipaistva paberiga, mis asendab aknaklaasi. 


26. Kaoljang (Sorghum japonicum) — kultuursorgo liik. Üheaastane, jämeda varrega 2— 
3 m kõrgune, võrdlemisi laiade lehtede ja tiheda pöörisõisikuga taim. Ida-Aasia maades 
kasvatatakse kaoljangi viljakultuurina, mida käsutatakse laialdaselt talumajanduses. 
Elanikkond tarvitab kaoljangi seemneid toiduks (pudru ja kakkude kujul), kohaliku viina 
valmistamiseks, samuti ka loomatoiduks. Kaoljangi varsi kasstatakse mattide tegemiseks, 
tarade ja savimajade toestiku valmistamiseks. 

Kaoljangi laialdased kasutamisvõimalused, samuti kõrge saagikus (1,5 —2 t hektarilt), 
vähenõudlikkus pinnase suhtes ja põuakindlus põhjustavad selle kultuuri väga suurt 
levikut Mandžuurias, Koreas ja Põhja-Hiinas. 

27. Hangsi küla asub Ekspeditsiooni lahe läänekaldal, Nõukogude Primorje piirides. 
Minevikus kasutas Ida-MandŽuuria elanikkond teda ebaseaduslikult Jaapani» mere 
sadamana. 

28. Tšumiis, õigemini gutsa — nii kutsutakse hiina keeles kõrsvilja, mida tuntakse 
samuti itaalia hirsi nime all (Panicum või Setaria italica). üheaastane 0,75 kuni l m 
kõrguse varre ja suure pöörisõisikuga taim. Tavalisest hirsist erineb ta õisiku ja peenema 

tera poolest. Gutsa külvid on Kaug-Idas laialdaselt levinud, mis on seletatav selle 
põuakindla ning saagika kultuuri suure majandusliku tähtsusega. Mandžuurias 
kultiveeritakse seda kui ühte põhilist teravilja: käsutatakse tangude ja jahu valmistamiseks. 
Gutsa õlgi, mis ületavad toiteväärtuselt kaera ja odra õlgi, hinnatakse kõrgelt 
loomasöödana. 

29. Soja (Clycine (Soja) hispida) — Mandžuuria tähtsaim kultuur, mida kasvatatakse 
toidu-, õli- ja söödataimena, üldse on olemas kuni kakssada sojasorti, milledest kõige 
kõrgemalt hinnatakse kollaseid ube; viimased moodustavad suurema osa kõigist 
kaunviljaliste külvidest Mandžuurias ja Põhja-Hiinas. 

Ida-Aasia maades on sojaoa tähtsus toiduainena erakordselt suur. Sojaoad, mis sisaldavad 
kuni 30—40% valku ja 14—22% rasvaineid, asendavad suurel määral nendes maades 
puuduvaid loomseid produkte. Hiina elanikkond valmistab sojast sojapiima, mis on väga 
rikas valkudest, sojakohupiima, mis oma keemiliselt koostiselt on ligilähedane lihale, 
sojajahu, mida lisatakse nisujahule, suurendades sellega leiva toiteväärtust. Hiinas ja teistes 
Ida-Aasia maades valmistatakse sojaubadest mitmesuguseid kastmeid ja teravamaitselisi 
souste; poolvalminud sojateri ja -võrseid käsutatakse toidu juurde salatina. 

30. Siin on juttu ohvrialtaritest, mida korealased ehitasid pühadesse kohtadesse niisamuti 
nagu druiidid — keldi rahva preestrid muinas-Gallias ja -Britannias. 

31. Primorje asustamine algas möödunud sajandi kuuekümnendail aastail, pärast seda, kui 


Juriidiliselt oli vormistatud selle piirkonna ühendamine Venemaaga. Eriti aktiivseks muutus 
ümberasumine Primorjesse pärast seda, kui Vene valitsus organiseeris 80-ndail aastail 
ümberasumise Kaug-Itta mereteed kaudu. 

32. Tumangang on piirijõeks ühelt poolt Korea ning teiselt poolt Nõukogude Liidu ja 
Mandžuuria vahel. Jõgi saab alguse Pektusani (Paithoušan) vulkaani idapoolselt jalamilt, 
voolab mööda sügavat ning kitsast orgu Põhja-Korea ja Ida-Mandžuuria mägede vahel ning 
suubub Nõukogude Liidu ja Korea piiril Jaapani merre. Jõe pikkus on 521 km. Alamjooksul 
on ta õige lai (300 m ja enam), kuid veerikas on ta väga lühikest aega — suurvee ajal. Jõgi 
pole peaaegu üldse laevatatav; isegi kõrgvee ajal võivad sõita jõesuust kuni 100 km vastu 
voolu ainult suured paadid (veolodjad) ja lamedapõhjalised džonkid — väikesed 
purjelaevad, süvisega 1—1,5 m. 

Laevasõitu jõel takistab tublisti uhtliiv, mida Tumangangi vool kannab kokku iga kõrgvee 
ajal. Garin, kes spetsiaalselt uuris Tumangangi alamjooksu laevasõidu seisukohalt, kirjutab 
selle jõe-lõigu kohta järgmist: ,,Kjönghõngist peale kuni Tumangangi suudmeni voolab jõgi 
laias orus. Jõe kaldad on liivased, pind lai; jõgi on madal, selles op palju liivamadalikke. 
Sõiduteel jões tuleb ette samasuguseid madalikke ja iga suurvesi toob kaasa uusi liiva- 
hunnikuid. Selle liiva vastu on võimalik võidelda — tuleks pidevalt jõge puhastada, ehitada 
kanal Gaškevitši lahte ((kuni 200 sülda) või Posjeti lahte (kuni 4 versta). Kuid need abinõud 
ei annaks tohutu suure maksumuse tõttu mingit tulu, sest isegi siis 

ei kõlbaks Tumangangi jõgi kuigi ulatuslikult laevatamiseks.” (Põhja-Korea. Marsruutide 
kogumik. 1898. aasta sügisekspeditsiooni tööd). 

33. Gaškevitši laht asub Korea territooriumil Tumangangi suudme lähedal. Selle lahe 
koreakeelne nimetus on Tšosonman. Venekeelne nimetus anti lahele fregati ,,Pallada” 
meeskonnaliikme nime järgi, kes uuris Korea kirderamükut 1854. aastal. 

34. Korea keisririigis oli põhiliseks rahaühikuks vaskkešš (teisiti tšhun-tšoni, s. t. vaskmünt). 
Mündid, millest igaüks kaalus ligi neli grammi, lükiti niidile nii, et 100 kešši sõlmiti kokku. 100 
münti moodustasid 1 njangi, kaaluga umbes 400 g. 90-ndail aastail kehtiva vahetuskursi alusel 
anti ühe meie hõberubla eest 5 njangi — 500 mündist koosnev kimp, kaaluga ligi 2 kg. Seega 
sai ekspeditsioon Garini poolt vahetatud 6 rubla eest ligi 12 kg korea vaskmünte. 

Kuld- ja hõberaha polnud enne 1894. — 1895. a. Jaapani-Hiina sõda Koreas peaaegu üldse 
käibel, mis oli osaliselt tingitud rangetest kitsendustest väärismetallide tootmise ja käsutamise 
alal sellel maal. Peaaegu kogu metall, mis toodeti riiklikes kullakaevandustes, veeti Hiinasse ja 
Jaapanisse. Koreast veeti salakaubana välja ka kogu kuld, mida kaevandasid salaja 
erakullaotsijad. 

90-ndate aastate keskpaiku ilmub Korea raharinglusse hõberaha (jaapani jeenid, mehhiko 


dollarid), samuti pangatähed, mida andis välja Jaapani pank. 

35. Niisugused signaaltornid (korea keeles ,,jöndid”) Souli ühendamiseks keisririigi 
kaugemate kohtadega ja pealinna hoiatamiseks hädaohu eest asetsesid üksteisest 10 — 20 km 
kaugusel riigi peateedel ja riigipiiril, moodustades terve signalisatsioonisüsteemi. Igas tornis 
asus alaliselt vahtkond, kes pani välja tunnimehe naabruses asuva signaaltorni tulede 
jälgimiseks. Signaale anti edasi eriliste signaalahjude abil. Ahjul oli viis avaust tule väljapääsu 
jaoks; neid avausi kindla korra järgi sulgedes anti edasi igasuguseid signaale. Tuli põles 
nendes ahjudes pidevalt; pidevalt oli lahti ka üks ahju avaus, mille kohal lõõmas üksik leek, 
mis tunnistas, et valvur oli ärkvel ja et kontrollitaval maaalal valitses rahu. 

36. Korea keisrite viimane dünastia — Li dünastia — pääses Korea troonile paleepöörde 
tulemusena 1392. a. ja oli võimul 1910. aastani; ta kukutati jaapanlaste poolt, kes 1910. a. 
augustis annekteerisid Korea, lülitades, ta asumaana (kindral-kuberneri haldusalana) Jaapani 
impeeriumi koosseisu. Kuid juba enne seda, 1905. a., kehtestas Jaapan oma protektoraadi Korea 
üle. Korea õukonna juurde moodustati Jaapani kindralresidendi ametkond, mis juhtis algul 
ainult Korea suhtlemist välismaaga, seejärel aga haaras enda kätte riiklike funktsioonide 
juhtimise kõikidel muudel aladel. 1909. a. saatsid jaapanlased laiali Korea armee, likvideerisid 
Korea sõja- ja kohtuministeeriumi, millede funktsioonid läksid jaapanlaste kätte. 

37. Koreas oli kaks kirjaviisi: hiina hieroglüüfiline' ja korea 


1 Cesepnas Kopea. COOPHHK MapmpyroB. TpVAbi pceHHeft 
1898 roxa. Ilofl peaaKUneFi Kopef>a. Cno., 1901 r., CTp. 77 .Tõlk. 

kiri, mis käsutas oma foneetilist tähestikku. Hiina kirjaviis tungis Koreasse juba meie 
ajaarvamise esimestel sajanditel koos hiina keelega, mis hiljem sai Korea riigis ametlikuks 
keeleks, levides laialdaselt selle maa valitseva klassi hulgas. Kõik ametlikud dokumendid ja 
teaduslikud tööd kirjutati Koreas kuni jaapanlaste sissetungimiseni hiina keeles. 

Korea kiri, mida valitsevates klassides nimetati põlastavalt naiste kirjaks, oli levinud rahva 
hulgas, kes avaldas oma mõtteid paberil korea keeles ja häälikkirja ,,hunmintšen” abil. Viimase 
leiutasid korealased juba 1443. a. ning see on säilinud muutumatult käesoleva ajani. Ta on pärit 
sanskriti tähestikust, millega korealased tutvusid tiibeti kirja kaudu Tiibetile ja Indiale ühise 
budha usu vahendusel. See on üks kõige lihtsamaid tänapäeva tähestikke maailmas. Graafiliselt 
on selle kirja vorm lihtne ning loogiline. Peab samuti märkima, et ,,hunmintšeni” alfabeedi 
tähtedel pole midagi ühist hiina hieroglüüfidega ega jaapani süllaabiliste kirjamärkidega. Kuid 
korea aadelkond ja teadlased, kes olid korea rahvale võõra hiina kirja tundmise monopolistid, 
võitlesid ,,hunmintšeni” vastu, ja seetõttu ei saanud ,,hunmintšen” Koreas tükil ajal laialdaselt 
levida. Alles möödunud sajandi lõpul tunnustas Korea valitsus ametlikult korea rahvuslikku kirja 
riikliku kirjana. 


38. Koreas, samuti nagu teisteski Idariikides oli maa, mida peeti keisri omandiks, tegelikult 
feodaalide klassi käes, kes said selle keisrilt ustava teenistuse eest. Enamikul talupoegadest aga 
ei olnud üldse oma maad, või jälle olid nende maalapid niivõrd väikesed, et need ei taganud 
elatusmiinimumi. Nad olid sunnitud maad rentima mõisnike käest, makstes maaomanikele kuni 34 
koristatud saagist. Seetõttu pole ka ime, et korea talurahvas vireles ning nälgis isegi kõige 
viljarikkamatel aastatel. 

Samasugused agraarsuhted säilisid Koreas ka Jaapani annektsiooni perioodil; nad pole 
sisuliselt sugugi muutunud ka käesoleval ajal maa lõunaosas Ameerika imperialistide 
okupatsioonirežiimi tingimustes. 

Tõeliselt sai maa Koreas vabaks alles pärast seda, kui Nõukogude Armee vabastas Korea 
Jaapani ikkest. Maareform, mis viidi läbi 1946. a. Korea põhjaosas, likvideeris mõisnike 
maavalduse ja vabastas miljonid korea töötajad mõisnike ikkest. 

39. Maaharimise jadasüsteem on Korea, samuti ka Hiina põllumajanduse iseloomustavaks 
erijooneks. Talupoegade põldudele tehakse ridastikku paralleelsed jadad, mis on üksteisest 
eraldatud sügavate vagudega. Jadade kõrgus on 15—25 sm, jadade kaugus üksteisest 50—75 sm. 

Sellel põlluharimisviisil on mussoonkliima tingimustes Ida-Aasia maades väga suured eelised. 
Ühe sellise eelise märgib Garin ise — vaod täidavad drenaažkraavide osa, mida mööda liigne 
vesi suviste vihmade perioodil ara voolab. Varakevadel, kui puhuvad veel külmad põhjatuuled, 
aitab jadasüsteem vältida külvide hukkumist. Sel otstarbel on jadade suund tavaliselt idast 
läände, nii et nende üks nõlv (lõunapoolne) jääb allatuult. Sellel nõlval, kuhu tavaliselt 
külvataksegi, soojeneb pealegi maapind paremini, sest päikesekiired langevad sellele 
perpendikulaarsemalt. Jadasüsteemi täht- 

saks eeliseks on samuti .ka see, et jadades on muld kohedam, mis soodustab selle 
paremat õhustust ja järelikult taimede kiiremat arenemist. 

Lõpuks peab märkima, et jadad soodustavad suurema hulga lume kinnipidamist põldudel 
ja maapinna paremat niisutamist kevadel, sest Korea pinnas on suhteliselt kuiv. 

40. Koreas ja eriti selle põhjaosas, mis minevikus oli eriti sõja-ohtlik, olid linnad 
piiratud kindlusemüüridega või kividega kaetud mullavallidega. Need piirasid linna kas 
ruudukujuliselt või siksakilise joonena ja ümbritsesid peale linna ka suurt ümberkaudset 
territooriumi. Hädaohu korral leidis siin varju ka ümberkaudne elanikkond. Neli väravat 
linnamüürides olid rajatud tavaliselt iga ilmakaare suunas. 

Käesoleval ajal on enamik neist kindlusemüüridest lammutatud, kuid üksikutes 
linnades on nad veel säilinud ning kujutavad endast mälestusmärke Korea kunagisest 
ehituskunstist. 

41. Mandžuuria dünastia esivanemaks oli Mandžuuria väepealik Nurhatsi (1559 — 


1629), kes ühendas kogu Mandžuuria ühise võimu alla ja rajas Taitshingi (Uue tshingi) 
dünastia. XVII saj. esimesel poolel kutsusid Hiina feodaalid Taitshingi dünastia 
sõjavägesid maha suruma võimsat talupoegade ülestõusu, mis kukutas Hiinas Mingide 
dünastia. 

Pärast selle ülestõusu»mahasurumist 1644. a. haarasid mandŽžuurlased Hiina trooni ja 
kuulutasid Taitshingi dünastia Hiina keisri-dünastiaks. Nende võim levis tervele Hiinale, 
mandžŽuurlaste sõjalis-feodaalne ladvik aga muutus valitsevaks kastiks Hiinas ja hakkas 
orjastama hiina rahvast. 

Taitshingi dünastia oli Hiinas võimul 1911. aastani. Esimeseks mandžuurlastest Hiina 
keisriks oli Nurhatsi pojapoeg, kes valitses Sun Tš6 nime all. 

42. Korea keisririigis määras inimesi kõikidele ametikohtadele (provintside kubernerid, 
maakondade ülemad jt.) ainult nominaalselt keiser, tegelikult aga olenes isikute valik 
õukondlikest sidemetest ja intriigidest, üldreeglina müüdi ametikohti isikutele, kes 
pakkusid kõige suuremat altkäemaksu. Provintside kubernerid maksid selle koha eest 
40000 rubla ja katsid hiljem need kulud ning kogusid endale terve varanduse 
elanikkonna paljaksriisumise teel. 

43. Hiina, kelle vasalliks Korea oli olnud pikemat aega, kohustus tunnustama Korea 
sõltumatust ja autonoomiat 1895. a. aprillis rahulepingu alusel, millele Hiina kirjutas alla 
Simonosekis, pärast seda kui ta oli lüüa saanud Jaapani-Hiina sõjas 1894.—1895. a. 

Kuid Hiina eraldamine Koreast ei toonud kaasa viimase vabanemist välismaisest 
sõltuvusest. Tegelikult suurenes see sõltuvus veelgi seoses Jaapani anastuspoliitikaga 
Koreas. Kõrvaldanud Hiina mõju Koreas, hakkasid jaapanlased teostama suureulatuslikke 
ettevalmistusi maa annekteerimiseks. Nad ujutasid Korea üle oma sõjavägede, ametnike 
ja diplomaatidega; reorganiseerisid Korea politsei ja armee, mida hakkasid juhtima 
Jaapani ohvitserid; muutsid riigivalitsemise süsteemi. Ajades Korea orjastamise 
poliitikat, ei valinud jaapanlased abinõusid — nad käsutasid ära- 

ostmist, meelitamist, hirmutamist ja lõpuks avalikku terrorit. Jaapani agendid tapsid 
1895. a. Korea kuninganna Mini, kes seisis Jaapani-vastase opositsiooni eesotsas. 

44. Garini raamatus rõhutatakse korduvalt korea rahva rahuarmastust. Tõepoolest, see 
rahvas pole kunagi silma paistnud agressiivsuse poolest. Rohkearvulistel sõdadel, mida 
väikesel korea rahval tuli oma ajaloo jooksul pidada tugevamate vaenlaste vastu, oli 
rahvuslik-vabastuslik iseloom. 

Nendes sõdades hiina feodaalide, mongoolia, mandŽuuria ja jaapani anastajate vastu 
paistis korea rahvas korduvalt silma mehisuse, visaduse ning eeskujuliku sõjakunsti 


poolest. Eredaid näiteid selle kohta võib tuua nii Korea varasemast ajaloost (VI—VII 
sajandi vabadussõjad Hiina vägede vastu, kes kaks korda tungisid Korea piiridesse; 
Jaapani Hidejoosi okupatsiooniarmeede maalt väljakihutamine XVI saj. lõpul, kelle 
vastu võideldes korealased võtsid kasutusele omaenda leiutatud ja rauaga soomustatud 
sõjalaeva, mis meenutas väliskujult kilpkonna) kui ka uusimast ajast: revolutsioonilised 
väljaastumised ja partisanisõda jaapani anastajate vastu ajal, mil Korea oli jaapanlaste 
poolt annekteeritud. 

45. Korea rahva päritolu küsimust on seniajani veel vähe uuritud. Oletatakse, et 
korealased kuuluvad mongoli rassi tunguuside hõimkonda. Jaapanlastega, niisamuti 
nagu hiinlastega on korealastel mõningaid ühiseid jooni, kuid nad erinevad oluliselt nii 
ühtedest kui teistest nii oma füüsilise tüübi kui ka keele, kultuuri ja elukorralduse 
poolest. 

46. Musan, minevikus väike maakonnalinn, on tänapäeval muutunud kaunis tähtsaks 
tööstuslinnaks; ta on rauamaagitööstuse keskuseks Koreas. Sellise arengu põhjuseks on 
linna ümbruskonnas avastatud ülirikkalikud rauamaagilademed. Seoses rauamaagi 
kaevandamisega ühendati Musan raudtee abil Jaapani mere rannikuga. 

47. Korea lii, mis vastab hiina liile, võrdub 0,5 kilomeetriga. 

48. Korea ja Hiina vaheline piir mööda Tumangangi ja Amnokgangi jõge vormistati 
ametlikult 1712. a. Enne seda kulges piir Pektusanist tunduvalt põhja poolt, mööda 
Hailunghe ja Bulohetunghe jõe veelahet, suundudes Tumangangile Bulohetunghe jõe 
suudme lähedal. Samal ajal kui määrati kindlaks piir, muudeti 1712. a. see Tumangangi 
jõest põhja pool asuv maakoht, kaasa arvatud Pektusani mägi, neutraalseks tsooniks, mille 
olemasolu muutis aja jooksul piiri Korea ja Hiina vahel selles piirkonnas äärmiselt 
ebamääraseks, seda enam, et 1712. a. piiritõmbamise ajal ei määratud täpselt kindlaks, 
«missugust Tumangangi lätet tuleb pidada pealätteks, mis pidi olema riigipiiriks. 
Piiriküsimuses tekkinud lahkhelid Korea ja Hiina vahel, mis muutusid teravamaks seoses 
neutraalse tsooni likvideerimisega möödunud sajandi 70-ndail aastail, ja sellele järgnenud 
tsooni kiire asustamisega mõlemalt poolt saabuvate asunikega põhjustasid uue piiride 
täpsustamise mööda Tumangangi jõge (1885.—1887. a.). Kuid selleks kohale saadetud 
korea ja hiina esindajad ei jõudnud pärast Amnokgangi ja Tumangangi jõe veelahkme 
rajooni uurimist üksmeelsele otsusele, missugust viimase lätetest peab pidama 

piiriks. Ka hiljem on seda küsimust korduvalt üles tõstetud ja si on olnud vaidluste 

objektiks Korea ja Hiina vahel. 

49. Mandžuuria tiiger (Felis tigris longipilis), keda esineb peale Korea ja Mandžuuria 
ka Nõukogude Primorje mägitaigas, kujutab endast kohalikku (endeemilist) liiki — iidse 


subtroopilise fauna jäänust. Ta ei jää kasvult ega tugevuselt maha Bengaali tiigrist, kuid 
erineb viimasest tihedama karvkatte poolest, mis on loomale vajalik kaitseks 
talvekülmade vastu. 

Garini ajal olid tiigrid Põhja-Koreas võrdlemisi levinud. Nad pidasid jahti hirvedele, 
metssigadele; tungisid teedel ja isegi külades inimestele kallale. ,, Tiiger on niivõrd 
julge,” teatatakse raamatus ,,Korea kirjeldus”', »et hiilib külasse ja tungib kallale hoo- 
letule talupojale, kes suvel tavaliselt põgeneb kuumuse eest umbsest onnist värske õhu 
kätte, kusjuures unustab sageli õuel lõkke süütamata. On olnud juhtumeid, kus tiiger, 
leides ukse suletud olevat, kargas õlgkatusele, purustas selle võimsate käppadega ja 
sööstis välkkiirelt oma ohvri kallale, kes taolist külalist muidugi ei oodanud.” 
Käesoleval ajal on Koreas vähesel hulgal säilinud tiigrid surutud kaugesse 
puutumatusse taigasse, kus nad elavad mägikaljude vahel. 
ravimi .legendaarne kuulsus. See rohttaim kasvab 50—60 sm kõrguseks. Valminud žõn- 
šõni varrel on 4-5 viiehõlmalist lehte ja ülal tipus väikeste roosade õite sarikas. Taimel 
on väga võimas koonlakujuline juur, millest hargnevad külg-juured, mis annavad talle 
mõnikord teatava samasuse inimese kujuga. 

Hiina arstiteaduses kasutatakse Žõn-šõni juurt peaaegu kõigi haiguste ravimiseks ja 
isegi noorendamisvahendina. Väga suur nõudmine selle taime järele ja tema kõrge 
väärtus on viinud metsikult kasvava Žõn-šõni täieliku hävitamiseni Koreas. Koreas 
kasvatatakse teda kultuurtaimena; kuid kultuurse Žõn-šõni kvaliteeti peetakse 
madalamaks metsikult kasvava taime omast. 

51. Selle, piki Tumangangi jõge kulgeva tee ja jõe oru enda kirjeldus on toodud 
Garini aruandes, mis on paigutatud materjalide kogumikku sügisekspeditsioonist Koreas. 
Nikolai Georgijevitš kirjutab seal järgmist: ,,Jõe ülemjooksult kuni korea küla Tjanpeni 
kulgeb 30 versta ulatuses... jõe vasakul kaldal rida madalaid, metsa ja rohuga käetud 
mägesid; parempoolne kallas kujutab endast 20—30 versta ulatusos kiltmaad ja ainult 
eemalt on näha TšŠanbaišani mäeaheliku harusid. Rada kulgeb mööda vasakut kallast, 
eemaldudes sellest kõige rohkem poole versta kaugusele. 

Viis versta enne Tjanpe küla läheb rada üle paremale kaldale, kus asub küla ... Kogu 
jõeorg on käetud hõreda, kuid hea, peamiselt mändidest koosneva ehitusmetsaga. 

Tjanpe külas on kuni 50 talu, mis asuvad mööda kallast korrapäratult hajali umbes 
poolteise versta ulatuses; elanikkonna tegevusalaks on põlluharimine ja 
karjakasvatamine ... 


i cOnHcaniie KopeH>, H.2, cTP. 163. Tõlk. 

Tjanpe küla juurest suundub jõgi kitsasse orgu, mida piiravad mäed. Need on algul 
madalad, kuid muutuvad Musani linnale lähenedes üha kõrgemaks ja on mõnes kohas 
järskude, peaaegu püstloodsete nõlvadega. 

Jõe parem kallas on võrdlemisi tihedalt asustatud (korealastega), vasak kallas aga on 
seevastu peaaegu inimtühi; nii esineb kogu tee ulatuses kuni Musani linnani kaks hiina 
küla. Tee pikkus Tumangangi ülemjooksult kuni Musani linnani on 81 versta. 

Jõe org on kohati lage, kohati madalat metsa ja võsa täis kasvanud, mäed aga on kõikjal 
käetud madala metsaga, mis osaliselt kõlbab ehitusmaterjaliks.” (Ins. Mihhailovski, Piki 
Tumangangi jõge ülemjooksult kuni Khõkõngfu linnani kulgeva tee kirjeldus, Põhja- 
Korea. Marsruutide kogumik. 1898. a. sügis-ekspeditsiooni tööd.) 

52. Nähtavasti Himaalaja must karu (Enaretos tibetanus). Peale -Kaug-Ida metsade on ta 
levinud veel Lõuna- ja Kesk-Aasia metsades. 

53. Pektusan, mis on kuulsaks saanud korea ja hiina rahvaloomingus, kujutab endast 
merepinnast 2743 m kõrgusel asuvat vulkaanilist koonust. Kerkides ümbruskonnast 
rohkem kui 1000 m kõrgusele, tungib ta maalilisena esile oma sujuvate kontuuride ja 
valgete nõlvadega, mis on käetud pimsi sadestusega (siit ka nimetus Pektusan või hiina 
keeles Paithoušan, s. t. Valgepäine mägi). 

Vulkaani viimase purske aega, pole kindlaks tehtud, kuid tema vulkaanilise tegevuse 
jälgi on märgatud kõige hilisema ajani. Neid kirjeldab Garin, kes nägi Pektusani harjal 
kraatrist järsku väljuvat aurupilve koos pimsitolmu ja väikeste kividega. 

Kraatri peaaegu püstloodsed, kuni 500 m kõrgused seinad võimaldavad hästi uurida 
vulkaani struktuuri. Pursete varasema faasi kivimid, mida esindavad tugevasti 
kvartsistunud tumepunased rioliidid, vahelduvad siin nooremate laavadega, mille 
pealmised kihid sisaldavad suurel hulgal obsidiaani ja on väga kõvad. Kohati on nad 
käetud veel kivinemata pimssliiva kihiga. 

54. Strelbitski Ivan Ivanovitš, kes külastas Pektusani 1895. aastal, on ka esimesena teda 
kirjeldanud. Strelbitski raamatus ,,Huntšhunist Mukdeni ja tagasi mööda Tšanbaišani 
mäeahelikku” (Aruanne seitsmekuise rännaku kohta mööda Mandžuuriat ja Koread 
1895.—1896. a.) on Pektusani kirjeldusele pühendatud terve peatükk, mille pealkirjaks 
on ,,Paišan — Tumangangi, Amnokgangi ja Sungari lätete piirkond”. 

55. Garin tsiteerib Strelbitski teost ,, Huntšhunist Mukdeni ja 
tagasi”, Ik. 127. 


1 HHJK. MHxaftnoB CKHFft, Onncanne Aoporn uno.ib p" Ty-MaHranr 0; BepxoBbH Aor. 
KereHtfiy, CeBepHaH Kopea “.*OPHHK MapmpyTOB. Tpjaw oceHHeft 3Kcnennu.HH 1898 


roAa. Cno., 1WU1r., 


°1P2 «Ha XyHHyna B MyKAen n oopa-rHO no HaHOafimaHbCKOMy xpeOTy» (ÕTHer 0 
ceMHMecHHHOM nyreinecTBHH no ManbHJKypHH H Kopee B 1895—1896 rr., Cno. 1897). 
Tõlfc. 

3 «naftmaHb, ooiiacTb HCTOKOB TyMaHranra, AMHOKranra H1.ya-rapH». Tõik. 

56. Strelbitskil olid terna rännaku ajal Koreas kaasas mõned oinad, kellest osa tapeti 
Pektusanil. Korealased, kes saatsid Garinit, pidasid seda ohvritoomiseks draakonile. 

57. Järv, mis asub vulkaani kraatris 2257 m kõrgusel, on 4 km pikk ja 2,5 km lai. 

58. Hirv (Cervus canadensis) ja ka tähnikhirv (Cervus nippon) olid minevikus laialdaselt 
levinud Koreas, Mandžuurias ja meie Primorjes. Need hirved elasid taigas ja 
segametsades ning tulid lagedatele kohtadele kevadel ja suvel. Ammust ajast peale peeti 
neile innukalt jahti, et hankida ,,pante” — isahirve noori sarvi, mida hinnatakse kõrgelt 
nende raviomaduste tõttu. Eriti hinnatakse tähnikhirve sarvi; hirve sarvede väärtus on 
pisut väiksem 

Korealased pidasid hirvejahti tavaliselt väikeste, kahest-kolmest inimesest koosnevate 
rühmadena. Kuna elusalt loomalt saadud sarvi peeti väärtuslikumateks kui surnud hirvelt 
võetud sarvi, siis käsutasid jahimehed tihti siin barbaarseid meetodeid. Lõksu või 
spetsiaalsesse püünisauku sattunud loomal löödi kirve abil maha sarved koos 
otsmikuluuga. 

Hirvede röövellik hävitamine küttide poolt on põhjustanud nende loomade peaaegu 
täieliku hävimise looduslikes tingimustes. Praegusel ajal kasvatatakse neid erilistes 
majandites. 

59. Garini poolt kirjeldatavad Tšanbaišani metsad kuuluvad Korea ja Mandžuuria 
parimate metsade hulka. Siin on ülekaalus dauuria lehis (Zarix dahurica), mis kasvab 
segamini teiste okaspuudega ja sageli ka eraldi saludena. On levinud mandŽuuria nulg 
(Abies holophylla), korea seedermänd (Pinus koraiensis) — suur sale sinakasroheliste 
okastega puu, mida ehitusmaterjalina kõrgelt hinnatakse, amuuri nulg (Abies nephrolepis), 
mis erineb teistest okaspuudest väga heleda, sileda koore, tiheda tumeda krooni ja 
rohkearvuliste, algul vaarikpunaste, hiljem tumevioletsete ülespoole kasvavate käbide 
poolest. 

Nendes metsades, mis on võrdlemisi kaugel headest puidu väljavedamise teedest ja mis 
on seetõttu paremini säilinud metsaraie eest, võib isegi käesoleval ajal leida täiesti 


puutumatute puistute massiive, mille taolisi on harva säilinud kuskil mujal Mandžuurias ja 
Koreas. Puude kõrgus ulatub siin 40—50 meetrini, tüvedest annab mitmel mehel ümbert 
kinni võtta. Kuid sagedased tulekahjud tekitavad tohutu suurt kahju Tšanbaišani 
metsadele. Põlenud metsad oma söestunud tüvede, murdunud ja kuivanud latvadega 
kulgevad mõnikord mitme kilomeetri ulatuses ja nende nägemine tekitab masendava 
mulje. 

60. Sungari lätted on uuristanud oma sängid 100—200 m paksusesse basaltkattesse. 
Põhilise basaldihulga purse on arvatavasti toimunud alam-pleistotseenis. Pärast seda 
hakkas see piirkond kerkima. Jõgede erosioonitegevuse tagajärjel on tekkinud sügavad 
lõhed, mis meenutavad karstimaastiku kanjoneid. Need kanjonid on jaganud kogu 
basaltkatte kuivadeks platoodeks. 

61. Nuikapsas on aiakapsa eriliik. Toiduks tarvitatakse nii toorelt kui ka keedetult tema 
vart. 

62. Elling — ehitus laevatehases, vee poole längus vundamendiga (staapeliga), kus 
remonditakse ja ehitatakse laevu. 

63. Garini teekond Pektusanilt Amnokgangi jõe keskjooksuni kulges mööda 
piiriäärset territooriumi, mis kuulus MandŽuuriale. Selles rajoonis oli võrdlemisi palju 
korealasi, kes asusid sinna ümber oma kodumaalt seoses talupoegade maa 
eksproprieeriniisega Koreas. Kuid ka uues elukohas ekspluateerisid korea ümberasujaid 

julmalt hiina mõisnikud, kes rentisid maad orjastavail tingimustel. 

64. Garin võrdleb kõrgeid hindu Peterburi - kalli restorani ,,Kjuba” hindadega. 

65. Korea külast Tajanshanist, kus pärast Tšanbaišani metsade läbimist tehti peatus, saatis 
Garin kirja Põhja-Korea ekspeditsiooni ülemale A. 1. Zvegintsevile, milles ta teatab 
käidud teekonnast, hunhuuside kallaletungist ja oma teadusliku töö tulemustest: 

» Väga austatud Aleksandr Ivanovitš! 

Me läksime Musanist Tjanpe suunas ja seejärel mööda jõge kuni läteteni. Sealt 
ronisime Pektusanile, ja algas kahepäevane jant minu hobuse kadumisega, kuid pärast 
seda kui olime kõike uurinud, suundusime uusi teid mööda Amnokile. Käisime vastavalt 
instruktsioonile Tšanbaišani taga Mandžuurias (MauõršŠanist Girini suunas) ja jõudsime 
Amnokile tagasi Mauõršani lähedal, vist mitte kellegi poolt käidud teed kaudu. 

Hunhuusid jälitasid meid kogu aeg ning ööl vastu 5, oktoobrit tungisid nad meile 30— 
40 mehelise salgana kallale, see tähendab, istusid lihtsalt metsas ning tulistasid püssidest 
ja käsisuurtükkidest lõhkevate mürskudega. Nagu soldatid kinnitavad, anti kuni 


kolmsada lasku, kogupauke oli väga palju. Tulistamise tagajärjel põles maha fansa, kus 
me ööbisime; tapeti neli hobust ja üks korealane — fansa peremees, jäljetult kadus meie 
korealane. 

Teised on terved, nad käitusid kogu aeg mehiselt. Me vastasime tulistamisele, sihtides 
kogupaukude tuledele, kuid hoidsime laenguid, oodates rünnakut. Viisime hobused tule 
alt ara jäärakusse (muidu oleks nad kõik tapetud ja me poleks ilma nendeta pääsenud). 
Tassisime asjad põlevast fansast roomates välja, sest kuulid lendasid kõrgemalt. Kuid 
paljusid asju ei saanud me enam kaasa võtta, sest kohalik elanikkond jooksis paanikas 
laiali ja ajas loomad ära. 

Tahtsime asjad ara põletada, kuid otsustasime, et nende asjade järgi on kergem 
röövleid üles otsida. 5. oktoobril kell 8 hommikul asusime teele, seitsmendal jõudsime 
korea kaldani, läksime üle jõe ja sõidame edasi paadiga. Räägitakse, et ka Jalul on palju 
hunhuuse, varem ma ei uskunud nende olemasolusse, kuid nüüd usun. Teie juurde 
Kapsani ei tule — kui ees on veel niisugune rännak, ei või 240 versta äravaevatud 
hobustega maha sõita. Kõik toiduained on meil lõppenud, sööme korea toite ja magame 
ilma voodite ja voodiriieteta korea fansade põrandal. Magame vähe: muide, 
maksimaalne päevateekond, mis meil õnnestus sooritada, oli 140 liid; siinsete teede 
juures on raske rohkem teha. 

Resultaadid on järgmised: veeühendusteede suhtes tuleb jätta igasugused lootused, 
võib käsutada ainult loomulikku parvetust. Raudteid võib ehitada ja nende suunad on 
mul kavandatud. Mauõršanist Girinini raudteed ehitada ei saa, kui aga minna ümber 

Pektusani, jättes ta lääne poole, on ühendus Giriniga võimalik ja kergesti läbiviidav. 


Metsa on ülalpool Tjanpet palju, palju on seda ka MandŽuurias, lehiseid on ligikaudse 
arvestuse järgi kuni 142 miljonit tiinu ja kohati on nad väga toredad. Kivisütt nägime 
Hoirjöngis. Kulda avastasime eile kahes koöhas Jalu lisajõel (Mandžuuria-poolsel kaldal, mida 
mööda me alla laskusime) — Sagendunmuril. 

Raha on kulunud palju neetud kraami vedamiseks (paadi jätsime järvele) ja ma ei tea, kuidas 
me Port Arturi jõuame. 

Inimesi ära ei lase, kuna sõidame paadiga ja niikuinii peaks palkama sõudjaid. 

N. J. valmistab kogu aeg suurepärast kaarti. Mina teen sissekandeid baromeetrižurnaali, 
mõõdan kõrgusi, pean päevikut ja kirjutan üles muinasjutte. Neid on juba 55. 

Ongi vist kõik. 


Mihhailovski, 8. oktoobril 98. a. Tajanshani küla”!? 

66. Kauplemine žŽõn-šõniga, mis moodustas Korea ekspordi tähtsama artikli, oli Korea 
keisrikoja monopoliks ja Korea elanikkond oli kohustatud korjatava Žõn-šõni kroonule andma, 
kes müüs seda edasi hiina ja teistele kaupmeestele. Kui jaapanlased anastasid Korea, omastasid 
nad korea Žõn-šõni realiseerimise monopoli. 

67. Argonaudid — kangelased muinas-Kreeka legendidest, mis jutustavad reisist laevaga 
»» Argo” kuldvillaku järele Kolhisesse Musta mere Taga-Kaukaasia rannikule. 

68. Vahe põhja- ja lõunakorealaste vahel on tõepoolest olemas. Nad erinevad nii oma 
füüsilise tüübi, keele kui ka kultuuri poolest. Lõunakorealased on kasvult pisut väiksemad ja 
neis ilmneb tugevamini mongoli tüüp. Tuntud monograafias Korea kohta ,,Korea kirjeldus”' 
kirjutatakse selle kohta järgmist: ,,Uldse erinevad põhjakorealased oma välimuselt tunduvalt 
lõunakorealastest. Põhjas on korealased pikemat kasvu, ilusamad ja seltsivamad; nende 
näojoontes on midagi kaukaasialikku, põsenukid ei tungi nii esile ning silmad on ovaalsema 
kujuga kui enamikul Kaug-Ida elanikel” (Ik. 339). 

Peab ainult märkima, et Garini poolt täheldatud erinevused füüsilises tüübis käivad Põhja- 
Korea ida-ja lääneosa elanike kohta Nende maakohtade elanike vahel Koreas on nähtavasti 
samuti erinevusi füüsilises tüübis, vahest ehk tihedamate sidemete tõttu, mis olid ammu olemas 
looderanniku ja Korea lõunaosa vahel. Korea kirdeosa oli aga pikka aega suhteliselt rohkem 
isoleeritud. 

69. Laevasõidu tingimustest ja laevasõidust Amnokgangi jõel kirjutab Garin üksikasjalisemalt 
oma teaduslikus aruandes, mis on paigutatud kogumikku ,,1898. a. sügisekspeditsiooni tööd”. 
Kirjeldades selles ebasoodsaid tingimusi, mis takistavad laevasõitu jõel, kuna seal on palju 
põikmadalikke, annab ta mõne teel ettetulnud põikmadaliku iseloomustuse: ,,Teistest 
põikmadalikest on märkimisväärsed järgmised: 


1 «OnHcanne Kopen» (HSAaHHe MHHHcrepcTBa c)>HHaHCOB, CJIfi 
1900 r.). Tõlk. 

2 «Tpyflbi oceHueft SKcnenmiHH 1,398 r.». Orio.. 1901. crp. 312—313 Tõlk. 

1) hiina küla Thunkou ja selle vastas asuva korea küla Manpho (endine kordon, teise nimega 
Manphotšin) lähedal asuv põikmada-lik oma 142 jala sügavuse ja 200 süüase laiusega on sobiv 
koolmekohaks, kuna vool ei ole väga tugev, ja kuigi põhi on küll kivine, on kivid siiski 
väikesed. 

2) Kuanmenlazo (suletud väravad) küla lähedal — samanimeline põikmadalik; jõe põhi on 
selles kohas käetud veest väljaulatuvate teravate kividega, vool on väga kure, vesi langeb 


kivicielt väikeste koskedena; 

3) Uhandenhua küla lähedal — 134 jala sügavune ja 200 sülla laiune koolme-koht; 

4) Pansami küla lähedal; sügavus 27/8 jalga, laius kuni 200 sülda; 

5) korea küla Tumugori lähedal; sügavus 134 jalga, laius 250 sülda, vool aeglane, põhi liivane, 
koolmekohaks täiesti sobiv. Korealaste sõnade järgi oli siin Jaapani vägede üleminekukoht 1896. 
a.” 

Käesoleval ajal on Amnokgangi jõgi Juoni ja Sunhungdoni vahelisel lõigul 156 km ulatuses 
muutunud täiesti laevatatavaks, sest pärast tammi ehitamist Sunhungdoni juures on veepind 
tunduvalt tõusnud. Tammist allpool oleneb laevasõit turbiinidest ja tammist läbilastava vee 
hulgast, mis muudab veetaset jões. 

70. Oktoober on Koreas kuu, mil hakkab puhuma talvemussoon, mis toob Aasia kontinendi 
siseosadest kaasa kuiva külma õhu masse. Sel kuul on tunda temperatuuri langust, esineb 
esimesi öökülmi, Põhja-Korea üksikutes rajoonides sajab isegi lund; päevad aga on harilikult 
soojad ning päikesepaistelised. 

71. Jaapani-Hiina sõda 1894.—1895. a., mille provotseeris Jaapan hiinlaste väljaajamiseks 
Koreast, algas suure lahinguga Korea territooriumil Phjöngjangi linna piirkonnas. Pärast 
jaapanlaste tugevaid rünnakuid, kes alustasid sõjategevust Hiina vastu mitu päeva enne vormilist 
sõjakuulutamist, taganesid Hiina väed põhja poole Mandžuuria piirini. Saanud uusi abivägesid, 
tungisid Hiina impeeriumi piiridesse. Edasine sõjategevus, mis lõppes Hiina vägede 
lüüasaamisega, jätkus Mandžuuria territooriumil. 

72. Õitšu, mis asub Amnokgangi vasakul kaldal 60 km kaugusel jõesuust, oli minevikus kõige 
suurem ja tähtsam Korea kaubalinn Hiina piiril. Tema kaudu toimus peaaegu kogu kaubavahetus 
Korea ja Hiina vahel. Õitšusse koondati Hiinasse saatmiseks korea žõn-šõni, kulda, vaha, 
karusnahku ja seal laaditi maha Koreasse saadetavad hiina siid- ja puuvillkangad. 

Jaapani-Hiina sõda tekitas linnale suurt kahju, pärast seda ei suutnud Õitšu kaua toibuda. 
Pärast Sing-Õitšu (Uue Õitšu) linna rajamist, mis asub Amnokgangi jõel pisut allpool, kuhu on 
kontsentreerunud kaubandus- ja tööstustegevus, on Õitšu täiesti kaotanud majandusliku 
tähtsuse. 

73. Korea looderanniku veiseid peetakse parimateks Koreas. Täiskasvanud looma kõrgus 
ulatub kuni 1,5 m ja kaal 300—320 kg. Härg veab kergesti kaherattalist kaarikut 670—700 kg 
koormaga, 150 kg raskuse kandekoormaga ületab ta kergesti igasugused tõu- 

sud mägiteedel ning läheb raskusteta läbi kiirevooluliste jõgede. Korea härgi kasutatakse 
ka ratsasõiduks. 


74. Korea keisririigis oli olemas kiht elanikke, kes olid orja seisundis — need olid 
nõndanimetatud tšon-i, panbi ja pidze. Sinna kuulusid isikud, kes olid kordasaadetud 
kuritegude eest mõistetud kohtu poolt orjusse, süüdimõistetute perekonnaliikmed, samuti 
ka isikud, keda vanemad olid lastena orjadeks müünud, mida juhtus küll suhteliselt harva. 
Pärisorisus läks pärivuse teel vanematelt üle lastele. 

Tšon-id kuulusid täielikult oma peremehele, kellel oli õigus talitada pärisorja eluga oma 
äranägemise järgi. Ta võis oma orja isegi ära tappa. Orjad harisid oma isandate maad, 
moodustasid nende teenijaskonna ja orjatare kasutati ka liignaistena. 

75. Hiina asula Sahou kohal, mida kirjeldab Garin, asub praegusel ajal Antungi linn. See 
linn, mis asub Amnokgangi jõe kaldal, arenes majanduslikult eriti hoogsalt pärast 
Mukden— Antungi raudtee ehitamist ning selle raudtee ühendamist Korea raudteevõrguga. 

Käesoleval ajal kujutab Antung endast suurimat Mandžuuria tööstuskeskust, kus on üle 
300 000 elaniku. 

76. Bandaaž — raudteevaguni ratta pöia väljaulatuv äär, mis takistab ratast rööpalt 
maha libisemast. 

77. Garin märgib ara Hiina kultuuri viie tuhande aastast vanust. Tegelikult on ta 
eksisteerinud lühemat aega. Hiina ajaloo alguseks peetakse ajaloolist perioodi, mida hiina 
kirjalikes allikates tuntakse In-Šani nime all (1166 —1122), s. t. XII sajandit e. m. a. 
Sellest perioodist alates valgustavad Hiina ajalugu materiaalse kultuuri mälestusmärgid ja 
hiina kirjalikud allikad; niisiis on selle vanus ligi neli tuhat aastat. 

Üldse aga arvestatakse Hiina territooriumil inimese olemasolu hulga pikema ajaühikuga. 
Rohkearvulised arheoloogilised uurimised sel maal avastasid neoliitikumi (uue kiviaja) ja 
eneoliitikumi (kivilt pronksile ülemineku aja) kultuuri jäänuseid. See kultuur, mida 
nimetatakse Hõnani provintsis asuva leiukoha järgi jangšau kultuuriks, kuulub umbkaudu 
perioodi 3500 —1700 a. e. m. a. ning on analoogiline tolleaegsete kultuuridega Ees-Aasias 
(Babülon) ning Kesk-Aasias (Anau — Ida-Turkestan). 

78. Hiinas kehtinud naiste jalgade moonutamise komme seisis naise labajala kasvu 
kunstlikus takistamises ja selle moonutamises eriliste liistude abil, mis pandi jalga juba 
lapseeas. See kõmme oli levinud Hiina elanikkonna kõigi kihtide hulgas ja süvendas veelgi 
hiinlanna ebavõrdsust ühiskonnas: temalt oli võetud võimalus isegi vabalt liikuda. 

Käesoleval ajal on see komme Hiinas peaaegu täiesti kadunud. 

79. Confucius (Khung-Futsõ), kes elas umbes aastail 551—479 e. m. a., on laialdase 
konfutsiaanlike filosoofide ja literaatide koolkonna looja. Tema õpetus (muinasaja 
idealiseerimine, inimese käitumise ja inimeste omavahelise suhtlemise reglamenteerimise 
põhimõtted), mida arendasid ja propageerisid Confuciuse rohkearvulised õpilased ja 
järelkäijad, on etendanud erakordset osa hiina feodaalse kultuuri kujunemises. Hiinas 


muutub see õpetus Il—I s. e. m. a. valitsevaks ideoloogiaks, ekspluateerijate ideoloogiaks. 

Aegamööda muutus ta omapäraseks riigiusuks Hiinas, kus, nagu väljendub Garin, pole 
edasiminekut, kõik seisab paigal, kõik on liikumatu. 

83. Põllumajandustehnika äärmine mahajäämus ja primitiivsus on Hiinale iseloomulik ka 
käesoleval ajal. Kündmiseks käsutatakse hiina puuatra ,,11”, see ader on erakordselt raske, 
vajab 2—4 hobuse rakendit ning sellega on ebamugav töötada. Ader ei pööra pinnast 
ümber, vaid ajab ainult mulla laiali. 

Veel primitiivsemad on tööriistad, mida hiina talupojad kasutavad rohimiseks, 
muldamiseks, mulla kobestamiseks (käsikõblas ,,kuthou” kuivamise ja saagi koristamise 
hõlbustamiseks, hiina sirp, puust hangud). 

81. Pitsõvo oli Venemaa poolt Ljautungi poolsaarel renditud territooriumi kõige 
põhjapoolsemaks punktiks Mandžuurias. Selle territooriumi, mille alla kuulus Ljautungi 
poolsaare kõige enam lõunasse tungiv osa, niinimetatud Kuangtungi poolsaar, või nagu 
seda nimetasid eurooplased — Kvantungi poolsaar ja lähedal asuvad väikesed saared 
üldise nimetusega Kvantungi piirkond, andis Hiina vähe aega enne seda, kui Garin seda 
maakohta külastas, 1893, aastal, Venemaale 25 aastaks rendile. 

Hiljem omandas rendiõiguse Kvantungi piirkonnale Jaapan, kel-lelt tsaarivalitsus sai lüüa 
Vene-Jaapani sõjas 1904,—1905. a. Jaapanlased, kes taotlesid Hiinalt Kvantungi piirkonna 
rendilepingu pikendamist 99 aasta peale, muutsid selle piirkonna 1915. a. imperialistliku 
Jaapani asumaaks ja sõjaväebaasiks. 

Parast Jaapani purustamist läks endise Kvantungi piirkonna territoorium 1945. a. augustis 
allakirjutatud Nõukogude-Hiina kokkuleppe alusel Port Arturi mereväebaasi koosseisu, 
mille kaitsmise Hiina valitsus usaldas Nõukogude Liidule.' 

82. Port Artur asub Ljautungi poolsaare kagutipus, mugava ja varjatud lahe kaldal. 1898. 
a. Hiinaga sõlmitud kokkuleppe alusel alustasid venelased Port Arturis kindluse ja 
mereväebaasi ehitamist Vene Vaikse ookeani eskaadrile. 

Ööl vastu 9. veebruari 1904. a. teostasid jaapanlased ilma sõda kuulutamata ootamatu 
rünnaku Vene eskaadrile selles sadamas, millega algas Vene-Jaapani sõda. 

Sõja käigus lõi Port Arturi Vene garnison peaaegu aasta jooksul kangelaslikult tagasi 
garnisonist hulga tugevama Jaapani armee rünnakud ja tekitas viimasele tohutu suuri 
kaotusi Port Arturi vallutamine läks jaapanlastele maksma 120000 inimelu. 

1945. a. 14. augusti kokkuleppes Hiinaga, kes usaldas Port Arturi merebaasi kaitsmise 
Nõukogude Liidule, on öeldud: 

»Hiina ja NSV Liidu julgeoleku kindlustamise eesmärgil ning Jaapani uue agressiooni 
ärahoidmiseks on Hiina Vabariigi Valitsus nõus, et Port Arturi kasutavad ühise 


M A Pe 6 š 1 
mereväebaasina mõlemad lepinguosalised,” 


1 Arvestades rahvusvahelise olukorra muutumist Kaug-Idas seoses sõja lõppemisega 
Koreas, rahu kehtestamisega Indo-Hiinas ja võttes arvesse Hiina Rahvavabariigi 
kaitsevõime tugevnemist, sõlmisid NSV Liit: Ja Hiina Rahvavabariigi valitsus 12 
oktoobril 1954 kokkuleppe selle kohta, et Nõukogude sõjaväeosad viiakse välja 
ühiselt kasutatavast mereväebaasist Port Arturist ja ehitused selles rajoonis antakse 
tasuta üle Hiina Rahvavabariigile. Nõukogude vägede väljaviimine ja ehituste üleandmine 
Hiina Rahvavabariigi valitsusele Port Arturi mereväebaasi rajoonis lõpetati 1955. a. mais. 
Tõlk. 

83. Veihaivei — üks parimaid Kollase mere sadamaid, asub Pantuni poolsaare 
kirderannikul, 60 km Tšhõfu sadamast. 1898. a. oli Hiina sunnitud Veihaivei sadama 
rentima Suurbritanniale, kes muutis selle oma mere- ja söebaasiks Põhja-Hiinas. 

84. Kollase mere sadamad jäävad laevasõidutingimustelt tunduvalt maha Jaapani mere 
sadamatest. Kollane meri on madal; ranniku juures on palju madalikke, mis äärmiselt 
raskendavad laevaliiklust. Merel võib täheldada väga suurt veetasapinna kõikumist tõusude 
ja mõõnade tagajärjel, see ulatub üksikutes punktides kuni 8 ja enam meetrini. Võimas 
tõusulaine liigub erakordse kiirusega maismaa suunas, raskendades laevade ühendust ran- 
naga. Mõõna ajal jäävad Kollase mere lahed kuivaks, muutudes enamalt jaolt 
merelaevadele täiesti ligipääsematuteks. 

Jaapani meri on sügav ja mõjutatud palju vähem mõõnadest ja tõusudest, mis sugugi ei 
takista laevaliiklust. Jaapani mere lahtedesse võivad sisse sõita suurimadki ookeanilaevad. 

85. Ljautungi poolsaarel ehitasid venelased, sel ajal kui poolsaart külastas Garin, Ida- 
Hiina raudtee lõunapoolset lõiku, mis võimaldas väljapääsu Siberist Ljautungi 
lõunarannikule, kus on külmumatud lahend. Samal ajal ehitasid venelased väikese hiina 
küla asemele Taljenvangi lahe kaldale Ida-Hüna raudtee lõpp-sadamat — Dalnit, mis on 
käesoleval ajal muutunud suureks kaubasadamaks ja tööstuskeskuseks. 1945. a. oli Dalnis 
üle 800000 elaniku. 

86. Tatungkou — sadamalinn Amnokgangi jõe suudmes. 

87. Tšemulpo (õigemini — Intšjön) — sadam Korea poolsaare läänerannikul, 30 km 
lõuna pool Hangangi suuet. Linn tekkis möödunud sajandi kaheksakümnendalil aastail 
väikese korea küla asemele ning kujutas juba Garini ajal endast võrdlemisi suurt asulat 
umbes 20 000 elanikuga. See sadam oli Korea väliskaubanduse tähtsaks keskuseks, mida 


külastasid sageli kaubalaevad. Tema kaudu pidas Venemaa sidet mereteed mööda Söuliga. 

Tšemulpo sadam sai laialdaselt tuntuks 1904. .a. Vene-Jaapani sõja ajal, seoses 
Vene ristleja ,, Varjag” ja kahurpaadi ,,Korejets” meremeeste kangelasteoga. Käesoleval ajal 
on Tšemulpo üks suurimaid Korea sadamaid. 1946. a. oli linnas 215000 elanikku. 

88. Tšhõfu (Jangthai) — sadam Šantungi poolsaare põhjarannikul. Ta avati Hiina 
väliskaubanduse, arendamiseks 1863. a. ja Garini ajal oli seal juba rahvusvaheline 
setelment eurooplastest elanikkonnaga. Regulaarne laevaliiklus ühendas Tšhõfut Port Arturi 
ja Vladivostokiga ning Korea ja Hiina sadamatega. 

89. Kollane jõgi (hiina keeles Huanghõ) on suuruselt teine jõgi Hiinas. Alamjooksul läbib 
ta Šantungi provintsi kirde suunas ja suubub põhja pool Šantungi poolsaart Tšili lahte 
Kollases meres. 

Voolates läbi erakordselt võimsate lössilademete piirkonna ning neid purustades, kannab 
Huanghõ merre suure hulga vees hõlju- 

vat materjali (muda, liiva). Need lössiosakesed annavad jõe veele kollase värvi ja 
mereveele Tšili lahes kollaka jume. 

90—91. Šanghai, Hiina tähtsaim ookeanisadam ja suurim tööstus- ning kaubanduskeskus, 
ei asu mererannikul, vaid sellest 72 km kaugusel Huangphu jõel. 

See on üks vanimaid Hiina linnu, kus toimus elav kaubavahetus veel enne välismaalaste 
ilmumist sellele maale. Väliskaubanduseks avati Šanghai Nankingi lepingu alusel 1842. a 
ja juba järgmisel aastal tekkis linnas välismaalaste (inglise) setelment. 1849. a. asutati 
setelmendi naabrusse prantsuse kontsessioon. Ajal, mil Garin külastas Šanghaid, hõlmasid 
välismaalaste valdused, mis koosnesid inglise, prantsuse ja ameerika setelmentidest, küllalt 
suure territooriumi piki Huangphu jõge rohkem kui 6 km ulatuses. Hiljem suurenes 
välismaalaste valduste pindala Šanghais veelgi enam, elanikkond aga kasvas 
rahvusvahelises setelmendis 1930. a. miljoni inimeseni. Sellel territooriumil oli 
välismaalastel täielik omavalitsus, neil oli oma munitsipaliteet, oma sõjavägi, oma politsei. 
Sanghai setelment oli välismaise kapitali ja majanduse keskuseks Hiinas. 

Alles 1943. a. annulleeriti erilise lepinguga, ühelt poolt Hiina ning teiselt poolt Ameerika 
Ühendriikide ja Suurbritannia vahel, inglaste ja ameeriklaste eksterritoriaalsed õigused 
Hiinas ning nende õigused setelmentidele, kontsessioonidele ja muudele valdustele (peale 
Hongkongi ja Koulungi, mida Suurbritannia peab ikka veel enda käes) sellel maal. 
Järgnevatel aastatel sõlmis Hiina analoogilised lepingud eksterritoriaalsete õiguste 
likvideerimise kohta Hiinas Hollandiga, Prantsusmaaga ja teiste maadega. 

92. Oopiumi ilmumine ja levik Hiinas on seotud väliskapitali sissetungimisega sellele 


maale. Eriti aktiivselt levitas oopiumi ja oopiumisuitsetamist Ida-India kompanii, kes vedas 
suurel hulgal narkootilisi aineid Hiinasse Indiast. 

93. Garini poolt mainitav sündmus Nagasaki lahes on üks rohkearvulistest ja 
iseloomulikest avaldustest ristiusuvastasest, oma olemuselt välismaalaste-vastasest 
liikumisest Ida-Aasia maades. See kujutab endast isesugust vormi Ida-Aasia rahvaste 
võitluses Aasia maade majandusliku ja poliitilise orjastamise vastu välismaise kapitali 
poolt, milles tohutu suurt osa etendasid katoliiklikud misjonäriorganisatsioonid. 

94. Nagasaki — sadamalinn Jaapani saare Kiusiu läänerannikul. Ta asub hea lahe kaldal 
Jaapani mere sissepääsu juures ning on tähtsaks punktiks ühendusteedel Ida-Aasia meredes. 
1897. a. elas linnas 63000 inimest; 1937. a. kasvas elanike arv 215000 inimeseni. 

95. Jaapani kapitalismi kiire areng möödunud sajandi lõpul ja Jaapani asumine 
imperialistlike vallutuste teele nõudsid tohutuid ressursse, mille saamiseks Jaapani 
imperialistid käsutasid ara kõik vahendid. Jaapani valitsus suurendas vanu ja pani kehtima 
uusi makse elanikele, laskis välja paberraha. Tööliste ja talupoegade ekspluateerimine viidi 
äärmise piirini, ühtlasi taotles Jaapani imperialism ka välislaenude saamist. 

96. Jokohama, Kobe kõrval suuruselt teine sadam Jaapanis, asub Tokio lahe läänekaldal, 
29 km kaugusel Tokio linnast. Linn tee- 

nindab peamiselt Jaapani Vaikse ookeani kaubandust ning on ühendatud korrapärase 
laevaliikluse abil Ameerika ühendriikide, Austraalia ja Hiina Vaikse ookeani sadamatega. 

97. Fudžijama vulkaan, mis kujutab majesteetlikku 3778 m kõigust andesiitkoonust, asub 
Jokohamast 80 km edela pool. See on Jaapani kõrgeim tipp ning paistab merelt peaaegu 
150 km kauguselt. Oma tegevuse lõpetas Fudžijama 1708. a. Kaetuna aastas kümme kuud 
lumikattega, on ta üheks armastatumaks süžeeks jaapani maalikunstis. 

98. Ameerika ühendriigid alustasid sõda Hispaaniaga, kelle valduses olid Filipiinid, 1898. 
a. aprillis. Varsti pärast sõja kuulutamist purustas Ameerika ühendriikide eskaader Manila 
lahes Hispaania Kaug-Ida laevastiku, ja Ameerika ühendriikidest saabunud maaväed 
(10000 meest) vallutasid juba augustis Filipiinide tähtsama linna — Manila. 10. detsembril 
1898 sõlmiti leping, mille alusel Hispaania loovutas Filipiinid Ameerika ühendriikidele. 
See oli esimene sõda asumaade ümberjaotamise pärast. Ameerika Ühendriigid asusid 
kindlalt kolonialistliku ekspansiooni teele. 

99. Honolulu — sadam Oahu saare kagurannikul. Oahu on suuruselt kolmas saar Havai 
ehk Sandwichi saarte hulgas. Need saared, mis kujutavad endast 20 saarest ja suurest 
hulgast väikestest laidudest ja korallriffidest koosnevat arhipelaagi, mis kulgeb peaaegu 
2500 kilomeetri ulatuses kirdest edela suunas, asuvad Vaikse ookeani idaosa tsentrumis, 


teel Aasiast Ameerikasse, 

Honolulu sadam on üks suurepärasemaid sadamaid. Kuna ta asub tähtsal kaubateel, siis 
kasutatakse teda ammust ajast laevade peatuskohaks ja vee- ning toidutagavarade 
täiendamiseks. Sadama asukohast Vaikse ookeani väikestel laiustel (21° põhjalaiust) ole- 
neb soe merekliima ja rikkalik troopikataimestik, mis hämmastas Garinit oma toredusega. 

100. Havai vabariik kuulutati välja 1893. a. pärast Havai kuningate dünastia kukutamist, 
kes oli hakanud Havai saartel valitsema XVIII saj. lõpul. Riigipöörde panid toime ameerika 
plantaatorid, kes haarasid enda kätte juhtivad kohad uues valitsuses. Seetõttu sõlmis Havai 
vabariigi valitsus juba 1897. a. lepingu Ameerika ühendriikidega saarte ühendamise kohta 
Ameerika Ühendriikidega. 

12. augustil 1898, kolm kuud enne seda, kui Garin külastas Honolulut, oli Havai saarte 
kohale heisatud Ameerika lipp. 

101. Mauna-Loa (,,kõrge mägi”) — tegevvulkaan Havai saarestiku suurimal saarel. Ta 
kuulub vulkaanide tüüpi ja kujutab endast 4168 m kõrgust koonust, mille aluse diameeter 
on üle 80 km. Pursete ajal voolab vulkaani kraatrist aeglaste jugadena basaltlaava, mis 
mööda mäenõlva valgudes moodustab laialdasi, üksteise peale ladestuvaid kihte. 

102. Tegelikult on vulkaani Mauna-Loa kaugus Honolulust tunduvalt suurem. Nad 
asuvad Havai arhipelaagi eri saartel: Honolulu — Oahu saarel, Mauna-Loa — Havai 
saarel, mis on esimesest 150 km kaugusel. 

103. ,,Klotilda” — Nikolai Georgijevitš Garin-Mihhailovski novell perioodist, mil 
kirjanik viibis Vene-Türgi sõja ajal 1877.— 1878. aastal Burgases tee-ehitamisel. Novell 
avaldati trükis 1899. a. 

104. Tuntud kirjanik Emile Zola esines ajalehes ,, Aurore” süüdisluskirjaga, mis oli 
adresseeritud Prantsuse vabariigi presidendile. Selle kirja põhjustas asjaolu, et Prantsuse 
kohus oli mõistnud õigeks Eszterhazy, kelle vastu oli alustanud kohtuasja Prantsuse 
ohvitseri A. Dreyfusi vend. A. Dreyfus (rahvuselt juut) oli enne seda sõjakohtu poolt 
süüdi mõistetud kahtlustatuna salakuulamises Saksamaa kasuks. E. Zola, nagu enamus 
teisigi, pidasid salakuulamises süüdlaseks Eszterhazyt, mitte aga kohtu poolt 
süüdimõistetud Dreyfusi. 

105. Indiaanlasi — Põhja-Ameerika mandri põliselanikke, keda Garin nimetab maa 
peremeesteks, hävitati massiliselt pärast Ameerika koloniseerimist ja Ameerika 
ühendriikide praeguse territooriumi asustamist anglosaksi kolonistide poolt. Kolonistid, kes 
liikusid mandri sügavusse, tõrjusid indiaanlasi üha rohkem nende pärisaladelt välja 
soodesse ja kõrbetesse. Selle tagajärjel jäid indiaanlased ilma oma parimatest 


Jahimaadest, mis olid kindlustanud kütisuguharusid elatusvahenditega. Kolonistid 
rakendasid indiaanlaste suhtes ka koletisliku rassilise diskrimineerimise poliitikat. 

Anglosaksi kolonistid, kasutades võimude kaasabi, hävitasid indiaanlasi igasuguste 
vahenditega, tegutsedes oma lemmikpõhimõtte järgi, et ,,kõige parem indiaanlane on 
surnud indiaanlane”. Nad küttisid indiaanlasi nagu metsloomi, korraldasid indiaanlastele 
massilisi veresaunu, ja sedamööda, kuidas nende vastupanu maha suruti ja nad ,,.rahustati”, 
aeti indiaanlased neile eriti selleks eraldatud viljatutele territooriumidele, nõndanimetatud 
reservatsioonidesse. Nendel territooriumidel elasid indiaanlased riigiametnike ,,väsimatu 
hoolitsuse all” kerjuslikku elu, surres aegamööda välja süstemaatilise alatoitluse, haiguste 
ja alkoholi mõjul, millega neid varustasid ameeriklased. 

Kui Ameerika koloniseerimise ajal oli Ameerika ühendriikide praegusel territooriumil 
indiaanlasi 1—1,5 miljonit, siis rea sajandite jooksul kestnud süstemaatilise hävitamise 
tulemusena vähenes indiaanlaste hulk möödunud sajandi lõpuks 400 000-ni ja langes 1923. 
aastaks 220 000-ni. 

106. Mormoonid — põhja-ameerika sekt, mille õpetus kujutab endast polüteismi ja 
kristluse segu. 

107. Imglise-Prantsuse suhete järsk halvenemine möödunud sajandi lõpul saavutas oma 
kõrgpunkti 1898. a. sügisel, mil Prantsuse väesalk hõivas Niiluse orus asuva Fašoda küla. 
See oli seotud Inglismaa ja Prantsusmaa koloniaalse ekspansiooni aktiviseerumisega 
Aafrikas; mõlemad ruttasid hõivama veel ,,vabu” või vaidlusaluseid territooriume'sellel 
mandril. Fašoda konflikt lõppes 1899. aastal Prantsusmaa kapituleerumisega. 

108. Korea keisririigis määras provintside kubernere ametisse nimeliselt keiser, tegelikult 
aga saadi neid ametikohti õukonna intriigide ja tutvuse läbi ning otsekui reeglina — tasu 
eest. 

109. Minevikul nõuti Koreas riigiametisse astumiseks eriliste eksamite sooritamist. 

110. Korealased, nagu hiinlasedki, kirjutasid hieroglüüfe pintsliga. 

